
STUDIU INTRODUCTIV 


La începutul «epocii de aur » a literaturii creştine din secolul al 
IV-lea un loc de frunte l-a deţinut Eusebiu de Cezareea. Cunoscut mai cu 
seamă ca istoric al Bisericii şi supranumit chiar «părinte al istoriei ecle- 
siastice», Eusebiu a scris numeroase lucrări şi în alte domenii, remar- 
cindu-se ca exeget, teolog, apologet şi polemist. Lucrările sale se disting 
printr-o mare erudiţie, o bună cunoaştere a Scripturii, a istoriei, litera¬ 
turii antice, * cronologiei, filologiei, paleografiei, filosofiei şi geografiei. 
Deşi stilul său nu era nici plăcut, nici strălucit, cum spune Fotie în seco¬ 
lul al IX-lea, şi ca teolog a avut tendinţe ariene, multe din lucrările sale 
au supravieţuit în cursul timpului mai cu seamă prin marea masă de 
informaţii culese din arhive, în bună parte azi dispărute. De aceea, 
Eusebiu contează azi mai cu seamă ca istoric. El a fost însă foarte munci¬ 
tor pînă la adinei bătrîneţi. Cu excepţia lui Origen, Eusebiu depăşeşte 
pe toţi scriitorii Bisericii de răsărit, prin amploarea cercetărilor şi a eru¬ 
diţiei 1 . Totuşi, multe din lucrările sale s-au pierdut, fiind cunoscute 
numai după titlu, citate de el însuşi sau de alţi scriitori; din unele se păs¬ 
trează doar fragmente. Deşi ca istoric a fost pasionat cercetător al trecu¬ 
tului, Eusebiu a relatat pe larg evenimentele timpului său, în care a fost 
angajat activ. El a cunoscut nu numai perioada persecuţiilor sîngeroase 
împotriva Bisericii de la începutul secolului al TV-lea, dar şi pacea acor¬ 
dată de Constantin cel Mare şi disputele doctrinare de după aceea. Sti¬ 
mat ca savant de întreaga lume romană de atunci, şi chiar de împăratul 
Constantin cel Mare, căruia i-a cîştigat bunăvoinţa şi prietenia, el a 
jucat urt rol activ şi în viaţa Bisericii, ca episcop de Cezareea în Palestina 
şi personalitate teologică. 


1. Quasten, Initiation aux Peres, p. 44. 

Cu toate că Eusebiu a scris o operă vastă şi variată şi a juoat un rol 
activ în societatea timpului, despre viaţa lui avem destul de puţine ştiri. 
El a evitat să dea amănunte despre persoana sa, socotind că aceasta ar 
dăuna gloriei sale în posteritate. Prin firea sa el era înclinat să relateze 
mai cu seamă evenimente externe de persoana sa. Nici biografia scrisă 
de Acacius, elevul şi succesorul său la scaunul de Cezareea, nu ni s-a păs¬ 
trat. Unele date despre el le culegem totuşi din lucrările lui Eusebiu de 
Emesa, ucenic al său, sau ale altor contemporani, ca sfîntul Athanasie cel 
Mare, Alexandru al Alexandriei, Arie, Eusebiu de Nicomidia. Ceva mai 
tîrziu, istoricii bisericieşti Socrate, Sozomen, Theodoret de Cyr şi Iero- 
nim scriu şi ei despre el. 

în sfîrşit, în Actele Sinodului VII ecumenic de la Niceea (787) şi în 
lucrarea Antirrhetica a patriarhului Nichifor Mărturisitorul, Eusebiu 
este citat cu opinii eretice în legătură cu cultul icoanelor. 

Data naşterii nu se cunoaşte exact, dar învăţaţii opinează că ea tre¬ 
buie fixată între anii 260-264 2 , oricum înainte de toamna anului 264. 
Eusebiu pare să se fi născut la Cezareea Palestinei, de care vorbeşte cînd 
era episcop ca de «Oraşul (cetatea) nostru » (rj fjpextpa noĂig) şi, cum în 
vremea aceea era obiceiul de a se hirotoni episcopi dintre preoţii băşti¬ 
naşi ai unei localităţi, această indicaţie a fost luată în considerare pentru 
susţinerea ca loc de baştină al lui Eusebiu, Cezareea Palestinei. Din felul 
cum Eusebiu vorbeşte în lucrările sale despre evrei, se exclude faptul ca 
el să fi fost de origine iudaică. Nu se ştie însă nici dacă în momentul naş¬ 
terii sale familia sa era creştină. Tinereţea şi-a petrecut-o în Palestina 
şi, aşa cum spune el însuşi (V. C. I, 19), ca tînăr a avut prilejul să-l vadă 
pentru prima oară pe Constantin cel Mare, pe cînd acesta a venit în 
Palestina (296), ca însoţitor al împăratului Diocleţian (284-305). 

Eusebiu a fost botezat la Cezareea şi tot aici a primit primele îndru¬ 
mări religioase. Credo (simbolul), pe care mai tîrziu îl va prezenta Sino¬ 
dului I ecumenic de la Niceea, l-a învăţat aici. Eusebiu a fost hirotonit 
preot aici de episcopul Agapius al Cezareei. 

Instrucţia şi-a făcut-o sub îndrumarea preotului Pamfil, un mare 
învăţat din Fenicia, care era adept şi ucenic al lui Origen. Pamfil s-a 
îngrijit de biblioteca lui Origen, refăcînd-o, apoi întemeind aici o şcoală 
după modelul predecesorului său, orientată mai cu seamă spre critică de 
text şi exegeza Sfintei Scripturi. Sub influenţa lui Pamfil, Eusebiu a 
adoptat vederile origeniste, rămînînd loial acestora întreaga viaţă, deşi 
nu totdeauna necritic. La Biblioteca şi Şcoala lui Pamfil, Eusebiu a citit 

2. Moreau, Eusebius în RAC, col. 1052. 

opere ale literaturii creştine şi păgîne, scoţîndu-şi material pentru pro¬ 
priile sale lucrări, dar mai ales studiind, copiind şi cercetînd texte ale 
Sfintei Scripturi. Pamfil i-afost lui Eusebiu nu numai maestru, ci şi prie¬ 
ten şi colaborator apropiat, iar recunoştinţa şi dragostea faţă de el au fost 
atît de mari, incit el s-a numit după aceea Eusebiu al lui Pamfil, adică fiul 
spiritual al acestuia. Fericitul Ieronim îl numeşte pe Eusebiu aşa, şi tot 
astfel este menţionat şi în cele mai multe manuscrise. După moartea 
martirică a lui Pamfil, la 16 febr. 309, Eusebiu a scris (se pare prin 
311-313) biografia acestuia, din păcate pierdută. Tînărul Eusebiu a 
audiat însă şi prelegerile celebrului exeget Dorothei din Antiohia, a 
mers apoi pentru completarea instrucţiei sale şi la Cezareea Philippi, 
unde, în faţa unei case atribuite de localnici femeii căreia Mîntuitorul i-a 
oprit curgerea sîngelui, a văzut statuia Domnului Hristos 3 . 

Eusebiu a fost un asiduu cercetător şi această pasiune l-a dus şi la 
Ierusalim, unde a lucrat în biblioteca episcopului Alexandru. Zelul 
pentru studiu a fost mare şi tînărul Eusebiu a putut beneficia nu numai 
de profesori buni, ci şi de perioada de pace, pe care a cunoscut-o Biserica 
după moartea împăratului Valerian (253-259), înverşunat persecutor al 
creştinilor, care a durat pînă în anul 303 (24 febr.), cînd a început marea 
persecuţie dezlănţuită de Diocleţian şi Galeriu. Cu mici întreruperi 
această mare persecuţie a durat pînă la 30 apr. 311, cînd Galeriu 
împreună cu Constantin şi Liciniu dau decretul de toleranţă. 

Pînă la această ultimă mare criză din istoria creştinismului şi 
înainte de pacea acordată de Constantin şi Liciniu în 313 Eusebiu a reu¬ 
şit să redacteze importante lucrări şi anume Cronica (Xpcwxd xavweq xai 
amouft navtoda7vrjq iazopîaţ 'EAArjvav), Istoria eclesiastică (cărţile I-VII) şi 

3. Eusebiu, Istoria bisericească, VII, 18, 1-4,: «Întrucît am pomenit de acest oraş, 
socot că nu e bine să trec cu vederea o povestire vrednică de a fi ştiută de urmaşi. Anume 
că femeia aceea, căreia îi curgea sînge, despre care aflăm din Sfînta Evanghelie (Matei, 9, 
20 şi urm.; Marcu, 5, 25 şi urm.,; Luca, 8,43) că Mîntuitorul a vindecat-o de suferinţa ei, va 
fi venit din Cezareea Philippi. Se arată şi azi casa ei şi că ar mai exista preţioasa amintire 
în legătură cu minunea, pe care i-a făcut-o Mîntuitorul... Pe piatra de sus din faţa porţii 
casei, în care a locuit femeia, este statuia din bronz a unei femei, care. aplecată în 
genunchi, întinde mîinile înainte, întocmai ca o femeie care se roagă. în faţa ei se află, din 
acelaşi metal, figura unui bărbat în picioare, îmbrăcat frumos cu o mantie dublă şi care 
întinde mina către femeie. La picioarele bărbatului creşte lîngă o coloană o plantă 
curioasă, care ajunge pînă la tivul mantiei de bronz şi aceasta ar fi leacul împotriva tuturor 
bolilor. Această statuie trebuie să fie chipul lui Iisus şi se păstrează pînă astăzi; am văzut-o 
cu proprii mei ochi, cînd am zăbovit în acel oraş. Nu trebuie să ne mirăm de faptul că păgî- 
nii, pe care Mîntuitorul i-a dăruit atunci cu binefaceri, i-au ridicat asemenea monumente. 
Căci noi am văzut şi chipurile apostolilor săi Pavel şi Petru şi chiar chipul lui Hristos 
însuşi, pictat în culori. Era de aşteptat, deci, ca cei vechi să cinstească fără rezervă pe sal¬ 
vatori, după obiceiul lor păgîn». M-am ghidat în această traducere de lucrarea: Eusebius 
von Caesarea, Kirchengeschichte, herausgegeben und eingeleitet von Heinrich Kraft. Die 
tîbersetzung von Philipp Haeuser (Kempten 1932), neu durchgesehen von Hans Armin 
Gărtner, Munchen, 1967. 

Introducere elementară generală (păstrată fragmentar). Persecuţia înce¬ 
pută în anul 303 a stingherit activitatea cărturărească a lui Eusebiu, dar 
n-a întrerupt-o cu totul. Din cauza ei el a fost obligat să părăsească Ceza- 
reea şi să meargă la Tyr, iar apoi în pustiul Thebaidei din Egipt, unde, 
după o vreme, a fost şi arestat. Nu ştim când se plasează fuga lui din 
Cezareea şi arestarea în Egipt, dar se crede că la începutul perioadei de 
persecuţie 4 . în noiembrie 307 Pamfil a fost arestat şi pînă la decapitarea 
sa la 16 februarie 309 colaborarea dintre el şi Eusebiu n-a încetat. Unii 
învăţaţi susţin că amîndoi au alcătuit atunci (pînă în 308) cele 5 cărţi din 
Apologia lui Origen. Cartea a Vl-a a fost scrisă de Eusebiu singur după 
moartea lui Pamfil. Din păcate întreaga lucrare s-a pierdut. 

Şi alte lucrări au fost elaborate de Eusebiu în primul deceniu al seco¬ 
lului al TV-lea, în plină perioadă de persecuţie, unele păstrate, altele 
pierdute şi cunoscute doar din scurte referiri la ele, după titlu sau din 
fragmente. 

La puţin timp după restabilirea păcii pentru Biserică în 313 Eusebiu 
a fost ales episcop de Cezareea în locui lui Agapius, mort între timp. Nu 
se cunoaşte anul exact al preluării acestei funcţii, dar Agapius a murit 
între 313-315, iar înainte de 315 Eusebiu era deja episcop 5 . în primii 10 
ani de episcopat activitatea scriitoricească a lui Eusebiu, atît cît ea ne 
este cunoscută, a fost mai puţin intensă în comparaţie cu cea anterioară 
episcopatului. Cauza pentru încetinirea ritmului ele pregătire şi publi¬ 
care a lucrărilor ştiinţifice rezidă probabil în angajarea lui Eusebiu în 
munca de reorganizare a vieţii eparhiei sale, după distrugerile suferite 
în timpul persecuţiei. De altfel, eparhia sa era cea mai importantă din 
Palestina, Cezareea devenind, după scăderea rolului Ierusalimului, dis¬ 
trus de romani, metropola politică a întregii provincii. în cartea X, 2,1-3 
a Istoriei eclesiastice, Eusebiu se referă la munca de reconstrucţie, care a 
avut loc, la reorganizarea vieţii creştine, la acţiunea de recîştigare a 
bunurilor pierdute, la bucuria generală, care cuprinsese clerul şi popo¬ 
rul: «Am văzut cum în fiecare loc, care cu puţin timp înainte fusese adus 
la ruină de tiranii fără de Dumnezeu, cum s-a revenit la viaţă din lunga 
amorţeală şi decădere, cum iarăşi s-au ridicat biserici din temelie pînă 
la mare înălţime şi au devenit mai măreţe decît cele distruse mai înainte. 
Măriţii împăraţi (Constantin şi Liciniu) au lărgit şi înmulţit, prin legi 
continui date în favoarea creştinilor, harul de sus, de care ne-a făcut păr¬ 
taşi Dumnezeu, episcopii au primit scrisori imperiale, cinstiri şi daruri 
în bani de la împăraţi... Au avut loc sărbători de înnoire în oraşe şi sfin- 

4. Bigelmair, Eusebius Pamphili, p. IX: vermutlich war es am Anfang der Verfol- 
gung des Pamphilus. 

5. Moreau, op. cit., (capitolul primii ani de episcopat); Bigelmair, op. cit., crede a 
fi devenit episcop din 313. 

ţiri de locaşuri de rugăciune, construcţii noi, adunări ale episcopilor, din 
depărtări şi ţări străine oamenii au revenit la casele lor, neam cu neam 
trăieşte acum în pace, mădularele trupului lui Hristos se află într-o 
armonie deplină... Puterea Duhului lui Dumnezeu pătrunde toate mădu¬ 
larele, ele devenind o inimă, o credinţă plină de bucurie şi toate aduc 
slavă lui Dumnezeu ». 

împăratul Constantin i-a dat lui Eusebiu însărcinări speciale în 
legătură cu această muncă vastă de reorganizare a vieţii creştine în 
Palestina (VC, II, 45, 46; III, 25 şi "urm.). 

După Sinodul I ecumenic de la Niceea activitatea scriitoricească a 
lui Eusebiu devine şi mai intensă, din această perioadă datînd şi lucră¬ 
rile care sînt cuprinse în acest volum: Viaţa lui Constantin, Discursul fes¬ 
tiv la 30 de ani de domnie (Tricennalia) şi Discursul rostit cu prilejul sfin¬ 
ţirii Bisericii Sfîntului Mormînt de la Ierusalim. Tot în această vreme 
Eusebiu devine unul dintre cei mai apropiaţi colaboratori şi prieteni 
ai împăratului Constantin, căruia îi influenţează adesea politica 
religioasă. 

Eusebiu n-a supravieţuit mult morţii lui Constantin (22 mai 337). 
Deşi nu se cunoaşte anul exact al morţii sale, se consideră că el a încetat 
din viaţă prin anii 339-340. După această dată numele său nu mai este 
menţionat. Socrate (Hist. eccl. II, 4) şi Sozomen (Hist. eccl. III, 2) datează 
moartea sa între întoarcerea sfîntului Athanasie la Alexandria (337) şi 
moartea lui Constantin II (340). în tot cazul, Acacius, succesorul său, o 
luat parte în anul 341 la un sinod la Antiohia, reprezentînd Cezareea 
Palestinei 6 . 

* 

* * 

Dar, aşa cum am spus, Eusebiu n-a fost numai un om cufundat în 
cercetare şi autor a numeroase cărţi. Prestigiul pe care şi-l cîştigase ca 
erudit, exeget şi istoric, ca episcop al unei cetăţi importante, apoi trece¬ 
rea de care se bucura pe lîngă împăratul Constantin, toate l-au atras şi în 
viitoarea disputelor doctrinare ale vremii. Cea mai de seamă contro¬ 
versă doctrinară, în care s-a amestecat, a fost arianismul. Arie îşi făcuse, 
în vremea aceea cunoscută, la Alexandria, învăţătura sa eretică despre 
Fiul lui Dumnezeu şi a fost excomunicat pentru aceasta, de sinodul epis¬ 
copilor prezidat de Alexandru al Alexandriei; atunci el s-a adresat lui 
Eusebiu cerîndu-i sprijinul. Cu ajutorul lui Eusebiu, al altor episcopi 
orientali şi al lui Eusebiu de Nicomidia s-a organizat în Bythinia un 
sinod, care, fără să aprecieze profunzimea şi gravitatea problemei, a 

6. T.D. Barnes, Constantin and Eusebius, Cambridge, Massachusetts and London, 
1981, p. 263. 

găsit nevinovat pe Arie şi i-a cerut lui Alexandru să-l reintegreze. La 
refuzul episcopului de Alexandria, Eusebiu a organizat, cu sprijinul 
unor episcopi din Palestina, un sinod la Cezareea în anul 324 (puţin 
înainte de lupta de la Chrysopolis, lîngă Chalcedon, între Constantin şi 
Liciniu, care a avut loc în toamna acelui an), unde s-a hotărît ca Arie 
să-şi reia funcţiile sale, dar să se supună episcopului său. Atitudinea 
pro-ariană a lui Eusebiu s-a manifestat şi la sinodul dinAntiohia, convo¬ 
cat la 20 decembrie 324 sau la începutul anului 325, cu scopul de a alege 
un nou episcop în locul celui decedat (Philogonius, după unii 7 , Theodo- 
tos, după alţii 8 ). Refuzînd să recunoască Expunerea de credinţă fEndcoig 
moreax;) ortodoxă, adoptată acolo, Eusebiu a fost excomunicat, împreună 
cu episcopii Theodot de Laodicea, Narcissus de Neronias, care «ca şi cum 
ar fi uitat de Sfînta Scriptură şi învăţătura apostolică... au manifestat 
puncte de vedere opuse. Spunînd-o clar, ei au dovedit că au aceleaşi 
vederi cu Arie...» 9 

Excomunicarea a fost proclamată doar provizoriu, deoarece episco¬ 
pii prezenţi la Antiohia nu vroiau să anticipeze hotărîrea sinodului con¬ 
vocat de Constantin laAncyra, tocmai cu scopul de a se pronunţa în pro¬ 
blema ariană. Pînă la urmă, împăratul Constantin a socotit că nuAncyra 
este locul cel mai potrivit pentru un sinod general (ecumenic), ci Niceea 
în Bithynia, mai aproape de reşedinţa sa imperială. Sinodul a fost con¬ 
vocat în 20 mai 325 şi este cunoscut în istorie ca primul Sinod ecumenic. 
La acest sinod Eusebiu, deşi era recunoscut ca mare învăţat, a venit ca 
acuzat şi n-a jucat în desfăşurarea lucrărilor şi luarea hotărîrilor un rol 
hotărîtor, aşa cum s-a crezut. El n-a avut nici preşedenţia, n-a rostit nici 
cuvîntul de salut pentru împărat şi ceilalţi participanţi, ci acest rol l-au 
avut Eustaţius de Antiohia, Alexandru de Alexandria, Athanasie şi 
Eusebiu de Nicomidia. Menţiunea din Vita Constantini III, 11, potrivit 
căreia cuvîntarea de salut rostită «de conducătorul rîndului din 
dreapta» (otov âetfov T/jrjpcn:o<; npoxajox), adică de cel care se afla în capătul 
rîndului din dreapta împăratului, şi o precizare că acest vorbitor se 
numea Evcefhoc; o bnoxonoc; se referă, de fapt, la Eusebiu de Nicomidia, 
care, ca gazdă a sinodului, era justificat să aibă acolo un rol de frunte. 
Unii învăţaţi socot mai probabilă deschiderea sinodului de către Eusta- 

tius de Antiohia 10 . 

» 

La sinod Eusebiu a fost obligat să facă Mărturisirea de credinţă, ca o 
dovadă a dreptei sale credinţe. Această «Mărturisire» era, de fapt, Sim¬ 
bolul de botez din Cezareea, pe care l-a prezentat ca propriul său 

7. Wallace-Hadrill, Eusebius, p. 24. 

8. Moreau, op. cit. 

9. Wallace-Hadrill, op. cit., p. 25. 

10. Moreau, op. cit. 

Credo 11 . Excomunicarea lui Eusebiu a fost astfel ridicată cu aprobarea 
împăratului. Rolul lui la sinod, în redactarea Simbolului de credinţă, n-a 
putut fi, deci, important şi nici chiar în discuţiile privind sărbătorirea 
Poştelor, deşi el se ocupase cu probleme de cronologie şi istorie. De altfel, 
la sinod Eusebiu s-a depărtat de arienii extremişti, fiind prin firea lui un 
om al compromisului. El socotea, ca şi la începutul crizei ariene, că pro¬ 
blema poate fi rezolvată prin concesii reciproce. Pe de altă parte, Euse¬ 
biu de Nicomidia ne spune că Eusebiu de Cezareea era condus în contro¬ 
versele bisericeşti mai de grabă de simpatii personale, decît de conside¬ 
rente teologice. Astfel, el a trebuit să se plece în faţa argumentelor lui 
Alexandru, Athanasie şi a altor teologi şi să semneze hotărîrile sino¬ 
dului. 

Totuşi, la Niceea Eusebiu a cîştigat, în sensul că i-a fost ridicată 
excomunicarea Sinodului de la Antiohia şi, în al doilea rînd, l-a cunoscut 
îndeaproape pe împăratul Constantin, căruia i s-a impus prin erudiţie, 
elocinţă, talent diplomatic şi spirit de supunere, puţind mai tîrziu să-l 
influenţeze în politica sa religioasă. 

După Sinodul de la Niceea Eusebiu n-a rămas însă fidel hotărîrilor 
dogmatice semnate acolo. împreună cu Eusebiu de Nicomidia, şi el filo- 
arian, au început lupta pentru îndepărtarea din scaune a ierarhilor orto¬ 
docşi, reuşind să înlăture pe Eustaţie de Antiohia (în 330), şi Asklepios 
de Gaza (în 325 sau 326), pe acesta din urmă, fiindcă ceruse excomunica¬ 
rea sa la Ancyra. Şi sfîntul Athanasie, devenit episcop de Alexandria 
după moartea lui Alexandru, a avut de suferit din cauza maşinaţiilor lui 
Eusebiu. Bucurîndu-se de sprijinul împăratului, a primit de la acesta 
preşedenţia unui sinod la Cezareea Palestinei în primăvara anului 334, 
care trebuia să judece pe Athanasie. Deoarece acesta din urmă nu s-a 
prezentat, sinodul n-a avut loc, dar în anul următor (335), la sinodul con¬ 
vocat de Constantin la Tyr, Athanasie a fost învins prin lucrarea din 
umbră a lui Eusebiu. Şi după aceea, cînd Athanasie a cerut sprijinul 
împăratului la Constantinopol şi cînd Constantin a convocat pe partici¬ 
panţii de la Niceea pentru a clarifica unele probleme, Eusebiu a făcut 
parte din partida care se formase la palat împotriva lui Athanasie. 

Un alt adversar al lui Eusebiu a fost Marcellus de Ancyra. împotriva 
lui, Eusebiu a scris lucrări (Contra Marcellum) care trebuiau să arate că 
învăţătura sa nu era ortodoxă şi să justifice hotărîrea de condamnare a 
unui sinod la Constantinopol, convocat de Constantin în anul 330 cu 
episcopii din Pont, Asia, Thracia şi Moesia. Deşi Eusebiu n-a fost de faţă, 
opiniile sale au avut un rol hotărîtor în condamnare. 

11. Amănunte despre această Mărturisire găsim în scrisoarea adresată de Eusebiu 
comunităţii din Cesareea; v. Athanasius, De decretis Nicaenae synodi, VII, appendix; 
Socrate, Hist. eccl., I, 8; Theodoret, Hist. eccl., 1,12; cf. Wallace-Hadrill, op. cit., p. 27-28. 

EUSEBIU SI CONSTANTIN 

Aşa cum am spus, Eusebiu s-a bucurat de o deosebită trecere pe 
Ungă împăratul Constantin. Ca unul care cunoscuse perioada cruntă a 
persecuţiilor şi daunele imense aduse Bisericii, Eusebiu vedea în Con¬ 
stantin pe omul providenţial, ajuns să reglementeze raporturile dintre 
Stat şi Biserică. Constantin era, în concepţia lui Eusebiu, trimisul Provi¬ 
denţei divine, întruparea calităţilor de conducător ideal. De aceea, el s-a 
pus cu totul în serviciul lui Constantin, sprijinind acţiunile acestuia în 
favoarea Bisericii, scriind lucrări menite să-i glorifice faptele în toate 
domeniile. Eusebiu a devenit un fel de scriitor de curte al lui Constantin. 
Glorificarea lui Constantin este făcută mai cu seamă m Vita Constantini 
şi Laus Constantini (Tricennalia), unde acesta apare ca alesul lui Dumne¬ 
zeu şi împăratul ideal. Cititorul acestei cărţi îşi va da singur seama de 
modul cum îl vedea Eusebiu pe Constantin, de aceea nu mai stăruim 
asupra altor amănunte. 


OPERA 

Aşa cum am spus, din numeroasele lucrări alcătuite de Eusebiu, 
unele nu ne sînt cunoscute decît după titlu, din fragmente sau din scurte 
referiri la ele, ale lui sau ale altora. Ieronim spune că Eusebiu a scris 
nenumărate volume, dar din ele citează doar o parte 12 . Listele alcătuite 
mai tîrziu de Fotie în secolul al IX-lea 13 , de Nichifor Callist în secolul al 
XTV-lea 14 şi de Ebed Jesu bar Berikha 15 sînt şi ele incomplete. Cu toate 
acestea, specialiştii moderni au alcătuit un catalog de titluri destul de 
cuprinzător. Dacă unele lucrări s-au pierdut, totuşi multe s-au păstrat în 
original sau în traduceri siriace, armene, georgiene ori latine. Pentru 
unele lucrări s-a putut stabili şi cronologia lot, pentru altele însă nu. 
Deoarece o înşiruire a lor este dificilă, le vom prezenta aici după conţi¬ 
nutul lor. 


Scrieri biblice şi exegetice 

Educat în şcoala lui Pamfil, care la rîndul său moştenise de la Origen 
preocuparea pentru studiul textului Sfintei Scripturi, Eusebiu a consa¬ 
crat o bună parte din activitatea sa copierii, stabilirii, prelucrării şi edită¬ 
rii Vechiului şi Noului Testament. Strădania aceasta este atestată de 

12. Hieronymus, De viris ill. 81. 

13. Photius, Bibliotheca, cod. 9, 113, 27, 39, 118, 127. 

14. Nichifor Callist, Hist. eccl., VI, 37. 

15. Ebed Jesu Catal. libr, syr., apud I.S. Asemani, Bibliotheca orientalis, III, 1, 
Roma, 1725, p. 18 şi urm.; reprodus de E. Preuschen, în A. v. Hamack, Geschichte der 
altchristlichen Literatur, I, Leipzig, 1893, p. 552. 






STUDIU INTRODUCTIV 


13 


multe manuscrise ale Sfintei Scripturi, care poartă numele lui. împăratul 
Constantin, cunosdnd această preocupare şi renumele şcolii de la Ceza- 
reea s-a adresat lui Eusebiu cu rugămintea de a-i procura 50 de exem¬ 
plare ale Sfintei Scripturi «pe pergament de cea mai bună calitate, cu 
caractere uşor de dtit şi într-un format uşor de mînuit, scrise de caligrafi, 
care-şi cunosc bine meseria şi care să fie de folos la 50 de biserici din 
Constantinopol» (VC, IV, 36). 

1. întrebări şi răspunsuri în Evanghelii (Ilepî î&v ev Eu ccy yeAunt; 
(Tyrri pccxcov xaî Auoeoiv sau Ilepî Siacpovuxc; EuayyeAÎGiv, după Ieronim), a 
fost scrisă, după dt se pare, înainte de anul 312™. Lucrarea este un răs¬ 
puns la întrebările puse de doi clerid şi se împarte în două părţi: prima 
este ădresată lui Ştefan (în două cărţi) şi răspunde la 16 divergenţe din 
Evanghelii privitoare la neamurile din care se trăgea Mântuitorul şi la 
copilăria Sa; a doua, este dedicată lui Marinus (o singură carte), în care 
răspunde în patru puncte la divergenţele privitoare la înviere. Din 
lucrare nu se păstrează dedt fragmente în greceşte şi siriacă şi un rezu¬ 
mat (epitome). 

2. Onomasticonul (Ilepî twv totcvxcdv ovopccTwv iwv ev Oria ypctcpri) 
alcătuit înainte de anul 331 17 , sau mai exact între 326-330 18 . Este un fel de 
dicţionar al locurilor biblice în ordine alfabetică, cu indicaţii geografice şi 
istorice şi cu denumirea actuală din vremea lui Eusebiu. Foarte apreciat, 
Onomasticonul a fost tradus şi în latină de Ieronim, care i-a făcut unele 
corecturi şi adaosuri. Păstrat în greceşte şi latineşte, el reprezintă un 
izvor important privitor la topografia Ţării sfinte. 

Dar Onomasticonul nu este dedt a patra parte dintr-o lucrare mai 
mare asupra geografiei biblice alcătuită de Eusebiu la îndemnul episco¬ 
pului Paulin de Tyr. Cele trei părţi s-au pierdut. Ele cuprindeau: 1. O 
transpunere în greceşte a denumirilor de neamuri ebraice menţionate în 
Sfînta Scriptură; 2. O descriere a vechii Iudei şi a celor 12 triburi; 3. Un 
plan al Ierusalimului şi al templului. 

3. Comentariu la Isaia ('YrcopvnpaTa eiţ ’Hoaîav). 

Scrisă probabil după anul 324, adică după înlăturarea lui Liciniu de 
către Constantin 19 , cuprindea 10 sau 15 cărţi (după Ieronim, De viris ill., 
81, şi Comentariu la Isaia). Considerată pierdută, lucrarea a fost desco¬ 
perită aproape în întregime pe marginea unui manuscris din Florenţa 
(Bibi. Laurentiana, Plut., XI, 4) 20 . în comentariul său Eusebiu este depen¬ 
dent de Origen, pe care-1 citează frecvent. 


16. Wallace-Hadrill, op. cit., p. 57. 

17. Quasten, op. cit., p. 481. 

18. Wallace-Hadrill, op. cit., p. 57. 

19. Bigelmair, op. cit., p. XXXV; Wallace-Handrill, op. cit., p. 57. 

20. A. Moehle, Der Jesaia Kommentar des Eusebius von Kaisareia fast vollstăndig 
wieder aufgefunden, Zeitschrift fur die neutestamentliche Wissenschaft und die Kunde 
der ălteren Kirche, 33, 1934, p. 87-89. . 

4. Despre sărbătoarea Paştilor (lămurire mistică) (Ilepî tou II &o%a 
eoprnţ (pu<mxT| âvaxd/luijriq) alcătuită în anul 325 21 sau în 334 22 şijpăs- 
trată doar în fragmente. A fost dedicată lui Constantin (VC, IV, 34). în ea 
se expunea importanţa şi semnificaţia Paştilor la evrei şi creştini şi se 
condamna obiceiul de a se sărbători o dată cu evreii. 

"5. Comentarii la Psalmi ('YîcopvfjpaTa ei<; touţ TaApout;), lucrare 
scrisă după anul 330 23 sau după 335 24 . Este privită ca una din cele mai 
importante opere exegetice, distingîndu-se prin erudiţie şi spirit critic. 
Ea a fost tradusă de două ori în limba latină şi s-a bucurat de apreciere 
din partea scriitorilor patristici. 

6. Canoanele evanghelice, lucrare nedatată, în care Eusebiu a intro¬ 
dus un nou sistem de împărţire a Evangheliilor dispunînd conţinutul lor 
în capitole (sectiones), numerotate în continuare, apoi aşezîndu-le în 10 
tabele (canones), pentru a arăta concordanţa dintre ele şi anume: cano¬ 
nul I: texte comune tuturor celor patru evanghelii; II. comune la Matei, 
Marcu şi Luca; III. comune la Matei, Luca şi Ioan; IV. comune la Matei, 
Marcu şi Ioan; V. comune la Matei şi Luca; VI. comune la Matei şi Marcu, 
şi aşa mai departe. Aceste tabele puteau fi folosite împreună cu cifrele 
secţiunilor (capitolelor) din textele evangheliilor şi dădeau posibilitatea 
cititorului să găsească uşor pasajele paralele. Sistemul acesta, cunoscut şi 
sub numele de Canoanele sau Secţiunile lui Eusebiu, a fost adoptat şi de 
Ieronim la Vulgata. 

7. Despre poligamie şi despre binecuvîntarea de a avea copii la vec¬ 
hii bărbaţi iubitori de Dumnezeu (patru cărţi) (Ilepî rrjţ t&v năXai freotpi- 
Icov âvâptov 7roA.uyap.iac; xaî TroAuiraiSCac;) Textul lucrării nu ni s-a păstrat, 
dar sfîntul Vasile cel Mare îl cunoştea, fiindcă face referiri la el (în De Spi- 
ritu Sancto, 29, 72) numind-o: Dificultăţi cu privire la poligamie la cei 
vechi. Eusebiu însuşi o citează de două ori: Preparatio evangelica, VH, 8 
şi Demonstratio evangelica, I, 9. în lucrare se arată motivele pentru care 
creştinismul nu poate admite poligamia şi se recomandă o singură căsă¬ 
torie, iar clerului cumpătarea şi castitatea. 

Scrieri apologetice 

Angajarea sa activă în societatea timpului, necesitatea de a apăra 
credinţa creştină împotriva atacurilor filosofilor şi polemiştilor păgîni, 
l-au determinat pe Eusebiu să desfăşoare şi o amplă activitate apologe¬ 
tică. Folosind experienţa dobîndită de apologeţii de dinaintea lui şi bazîn- 
du-se pe imensele sale cunoştinţe de literatură şi istorie antică Eusebiu a 
dat lucrări de mare valoare, în care a scos în lumină superioritatea religiei 


21. Wallace-Hadrill, op. cit., p. 57. 

22. Bigelmair, op. cit., p. XXXVII. 

23. Idem, ibidem, p. XXXV. 

24. Wallace-Hadrill, op. cit., p. 57. 

creştine faţă de principalele religii din trecut, acestea fiind în concepţia sa 
doar o pregătire pentru creştinism. 

1. Introducere elementară generală la Evanghelie a fost compusă 
înainte de preluarea funcţiei sale de episcop 25 şi cuprindea 10 cărţi, din 
care s-au păstrat doar cărţile 6-9 şi alte rare fragmente. în partea â doua 
se expun, sub titlul Eclogae projeticae texte mesianice din Vechiul Testa¬ 
ment, precum şi interpretări ale lor 26 . Lucrarea trebuia să servească de 
introducere la marea operă apologetică în două părţi: Preparatio evan- 
gelica şi Demonstratio evangelica. 


2. Preparatio evangelica (EuaYYeAixfj Ttpo7iapaaxeuf|) compusă în 15 
cărţi (păstrate incomplet) după anul 314” sau după altă opinie în 315 28 
sau între 312-318 29 cu scopul de a combate politeismul păgîn şi a arăta 
superioritatea religiei iudaice ca pregătire pentru Evanghelie. In acelaşi 
timp ea arăta iudeilor că împlinirea profeţiilor Vechiului Testament s-a 
făcut prin întruparea lui Iisus Hristos. 


3. Demonstratio evangelica (EuaYY^wr) dnode^ic;), compusă după 
lucrarea precedentă şi înainte de Sinodul de la Niceea, este o apărare a 
creştinilor în faţa evreilor, care le reproşau că nu respectă legea iudaică, 
dar îşi atribuie promisiunile care au fost făcute poporului ales. Lucrarea 
arată că Vechiul Testament are o valoare universală, nu este circums¬ 
crisă la evrei, iar împlinirea profeţiilor se face în cadrul religiei creştine. 
Profeţiile privitoare la Hristos se referă la Logosul întrupat şi se reali¬ 
zează în El. Din cele 20 de cărţi, dt cuprindea lucrarea, au mai rămas doar 
10 şi fragmente din a 15-a. 


4. Theophania (Ilepî Oeoipavîag - Despre arătarea lui Dumnezeu în 
trup) nu se ştie dnd a fost compusă: după anul 324, dnd Constantina 
devenit singur conducător al imperiului, în jurul anului 333 31 sau după 
anul 337 32 . Ea ar fi ultima dintre scrierile apologetice ale lui Eusebiu. Din 
textul original grec s-au păstrat numeroase fragmente, dar lucrarea o 
avem în întregime într-o traducere siriacă. în primele trei cărţi se tra¬ 
tează despre Logos, în general, despre revelarea Sa în creaţie, în sufletul 
omului, în păstrarea universului, dar mai ales în Hristos; cartea a IV-a 
aduce dovezi din Vechiul Testament despre dumnezeirea lui Iisus Hris¬ 
tos, iar în a V-a se critică cei care îl socotesc pe Hristos un înşelător sau 
magician (se reproduce, de fapt, cartea a IH-a din Demonstratio 
evangelica). 


25. După Wallace-Hadrill, ibidem, înainte de 303. 

26. După Eduard Schwartz, Eusebios, P. W. şi Bigelmair, op. cit. p. XXXVIII, proba¬ 
bil identică cu Preparatio ecclesiastica şi Demonstratio ecclesiastica, lucrării menţionate 
de Fotie. Wallace-Hadrill, op. cit., p. 57 consideră lucrarea aparte şi compusă între anii 
303-312. 

27. Quasten, op. cit., p. 466. 

28. Bigelmair, op. cit., p. XXXIX. 

29. Wallace-Hadrill, op. cit, p. 57. 

30. Quasten, op. cit., p. 470. 

31. Bigelmair, op. cit., p. XL. 

32. Wallace-Hadrill, op. cit, p. 58. 

5. împotriva lui Porţirie. Eusebiu a scris (între 303-312) această 
lucrare în 25 de cărţi, dispărute complet, împotriva cunoscutului filozof 
neoplatonic de la sfîrşitul secolului al III-lea, care publicase o lucrare 
importantă intitulată: împotriva creştinilor. Se pare că Eusebiu a com¬ 
bătut, în special, acele părţi din lucrarea lui Porfirie în care acesta pretin¬ 
dea că există contradicţii în Evanghelie cu privire la genealogia Mîntuito- 
rului şi la înviere. 

6. împotriva cuvintelor lui Hierokles în favoarea lui Apollonius de 
Tyana (Ilpog toug uitep ’AtcoAAoovîod tou TWveog IepoxAeoix; Aâyotx;), 
Hierokles a fost, se pare, guvernatorul provinciei Bithynia în jurul anului 
307 şi scrisese o lucrare intitulată: Cuvinte iubitoare de adevăr adresate 
creştinilor, în care susţinea că magicianul Apollonius din Tyana poate fi 
comparat cu Iisus Hristos şi că a fost chiar mai mare dedt El. Lucrarea lui 
Eusebiu a fost compusă probabil între anii 311-313 sau chiar mai 
devreme 33 şi este un mic tratat descoperit în Codex Arethas de la Paris. 


Scrieri dogmatice 

în această categorie se înscriu: 1. Apărarea lui Origen, alcătuită 
împreună cu Pamfil (v. mai sus p. 8), 2. Contra lui Marcel episcop de 
Ancyra (KarăMapxeĂkyu rob Ayxvpccgkmoxonov), scrisă după anii 335 sau 336 
(dnd a avut loc la Constantinopol sinodul arian, care l-a condamnat pe 
acesta), cu scopul de a justifica din punct de vedere doctrinar hotărîrile 
sinodului şi 3. Despre theologia bisericească (Ilepî ifjţ syotX^oiaonxfiQ 
OeoAoyiag). Alcătuită în trei cărţi către anul 337 34 ea este dedicată episco 1 
pului arian Flacillus de Antiohia. în ea se continua şi aprofunda critica la 
adresa lui Marcel, pe care-1 acuza de sabelianism. Dar doctrina despre 
Logos, expusă de Eusebiu, nu este ortodoxă, ci plină de idei subordina- 
ţianiste. Fiul nu este de aceeaşi natură cu Tatăl, ci produsul voinţei sale 
libere, iar Duhul Sfînt este creaţia Fiului. în duda acestor idei eretice 
lucrarea s-a păstrat în întregime. 


Discursuri şi predici 

în activitatea sa atît de bogată Eusebiu a rostit discursuri şi predid, 
din care însă nu ne-au rămas dedt foarte puţine. Discursul cel mai 
important, care ni s-a păstrat, este cel rostit de Eusebiu la aniversarea 
a 30 de ani de domnie a împăratului Constantin în anul 336 (Tioyog 
xiaxcmamjpLHOc); el este cuprins şi în volumul de faţă şi va fi analizat mai 
departe, p. 50 şi urm. Lui i se adaugă Discursul rostit de Eusebiu la Ieru- 


33. Quasten, op. cit., p. 472; după Wallace-Hadrill înainte de 313, ibidem, p. 57. 

34. Wallace-Hadrill, op. cit., p. 57 o pune în anul 335. 

salim cu prilejul sfinţirii Bisericii Sfîntului Mormînt (şi el cuprins în volu¬ 
mul de faţă, p. 57 şi urm.). Despre alte discursuri nu avem decât referiri 
indirecte. Astfel, Eusebiu însuşi spune (VC, I,) că el a rostit şi . Discursul 
festiv la aniversarea a 20 de ani de domnie a lui Constantin. în schimb, 
aşa cum am spus, Eusebiu n-a ţinut discursul inaugural în faţa împăratu¬ 
lui cu prilejul deschiderii Sinodului I ecumenic de la Niceea (325), ci acest 
lucru a fost făcut de Eusebiu de Nicomidia, de Eustaţie al Antiohiei ori de 
Alexandru al Alexandriei. Cum s-a arătat mai înainte, Eusebiu se afla la 
sinod într-o situaţie destul de dificilă, din cauza excomunicării care 
fusese pronunţată la Sinodul de la Antiohia şi apoi de la Ancyra. 

în categoria predicilor unii învăţaţi 35 încadrează Cuvîntarea ţinută 
de Eusebiu în anul 316 cu prilejul sfinţirii Bisericii din Tyr (Hist. eccl. X, 
4, 1) şi o alta Despre martirii din Antiohia. 


Scrisori 

Deşi Eusebiu trebuie să fi purtat o bogată corespondenţă, el care a 
fost atît de angajat în disputele doctrinare ale timpului şi avea legături cu 
personalităţi de seamă ale imperiului, totuşi nu ne-au rămas de la el decât 
trei scrisori: Scrisoarea către Flacillus (v. mai sus p. 16), de la începutul 
lucrării De ecclesiastica theologia, cea Către Carpianus, un fel de intro¬ 
ducere la Canoanele evanghelice şi cea adresată Comunităţii sale din 
Cezareea, la sfîrşitul lucrărilor Sinodului I ecumenic de la Niceea, în care 
explica poziţia adoptată de el la sinod. Deoarece nu ni s-au păstrat actele 
Sinodului I ecumenic, această scrisoare este un document important 
asupra dezbaterilor care au avut loc şi asupra poziţiilor oscilante ale 
lui Eusebiu. 

Există menţiuni despre alte scrisori trimise de Eusebiu unor perso¬ 
nalităţi ale timpului, de pildă lui Alexandru al Alexandriei, căruia i-a scris 
cel puţin de două ori pentru a-1 apăra pe Arie, apoi a trimis o scrisoare, în 
timpul Sinodului de la Niceea, episcopului Euphrantion de Balanea în 
Syria, în care «nu ezita să spună că Hristos nu este Dumnezeu adevărat»; 
în fine, o scrisoare adresată Constanţiei, sora lui Constantin, în care 
Eusebiu apără punctul de vedere că aceasta nu face bine procurîndu-şi 
icoana cu chipul Mîntuitorului. De aici se vede tendinţa sa iconoclastă, 
combătută de ortodocşi în timpul disputelor iconoclaste (Nichifor Mărtu¬ 
risitorul şi Sinodul VII ecumenic de la Niceea; v. mai sus, p. 6). 

Lista de lucrări a lui Eusebiu este mult mai mare, ea incluzînd titluri 
care se încadrează în toate categoriile, dar despre ele se ştie foarte puţin, 
uneori doar titlul sau simple fragmente. Nu intenţionăm să facem o pre¬ 
zentare exhaustivă a lor, ci trecem să vorbim mai degrabă de: 

35. Quasten, op. cit., p. 484. 








18 


EUSEBIU DE CEZAREEA 


Scrierile istorice 

Printre cele dinţii lucrări se numără 1. Cronica, alcătuită poate chiar 
înainte de anul 303 36 , în jurul acestui an 37 sau chiar în acest an 38 . Prima 
parte este o expunere a istoriei chaldeienilor, asirienilor, evreilor, egip¬ 
tenilor şi a romanilor, iar a doua constă din tabele cronologice dispuse în 
coloane paralele (xpovtxoi xavoveg), însoţite de menţiuni privind cele mai 
importante evenimente din istorie, mai cu seamă din Vechiul Testament. 
Eusebiu pune începutul lucrării în anul naşterii lui Avraam (2016-2015 î. 
Hr.), iar sfârşitul în anul 303. Forma originală a lucrării s-a pierdut 
aproape în întregime şi ceea ce ni s-a păstrat este o prelucrare făcută de 
altcineva, care o duce pînă în anul 325. Partea a Il-a a acestei prelucrări, 
păstrată într-o traducere armeană din secolul al Vl-lea, a fost tradusă în 
latină de Ieronim şi continuată pînă în anul 378, anul morţii împăratului 
Valens. Sub această formă Cronica a influenţat istoriografia Evului 
Mediu. 

2. Despre viaţa lui Pamfil (Ilepi xofi pion napqnAou) în trei cărţi, din 
păcate toate pierdute. Lucrarea a fost scrisă după moartea lui Pamfil 39 . 

3. Istoria bisericească (’ExxArioiacmxf] iaxopia) este opera cea mai 
importantă a lui Eusebiu. Ea îşi are rădăcinile în Cronica şi într-un anu¬ 
mit fel este o continuare a ei. Eusebiu expune istoria creştinismului înce- 
pînd cu vremea apostolilor şi pînă în timpul său; lucrarea a cunoscut, se 
pare, patru ediţii în cursul anilor 312/313, 315, 317, 323 sau curînd după 
acesta (324) 40 . De fiecare dată însă lucrarea a primit modificări sau a fost 
lărgită. La început a avut doar opt cărţi, ca la sfârşit să ajungă la 10. Valoa¬ 
rea istoriei bisericeşti constă în mulţimea faptelor relatate, extrase dintr- 
o mulţime de scrieri ale Bisericii primare (vezi volumul XIII din această 
colecţie, care cuprinde această lucrare). 

4. Despre martirii din Palestina (Ilepi tov ev IIaAai(mvrj papzufjrjoăvzuv), 
lucrare realizată prin anii 311 41 sau 313 , în care ni se prezintă persecu¬ 
ţiile dintre anii 303-311 într-o regiune cunoscută direct de autor. între cei 
83 de martiri, de care vorbeşte Eusebiu, un loc de frunte îl ocupă Pamfil, 
prietenul său şi conducătorul Şcolii şi Bibliotecii din Cezareea Palestinei. 
La aceştia s-a adăugat numărul şi mai mare al mărturisitorilor: «Este cu 
neputinţă să expui mulţimea nenumărată a celor cărora li s-a scos mai 
întîi cu sabia ochiul drept, apoi le-a fost ars cu focul, în plus au rămas 
paralizaţi de piciorul sting, fiindcă le-a fost arsă cu fierul roşu încheietura 
genunchiului, după care au fost condamnaţi să lucreze în minele de cupru 
din provincii şi nu atît în vederea muncii, cît mai cu seamă pentru a fi 


36. Wallace-Hadrill, op. cit., p. 57. 

37. Quasten, op. cit., p. 442. 

38. Bigelmair, op. cit., p. XLI. 

39. După Wallace-Hadrill, op. cit., p. 57 între 311-313. 

40. Bigelmair, p. XLI şi Quasten, op. cit., p. 445. 

41. Wallace-Hadrill, op. cit., p. 57. 

. 42. Bigelmair, op. cit., p. XLII. 

maltrataţi şi chinuiţi» (Hist. eccl. VIII, 12, 10). Lucrarea este inclusă în 
voi. XIII din această colecţie. 

5. Culegere de vechi acte martirice, lucrare pierdută, dar la care 
Eusebiu se referă de mai multe ori. în ea Eusebiu va fi adunat mult mai 
multe documente decât cele pe care le citează în Istoria bisericească. Pare 
să fi fost scrisă înainte de anul 313. 

Volumul de faţă cuprinde patru lucrări istorice legate între ele prin 
subiect şi care în cursul timpului au fost, în general, publicate împreună: 
1. Viaţa lui Constantin; 2. Discursul adresat adunării sfinţilor; 3. Discur¬ 
sul rostit de Eusebiu la aniversarea a 30 de ani de domnie a împăratului 
Constantin (Tricennalia); 4. Discursul rostit de Eusebiu cu prilejul sfin¬ 
ţirii Bisericii Sfîntului Mormînt de la Ierusalim. 

VIAŢA LUI CONTANTIN 

1. Viaţa lui Constantin, cunoscută în mod obişnuit după denumirea 
latină Vita Constantini sau De vita Constantini nu este de fapt o expu¬ 
nere amănunţită a vieţii şi faptelor împăratului ori a evenimentelor din 
timpul său, ci o lucrare panegirică, adică un elogiu adus de Eusebiu lui 
Constantin cel Mare, omul în care acesta vedea pe trimisul lui Dumnezeu 
pentru a scăpa Biserica de persecuţii, pe cel care a întrupat realizarea 
celor mai scumpe idealuri ale creştinilor. De aceea un învăţat modem 43 pro¬ 
punea ca titlul grecesc al lucrării Ei<; iov piov xou paxapiou Kcdvgtccvtwou 
PaaiAeog = [(Cuvînt) despre viaţa fericitului împărat Constantin] să fie tra¬ 
dus cu Reflexiuni asupra vieţii lui Constantin. De fapt, titlul exact al 
lucrării nu se cunoaşte, deoarece partea ei de început a suferit modificări 
în cursul timpului. Specialiştii sînt de părere că el trebuie recunoscut în 
cuvintele cu care începe cartea I-a şi anume EboefKov zov Flapupîkyv dg iov 
Piov tov paxafxov Kgmkccvtîvov paoiĂîxo; (Aâyog a) = Cuvîntul I (cartea I-a) al lui 
Eusebiu al lui Pamfil despre viaţa fericitului împărat Constantin. 
Atît titlul adevărat al lucrării, cît şi caracterul ei ar reieşi, de asemenea, 
din ceea ce spune Fotie în lucrarea sa Biblioteca: Evospîov iov Ila/ucpîkxj f] 
„Eig Komkccvzîvov tov ptyav PaoiĂkc“ b/xopiocczixrj Tstpăpipkx; = Lucrare enco- 
miastă în patru cărţi a lui Eusebiu despre viaţa marelui împărat Con¬ 
stantin. Aşa stînd lucrurile, scrierea Eig tov pîov Komjtocvtîvov n-ar trebui 
privită ca viaţa lui Constantin (Biog Komttccvtîvov), ci ca o lucrare Despre 
viaţa lui Constantin 44 , întrucît ea nu este o biografie amănunţită, ci un 
encomion. Istoricul bisericesc Socrate (Hist. eccl. I, 1) foloseşte şi el 
cuvintele dg tov pîov şi numeşte lucrarea tyxâ/uiov. La începutul sumarului 
capitolelor de la prima carte întîlnim iarăşi o titulatură deosebită: 
KixpaÂcaa tcv xcaa ddrv pîov tov paxapîov Kavotavrîvov PaoiĂsoig = Capitolele 
(cărţii) despre viaţa plăcută lui Dumnezeu a fericitului împărat Con¬ 
stantin. Dar aceasta nu poate fi decisivă pentru stabilirea titlului exact, 


43. W. Tefler, Author’s Purpose, p. 157. 

44. Heikel, Eusebius Werke I, p. XLV. 

deoarece sumarul capitolelor fiecărei cărţi nu aparţin lui Eusebiu, ci unui 
autor posterior 45 . 

întreaga lucrare a lui Eusebiu cuprinde patru cărţi. Prima carte 
începe cu o lungă introducere (1,1-11) în care se expun scopul şi maniera 
lucrării, se continuă apoi cu o prezentare asupra amintirii lui Constantius 
Chlorus, tatăl lui Constantin, în care se inserează şi cîteva amănunte 
despre tinereţea lui Constantin, pînă la preluarea conducerii imperiale (I, 
12-24). După amintirea pe scurt a unor victorii repurtate de Constantin 
asupra barbarilor şi britanilor (I, 25), Eusebiu vorbeşte de înlăturarea lui 
Maxentiu de la Roma şi despre unele măsuri în favoarea creştinismului 
în Apus (1,26-47). Victoria asupra lui Maxenţiu a obţinut-o cu ajutorul lui 
Dumnezeu, pentru că s-a pus sub patronajul crucii, care i s-a arătat pe 
cer. Este, de fapt, descrierea viziunii lui Constantin, care a contribuit la 
convertirea sa (I, 28). După sărbătorirea a zece ani de domnie (I, 48), 
Constantin îşi îndreaptă privirile spre orient, unde Galeriu, Maximin 
Daia şi Liciniu persecută pe creştini (I, 49-59). 

Cartea a doua prezintă războaiele dintre Constantin şi Liciniu, în¬ 
cheiate cu victoria celui dintîi, ca urmare a ajutorului dat de Dumnezeu 
(II, 1-19); după victorie Constantin dă o serie de decrete în favoarea creş¬ 
tinilor (I, 20-60). între timp izbucnesc la Alexandria neînţelegerile doctri¬ 
nare dintre episcopul Alexandru şi preotul Arie în legătură cu dumnezei¬ 
rea Fiului lui Dumnezeu. Pentru a rezolva această dispută Constantin 
scrie acestora cu rugămintea de a aplana neînţelegerile, care nu pot 
aduce nimic bun Bisericii şi Statului. Purtătorul scrisorii şi mediatorul în 
această problemă este vestitul episcop Hosius de Cordoba, un apropiat 
consilier al lui Constantin (II, 61-73). 

Cartea a treia începe cu o paralelă între împăratul creştin Constan¬ 
tin, care s-a pus sub patronajul crucii, şi ceilalţi împăraţi persecutori (III, 
1-3). Urmează relatarea despre Sinodul I ecumenic de la Niceea (325), 
care a formulat normele de unitate dogmatică şi de sărbătorire a Paşte- 
lor. Aceasta a reprezentat o victorie pentru împărat şi a prilejuit sărbăto¬ 
riri legate şi de împlinirea a 20 de ani de domnie (III, 4-24). în orient 
(Palestina), Constantin şi mama sa Elena au construit biserici, au dat dis¬ 
poziţii să fie distruse templele păgîne (III, 25-59); totodată intervine în 
viaţa internă a Bisericii pentru soluţionarea depunerii din scaun a lui 
Eustaţie, patriarhul Antiohiei, cauzată de arieni (III, 60-63). El dă în legă¬ 
tură cu aceasta şi un decret împotriva ereticilor (III, 64-66). 

Cartea a patra are mai puţină unitate dedt celelalte. Ea începe cu 
relatarea unor fapte făcute de Constantin în folosul statului (IV, 1-7) şi cu 
o scrisoare adresată regelui persan Sapor I, în care se ocupă şi de soarta 
creştinilor din afara imperiului (IV, 8, 14). Constantin este arătat apoi ca 
un om foarte credincios, care îşi petrece timpul rugîndu-se, dînd norme 
de sărbătorire a zilei Duminicii şi a altor sărbători, oprind cultele păgîne, 

45. Idem, op. cit., p. XLV; Winkelmann, Leben Konstantins, p. XLVI -XLIX şi mai 
departe în această lucrare, p. 28-29. 

ţinînd discursuri şi preocupîndu-se de procurarea de Biblii pentru biseri¬ 
cile din Constantinopol (IV, 15-39). 

în prezentarea despre ultimii ani de viaţă şi de domnie punctul cul¬ 
minant al realizărilor sale îl formează sfinţirea Bisericii Sfîntului Mor- 
mînt şi aniversarea a 30 de ani de domnie. Dar aceste evenimente sînt 
tulburate de noi dispute teologice, care au dus la convocarea unui sinod 
la Tyr. Amănunte despre acest sinod, în care Sfîntul Athanasie a fost acu¬ 
zat de arieni, cunoaştem destul de puţine de la Eusebiu, şi el filo-arian; de 
fapt, el se mulţumeşte să reproducă o scrisoare a lui Constantin către 
participanţi, cu îndemnuri de pace şi unitate (IV, 40-47). Următorul capi¬ 
tol prezintă informaţii despre cei trei fii ai împăratului, pe care Constan¬ 
tin i-a învăţat să domnească în frica lui Dumnezeu, despre starea sănătă¬ 
ţii sale la 63 de ani de viaţă, îngăduinţa şi mărinimia sa, care n-a fost bine 
înţeleasă de unii, despre o solie şi daruri venite de la indieni, un război 
pornit împotriva perşilor, în care el era însoţit de episcopi şi de un cort în 
formă de biserică, despre zidirea Bisericii Sfinţilor Apostoli din Constan¬ 
tinopol, ce avea să-i fie loc de înmormîntare. Ultimele capitole se ocupă 
de botezul şi moartea lui Constantin la Rusaliile din anul 337, de înmor- 
mîntarea sa în Biserica Sfinţilor Apostoli, succesiunea la tron prin Con- 
stanţius, în partea orientală a imperiului, de cinstirea sa după moarte, 
subliniindu-se faptul că el a fost cel mai credincios dintre toţi împăraţii 
romani (IV, 48-75). 

Scopul şi genul lucrării reies din lunga introducere făcută de Euse¬ 
biu. Autorul doreşte să povestească unele lucruri, care să poată fi pe 
măsura fericirii de care s-a bucurat bărbatul acela, să-i facă un portret 
alcătuit din cuvinte vrednice de geniul lui şi de faptele plăcute lui Dumne¬ 
zeu. Fiindcă ar fi de mare ruşine ca amintirea lui Nero şi a altor tirani, 
încă şi mai cumpliţi, mai nelegiuiţi şi vrăjmaşi lui Dumnezeu, să fi aflat 
oameni care să aştearnă în scris faptele lor urîte, înzorzonîndu-le şi 
fădndu-le loc în cărţi groase de istorie, iar noi să trecem sub tăcere pe 
aceia care şi-au dus viaţa după preceptele Evangheliei. Autorul se simte, 
deci, obligat să ia această sarcină, deoarece el a avut privilegiul să 
cunoască pe împărat şi faptele lui bineplăcute lui Dumnezeu, ori relata¬ 
rea virtuţilor şi nobilelor sale acţiuni ar putea îndemna şi pe alţii să săvâr¬ 
şească binele şi să progreseze în dragostea faţă de Dumnezeu; consem¬ 
narea unor istorisiri atît de plăcute lui Dumnezeu nu va rămîne fără ecou, 
spune Eusebiu, ci va prilejui tuturor celor cu o bună aşezare sufletească o 
lectură cît se poate de folositoare. Autorul nu va înfăţişa însă toate faptele 
sale de arme, biruinţele ori triumfurile împăratului, legile date în folosul 
supuşilor şi alte fapte de bine, ci se va opri asupra acelor care au fost plă¬ 
cute lui Dumnezeu (ta irpd<; tov freoipilfj ou vteîvovta ptov Aeyeiv te xaî ypa- 
<pevv). Cum însă acestea sînt nenumărate, el va alege dintre ele doar pe 
cele cunoscute, care vor fi mai de folos şi vrednice a fi amintite pentru 
urmaşi; pe acestea le va povesti pe scurt, fiindcă prilejul favorabil este să 
laude în fel şi chip pe fericitul împărat, lucru cu neputinţă mai înainte de 
moartea unui om, din cauza nenumăratelor întorsături ale sorţii (VC, I, 

10-11). Lucrarea trebuie să aibă, deci, un scop moral-edificator, să 
reprezinte o glorificare a împăratului. Sublinierea caracterului enco¬ 
miastic, făcută mai întîi de Socrate (Hist. eccl., I, 1,2) şi Fotie (Bibliot- 
heca, Cod. 127) reprezintă o caracteristică esenţială a lucrării. De fapt, 
Eusebiu a respectat pe o bună parte a lucrării sale regulile utilizate la 
encomionul în proză, mai ales în ce priveşte amplificarea meritelor per¬ 
sonajului prezentat şi în lăsarea la o parte a aspectelor sale negative. în 
vremea în care trăia Eusebiu, aceste reguli fuseseră expuse de retorul 
Menandru, într-un tratat intitulat PaoiÂixog Xoyoq = panegiric împărătesc 
şi este posibil ca autorul Vieţii lui Constantin să-l fi cunoscut. Sfatul cel 
mai important dat autorilor era ca ei să aibă în vedere amplificarea (au^- 
oig) faptelor de glorie, lăsarea la o parte a celor negative. Aşa se explică 
de ce Eusebiu păstrează tăcere asupra slăbiciunilor şi păcatelor lui Con¬ 
stantin, iar pe de altă parte, proslăveşte meritele sale. 

în Introducere, Menandru sfătuia pe autori ca ei să vorbească de 
greutatea nemăsurată a sarcinii pe care şi-o iau, de incapacitatea lor de 
a-i face faţă, dar şi de necesitatea realizării ei. El le dădea sfatul să spună 
că, poate, numai Homer, Orfeu sau muzele (Kalliope) ar putea vorbi în 
chip corespunzător de tema aleasă. Eusebiu însă, care era creştin, adap¬ 
tează aceste norme, zidnd că numai Dumnezeu ar putea să laude după 
cuviinţă pe Constantin (I, 2, 9). 

In ceea ce priveşte conţinutul de bază al lucrării Menandru reco¬ 
manda să se vorbească despre patrie (TtaTpîq), oraşul natal (uoÂu;), popo¬ 
rul (etrvoţ) sau neamul (yevog) din care se trăgea subiectul operei, even¬ 
tual de unele întîmplări miraculoase apărute la naştere (tk Ttepî rrj<; 
Yeyhoecoi;), de înfăţişarea fizică (ta repi xfjc; ipuoeox;), despre educaţia pri¬ 
mită (avatpocpfi), dacă de pildă crescuse într-un palat imperial sau a pre¬ 
luat de timpuriu conducerea, de copilărie (naiSeîa), de calităţile sufleteşti 
(cpuoic; Tf\c, tpux'HQ)- 

Din toate acestea Eusebiu se opreşte doar Ia cîteva, deoarece fie nu 
le cunoştea, fie ele nu se aplicau la persoana lui Constantin. De pildă, el 
vorbeşte laudativ doar despre tatăl său Constanţius Chlorus (I, 13 şi 
urm.), menţionează frumuseţea tinerească şi robusteţea fără egal a lui 
Constantin (1,19, III, 10), calităţile sufleteşti (1,19, 20), faptul că de tânăr a 
crescut la palatul lui Diocleţian (1,12,19). Un alt punct important al conţi¬ 
nutului de bază al lucrării era, după recomandările lui Menandru, înfăţi¬ 
şarea faptelor (xpa^eig) războinice şi paşnice, ordonate după fiecare vir¬ 
tute în parte. Eusebiu nu respectă însă acest principiu, ci le prezintă în 
ordine cronologică, abătîndu-se, astfel, de la regulile stricte ale encomio¬ 
nului şi apropiindu-se mai degrabă de ale biografiei. în felul acesta auto¬ 
rul utilizează procedee întîlnite la biografiile antice ca acelea ale lui Plu- 
tarh sau Philon 46 . Războaiele sînt prezentate fără descrierea amănunţită 
a luptelor, aşa cum cereau regulile retoricii, ci mai degrabă cu rezultatele 
lor, câştigate ca urmare a calităţilor sale militare (âvăpeîa, (ppâvr)oi<;), dar 


46. Winkelmann, op. cit., p. L. 

mai cu seamă prin ajutorul lui Dumnezeu, ajutor dat pentru evlavie 
(euoEpeia; I, 11, 25 şi urm; II, 3 şi urm.; TV, 5). In felul acesta războaiele 
sînt privite printr-o prismă creştină-teologică. Norocul, soarta (xux'n), 
socotite altădată ca determinante în cîştigarea luptelor, sînt înlocuite aici 
cu ajutorul lui Dumnezeu. 

După cîştigarea războiului, suveranul trebuia, după recomandările 
lui Menandru, să fie prezentat ca un om plin de dreptate şi clemenţă faţă 
de învinşi, bun conducător, administrator, legislator în scopul de a asi¬ 
gura bunul trai al supuşilor ((putocvOpcoma). Eusebiu laudă dreptatea şi cle¬ 
menţa manifestată de Constantin faţă de Liciniu şi partizanii săi (II, 13, 
14, 15), omenia ((piAavftpoma I, 43, II, 13-15, 44, IV, 1, 4, 25, 26), opera sa 
de conducător (II, 44), administrator (IV, 2, 3) şi legislator (IV, 26) . în loc 
de a face elogiul împărătesei ( fiaoiXiooa), Eusebiu laudă pe mama lui Con¬ 
stantin (III, 41 şi urm.). Frecvent se vorbeşte de fericirea care domnea în 
imperiu, abundenţa bunurilor materiale şi spirituale, de rugăciunile pe 
care le înălţau lui Dumnezeu supuşii, pentru a da împăratului şi fiilor săi 
lungime de zile. Eusebiu vede mai ales înţelepciunea ((ppovriaiq) împăra¬ 
tului în faptul de a-şi fi ales ca protector pe Dumnezeul creştinilor. Neur- 
mînd întru totul tipicul retorului Menandru pentru realizarea unui pane¬ 
giric (encomion) imperial, Eusebiu crează un tip nou creştin de ast¬ 
fel de lucrare. 

O altă deosebire faţă de normele lui Menandru este faptul că Eusebiu 
include în cadrul documentării sale mărturii (scrisori şi acte oficiale), care 
arată formaţia sa de istoric. Scrisorile sînt adresate sinoadelor, diverse¬ 
lor comunităţi sau personalităţi din imperiu (unele chiar lui Eusebiu 
însuşi: II, 46, III, 61, IV, 35, 36) şi sînt prezentate in extenso sau chiar în 
rezumat (III, 22, 23, IV, 25-27). Actele oficiale (edictele) reglementează 
probleme generale ale vieţii din imperiu şi sînt ca şi scrisorile de o mare 
valoare documentară şi istorică 48 . 

Prin aceste caracteristici speciale, pe care le-am relevat, şi altele 
nemenţionate aici, lucrarea De vita Constantini a lui Eusebiu nu este nici 
biografie^ nici panegiric în adevăratul sens al cuvintului. Ea are ceva din 
ambele. în plus, în ea se află, ca un catalizator al acestora, idealizarea 
personajului, căci Eusebiu ne prezintă nu numai aspecte din viaţa lui 
Constantin, ci şi figura sa de împărat ideal, care să fie model pentru 
urmaşi. Amplificatio (au £r|oi<;) din recomandările lui Menandru este 
depăşită aici, ia forma unei transfigurări, a unei supranaturalizări în sens 
creştin a tot ceea ce a făcut împăratul. 

Eusebiu a fost prin excelenţă istoric, el nu avea nici talent, nici pregă¬ 
tire oratorică, de aceea lucrarea De vita Constantini nu este considerată 
o reuşită a genului. Ea este, în plus, prea mare şi încărcată cu lucruri care 
nu sînt necesare. Laudele aduse lui Constantin au părut exagerate unor 

47. Farina, Impero e Imperatore, p. 21. 

48. O analiză a valorii scrisorilor, cu traducere şi comentarii bogate a făcut Heinz 
Kraft, Konstantins religiose Entwicklung, p. 160-261. 

învăţaţi şi i-au determinat să-l socoată pe Eusebiu ca «cel mai dezgustă¬ 
tor dintre panegirişti» 49 . 

Conţinutul lucrării, uneori prea amănunţit, alteori prea neprecis, ca 
şi orientarea pro-ariană a autorului au făcut ca Viaţa lui Constantin să nu 
devină un model pentru biografiile creştine şi să nu aibă o răspîndire 
prea mare. Capitolul referitor la faptele împăratului şi cel final cuprind 
inegalităţi, goluri, omisiuni, ceea ce face impresia că materialul a fost 
adunat în grabă şi a rămas insuficient prelucrat. 

Autorul şi autenticitatea lucrării 

Există o literatură foarte bogată în care a fost dezbătută problema 
dacă Eusebiu a fost autorul întregii lucrări sau doar al unei părţi (a unui 
nucleu), completată mai apoi de alţii, şi, de asemenea, dacă ştirile sale 
sînt sau nu veridice. 

Problema autorului a fost pusă chiar din secolul al XVII-lea de către 
Jacobus Gothofredus, care considera că Eusebiu nu poate fi autorul 
lucrării, deoarece în cartea a IlI-a, cap. 48 se vorbeşte de statuile Bunului 
Păstor expuse în Constantinopol, în for, pe lîngă fîntîni, ori această rela¬ 
tare n-ar putea proveni de la un om cunoscut pentru atitudinea sa icono¬ 
clastă 30 . Pe aceeaşi linie de gîndire se plasează şi Joannes Georgius 
Dorscheus 51 , care în 1653 atrăgea atenţia asupra faptului că Fericitul 
Ieronim nu menţionează în catalogul lucrărilor lui Eusebiu şi De vita 
Constantini 52 . Ceva mai tîrziu, dar în acelaşi mod, Christoph Sand 53 
afirma cam aceleaşi lucruri, propunînd ca autor pe Macarie de Ierusalim. 
Totuşi Christoph Sand relevă că lucrarea conţine (III, 58, 59, IV, 33, 36) şi 
indicaţii care ar pleda pentru Eusebiu. 

învăţaţii menţionaţi mai sus făceau afirmaţii de felul acesta în studii 
care nu priveau direct cartea Viaţa lui Constantin. în aceeaşi vreme cu ei 
însă Henricus Valesius (Henri Valois) scotea pentru timpul de atunci 
(1659) o ediţie excelentă a textului lucrării şi, cunoscând bine problemele, 
combătea ipotezele lui Gothofredus şi ale celorlalţi în privinţa paternită¬ 
ţii eusebiene. Sprijinit şi de Lenain Tillemont, care aducea ca argument 
hotărîtor lucrarea Viaţa lui Constantin (III, 61) şi cele afirmate de Fotie, 
Valesius conchidea, pe baza datelor aflate la Socrate şi Fotie (Bibi. cod. 
127), că lucrarea este a lui Eusebiu şi reprezintă un «veritable panegyri- 
que», terminat după moartea lui Constantin, poate în 338 sau imediat 
după aceea. Informaţiile pe care le conţine sînt veridice, deoarece Euse- 

49. Jacob Burckhardt, Zeit Konstantins, p. 223, 242, 250; Winkelmann, op. cit., p. 
LII-LIII. 

50. Jacobus Gothofredus, Philostorgius, Hist. eccl., Dissertationes, Geneva, 1643, p. 
273; idem, Opuscula varia, Geneva, 1654: De interdicta Christianorum cum Gentilibus 
Communione Epistola, p. 37. 

51. Georgius Dorscheus, Exercitationes ad Concilium Nicenum I, Strasbourg, 1653, 

p. 3. 

52. Faptul că Ieronim nu menţionează VC în catalogul lucrărilor lui Eusebiu nu poate 
constitui un argument împotriva autorului ei; v. Winkelmann, Echtheitsfrage, p. 405-412. 

53. Christoph Christophori Sandii Nucleus Historiae Ecclesiasticeae, Exhibitus in 
Historia Arianorum, Koln, 1676, p. 48. 

biu a avut prilejul să se întreţină chiar cu împăratul. Totodată Valesius 
surprinde în textul lucrării unele inadvertenţe, cum ar fi, de pildă I, 47, 
unde se vorbeşte de moartea lui Maximianus şi I, 48 - II, 18, cuprinzînd 
relatarea despre războaiele lui Constantin cu Liciniu din anii 314 şi 324. 

In epoca modernă şi contemporană discuţiile au continuat şi mai 
intens. Jakob Burckhardt a fost primul critic care a exprimat cuvinte 
aspre la adresa lucrării Viaţa lui Constantin. Poziţia adoptată de el a avut 
mare ecou în cercetările ulterioare. Burckhardt considera că Eusebiu a 
fost un teolog important şi un cercetător sîrguineios, dar el n-a avut prea 
mult spirit critic; totuşi nu-i lipsit de valoare, deoarece a fost un contem¬ 
poran al evenimentelor. Lucrarea în discuţie însă nu poate fi utilizată ca 
izvor de seamă, deoarece conţine prea multe denaturări, treceri sub 
tăcere, tăinuiri, ficţiuni. Eusebiu ar fi fost un ipocrit, cel mai dezgustător 
panegirist care a falsificat complet imaginea lui Constantin pentru a-1 
face exclusiv conducător creştin şi un model pentru alţii 54 . 

Influenţat de Burckhardt, Amedeo Crivellucci spune şi el că Eusebiu 
n-a prezentat un Constantin adevărat, ci un «imperatore modello», de 
aceea lucrarea ar fi fără viaţă, monotonă, de neutilizat. în plus, el supune 
analizei unele edicte şi scrisori (II, 24-42, 48-60, III, 64 şi urm., IV, 9-13) 
atribuite de Eusebiu lui Constantin şi conchide că ele conţin neclarităţi, 
sînt prolixe şi nu corespund stilului împăratului. Dar nu numai în stil, ci 
uneori şi în conceptele fundamentale sînt deosebiri, în consecinţă edic¬ 
tele ar fi o creaţie a lui Eusebiu. De aceea am avea de a face cu o operă 
născută din fantezia şi retorica autorului 55 . 

Poziţia adoptată de Crivellucci a incitat şi pe alţi cercetători să stu¬ 
dieze edictele şi scrisorile reproduse în De vita Constantini. S-au concre¬ 
tizat mai multe direcţii: 1. Documentele sînt autentice în forma prezen¬ 
tată de Eusebiu; 2. Documentele au fost falsificate de Eusebiu; 3. Docu¬ 
mentele sînt falsificări din perioada constantiniană sau post-constanti- 
niană şi au fost incluse în text de Eusebiu sau alţi prelucrători ai Vieţii lui 
Constantin; 4. Documentele sînt adevărate, dar deformate în urma pre¬ 
lucrării lor în cancelarii sau de traducător. 

Dintre cei care au supus unei analize atente documentele şi au pledat 
pentru autenticitatea lor, cu felurite argumente, menţionăm pe Viktor 
Schultze 56 , Otto Seeck 57 , Ivar August Heikel 58 , Ireneo Daniele 59 şi mai 
ales Heinz Kraft 60 . Alţii ca Augusto Maneini 61 , Pierre Batiffol 62 şi mai ales 


54. J. Burckhardt, op. cit., loc. cit. 

55- Amadeo Crivellucci, Della fede storica di Eusebio nella Vita di Cos- 
tantino, appendice al voi. primo della Storia delle relazione tra lo Stato e la Chiesa, 
Livorno, 1888. 

56. Viktor Schultze, Die Glauburiirdigkeit des Eusebius, Theologisches Literatur- 
blatt, 10, 1889, p. 81 şi urm. 

97. Otto Seeck, în Zeitschrift fur Kirchengeschichte, 17, 1897, p. 53-61; v. în aceeaşi 
revistă, 18, 1898, p. 321-322, 330, 345, unde el este mai favorabil. 

58. Heikel, Eusebius Werke 1, p. LXVI-LXXXII. 

59. Daniele, Documenti, ... 

60. Heinz Kraft, op. cit., v. mai sus n. 48. 

61. Maneini, Osservazioni... 

62. Batiffol, Les documents... 

Henri Gregoire 63 merg mai mult sau mai puţin pe calea deschisă de 
Crivellucci. 

Dar obiecţiile lui Burckhardt şi Crivellucci au îndreptat atenţia cer¬ 
cetătorilor nu numai asupra studierii autenticităţii documentelor (edic¬ 
tele şi scrisorile), ci şi asupra integrităţii şi unităţii lucrării. Acest lucru s-a 
întîmplat mai cu seamă după apariţia ediţiei critice a lui Ivar August Hei- 
kel (1902), însoţită de comentarii filologice. S-a atras atunci atenţia 
asupra unor locuri din Viaţa lui Constantin, care prezintă dificultăţi din 
punct de vedere filologic şi istoric, îşi găsesc paralele în Historia eccle- 
siastica ori conţin repetări ale unor documente expuse în aceeaşi lucrare 
(II, 20 =11, 24-42) şi s-a spus că sînt adaosuri mult ulterioare. La acestea 
s-au dat răspunsuri felurite. Augusto Mancini credea, de exemplu, că 
Eusebiu însuşi ar fi transcris în Viaţa lui Constantin unele pasaje din HE, 
iar Giorgio Pasquali 84 explică dificultăţile, modificările, adaosurile, dis¬ 
crepanţele din text prin aceea că Eusebiu n-a alcătuit dintr-o dată 
întreaga lucrare. îndată ce a aflat de moartea împăratului el şi-a schiţat 
planul lucrării sub formă de encomion. Fiind bătrîn însă şi evenimentele 
schimbîndu-se rapid a fost obligat să-şi modifice lucrarea de mai multe 
ori, chiar înainte de a o termina. Murind între timp, el n-a putut să-i dea 
ultima corectură. Cel care ar fi completat-o şi ar fi publicat-o ar fi fost, 
după Pasquali, episcopul Acacius, succesorul său la scaunul de Cezareea 
Palestinei. Caracterul lucrării (de encomion) şi scopul ei politic-religios 
l-ar fi determinat pe Eusebiu să nu reproducă edictele şi scrisorile în 
forma lor originală. 

Jules Maurice 65 propune altă soluţie: dificultăţile lucrării ar putea fi 
explicate dacă am admite că prelucrarea s-a făcut de către un autor după 
moartea lui Eusebiu, în timpul domniei lui Constanţius; aşa s-ar înţelege 
şi tendinţele pro-ariene presărate în text. 

Henri Gregoire 66 a ridicat cele mai severe obiecţii împotriva lucrării. 
El socotea că Eusebiu nu poate fi considerat autor al ei, ci doar al unui 
nucleu. Vita Constantini conţine erori voluntare, falsuri, inexactităţi cal¬ 
culate, exagerări voite, pe care nu este posibil să le atribuim unui autor ca 
Eusebiu. Toate acestea sînt de dată ulterioară. De pildă, relatarea despre 
viziunea şi convertirea lui Constantin din anul 312 n-ar avea o bază reală, 
chiar dacă Eusebiu precizează că avea informaţii directe de la împărat şi 
că acesta i le-a garantat prin jurămînt. Relatarea n-ar fi decît ultimul sta¬ 
diu al unei legende creştine răspîndite în timpul împăratului Theodosie I 
cel Mare. Originile ei s-ar găsi într-un panegiric păgîn, apoi în De morti- 
bus persecutorum a lui Lactantiu 67 . Dacă ea ar fi fost adevărată, n-ar fi 
scăpat atenţiei scriitorilor bisericeşti din secolul al IV-lea, ca Cyril al Ieru- 

63. Gregoire, cu numeroasele sale lucrări, citate la Abrevieri şi Bibliografie. 

64. Pasquali, Komposition der VC... 

65. Jules Maurice, La Vita Constantini, Bulletin de la Societe naţionale des antiquai- 
res de France, 1919, p. 154-155. 

66. V. mai sus nota 63. 

67. Seston, Constantin as a bishop, p. 127-132 crede că această relatare despre 
viziune este o interpolare din timpul perioadei theodosiene; cf. Quasten, op. cit., p. 455. 

salimului, Rufin, Ambrozie, Gelasius din Cezareea, Fericitul Ieronim şi 
chiar Fericitul Augustin. 

Gregoire aduce în discuţie şi alte pasagii din Vita Constantini ca 
dovezi împotriva paternităţii eusebiene. Argumentul capital l-ar consti¬ 
tui însă partea în care se relatează măsurile ordonate de Liciniu împo¬ 
triva creştinilor şi războiul dintre el şi Constantin, ca urmare a acestora 
(I, 48 - II, 18). Confruntarea dintre cei doi împăraţi, databilă în 314 (de 
fapt 316/317) ar fi prima şi asupra ei se insistă exagerat de mult în 
lucrare, în timp ce asupra celei de a doua din anul 324, mult mai impor¬ 
tantă, ni se spune foarte puţin. în afară de faptul că timpul dintre cele 
două războaie apare ca foarte scurt, intervine dificultatea că primul răz¬ 
boi n-a fost cauzat de atitudinea duşmănoasă a lui Liciniu faţă de creştini. 
Pe atunci Liciniu favoriza pe creştini. Deoarece ambele n-ar corespunde 
realităţii, am avea de a face cu un adaos făcut mai tîrziu, care ar veni în 
contradicţie şi cu Historia ecclesiastică X, 8, 2-8, unde se vorbeşte doar 
de războiul din 324. 

Concluzia lui Gregoire este că nucleului eusebian i-au fost adăugate 
de către «falsul Eusebiu», un epigon, mari părţi, pe care le-a copiat stîn- 
gad din adevăratul Eusebiu (în special din Historia eccl.) şi din alte surse. 
Acest epigon ar fi fost Euzaios, episcop arian de Cezareea, moştenitorul 
bibliotecii lui Eusebiu. 

Controversele ulterioare au fost mult influenţate de tezele lui Gre¬ 
goire. Paul Petit 68 , P. Orgels 69 , G. Downey 70 şi alţii merg pe aceeaşi linie, 
aducând noi exemple de interpolări şi erori. P. Scheidweiler 71 a mers şi 
mai departe contestînd chiar posibilitatea existenţei unui nucleu euse¬ 
bian; el plasează compunerea operei în jurul anului 430. Mai tîrziu însă el 
revine asupra acestei opinii, admiţînd că cea mai mare parte din lucrare îi 
revine lui Eusebiu, iar restul lui Gelasie. 

în faţa acestor critici s-a ridicat o întreagă pleiadă de apărători ai 
lucrării ca: N. H. Baynes 72 , P. Franchi de Cavalieri 73 , F. Vittinghoff 74 , 
J. Vogt 75 , K. Aland 76 , Friedhelm Winkelmann 77 şi alţii. Ei au susţinut că 
Vita Constantini este o operă autentică a lui Eusebiu^ chiar dacă în planul 
şi compunerea ei mai există probleme de lămurit. în acelaşi timp ei au 
arătat că există corespondenţe de texte paralele, mergînd pînă la repro- 


68. Petit, Libanius... 

69. Orgels, Erreurs historiques,... 

70. Downey, Builder,... 

71. Scheidweiler, Kirchengeschichte... şi Vita Constantini... 

72. Baynes, Constantin the Great... 

73. Pio Franchi de Cavalieri, Constantiniana (Studi e Testi, 171), Cittâ del Vaticano, 
1953 (pentru VC p. 51-65). 

74. Vittinghoff, Eusebius... 

75. Vogt, Constantin der Grofie...; idem, Der Erbauer...; idem, Die Vita Constantini 
uber den Konflikt zwischen Konstantin und Licinius, Historia, 2, 1954, p. 463-471. 

76. K. Aland, Eine Wende in der Konstantin-Forschung... şi Die religiose Haltung 
Kaiser Konstantins; v. Bibliografia... p. 42. 

77. în numeroasele sale lucrări indicate la Abrevieri şi Bibliografie. 

ducerea cuvînt cu cuvînt ori numai în conţinut, între Vita Constantini, pe 
de o parte, şi lucrări autentice ale lui Eusebiu sau din literatura creştină 
ori păgînă a secolului al IV-lea, pe de altă parte. Lucrarea Vita Constan¬ 
tini a fost transmisă sub numele lui Eusebiu şi aceasta este o indicaţie 
importantă în judecarea autorului ei. Celor care au susţinut că lucrarea 
conţine numeroase părţi interpolate, li s-a replicat că admiterea interpo¬ 
lărilor crează dificultăţi şi mai mari, «fac din Eusebiu postum o figură şi 
mai complicată decât cea veche şi originală»- 78 . Cu toate acestea, s-a admis 
că în puţine locuri au pătruns adaosuri ulterioare, dar acestea nu sînt 
semnificative (în relatarea despre viziunea lui Constantin în VC, IV, 71). 
Toată lucrarea îl are ca autor pe Eusebiu. Unele stîngăcii, nefinisări nu 
trebuie explicate neapărat prin interpolări sau modificări ulterioare 
(Interpolation oder spâtere Verânderungen). Eusebiu însuşi a putut să-şi 
refacă lucrarea de mai multe ori, să şi-o lărgească introducând în ea 
bucăţi gata constituite (fertige) din lucrările sale mai vechi ori din ciorne 
şi colecţii de materiale. El n-a apucat însă să dea acestora ultima redac¬ 
tare (mînă), probabil din cauza bătrâneţii şi a morţii. Lucrarea a apărut 
postum. 

Cît priveşte autenticitatea documentelor reproduse în lucrare (edicte 
şi scrisori) ea a fost apărată cu diverse argumente, dar cea mai conclu¬ 
dentă probă a constituit-o descoperirea unui papirus (Papyrus London 
878), a cărui redactare nu este posterioară anului 320. Pe verso acestui 
papirus se află copiată scrisoarea lui Constantin trimisă locuitorilor din 
provincii după înfrângerea lui Lidniu şi pe care Eusebiu o reproduce în 
cartea II, 27, 28, sfîrşitul capitolului 26 şi începutul lui 29. Autenticitatea 
ei, pînă la descoperirea papirusului, a fost contestată de unii învăţaţi. 
Papirusul dovedeşte fără nici o îndoială autenticitatea unuia din docu¬ 
mentele citate de Eusebiu în Vita Constantini şi implică pe a celorlalte 79 . 

Titlurile capitolelor (Ke<pdAaia) 

Atît la Vita Constantini cît şi la Oratio ad sanctum coetum cărţile şi 
capitolele sînt precedate de titluri, care rezumă conţinutul lor. în ediţiile 
de text de pînă acum sau de traduceri aceste «Titluri» au fost păstrate şi 
aşezate de cele mai multe ori la începutul cărţilor respective ori chiar la 
începutul întregii lucrări, cum procedează Fr. Winkelmann în ediţia sa 
din 1975. în manuscrise se află puse fie la începutul fiecărei cărţi, cu care 
formează un corp comun, fie pe margine, fie chiar la începutul fiecărui 
capitol. 

în legătură cu originea şi autenticitatea acestor titluri specialiştii nu 
sînt toţi de acord. De pildă Valesius 80 , urmat de Heikel !1 socot că ele nu-1 

78. Cf. Quasten, op. cit., p. 455. 

79. A.H.M. Jones and T.C. Skeat, Notes on the Genuiness ojthe Constantian Docu- 
ments în Eusebius’ Life of Constantine, Journal of Ecclesiastical History, 5, 1954, p. 
194-200. 

80. Valesius, op. cit.; despre argumentarea lui Winkelmann, Authentizitătspro- 
blem, p. 192, nota 2. 

81. Heikel, Eusebius Werke I, p. CUI. 

pot avea de autor pe Eusebiu, deoarece despre el se vorbeşte la persoana 
a ni-a. în al doilea rînd, se susţine că e greu de crezut că Eusebiu şi-ar fi 
întrerupt expunerea retorică printr-o fărîmiţare în asemenea capitole 
(Abschnitte), care uneori rup şirul gîndirii (de pildă VC, I, cap. 1, 2). în al 
treilea rînd, ne aduce ca argument faptul că este o deosebire de stil între 
textul propriu-zis al lucrărilor şi cel din «Titluri»-. Autorul acestor titluri 
trebuie să fi fost un cititor sau un editor, care le-ar fi scris, la început, pe 
marginea textului, ca un fel de notiţe ori explicări marginale şi mai apoi 
au fost introduse în cuprinsul lucrării. 

împotriva părerii lui Valesius şi Heikel s-au ridicat Pasquali 82 şi 
Eduard Schwartz S3 . Ei susţineau că aceste titluri sînt opera lui Eusebiu, 
deoarece ele conţin lucruri care nu reies din text, adică precizări, pe care 
numai autorul le putea da. De pildă, nu s-ar fi ştiut că în cartea IV, 44, 1 
este vorba de notarul Marianus ori în cartea III, 1 de episcopul Eusebiu 
(de Nicomidia), în III, 60 de Eustaţie al Antiohiei etc. 

Fr. Winkelmann 84 consideră însă că împotriva autenticităţii acestor 
titluri (xupâĂcaa) pledează diferenţa de stil (folosirea unor expresii com¬ 
plicate), unele greşeli (de pildă p. 5, 4: pa£ipîvoi> în loc de paSipiavoo), ori 
exprimări, care arată că s-a scris după vremea Iui Eusebiu (p. 4,18: onxp 
vuv = pe care şi acum). Winkelmann socoate că titlurile au fost redactate 
curînd după moartea lui Eusebiu, atunci rînd numele lipsă în text erau 
cunoscute şi puteau fi introduse. 



PROBLEME DINTRE CELE MAI CONTROVERSATE: 

1. Relatarea despre viziunea şi convertirea lui Constantin 

în controversa care s-a iscat în legătură cu problema autenticităţii şi 
veridicităţii lucrării Vita Constantini un loc de seamă l-a ocupat relatarea 
despre viziunea şi convertirea lui Constantin. Eusebiu prezintă viziunea 
lui Constantin în cartea I-a, cap. 28-30, spunînd că împăratul dîndu-şi 
seama de inferioritatea militară în care se afla, s-a rugat Dumnezeului 
tatălui său (povoţ Oeoţ) şi i-a cerut să se descopere cine este, să-l ajute în 
necazul de faţă: «Şi cum şedea împăratul înălţînd astfel rugăciune stărui¬ 
toare, i s-a arătat un semn cu totul fără de seamăn de la Dumnezeu. Era 
cam pe la ceasurile amiezei, rînd ziua începuse să scadă şi Constantin a 
văzut cu ochii săi pe cer, deasupra soarelui, semnul de biruinţă (xpoitaiov) 
al crucii, făcut din lumină şi deasupra o inscripţie: «întru aceasta vei 
învinge» (touxq) vîxqc), după care la vederea unei asemenea privelişti şi el 
şi întreaga armată (care îl însoţea în expediţie) şi asistase îa minune au 
fost cuprinşi de frică. Constantin... era descumpănit, neputînd să-i pri¬ 
ceapă tâlcul. Or, tot cugetând la ea, iată că s-a lăsat noaptea, fără să prindă 

82. G. Pasquali, în Gottingische Gelehrte Anzeiger, 171, 1909, p. 295 şi urm. 

83. Eduard Schwartz, în GCS, 9, 3, Leipzig, 1909, p. CLII şi urm. 

84. Winkelmann, Leben Konstantins, p. XLVIII-XLIX. 

de veste. Şi în timpul somnului i s-a arătat Hristos, Fiul lui Dumnezeu, cu 
semnul văzut de el pe cer şi i-a poruncit ca semnul ce i s-a arătat pe cer 
să-l facă şi să-l folosească spre ajutor ori de cîte ori va avea de luptat cu 
duşmanii». A doua zi a împărtăşit prietenilor săi taina şi a poruncit să-i 
facă semnul, care îl văzuse pe cer şi l-a pus pe scuturile şi steagurile 
armatei cîştigînd bătălia. Eusebiu ne spune mai departe că împăratul 
«tulburat de viziunea aceasta şi nemaisocotind cu cale să se închine altui 
Dumnezeu, dedt Celui ce i se arătase, a chemat la sine pe preoţii deţină¬ 
tori ai învăţăturii Lui, întrebîndu-i ce fel de Dumnezeu era acela şi care ar 
putea fi tîlcul arătării semnului văzut de el. Ei i-au răspuns că acela era 
Dumnezeu Fiul, Unul Născut al singurului Dumnezeu şi că semnul era 
simbolul văzut al nemuririi, însemnul triumfal al biruinţei, pe care el o 
avusese asupra morţii, într-o vreme cînd sălăşluia în treacăt pe pămînt». 

Eusebiu arată că toate cele relatate de el i-au fost spuse de Constan¬ 
tin către sfîrşitul vieţii, la cca. 25 de ani după acest eveniment şi că le-a 
garantat autenticitatea cu jurămînt. 

Henri Gregoire 85 , ca şi cei care l-au urmat în opiniile sale susţin că 
relatarea lui Eusebiu nu trebuie admisă, deoarece s-ar baza pe o legendă 
mai tîrzie, introdusă apoi în text de un interpolator. Ei arată că textele 
creştine, care vorbesc despre acest eveniment, nu au valoare, că există 
deosebiri sau contradicţii între ele. Toţi aceştia se bazează, în special, pe 
faptul că Eusebiu n-ar spune nimic despre eveniment în Historia eccle- 
siastica, publicată în ultima ediţie în anul 324, ori un asemenea lucru nu 
putea fi trecut cu vederea. De asemenea, Lactanţiu, care vorbeşte de 
vedenie (De mort. pers. 44, 5) dă o relatare diferită: Constantin ar fi avut 
în noaptea precedentă luptei cu Maxenţiu un vis, în care i s-a spus că el 
va fi învingător, dacă va însemna pe scuturile ostaşilor litera X traversată 
de P. Este vorba de chrisma, adică de primele două litere ale numelui lui 
Hristos. Această relatare este făcută de Lactanţiu cam în anul 318, cînd 
îşi publica lucrarea mai sus amintită. Unii învăţaţi găsesc neconcordanţe 
chiar în relatarea lui Eusebiu din Vita Constantini şi anume ei spun că, în 
timp ce în cap. 28-30 se arată că semnul văzut pe cer a fost crucea, folo¬ 
sită după aceea ca stindard biruitor în luptă, în cap. 31 se arată că acest 
semn a fost labarum- ul, o formă mai tîrzie a stindardului armatei lui 
Constantin şi care avea forma chrismei încadrată într-o coroană 
(cerc). Concluzia care s-ar impune ar fi aceea că pasajul respectiv a fost 
interpolat. 

Această concluzie nu este însă valabilă, deoarece Eusebiu se referă la 
evenimentul de care vorbim, în Hist. eccl. IX, 9, 2 (e adevărat mai pe 
scurt) şi în Discursul festiv rostit cu prilejul sărbătoririi a 30 de ani de 
domnie (Tricennalia, 3). în ambele locuri el spune că împăratul s-a rugat, 
la începutul campaniei împotriva lui Maxenţiu lui Hristos, ca să-l ajute în 
luptă. Că în Vita Constantini, alcătuită după moartea împăratului relata¬ 
rea este mai bogată în amănunte, se datoreşte faptului că la o depărtare 

85. Gregoire în special în Conversion şi Vision; v. lista celorlate lucrări la Abrevieri şi 
Bibliografie. 

atît de mare, evenimentul a fost îmbrăcat în legendă şi cuprinde, poate, şi 
unele înfloriri. Nucleul evenimentului a fost însă real şi nu trebuie să ne 
îndoim de veracitatea lui. De altfel, unii cercetători au subliniat faptul că 
deşi apariţia luminoasă a crucii pe cer se înscrie printre fenomenele 
cereşti destul de rare, totuşi ea nu este necunoscută® 6 . Constantin a fost 
convins că a văzut semnul crucii pe cer la începutul luptei cu 
Maxenţiu, că el reprezintă simbolul lui Iisus Hristos şi că acesta l-a ajutat 
să dştige lupta. 

Relevantă în această privinţă este comportarea sa faţă de creştinism 
după eveniment. Panegiricul de la Trier din toamna anului 313 preci¬ 
zează că după intrarea în Roma împăratul n-a urmat drumul tradiţional 
de triumf spre Capitoliu şi n-a adus jertfă lui Juppiter, cum se obişnuia. 
Autorul Panegiricului de la Trier nu menţionează nici o divinitate păgînă 
care l-ar fi ajutat să cîştige lupta la Pons Milvius (Podul Vulturului), ci face 
doar referiri la «indicaţiile divine» (divina pracepta) date lui Constantin 
în taină şi care sînt, desigur, de pus în legătură cu Dumnezeul creştinilor. 
Toate acestea arată o distanţare a lui Constantin de practicile de cult 
păgîne. Este adevărat, că pe Arcul de triumf al lui Constantin de la Roma 
terminat în 315 este reprezentat Sol invictus (Soarele neînvins), dar 
acesta este opera senatului păgîn din capitala imperiului. în inscripţie se 
menţionează că victoria a fost obţinută la «intervenţia divinităţii» 
(instinctu divinitatis; Dessau, Inscr. latinae selectae, nr. 694). Divinita¬ 
tea este aici numită în sens neoplatonic (Fiinţă absolută), dar ea putea fi 
înţeleasă şi de creştini în sensul lor. Ca adorator al lui Sol invictus Con¬ 
stantin era adeptul monoteismului solar de tendinţă filosofică şi consi¬ 
dera că aceasta nu este incompatibilă cu credinţa creştină, deoarece 
Suprema Divinitas, din această religie, nu-i părea deosebită de Dumne¬ 
zeul creştinilor. Constantin n-a repudiat dintr-o dată toată moştenirea 
păgînismului şi, la fel ca tatăl său, care fusese monoteist, ei considera 
soarele ca mediator vizibil între Dumnezeul suprem şi oameni. 

Constatin a înclinat din ce în ce mai mult spre creştinism şi dovada 
cea mai clară a atitudinii sale în această vreme a fost statuia sa din Forul 
de la Roma, care, după instrucţiunile lui trebuia să poarte în mîna 
dreaptă o cruce. Potrivit lui Eusebiu (Hist. eccl. X, 4,16; cf. VC. 1,40; Tri- 
cennalia, 9, 8) inscripţia dedicatorie de sub statuie spunea: «Prin acest 
semn aducător de mîntuire, care este adevărata dovadă a puterii, eu am 
salvat oraşul vostru de sub jugul tiranului, am eliberat Senatul şi poporul 
roman, redîndu-i vechea demnitate şi strălucire» 87 . 

Deşi pînă în anul 322 chipurile vechilor divinităţi, mai ales ale lui Sol, 
mai sînt reprezentate, mai cu seamă pe monede, totuşi treptat apar şi 
simbolurile creştine, în special pe monede şi medalii, dar şi pe alte 


86. Karl Baus, Konstantins «Bekehrung» zum Christentum, în Handbuch der Kirc- 
hengeschichte, herausg. von Hubert Jedin, Bd. 1. Von der Urgemeinde zur friihchristlic- 
hen GroBkirche, Herder, Freiburg in Br., 1973, p. 454-462. 

87. Eusebius, Hist. eccl, IX, 9, 10-11; VC, I, 40; Trie. IX, 8; cf. Karl Baus, op. 
cit., p. 460. 








obiecte. De pildă, pe un medalion de argint bătut la Ticinum cu prilejul 
decennaliilor din 315 este reprezentat Constantin cu cască, iar pe aceasta 
monogramul lui Hristos (chrisma). Labarum-\x\ este întîlnit pe o monedă 
de bronz bătută la Constantinopol către anul 337. Deşi înceată, această 

f jătrundere a simbolurilor creştine n-ar fi putut apare fără asentimentul 
ui Constantin, ceea ce arată convingerile sale religioase. 

Semnificative în privinţa simpatiei lui Constantin faţă de creştinism 
după anul 312 sînt două scrisori, una trimisă lui Maximin în orient, în 
care intervine în favoarea creştinilor (Lactanţiu, De mort. pers. 37, 1), 
cealaltă expediată prefectului Anullinus în Africa de Nord, în care-i cerea 
să redea Bisericii bunurile confiscate (Eusebiu, Hist. eccl., X, 5, 
15-17). Dintr-un alt document aflăm că tot atunci Constantin trimite o 
sumă mare de bani episcopului ortodox Caecilian de Cartagina, pe care 
acesta putea s-o folosească pentru -«clerul dreptmăritului şi prea sfîntului 
cult ortodox» (Ibidem, X, 6,1-5). Este posibil ca orientarea aceasta atît de 
rapidă spre Biserică a lui Constantin să se fi datorat şi influenţei episco¬ 
pului Hosius de Cordoba, devenit consilier al împăratului în problemele 
religioase. Există şi alte dovezi pentru interesul lui Constantin faţă de 
cultul creştin, pe care-1 socotea necesar fericirii şi prosperităţii imperiu¬ 
lui. Cea mai clară şi importantă este Edictul de la Milan din anul 313 dat 
împreună cu Liciniu. 88 

2. Sfârşitul lui Maximian Hercule 
(VC, I, 47) 

Valesius, (Ediţia 1672, annot. 1,47, p. 207) arată că moartea lui Maxi¬ 
mian este aşezată după victoria împotriva lui Maxenţiu, deci cu doi ani 
mai tîrziu, deşi, se ştie, că el a murit în anul 310. Succesiunea istorică ar fi 
prin aceasta tulburată. El socoate că nu Eusebiu ar fi vinovat de aceasta, 
ci autorul sumarului capitolelor, care, în cap. 47 vorbeşte de moartea lui 
Maximin; nu este deci vorba de o problemă filologică, ci de o 
interpolare. 89 

Maneini 90 face o comparaţie între Hist. eccl. VIII, 13, 15 şi VC I, 47 
arătînd că din punct de vedere cronologic, logic şi gramatical şi stilistic 
este vorba de o interpolare din Hist. eccl., deoarece Eusebiu expune 
într-o riguroasă ordine cronologică evenimentele pînă la moartea lui 
Maxenţiu şi intrarea în Roma a lui Constantin. Dimpotrivă VC I, 47,1 ar 


88. Indicăm aici şi alte lucrări privind viziunea şi convertirea lui Constantin: Jacques 
Moreau, Sur la vision de Constantin (312) în Revue des Etudes Anciennes, 35, 1953, p. 
307-333; Andră Piganiol, L’empereur Constantin, Paris, 1932, p. 72; William Seston, La 
Vision payenne de 310 et Ies origines du chrisme constantinien, Anuaire de l’Institut de 
Philologie et d’Histoire orientales et slaves, 4, 1936, p. 373 şi urm.; Joseph Vogt, Die 
Bedeutung des Jahres 312 filr die Religionspolitik Konstantins des Gropen, în ZKG, 61, 
1942, p. 171-190. 

89. Winkelmann, Authrntizitătsproblem, p. 192. 

90. Maneini, în Sludi, Storiei, 4, 1895, p. 532 535. 

prezenta un eveniment din anul 310 şi încurca toată ordinea cro¬ 
nologică 91 . 

N. H. Baynes 92 nu vede nici o problemă cronologică, ci una de conţi¬ 
nut. în Hist. eccl. VII, 13,15; 14, 1 moartea lui Maximian este pusă corect 
înaintea aceleia a lui Maxenţiu; deci orice copist, care ar fi avut în faţă 
textul lui Eusebiu, n-ar fi putut face această greşală. Eroarea s-ar explica 
printr-o legătură mentală a autorului cu evenimente de mai tîrziu, adică 
conspiraţia altor membri ai familiei lui Maximian. 

J. Vogt 93 zice că VC, I, 42, 2 s-ar referi la Crispus şi Fausta, adică la 
evenimente din 326, deşi în VC I, 48 se vorbeşte de decennalia. Tema 
întregului capitol arfi: ajutorul Iui Dumnezeu împotriva duşmanilor din 
afară şi dinăuntru. în acest caz consideraţiile cronologice nu măi jucau 
pentru autor nici un rol. 

F. Vittinghoff 4 merge cam pe aceeaşi linie. în cap. 22-48 se respectă 
criteriul cronologic, dar în 46 şi 47 sînt referiri la evenimente de mai tîr¬ 
ziu. Criteriul cronologic, obişnuit la oamenii de ştiinţă moderni, nu opera 
totdeauna la Eusebiu. Lucrarea nu este o biografie şi nici o schiţă a vieţii 
în ordine cronologică, ci un encomion. 

Chr. Hăbicht 95 socoate că locul din VC s-ar referi la chestiunea Bas- 
sianus (Bassianus-Affăre); e greu de crezut că ar privi evenimentele din 
anul 326, deoarece Eusebiu nu s-ar fi expus mîniei fiilor Faustei. Conclu¬ 
zia lui Fr. Winkelmann 96 este că teza interpolării nu se poate susţine, ci 
capitolul aparţine tot lui Eusebiu. 

3. Maxenţiu 

Scheidweiler 97 socoate că în VC sumarul capitolului I, 13, unde se 
spune că Maxenţiu a prigonit pe creştini, ar fi întărit de VC, I, 49 şi I, 56, 
unde se fac vagi aluzii la acelaşi lucru. Aceasta ar contrazice Hist. eccl. 
VIII, 14, unde se spune că la început Maxenţiu n-a fost persecutor al creş¬ 
tinilor, ci a încercat să-i atragă; numai după o oarecare vreme el a ordo¬ 
nat măsuri de persecuţie. Scheidweiler crede că aceste aluzii ascunse la 
persecuţia lui Maxenţiu împotriva creştinilor ar proveni de la Gelasius de 
Cezareea sau au fost chiar mai tîrzii, adăogate de un interpolator. Lucrul 
nu este sigur, deoarece admiţînd poziţia aceasta pentru Maxenţiu, ea ar 
veni în contradicţie cu VC, I, 33-36, unde se vorbeşte pe larg de atitudi¬ 
nea lui. 98 



91. Winkelmann, op. cit., p. 206. 

92. Norman H. Baynes, în BZ, 39, 1939, p. 46'8 şi urm. 

93. J. Vogt, în Romische Mitteilungen, 59, 1943, p. 202. 

94. Vittinghoff, op cit., p. 347-349. 

95. Chr. Habicht, Zur Geschichte... p. 374, nota 5. 

96. Winkelmann, ibidem, p. 233. 

97. Scheidweiler, Vita Constantini, p, 15 şi urm. 

98. Winkelmann, ibidem, p. 233-234. 

4. Măsurile lui Constantin împotriva păgînismului 

William Seston ", preluînd ideile lui J. Maurice 100 , socoate că măsu¬ 
rile aspre împotriva păgînismului luate de Constantin şi prezentate de 
VC II, 48, 56, 60; III, 55, 56; IV, 22-25 sînt o interpolare ulterioară. 
Aceasta pentru că în lumina lui Codex Theodosianus şi a celor spuse de 
Libaniu ele par exagerate, iar privite prin prisma lucrării Laus Constan¬ 
tini a lui Eusebiu ele sînt incompatibile. Paul Petit 101 a încercat să întă¬ 
rească această poziţie, susţinînd că ele ar fi interpolări din perioada theo- 
dosiană. Autorul de mai tîrziu (interpolatorul) ar fi dorit să determine pe 
Theodosius la măsuri şi mai hotărîte împotriva cultelor păgîne. VC, III, 
48, 57 însăşi ar contrazice această prezentare. Fr. Vittinghoff 102 contra¬ 
zice această părere. - 

5. Războaiele lui Constantin împotriva lui Liciniu 

(VC, I, 48-11, 18) 

Felul cum sînt prezentate a determinat numeroase critici la adresa 
obiectivităţii autorului VC. Specialiştii au considerat că este nereală des¬ 
crierea războiului din anul 314, atît în privinţa cauzelor, dt şi a desfăşură¬ 
rii lui. Cele relatate s-ar potrivi mai bine cu evenimentele celui de al doi¬ 
lea război din 324. 

Primul război a avut loc nu în 314 ci în 316/317. în această privinţă 
există o corespondenţă între relatarea din Hist. eccl. VIII, 2 şi urm şi VC. 
Pacea încheiată între cei doi împăraţi (VC, II, 15) a durat puţin, poate 
doar cîteva zile, de aceea a trecut repede în uitare şi nu se găseşte men¬ 
ţionată în nici un izvor. Vita Constantini a unit ambele războaie din 316/ 
317 şi 324 într-o singură relatare, a şters graniţele dintre ele, a lăsat la o 
parte cauzele şi cronologia diferită şi le-a prezentat ca un eveniment uni¬ 
tar, care se potriveşte mai bine cu caracterul unui război religios. De fapt, 
este descris mai mult războiul din 324, totuşi şi primul război este pome¬ 
nit pe alocuri, chiar într-o manieră mai pregnantă decît în Hist. eccl., 
unde este prezentat mai inofensiv 103 . Aceasta este concluzia adoptată şi 
de Fr. Winkelmann 104 . 

6. Constanţiu Chior 

Vita Constantini II, 49 (cf. I, 13) ne spune că Constanţiu era creştin. 
Acelaşi lucru se afirmă şi în Hist. eccl. VIII, 13,14. J. Vogt 10 ® arată că Con¬ 
stanţiu nu era creştin, dar destul de tolerant, că evita urmăririle termi- 

99. W. Seston, Constantin as a bishop, p. 130 şi urm. 

100. Jules Maurice, ibidem. 

101. Petit, Libanius, p. 578-591. 

102. Vittinghoff, op. cit., p. 358-364. 

103. Habicht, op. cit., p. 375. 

104. Winkelmann, op. cit., p. 230; despre aceste războaie, v. J. Vogt, Romische Mit- 
teilungen, 58, 1943, p. 190-203; idem, în Historia, 2, 1953, p. 463 şi urm.; Pio Franchi de 
Cavalieri, Studi e testi, 171, 1953, p. 51 şi urm.; Vittinghoff, op.cit., p. 352 şi urm.; J. 
Moreau, Historia, 4, p. 239-241; Scheidweiler, Vita Constantini, p. 17 şi urm.; Paul 
Orgels, E rreures historiques, p. 575-611. 

105. J. Vogt, Heiden und Christen in der Familie Constantins des GrofSen, în Era- 
nion. Festschrift fur Hildebracht Hommel, Tiibingen, 1961, p. 149-161, mai ales, 155-58. 

nate cu vărsare de sînge şi îngăduia creştini la curtea sa. Scheidweiler 106 
socotea că Lactanţiu, De mort. pers., 15, 17, spune pe drept cuvînt exact 
contrariul în comparaţie cu Hist. eccl.. El se îndoieşte atît de veracitatea 
VC, II, 49 cît şi de VC, I, 16 şi lasă să se înţeleagă că VC ar fi fost interpo¬ 
lată. Winkelmann 107 socoate că nu este nici un motiv să ne îndoim de fap¬ 
tul că aceste capitole menţionate din VC aparţin lui Eusebiu. 

7. Tratatul de pace cu perşii 

(VC, IV, 57) 

H. Gregoire 108 şi Paul Petit 109 sînt de părere că întreaga prezentare 
nu are o bază istorică. Heikel 110 arată că unele manuscrise nu dau 
întreaga relatare şi că totul ar fi fost reconstruit de umanişti din expresii 
eusebiene. Vittinghoff 111 subliniază că sumarul capitolelor precizează că 
e vorba de o solie persană la Constantin, nu de un tratat de pace. Alcătui¬ 
rea internă a contextului arată că acest capitol a fost interpolat. Capito¬ 
lele precedente tind să arate o victorie a lui Constantin asupra perşilor, 
iar pregătirile de război pe scară largă sînt indicate exact: «o expu¬ 
nere a măsurilor de pregătire de război ar fi greu de aşteptat în această 
formă, dacă Constantin puţin după aceea şi-ar fi schimbat părerea 
asupra triumfului asupra perşilor care-i lipsea şi ar fi încheiat un tratat de 
pace formal» 112 . 

8. Constantin ca «episcop al celor dinafară» 

(VC, IV, 4, 24) 

William Seston 113 este de părere că opinia potrivit căreia împăratul 
se desemna «episcop al celor din afară» (bishop of those outside - em- 
ox6 tco<; x£>v extoţ), nu poate proveni de la Eusebiu, ci de la un interpola- 
tor. Seston zice că dacă am înţelege expresia emaxorax; twv ixxoc, la genul 
masculin, ea s-ar lămuri bine prin VC, 1,44 (xotvog emoxorcoc;), desemnînd 
pe cei din afara bisericii şi Constantin ar fi în mod exclusiv episcop numai 
peste aceştia. Dar interpretarea aceasta este în conţradicţie cu concepţia 
ariană, pe care o reprezenta Eusebiu, de aceea pasajul ar fi fost interpolat 
de un ortodox, poate de Athanasie sau Ambrozie. 


106. Scheidweiler, ibidem, p. 14. 

107. Winkelmann, ibidem, p. 233. 

108. H. Gregoire, Nouvelles recherches constantiniennes, Byzantion, 13, 
1938, p. 583. 

109. Petit, Libanius, p. 576. 

110. Heikel, Etisebius Werke I, p. 140, r. 31, p. 142, r. 10. 

111. Vittinghoff, op. cit., p. 346 şi urm. 

112. Idem, ibidem, ci. Winkelmann, Authentizitătsproblem, p. 232. 

113. Seston, op. cit., p. 131. 

Fr. Vittinghoff Ui nu este de acord cu această interpretare şi socoate 
că semnificaţia termenilor trebuie înţeleasă în cadrul capitolelor 23-25, 
din care ar reieşi sarcina sa într-un cadru statal-politic. împăratul este 
episcop nu numai peste cetăţenii imperiului, care se află în afara Bisericii, 
ci şi peste ceilalţi, care, ca membrii ai Bisericii, aparţin în acelaşi timp sta¬ 
tului roman şi sînt supuşii împăratului, iar ca creştini sînt supuşi ordine¬ 
lor şi legilor statului. T&v exxoq este un genitiv de la neutrul tct exrâq. 
Johannes Straub 115 zice că xwv euxo - xwv exxog nu trebuie înţelese ca o 
opoziţie păgîno-creştină, ci în sensul «statal-ecclesiastio (es ist nicht die 
Gegeniiberstellung «heidni sch-chr istlich» beabsichtigt, sondern «staat- 
lich-kirchlich»), El înţelege expresia în sens masculin: oi x&v ixzoq. 

S 1 . Calderone 116 înţelege ca şi Straub expresia la masculin. 

Rafaele Farina 117 face o trecere în revistă a opiniilor exprimate pînă 
la el şi constată că s-au cristalizat două direcţii: una exprimată de Vale- 
sius (Migne, PG. XX, 1171 A) şi urmată apoi de alţii, şi cea de a doua, ini¬ 
ţiată de Heikel ( Eusebius Werke, I, p. LXIV, 126,10), împărtăşită, de ase¬ 
menea, de numeroşi adepţi. Potrivit primei direcţii genitivul xcov txxoq 
ar trebui înţeles de la xâ exxoq: «voi sînteţi episcopi pentru cele care se 
află în interiorul (cadrul) Bisericii», iar «eu sînt episcop consacrat de 
Dumnezeu pentru lucrurile din afară». F.A. Heinichen 1 ”* şi J.A. Fabri- 
cius 119 au modificat puţin traducerea lui Valois în sensul: «voi sînteţi epis¬ 
copi pentru problemele interne ( interiora ecclesiae = doctrina et sacra- 
menta) iar eu pentru chestiunile externe ( regimen et tutela = cîrmuire şi 
protecţie). 

Potrivit înţelesului lui Heikel ar trebui tradus: «voi sînteţi episcopi 
ai celor care sînt înăuntrul Bisericii, în schimb eu sînt episcop al celor 
care se află în afara Bisericii». Heikel crede că xwv exxoq este genitivul 
masculin de la oi exx oq. Alţii ca J. Turmei 120 şi F. Cayre 121 au înţeles erctoxo- 
noq xwv exxo q ca episcop al celor din afară, în sensul de şef pentru aface¬ 
rile profane. După Caspar 122 ar trebui să înţelegem pe Constantin ca 
episcop pentru chestiunile externe (Bischof fur die ăusseren Angelegen- 
heiten»), dar un episcop care, în realitate, cîrmuia fără limite episcopa¬ 
tul. Ernest Ch. Babut 123 zice şi el că xcov eîow - xwv exxo<; sînt genitivul de 

114. Vittinghoff, ibidem, p. 368. 

115. Johannes Straub, cu studiile indicate la Bibliografie. 

116. S. Calderone, Costantino e il Cattolicesimo, 1, în Pubblicazioni a cura dell’Isti- 
tuto di Storia dell’Universita di Messina 3, Firenze, 1962, p. XI-XLV. 

117. 

Farina, Impero e Imperatore, p. 312-319. 

118. F.A. Heinichen, Commentarii in Eusebio Pamphili Historiam ecclesiasticam, 
Vitam Constantini, Panegyricum atque in Constantini ad sanctorum coetum oratio- 
nem et Meletemata Eusebiana (Eusebii Pamphili scripta historica 3), Lipsiae, 1870, p. 
797 şi urm. 

119. Jo. Alberti Fabricii, Bibliographia antiquaria, Hamburgi, 1760, p, 282. 

120. Joseph Turmei, Histoire du dogme de la Papaute des origines ă la fin du qua- 
trieme siecle, I, Paris, 1908, p. 214-215. 

121. F. Cayre, Patrologia e storia della Teologia, I, Roma, 1936, p. 299-300. 

122. Erich Caspar, Geschichte des Papstums, 1, Tubingen, 1930, p. 117. 

123. Ernst Ch. Babut, Eveque du dehors, Revue critique et de litterature N.S. 68, 
Paris, 1909, p. 362-364. 

la oi e’ioco - oi extoq şi că ar trebui traduse: «numai voi sînteţi episcopii 
pentru credincioşii Bisericii, iar eu am fost pus de Dumnezeu episcop 
pentru cei din afară» («seulement, vous etes Ies eveques des fideles de 
EEglise et moi, j’ai ete etabli par Dieu eveque de ceux qui sont au 
dehors»). Primii ar fi episcopii creştinilor, cel de al doilea al paginilor. 

9. Relatarea despre înmormîntarea lui Constantin 

(VC, IV, 58-60, 70-71) 

Glanville Dovoney 124 , vorbind de VC, IV, 71, unde se găsesc urmă¬ 
toarele cuvinte eioeti mi vuv = «se vede încă şi acum» mormîntul lui Con¬ 
stantin, interpretează aceasta ca o interpolare, deoarece, zice el, la scurtă 
vreme după moartea împăratului, Eusebiu nu se putea exprima astfel. 
Lucrul acesta nu-1 putea spune decît un interpolator de mai tîrziu. El 
conexează această expresie cu VC, IV, 60, unde expresia twv diroa- 
toAcdv Ttpoopfioeooc; xoivoovov = vrednic de împreună chemare cu apostolii, 
ar fi tot o interpolare, deoarece Socrate şi Sozomen au o cu totul altă con¬ 
cepţie despre scopul lui Constantin. 

J. Vogt 125 nu este de părerea lui Downey, ci înţelege: «se poate vedea 
încă astăzi», în sensul că «trupul este demn de cinstirea (serviciul 
divin), care se dă apostolilor». Capitolele 71-73 au unitate, nimic nu 
poate fi atribuit unui interpolator. Vittinghoff 26 susţine punctul de 
vedere al lui Vogt, dar Moreau ni nu este pe deplin convins de aceasta, ca 
şi Winkelmann 126 . 

PRINCIPALELE EDIŢII ŞI TRADUCERI 

Prima ediţie a textului grecesc al VC o datorăm lui Robert Estienne (Stephanus, 
1503-1559), apărută la Paris în 1544. VC a fost inclusă într-un volum, care cuprinde mai 
multe lucrări de istorie bisericească şi anume, în afară de Historia ecclesiastica a lui Euse¬ 
biu, pe cele ale lui Socrate, Theodoret, Sozomen, Evagrie şi altele. VC apare la un loc cu 
Oratio ad sanctum coetum, unde aceasta din urmă este înscrisă pe locul cărţii a V-a: Eccle- 
siasticae historiae. Eusebii Pamphili lib. X. Ejusdem de Vita Constantini lib. V etc... 
Lutetiae Parisiorum, 1544. 

O traducere latinească destul de liberă şi cu greşeli a textului grecesc stabilit de Step¬ 
hanus a făcut episcopul englez Joannes Christophorson, apărută după moartea acestuia în 
1558, în primă ediţie la Louvain (Cisterciae) în 1559 şi a doua în 1570 la Koln (au urmat şi 

124. Downey, Builder, p. 53-80. Pentru Basilica Sfinţilor Apostoli, v. R. Egger, Die 
Begrăbnisstătte des Kaisers Konstantin, Jahreshefte des osterreichischen archăologisc- 
hen Instituts, 16, 1913, p. 212-230. Eynâr Dyggve, La question duSaint Sepulcare ă l’epo- 
que constantinienne, în Actes du VI e Congres intern, d’etudes byzantines, 2, Paris, 1948, 
(1951), p. 111-123. 

125. J. Vogt, Der Erbauer, p. 111-117. 

126. Vittinghoff, op. cit., p. 371. 

127. J. Moreau, Zum Problem der Vita Constantini, Historia, 4, 1955, p. 244. nota 7. 

128. Winkelmann, Authentizitătsproblem, p. 238-239. 

altele). în această lucrare Oratio ad sanctum coetum apare separat de VC şi în plus se 
adaugă: Discursul rostit de Eusebiu la 30 de ani de domnie (Eusebii Oratio in laudem Con¬ 
stantini Magni ad tricesimum illius annum nunquam antehac nec graece nec latine 
impressa). 

Prima ediţie cu text grec a lui Stephanus şi paralel traducerea latină a lui Christop- 
horson a apărut în 1612 la Geneva, prin grija lui Severin Binius. în cadrul volumului de 
istorici bisericeşti VC are 4 cărţi, urmează Oratio ad sanctum coetum şi apoi, pentru prima 
oară, textul grec al Discursului lui Eusebiu la 30 de ani de domnie. 

O răscruce în editarea şi studierea lucrărilor istorice ale lui Eusebiu a însemnat ediţia 
greco-latină a lui Henricus Valesius (Henri Valois, 1603-1676) din anul 1659 la Paris. 
Valois a utilizat nu numai manuscrise mai multe şi mai bune decît predecesorii săi în stabi¬ 
lirea textului, dar a însoţit ediţia de note şi comentarii filologice şi istorice de o mare 
pătrundere, multe din ele rămînînd valabile şi astăzi. Titlul lucrării lui, la Abrevieri, s.v. 
Valesius (Valois). Lucrarea lui a fost de mai multe ori retipărită. 

în 1720 William Reading (Guilelmus Reading) a publicat la Cambridge o ediţie modi¬ 
ficată a lui Valesius. El a introdus sub text notele şi observaţiile pe care Valesius le plasase 
la început şi a adăugat noi observaţii ale sale sau ale altor învăţaţi, dintre care cele mai 
multe aparţin lui W. Lowth. Unele din acestea n-au însă prea mare valoare: Eusebii 
Pamphili, Socratis Scholastici... quae extant Historiae Ecclesiasticae, Graece et Latine, in 
tres tomos distributae. Henricus Valesius Graecum Textum ex Mss. Codicibus emendavit, 
Latine vertit et Annotationibus illustravit. Guilelmus Reading novas Elucidationes prae- 
sertim chronologicas in hac Editione adjecit. Tom. 1: Eusebii Pamphili ecclesiasticae his¬ 
toriae libri decern. Ejusdem de Vita Imperatoris Constantini libri IV. Quibus subicitur 
Oratio Constantini ad Sanctos et Panegyricus Eusebii, Henricus Valesius... illustravit. 
Hanc Editionem criticis plurimum eruditorum observationibus locupletavit Guilelmus 
Reading, Cantabrigiae, 1720 (au urmat şi alte ediţii). 

Ediţia lui Valesius a fost inclusă în Patrologia Graeca, voi. 20, Paris, 1857, col. 
905-1230, cu deosebirea că observaţiile sînt în subsolul paginei, la care se adaugă unele 
ale editorului. 

Un pas hotărâtor înainte în editarea şi comentarea textului l-a făcut Ivar August Hei- 
kel în 1902, publicînd la Leipzig VC, Discursul lui Constantin la adunarea sfinţilor şi Dis¬ 
cursul lui Eusebiu la aniversarea a 30 de ani de domnie, ca prim volum din opera lui Euse¬ 
biu în colecţia GCS. El a însoţit ediţia de bogate observaţii şi comentarii filologice şi isto¬ 
rice, a dezbătut problema autenticităţii pe baza stilului. în stabilirea textului a utilizat 
numeroase manuscrise (titlul lucrării la Abrevieri, s.v. Heikel, Eusebius Werke I). 

Ediţia lui Heikel a fost însă depăşită în multe privinţe de aceea a lui Friedhelm Win- 
kelmann, învăţat care contează azi ca unul din cei mai buni cunoscători ai lucrărilor lui 
Eusebiu aici în discuţie. EI a consacrat numeroase studii, în special VC, şi are o contribuţie 
esenţială în stabilirea textului şi a clarificării problemelor pe care le pune. în această pri¬ 
vinţă menţionez volumul Die Textbezeugung der Vita Constantini des Eusebius von Cae- 
sarea (TU, 84), Akademie Verlag, Berlin, 1962 şi mai ales cel care cuprinde textul grec al 
VC (v. Abrevieri, s.v. Winkelmann, Leben Konstantins). Acest volum, care reprezintă sta¬ 
diul cel mai avansat în privinţa cercetării şi stabilirii textului, ca şi ediţia lui Heikel au stat 
la baza traducerii şi comentariilor de faţă. 


Prima traducere în limba germană a apărut în 1777 şi a fost făcută de Friedrich 
Andreas Stroth. Bazată pe textul lui Valesius şi ţinîndu-se strâns de text, ea este şi azi utilă. 
In Bibliothek der Kirchenvăter au apărut două traduceri, una la Kempten în 1880, a 
lui J. Molzberger, bazată pe textul editat de Friedrich Adolf Heinichen, Leipzig, 1830, cea- 

laltă în 1913, a lui Johannes Maria Pfăttisch, după ediţia lui Heikel. Această din urmă tra¬ 
ducere a fost consultată şi în volumul de faţă, deşi ea cuprinde pe alocuri impreciziuni şi 
este uneori prea liberă şi neclară (Titlul exact la Abrevieri, s.v. Pfăttisch, Eusebius Pamp- 
hili). Introducerea generală la volum este făcută de Dr. Andreas Bigelmair. 

Prima traducere în limba franceză şi singura pe care o cunoaştem este a lui Louis 
Cousin, făcută după ediţia lui Valesius din 1675: Histoire de l’Eglise ecrite par Eusebe 
Eveque de Cesaree. Traduite par Monsieur Cousin, President de la Cour des Monnoyes. 
Dedie au Roi. La vie de l’emperewr Constantin, ecrite par Eusebe Eveque de Cesaree, p. 
497-703. Urmează discursul împăratului şi Harangue a la louange de l’empereur... acheve 
d’imprimer peur la premiere fois le 2 janvier 1675. 

în limba engleză menţionez traducerea destul de liberă, dar însoţită de comentarii şi 
note a lui Ernest Cushing Richardson (v. titlul exact al lucrării la Abrevieri, s.v. Richard- 
son, Life of Constantine). 

ABREVIERI 

Barnes, Good Friday Sermon = Timothy D. Bames, Th Emperor Constantine’s Good 
Friday Sermon, The Journal of Theological Studies, NS., 27, 1976, p. 414-423 
(Oxford). 

Idem, Constantine and Eusebius = T. D. Barnes, Constantine and Eusebius, Cambridge, 
Massachusetts, London, 1981. 

Batiffol, Les documents -= P. Batiffol, Les documents de la Vita Constantini, Bulletin 
d’ancienne litterature et d’archeologie chretiene, 4, 1914, p. 80-95. 

Baynes, Constantin the Great, = Norman H. Baynes, Constantine the Great and the 
Christian Church. Raleigh Lecture on History. Proceedings of the British Academy, 
15,1929, apărut 1931, p. 341-368 = idem, Konstantin der Grofle und die christliche 
Kirche, ins Deutsche' iibersetzt von Ulrich Bracher, în voi. Kenstantin der Grofle, 
herausg. von Heinrich Kraft (Wege der Forschung, Bd. 131), Barmstadt, 1974, 
p. 145-174. 

Bigelmair, Eusebius Pamphili, == Andreas Bigelmair, Des Eusebius Pamphili Bischofs 
von Caesarea ausgewăhlte Schriften, Einleitung von... (BKV, I), Kempten und 
Miinchen, 1913, p. V-LXI. 

KV “ Bibliothek der Kirchenvăter 

Burckhardt, Zeit Konstantins ~ Jakob Burckhardt, Mie Zeit Konstantins des Grofien, 
prima ediţie, Basel, 1853, dar sînt mai multe; aici trimiterile se facla ediţia din 1935. 
BZ — Byzantinische Zeitschrift. 

Cavalieri, ConstantLniana == Pio Franchi de’Cavalieri, Constantiniana, (Studi e Testi, 
171), Cittâ del Vaticano, 1953 (pentru VC, p. 51-65). 

Crivellucci, Fede storica — Amedeo Crivellucci, Della fede storica di Eusebio nella Vita di 
Costantino, appendice al voi. primo della Storia delle relazione tra lo Stato e la 
Chiesa, Livorno, 1888. 

Idem, Documenti — I documenti della Vita Constantini, Studi storici, 7, 1898, p. 412-429. 
Daniele, Documenti = I. Daniele, I documenti Constantiniani della «Vita Constantini » 
di Eusebio di Cesarea (Analecta Gregoriană, 13), Roma, 1938. 

De Deckker, Discours â l’assemblee = Daniel de Decker, Le «Discours ă l’assemblee des 
saints » attribue â Constantin et l'oeuvre de Lactance, în Lactanee et son temps, 
Recherches actuelles. Actes du IX* Colloque d’Etudes Historiques et Patristiques, 
Chantilly 21-25 septembre, 1976, edites par J. Fontaines et M. Perrin, Editions 
Beauchesne, Paris (Theologie historique, collection fondee par Jean Danielou, diri- 
gee par Charles Kannengiesser). 

Dorries, Selbstzeugnis Konstantins — Hermann Dorries, Das Selbstzeugnis Kaiser Kon- 
stantins, Gottingen, 1954 (Abhandlungen der Akademie der Wissenschaften in 
Gottingen, Philologisch-historische Klasse, Nr. 34). 

Downey, Builder *= Glanville Downey, The Builder of the Original Church of the Apostels 
at Constantinople. A Contribution to the Critic of the Vita Constantini attributed to 
Eusebius, Dumbarton Oaks Papers, 6, 1951, p. 53-80. 

Drake, In Praise = H. A. Drake, In Praise of Constantine: A Historical Study and New 
Translation of Eusebius’ Tricennial Orations (University of California Publica- 
tions: Classical Studies, voi. 15), 1976. 

Farina, Impero e Imperatore = Rafaele Farina, L’impero e l’imperatore cristiano in 
Eusebio di Cesarea. La prima teologia politica del cristianesimo, Ziirich, 1966 
(Pontificium Athenaeum Salesianum, Facultas Theologica Salesiana, Ser. I: Fon- 
tes, voi. 2). 

Gregoire, Conversion™ Henri Gregoire, La «conversion» de Constantin, Revue de 
l’Univ. de Bruxelles, 36,1930-1931, p. 231-272 *= ins Deutsche ubersetzt vonHerta 
Lazarus: «.Die Bekehrung» Konstantins des Groflen, în voi. Konstantin der Grafie, 
herausgegeben von Heinrich Kraft, Darmstadt, 1974, p. 175-223. 

Idem, Eusebe n’est pas l’auteur — Eusebe n’est pas l’auteur de la Vita Constantini dans sa 
forme actuelle et Constantin ne s’estpas «converti» en 312, Byzantion, 13, 1938, 
p. 561-583. 

Idem, Vie de Constantin = La vie de Constantin attribue ă Eusebe ne saurait etre de cet 
historien, în Academie des inscriptions et Belles Lettres. Comptes rendus des 
seances 1939, p. 183 şi urm. 

Idem, Vision, ~ La Vision de Constantin «liquidee», Byzantion, 14, 1939, p. 341-351 

Idem, L’authenticite, = L’authenticite de la Vita Constantini attribuee ă Eusebe de Cesa- 
ree, Bulletin de 1’Academie Belg., 39, 1953, p. 462-479. 

GCS = Die griechischen christlichen Schriftsteller, Leipzig 

Habicht, Zur Geschichte.. = Chr. Habicht, Zur Geschichte des Kaisers Konstantin, Her- 
mes, 86, 1958, p. 360-378. 

Harnack, Chronologie, = Âdolf von Harnack, Die Chronologie der altchristlichen Litera- 
tur bis Eusebius, Leipzig, 1904 

Heikel, Eusebius Werke I, Ivar A. Heikel, Eusebius Werke, Erster Bând. Vber das Leben 
Constantins, Constantins Rede an die heilige Versammlung, Tricennatsreăe an 
Constantin, Leipzig, 1902 (GCS, 7). 

Idem, Kritische BeitrSge, = Kritische Beitrăge zu den Constantin-Schriften des Euse¬ 
bius, Leipzig, 1911 (— Texte und Untersuchungen zur Geschichte der altchristli¬ 
chen Literatur, XXXVI, 4). 

Heinrich Kraft, Konstantin der GroI3e, = Heinrich Kraft, Konstantin der Grofle, heraus¬ 
gegeben von..., Darmstadt, 1974 (Wege der Forschung, Bând CXXXI). 

Heinz Kraft, Konstantins religiose Entwicklung, — Heinz Kraft, Kaiser Konstantins reli- 
giose Entwicklung, Tubingen. 1955 (Beitrăge zur historischen Theologie, herausg. 
von Gerhard Ebeling, 20). 

Mancini, Osservazioni, — A. Mancini, Osservazioni sulla Vita di Costantino di Eusebio, 
Rivista di Filologia, 33, 1905, p. 309-360. 

Moreau, Eusebius în BAC = J. Moreau, Eusebius von Caesarea, în Reallexikon fur 

Antike und Christentum, 6, 1966, col. 1052-1088. 

Orgels, Erreurs historiques, — P. Orgels, A propos des erreurs historiques de la Vita Con¬ 
stantini, în Melages Henri Gregoire IV. Annuaire de l’Institut de Philologie et 
d’Histoire orientales et slaves, 12, 1952, p. 575-611. 

Pasquali, Komposition der VC =* G. Pasquali, Die Komposition der Vita Constantini des 
Eusebius, Hermes, 45, 1910, p. 369-386. 

Petit, Libanius, = P. Petit, Libanius et la Vita Constantini, Historia, 1, 1950, p. 562-582. 

Pfăttisch, Eusebius Pamphili, — Des Eusebius Pamphili vier Biicher iiber das Leben des 
Kaisers Konstantin und des Kaisers Konstantin Rede an die Versammlung der 
Heiligen. Aus dem Griechischen ubersetzt von P. Johannes Maria Pfăttisch, Bene- 
diktiner in Ettal, Kempten-Munchen, 1913 (BKV, 9). 

Quasten, Initiation aux Peres, = Johannes Quasten, Initiation aux Peres de l’Eglise, 
Teme III: Lâge d’or de la litterature patristique grecque du concile de Nicee au con- 
cile de Chalcedoine, Paris, 1963. 

RAC = Reallexikon fur Antike und Christentum 

Richardson, Life of Constantine, — Ernest Cushing Richardson, The Life of Constantine 
by Eusebius, together with the Oration of Constantine to Assembly of the Saints, 
and the Oration of Eusebius in Praise of Constantine, A revised Translation with 
Prolegomena and Notes, în volumul: A Selected Library ofNicene and Post-Nicene 
Fathers of the Christian Church, second Series Translated into English with Prole¬ 
gomena and Explanatory Notes under the Editorial Supervision of Philip Schaff, D. 
D., LL. D., and Henry Wace, D. D., in Connection with a Number of Patristic Sco- 
lars of Europe and America, voi. I, Michigan, 1890. 

Scheidweiler, Kirchengeschichte des Gelasius, = F. Scheidweiler, Die Kirchen- 
geschichte des Gelasius von Kaisarea, BZ, 46, 1953, p. 277-301. 

Idem, Vita Constantini, — Nochmals die Vita Constantini, BZ, 49, 1956, p. 1-32. 

Seston, Constantin as a Bishop, = W. Seston, Constantine as a Bishop, Journal of Roman 
Studies, 37, 1947, p. 127-131. 

Schwartz, Eusebius, PW, — Eduard Schwartz, Eusebius, în Paulys Realencyclopădie der 
klassischen Altertumswissenschaft, 6, Stuttgart, 1907, col. 1370-1439 = E. Sch¬ 
wartz. Griechische Geschichtsschreiber, 1957, p. 495-598. 

Tefler, Author’s Purpose, = W. Tefler, The Author’s Purpose in the Vita Constantini, 
Studia Patristica I, TU, 63. Berlin, 1957, p. 157-167. 

TU = Texte und Untersuchungen zur Geschichte der altchristlichen Literatur 

Valesius (Vaiois), Vita Constantini, = Eusebii Pamphli Ecclesiasticae Historiae libri 
decern. Ejusdem de Vita imperatoris Constantini libri TV. Quibus subicitur Oratio 
Constantini ad sanctos et Panegyricus Eusebii. Henricus Valesius Graecum textum 
collatis IV mss. codicibus emendavit, latine vertit et adnotationibus illustravit, Pari- 
siis, 1659. 

VC — Vita Constantini 

Vittinghoff, Eusebius = Friedrich Vittinghoff, Eusebius als Verfasser der «Vita Constan¬ 
tini»-, Rheinisches Museum, N. F., 96, 1953, p. 330-373. 

Vogt, Constantin der GroBe =- Joseph Vogt, Konstantin der Grofie und sein Jahrhundert, 
zweite neubearbeitete Auflage, Miinchen, 1949-1960. 

Idem, Der Erbauer — Der Erbauer der-Apostelkirche in Konstantinopel, Hermes, 81, 
1953, p. 111-117. 

Wallace-Hadrill, Eusebius = D. S. Wallace-Hadrill, D. D., Eusebius of Caesarea, London, 
1960. 

Winkelmann, Echtheitsfrage — Friedhelm Winkelmann, Zur Echtheitsfrage der Vita 
Constantini des Eusebius von Casarea, Studii clasice, 3, 1961, p. 405-412. 

Idem, Konstantins Religionspolitik “ Konstantins Religionspolitik und ihre Motive im 
Urteil der literarischen Quellen des 4. und 5. Jahrhunderts, Acta antiqua Acade- 
miae Scientiarum Hungariae 9, 1961, p. 239-256. 

Idem, Authentizitătsproblem — Zur Geschichte der Authentizitătsproblem der Vita Con¬ 
stantini, Klio, 40, 1962, p. 187-243. 

Idem, Textbezeugung — Die Textbezeugung der Vita Constantini des Eusebius von Cae- 
sarea, Berlin, 1962. 

Idem, Leben Konstantins — Eusebius Werke. Erster Bând. Ober das Leben des Kaisers 
Konstantin, herausgegeben von Friedhelm Winkelmann (Die griechischen-christ- 
lichen Schriftsteller der ersten Jahrhunderte Eusebius, Erster Bând, erster Teii), 
Akademie Verlag, Berlin, 1975. 

ZKG — Zeitsehrift fur Kirchengeschichte 

BIBLIOGRAFIE SELECTIVĂ 

(pentru Eusebiu şi Constantin, în general 
şi Vita Constantini, în special) 

K. Aland, Eine Wende in der Konstantin-Forschung (Forschungen und Fortsehritte, 
28, 1954, p. 213-217; idem, Kaiser und Kirche von Konstantin bis Byzanz (Berliner 
Byzantinsche Arbeiten, 5), 1957, p. 188-212; idem, Die religiose Haltung Kaiser Konstan¬ 
tins (Studia Patrisctica 1, TU, 63) Berlin, 1957, p. 549-600 = Kirchengeschichtliche Ent- 
wiirfe, p. 165-201. 

Andreas Alfoldy, Hoc signo victor eris. Beitrăge zur Geschichte der Bekehrung 
Konstantins des GrofSen, Pisciculi. Festschrift F. J. Dolger, Munster, 1939, p. 1-18 = în 
voi. Konstantin der Grope, herausg. von Heinrich Kraft (Wege der Forschung, Bd, 
CXXXI), Darmstadt, 1974, p. 224-246; idem, The Conversion of Constantin and pag an 
Rome, translated by Harold Mattingly, Oxford, 1948; idem, A Conflict of ideas in the Late 
Roman Empire. The Clash between the Senate and Valentinian I, translated by Harold 
Mattingly, Oxford, 1952. 

R. Andreotti, Licinius nella tradizione storiografica latina, în Hommage ă LeonHer- 
mann, Bruxelles, 1960, p. 105-117. 

Timothy D. Barnes, Constantine and Eusebius (v. Abrevieri); idem, The new Empire 
of Diocletian and Constantine, Câmbridge, Massachusetts and London England, 1982. 
P. Batiffol, Les documents... 

Norman H. Baynes, Constantin the Great,... 

H. Berkhof, Die Theologie des Eusebius von Caesarea, Amsterdam, 1939. 
Andreas Bigelamir, Eusebius Pamphili...; idem, Zur Theologie des Eusebius von 

Casarea, în Festschrift G. HerQing, 1913, p. 65-85. 

Jakob Burckhardt, Zeit Konstantins...; idem, Constantin und die Kirche, în voi. 
Konstantin der Grope, herausg. von Heinrich Kraft, Darmstadt, 1974, p. 19-55. 

A. Casamassa, I documenti della Vita Constantini di Eusebio di Cesarea. Letture 
Constantiniane, Roma, 1914, p. 1-60 = Scritti Patristici 1, Lateranum, Nova Series, XXI, 
Roma, 1955, p. 3-40. 

Pio Franchi de’Cavalieri, Constantiniana (Studi e Testi, 171), Cittâ del Vaticano, 
1953; pentru VC, p. 51-65. 

M. R. Cataudella, Sul problema della Vita Constantini attribuita a Eusebio di Cesa¬ 
rea (Oikoumene. Studi paleocristiani pubblicati in onore del Concilio Ecumenico Vaticano 
II, Universita di Catania, 1964, p. 553-571; idem, La persecuzione di Licinio e l’autenti- 
cită della Vita Constantini, Atheneum, 48, 1970, p. 46-83; 229-250. 

Amedeo Crivellucci, Della fede storica di Eusebio nella Vita di Costantino, Appen- 
dice al voi. primo della Storia della relazione tra lo Stato e la Chiesa, Livorno, 1888; idem, 
I documenti della Vita Constantini, Studi storici, 7, 1898, p. 412-429. 

I. Daniele, Documenti... 

I. G. Davies, Eusebius. Description of the Martyrium at Jerusalem, American Jour¬ 
nal of Archeology, 61, 1957, p. 171-173. 

Hermann Dorries, Selbstzeugnis Konstantins...; idem, Konstantin der Grope, Stutt- 

CUVÎNTAREA LUI CONSTANTIN LA ADUNAREA SFINŢILOR 

(Oratio ad sanctum coetum = Ta tâv âyîcov auAAoya) 

Numeroase manuscrise ale lucrării VC a lui Eusebiu, şi între acestea 
cel mai bun (Vaticanus), prezintă imediat după cartea a IV-a, ca un apen¬ 
dice al ei, sau chiar a V-a carte 1 Cuvîntul împăratului Constantin pe care 
l-a adresat adunării-sfinţilor (BaoiXsux; Kwv otccv'îvou Xojoq ov eyponjiE xtb 
tcov âyîcov ouAAoycp). Textul propriu-zis al acestui cuvînt începe astfel; 
«Augustul Constantin către adunarea sfinţilor» 2 (Kovotccvtîvcx; oePaotoţ 
xcp tav âyîcov auÂÂoycp). 

1. V. totuşi precizarea lui Fr. Winkelmann, Leben Konstantins, p. XVI, n. 3, potrivit 
căreia în mss. B, Oratio este înainte de VC. 

2. Textul Cuvîntării se află în ediţia lui I. A. Heikel, Eusebius Werke I, după Vita Con¬ 
stantini, p. 149-192. O nouă ediţie critică a textului, însoţită de traducere franceză, este în 
pregătire să apară în colecţia «Sources Chretiennes», prin grija lui Daniel de Decker; v. p. 
87, nota 47 din studiul acestui autor: Le Discours ă l’assemblee des saints» attribue a Con¬ 
stantin et l’oeuvre de Lactance, în voi. Lactance et son temps... v. Abrevieri şi Bibliografia. 
Pe de altă parte, Fr. Winkelmann vorbeşte şi el de o nouă ediţie a textului: Annotationes 
zu einer neuen Edition der Tricennatsreden Eusebs und der Oratio ad sanctum coetum in 
GCS (CPG 3498. 3497) în ANTIAQPON, Hommage a Mauritius Geerard pour celebrer 
l’achevement de la Clavis Patrum Graecorum, Cultura-Wetteren-Belgique, 1984, p. 1-7. 

Se crede că locul acestei cuvîntări în cadrul lucrării VC a lui Eusebiu 
s-ar explica prin ceea ce el însuşi spune în cartea a IV-a, capitolele 29 şi 
32. într-adevăr, în capitolul 29 Eusebiu vorbeşte de obiceiul lui Constan¬ 
tin de a ţine cuvîntări şi a trata diverse probleme, între care şi teologice: 
«El însuşi îşi îmbogăţea mintea cu cuvintele dumnezeieştii Scripturi, 
petredndu-şi nopţile în priveghere, iar în clipele de răgaz scriind cuvîn¬ 
tări, căci îi plăcea să se înfăţişeze necontenit înaintea oamenilor, încre¬ 
dinţat că e bine să domneşti peste supuşi prin puterea convingerii, făcînd 
din cîrmuirea sa o domnie a chibzuinţei. Astfel că, nu pregeta să cheme 
lumea la sine, iar oamenii nu pregetau nici ei să se adune puhoi ca să 
asculte vorbele înţelepte ale împăratului. Cînd i se oferea prilejul să vor¬ 
bească despre un subiect cu caracter teologic, Constantin îşi îndrepta 
ţinuta, lua o înfăţişare severă şi cobora glasul, lăsînd impresia că - prin 
marea lui putere de credinţă - va izbuti să-şi iniţieze ascultătorii în tai¬ 
nele dumnezeieştii învăţături. Publicul îi răspundea cu strigăte de încu¬ 
viinţare». 

y 

Dacă cele de mai sus se referă la obiceiul, în general, al lui Constantin 
de a ţine cuvîntări, în cap. 32 Eusebiu precizează că el exemplifică acest 
lucru cu Cuvin tarea împăratului adresată Adunării sfinţilor: «împăratul 
îşi alcătuia cuvîntările în latină; existau însă anumiţi oameni cărora le 
revenea sarcina de a le tălmăci în greceşte. Am de gînd ca în continuarea 
acestei scrieri să adaug, un model de cuvîntare a lui, pe care el însuşi a 
intitulat-o: Către Adunarea sfinţilor (Aoyo<; xou tg>v dyîo)v auAÂoyou) şi 
pe care a închinat-o Bisericii lui foumnezeu, astfel că mărturia ce o aduc 
eu întru acestea să nu poată părea o simplă înşirare de vorbe goale». 

Cuvîntarea începe cu o scurtă introducere (capitolele 1 şi 2), în care 
se arată că ea a fost ţinută în Vinerea Mare (Patimilor) (r) tou Tiafrfipaxoc; 
iţpepa Ttccpeauv) în faţa unui public compus din ascultători numiţi de el 
«prea iubiţii mei învăţători, precum şi voi toţi ceilalţi prieteni ai mei». 
Aceste cuvinte par să indice faptul că împăratul vorbea în faţa ierarhilor, 
unii foarte apropiaţi, pe care îi considera «învăţători» şi «prieteni». Ceva 
mai departe arată că acestora le cere sprijinul, ca unora care sînt price¬ 
puţi în dumnezeieştile lucrări de taină (II, 2: touc; ETua-nijpoveţe; tgov freîov 
puornpuov), iar de ,se va întîmpla să greşească prin cuvînt (eav n nxaîopa 
oup(3aîvr|) să-l îndrepte, căci ei nu trebuie să se aştepte la cine ştie ce 
înaltă ştiinţă, ci să ia în considerare sinceritatea încercării lui. 

Totuşi Cuvîntarea nu era adresată numai ierarhilor, ci întregii Bise¬ 
rici, pe care el o califică «cîrmaci al sufletelor, luptătoare pentru adevăr, 
leagănul iubirrii de oameni». în cadrul acestei Biserici universale el 
atrage luare aminte celor ce-i slujesc lui Dumnezeu cu sinceritate (II, 2: oi 
tov ftedv eUixpivâx; dePovtec;). Totuşi, Cuvîntarea are şi un ţel polemic şi 
apologetic-misionar şi de aceea ea îi priveşte şi pe necredincioşi (XI, 7: 
Suooepe'u;), adică pe păgîni, pe care-i invită să compare religia lor cu cea 
creştină. Prin aceasta împăratul se adresează, deci, tuturor supuşilor (XI, 
1: uTcfjxooi) imperiului, cerîndu-le să participe Ia împlinirea ţelurilor sale 
şi anume: cei înţelepţi să se silească şi mai mult în cinstirea lui Dumne- 

zeu, cei neînţelepţi să se convertească şi în loc de nefolositori (avii 
âxpf|OTG)v), să devină de folos (xpf|oipoi). Sarcina pe care şi-o ia vorbitorul 
este să determine prin cuvîntul său pe cei neiniţiaţi în învăţătura credin¬ 
ţei să-şi schimbe cugetul şi să se îndrepte spre Dumnezeu. Constantin îşi 
ia această sarcină cu bucurie şi ar fi dorit ca mai de mult să-i fi fost desco¬ 
perit lucrul acesta (âttoxâAixpK;), fiindcă fericit este cel ce a cunoscut din 
tinereţe bucuria dumnezeieştii învăţături şi frumuseţea vieţii dusă în vir¬ 
tute (apetf)), dar el se mîngîie cu faptul că, deşi cei înzestraţi nu ajung înţe¬ 
lepţi de copii, este un lucru foarte îmbucurător că ei cunosc totuşi înţelep¬ 
ciunea (ootpioc) în puterea vîrstei (ev rrj xrj<; âxpfjţ f)Aixla). 

Restul Cuvîntării este împărţit în trei părţi, principale. Prima parte 
(cap. 3-10) tratează despre Dumnezeu Tatăl şi Iisus Hristos, în calitatea 
lor de creatori ai întregii zidiri şi de stăpîni ai universului, despre falsele 
concepţii păgîne în zei, în destin şi în noroc, despre erorile filosofilor, 
arătînd ce se poate admite şi ce respinge din învăţătura lui Platon; despre 
ficţiunile poeţilor, care nu trebuie crezute. Partea a doua (cap. 11-21) 
este o expunere a învăţăturii creştine despre întruparea Mîntuitorului, 
întrupare prevestită de proorocii Vechiului Testament, dar şi de Sibila 
din Erythraea, şi de poetul Virgiliu în Ecloga a IV-a. Accentul în această 
parte (cap. 11-16) cade pe moartea Mîntuitorului: Dumnezeu nu poate fi 
învins de om, aşa cum nici iubirea omenească nu poate fi întrecută de 
răutate. Dumnezeu şi-a arătat prin moarte iubirea Sa faţă de om, vrînd 
prin aceasta să şteargă păcatul şi să instituie dreptatea; de aceea, Hristos 
a şi strîns în jurul său pe oamenii cei mai înţelepţi, ca să propovăduiască 
învăţătura aducătoare de mîntuire. în nimic nu s-a arătat El mai măreţ, ca 
în faptul că nu şi-a utilizat puterea pentru a se răzbuna, ci a trecut cu 
vederea greşala şi păcatul, socotindu-le omeneşti. 

în Partea a lll-a (cap. 22-25) împăratul arată că biruinţele sale s-au 
datorat ajutorului lui Hristos, că dimpotrivă conducătorii păgîni, perse¬ 
cutori ai religiei creştine, ca Decius, Valerian, Aurelian, Diocleţian şi-au 
sfîrşit viaţa în condiţii din cele mai grele. 

în capitolul de încheiere (26) împăratul aduce mulţumire lui Dumne¬ 
zeu pentru toate binefacerile, de Care s-a învrednicit, zieînd că Dumne¬ 
zeu este cauza credinţei lui, de la El trebuie să cerem reuşita noastră de 
orice fel şi Lui să I-o raportăm; căderile sînt însă de pus pe seama uşurin¬ 
ţei noastre. 

t 

Autorul, data şi destinatarul lucrării. Nu toţi specialiştii sînt de 
acord să atribuie lucrarea lui Constantin. Primul care a exprimat dubii în 
această privinţă a fost J. P. Rossignol 3 , urmat apoi de A. Mancini 4 ,1. A. 
Heikel 5 şi de alţii 6 . Ei susţin că nu se poate atribui lui Constantin o aseme- 


3. Virgile et Constantin le Grand (premiere pârtie), Paris, 1845, IV-VTI, 230. 

4. La pretesa Oratio Constantini ad sanctorum coetum, Studi storici, 3, 1894, p. 
92-117, 207-227. 

5. Op. cit., p. XCII şi urm.; idem, Die Rede an die Versammlung der Heiligen zur 
Interpretation und Echtheitsfrage, în Kritische Beitrăge zu den Konstantinschriften, p. 
2-49 (TU, 36, 4), Leipzig, 1911. 

6. R. P. C. Hanson, The Oratio ad sanctos attributed to the Emperor Constantine and 
the Oracle of Daphne, Journal of Theol. Studies, N. S. 24, 1973, p. 505-511; v. însă şi 
recenzia la acest studiu făcută de H. A. Drake, In Praise, p. 136-137, n. 7. 

nea lucrare mediocră, în care şe găsesc nepotriviri şi greşeli istorice, că ea 
a fost alcătuită mai degrabă de un mistificator de la curtea împăratului, 
bun cunoscător al limbii greceşti şi punînd-o pe seama lui Eusebiu; aşa s- 
ar explica şi tradiţia literară care a inserat lucrarea la VC. 

Alţi învăţaţi 7 socot însă că trebuie să i se dea lui Constantin ceea ce îi 
revine de drept şi anume că Oratio ar fi un document de stat, adresat de 
împărat autorităţilor bisericeşti, credincioşilor şi tuturor supuşilor din 
imperiu cu ocazia Paştelor. în el Constantin se adresează în mod oficial 
clerului şi poporului, vorbindu-le de victoriile sale repurtate asupra riva¬ 
lilor păgîni şi persecutori ai creştinismului, arătîndu-le totodată simpatia 
şi ataşamentul pe care înţelegea să le dovedească de aici înainte. 

în privinţa formei originare a cuvîntării, a momentului redactării ei 
şi a destinatarului nu există unitate de vederi. Pentru unii Cuvîntarea ar 
fi fost compusă iniţial în latină de Constantin însuşi sau din ordinul său, 
apoi încredinţată cancelariei imperiale pentru a fi tradusă în greacă 8 . 
Pentru alţii 9 , Constantin s-ar fi limitat să dea doar unele directive gene¬ 
rale sau să introducă în latină cîteva pasaje nu prea importante, pe care 
apoi Eusebiu de Cezareea sau un adaptator anonim le-ar fi amplificat şi 
redat în limba greacă. Potrivit unei alte ipoteze 10 lucrarea ar fi opera lui 
Lactanţiu, apropiat curţii imperiale, deoarece ideile dezvoltate în ea au 
similitudini cu cele din Institutiones divinae şi De mortibus persecuto- 
rum ale acestuia. Oratio ar arăta preocupările literare, filosofice şi reli¬ 
gioase, dar şi politice ale lui Constantin în jurul anilor 324-325, adică în 


7. Paul Wendland, recenzie la I. A. Heikel, Eusebius werke I, în Berliner Philolo- 
gische Wochenschrift, 22, Berlin, 1902, p. 226-236; Adolf v. Harnack, Die Chronologie der 
altchristlichen Literatur bis Eusebius, în Geschichte der altchristlichen Literatur bis 
Eusebius, t. II, 2, Leipzig, 1904, p. 116-117; Ed. Schwartz, Eusebios, PW. col. 1427; Joh. 
Maria Pfăttisch, Die Rede Konstantins des GrofSen an die heilige Versammlung suf ihre 
Echtheit untersucht, Freiburg i. Br., 1908; idem, Die Rede Konstantins an die Versamm¬ 
lung der Heiligen, în Franz Joseph Dolger, Konstantin der Grofie und seine Zeit, Gesam- 
melte Studien, Freiburg in Breisgau, 1913, p. 96-142; A. Kurfess, Kaiser Konstantins 
Rede an die Versammlung der Heiligen, eine Karfreitagsrede vom Iahre 313 (Verhand- 
lungen der 57. Versammlung Deutscher Philologen) Leipzig, 1930; idem, Zur Echtheits- 
jrage und Datierung der Rede Konstantins an die Versammlung der Heiligen, Zeitschrift 
fur Religions und Geistesgeschichte, l.Koln, 1948, p. 355-358; idem, ZuKaiser Konstan¬ 
tins Rede an die Versammlung der Heiligen, Theologische Quartalschrift, 130, Tiibingen, 
1950, p. 145-165; Hermann Dorries, Selbstzeugnis Konstantins, p. 129-161; A. Piganiol, 
L’Empire chretien (325-395), II e ed. mise â jour par Andre Chastagnol, Paris, 1972, p. 32, 
n. 4; J. Moreau, Eusebe de Cesaree, în Dict. d’hist. et geogr. eccl., t. 16, 1963. col. 1457 şi s. 
v. Eusebios von Caesarea în RAC, col. 1074-1075; R. Farina, Impero e Imperatore, p. 
15-16. 

8. Daniel de Decker, Discours ă l’assemblee, p. 77, n. 13. 

9. V. Schultze, Quellenuntersuchungen zur Vita Constantini des Eusebius IV. Die 
Osterrede, ZKG, 14, 1894, p. 550-551; J. M. Pfăttisch, Platos Einţluss a uf die Rede Kon¬ 
stantins an die Veraammlung der Heiligen, Theologische Quartalschrift, 92, 1910, p. 416; 
H. von Schonebeck, Beitrăge zur Religionspolitik des Maxentius und Konstantin, Klio, 
43, 1939, p. 90; Heinz Kraft, Konstantins religiose Entwicklung, p. 272. 

10. A. Piganiol, op. cit., p. 32: «Le Discours ă l’assemblee des saints s’il est de Con¬ 
stantin, comme il est probable, est ecrit sous l’inspiration de Lactance». Daniel de Decker, 
op. cit., p. 79-87. 

momentul în care el ataşa guvernării sale partea orientală a imperiului, 
smulsă lui Liciniu. Ea ar fi fost o scrisoare adresată unui sinod şi anume 
celui convocat la Antiohia înainte de Paştele din 325. Oratio este conside¬ 
rată un document autentic constantinian, elaborat în cancelaria imperială 
după modelul lui De mortibus persecutorum. 

Nici în legătură cu data nu există unitate de vederi. Astfel, J. P. Ros- 
signol 11 atribuie, fără a preciza o dată exactă, lucrarea domniei lui Con¬ 
stantin, socotind că autorul ei ar fi un «mistificator» de la curtea sa, care a 
pus-o pe seama lui Eusebiu. Ed. Schwartz 12 crede că Oratio are în vedere 
monarhia, adică perioada de după anul 324, cu toate că în ea se fac refe¬ 
riri numai la victoriile asupra lui Maxenţiu, nu şi asupra celor lui Liciniu. 
J. M. Pfâttisch 13 o consideră anterioară Sinodului de la Niceea, din cauza 
ideilor dogmatice «naive», exprimate în ea şi propune perioada dintre 
313-325. Ed. Norden 14 zice că Oratio a fost rostită la Sinodul de la Niceea, 
(325) iar A. Kurfess 15 propune data de 29 martie 313, adăugind că a fost 
rostită la Roma. A. Piganiol 16 stabileşte anul 323, iar R. P. C. Hanson 17 , 
pornind de la faptul că în cap. 18, 13-14 se face referire la oracolul de la 
Daphne, socoate că lucrarea a fost alcătuită de un compilator după anul 
362. în sfîrşit, un asiduu cercetător al problemelor constantiniene, T. D. 
Barnes 18 , stabileşte că Oratio a fost ţinută de Constantin la 12 aprilie 317 
şi anume la Sardica. Principalele argumente aduse în favoarea acestei 
datări sînt: 1. în titulatura împăratului nu se află epitetul vixiynîg (victor, 
triumphator), care i se adaugă în mod constant după victoria din anul 324' 
împotriva lui Liciniu. Deci Cuvîntarea a fost alcătuită înainte de 324. 2. 
Din titlurile şi din conţinutul cap. 22 ar reieşi că prigonitorul creştinilor, la 
care se referă Constantin, este împăratul Galeriu (nu Maximin Daia ori 
Maximian). Marea cetate (f] peyctAri tcoAu;) şi iubită ((piĂrârri noXiq), amin¬ 
tită în context, este Sardica, locul unde Galeriu şi-a stabilit reşedinţa şi 
unde a şi murit. Socotim că din toate propunerile de datare de pînă acum 
cea mai probabilă este aceea a lui T. D. Barnes. 

Desigur analize şi discuţii asupra autenticităţii Cuvîntării, asupra 
datei şi locului unde a fost rostită, vor mai exista. Important mi se pare să 
relev că partizanii autenticităţii sînt mai numeroşi şi că printre ei se înscriu 
nume prestigioase ca V. Schultze, Adolf von Hamack, J. M. Pfăttisch şi Her- 
mann Dorries. De pildă, concluzia lui Dorries, rezultată în urma analizei 
atente a conţinutului lucrării, este că e mai uşor să rezolvi dificultăţile rele¬ 
vate de diferiţi critici, dedt să presupui că lucrarea este un fals 19 . 


11. Op. cit., p. IV-VII, 230. 

12. Deutsche Literaturzeitung, 29, 1908, col. 3099. 

13. Die Rede Konstantins des Gropen an die Versammlung der Heiligen, 1908 

14. Die Geburt des Kindes, 1924, p. 3, 170. 

15. Kaiser Konstantins Rede an die Versammlung der Heiligen, ein Karfreitags- 
rede... p. 130-131; idem, Zu Kaiser Konstantinsrede... p. 164-165. 

16. In Revue de l’histoire et de philosophie religieuse, 12, 1932, p. 370-372. 

17. Op. cit., loc. cit. 

18. T. D. Barnes, Good Friday Sermon, p. 414, 423. 

19. Op. cit., p. 161. 

„1 

Ediţii 

Migne, PG, 20, col. 1253-1316; ediţie critică: I. A. Heikel, Eusebius WerkeI, p. 149-192. 
Se preconizează noi ediţii critice, una pregătită de Daniel de Decker, în Sources Chretien- 
nes, alta de către Fr. Winkelmann, la Berlin; v. mai sus n. 2. 

Traduceri 

In engleză: Richardson, Life of Constantine, p. 561-580; în germană: J. Molzberger, în 
Bibliothek der Kirchenvăter, 2, 1880, p. 235-287; J. M. Pfăttisch, în Bibliothek der Kir- 
chenvâter 2 , 9, 1913, p. 191-272. 

Bibliografie 

T. D. Bames, Good Friday Sermon, p. 414-423; idem Two Speeches by Eusebius, în 
Greek, Roman and Byzantine Studies, 18, 1977, p. 341-345. 

A. Bolhuis, Vregils 4. Ecloga in der Oratio Constantini ad sanctorum coetum, Diss. 
Amsterdam, 1950; idem, Die Rede Konstantins des Grofien an die Versammlung der Hei- 
ligen und Latctantius «Divinae institutiones», VC 10, 1956. 

Daniel de Decker, Discours ă l’assemblee; idem, Evocation de la Bible dans le «Dis- 
cowrs ă l’assemblee des saint» prete ă l’empereur Constantin, în Studia Biblica I, 1978. 
Papers on Old Testament and Related Themes. Sixth internaţional Congress on Biblical 
Studies, Oxford 3-7 April, 1978, Edited by E. A. Livingstone, Journal for the Study of the 
Old Testament, Supplement Series, 11, Scheffîeld, 1979, p. 133-143. 

Hermann Dorries, Selbstzeugnis Konstantins. 

Rafaele Farina, Impero e Imperatore. 

R. P. C. Hanson, The Oratio ad sanctos attributed to the Emperor Constantine and 
the Oracle of Daphne, Journal of Theol. Studies, N. S., 24, 1973, p. 505-511. 

Adolf von Hamack, Die Chronologie der altchristlichen Literatur bis Eusebius, 
Leipzig, 1904. i 

Ivar A. Heikel, Eusebius Werke I, p. XCI-CIII; idem, Die Rede an die Versammlung 
der Heiligen zur Interpretation und Echtheitsfrage, în Kritische Beitrăge, p. 2-49. 

A. Kurfess, Kaiser Konstantins Rede an die Versammlung der Heiligen, eine Kar- 
ţreitagsrede vom Jahre 313 (Verhandlungen der 57. Versammlung Deutscher Philologen 
und Schulmănner zu Salzburg vom 25. bis 28. Sept. 1929 (1930), Leipzig, 1930; idem, Zur 
Echtheitsfrage und Datierung der Rede Konstantins an die Versammlung der Heiligen, 
Zeitschrift fur Religions und Geistesgeschichte, 1, Koln, 1948, p. 355-358; idem, Zu Kai¬ 
ser Konstantinsrede an die Versammlung der Heiligen, Theologische Quartalsehrift, 130, 
Tubingen 1950, p. 145-165; idem, Der griechische Ubersetzer von Virgils vierter Ekloge 
in Kaiser Konstantins Rede an die Versammlung der Heiligen, Zeitschrift fur die neutes- 
tamentliche Wissenschaft und die Kunde der ălteren Kirche, 35, 1936, p. 97-100; idem, 
Kaiser Konstantin und die Sibyle. Theologische Quartalischrift, 117, 1936, p. 11-27; 
idem, Die griechische Vbersetzung der vierten Ekloge Virgils, Mnemosyne, 3, 5, 1937, p. 
282-288; idem, Kaiser Konstantin und die Erythraische Sibyle, Zeitschrift fur Religions 
und Geistesgeschichte, 4, 1952, p. 42-57. 

A. Mancini, La pretesa Oratio Constantini ad sanctorum coetum, Studii storici, 3, 
1894, p. 92-117, 207-227. 

Joannes Maria Pfăttisch, Die Rede Konstantins des Grofien an die Versammlung der 
Heiligen auf ihre Echtheit untersucht, Freiburg in Br., 1908; idem, Platos Einfluss auf die 
Rede Konstantins an die Versammlung der Heiligen, Theologische Quartalsehrift, 92, 
1910, p. 399-417; idem, Die vierte Ekloge Virgils in der Rede Konstantins an die Ver¬ 
sammlung der Heiligen, Miinchen, 1913; idem, Die Rede Konstantins an die Versamm¬ 
lung der Heiligen, în Franz Joseph Dolger, Konstantin der Grofie und seine Zeit,Gesam- 
melte Studien, Freiburg in Br. 1913, p. 96-121. 


4 - Eusebiu de Cezareea 







50 


EUSEBIU DE CEZAREEA 


DISCURSUL FESTIV 

LA ANIVERSAREA A 30 DE ANI DE DOMNIE 
A ÎMPĂRATULUI CONSTANTIN (TRICENNALIA) 


Majoritatea manuscriselor lucrării Vita Constantini prezintă după 
Oratio ad sanctum coetum o nouă scriere a lui Eusebiu sub următorul 
titlu: Eixxfiîou rov IlafMpîknu tiţ KomkovtTvo) tov fiacn/hx xpicoamaerrjpixâ; — 
(Cuvînt) al lui Eusebiu al lui Pamfil pentru împăratul Constantin cu pri¬ 
lejul aniversării a 30 de ani (de domnie) 1 . Această lucrare, cunoscută şi 
sub titlul Tptaxovtaarrjpixa; tâyo<; sau mai frecvent Oratio de laudibus Con¬ 
stantini sau prescurtat De laudibus Constantini ori Laus Constantini, a 
fost editată împreună cu Vita Constantini şi Oratio ad sanctum coetum. 
Justificarea conexării acestui Cuvînt la celelalte două lucrări o găsim 
exprimată chiar de Eusebiu însuşi în cartea IV, 46 din VC. Referindu-se 
la descrierea Bisericii Sfîntului Mormînt de la Ierusalim, zidită şi împo¬ 
dobită de Constantin, Eusebiu zice: «înfăţişarea acestei Biserici (închi¬ 
nate) Mîntuitorului... am făcut-o... după puterile noastre într-o scriere 
aparte, dedicată împăratului însuşi, pe care o vom publica la timpul potrivit, 
după încheierea lucrării de faţă, adăugîndu-i şi pe aceea întocmită la împlini¬ 
rea a 30 de ară de domnie, adică puţin mai tîrziu, după sosirea 
noastră în cetatea ce poartă numele împăratului şi pe care am rostit-o 
chiar în faţa lui». 

Mărturia proprie a lui Eusebiu despre redactarea acestui Cuvînt a 
făcut ca în critica modernă să nu se manifeste îndoieli asupra autenticită¬ 
ţii lui. Mai mult dedt atît el a constituit un argument în favoarea autentici¬ 
tăţii lucrării Vita Constantini 2 . Opinii divergente s-au exprimat doar în 
legătură cu faptul dacă lucrarea este sau nu unitară, dacă, adică, aşa cum 
ni se păstrează, a putut fi rostită în întregime de Eusebiu în faţa împăra¬ 
tului la aniversarea a 30 de ani de domnie. 

Cel care a ridicat prima îndoială a fost Valesius (Valois), istoriograf 
de curte al lui Ludovic al XTV-lea, pomenit de noi de mai multe ori în 
cadrul acestei introduceri. El a spus că lucrarea este prea lungă şi că, deci, 
nu putea fi rostită într-o singură împrejurare 3 . în ediţia critică cea mai 
recentă existentă azi, aceea a lui Heikel, ea însumează 64 de pagini 4 , iar în 
traducerea lui Drake 5 44 de pagini (cu literă măruntă). Chiar dacă am 

1. I. A. Heikel, Eusebius Werke, I, p. 193. 

2. Andrâ Piganiol, Sur quelques passages de la Vita Constantini, Annuaire de l’In- 
stitut de Philologie et d’Histoire orientales (Melanges H. Gregoire), 10, 1950, p. 513-518. 

3. Henri Valois, Laus Constantini, XI, 1 = Migne, PG, 20, 1857, col. 1375, n. 48. 

4. I. A. Heikel, op. cit., p. 193-259. 

5. H. A. Drake, In Praise, p. 83-127. 

admite că Eusebiu a urmat practica veche, potrivit căreia oratorii ţineau 
un discurs scurt şi îl dezvoltau după aceea pentru publicare, totuşi istori¬ 
cului nostru nu i se poate atribui un asemenea procedeu, deoarece el era 
bătrîn, dnd a rostit discursul (anul 336) şi după aceea el n-a mai trăit dedt 
3-4 ani, timp în care ştim că a fost ocupat cu redactarea altor lucrări 
majore. în această perioadă el a scris De ecclesiastica theologia, Un 
comentariu la Psalmi, Vita Constantini, Laus Constantini, Sepulchrum 
Christi şi, foarte probabil, Contra Marcellum şi De Theophania 6 . Eusebiu 
n-a putut, deci, rosti tot textul în faţa împăratului. Pe de altă parte, cerce¬ 
tarea atentă a conţinutului şi faptul că unele manuscrise reproduc doar o 
parte din el (cap. I-X), restul aflîndu-se în altele, care poartă şi alt titlu 
(BaoiAixov auyYpappa) au dus la conduzia că lucrarea nu este unitară, ci 
compusă din două părţi distincte 7 8 . Prima parte ar reprezenta Discursul 
rostit în mod real de Eusebiu la Constantinopol cu prilejul jubileului de 30 
de ani; cea de a doua, un Cuvînt pronunţat la Ierusalim în septembrie 
335, cu ocazia sfinţirii Biseridi Sfîntului Mormînt, dnd împăratul nu era 
de faţă. Din Vita Constantini IV, 46 reiese că partea a doua, privind Sfîn- 
tul Mormînt, este -«o lucrare separată închinată împăratului însuşi» ev 
oixeup auYYP“MP aTl ^apadovreg auxâ) PaoiAeT xpooeipwvîioaiiev). Primele 
10 capitole conţin, deci, cuvîntarea ţinută la Constantinopol şi lor li se 
poate atribui denumirea de AoYog xpiaxovTaerripxxoc; (VC, IV, 46), iar res¬ 
tul de 8 capitole, precedate în manuscrise de titlul BaoiAixoţ A.oyo<; sau 
BaoiAixov auYYpappa, cum se află în textul propriu-zis (XI, 1), fac parte 
din Cuvîntul rostit de Eusebiu la Ierusalim, la 17 sept. 335®, dnd împăra¬ 
tul nu era de faţă. 

De fapt, locul exact al ţinerii Discursului este indicat în cap. XI, p. 
224, unde Eusebiu însuşi spune: «Dar privitor la darurile oferite de tine 
Dumnezeului şi Mîntuitorului tău, în chiar inima noastră, mă refer la pro¬ 
vincia Palestina şi chiar la acest oraş de aid, unde ca dintr-un izvor a ţîş- 
nit Cuvîntul aducător de mîntuire, răspîndindu-se apoi la toţi oamenii». 
Distincţia care s-a făcut între cele două părţi componente ale lucrării De 
laudibus Constantini a determinat pe unii cercetători să denumească 
partea a Il-a: De Sepulchro Christi ori Sepulchrum Christi 9 . 

6. Wallace-Hadrill, Eusebius, p. 55, 57-58; M. J. Rondeau, Une nouvelle preuve de 
l’influence litteraire d’Eusebe de Cesaree sur Athanase, în Recherches des Sciences Reli- 
gieuses, 56, 1968, p. 386, n. 2. 

7.1. A- Heikel, Vber die Handschriften von Eusebius, în Nachrichten von der koni- 
giichen Gesellschaften zu Gottingen, Phil.-hist. Klasse, 1895, p. 434-441 şi Eusebius 
Werke I, p. CIV-CVI; Winkelmann, Textbezeugung. 

8. Asupra datei de 17 sept. 335, v. H. A. Drake, In Praise, p. 142, n. 6. 

9. Drake, op. cit., p. 31. 

Discursul de la Constantinopol a fost rostit, cum am spus, în faţa 
împăratului, iar Eusebiu precizează aceasta atît în VC, IV, 46, cît şi în LC, 
I, 1, II, 5, III, 1, 2, VI, 1, 10, 18, IX, 1, X, 7, iar data exactă este 25 iulie 
336 10 . Ambele discursuri par să fi fost unite laolaltă în chip eronat de 
către scribii, care s-au ocupat de opera lui Eusebiu”. Ceea ce i-a determi¬ 
nat în bună măsură să facă acest lucru a fost conţinutul asemănător”, ast¬ 
fel că unele manuscrise le pun împreună; totuşi trebuie subliniat că ele 
constituie două lucrări separate, alcătuite pentru ocazii deosebite şi 
public deosebit. Există şi unele deosebiri de stil între ele: de pildă, în timp 
ce Eusebiu vorbeşte în discursul aniversar de la Constantinopol de împă¬ 
ratul Constantin la persoana a IlI-a (cu o singură excepţie, p. 212,1, unde 
i se adresează direct), în cel de al doilea, de la Ierusalim, el foloseşte per¬ 
soana a Ii-a. Folosirea persoanei a n~a pentru împărat, atunci dnd el era 
absent, nu trebuie să ne mire, căci acesta era un artificiu de compoziţie 13 . 
Susţinătorul cel mai hotărît al tezei că lucrarea este compusă din două 
părţi distincte este Drake”. El aduce în sprijinul acestei idei argumente 
de conţinut şi de stil. 

10. Idem, When wcls the «De laudibus Constantini » delivered?, Historia, 24,1975, p. 
345-356. 

11. Ed. Schwartz, Eusebios, PW., col. 1427. 

12. De pildă, Wallace-Hadrill, Eusebius, p. 43-44 susţine că, de fapt, în lucrare nu 
sînt decît două secţiuni ale unei singure opere. Prima parte ar fi, în general, de natură bio¬ 
grafică, cea de a doua, ar avea conţinut teologic, dar ambele sînt unite împreună de un 
scop comun: demonstrarea originii divine a noului imperium. Premizele puse în cap. I ar 
fi dezvoltate în partea a Il-a, care n-ar fi înţeleasă, dacă primul capitol ar fi fost scris după 
ea. Wallace-Handrill conchide că, partea a doua, socotită de mulţi cercetători ca ceva 
separat, ar repeta într-o formă extinsă planul primului capitol, demonstrînd^ mai întîi, 
puterea lui Dumnezeu în creaţie, apoi puterea Sa printre oameni, ca rezultat al întrupării, 
conducînd la prezenta manifestare a acelei puteri în imperiul lui Constantin. O temă 
comună ar curge peste tot în cele 18 capitole şi anume strînsa relaţie a lui Constantin cu 
Dumnezeu, din care rezultă numeroase consecinţe favorabile pentru toţi. Dar Drake, In 
Praise, p. 32, 34-35, se întreabă dacă o temă comună presupune neapărat şi o lucrare 
comună, ori e posibilă şi independenţa. Este adevărat, zice el, că cap. XI reia o temă 
expusă în cap. I, dar în el se introduce şi un material nou şi se stabilesc noi ţeluri. Ar tre¬ 
bui făcută o comparaţie nu cu capitolul I. ci cu Prologul, care îl precede. Aici Eusebiu 
anunţă că discursul va trata patru teme: 1. Natura împărăţiei şi regalităţii; 2. împăratul 
suprem; 3. împărăţia adevărată faţă de cea falsă; 4. Consecinţele care urmează pentru fie¬ 
care. Ori în capitolul XI, Eusebiu plasează dintr-odată un nou scop. Discuţia teologică 
continuă, dar este impulsionată de critica fără sens la adresa bisericilor zidite de Constan¬ 
tin (X, 2-4). Independenţa acestor capitole finale este, de altfel, indicată de referinţe 
interne (urmează exemplele). Concluzia lui Drake este: dacă unitatea teologică, susţinută 
de Wallace-Hadrill, poate fi acceptată, nu se admite concluzia că avem de a face cu o sin¬ 
gură lucrare, şi nu cu două. Există puternice argumente interne, cum că cele două părţi 
ale manuscrisului au fost compuse în vederea a două ocazii diferite. 

13. E. Galletier, Panegeriques latines, Paris, 1952, II, p. 149; cf. Drake, op. cit, p. 
142, n. 10, p. 144, n. 53. 

14. Drake, op. cit., p. 31 şi urm. 

Planul discursului ţinut la Constantinopol la 25 iulie 336 

întrucât la Laus Constantini şi Sepulchrum Christi nu există ca la 
celelalte lucrări anterioare titluri de capitole (xecpdAava) rezumăm în cele 
de mai jos conţinutul lor. 

I-III. Eusebiu începe prin a spune că el va evita modelele tradiţio¬ 
nale, folosite în expunerea calităţilor spirituale ale suveranilor: «M-am 
înfăţişat aici nu spre a depăna poveşti sau spre a istorisi cu vorbe meşte¬ 
şugite şi cu glas de sirenă cine ştie ce lucruri plăcute auzului ori a folosi 
întorsături de cuvinte puerile», ci mă voi «depărta de căile bătute pînă 
acum, cîntînd faptele împăratului într-o formă nouă». Eusebiu crede că 
împăratul este un om cu totul deosebit de ceilalţi, «înzestrat atît cu ştiinţa 
celor dumnezeieşti, cît şi cu a celor legate de om», şi că merită să scoată în 
evidenţă «trăsăturile lui de-a dreptul divine», «tainicele mistere ale vieţii 
lui» (Prolog, I, 3, 4), să vorbească despre domnia lui pilduitoare şi despre 
opusul ei. Eusebiu îl compară pe Constantin cu soarele: «el străluceşte ca 
soarele, răspîndindu-şi razele de lumină pînă în cele mai îndepărtate 
locuri ale imperiului său, prin prezenţa cezarilor săi» (DI, 4). Imperiul său 
este reflectarea imaginii împărăţiei cereşti, pentru că el s-a străduit să-l 
modeleze după chipul celui din cer (III, 5-6). Astfel împodobit cu imagi¬ 
nea regatului ceresc, el chiverniseşte pe cei de jos, ţinînd aţintită privirea 
în sus, cîrmuind după această formă arhetipală şi întărindu-se prin imita¬ 
rea domniei suveranului ceresc, pe care Stăpînul a toate a dat-o numai 
neamului omenesc între toate creaturile sale. Pentru că aceea este norma 
autorităţii regale, ca pe toţi să-i conducă unul singur. Monarhia întrece 
orice formă constituţională şi administrativă, iar polyarhia, bazată pe 
egalitate, duce mai degrabă la anarhie şi război civil. Din această cauză 
avem un singur Dumnezeu şi nu doi, trei sau mai mulţi. Exprimîndu-ne 
mai precis, credinţa în mai mulţi zei, însemnează ateism. Există doar un 
singur împărat, iar Logosul Său şi legea Sa împărătească este una, neex¬ 
primată în cuvinte ori silabe, nici supusă stricăciunii timpului, în cărţi ori 
table, ci este Dumnezeu-Logosul cel viu şi prezent, care pregăteşte 
împărăţia Tatălui tuturor celor care sînt sub binecuvântarea Sa. Supre¬ 
mul împărat, care şade pe scaunul de domnie al bolţilor cereşti şi care a 
făcut pămîntul scaun picioarelor Sale (1,1), este adevăratul autor al festi¬ 
vităţilor de faţă. 

Logosul cel Unul Născut al lui Dumnezeu, împărăţeşte din veci pînă 
în vecii fără de sfîrşit împreună cu Tatăl Său. Tot aşa iubitul Său împărat 
(al nostru), călăuzit de sus de împărăteasca binecuvântare şi confirmat în 
numele dumnezeieştii chemări, domneşte aici pe pămînt de o foarte 
îndelungată vreme. După modelul Logosului, împăratul luptă cu forţele 
răulului, cheamă întreg neamul omenesc la cunoaşterea Atotputernicu- 

lui, dînd normele noii credinţe, cinsteşte pe sfinţi şi cuvioşi, primindu-i în 
palatul său, sărbătoreaşte jubileul după modelul divin, închinîndu-1 Celui 
care l-a înconjurat de glorie, ca o recunoştinţă a facerilor de bine, nespur- 
dndu-1 cu sîngele jertfelor, ci aducîndu-I însuşi împăratului a toate, în 
chip de jertfă bine plăcută, chiar împărăteasca sa fiinţă, căci el s-a dăruit 
pe de-a întregul lui Dumnezeu. 

IV. Gîndirea abstractă, baza puterii omului, temeiul cumpătării, înţe¬ 
lepciunii, virtuţii, pasiunea pentru filosofie, putinţa de a cunoaşte ce e 
bine şi frumos, de a intui pe Dumnezeu, vin toate de la Logos. Cînd Logo¬ 
sul a făcut pe om după chipul şi asemănarea cu El, i-a dat prin aceasta şi 
starea împărătească, făcîndu-1 în acelaşi timp părtaş de vestea împărăţiei 
cereşti, spre care el este chemat. Prin această chemare, adresată lumii 
întregi, Dumnezeu a dat împărăţiei pămînteşti drept model pe cea 
cerească, îndemnînd întreg neamul omenesc să rîvnească la ea ca la cea 
mai sublimă nădejde. 

V. împăratul Constantin s-a împărtăşit din acestea, fiind înzestrat de 
Dumnezeu cu calităţi fireşti şi, pe deasupra, lăsîndu-şi sufletul pătruns de 
revărsarea darurilor pogorîte asupra lui de acolo, de sus. împăratul şi-a 
potrivit sufletul virtuţilor supreme, luîndu-se după modelul acelei împă¬ 
răţii din altă lume, el n-a fost ca alţi conducători sclav al poftelor, deci 
nevrednic de titlul de împărat. Căci cum îşi va putea exercita puterea ca 
stăpîn absolut unul care a ajuns robul plăcerilor rele, un afemeiat împăti¬ 
mit, rob al cîştigului pe căi necinstite, irascibil şi mînios, rob al diavolilor 
setoşi de sînge şi al duhurilor ucigătoare de suflet? 

VI. Dumnezeu a dăruit pe împăratul Constantin cu cununa sărbăto¬ 
ririi a 30 de ani de domnie, ca răsplată pentru faptele sale bune, dar 
aceasta nefiind suficient a hotărît să o prelungească cît mai mult posibil şi 
chiar în marele veac al veşniciei. Lui i-a descoperit Dumnezeu mîntuito- 
rul însemn (= crucea), prin care el a biruit moartea, ca să iasă biruitor în 
lupta împotriva tuturor celor fără Dumnezeu, a duşmanilor, a barbarilor 
şi chiar a diavolilor. 

VII. Mai înainte oamenii erau înrobiţi demonilor, pierzători de 
suflete, care prin nefericita urzeală a credinţei în zei, i-au făcut să nu mai 
recunoască pe adevăratul Dumnezeu, înlocuindu-L cu zeii, care nu au 
nici un fel de existenţă; în schimb, pe Cel ce este, L-au neglijat cu totul, ca 
şi cum nici n-ar fi. Ei au şi persecutat şi pus la chinuri pe cei care au rămas 
credincioşi Dumnezeului adevărat. Dar, împăratul suprem a oprit şirul 
nelegiuirilor săvîrşite, ridicând pe cei umiliţi şi obidiţi, prin alesul Său 
Constantin. 

VIII. Constantin şi-a dat seama că zeii trebuie îndepărtaţi din cre¬ 
dinţa poporului chiar şi fără forţă militară, doar prin trimiterea unor 

înalţi demnitari în provincii, care, încrezători în puterea credinţei lor, au 
stîrpit pretutindeni amăgirea aceasta şi, în rîsetele mulţimii, au silit pe 
preoţii acelei credinţe să scoată la lumină, din cele mai întunecate cot¬ 
loane, pe zeii lor, statuile din lemn, îmbrăcate în aur sau alt material pre¬ 
ţios, ori din bronz. împăratul a folosit forţa militară numai pentru a dis¬ 
truge un templu din Fenicia (Liban), unde aveau loc perversiuni. Prin 
voia lui Dumnezeu s-a instaurat pacea în imperiu, războaiele au luat sfîr- 
şit (de vreme ce se sfîrşise cu zeii), s-au terminat vărsările de sînge din 
anii de glorie ai smintitei credinţe în zei. 

IX. Comparaţie între starea de decădere a imperiului în vremea dnd 
domnea politeismul şi cea înfloritoare de azi, cînd zeii au fost lichidaţi. 
Evlavia care se arăta atunci zeilor, nu se poate compara cu duhul de pace, 
care domneşte azi în imperiu pretutindeni, dnd cruzimile între fraţi sînt 
înlăturate. Nici un zeu sau profet păgîn n-a fost în stare să proorocească 
peste veacuri venirea Mîntuitorului ori să arate propria lor părăsire. 
Constantin a biruit puhoiul vrăjmaşilor cu ajutorul semnului crucii şi prin 
invocarea ajutorului lui Dumnezeu. Drept recunoştinţă el a înălţat lui 
Dumnezeu măreţe edificii, atît în capitală, cît şi în provincii (în Palestina 
Biserica Sfîntului Mormînt, a amenajat dteva peşteri şi alte locuri legate 
de viaţa Mîntuitorului, la Antiohia, o biserică unică prin amploarea şi fru¬ 
museţea ei, înscrisă într-un plan octogonal, în Bithynia şi în alte părţi). Ca 
răsplată pentru toate acestea el a fost dăruit de Dumnezeu cu o domnie 
lungă şi cu urmaşi vrednici. 

X. Mîntuitorul semn al crudi a făcut ca cei dornici de a-şi desăvîrşi 
viaţa să poată părăsi pe neînsufleţiţii idoli şi să ia aminte la învăţăturile 
sfinte, mărturisind pe Cel aflat mai presus de toate, pe Creatorul cel 
nevăzut, adevăratul Dumnezeu. Dumnezeu unul este vestit întregii lumi 
şi astfel a fost realizată unitatea tuturor supuşilor imperiului. Asemenea 
unei călăuze pricepute împăratul veghează sus, la drmă, îngrijindu-se ca 
vasul să nu se abată din cale, iar însuşi Dumnezeu, împăratul suprem, şi- 
a întins spre el dreapta, pînă ce l-a făcut să biruie toţi vrăjmaşii şi potriv¬ 
nicii, sporindu-şi domnia întru mulţime de ani. 

în rezumat, Discursul festiv la aniversarea a 30 de ani de domnie ar 
cuprinde 15 trei părţi principale, precedate de un prolog. în prima parte 
(cap. I—III) se vorbeşte de rolul Suveranului (împăratului) Suprem, 
despre Logos şi despre împărat la această aniversare. în partea a doua 
(cap. IV-VI) sînt arătate darurile Logosului, de care se bucură împăratul 
şi care e recompensat de Dumnezeu cu o sărbătorire măreaţă. în sfîrşit, 
în ultima parte (cap. VII-IX) se arată biruinţele Logosului şi ale împăra- 

tului ca trimis al lui Dumnezeu, care au fost de folos întregii omeniri. Ulti¬ 
mul capitol (al X-lea), cuprinde mulţumirile aduse de împărat lui Dumne¬ 
zeu pentru pacea şi unitatea instaurate în imperiu. 

Cu toate că Eusebiu promite la începutul lucrării să urmeze o cale 
nouă, totuşi Laus Constantini are caracterul unui encomion, construit pe 
tema victoriei şi a aniversării 16 . Conform normelor artei retorice, Laus 
Constantini proslăveşte la împăratul Constantin: virtus, clementia, pietas 
şi iustitia 11 , în contrast cu crudelitas, vis, libido şi superbia duşmanilor. 
Discursul este de aşa manieră construit, încît în fiecare din cele trei 
secţiuni intervine Dumnezeu-Logosul, iar împăratul, în tema victoriei 
(biruinţei) şi a aniversării. Eusebiu a intenţionat, fără îndoială, să aibă o 
împărţire în trei şi fiecare parte la rîndul ei, divizată în trei teme, pentru a 
simboliza tainica Treime, din care se compune numărul trienal, teorie 
expusă pe larg în cap. VI, 10, 11-18. 

Discursul a fost apreciat de învăţaţii moderni ca o lucrare care 
fixează pentru prima oară în chip clar «filosofia politică a imperiului creş¬ 
tin, acea filosofie a statului, care s-a menţinut în cursul mileniului de 
absolutism bizantin» 28 . El ar înfăţişa figura ideală a împăratului creştin şi 
împreună cu Vita Constantini ar trasa liniile fundamentale ale doctrinei 
creştine cu privire la putere, la împărat şi imperiu. Ambele lucrări sînt 
semnificative şi pentru cercetarea teologiei politice a lui Eusebiu 29 , dar 
cheia pentru înţelegerea acestei teologii politice ar reprezenta-o mai ales 
Laus Constantini 20 . Pentru Fr. Winkelmann LC ar fi numai o operă de 
teologie 22 . 

16. Jean Gage, Etavpd^ vixokoio;, lavictoire imperiale dans l'empire chretien, Revue 
de l’histoire et de philosophie religieuse, 1933, p. 393; cf. Drake, op. cit., p. 37. 

17. Laus Constantini V, 4: aâxppuv, bcyccdo^ ăxcaoq, ccvdpăoţ, evaefirjg, <piMxkot;\ Heikel, 
Eusebius Werke I, p. 204, r. 20-21. Acestea sînt virtuţile cardinale ale împăraţilor romani 
începînd cu Augustus; v. M. P. Charlesworth, The virtues of a Roman Emperor: Propa¬ 
ganda and the Creation of Belief, Proceedings of the British Academy, 1937, p. 105-133; 
R. Storch, The Eusebian Constantine, Church History, 40, 1971, p. 145-155. 

18. Norman H. Baynes, Eusebius and the Christian Empire, Annales de l’Institut de 
Philologie et d’Histoire orientales (Melanges Bidez), 2, 1934, p. 13-18; retipărit în Byzan- 
tine Studies and other Essays, London, 1955, p. 168-172 (aici p. 168); William Seston, 
Constantine as a Bishop, p. 129: «Laus Constantini este un fel de manifest al filosofiei 
politice a imperiului creştin». 

19. R. Farina, Impero e Imperatore, p. 15, 22. 

20. Hans Georg Opitz, Euseb von Casarea als Theologe, Zeitschrift fur die neutesta- 
mentliche Wissenschaft und die Kunde der ălteren Kirche, 34, 1935, p. 15. 

21. Fr. Winkelmann, Konstantins Religionspolitik, p. 241. 

DE SEPULCHRO CHRISTI (SC) 

Planul lucrării. Concepţia lucrării este mai puţin complicată şi ar 
reprezenta după unii cercetători 22 nu un discurs, ci un tratat teologic, cu 
caracter apologetic, prezentat de Eusebiu împăratului cu prilejul sfinţirii 
Bisericii Sfîntului Mormînt. Scopul principal ar fi justificarea construirii 
de către Constantin a acestei Biserici, care fusese criticată de duşmanii 
împăratului. Folosirea cuvintelor ev zâ) Paoikxu zdxk ... ouyypă/jjjccn (= în 
această compoziţie - carte - regală XI, 1) şi evitarea cuvîntului tâyoţ, 
caracteristic pentru «discurs», ar justifica această ipoteză. Heikel arată 23 
că ouYYpawa n-a fost totdeauna folosit cu sensul de «compunere», 
«carte», în opoziţie cu «discursul», ci că el desemna proza în comparaţie 
cu poezia. Fraza de început din capitolul XI ar deveni, astfel, o simplă 
propoziţie de tranziţie, în care Eusebiu explică destul de clar materialul 
pe care-1 adaugă la lucrarea sa imperială şi oficială 24 . Cum se va vedea din 
conţinut, lucrarea nu este un encomion. 

XI. Eusebiu arată scopul lucrării în felul următor: «în ceea ce pri¬ 
veşte trofeele victoriei (crucile) asupra morţii, înălţate în casele de rugă¬ 
ciune şi templele sfinţite sau măreţele şi luxoasele basilici, mari realizări 
la scară imperială, pe care le-ai ridicat în onoarea amintirii veşnice a 
mormîntului Mîntuitorului şi al căror temei nu este clar în ochii tuturor... 
Cei care în orbirea sufletului lor sînt ignoranţi în lucrările divine, privesc 
acestea ca ceva ridicol şi demn de luat în rîs, socotind, într-adevăr, sur¬ 
prinzător şi nedemn pentru un împărat, atît de mare, să-şi risipească 
zelul pentru nişte morminte şi monumente dedicate celor morţi... Pe 
deplin convins, mărite împărate, de faptul că aceste lucruri te bucură şi îţi 
fac plăcere, doresc acum să arăt tuturor în cuvîntul meu temeiurile şi cau¬ 
zele lucrărilor tale pioase» (SC, Xt, 1, 2, 3, 7). în acelaşi timp, Eusebiu 
adaugă la acest scop special, un altul mai larg: Biserica Sfîntului Mormînt 
este simbolul misiunii divine a împăratului: «Doresc cu tărie să mă fac 
interpretul intenţiilor tale şi să devin vestitorul sufletului tău iubitor de 
Dumnezeu şi să învăţ tot ceea ce este potrivit şi necesar pe cel ce doreşte 
să afle principiile după care Dumnezeu, Mîntuitorul nostru, îşi exercită 
puterea Sa, raţiunile pentru care Cel care preexista şi avea grijă de tot 
universul a coborît după multă vreme la noi, din cer, luînd trup omenesc 
şi a mers pînă acolo, încît s-a supus puterii morţii. Voi vorbi apoi de viaţa 
Lui nemuritoare de după aceasta şi despre învierea din morţi, arătînd nu 
numai cauzele, dar şi demonstraţia logică şi învăţămintele luminoase, 
necesare celor care au nevoie de ele» (XI, 7). 


22. Quasten, Initiation aux Peres, p. 463. 

23. Heikel, Kritische Beitrăge, p. 82. 

24. Drake, In Praise, p. 44. 

Logosul este intermediar între Atotputernicul Dumnezeu şi umani¬ 
tate; El controlează direct lumea creată, dar se află într-o strînsă legătură 
cu Tatăl, împărtăşindu-Se de cele mai intime şi mai negrăite atribute ale 
Acestuia. 

XII. Logosul nu este identic cu înalta putere nemăsurată, dar pur¬ 
cede din Ea, din împărăteasca dumnezeire a Tatălui, ca o odraslă bună a 
unui părinte bun, aşa cum cuvîntul izvorăşte în chip tainic din intelect. 
Logosul este mijlocitor între Tatăl şi lume, aşa cum cuvîntul este interme¬ 
diar între minte (intelect) şi cei din jur. 

XIII. Logosul a coborît pe pămînt pentru a îndrepta pe un om căzut 
în politeism, care a ajuns să cinstească pe zei, aducîndu-le jertfe şi zidin- 
du-le temple şi sanctuare. în schimb, singurul şi adevăratul Logos al lui 
Dumnezeu, împăratul şi Creatorul a toate ajunsese să nu mai însemne 
nimic. 

XTV. Logosul a luat trup omenesc, întrucât esenţa Sa dumnezeiască, 
imaterială şi nevăzută nu putea să se arate unor fiinţe, care, căutînd pe 
Dumnezeu în creaţie, aici jos pe pămînt, nu mai erau în stare (sau le lip¬ 
sea voinţa) să contemple pe Izvoditorul şi Creatorul tuturor lucrurilor, 
altfel decît sub chipul şi înfăţişarea omenească. 

XV. După ce s-a folosit de trup în atingerea scopului Său, Logosul a 
lăsat ca acest trup să moară pentru a convinge pe oameni de adevărul 
morţii, dar şi de cel al învierii. Folosind alt mijloc al sfîrşirii vieţii Sale pe 
pămînt, n-ar fi putut libera omenirea, supusă morţii, de cătuşele propriei 
ei naturi, n-ar fi fost urmat de oamenii de pe toată faţa pămîntului şi n-ar 
fi putut convinge pe ucenicii Săi să nu se teamă de moarte. 

XVI. Dovada operei Logosului în lumea romană se arată în răspîndi- 
rea învăţăturii Sale şi în soarta persecutorilor. Statul roman şi învăţătura 
lui Hristos au prins a înflori împreună şi au izbutit să le împace pe toate, 
căci, în timp ce puterea Mîntuitorului nostru a nimicit diversitatea de 
principii şi pluralitatea zeilor, s-a realizat şi unitatea imperiului, prin 
aceea că puterea Romei a supus popoarele, adunîndu-le laolaltă, iar mîn- 
tuitoarea noastră învăţătură i-a înlesnit şi netezit calea. 

XVII. Pieirea persecutorilor vrăjmaşi lui Dumnezeu, hotărâţi să nimi¬ 
cească, pe de o parte, bisericile şi zidirea atîtor locaşuri de cult creştine, 
pe de altă parte, este o dovadă a puterii lui Dumnezeu în zilele noastre. 
Acesta este un fapt, pe care numai Mântuitorul nostru s-a dovedit în stare 
să-l săvârşească. 

XVIII. Constantin însuşi poate să dea mărturie de ajutorul şi sfaturile 
primite de la Mîntuitorul, atât în vremuri de primejdie, cât şi în organiza¬ 
rea statului, în hotărârile de interes general, în legislaţie, prin care s-a 
înviorat viaţa. Pentru toate acestea împăratul a hotărât să ridice un locaş 






STUDIU INTRODUCTIV 


59 


de rugăciune, închinat biruinţei asupra morţii, care să fie un templu sfînt 
al Dumnezeului celui sfînt, oferindu-I şi daruri minunate. 

Parcurgînd conţinutul capitolelor ne dăm seama că Sepulchrum 
Christi nu este un encomion, deoarece despre Constantin nu se vorbeşte 
dedt în introducere şi încheiere. Pare ded verosimilă opinia, potrivit 
căreia Baakxbv ouf/pamxae ste un tratat teologic, destinat cititorilor păgîni, 
pentru a-i introduce în credinţa creştină. în el se rezumă, de fapt, primele 
trei cărţi ale Theophaniei, adaptate la situaţia pe care Eusebiu o avea 
în vedere 25 . Alţii au văzut în această lucrare un fel de predică 26 , sau 
predică-panegirică 2 7 . 


Ediţii: 

I. A. Heikel, Eusebius Werke I. p. 193-259, sub titlul: 

E'uae/3(ov riccpupi/m c’iq Kcvoravtîvw BaoiĂta Tptaxanaerrjpixă;. 

O nouă ediţie a textului a fost anunţată că se pregăteşte de către Fr. Winkelmann, 
Annotationes... (v. titlul complet mai sus, p. 45, n. 2) 

Traduceri: 

Richardson, Life of Constantine, voi. I, p. 581-610 (Drake, In Praise, precizează că 
această traducere după textul lui Heinichen are la bază una mai veche făcută la 1683 de un 
anonim, iar în 1845 a apărut din nou în chip anonim la Samuel Bagster and Sons 
Publishers). 

Cea mai recentă traducere integrală cu comentariu este a lui Drake, In Praise, p. 
83-127. 

VIAŢA 

FERICITULUI ÎMPĂRAT CONSTANTIN 


CUPRINSUL ISTORISIRII VIEŢII 
CELEI DUPĂ VOIA LUI DUMNEZEU 
A FERICITULUI ÎMPĂRAT CONSTANTIN 

Cuprinsul cărţii întîi 


1. Înainte-cuvîntare: despre sfîrşitul lui 

Constantin. 

2. Tot înainte-cuvîntare: despre suirea la 

domnie a fiilor săi. 

3. Cum îi cinsteşte Dumnezeu pe împăraţii 

cei credincioşi şi cum îi nimiceşte pe 
tirani. 

4. Dumnezeu l-a acoperit pe Constantin cu 

cinste. 

5. De-a lungul celor treizeci de ani cît a 

ţinut singur frîiele împărăţiei, Con¬ 
stantin a domnit cu credinţă pînă după 
împlinirea vîrstei celor şaizeci de ani. 

6. A fost rob al lui Dumnezeu şi biruitor 

peste neamuri. 

7. Comparaţie cu Cirus, regele perşilor, şi 

cu Alexandru al macedonenilor. 

8. Constantin a stăpînit peste aproape 

întreg pămîntul. 

9. A fost fiul evlavios al unui împărat şi a 

lăsat domnia în urma sa unor fii de 
împărat. 

10. Despre trebuinţa şi folosinţa de suflet a 
istorisirii de faţă. 

11. Ea nu va povesti aici decît numai faptele 

lui Constantin plăcute lui Dumnezeu. 

12. Asemenea lui Moise, Constantin a fost 
crescut în sălaşurile tiranilor. 

13. Cum n-a suferit Constanţiu, tatăl său, 
ca oamenii lui Diocleţian, ai lui Maxi- 
mian şi Maxenţiu, să-i prigonească pe 
creştini. 

14. Cum a umplut Constanţiu, părintele 
său, cămările vistieriei - după ce mai 


înainte fusese ruşinat de Diocleţian din 
pricina sărăciei sale - şi cum a înapoiat 
el banii celor ce îi aduseseră. 

15. Despre prigoana stîrnită de ceilalţi. 

16. Cum a lăsat Constanţiu să se creadă că 
ar fi un slujitor al idolilor şi cum a izgo¬ 
nit el pe cei ce se arătaseră gata să 
aducă jertfe, păstrînd, în schimb, mai 
departe la palat pe aceia care prefera¬ 
seră să-şi mărturisească credinţa. 

17. Despre înclinarea lui de cuget spre 
creştinism. 

18. După căderea de la domnie a lui Diocle¬ 

ţian şi a lui Maximian, Constanţiu a 
rămas întîiul cu titlul de Augustus, 
bucurîndu-se şi de dăruirea lui cu 
urmaşi. 

19. Cum - mai de mult, pe cînd era abia 
tînăr - a sosit fiul său Constantin 
împreună cu Diocleţian în Palestina. 

20. Cum s-a întors Constantin înapoi la 
tatăl său din pricina uneltirilor lui Dio¬ 
cleţian. 

21. La moartea lui Constanţiu, Constantin 
- fiul lui - rămîne împărat. 

22. Cum - după funeraliile lui Constanţiu - 
l-a aclamat armata pe Constantin cu 
titlul de Augustus. 

23. Scurtă evocare a căderii tiranilor. 

24. Cum - prin voia lui Dumnezeu - a ajuns 

să împărăţească Constantin. 

25. Biruinţele lui Constantin asupra barba¬ 

rilor şi britanilor. 

26. Cum s-a gîndit el să elibereze Roma de 
Maxenţiu. 

27. Cum - luînd el aminte la prăbuşirea 
închinătorilor la idoli - a hotărît Con¬ 
stantin să îmbrăţişeze creştinismul. 

28. Cum - în chip de răspuns la rugăciunea 
lui - i-a dat Dumnezeu să aibă urmă¬ 
toarea vedenie: o cruce luminoasă - 
apărută pe cer în miezul zilei - şi o 
scriere care îl îndemna să învingă prin 
acel semn. 

29. Cum i s-a arătat lui Hristosul lui Dum¬ 
nezeu în somn, poruncindu-i să se 
folosească în războaie de un însemn 
făcut după chipul crucii. 

30. întocmirea acestui semn al crucii. 

31. Descriere a însemnului în chip de cruce, 
astăzi numit de romani labarum. 

32. Cum a citit Constantin Sfintele Scrip¬ 
turi după ce mai înainte fusese catehi¬ 
zat. 

33. Viaţa de desfrîu dusă de Maxenţiu la 
Roma. 

34. Cum şi-a luat zilele femeia unui înalt 
demnitar ca să nu alunece în desfrîu. 

35. Prăpădul abătut de Maxenţiu asupra 
poporului de la Roma. 

36. Solomoniile lui Maxenţiu. Foamete la 
Roma. 

37. înfrîngerea oştilor lui Maxenţiu în Ita¬ 
lia. 

38. Moartea lui Maxenţiu la podul de peste 
Tibru. 

39. Intrarea lui Constantin în Roma. 

40. Despre statuia lui cu cruce şi despre 
inscripţia ei. 

41. Provinciile sînt cuprinse de bucurie. 
Dărniciile făcute de Constantin. 

42. Cinstirea episcopilor. Zidiri de biserici. 

43. Faptele de bine săvîrşite de Constantin 
faţă de cei sărmani şi nevoiaşi. 


44. Constantin ia parte la sinoadele episco¬ 
pilor. 

45. Stăpînirea lui de sine faţă de cei rătăciţi 
la minte. 

46. Biruinţe asupra barbarilor. 

47. Vrînd să uneltească împotriva lui Con¬ 
stantin, Maximin moare. Moartea 
altora, de care Constantin află în urma 
unei revelaţii. 

48. Serbarea primilor zece ani de domnie ai 
lui Constantin. 

49. Cum împila Licinius ţinuturile Răsări¬ 
tului. 

50. Cum a vrut Licinius să uneltească 
împotriva lui Constantin. 

51. Opreliştile puse de Licinius episcopilor. 
împiedicarea ţinerii de sinoade. 

52. Creştinii sînt surghiuniţi şi îşi pierd 
bunurile. 

53. Interzicerea adunării femeilor în bise¬ 
rici. Credincioşii sînt siliţi să se roage 
în afara porţilor (cetăţii). 

54. Bărbatul care se împotrivea aducerii de 
jertfă era izgonit din oaste, iar întemni¬ 
ţaţilor nu le mai era îngăduită hrana. 

55. Despre nelegiuirile, arghirofilia şi viaţa 
de desfrîu a lui Licinius. 

56. Cum s-a hotărît el să înceapă o pri¬ 
goană. 

57. Cum a ajuns Maximian cu trupul ros de 
puroaie şi mîncat de viermi să scrie în 
sprijinul creştinilor. 

58. Cum a trebuit Maximin - prigonitorul 
creştinilor - să fugă şi să se ascundă 
îmbrăcat în straie de sclav. 

59. Ros de boală şi lovit de orbire, Maximin 
scrie în sprijinul creştinilor. 

Acestea sînt capitolele primei cărţi. 








DESPRE VIATA 

FERICITULUI ÎMPĂRAT CONSTANTIN 
întocmită de Eusebiu al lui Pamfil 


Cartea întîi 

1.1. N-a trecut cine ştie cită vreme de cînd tot omul se veselise în ser¬ 
bări şi în petreceri la împlinirea a tot soiul de decade - de fapt cea de a 
doua şi cea de a treia - de la începutul domniei marelui împărat; n-a tre¬ 
cut cine ştie cîtă vreme de cînd noi înşine îi înălţasem biruitorului celui 
plin de strălucire imnuri de laudă la împlinirea a douăzeci de ani de câr¬ 
muire, în mijlocul unei adunări de slujitori ai lui Dumnezeu; curînd 
aveam sâ-i împletim cu spusa noastră cununi şi la împlinirea a treizeci de 
ani; ca ieri aveam să-i împodobim cu ele venerabilul creştet în chiar lăun- 
trul palatului... 1.2. Şi iată că acum duhul nostru se pomeneşte descum¬ 
pănit, dornic - pe de o parte - să i se adreseze cu vorbele de altădată, dar 
nemaiştiind încotro să se întoarcă de multă uimire, care singură pune 
stăpînire pe el la contemplarea unei privelişti atît de tulburătoare. 
Fiindcă ori încotro ar scruta cu privirea - fie spre răsărit, fie spre apus, fie 
deasupra a toată întinderea pămîntului sau chiar pînă la cer - într-un fel 
sau în altul el n-ar afla dedt chipul prea-fericitului împărat. 1.3. Pe 
pămînt, el ar vedea pe fiii lui acoperind cu strălucirea lui întinderile toate, 
aidoma în aceasta unor luminători noi; ba chiar şi pe el l-ar afla încă viu şi 
în plină putere, cîrmuind vieţile oamenilor cu şi mai multă autoritate 
dedt înainte, înmulţit în fiii care l-au moştenit. 

Aceştia fuseseră mai demult făcuţi părtaşi la vrednicia cezară; acum, 
însă, iată-i pe de-a-ntregul pătrunşi (de duhul părintesc) prin virtutea 
credinţei în Dumnezeu, şi, în temeiul extraordinarelor calităţi ale părin¬ 
telui lor, recunoscuţi ca împăraţi şi auguşti în toată puterea cuvîntului. 

2.1. Şi mare este uimirea care ne cuprinde duhul, văzînd cum un om 
pe care cu puţin timp în urmă îl puteam privi cu ochii noştri aid, în mijlo¬ 
cul nostru, în trupul său muritor, se poate mîndri - într-un chip cu totul 
de necrezut - cu locaşurile lui împărăteşti, cu avuţiile, cu titlurile şi cu 
imnurile, chiar şi acum, cînd, săvîrşindu-se din viaţă, lucrarea firii ar tre¬ 
bui să dea de ruşine tot ceea ce, străin de ea, se dovedeşte a fi de prisos! 

2.2. De s-ar putea duhul nostru înălţa pînă-n cereştile bolţi, chiar şi acolo 

ar trebui el să-şi înfăţişeze de trei ori fericitul suflet al împăratului sălăş- 
luind laolaltă cu însuşi Dumnezeu, slobod de tot învelişul său muritor şi 
pămîntesc, în veşmînt de lumină strălucind aidoma fulgerului! Apoi, la 
gîndul că sufletul acesta a încetat a mai fi stînjenit de ostenelile muritori¬ 
lor (la care nu va mai lua parte nici chiar pentru un răstimp nespus de 
îndelungat) şi că a fost învrednicit cu pururea floritoarea cunună a vieţii 
celei fără de sfîrşit şi cu nemurirea - fericita (moştenire a) veşniciei - va 
fi, desigur, cuprins de uimire (ca unul ce nu-i mai mult decît un biet duh 
muritor), nemaisimţindu-se în stare să rostească vreo vorbă, conştient 
fiind de propria-i neputinţă, şi, ca atare, impunîndu-şi singur verdictul 
tăcerii şi trecînd Cuvântului Celui mai puternic decît el, şi a-toate-cuprin- 
zător, cinstea de a Se întrece în cîntări de laudă; Lui, Celui Care - fiind 
singur fără de moarte şi Cuvînt al lui Dumnezeu - singur este în măsură 
sâ-Şi întărească vorbele spre încredinţare. 

3. 1. Prin mijlocirea lor, ne-a şi prevenit El că aceia care-L vor pros¬ 
lăvi - precum şi cei ce-L vor cinsti - vor fi, în schimb, covîrşiţi cu duhov- 
niceştile daruri, în vreme ce aceia care se vor fi hotărît să-I fie potrivnici 
şi duşmani nu vor lucra decît spre nimicirea propriilor lor suflete. Odată 
cu asta, El a întărit în chip nemincinos făgăduinţa cuprinsă în cuvintele 
Sale cum că va face ca sfîrşitul vieţii tiranilor celor fără Dumnezeu şi 
potrivnici lui Dumnezeu să fie înspăimîntător, pe cînd slujitorului Său, 
avea sâ-i facă de rîvnit şi de proslăvit, pe lîngă viaţă, pînă şi moartea, 
dovedindu-1 vrednic de pomenire şi de un monument nu pieritor, ci dim¬ 
potrivă, nepieritor. 3.2. Adevărat este că natura muritoare (a oamenilor) 
şi-a înjghebat un soi de consolare pentru sfîrşitul ei supus morţii şi pieirii: 
anume, prin consacrarea de imagini, oamenii şi-au închipuit că vor putea 
dărui amintirii înaintaşilor lor onoruri nepieritoare. Unii, prin ceruitele 
culori ale picturii celei cu jocuri de umbre, alţii în statui făcute din materie 
fără viaţă, au întocmit chipuri de oameni - în timp ce alţii, iarăşi săpînd cu 
litere adîncite în tăblii [de piatră] şi pe stîlpi - şi-au închipuit că vor putea 
astfel sorti virtuţile celor cinstiţi de ei unei amintiri pururi - dăinuitoare. 
Dar toate acestea erau şi ele supuse morţii, şi, cu trecerea timpului, tre¬ 
buiau şi ele să-şi afle sfîrşitul; de altminteri, acelea nu erau decît tot atîtea 
înfăţişări ale unor trupuri pieritoare, iar nu mărturii închipuind nemuri¬ 
torul suflet. Totodată, unora ce nu ştiau să-şi pună nădejdea într-un bine 
aflat dincolo de năpraznicul sfîrşit al muritoarei lor vieţi, lucruri ca aces¬ 
tea puteau să li se pară mulţumitoare. 3.3. Dumnezeu, însă - Dumnezeul 
deopotrivă mîntuitor al tuturor - a rostuit la Sine iubitorilor credinţei 
bunuri care covîrşesc închipuirile noastre muritoare, chiar dacă dînd aici, 
în chip de arvună, abia pîrga răsplăţii, (şi doar cît) spre a întări întrucîtva 
vederii ochilor noştri muritori nădejdea în nemurire. Vechi prevestiri 

de-ale proorocilor, păstrate în scris, profeţiseră cîndva aceste lucruri. 
Acelaşi lucru îl mărturisesc vieţile bărbaţilor iubiţi de Dumnezeu, care au 
luminat în vechime, în fel şi chip, prin virtuţile lor, rămînînd neuitaţi în 
amintirea urmaşilor lor. Or, acelaşi lucru l-au dovedit şi vremile noastre, 
cînd, dintre toţi bărbaţii care au apucat vreodată să stăpînească peste 
împărăţia romanilor, singur Constantin a ajuns să fie în chip vădit iubit 
de Dumnezeu Cel a-toate-stăpînitor, făcîndu-se pentru toţi oamenii o 
adevărată pildă de viaţă închinată lui Dumnezeu. 

4. Faptul acesta l-a învederat - prin limpezi judecăţi vădite - Dumne¬ 
zeu însuşi, Cel proslăvit de Constantin, fiind necurmat alături de el atît la 
începutul cît şi în cursul şi la sfîrşitul domniei lui, şi făcînd din el un învă¬ 
ţător priceput în a ne da nouă, muritorilor, o pildă de credinţă în Dumne¬ 
zeu. într-adevăr, dintre toţi stăpînitorii care vor fi existat cîndva şi al 
căror nume ne va fi ajuns la auz, numai pe acesta l-a făcut El aidoma 
unui măreţ luminător ceresc şi unui vestitor cu răsunător glas al neînşe¬ 
lătoarei credinţe; numai lui i-a învederat Dumnezeu - prin mulţimea 
bunătăţilor cu care l-a înzestrat - chezăşia credinţei dovedite. 

5. In ce priveşte lungimea domniei, El l-a învrednicit de trei decade 
pline şi de încă puţin pe deasupra, punîndu-i ca hotar al vieţii lui de om 
numărul îndoit al acestor ani. Făcînd apoi din el un chip al propriei Sale 
stăpîniri monarhice, Dumnezeu i-a dat biruinţă peste toată ceata tirani¬ 
lor, prefăcîndu-1 într-un nimicitor al uriaşilor vrăjmaşi ai lui Dumnezeu, 
care în sminteala cugetului lor înălţaseră armele necredinţei chiar împo¬ 
triva Supremului împărat al întregii zidiri. Doar că în timp ce aceştia din 
urmă au licărit - ca să spunem aşa - numai pentru puţin timp, ca apoi 
îndată să se stingă, Dumnezeu Cel Unul şi acelaşi l-a încins pe slujitorul 
Său (care avea să se lupte singur cu atît de mulţi) cu armura (unei puteri) 
închipuind-o pe cea dumnezeiască, curăţind - prin mijlocirea lui, - lumea 
noastră, a pămîntenilor, de puzderia celor fără Dumnezeu,şi - pentru că 
acela era în drept să mărturisească în auzul tuturor, cu glas tare, că ştie 
cine este adevăratul Dumnezeu şi că se leapădă de sminteala cinstirii 
unora ce nu fiinţează nicidecum - aşezîndu-1 tuturor neamurilor dascăl al 
credinţei în Dumnezeu. 

6. Or, aşa a făcut Constantin, şi aşa a dat el de ştire (lumii), ca un slu¬ 
jitor credincios şi bun ce era, numindu-se şi mărturisindu-se făţiş rob şi 
slujitor al împăratului Celui mai presus de toate; iar Dumnezeu n-a zăbo¬ 
vit a-i răspunde pe potrivă, aşezîndu-1 domn şi stăpînitor, singur biruitor 
de neînvins şi de neînfrînt între împăraţii din toate timpurile, pururi 
învingător şi întotdeauna bucuros să poată închina un monument aminti¬ 
rii unei biruinţe asupra vrăjmaşilor; un împărat cum nu ne-a ajuns la auz 
să fi fost vreodată unul, chiar din cele mai vechi timpuri. Atît de iubit de 

Dumnezeu şi de trei ori fericit, atît de credincios şi de ajutorat în toate, 
încît i-a fost foarte uşor să supună popoare mai multe decît înaintaşii săi 
şi să-şi depene domnia nestînjenit chiar pînă în cea din urmă clipă. 

7. O veche tradiţie stăruie să ni~l înfăţişeze pe Cirus al perşilor drept 
cel mai strălucit împărat cunoscut vreodată. Totuşi, nu la aşa ceva ni se 
cade nouă să luăm aminte, ci la felul cum a luat sfîrşit lunga viaţă a aces¬ 
tuia; or, tocmai, se zice că el n-a avut parte de o moarte bună, ci dimpo¬ 
trivă, de una nefericită şi ruşinoasă, adusă de mîna unei femei. Pe de altă 
parte, urmaşii elinilor (de altădată) ni-1 preamăresc pe macedoneanul 
Alexandru sub motiv că el ar fi supus popoare fără număr şi de tot soiul, 
adăugind însă şi faptul că el s-a stins năpraznic, pradă desfrîului şi beţiei, 
înainte de a fi ajuns bărbat în toată puterea cuvîntului. Or, viaţa lui s-a 
sfîrşit la numai treizeci şi doi de ani, din care partea de domnie n-a fost 
mai mare de o treime. Alexandru se năpustea ca furtuna, trecînd totul 
prin sînge şi aducînd jugul neiertător al robiei peste un întreg popor sau 
peste o întreagă cetate. Abia ajuns în floarea tinereţii, a şi trebuit să-şi 
plîngă iubitul, ca apoi îndată să cadă pradă soartei nemiloase care l-a 
răpit fără a-i îngădui să aibă parte de urmaşi, ca pe un ins fără căpătîi, ca 
pe un vîntură-lume rătăcit pe pămînt străin şi duşman, numai ca să nu-şi 
mai poată revărsa urgia asupra neamului omenesc. îndată după aceea 
împărăţia lui s-a îmbucătăţit, fiecare dintre credincioşii săi slujitori tră- 
gîndu-şi şi zmulgînd din ea pentru sine cîte o bucată. 

Şi unul ca el poate totuşi să fie cîntat cu asemenea înfocare! 

8. 1. Or, împăratul nostru a început să domnească la vîrsta cînd toc¬ 
mai macedonul se sfîrşea, şi şi-a înmulţit anii vieţii pînă la îndoitul vîrstei 
aceluia, iar pe cei ai domniei, pînă la de trei ori (domnia aceluia). 1,2. Oas¬ 
tea el şi-a întărit-o prin porunci blînde şi chibzuite pătrunse de duhul 
evlaviei, şi, în fruntea ei a ajuns pînă în ţara britanilor şi pînă la popoa¬ 
rele care sălăşluiesc undeva în mijlocul oceanului de la soare-apune; a 
supus pînă şi întreg ţinutul sciţilor cel fărîmiţat spre miazănoapte între 
mii de neamuri barbare nestatornice; 1.3. iar după ce şi-a întins stăpîni- 
rea pînă în cele mai îndepărtate locuri de la miazăzi pînă asupra blemizi- 
lor şi a etiopilor înşişi, n-a mai stat la îndoială dacă să cucerească sau nu 
popoarele de la soare-răsare; 1.4. şi, ajungînd pînă la marginile cele de pe 
urmă ale întregii lumi - adică pînă la inzii cei atît de departe şi pînă la 
neamurile ce sălăşluiesc în jurul întregului pămînt purtător de viaţă - a 
strălucit luminîndu-le cu razele credinţei şi a supus totul în cale; demni¬ 
tari ai locurilor, guvernatori, satrapi, regi ai multor neamuri barbare i se 
plecau de bunăvoie şi trimiteau la el solii cu daruri, socotind faptul de a 
face cunoştinţă cu el şi prietenia lui drept un bun nepreţuit - pînă într-atît 
încît au ajuns să-i dedice la ei acolo, în semn de cinste, imagini pictate şi 







statui; dintre toţi stăpînitorii (Romei), singur el, Constantin, a fost recu¬ 
noscut şi aclamat ca atare de ei toţi. Iar el, cu împărăteasca tărie a spuse¬ 
lor sale, L-a propovăduit pe Dumnezeu întru toată sinceritatea. 

9. 1. De altminteri, Constantin nu era omul care să facă lucrurile 
numai cu vorba pentru ca la faptă să dea înapoi. încercat în toate virtu¬ 
ţile, el se putea de asemeni lăuda cu nenumăratele roade ale evlaviei. 
Ştia să-şi îndatoreze prietenii prin fapte de bine făcute din tot sufletul; a 
domnit dînd legi pătrunse de dragostea faţă de oameni, străduindu-se 
să-şi facă domnia cît mai puţin împovărătoare şi cît mai binecuvîntată 
de către toţi supuşii, pînă ce Dumnezeu cel cinstit de el a încins cu cununa 
nemuririi pe acela care se ostenise în dumnezeieştile încleştări atîta lun¬ 
gime de vreme şi l-a mutat de la domnia cea pămînteascâ la viaţa cea fără 
sfîrşit, pe care El a pregătit-o la Sine sufletelor celor ce s-au sfinţit. Pe de 

altă parte, rididndu-i trei fii drept urmaşi la domnie 2. - fapt care amin¬ 
teşte felul în care primise el însuşi tronul de la părintele său, - moştenirea 
lui s-a transmis mai departe pentru un timp nedefinit, ca un bun părintesc, 
feciorilor şi urmaşilor acestora, prin legăturile firii. însuşi Dumnezeu 
l-a glorificat pe fericitul împărat - pe dnd acesta se mai afla încă printre 
noi - cu semnele dumnezeieştii Sale preţuiri, iar în clipa sfîrşitului l-a 
înzestrat cu podoaba aleselor Sale avuţii; fie-i, atunci, tot El şi [adevăra¬ 
tul] cronicar, ca să-i poată săpa în stîlpii cerului lupte şi biruinţe, întru 
lungime de veacuri! 

10. 1. în ceea ce mă priveşte, dacă tăcerea îmi apare ca sigură şi feri¬ 
tă de primejdii, a povesti nişte lucruri astfel încît ele să poată fi socotite 
pe potriva fericirii de care a avut parte bărbatul acesta îmi pare o sarcină 
anevoioasă; însă pe de altă parte - dacă vrem să ne izbăvim de învinuirea 
şovăielii şi a delăsării - eu cred că se cuvine totuşi ca, luînd pildă de la arta 
picturii cea tot de noi muritorii îndeletnicită, să închinăm amintirii acestui 
om iubitor de Dumnezeu un portret alcătuit din cuvinte. Or, ar fi într- 
adevăr ruşinos pentru mine dacă nu i-aş închina zestrea mea de puteri - 
cît de mici ar fi acestea şi cît de puţin preţuite - unui bărbat care, în necu¬ 
prinsa lui evlavie, nouă tuturor a ştiut să ne facă cinste. 2. De aceea socot 
că ar fi foarte de folos (şi chiar de trebuinţă) să alcătuiesc această scriere 
închinată geniului unui împărat şi totodată unor fapte plăcute lui Dumne¬ 
zeu, împăratului celui mai presus de toate. Fiindcă ar fi de mare ruşine 
ca, în vreme ce amintirea lui Nero şi a altor tirani încă şi mai cumpliţi, mai 
nelegiuiţi şi mai vrăjmaşi lui Dumnezeu, a aflat oameni ce n-au şovăit să o 
aştearnă în scris şi care, printr-o meşteşugită răstălmăcire a urîtelor lor 
fapte, le-au înzorzonat şi le-au croit loc în scrieri de istorie întinse pe 
multe cărţi, noi să-i trecem sub tăcere pe aceia pe care Dumnezeu-însuşi 
i-a socotit vrednici să aibă a face, să se bucure de vederea, de cunoştinţa 
şi de prezenţa unui împărat atît de marc* cum de-a lungul tuturor t impur i- 

lor nu este de aflat! De unde rezultă pentru oricine - dar mai cu osebire 
pentru noi - că se cuvine să facem cunoscută rodnica veste a faptelor de 
bine tuturor oamenilor la care imitarea binelui este în măsură să stîr- 
nească fierbinţeala dragostei de Dumnezeu. 3. Cei care au adunat şi con¬ 
semnat vieţile unor bărbaţi nu tocmai însemnaţi precum şi fapte lipsite 
de bune-urmări şi străine folosului sufletesc, numai datorită simpatiei - 
sau, dimpotrivă, aversiunii lor faţă de cîte unii - ori, poate, ca să poată 
face caz de multa lor învăţătură - au tămîiat în lăudăroşenia lor şi cu meş¬ 
teşugul vorbelor lor, subiecte legate de fapte urîte aşa cum nu s-ar fi 
cuvenit să facă, şi au devenit astfel - pentru toţi cei care, cu ajutorul lui 
Dumnezeu, avuseseră mai înainte norocul de a nu se fi împărtăşit de 
lucrarea faptelor rele - pilduitori de învăţături nu tocmai bune şi care ar fi 
meritat să piară în tăcerea uitării. 4. Or, stilul istorisirii mele - chiar de 
s-ar întîmpla să aibă de suferit din comparaţia cu măreţia subiectului 
însuşi - va avea oricum de cîştigat în strălucire, chiar numai din simpla 
înşirare a unor fapte de merit; pe de altă parte, consemnarea unor istori¬ 
siri atît de plăcute lui Dumnezeu de bună seamă că nu va rămîne fără 
ecou, ci, dimpotrivă, tuturor celor cu o bună aşezare sufletească le va pri¬ 
lejui o lectură cât se poate de folositoare. 

11. 1. Majoritatea acţiunilor acestui om de trei ori fericit, faptele lui 
de arme, ca împărat, încleştările şi bătăliile purtate în războaie, vitejia, 
biruinţele şi trofeele zmulse duşmanului, precum şi triumfurile de care a 
avut parte (sau - în vreme de pace - hotărîrile luate de el spre buna cîr- 
muire a statului şi spre binele fiecărui ins), corpul de legi dat de el spre 
folosul bunei rânduieli a supuşilor săi, precum şi cele mai multe lupte 
purtate de el cu împărătească dîrzenie, de care toţi scriitorii amintesc - eu 
cred că e bine să le trec cu vederea, de vreme ce rostul străduinţelor 
ce-mi stau înainte este să povestesc şi să trec în scris numai lucrurile care 
ţin de acel fel de viaţă ce îi este plăcut, lui Dumnezeu. 2. Cum însă şi 
acestea sînt fără număr, eu voi alege dintre ele doar pe cele mai profita¬ 
bile şi mai vrednice a fi amintite urmaşilor noştri; ba încă şi povestirea lor 
o voi face cît mai pe scurt, fiindcă, iată, prilejul de a-1 cînta în voie, în toate 
chipurile cu putinţă, pe omul acesta cu adevărat ferice abia acum se 
iveşte, el fiind cu neputinţă mai înainte vreme, datorită îndemnului de a 
nu ferici niciodată un ins înaintea morţii sale, din cauza necunoscutelor 
întorsături ale sorţii. 

Fie-mi, dar, Dumnezeu într-ajutor, iar Cuvîntul cel ceresc să mă 
sprijine în această lucrare, umplîndu-mă de duh! 

De acum mă voi aşterne la scris începînd cu cea dintîi vîrstă a acestui 

bărbat. 

12. 1. Există o veche istorisire care spune că, într-o vreme dnd 
poporul evreilor era amarnic împilat de un neam cumplit de tirani, Dum¬ 
nezeu a binevoit către cei împilaţi şi a făcut aşa fel ca Moise, proorocul, 
încă prunc, să fie crescut chiar sub acoperişul palatelor tiranilor şi chiar 
în mijlocul lor, proniindu-i astfel să se poată împărtăşi din înţelepciunea 
lor. Cu trecerea timpului, Moise a ajuns la vîsta bărbăţiei şi dreptatea 
celor împilaţi le-a venit acestora într-ajutor împotriva asupritorilor. 
Atunci a purces şi proorocul lui Dumnezeu afară din sălaşurile tiranilor, 
plinindu-şi datoria faţă de voia Celui atotputernic; şi s-a lepădat - atît în 
faptă cît şi în vorbă - de tiranii care îl crescuseră, fădndu-şi prieteni 
numai pe cei care de fapt erau chiar fraţi şi rude cu el. Aşa l-a înălţat 
Dumnezeu pe Moise îndrumător al întregului popor, şi tot aşa i-a eliberat 
El pe evrei de sub jugul vrăjmaşilor, urmărind neamul tiranilor cu 
pedepse trimise de El însuşi. 2. Această veche istorisire, pe care cei mai 
mulţi au primit-o doar ca pe un mit, a fost la început (doar) auzită de toată 
lumea; dar, iată că acum acelaşi Dumnezeu ne-a îngăduit nouă să vedem 
cu ochii noştri minuni noi, mai mari dedt cele povestite în mituri şi mai 
pătrunse de adevăr dedt tot ce va fi ajuns mai înainte la auzul oamenilor. 
Tiranii timpurilor noastre s-au ridicat la luptă împotriva Dumnezeului 
celui mai presus de toate şi I-au prigonit Biserica; atîta doar că în mijlocul 
lor se afla acum şi Constantin - cel care în curînd avea să fie nimicitorul 
lor - încă tînăr şi gingaş şi chipeş, abia mijindu-i tuleile, aşteptînd ascuns 
în sălaşurile împilării (asemenea celuilalt slujitor al lui Dumnezeu), fără 
însă a urma pilda celor fără Dumnezeu - chiar dacă era atît de tînăr. 3. Cu 
sprijinul Duhului lui Dumnezeu, buna lui zestre sufletească l-a ajutat să 
scape de acolo şi să aleagă calea credinţei şi a vieţii celei plăcute lui Dum¬ 
nezeu, mai ales că şi bunul zel al părintelui său fusese pentru copil un 
îndemn să urmeze binele. Doar şi Constanţiu, părintele său - întrudt 
cuvine-se ca, venind vremea, să împrospătăm şi amintirea lui - a fost 
unul dintre cei mai de seamă împăraţi ai timpului nostru. 

Iată de ce se şi cade să şedem puţin de vorbă despre lucrurile care de 
la părinte venite 1 , i-au înfrumuseţat fiului zestrea. 

13. 1. In anii celor patru împăraţi care-şi împărţiseră drma domniei, 
Constanţiu a fost singurul care a avut o înţelegere a lucrurilor cu totul 
străină celorlalţi, punînd pentru sine temei de dragoste din partea lui 
Dumnezeu, Cel mai presus de toate. 2. îndt în timp ce aceia sugrumau şi 
sfîşiau Bisericile lui Dumnezeu din înalt pînă la pămînt, nimicindu-le 
locaşurile de rugăciune pînă la a nu li se mai vedea nici temeliile, acesta 


1. «Ca de la părinte venite» nu există în text. L-am inserat considerîndu-1 cerut de 
conceptul de fiu de la finele frazei, (n. tr.) 

şi-a păzit mîinile curate de pîngărirea cu astfel de nelegiuire, nevrînd să li 
se asemene în nici un fel şi în nici un chip. Cei trei şi-au pătat stăpîneştile 
târimuri căsăpind bărbaţi şi femei de acelaşi sînge şi cu frica lui Dumne¬ 
zeu; Constanţiu, în schimb, şi-a păstrat sufletul nepătat. 3. Şi s-au înrobit 
uceia în amestecătura răutăţii, mai întîi ei-înşişi, iar apoi şi pe supuşii lor, 
pe toţi, dînd ascultare vicleşugurilor puse la cale de duhurile rele, în timp 
ce acesta domnea râspîndind asupra alor săi pacea cea mai adîncă, îngă- 
duindu-le să săvîrşească nestingheriţi cele ce ţin de cinstirea lui Dumne¬ 
zeu. Iar cînd ceilalţi împilau pe toată lumea cu cele mai grele dări, făcîn- 
du-le viaţa de nesuferit şi mai cumplită decît moartea, numai Constanţiu 
izbutea să înjghebe pentru supuşi o domnie ferită de necazuri şi senină; 
el singur arăta faţă de ei o grijă părintească niciodată dezminţită. 4. Nenu¬ 
mărate mai sînt şi celelalte trăsături ale acestui bărbat, pe care toată 
lumea le laudă fără preget; eu însă voi aminti doar de două isprăvi, care 
vor trebui să mărturisească şi pentru cele pe care nevoit sînt să le trec 
sub tăcere ca să pot ajunge la subiectul propus al scrierii mele, care 
uşteaptă. 

14.1. Răspîndindu-se zvonul despre omenia şi bunătatea acestui îm¬ 
părat şi despre cît de plăcut ajunsese el să fie lui Dumnezeu, precum şi că, de 
atîta gryă faţă de supuşi, nu ajungea să agonisească bani în vistierie, 
împăratul, care se afla atunci pe treapta cea mai înaltă a puterii, a trimis la 
el solie să-l certe pentru nepăsarea arătată treburilor obşteşti şi să-l 
ocărască pentru sărăcire, aducînd dovadă în sprijinul acestor spuse (toc¬ 
mai) faptul că nu se învrednicise să strîngă în vistieria lui nici un ban. 2. 
Constanţiu i-a poftit pe solii împăratului să mai zăbovească puţină vreme 
acolo, după care a chemat la sine din toate ţinuturile stăpînirii sale pe cei 
mai avuţi dintre bogătaşi, cărora le-a spus că avea mare nevoie de bani şi 
că sosise vremea în care se cuvenea ca fiecare dintre ei să-şi dovedească 
de bună voie devotamentul faţă de împăratul său. 3. La auzul acestor 
cuvinte aceia s-au grăbit cu zor mare să-i umple vistieria cu aur, cu argint 
şi cu alte scumpeturi, întrecîndu-se în dărnicie cu căutătura luminoasă şi 
veselă - ca şi cum de cine ştie cîtâ vreme nu-şi doriseră altceva decît să-şi 
poată dovedi bunul zel. 4. Apoi îndată i-a poftit şi Constanţiu pe solii 
împăratului celui mare să privească comorile cu ochii lor, după care le-a 
poruncit să ducă mărturia celor văzute de ei aceluia care îl ocărise pentru 
sărăcia lui, şi să adauge că de mare nădejde este 2 să te gospodăreşti alt¬ 
minteri decît iscînd în jurul tău suspine şi decît agonisind averi pe căi 
nedrepte, precum şi că toate cele ce le adunase el atunci se aflau acolo de 
mult, la stăpînii acestor avuţii, ca tot atîtea (comori) ale sale încredinţate 
spre paza unor străjuitori credincioşi. 5. Solii s-au minunat nespus de 









asemenea întâmplare; dar după plecarea lor, a chemat împăratul acesta 
atît de iubitor al oamenilor din nou la sine pe stăpînii avuţiilor, zicîndu-le 

- după cîte se pare - să şi le ia înapoi pe toate şi să se ducă la casele lor, 
desigur fără a uita să-i laude pentru ascultarea şi zelul dovedit. 

6. Această întâmplare mărturiseşte despre bunătatea sufletească a lui 
Constanţiu. Următoarea va aduce limpede mărturie despre buna lui cin¬ 
stire de Dumnezeu. 

15. Din porunca stăpînirii, în toate colţurile pămîntului mai-marii 
aşezaţi în fruntea popoarelor îi prigoneau pe credincioşii lui Dumnezeu. 
Or, iată că tocmai de prin împărăteştile locaşuri aveau să iasă la lumină, 
înaintea oricăror altora, mucenicii cei plăcuţi lui Dumnezeu, purtînd pînă 
la capăt întreaga luptă pentru dreapta lor credinţă şi înfruntînd pentru ea 
de bunăvoie chiar focul, securea sau apa mării, precum şi toate celelalte 
chipuri ale morţii. Curînd, în curţile împărăteşti aflate pretutindeni a 
început să se facă simţită lipsa bărbaţilor credincioşi - lucru care pe cei 
răspunzători i-a lipsit mai abitir de ocrotirea lui Dumnezeu, de vreme ce 
a-i prigoni pe credincioşi însemna totodată a înăbuşi rugăciunile înălţate 
de aceia în sprijinul lor. 

16. 1. Numai Constanţiu a dat ascultare unui gînd înţelept şi cuvios, 
purcezînd la un lucru de necrezut şi a cărui înfăptuire stîrneşte uimirea: 
anume, el a poruncit tuturor oamenilor săi (începînd chiar cu cei aflaţi în 
slujbele palatului şi pînă la demnitarii în funcţie) să se hotărască - fie a 
jertfi demonilor (în care caz puteau rămîne mai departe în preajma sa, 
păstrîndu-şi rangul neatins), fie să nu le aducă jertfă (în care caz porţile 
sale aveau să le rămînă închise iar ei aveau să fie izgoniţi pînă departe şi 
lipsiţi de ocrotirea sa). 2. Oamenii s-au împărţit, trednd unii deoparte, 
alţii de cealaltă parte, şi dîndu-şi fiecare în vileag felul alegerii. Atunci 
le-a dezvăluit şi omul acela minunat gîndul ascuns de el în spatele şiretli¬ 
cului, unora punîndu-le în lumină laşitatea şi egoismul, altora - în schimb 

- aducîndu-le foarte mare laudă pentru statornicia lor înaintea lui Dum¬ 
nezeu; după care, pe cei dintîi - de vreme ce fuseseră în stare să-şi tră¬ 
deze Dumnezeul - nu i-a mai socotit vrednici să dea ochii cu împăratul 
lor (într-adevăr, cum şi-ar fi putut păzi credinţa faţă de împărat unii 
cărora le fusese dată în vileag nerecunoştinţa faţă de Cel de sus?). Ca 
atare, el a decretat că aceştia vor trebui să părăsească curtea împără¬ 
tească şi să plece dt mai departe; despre ceilalţi, în schimb - pe care însuşi 
adevărul îi dovedise vrednid de (dragostea lui) Dumnezeu - a socotit Con¬ 
stanţiu că tot astfel se vor purta ei şi cu împăratul lor, şi, drept urmare, i-a 
rinduit în garda sa de corp şi le-a dat în grijă pînă şi veghea împărăţiei însăşi, 
lăsînd să se înţeleagă că din astfel do oameni se cade să ne facem noi prie- 

tenii şi oamenii de casă cei mai apropiaţi şi de nădejde, preţul lor între- 
cînd cu mult pe acela al unor cămări pline de neasemuite comori. 

17.1. Am arătat deci, pe scurt, amintirea lăsată în urma sa de tatăl lui 
Constantin. De ce fel de sfîrşit a avut el parte după ce s-a arătat astfel lui 
Dumnezeu şi cîtă deosebire a vădit Dumnezeu, Cel cinstit de el, între el şi 
ceilalţi părtaşi la împărăţie, îşi va putea da seama oricine va lua aminte la 
natura acestor întîmplări. 2. într-adevăr, după dovezile de pricepere în 
arta de a cîrmui, aduse de el de-a lungul multor ani, după ce recunoscuse 
drept singur Dumnezeu pe Acela aflat deasupra tuturor, după ce-şi ridi¬ 
case glasul împotriva puzderiei de zeităţi a celor fără Dumnezeu, şi, prin 
rugăciunile celor cucernici 3 , îşi încinsese întreaga casă (cu un zid prote¬ 
guitor), Constanţiu a continuat să vieţuiască în linişte, fără tulburare - 
(părtaş fâcîndu-se singurului) lucru socotit de unii ca însemnînd fericirea, 
anume faptul de a nu avea cugetul încărcat, precum şi acela de a nu fi 
împovărat conştiinţa altora. 3. Astfel a continuat el a cîrmui tot timpul cât 
a avut parte de domnie, în chip statornic şi fără tulburare, dăruindu-şi 
întreaga familie - copiii, soţia şi pe toţi cei ai casei 4 - Dumnezeului Celui 
unul, împăratul tuturor, şi făcînd ca mulţimea celor aflaţi înlăuntrul zidu¬ 
rilor palatului să nu poată fi socotită cu nimic mai prejos de o Biserică a 
lui Dumnezeu - printre ei aflîndu-se şi slujitori ai lui Dumnezeu care nu 
conteneau să înalţe rugăciuni 5 pentru împărat. Faptele acestea numai la 
el, la Constanţiu, se petreceau - într-o vreme când, pe alte meleaguri, 
poporului iubitor de Dumnezeu nu-i era îngăduită nici măcar purtarea 
numelui (de creştin)! 

18. 1. Curînd după aceea l-a răsplătit Dumnezeu aşa încât să aibă 
parte chiar de cea mai înaltă treaptă a puterii împărăteşti. N-aş putea 
spune cum s-a întîmplat; dar cei care în acea vreme deţineau rangul cel 
dintîi, au abdicat de la domnie; or, această răsturnare de situaţie s-a 
petrecut nu cu mult peste un an de la începutul prigoanei Bisericilor. Aşa 
a fost aclamat Constanţiu singur drept Augustus şi «Cel Pios», şi asta 
după ce mai înainte se învrednicise de purtarea cununei cezare şi i se 
recunoscuse întîietatea în rîndul celorlalţi. Cum spun: după întîia lui 
călire în astfel de treburi, a dobîndit Constanţiu şi podoaba celei mai 
înalte trepte a ierarhiei romane, numit fiind împărat cu precădere între 
cei patru care fuseseră proclamaţi apoi. 2. Pe lîngă aceasta el singur se 
mai deosebea de toţi ceilalţi împăraţi şi prin mulţimea urmaşilor, fiindcă 
a dat viaţă unui mare număr de fii şi fiice. Iar când, în cele din urmă, dînd 

3. Sau creştinilor, (n. tr.) 

4. Slujbaşii si demnitarii de diverse ranguri de la curte. 

5. Termenul A.«T(>rla, prezent aici, se referă de fapt la practicarea unor slujbe reli¬ 
gioase. (n, tr.) 

soartei cuvenita plată, a ajuns la vîrsta împlinirii bătrâneţilor şi a fost să se 
săvîrşească din viaţă, atunci iarăşi i s-a înfăţişat Dumnezeu în chipul unui 
făptaş de lucruri minunate, rînduindu-1 pe Constantin să fie - dintre toţi 
copiii-întîiul la căpătîiul celui ce trăgea să moară, spre a primi de la el 
moştenirea domniei. 

19. 1. Iată-1 deci pe Constantin ajuns pe aceeaşi treaptă cu ceilalţi 
părtaşi la arma împărăţiei şi - cu o vorbă a proorocului de altădată al lui 
Dumnezeu - vieţuind în mijlocul lor. De altfel, Constantin fusese socotit 
de ei vrednic să primească înalta cinste încă din anii dnd abia păşise din 
vîrsta copilăriei în aceea a fecioriei: noi înşine l-am putut vedea străbă- 
tînd ţinutul 6 Palestinei în tovărăşia celui mai vîrstnic dintre împăraţi; ori¬ 
cine poftea l-a putut limpede vedea şezînd de-a dreapta acestuia, dînd 
încă de pe atunci o pildă de cumpănire împărătească. 2. Nimeni nu i-ar fi 
putut şedea alături în ce priveşte frumuseţea şi farmecul, precum şi în ce 
priveşte înălţimea (şi proporţiile) trupului 7 ; iar tinerii de vîrsta lui îl ştiau 
de frică, atît de vînjos era, atîta era de puternic. Numai că zestrea lui 
sufletească îi întrecea cu mult calităţile trupeşti: înainte de orice, îşi 
înveşmîntase sufletul cu podoaba cumpătării, căreia mai apoi se price¬ 
puse să-i dea o neasemuită strălucire prin marea lui cultură, prin înnăs¬ 
cuta lui putere de judecată şi prin înţelepciunea cu care îl dăruise Dum¬ 
nezeu. 

20. 1. Atît de mîndru de toate aceste lucruri, atît de vînjos, atît de 
chipeş 8 şi plin de isteţime cunoscîndu-1 stăpînitorii de atunci pe tînăr, 
fost-au cuprinşi de pizmă şi de teamă, socotind că apropierea lui ar putea 
însemna pentru ei o ameninţare; încît într-ascuns au şi început să unel¬ 
tească împotriva lui, ferindu-se, totuşi, să-l sortească morţii făţiş, anume 
de frica tatălui. 2. Dîndu-şi tînărul seama cum şedeau lucrurile (iţele 
uneltirilor îi apăruseră în două rînduri, prin voia lui Dumnezeu, ca la 
lumina zilei), şi-a aflat scăparea în fugă, făcîndu-se şi într-aceasta aseme¬ 
nea marelui prooroc Moise. Dar în toate el îl avea de partea sa pe Dum¬ 
nezeu, iar Acesta îi purta de grijă ca să-i poată urma tatălui la împărăţie. 

21. 1. Deci izbăvindu-se în ultima clipă din mrejele uneltitorilor, a 
ajuns Constantin la tatăl său într-o goană,şi a mai zăbovit alături de el, 
fiindcă la aceeaşi vreme zilele părintelui se apropiau de sfîrşit. Văzîndu-şi 
Constanţiu fiul apărut ca din senin, pe dată şi-a părăsit patul şi l-a 
cuprins în braţe, adăugind că într-o clipă ca aceea - în care se pregătea 
să-şi ia rămas bun de la viaţă - îi fusese dat să-şi descarce sufletul de sin¬ 
gura povară care-1 mai trăgea în jos (înţelegînd prin aceasta depărtarea la 


6. Textual: poporul, (n. tr.) 

7. Textual: (n. tr.) 

8. Textual: mare, bine făcut (n. tr.) 

care pînă atunci i se aflase copilul). Apoi a înălţat lui Dumnezeu o rugă¬ 
ciune de mulţumire, zidnd că moartea îi apărea acum de preferat unei 
vieţi fără sfîrşit; după care, gătindu-şi ultimele pregătiri, 2. şi-a luat 
rămas bun de la fii şi de la fiice.care făcuseră cerc în jurul său şi s-a sfîrşit 
chiar acolo în împărătescul său cort 9 şi culcuş, după ce - dînd ascultare 
legilor firii - trecuse sorţii împărăţiei în seama celui mai vîrstnic dintre fii. 

22. 1. Deci n-a rămas statul fără împărat. Şi s-a arătat Constantin 
ieşind de sub acoperişul părintelui său împodobit cu mantia de purpură a 
tatălui (a cărui împărătească demnitate le părea tuturor că prinsese pe loc 
viaţă în făptura lui); apoi, înconjurat de prietenii aceluia, a trecut în frun¬ 
tea alaiului şi şi-a petrecut părintele pe ultimul drum. O mulţime fără 
număr de oameni (de tot felul) şi de ostaşi aparţinînd gărzilor l-a însoţit 
pe bine-plăcutul lui Dumnezeu, cu tot fastul, unii deschizîndu-i drumul, 
ceilalţi păşind în urma lui; toţi îl înălţau în slăvi pe de trei ori fericitul 
răposat, preamărind totodată într-un singur glas şi cuget - în venirea la 
domnie a fiului - întoarcerea la viaţă a celui pierit. Şi îndată - de la cele 
dintîi urale - l-au şi aclamat pe noul stăpînitor cu titlul de împărat şi 
(dintr-odată) de august şi pios, cu strigări de bucurie 2. care - deşi se 
adresau fiului - îi şedeau bine şi celui stins din viaţă, de vreme ce-1 feri¬ 
ceau pe fiu pentru norocul de a fi urmat la domnie unui asemenea tată. 
Iar toate provinciile 10 aflate sub stăpînirea lui erau pline de bucurie şi de 
o nespusă veselie pentru faptul că nu fuseseră văduvite de buna orîn- 
duire a împărăţiei nici măcar pentru un timp cît de dt scurt. 

în pilda lăsată de împăratul Constanţiu a arătat Dumnezeu seme¬ 
nilor noştri de ce fel de sfîrşit au parte credincioşii iubitori de Dumnezeu. 

23. Eu n-am socotit că ar mai fi cu cale să istorisesc aici în scris de ce 
crudă soartă au avut parte ceilalţi împăraţi (care au prigonit Biseridle lui 
Dumnezeu ca şi cum ar fi vrut să se războiască cu ele), după cum n-am 
socotit cu cale să pîngăresc amintirea celor buni prin compararea lor cu 
cei care le fuseseră ca o pildă potrivnică 11 . De ajuns fie-le experienţa fap¬ 
telor spre învăţătură acelora care - ori cu ochii lor, ori din auzite - au 
prins de ştire păţaniile întîmplate fiecăruia dintre aceştia în parte. 

24. Aşa l-a rînduit Dumnezeu, Rînduitorul întregii zidiri, pe Con¬ 
stantin - odrasla unui tată atît de minunat - întîi-stătător şi drmuitor al 
întregii lumi, astfel ca nici un om să nu se poată mîndri că lui i-ar datora el 
dobîndirea acestei întîietăţi; lucru care-1 deosebeşte de (cazul) celorlalţi 
(împăraţi), care n-au ajuns la o asemenea demnitate dedt urmare unei 
alegeri făcute de alţii. 

25. 1. Odată aşezat pe scaunul împărăţiei, a şi început Constantin să 
sîrguiască la moştenirea primită de la părintele său, veghind cu multă 


9. Textual: palat. (n. tr.) 

10. Textual: neamurile (n. tr.) 

11. Text neclar, (n. tr.) 

omenie peste toate popoarele a căror soartă le adusese mai întâi sub stă- 
pînirea tatălui. Totodată, pe barbarii de prin ţinuturile scăldate de apele 
Rinului - precum şi pe aceia care sălăşluiesc în apropierea oceanului de la 
soare-apune, care cutezaseră a se răzvrăti - pe toţi i-a supus, îmblînzin- 
du-le sălbăticia; iar pe dţi a văzut că se împotriveau cu îndărătnicie 
înjghebării unei vieţi de bună rînduială, i-a izgonit de pe meleagurile lor, 
fugărindu-i ca pe nişte fiare. 2. Isprăvind de dus aceste lucruri la sfîrşit 
bun, şi-a purtat Constantin privirea şi peste celelalte ţinuturi ale lumii, 
avîntîndu-se peste neamurile britanilor - care sălăşluiesc chiar în mijlo¬ 
cul oceanului - pe care subjugîndu-le a pornit să cerceteze şi celelalte 
provincii ale împărăţiei, spre a veni în sprijinul celor ce aveau nevoie de 
ajutor 12 . 

26. Mai apoi, cunoscând el că lumea întreagă ar putea fi asemuită 
unui uriaş trup, şi văzînd că stăpîneasca cetate a statului roman, capul 
acestui trup 13 , încăpuse în puterea unui tiran, la început s-a gîndit să lase 
ocrotirea ei în seama celor care stăpîneau peste celelalte întinderi (ale 
împărăţiei), care şi erau mai înaintaţi în vîrstă decît el. Dar negăsindu-se 
nimeni în stare să ducă asemenea lucru la bun sfîrşit (câţi îndrăzniseră să 
încerce, o încheiaseră rău), a grăit Constantin zicînd că viaţa nu merita să 
fie trăită cîtă vreme era nevoit să asiste neputincios la spectacolul cum¬ 
plitelor suferinţe ale împărăteştii cetăţi, şi a început să se pregătească de 
luptă spre nimicirea tiraniei. 

27. l.Din cauza viclenelor şi vrăjitoreştilor farmece pe care tiranul 
nu înceta să le urzească, Constantin înţelesese că avea nevoie de un aju¬ 
tor mai puternic decît cel pe care i-1 putea aduce o oaste; ceea ce l-a şi 
făcut să-şi caute ajutorul la Dumnezeu, lăsînd abia în al doilea rând inte¬ 
resul pentru înarmarea soldaţilor şi grija de a avea o oaste numeroasă; 
fiindcă - socotea el - fără sprijinul lui Dumnezeu nici acesta nu-i putea fi 
de vreun ajutor, în timp ce - cum zicea Constantin - tot ce se face cu 
împreună-lucrarea lui Dumnezeu este de nestăvilit şi cu neputinţă de 
stricat. 2. De aceea a început să cugete cărui Dumnezeu se cuvenea să i se 
supună el; şi în timp ce-şi punea asemenea întrebare, a mijit în el gîndul 
că, dacă aproape toţi cei ce ajunseseră mai înainte la cârma statului îşi 
încredinţaseră soarta mulţimii zeilor - cărora le şi slujiseră prin libaţii, 
jertfe şi ofrande 14 - totuşi, după ce mai întâi fuseseră amăgiţi prin tot felul 
de oracole şi de preziceri priitoare lor, toţi o sfîrşiseră rău, fără ca vreu- 


12. Ideea inclusă în text pare a fi: spre a clarifica situaţiile care necesitau intervenţia 
sa (n. tr.) 

13. Textual: capul întregului, (n. tr.) 

14. Sau statui (votive). (n. tr.) 

nul dintre zei să le vină în ajutor ca să-i scape de cumplita soartă ce se 
abătuse asupra lor de sus; apoi că numai tatăl său, care alesese calea 
opusă - lepădîndu-se de rătăcirile lor - şi care se închinase de-a lungul 
întregii sale vieţi Dumnezeului Celui mai presus de toate, îşi aflase în El 
mîntuirea şi (adevărata) strajă a scaunului său de domnie, precum şi pe 
orînduitorul a tot binele. 

27. 3. Aşa a judecat Constantin, deschizînd calea unui gînd binecu¬ 
vântat: anume că toţi cei ce-şi puseseră nădejdea în mulţimea zeilor pieri¬ 
seră pradă unor întorsături cumplite ale soartei, de nu mai rămăsese 
după ei nici urmă de neam ori de vlăstare, sau măcar amintirea numelui 
lor printre oameni, pe cînd Dumnezeul părintelui său îi dăduse acestuia 
dovezi vădite şi nenumărate ale puterii Sale. Pe urmă şi-a mai dat el 
seama că toţi cei ce porniseră pînă atunci cu oaste spre a-1 doborî pe tiran 
- şi care se avîntaseră în bătălie încrezători în mulţimea zeilor lor - o sfîr- 
şiseră cumplit: la încheierea luptei, unul din ei fusese nevoit să dea ruşi¬ 
nos bir cu fugiţii, fără să fi izbutit a face ceva, iar altul fusese doborît şi 
sfîrtecat chiar în mijlocul propriei sale oşti, adăugîndu-se numărului 
celor care şi-au găsit sfîrşitul atunci. Deci, frămîntînd el toate lucrurile 
acestea în minte, a înţeles că a te supune smintelilor zeilor care nu există 
precum şi a cădea în atît de ruşinoase rătăciri este o adevărată nebunie; 
fapt care l-a şi făcut să priceapă că singurul Dumnezeu căruia se cuvenea 
ca el să I se închine era doar Cel al părintelui său. 

28. 1. Către Acesta, deci, şi-a înălţat el glasul în rugăciune, rugîndu- 
se Lui şi implorîndu-L să-i descopere cine este El şi să-şi lase 35 dreapta 
Sa asupra ţelului care-i şedea înainte. Şi cum şedea împăratul înălţînd 
stăruitoare rugăciune, i s-a arătat un semn cu totul fără seamăn de la 
Dumnezeu; cărui semn - dacă l-am fi aflat din gura altcuiva - poate că nu 
ne-ar fi tocmai uşor să-i dăm crezare; dar de vreme ce însuşi împăratul, 
purtătorul de biruinţă, ne-a destăinuit aceste lucruri nouă înşine, celor ce 
scriem această carte, anume mult mai tîrziu, cînd am fost socotiţi vrednici 
de cunoştinţa şi de prezenţa sa 16 (iar el adăugase spre încredinţarea vor¬ 
belor sale/puterea/jurămintelor), cine - mă-ntreb - ar mai putea pune la 
îndoială exactitatea istorisirii, mai ales că, între timp, viitorul avea să 
aducă el însuşi mărturie despre adevărul ei? 2. Deci cam pe la ceasurile 
amiezii, cînd ziua începuse să scadă, zicea Constantin că văzuse cu ochii 
săi chiar pe cer, străjuind deasupra soarelui, semnul mărturisitor de 
biruinţă al unei cruci întocmite din lumină şi că odată cu ea putuse desluşi 
un scris glăsuind: «Să biruieşti întru aceasta!»-; după care, la vederea unei 

15. Textual: să-şi înalţe (n. tr.) 

16. oniÂîa se referă - aşa cum rezultă din alte locuri - la existenţa unui climat de 
interes real şi bunăvoinţă în raporturile dintre Constantin şi viitorul său biograf, (n. tr.) 

asemenea privelişti, fuseseră cuprinşi de uimire şi el şi întreaga oaste 
(care, cum mărşăluia el pe drum, venea pe urmele sale, şi de aceea asis¬ 
tase şi ea la minune). 

29. Această arătare povestea Constantin că-1 descumpănise, nepu- 
tîndu-i el pricepe tîlcul. Or, tot cugetînd la ea, şi adîncindu-se el în gîn- 
duri, iată că s-a lăsat noaptea fără să prindă el de veste. Şi, dormind el, i 
s-a arătat Hristosul lui Dumnezeu cu semnul văzut mai înainte pe cer, 
poruncindu-i să închipuie la rîndul său semnul ce i se arătase sus în cer, 
spre a se pune sub ocrotirea lui în luptele pe care avea să le poarte cu 
duşmanul. 

30. în zori, trezindu-se, le împărtăşise şi prietenilor săi taina; după 
care chemase la sine meşteri în prelucrarea aurului şi a nestematelor, se 
aşezase el însuşi în mijlocul lor şi le zugrăvise cam cum putea să arate 
acest semn, dîndu-le poruncă să-l întocmească şi ei la rîndul lor aşa, din 
aur şi din pietre scumpe. 

Odată, când a binevoit Dumnezeu să ne facă această bucurie, ne-a 
învrednicit împăratul însuşi să privim chiar cu ochii noştri însemnul. 

31. 1. Acesta arăta în felul următor: de vîrful unei (cozi de) lance 
înalte şi poleite cu aur era prinsă pieziş o stinghie în forma semnului cru¬ 
cii. Sus de tot, deasupra întregului însemn, era o cunună împletită din aur 
şi bătută cu pietre nestemate, de care se afla prins simbolul numelui Mîn- 
tuitorului; două litere închipuind - prin cele două litere de la începutul lui 
- însuşi numele lui Hristos (P-ul fiind prins în mijlocul crucii X-ului), ini¬ 
ţiale pe care împăratul s-a obişnuit să le poarte înscrise pe coif chiar şi 
mai tîrziu. 31.2. De bucata aceea transversală de stinghie prinsă de lance 
atîrna o bucată de pînză foarte fină de culoare purpurie, întreţesută bogat 
cu (fir de) aur şi acoperită cu nestemate de toate culorile, prinse des, care 
în lumina zilei scînteiau - o lucrătură de o frumuseţe nespusă - l-a privit. 
Bucata aceea de pînză prinsă de stinghie avea lăţimea egală cu lungimea 
ei; iar partea întinsă a lancei - care era foarte înaltă - 17 avea îndată sub 
biruitorul semn al crucii (chiar în susul fîşiei de pînză descrise de noi) 
imaginea - închipuită pînă la piept, şi din aur - a de-Dumnezeu-iubitului 
nostru împărat, precum şi pe aceea a fiilor săi. 

31. 3. Ei bine, de acest însemn mîntuitor s-a folosit împăratul necur¬ 
mat în chip de semn ocrotitor împotriva a toată puterea potrivnică şi 
vrăjmaşă. Şi a trimis poruncă tuturor unităţilor sale să poarte în fruntea 
lor câte un însemn alcătuit după modelul acela. 

32. l.Dar despre asemenea lucruri vom mai vorbi noi puţin mai 
tîrziu. 

a 



Aşadar - cam în aceeaşi vreme - tulburat de viziunea avută şi nemai- 
socotind cu cale să se închine altui Dumnezeu decît Celui ce i Se arătase, a 
chemat Constantin la sine pe iniţiaţii în învăţăturile Lui, pe care i-a între¬ 
bat ce fel de Dumnezeu era acela şi care ar putea fi tîlcul arătării semnului 
văzut de el. 2. Ei i-au răspuns că acela era (însuşi) Dumnezeu, Fiul Unul- 
Născut al singurului Dumnezeu, şi că semnul era simbolul văzut al nemu¬ 
ririi şi însemnul triumfal al biruinţei pe care El o avusese asupra morţii, 
într-o vreme cînd sălăşluise în treacăt pe pămînt. După aceea, l-au mai 
învăţat ei arătîndu-i care fusese pricina acestei veniri (pe pămînt) şi chi¬ 
pul anume în care se petrecuse iconomia Lui faţă de oameni. 

3. Cam în acest fel a fost el învăţat atunci. Pe de altă parte, dumne¬ 
zeiasca arătare, pe care într-un chip atît de neobişnuit o putuse el vedea 
chiar cu ochii săi, îl umplea de uimire. §i comparînd el cereasca viziune 


cu tîlcuirea cuprinsă în învăţătura lor, se întărea în gîndurile lui, din ce în 
ce mai încredinţat că însuşi Dumnezeu îl adusese la cunoaşterea ei. Drept 
aceea a şi cerut Constantin să cerceteze Sfintele Scripturi, iar dintre 
preoţii lui Dumnezeu şi-a făcut sfetnici, adăugind că Dumnezeul Cel 
văzut de el se cerea slujit cu toată osîrdia. 

în fine, odată încins cu platoşa acestor semne prevestitoare de bine, 
a purces şi el la luptă să înăbuşe ameninţarea focului tiraniei. 

33. 1. Omul care mai înainte vreme pusese stăpînire pe împărătescul 
oraş (al Romei) dezlănţuise de mult asupra lui urgia necredinţei şi a fără¬ 
delegii, îndrăznind fără să pregete la toată fapta rea şi murdară: desfăcea 
legiuitele căsătorii, (răpind) bărbaţilor femeile cu care se uniseră ei prin 
puterea legii, pe care femei le batjocorea îngrozitor, ca apoi să le (lepede 
şi să le) trimită înapoi la bărbaţii lor. Şi nu se purta aşa numai cu oamenii 
de rînd, lipsiţi de însemnătate, ci necinstea pînă şi pe aceia care deţineau 
demnităţi înalte în senatul roman. Nenumărate erau femeile libere pe 
care cumplit le pîngărise acest om fără să poată ajunge la saţiu în sufletul 
său furtunos şi nestăpînit. 2. Doar în clipa cînd s-a legat de femei creştine 
n-a mai fost el în stare să găsească un mijloc spre a-şi satisface pofta de 
desfrînare, fiindcă acelea se arătau mult mai voitoare să se sortească 18 
morţii decît să i se dea lui cu trupul, spre pierzanie. 

34. Or, auzind femeia unuia dintre senatorii care îndeplineau şi func¬ 
ţia de eparh - o creştină - că inşii care obişnuiau să-i slujească tiranului în 
astfel de treburi se apropiau de casa ei, apoi dîndu-şi seama că - de frică - 
bărbatul ei le dăduse acelora încuviinţarea să o ia, a cerut să i se îngăduie 
numai cîteva clipe de zăbavă ca să se poată găti cu obişnuitele-i podoabe; 


18. Textual: «să-şi ucidă sufletul», (n. tr.) 

după care, ducîndu-se de una singură în cămara casei, şi-a străpuns piep¬ 
tul cu sabia. 

Femeia a murit pe dată, lăsîndu-le mijlocitorilor leşul ei; dar prin 
fapta ei mai grăitoare decît vorba, ea 19 a dovedit tuturor - şi oamenilor 
de atunci, şi celor de mai tîrziu - că singură mult preţuita curăţie 20 a creş¬ 
tinilor este de nebiruit, (ea singură) putînd ţine piept ispitei. Iată dar ce 
amintire a lăsat în urma sa această femeie. 

35. 1. Toată lumea tremura de groaza celui care era în stare de fapte 
atît de mîrşave : oameni de rînd sau demnitari, oameni cu vază sau lume 
măruntă, pe toţi îi vlăguise o asemenea cumplită tiranie. Dar, chiar dacă 
nu li se dădea nici o clipă de răgaz, ci îşi îndurau necurmat amarul împilă¬ 
rii, ,1a un moment dat a existat totuşi o încercare de contenire a cruzimii 
ucigaşe a tiranului 21 . Odată, în temeiul unui pretext neînsemnat, acesta 
îşi lăsase poporul la cheremul gărzilor setoase de sînge: fiinţe fără număr 
şi-au aflat atunci moartea în plin oraş - cetăţeni romani, căzuţi nu sub 
loviturile sciţilor sau ale altor barbari, ci doborîţi de lăncile şi de celelalte 
arme ale celor de aceeaşi viţă cu ei. 

35. 2. Şi printre senatori au fost atîţia ucişi (numai fiindcă tiranul 
rîvnise la averea lor) că nici nu li se mai ştia numărul: oamenii cădeau în 
ghearele morţii cu miile, pradă unor învinuiri năstruşnice şi mereu altele. 

36. 1. Cununa relelor fapte ale tiranului l-a împins pînă la vrăjitorie. 
Urmînd urîtele tipicuri ale magiei, el punea să se spintece (pîntecele) 
femeilor rămase grele, apoi cerceta cu luare-aminte măruntaiele prunci¬ 
lor abia născuţi, sau, iarăşi, înjunghia lei şi recurgea la tot soiul de practici 
cumplite, ca să poată chema în ajutor duhurile rele spre îndepărtarea 
războiului care ameninţa; prin astfel de mijloace trăgea el nădejde să 
poată înclina cumpăna biruinţei de partea sa! 22 

36. 2. Aşa stăpînea tiranul peste părţile Romei. Şi nu găsesc cuvinte 
care să poată arăta prin ce soi de fapte îşi îngenunchease el supuşii; 
supuşi pe care, curînd, el avea să-i sărăcească de tot şi să-i aducă într-o 
asemenea stare de înfometare încît aveau să ducă lipsa pînă şi a hranei 
lor de toate zilele - cum nimeni, azi, nu-şi aminteşte să se fi petrecut 
vreodată la Roma! 

37.1. Toate acestea îl îndurerau pe Constantin, care, cuprins de milă, 
îşi instruia oastea cu osîrdie, înarmînd-o împotriva tiranului. La urmă 
(punîndu-se sub ocrotirea Dumnezeului Celui prea înalt şi chemîndu-L 
pe Hristos de partea sa ca să-l izbăvească de primejdie şi să-l ajute, apoi 
aşezînd semnul de biruinţă - însemnul acela mîntuitor - în faţa pedestri- 

19. Textual: «a sădit în toţi (convingerea)» (n. tr.) 

20. Textual: «cumpătare» sau «înfrînare». 

21. Text obscur (n. tr.) 

22. Textual: «să pună stăpînire pe biruinţă» (n. tr.) 

mii şi a gărzilor sale) a pornit cu întreaga-i oaste, încercînd să redobîn- 
dească pentru poporul de la Roma acea stare de libertate la care el avea 
dreptul din străbuni. 2. Dar întrucât Maxenţiu - care se încredea mai mult 
în uneltirile lui vrăjitoreşti decît în dragostea 23 supuşilor - nu îndrăznea 
să se arate nici măcar atît cît să apuce a ieşi pe poarta cetăţii, şi fiindcă - 
de aceea - tot locul, toate ţinuturile şi cetăţile aflate sub înrobitoarea lui 
stăpînire, el le încinsese cu o mulţime fără număr de soldaţi şi le înţesase 
cu garnizoane, a fost nevoie ca împăratul, care nu se bizuia decât pe spriji¬ 
nul lui Dumnezeu, să atace mai întîi prima, apoi cea de a doua şi a treia 
linie de bătaie a tiranului; pe care, însă, le-a cucerit fără greutate, pe 
toate, chiar de la cel dintîi atac, punînd stăpînire poate că pe cea mai mare 
întindere a pămîntului italic. 

38.1. Astfel a ajuns el pînă în imediata vecinătate a Romei. Dar Dum¬ 
nezeu, ca să nu-1 ştie pe Constantin nevoit să se încingă la luptă cu popo¬ 
rul din Roma, l-a tras El însuşi pe tiran, prins parcă, în nevăzute lan¬ 
ţuri, pînă departe în afara porţilor oraşului, adeverind facerile Sale din 
vechime împotriva necredincioşilor (cărora cei mai mulţi nici nu le dau 
crezare, socotindu-le a fi doar poveste - chiar dacă, dimpotrivă, credin¬ 
cioşii le ţin a fi de crezare, de vreme ce ele se află trecute în Scripturile 
Sfinte); iar acestora - [de fapt], aş putea spune: tuturor, adică atît credin¬ 
cioşilor cît şi necredincioşilor - le-a adus sub priviri, în toată puterea lor, 
minunile (Sale). 2. Fiindcă, într-adevăr, aşa după cum pe timpul lui Moise 
şi al iubitorului de Dumnezeu popor al evreilor «a zvîrlit El carele farao¬ 
nului şi oastea lui în mare, înecînd pe aleşii şi puternicii lui călăreţi în 
apele Mării Roşii», tot aşa şi Maxenţiu cu ostaşii şi cu gărzile lui «s-au îne¬ 
cat, prăvălindu-se în adîncuri ca un bolovan» când, puterii de la Dumne¬ 
zeu venite să lupte de partea lui Constantin întorcându-i aceia spatele, au 
rupt-o la fugă, încercând să treacă de cealaltă parte a râului ce le tăia calea. 
Malurile apei fuseseră unite chiar (din porunca lui) Maxenţiu cu un pod 
de vase bine întocmit, care însă - în ciuda speranţelor lui de a-1 putea 
nimici acolo pe (împăratul cel) plăcut lui Dumnezeu - avea să se prefacă 
în unealtă a propriei sale pierzări. 3. Căci Dumnezeul lui Constantin avea 
să-i fie acestuia necurmat într-ajutor 24 , pe cînd tăinuitele puneri la cale 
ale celuilalt aveau să se întoarcă necruţător asupra uneltitorului însuşi. 
Am putea şi noi, de aceea, să spunem: «Căscat-a sub el adînc şi l-a înghi¬ 
ţit; cădea-va în groapa pe care a săpat-o. întoarce-se-va strădania sa 
asupra capului său, iar nedreptatea de el săvîrşită pogorî-se-va asupra 
creştetului său»... 4. Fapt este că din încuviinţarea Iui Dumnezeu, maşi¬ 
năriile podului - şi în acelaşi timp vicleşugul 25 tăinuit în ele - nu s-au pus 


23. Sau: «sprijinul» (n. tr.) 

24. Textual: «avea să-i fie prezent şi favorabil» (n. tr.) 

25. Aici cu înţelesul de «ameninţare năpraznică» (n. tr.) 

în mişcare în clipa dorită (ci mai curînd); puntea a început să ia apă; apoi, 
brusc, vasele au început să se scufunde aşa cum erau ele încărcate cu 
oameni - în primul rînd cu nefericitul Maxenţiu împreună cu corpul lui de 
gardă însoţit de restul lăncierilor - după cum cu mult înainte grăise 
Scriptura: «Scufundatu-s-au ca plumbul în viitoarea apei». 5. De aceea, 
potrivit îmi pare mie ca aceia cărora le-a adus Dumnezeu în dar această 
biruinţă să-şi înalţe în felul lor glasul - chiar dacă nu cu înseşi cuvintele, 
dar în tot cazul cu fapta lor - şi, pomenire făcînd aceluiaşi fel de biruinţă 
avută împotriva tiranului de odinioară, să zică - aidoma celor din 
preajma marelui slujitor Moise: «Cînta-vom Domnului, Care slăvitu-S-a 
întru slavă multă. Cal şi călăreţ a zvîrlit El în apa mării; ajutor şi scăpare 
S-a făcut El mie spre mîntuire», şi «Cine între dumnezei e asemenea Ţie, 
Doamne? Cine, asemenea Ţie, slăvit e în sfinţi, minunat e în slavă, făcînd 
lucruri înfricoşătoare?» 

39. 1. După ce, dar, a înălţat el - prin înseşi faptele sale A-toate-Stă- 
pînitorului (Dumnezeu), adevărata cauză a biruinţei sale, aceste cîntări 
(precum şi altele întru totul asemănătoare, aşa cum se şi cuvenea unui 
mare slujitor al Lui), şi-a făcut Constantin intrarea în împărăteasca cetate 
în glasul cîntecelor de biruinţă. 39.2. Toată lumea - senatori, nobili şi 
oameni cu vază de acolo, laolaltă cu toată omenirea din Roma - i-au ieşit 
în întîmpinare din toată inima, puhoi, cu ochii veseli, primindu-1 cu urări 
de fericire şi cu o nesfîrşită bucurie, ca nişte scăpaţi din închisoare. Băr¬ 
baţi, femei şi copii se înghesuiau laolaltă cu nenumărate cete de slujitori şi 
nu mai conteneau a striga, numindu-1 cînd salvatorul, cînd dezrobitorul 
şi cînd binefăcătorul lor. 

39. 3. El însă - pătruns cum era prin însăşi firea lui, de credinţa în 
Dumnezeu - la auzul strigătelor lor nu s-a lăsat furat de îngîmfare, la 
lauda lor n-a lăsat să crească în el trufia, ci, ştiind bine cît ajutor îi datora 
lui Dumnezeu, s-a grăbit să întoarcă (adevăratului) prilejuitor al biruinţei 
sale o rugăciune de mulţumire. 

40. 1. Apoi a descoperit Constantin tuturor semnul cel mîntuitor - 
atît prin viu grai cît şi prin inscripţii pe piatră - şi a înălţat chiar în inima 
oraşului împărătesc un monument triumfal în amintirea biruinţei avute 
asupra duşmanului, monument în care a pus să se scrie lămurit, cu litere 
săpate, de neşters, că acesta se dovedise să fie semnul izbăvitor al statu¬ 
lui roman şi ocrotitorul împărăţiei întregi. 2. Şi a mai pus să se aşeze 
neîntârziat în mîna propriei sale statui, înălţată într-unul din locurile cele 
mai umblate ale Romei, o lance lungă în chipul crucii, poruncind să se 
sape dedesubt, cu slove latineşti, cuvînt cu cuvânt următoarea inscripţie: 
«Prin acest semn mîntuitor - adevărata dovadă a bărbăţiei - am izbăvit 
eu oraşul vostru de sub jugul tiranului, redîndu-vă libertatea; şi, izbăvin- 

du-vă, am redat atît senatului cit şi poporului roman însemnătatea şi 
strălucirea lor de odinioară». 

41. 1. Dar împodobindu-se 26 împăratul cel iubit de Dumnezeu cu 
mărturisirea aducătoarei de biruinţă cruci, cunoscut le-a făcut el făţiş 
pînă şi romanilor pe Fiul lui Dumnezeu. 2. După amarnicul jug pătimit de 
ei de pe urma tiranului, toţi locuitorii oraşului - senatul deopotrivă şi lao¬ 
laltă cu mulţimea nenumărată a poporului de rînd - păreau că încep să-şi 
recapete suflarea, ca la atingerea razelor unui soare ieşit din neguri 27 , 
trezindu-se întineriţi la o viaţă nouă. Iar popoarele toate dte vieţuiau 
pînă spre ţărmurile oceanului de la Apus - şi ele scăpate de necazuri, pe 
care mai înainte le înduraseră la nesfîrşit - nu se mai săturau să-l proslă¬ 
vească pe bunul lor purtător de biruinţă, pe cucernicul, pe binefăcătorul 
tuturor, în serbări pline de strălucire şi de veselie. Lumea toată recunoş¬ 
tea cu un singur glas că, prin harul lui Dumnezeu, Constantin era omul 
menit să reverse lumina binelui asupra tuturor. 3. De asemenea pretu¬ 
tindeni a fost publicat un rescript imperial care reda celor ce fuseseră 
lipsiţi 28 de aceasta, dreptul de a se bucura de bunurile lor, iar pe cei sur¬ 
ghiuniţi în chip samavolnic îi rechema la vetrele lor; făcând să cadă lanţu¬ 
rile şi scăpînd de primejdie şi de spaimă pe tot omul care avusese astfel 
de suferit de pe urma cruzimii tiranului. 

42. 1. Chemînd împăratul însuşi la sine pe slujitorii lui Dumnezeu, 
vrednici i-a socotit de cea mai înaltă cinstire, arătîndu-le prietenia şi prin 
faptă şi prin vorbă, ca unor oameni consacraţi aceluiaşi Dumnezeu ca şi 
al său. Astfel, printre comesenii săi se întîmplau uneori oameni foarte de 
rînd - judecîndu-i după înfăţişare şi port; totuşi, Constantin nu-i preţuia 
aşa; ceea ce părea el să întrevadă în ei nu era omul, care putea fi văzut de 
toată lumea, ci Dumnezeul Cel proslăvit de fiecare din ei. De asta îi şi 
lua cu sine pretutindeni pe unde călătorea, încredinţat că şi prin acest 
fapt va putea atrage de partea sa bunăvoirea Dumnezeului slujit de ei. 2. 
Da, şi bisericile lui Dumnezeu le-a înzestrat el îmbelşugat prin propriile 
sale mijloace, mărind casele de rugăciune, făcîndu-le să arate mai 
semeţe, şi a împodobit sanctuarele cele mai de seamă ale bisericii cu 
nenumărate daruri votive. 

43. 1. Nevoiaşilor, Constantin le-a împărţit felurite ajutoare în bani, 
arătîndu-se omenos şi mărinimos chiar şi faţă de oamenii din afară care 
veneau la el. De amărâţii uitaţi de lume care cerşeau prin pieţe nu s-a 
îngrijit numai în aşa fel îndt ei să nu ducă lipsă de bani şi de mîncare, ci şi 
ca să aibă straie ca lumea cu care să se poată îmbrăca. însă pe aceia care 
cîndva o duseseră bine, dar pe care întorsăturile vieţii îi ruinaseră, i-a 

26. Ideea în original include sensul de strălucire, măreţie, (n. tr.) 

27. Textual: «ca la atingerea razelor unei lumini mai curate», (n. tr.) 

28. Textual: «jefuiţi de ele» (n. tr.) 

sprijinit cu sporită mărinimie, împărţindu-le cu împărătească chibzuinţă 
binefaceri într-adevăr minunate, pe unii înzestrîndu-i cu moşii, pe alţii 
învrednicindu-i de felurite onoruri. 2. Şi faţă de bieţii orfani s-a purtat ca 
un părinte; de văduvele lipsite de apărare se îngrijea îndeaproape, refă- 
cîndu-le viaţa 29 ; ba de fetele rămase fără sprijin părintesc s-a îngrijit într- 
atîta încît le căsătorea cu bărbaţi avuţi pe care-i cunoştea, înzestrînd 
miresele din vreme cu ce se cuvenea să aducă ele mirilor în căsnicie. 3. 
Fiindcă aşa cum, înălţîndu-se deasupra pămîntului, revarsă soarele 
asupra tuturor îmbelşugatul tremur al luminii, tot astfel lumina şi Con¬ 
stantin, cu razele omeniei lui, pe toţi cei ce se înfăţişau înaintea lui, cînd, 
la ceasul răsăritului de soare, se arăta în afara palatului - parcă înălţîn- 
du-se şi el în văzduh odată cu cerescul luminător! Căci nici nu era cu 
putinţă să te afli aproape de el, fără ca pînă la urmă să te bucuri şi tu de 
împărtăşirea vreunui dar 30 , la fel cum nu i s-a întîmplat cuiva să se 
aştepte la ajutorul lui şi să rămînă pînă în cele din urmă dezamăgit! 

44.1. Iată dar eît de apropiat se purta el cu toată lumea. Totuşi, Bise¬ 
ricii lui Dumnezeu îi închina el cu osebire rîvna sa; şi întrucît în unele 
ţinuturi existau oameni care nu se înţelegeau între ei (în credinţă), Con¬ 
stantin a organizat sinoade ale slujitorilor lui Dumnezeu, aşa, ca şi cum ar 
fi fost el însuşi un episcop al tuturor, înscăunat de însuşi Dumnezeu. 2. 
De aceea nici nu se dădea în lături să vină însuşi el la adunările lor şi să 
şadă laolaltă cu ei, luînd parte la dezbateri - (osîrdnic cum se dovedea) să 
pună tuturor toate sub dumnezeiescul semn al păcii. Se aşeza undeva în 
mijlocul lor, ca şi cum ar fi fost doar unul (oarecare) din mulţimea celor de 
faţă, părăsindu-şi afară 31 şi lăncierii şi străjile dimpreună cu întregul corp 
de gardă, lăsîndu-se în seama fricii de Dumnezeu şi neprimind să fie 
înconjurat decît de prietenii săi devotaţi, care se bucurau de cea mai mare 
încredere. 3. în cele din urmă, pe cîţi îi vedea dispuşi să primească cu 
astîmpăr şi din tot sufletul hotărîrea 32 care se impunea, pe aceştia pe toţi 
îi grăia de bine, arătînd că se bucură cînd îi este dat să vadă că toată lumea 
e la un gînd; dar dinspre cei nesupuşi se întorcea cu silă. 

45. 1. Pînă şi faţă de oamenii care nu-1 aveau la inimă se purta tot 
răbdător, îndemnîndu-i şi pe ei cu glas stăpînit şi cu blîndeţe să mai 
cugete şi să nu se învrăjbească. Ruşinaţi la auzul cuvintelor lui de 



29. Sau: «făcîndu-li-se sprijin în viaţă» (n. tr.) 

30. Sau: «favoare», (n. tr.) 

31. d-nmeiadpevoc («după ce se scuturase de»...) aduce aici o nuanţă grăitoare, foarte 
veridică, în măsură să ne semnifice interesul real arătat de împărat faţă de dezbaterile teo¬ 
logice. (n. tr.) 

32. Yvwpri, «punctul de vedere» (n. tr.) 

îndemn, se întîmpla ca unii din ei să se schimbe la cuget; pe ceilalţi, pe 
care înţeleapta-i cumpănire nu izbutea să-i înduplece, îi încredinţa lui 
Dumnezeu şi îi lăsa să plece, fără a păstra faţă de vreunul nici cea mai 
slabă ţinere de rău. 2. Aşa, e de înţeles de ce s-au putut întărită rocoşanii 
cei din ţinuturile Africii pînă într-atîta, încît să ajungă chiar la fapte de 
îndrăzneală; se vede treaba că din pizmă faţă de belşugul de bine al aces¬ 
tor zile, răutatea cine ştie cărui diavol izbutise să asmuţă oamenii la fapte 
necugetate, în nădejdea de a stîrni pînă la urmă mînia împăratului împo¬ 
triva lor. 3. Dar pizma nu i-a slujit aceluia 33 la nimic; celor petrecute, 
împăratul le-a răspuns cu un hohot de rîs, adăugind că îndemnul la ele 
era vădit că i se datora celui rău: asemenea îndrăzneli nu puteau fi în nici 
un caz puse în seama unor inşi cu scaun la cap, ci fie într-a unora smintiţi, 
fie într-a unora stîrniţi de răutatea diavolului (în care cazuri ei se dove¬ 
deau mai vrednici de milă decît de pedeapsă); aşa că, în ceea ce-1 privea, 
el n-avea să se expună nicidecum nebuniei unor zănateci, decît cel mult 
atîta cît - din prea marea lui iubire de oameni - avea să-i îngăduie lui sim- 
ţămîntul compătimirii. 

46. Aşa îşi vădea împăratul grija 34 faţă de bisericile lui Dumnezeu, 
ocîrmuitorul tuturor, Căruia prin întreaga sa lucrare el îi slujea neobosit. 
Drept răspuns, Dumnezeu i-a pus sub picioare toate neamurile barbare, 
aşa încît Constantin să poată înălţa pretutindeni monumente de biruinţă 
împotriva duşmanilor; şi a făcut ca pretutindeni să i se ducă vestea de 
învingător şi ca vrăjmaşii şi potrivnicii lui să-i ştie de frică - chiar dacă din 
născare Constantin nu era aşa, ci dimpotrivă, cît se poate de blînd, de 
binevoitor şi de omenos, cum nu ştiu dacă va mai fi fost vreunul. 

47. 1. în acest răstimp a fost prins şi cel de al doilea (împărat) care 
lepădase puterea (şi care ţesea într-ascuns firele unei uneltiri împotriva 
vieţii lui Constantin), ispăşindu-şi fapta printr-o moarte îngrozitoare. Şi 
numaidecât - şi pretutindeni - i-au fost acestuia nimicite (ca unui spurcat 
şi nemernic ce se dovedise) inscripţiile de laudă, statuile şi celelalte 
lucruri de acest fel care-i fuseseră dedicate spre cinstire. 

47. 2. Au mai fost după el şi alţii care, străini de el, au uneltit în taină 
împotriva împăratului şi au fost prinşi: fiindcă, prin mijlocirea unor 
semne 35 tainice, Dumnezeu îi destăinuia întotdeauna slujitorului Său, în 
chip minunat, intenţiile tuturor celor de acest soi. 3. Trebuie spus că 
Dumnezeu l-a învrednicit în numeroase rânduri de împărtăşirea unei 
teofanii în care El i se înfăţişa pe neaşteptate, în chip minunat, dîndu-i de 

33. Adică diavolului, (n. tr.) 

34. Textual: «pronia», (n. tr.) 

35. Sau: «arătări- - (pâopcaa (n. tr.) 

- Textual: «spre preferinţele lor», (n. tr.) 

ştire - cînd într-un fel, cînd în altul şi din timp despre feluritele fapte ce 
aveau să se întîmple. De necuprins în cuvinte sînt negrăitele şi minuna¬ 
tele lucrări ale harului dumnezeiesc de a căror împărtăşire Dumnezeu- 
însuşi a socotit cu cale să-Şi învrednicească slujitorul. 4. Aflată la adăpos¬ 
tul lor, viaţa lui Constantin s-a putut depăna într-o linişte netulburată şi 
în bucuria ce i-o prilejuia ascultarea supuşilor, precum şi în bucuria de a-i 
vedea pe toţi aceştia trăind în bună învoire; dar mai presus de toate îl 
bucura lumina răspîndită de bisericile lui Dumnezeu! 

48. Aşa s-au depănat cei dintîi zece ani ai domniei lui Constantin. 
Prilej pentru el de a rîndui serbări populare şi de a înălţa lui Dumnezeu, 
împăratului a toate, ca o jertfă fără foc şi fără fum, rugăciuni de mulţu¬ 
mire. Prilej pentru el şi de mare bucurie - dacă nu luăm aminte cîte îi 
ajungeau la ureche despre împilarea căreia îi erau supuse popoarele de la 
răsărit. 

49. 1. Căci într-o vreme i s-au dat de ştire că şi prin părţile acelea s-ar 
afla o fiară pîndind cu gînduri rele atît Biserica lui Dumnezeu cît şi pe cei¬ 
lalţi locuitori din provincii. Era ca şi cum răutatea diavolului s-ar fi silit să 
lucreze tocmai contrariul făpturilor de-Dumnezeu-iubitului; în felul 
acesta, întreg statul romanilor arăta ca şi cum s-ar fi împărţit în două, 
aidoma împărţirii în noapte şi zi - bezna revărsîndu-se peste făpturile 
de la răsărit, pe cînd de cealaltă parte oamenii se puteau împărtăşi din 
strălucirea luminii. 49.2. Or, dacă ne gîndim cît de îmbelşugat fuseseră 
aceştia din urmă dăruiţi de Dumnezeu, vom înţelege că priveliştea unei 
asemenea lucrări era de nesuferit pizmuitorului şi urîtorului binelui, la 
fel cum îi era şi tiranului care împila cealaltă jumătate a lumii, şi care, în 
ciuda unei domnii fericite şi a faptului de a fi fost vrednicit de cimotie 36 de 
un împărat atît de mare cum era Constantin, s-a lepădat pînă la urmă de 
asemuirea cu de-Dumnezeu-iubitul, ostenindu-se să-şi împingă răutatea 
pe calea necredincioşilor pînă acolo încît - chiar atunci cînd îi era dat să 
vadă cu înşişi ochii săi nefericitul sfîrşit al acestora - mai mult se simţea 
atras spre partea lor decît de sprijinul prietenesc al celui care era mai bun 
(decît el). 

50. 1. Aşa a stîrnit acela război necruţător împotriva binefăcătorului 
său, fără a mai ţine seamă de legile prieteniei, uitîndu-şi de jurăminte, de 
înrudire şi de înţelegeri 37 . Fiindcă în neţărmuita lui iubire de oameni, 
Constantin îi dăruise lui Liciniu zălogul gîndurilor sale curate, încuviin- 
ţîndu-i 38 căsătoria cu propria sa soră, primindu-1 astfel în sînul unei fami- 

36. Sau «cumnâţie» (n. tr.) 

37. înţelegeri scrise, sau tratate, (n. tr.) 

38. Textual: «învrednicindu-1 de căsătoria» (n. tr.) 

Iii de împărat din tată în fiu şi încredinţîndu-i deplina stăpînire peste 
popoarele de la răsăritul împărăţiei. Acela însă s-a purtat tocmai pe dos, 
punînd la cale, împotriva prea-bunului, fel de fel de intrigi, şi născocind 
cele mai neaşteptate uneltiri prin care i-ar fi putut răspunde binefăcăto¬ 
rului său cu răul. 2. Licinius a început prin a se preface, dîndu-i-se prie¬ 
ten; însă toată lucrarea lui nu era decît un vicleşug şi o făţărnicie, prin 
mijlocirea cărora el îndrăznea să tragă nădejde că va rămîne nedescope¬ 
rit; dar Dumnezeu i-a dat în vileag lui Constantin uneltirile ce i se puneau 
la cale în întuneric. Dovedit încă de la întîile lui înşelăciuni, Licinius a 
trecut la altele: odată întindea mîna ca prieten, altădată căuta să-şi dove¬ 
dească bunul gînd încheind înţelegeri şi juruindu-se, pentru ca pe negîn- 
dite să se lepede de învoieli, iar mai apoi să trimită din nou solie la Con¬ 
stantin, să se roage de el şi să se prefacă prin tot felul de făţării. La urmă, 
însă, tot i-a declarat făţiş războiul, în sminteala rătăcirii sale stîrnind 
împotriva sa la luptă pe Dumnezeul despre Care, altminteri, ştia că era 
slăvit de împărat. 

51.1. Licinius a început prin a hărţui din umbră pe sluj itorii lui Dum¬ 
nezeu aflaţi în puterea sa - cu toate că aceia nu urziseră niciodată nimic 
împotriva stăpînirii -, legîndu-se de cele mai rău-intenţionate pretexte. 
Negăsindu-le, totuşi, nici o pricină şi neavînd cum să le facă răul, Licinius 
a scos o lege prin care episcopilor le era cu desăvîrşire oprită orice fel de 
întrunire; de asemenea nici unuia nu-i mai era îngăduit să se înfăţişeze în 
chip de oaspete la episcopul Bisericii vecine cu a sa, nici să întrunească 
sinoade, nici să ţină adunare sau sfat 39 pentru luarea hotărîrilor celor 
mai bune. 51.2. De fapt, nu era decît o făţărnicie menită să lovească în 
noi: fiindcă sau aveam să călcăm legea, primindu-ne pentru aceasta 
pedeapsa, sau aveam să dăm ascultare poruncii, ceea ce ar fi însemnat 
încălcarea bisericeştilor pravile. Doar se ştie că nu este chip să afli lămu¬ 
rire în pricini mari decît printr-o îndreptare 40 sinodală; după cum dum- 
nezeieştile pravile au mai statornicit şi ca hirotonirea episcopilor să nu se 
facă decît numai în felul acesta. 

Iată deci cum - hotărît să nu săvîrşească decît tot ce putea fi mai 
potrivnic faptelor împăratului iubit de Dumnezeu - lua hulitorul tot felul 
de hotărîri de acest soi; şi în vreme ce celălalt împărat, dînd cinstire sfin¬ 
tei legi, chema pe preoţii lui Dumnezeu la adunare, domnind mai departe 
cu pace şi cu bună înţelegere, acesta năruia armonia cea într-un glas grăi¬ 
toare (a supuşilor), străduindu-se să surpe tot binele. 

52. Şi în timp ce de-Dumnezeu-iubitul Constantin îi socotea pe sluji¬ 
torii lui Dumnezeu vrednici să păşească în lăuntrul împărăteştilor ziduri, 


39. Textual: «cercetări» (n. tr.) 

40. Sau «hotărîre» (n. tr.) 

(Licinius), de-Dumnezeu-urîtul, mînat de simţăminte potrivnice, izgonea 
pe toţi supuşii săi credincioşi lui Dumnezeu de la palat, trimiţînd în sur¬ 
ghiun pe cei mai credincioşi şi mai devotaţi bărbaţi din preajma sa şi 
poruncind ca aceia care, în temeiul unor vechi merite, fuseseră dăruiţi 
de el cu cinstire şi cu onoruri, să slujească pe viitor altora, ostenind la 
feluritele trude ale sclavilor. Pe averile lor s-a făcut stăpîn pe de-a-ntre- 
gul, ca pe cine ştie ce chilipir; ba pe cîte unii care mărturiseau numele 
Mîntuitorului i-a dat şi morţii. Fiindcă în ceea ce-1 priveşte, (Licinius) era 
un pătimaş care se nărăvise de tot la suflet, dedîndu-se la tot soiul de des¬ 
trăbălări şi la alte îngrozitoare fapte de ruşine, şi lepădîndu-se de ome¬ 
neasca podoabă a cumpătării; prin care purtare el se pusese singur sub 
semnul necruţător al oprobriului. 

53.1. Iată de ce a şi dat o nouă lege, prin care le interzicea femeilor să 
se adune laolaltă cu bărbaţii la sfintele slujbe 41 , ba nici măcar nu le mai 
îngăduia să se înfăţişeze Ia atît de preţuitele vetre de deprindere a virtu¬ 
ţii. De asemenea, nici episcopilor nu le mai era îngăduit să le împărtă¬ 
şească femeilor învăţăturile dumnezeieştii credinţe - după cum nici 
femeilor nu le era îngăduită încredinţarea - spre educare - a altor femei. 

53. 2. Măsura a avut însă pretutindeni parte numai de zeflemele. 
Drept urmare, Licinius s-a gîndit la un alt mijloc de năruire a Bisericilor, 
poruncind ca pe viitor obişnuitele adunări ale credincioşilor să aibă loc în 
afara porţilor, în câmp deschis, unde aerul se dovedea mult mai bun la tot 
omul decît cel al caselor de rugăciune de prin oraşe. 

54.1. Negăsind, însă, cine să-i dea ascultare nici la cele de mai sus, a 
dat poruncă făţişă ca - în cazul când ei s-ar fi împotrivit aducerii de jertfe 
zeilor 42 , - militarii de prin toate oraşele să fie destituiţi din funcţiile lor de 
răspundere. Aşa s-au pomenit aşezările de pe tot cuprinsul provinciilor 
(sale) văduvite de oamenii cu frica lui Dumnezeu învestiţi acolo cu funcţii 
înalte; dar trebuie spus că, atunci cînd i-a lepădat de la sine, şi dătătorul- 
de-legi s-a văduvit singur de rugăciunile acestor bărbaţi sfinţiţi. 

54. 2. Se mai cade, oare, să amintesc aici faptele străine (de Biserică) 
săvîrşite de un om ca el, care a fost în stare să taie nefericiţilor zvîrliţi în 
temniţe pînă şi acea cu totul neînsemnată mărturie de milostenie care 
lua înfăţişarea bucatelor? De un om care nu îngăduia nici o milă faţă de 
fiinţele aflate în lanţuri, muritoare de foame? Aşa, nimeni nu mai putea fi 
bun la suflet; nimeni'nu mai putea săvîrşi vreo faptă bună, chiar dacă se 
simţea atras să sufere alături de aproapele său... Dar dintre toate legile, 
cea mai aspră, cea mai neruşinată, cea mai absurdă, cea mai îngrozitoare 
a fost cea care supunea pe oamenii ce se lăsau cuprinşi de milă, ace- 

41. Textual: «spre a înălţa rugăciuni lui Dumnezeu», (n. tr.) 

42. Toîţ Saîpooi, «demonilor», duhurilor rele. (n. tr.) 

leiaşi pedepse ca a celora care le stîrniseră mila; îndt fiinţele care-şi 
închinau viaţa 43 ajutorării celorlate făpturi omeneşti urmau şi ele să fie 
puse în lanţuri şi zvîrlite în închisori, pătimind la rîndu-le aceeaşi soartă 
cu cei mai înainte supuşi caznelor. 

55. 1. Cam aşa arătau hotărîrile 44 lui Licinius. Se cade oare să mai 
înşir aici schimbările făcute de el rînduielilor privitoare la căsătorie, sau 
înnoirile 45 impuse de el soartei celor aflaţi pe patul de moarte - prin care 
el îndrăznea să pună capăt puterii unor legiuiri romane străvechi, bune şi 
înţelepte, ca să le înlocuiască cu altele, barbare şi crude, sub tot soiul de 
pretexte prin care, de fapt, nu urmărea decît să-şi împileze supuşii? 

Hulpav cum era de cît mai multe dări, Licinius a mai pus la cale şi o 
nouă măsurare a pămînturilor - ca şi cum, în temeiul remăsurării, peticul 
de ţarină ar fi putut cumva să se mărească! 55.2. Inşi care nu mai mun¬ 
ceau pe ogoare, ci care de mult îşi dormeau somnul de veci, erau totuşi 
trecuţi în registre, prilejuindu-i un mijloc de cîştig scandalos. Era de o 
zgîrcenie fără limită şi de o lăcomie fără saţiu; trăsături care-1 făceau ca - 
în ciuda faptului că toate cămările vistieriei lui gemeau de mulţimea auru¬ 
lui, a argintului şi a maldărelor de bani - să se tînguiască şi să se vaite de 
sărăcie, ca unul care a căzut pradă chinurilor lui Tantal! în fine, nu găsesc 
că e cazul să mai zăbovesc aici asupra purtării lui faţă de unii oameni care 
nu-i pricinuiseră nici un rău, dar pe care i-a osîndit la surghiun şi cărora 
le-a înşfăcat averile - ori să înşir pe cîţi inşi de viţă aleasă şi cu vază i-a 
întemniţat, lăsîndu-le pe soaţele lor cele după lege la cheremul sclavilor 
scîrboşi, pradă celei mai cumplite batjocuri; ori faptul că - chiar dacă, de 
bătrîneţe, se şubrezise de tot - el nu pregeta să se lege de femei măritate 
sau de fecioare; (ajunge numai să adaug că) în comparaţie cu excesele lui 
de la sfîrşit, faptele lui de la început ajungeau să pară neînsemnate, 
aproape ca lipsite de orice semnificaţie 46 . 

56. 1. în ultimul act al acestui delir, Licinius şi-a îndreptat 47 toate 
armele împotriva Bisericilor, prinzîndu-se în luptă cu episcopii, pe care - 
luînd seama la prietenia de care se bucurau ei din partea marelui şi 
de-Dumnezeu-iubitului împărat - îi ţinea drept cei mai de seamă potriv¬ 
nici (şi chiar duşmani) ai săi. 56.2. Lucrul acesta îi stîrnise cu osebire 
mînia împotriva noastră, făcîndu-1 să uite de dreapta-judecată a minţii, 
smintindu-1 de-a binelea şi făcîndu-1 să-i piară din amintire soarta cîte 
unora care îi mai prigoniseră pe creştini şi înainte de el; după cum îl făcea 

43. Textual: «care se îndeletniceau cu» (n. tr.) 

44. Decretele (n. tr.) 

45. vcojrepicrpoî: schimbările forţate (n. tr.) 

46. Sau «ca şi cum nici n-ar fi fost săvîrşite». (n. tr.) 

47. Textual: «s-a înarmat», (n. tr.) 







VIAŢA LUI CONSTANTIN CEL MARE 


89 


să nu-şi mai poată aminti cum se ridicase cîndva el însuşi, crud şi neîndu¬ 
plecat, împotriva cîte unora, spre a le pedepsi impietatea; sau aşa cum îl 
făcea să uite cele văzute cu ochii lui, atunci cînd fusese martorul felului 
cum însuşi fruntaşul făcătorilor de rele, al cărui nume nu-1 voi rosti 48 , 
pierea lovit de biciul lui Dumnezeu. 

57.1. Pe acesta, de cum a prins să lovească în Biserici, mînjindu-şi el 
cel dintîi sufletul cu sîngele drepţilor iubitori de Dumnezeu, l-a şi ajuns 
pedeapsa de la Dumnezeu; (pedeapsă) care şi-a început lucrarea în car¬ 
nea propriului trup, înaintînd pînă la a-i pătrunde în suflet. 57.2. Anume, 
în adîncul celor mai intime părţi ale trupului i s-a iscat mai întîi un abces 
care mai apoi s-a prefăcut într-o rană adîncă, în chip de fistulă; amîndouă 
îi măcinau necurmat măruntaiele, umplîndu-I de viermi şi răspîndind în 
jur o duhoare ca de leş. întreaga povară a cărnurilor lui ajunsese, de prea 
multa lui lăcomie, un uriaş morman de grăsime pe care (puroaiele) acelea 
o făceau să putregăiască, oferind - după cîte se pare - persoanelor ce se 
apropiau de el o privelişte greu de îndurat şi cutremurătoare. 57.3. într- 
un tîrziu, tot zbătîndu-se el în strînsoarea unei năpaste atît de cumplite, a 
început să-şi dea seama ce (greşeală) făcuse atunci când îndrăznise să se 
lege de Biserică; aşa că, mărturisindu-se înaintea lui Dumnezeu, a dat 
poruncă de încetare a prigoanei creştinilor, îndemnînd prin legi şi edicte 
împărăteşti la grabnica refacere a bisericilor şi îndemnîndu-i (pe credin¬ 
cioşi) să-şi reia datinile 49 şi să înalţe rugăciuni pentru el. 

58. 1. Iată, deci, de ce pedeapsă avusese parte cel care stîrnise pri¬ 
goana. 

Aşadar celălalt împărat, despre care e vorba în rândurile noastre, 
avusese prilejul să vadă cu propriii săi ochi şi să se încredinţeze din pro¬ 
prie cunoştinţă, de soarta care-1 ajunsese pe Maximin 50 ; cu toate acestea 
el pe toate le cufundase în apele uitării, nemaivrînd să-şi amintească nici 
de pedeapsa care-1 ajunsese pe prigonitorul de la început, nici de cruda 
soartă a celui de al doilea, care parcă se încinsese cu întîiul într-un soi de 
întrecere a răutăţii, la care fiecare căuta să se împăuneze cu ce noi 
pedepse va fi fost el în stare să mai născocească împotriva noastră. 58.2. 
Focul, sabia şi ţintuirea (pe cruce) nu-1 mai mulţumeau; la fel, nici fiarele 
sălbatice sau adîncurile mării. Fiecărei asemenea pedepse el îi opunea o 
pedeapsă încă şi mai deosebită, scoţînd şi o lege prin care (creştinii) 

48. Textual: «oricine ar fi fost el» (n. tr.) 

49. Datinele sau chiar ritualul. Textul însă e vag: auvf|0r| jtpctrreiv (n. tr.) 

50. Ca în multe locuri, textul e vag şi, fără să-şi denumească personajul, spune 
despre el doar că «s-a încredinţat neîndoielnic prin proprie experienţă, de aceste lucruri», 
în general, împăraţii vizaţi sînt probabil Maximin Tracul. Maximian, Diocleţian, Decius, 
Valerian şi Aurelian. 







puteau fi lipsiţi de lumina ochilor. Drept urmare, o mulţime foarte mare, 
nu numai de bărbaţi, ci şi de copii şi de femei şi-au pierdut care ochiul lor 
drept, care piciorul drept 51 - fie de sabie, fie din atingerea fierului roşu - 
ca apoi să fie azvîrliţi în năpasta muncii din mine. 

58. 3. Dar n-a fost nevoie de cine ştie cîtă vreme pînă ce să-l ajungă şi 
pe el mînia cea dreaptă a lui Dumnezeu, cînd încrezător în demonii pe 
care îi ţinea drept zei şi în numărul cel fără de număr al soldaţilor, a pur¬ 
ces la război. Fiindcă, lipsit 52 de nădejdea în Dumnezeu, (Maximin) a fost 
nevoit în cele din urmă să lepede de pe sine podoaba împărăteştilor 
(însemne) - care nici nu i se potrivea - şi să-şi caute şovăielnic şi nebăr- 
băteşte scăparea în fugă, amestecat în mulţime, ca apoi să nu mai ştie 
decît să se ascundă prin lanuri şi prin sate, trăgînd nădejde că în veşmin¬ 
tele lui de sclav va putea scăpa. 

58. 4. Nu putea însă scăpa de privirea ochiului lui Dumnezeu 53 , nici 
de pronia Lui a-tot-rînduitoare. Tocmai cînd socotea el că scăpase cu 
viaţă, a fost străpuns de săgeata de foc a lui Dumnezeu, care l-a trîntit cu 
capul de pămînt. Şi l-a mistuit limba de foc cea de Dumnezeu trimisă, 
desăvîrşit, nemailăsînd nici o urmă din trăsăturile lui de mai înainte, 
afară de oasele scheletului - ca la strigoi. 

59.1. Deci înrăutăţindu-i-se tot mai tare boala cea de Dumnezeu tri¬ 
misă, în cele din urmă i-au sărit şi ochii, căzînd din prinderile lor şi lăsîn- 
du-1 cu desăvîrşire orb. în felul acesta, drept urmare a foarte dreptei 
judecăţi dumnezeieşti, a trebuit şi el să îndure asprimea pedepsei alese 
de el, la început, împotriva martirilor lui Dumnezeu. Pînă la urmă, văzîn- 
du-se rămas în viaţă în pofida unei năpaste aht de mari, avea să se măr¬ 
turisească şi el Dumnezeului creştinilor, recunoscîndu-şi prin viu grai 
faptele îndreptate împotriva lui Dumnezeu. Aidoma primului (prigoni¬ 
tor), el a dat porunci tăgăduitoare, prin legi şi prin edicte scrise, mărturi- 
sindu-şi greşala privitor la aceia pe care îi ţinuse drept zei, şi nemairecu- 
noscînd, din proprie experienţă, alt Dumnezeu decît pe cel al creştinilor. 

59. 2. Toate lucrurile acestea îi erau lui Licinius cunoscute prin faptă, 
şi nu doar din auzite de la alţii; totuşi, el rămînea mai departe de nes¬ 
trămutat dintr-ale sale, aidoma unuia cu mintea cufundată în neguri. 

51. Textual: «încheietura piciorului drept», (n. tr.) 

52. Textual: «despuiat» (n. tr.) 

53. Textual: «marelui ochi», (n. tr.) 

Cuprinsul cărţii a doua 


1. Tainica prigoană a lui Liciniu şi ucide¬ 
rea de către el a episcopilor în pontica 
cetate a Amasiei. 

2. Nimicirea bisericilor şi căsăpirea epis¬ 
copilor. 

3. Cum s-a urnit Constantin în apărarea 
creştinilor ameninjaţi de prigoană. 

4. Cum s-a pregătit Constantin de război 
în duh de rugăciune, iar Liciniu, în 
temeiul unor preziceri. 

5. Liciniu aduce jertfe zeilor într-o dum¬ 
bravă. Spusa lui cu privire la idoli şi la 
Hristos. 

6. Vedeniile apărute prin oraşele supuse 
lui Liciniu, închipuind pe soldaţii lui 
Constantin străbătîndu-le străzile . 

7. Toate luptele purtate sub semnul alcă¬ 
tuit de Constantin în chipul crucii au 
fost urmate de biruinţă. 

8. Cum au fost aleşi cincizeci de bărbaţi 
ca să poarte crucea. 

9. Cum dintre doi stavrofori a fost ucis 
tocmai cel ce dase bir cu fugiţii, pe dnd 
cel rămas cu credinţă în luptă a scăpat 
cu viaţă. 

10. Ciocniri armate. Constantin iese învin¬ 
gător. 

11. Fuga lui Liciniu. Vrăjile lui. 

12. Constantin se roagă în cort şi învinge. 

13. Omenia lui Constantin faţă de prinşii 
din războaie. 

14. Mai multe despre rugăciunile pe care 
le înălţa el în cort. 

15. înşelătoarea prietenie a lui Liciniu. 
închinarea lui la idoli. 

16 Cum şi-a sfătuit Liciniu soldaţii să evite 
atacarea (însemnului) crucii. 

17. Constantin iese învingător. 

18. Moartea lui Liciniu. Triumful lui Con¬ 
stantin. 

19. Sărbători şi cîntări de laudă. 

20. Legiuirile lui Constantin privindu-i pe 
mărturisitorii credinţei. 

21. Hotărîri privitoare la bunurile muceni¬ 
cilor şi ale Bisericii. 


22. Cum şi-a dobîndit Constantin stima 
neamurilor păgîne . 

23. Cum a recunoscut el făţiş în Dumnezeu 
pricina împlinirilor sale. Despre legile 
transcrise (în paginile istorisirii de 
faţă). 

24. Legea dată de Constantin, privitoare la 
cinstirea lui Dumnezeu şi la creştinism, 
care cuprinde toate acestea. 

25. Pildă luată din vechime. 

26. Despre cei prigoniţi şi despre prigoni¬ 
torii lor. 

27. Cum s-a făcut prigoana pricină de rele 
pentru zădărîtori. 

28. Dumnezeu l-a ales pe Constantin mij¬ 
locitor al facerilor Sale de bine. 

29. Vorbele pline de evlavie ale lui Con¬ 
stantin, închinate lui Dumnezeu. 
Lauda mărturisitorilor. 

30. Lege privind încetarea surghiunului, a 
împilării din partea Sfatului cetăţii şi a 
sechestrelor. 

31. La fel şi despre cei surghiuniţi în 
insule. 

32. Despre cei osîndiţi la înjositoarele 
munci din mine şi la însărcinările 
obşteşti. 

33. Cu privire la mărturisitorii din rîndu- 
rile oastei. 

34. Eliberarea celor trimişi să muncească 
în torcătoriile de lînă şi a persoanelor 
de condiţie liberă ajunse în stare de 
sclavie. 

35. Privitor la moştenirea averilor aparţi- 
nînd martirilor, mărturisitorilor, sur¬ 
ghiuniţilor şi expropriaţilor. 

36. Moştenirea celor lipsiţi de rude trece în 
seama Bisericii. Bunurile dăruite de ei 
cuiva anume rămîn inamovibile. 

37. Deţinătorii unor asemenea ţarini, gră¬ 
dini sau case, urmează să le înapoieze, 
păstrînd pentru ei doar foloasele ago¬ 
nisite de pe urma lor 54 . 

38. în ce chip se cer satisfăcute cererile 
privitoate la acestea. 


54. Sau: uzufructul (n. tr.) 

39. Cuvine-se vistieriei 55 să înapoieze 
bisericilor pămînturile, grădinile, 
casele şi celelalte bunuri. 

40. Gropniţele mucenicilor şi cimitirele 
urmează a fi date înapoi bisericilor. 

41. Cei ce vor fi cumpărat bunuri (din avu¬ 
tul) bisericilor, precum şi cei ce le vor fi 
căpătat în chip de dar, urmează să le 
înapoieze. 

42. îndemn la slujirea plină de rîvnă a lui 
Dumnezeu. 

43. Trecerea în faptă a poruncilor date de 
Constantin prin lege. 

44. Cum a promovat Constantin pe dem¬ 
nitarii creştini. Demnitarilor păgîni nu 
le-a mai fost îngăduită jertfirea (la 
idoli). 

45. Cu privire la legile care au pus opre¬ 
lişte jertfelor şi au răspîndit porunca 
de a se înălţa biserici. 

46. Scrisoarea trimisă de Constantin lui 
Eusebiu şi celorlalţi episcopi, privi¬ 
toare la zidirea bisericilor precum şi la 
faptul că (locaşurile) vechi se cereau 
refăcute şi - cu ajutorul cîrmuitorilor - 
făcute mai încăpătoare. 

47. Cum a scris el împotriva cinstirii idoli¬ 
lor. 

48. Edict al lui Constantin, trimis provin¬ 
ciilor: despre rătăcita credinţă cea în 
mulţi zei, cu o înainte-cuvîntare despre 
răutate şi despre virtute. 

49. Despre părintele iubitorului-de-Dum- 
nezeu Constantin cît şi despre Diocle- 
ţian şi Maximian, urgisitorii. 

50. Prigoana a încetat în urma unui oracol 
al lui Apollo, în care se spunea că pro¬ 
orocirile nu vor mai putea avea loc, din 
cauza drepţilor. 

51. Pe când era încă tînăr, a auzit Constan¬ 
tin cum, spunîndu-i-se lui Diocleţian 
că creştinii ar fi drepţii (pămîntului), a 
dat împăratul porunca scrisă ca creşti¬ 
nii să fie prigoniţi. 

52. La cîte chinuri şi pedepse îndrăznitu- 
s-a a-i supune pe creştini. 


55. Adică: fiscului (n. tr.) 

56. Textual: prezbiterul (n. tr.) 

57. Cu nuanţa de «confruntare între 
curente de opinie» sau «de idei» (n. tr.) 


53. Cum au adăpostit neamurile barbare pe 
creştini. 

54. Ce soartă i-a aşteptat pe prigonitorii 
care dăduseră ascultare oracolului. 

55. Cuvîntul de laudă înălţat lui Dumnezeu 
de către Constantin. Mărturisirea lui 
privitoare la semnul crucii. Rugăciune 
pentru Biserici şi pentru neamuri. 

56. Constantin se roagă ca toţi să devină 
creştini, fără însă a sili pe cineva. 

57. Cuvîntul de laudă înălţat lui Dumnezeu 
pentru lumina răsărită de El, prin Fiul 
Său, celor căzuţi în rătăcire. 

58. încă un cuvînt de laudă pentru felul 
chivernisiră lumii. 

59. Cuvînt de laudă către Dumnezeu, Cela 
ce întotdeauna povăţuieşte la bine. 

60. La sfîrşitul edictului: îndemnuri ca 
nimeni să nu stea în calea altuia. 

61. Cum s-au stîrnit din Alexandria certuri 
din pricina învăţăturii lui Arie. 

62. Cu privire la acesta din urmă şi la meli- 
tiani. 

63. Cum a scris Constantin prin trimişi, ca 
să facă pace. 

64. Scrisoarea lui Constantin către episco¬ 
pul Alexandru şi către preotul 56 Ariei 

65. Cum necurmat se îngrijea Constantin 
de pacea (împărăţiei). 

66. Cum a îndreptat el certurile 57 din 
Africa. 

67. în care se arată că în Răsărit a fost lea¬ 
gănul credinţei. 

68. Mîhnit de înfruntarea (dintre creştini), 
Constantin îi sfătuieşte la pace. 

69. Din ce s-a iscat cearta lui Alexandru cu 
Arie, şi cum s-ar fi cuvenit ca ei să nu 
stăruie asupra acelor lucruri. 

70. îndemnuri la împăcare. 

71. Cum nu se cuvine să te cerţi pentru 
nişte cuvinte fără însemnătate şi în 
jurul aceloraşi lucruri. 

72. Cum - datorită evlaviei sale - a ajuns 
Constantin să plîngă de durere; şi cum, 
deşi urma să călătorească spre melea¬ 
gurile Răsăritului, a fost ţinut în loc de 
cele petrecute. 

73. Zavistia şi neînţelegerile au continuat 
chiar şi după primirea scrisorii lui 
Constantin. 





CARTEA A DOUA 


1.1. Aşa s-a prăbuşit (împăratul) cel arătat (de noi) pînă în adîncul 
genunii împotrivitorilor lui Dumnezeu; şi făcîndu-se în aceasta, spre răul 
său, părtaş zelului celor a căror pieire, datorată înrăitei lor necredinţe, o 
putuse el vedea cu propriii săi ochi - a stîrnit prigoana împotriva creştini¬ 
lor, ca para unei văpăi altminteri stinse demult, înteţind cumplita vîlvă- 
taie a necredinţei încă şi mai vîrtos decît înaintaşii săi. 2. Se purta întoc¬ 
mai ca o fiară primejdioasă sau ca un şarpe adunat şi încolăcit în jurul său, 
pufnind de furie şi de urîciune; doar că, de frica lui Constantin, el zăbo¬ 
vea să pornească pe faţă cu război împotriva Bisericilor lui Dumnezeu 
aflate în puterea sa; în schimb, (cu timpul) tot ţinîndu-şi veninul răutăţii 
tăinuit, a pus într-ascuns şi pe alocuri capcane episcopilor, pe cei mai 
influenţi dintre ei ucigîndu-i cu ajutorul vicleanului sprijin al guvernato¬ 
rilor de provincie. Felul cum îşi aflau aceştia moartea era atît de neobiş¬ 
nuit, încît nimănui nu-i mai ajunsese vreodată asemenea lucru la auz; iar 
cele petrecute în ponticul oraş al Amasiei întrece pînă şi culmile cruzimii. 

2. 1. Şi anume, acolo, după prigoana dintîi, au fost năruite biserici 
pentru a doua oară, de sus şi pînă jos; unele au fost chiar închise de cîr- 
muitorii locurilor, astfel încât nimeni, dintre cei în drept să aducă lui 
Dumnezeu legiuitele slujbe, să nu se mai poată aduna. Fiindcă acela care 
dăduse asemenea poruncă nu putea pricepe că ele 58 se săvîrşeau spre 
folosul (chiar al) său, gîndind astfel din pricina conştiinţei sale împovă¬ 
rate, ci era încredinţat că prin toată fapta noi nu urmăream decît să aba¬ 
tem îndurarea lui Dumnezeu asupra lui Constantin. 2. Or, fiind cîte unii 
dintre (cîrmuitori) slugarnici şi linguşitori, şi gîndind ei cum să facă spre 
a-i fi nelegiuitului pe plac, pe cei mai influenţi fruntaşi ai bisericilor i-au 
supus pedepselor capitale; ceea ce a făcut ca oameni care nu dăduseră 
vreodată temei niciunei învinuiri să fie tîrîţi (prin închisori) şi pedepsiţi 
deopotrivă cu ucigaşii de rînd. Ba unii şi-au aflat sfîrşitul în cîte un chip cu 
totul nou, cu trupul ciopîrţit de sabie în nu ştiu cîte bucăţele; pentru ca 

58. Slujbele (n. tr.) 

după o atît de cumplită osîndă - a cărei grozăvie întrece tot ce ne-a ajuns 
pînă azi la auz 59 - să fie aruncaţi în adîncul mării, peştilor făcîndu-li-se 
hrană. 3. Aşa şi cu puţină vreme înainte, o parte din bărbaţii credincioşi 
lui Dumnezeu au luat calea surghiunului; aşa, meleagurile (nelocuite) şi 
pustia 60 au primit iar în sînul lor pe slujitorii lui Dumnezeu. Ei, şi de 
vreme ce - precum se vede - pînă şi aceste (netrebnicii) îi ieşiseră tiranu¬ 
lui cu spor, şi-a pus el în gînd să pornească iar prigoana împotriva tuturor 
(creştinilor). 

(Liciniu) era foarte hotărît; nimic nu l-ar fi putut opri să treacă la 
faptă, dacă Dumnezeu, apărătorul (credincioşilor) Săi, n-ar fi purces să 
zăgăzuiască ameninţarea, îndrumîndu-1 61 spre aceste meleaguri pe sluji¬ 
torul Său Constantin ca (lumina) unui far 62 aprins în inima întunericului 
şi a beznelor nopţii. 

3. 1. Cînd şi-a dat acesta seama că (grozăviile) care îi ajungeau la 
ureche întreceau puterea de îndurare (a omului), a cumpănit îndelung; 
dar cum înnăscuta-i dragoste de oameni se împletea la el cu străşnida, a 
sărit întru apărarea oropsiţilor, cugetînd că scăparea unei atît de mari 
mulţimi de oameni cu preţul înlăturării unuia singur nu putea fi socotită 
altfel dedt o cauză sfîntă pusă sub semnul evlaviei. Fiindcă de n-ar fi dat 
el glas dedt multei sale iubiri de oameni şi dacă s-ar fi milostivit de acela 
care nu merita să suferi pentru el, lucrul nu i-ar fi fost de nid un folos, 
fiindcă n-ar fi avut darul să-l clintească (pe Liciniu) din relele lui apucă¬ 
turi; dimpotrivă, l-ar fi înrăit şi mai tare împotriva oamenilor aflaţi în 
puterea lui; iar celor care avuseseră de suferit de pe urma lui nu le-ar mai 
fi rămas nici o nădejde de scăpare. 2. Deci înţelegînd împăratul aceste 
lucruri, cu grabă şi nezăbavnic s-a urnit spre a le întinde celor ajunşi în 
străfundurile năpastei o mînă izbăvitoare. Oastea şi-a înzestrat-o ca de 
obicei. Şi a adunat în jurul său întregul efectiv al infanteriei şi al cavale¬ 
riei; doar că deasupra, în fruntea tuturor, îşi croia drum însemnul acela al 
nădejdii aşezate în Dumnezeu. 

4.1. Dar mai înţelegînd el bine că în acele clipe avea nevoie, mai mult 
ca oridnd, de sprijinul rugătiunii, a chemat la sine pe preoţii lui Dumne¬ 
zeu, cu gîndul că era de datoria lui să-i aibe în preajma sa întru buna pază 
a sufletului. 2. Pe de altă parte, (Liciniu) - care, în tiranica lui domnie, se 
socotea întrucâtva la adăpost înştiinţat fiind, că în biruinţele lui asupra 
vrăjmaşilor, Constantin nu se sprijinise pe nimeni altul decît numai pe 
ajutorul 63 lui Dumnezeu (precum şi că, aşa cum s-a arătat, preoţii Aceluia 

59. Sau «întrece tot ce ne-a fost dat să auzim în tragedii» (n. tr.) 

60. Textual: «cîmpul şi pustiul» (n. tr.) 

61. Textual: «trăgîndu-1 de mînă» (n. tr.) 

62. Textual: «luminător mare» (n. tr.) 

63. Textual: «pe împreună- lucrarea lui Dumnezeu» (n. tr.) 

se aflau necurmat în preajma lui, iar însemnul mântuitoarelor Patimi era 
purtat înaintea lui şi a întregii oşti), a socotit atare veste vrednică doar de 
un hohot de rîs, de batjocură şi de împroşcarea ei cu ocări. însă după 
aceea a adunat în jurul său pe prevestitorii şi pe ghicitorii Egiptului, pe 
vrăjitori şi pe descântători, pe preoţii aducători de jertfe şi pe proorocii 
părelnicilor săi dumnezei, străduindu-se să-şi cîştige prin jertfe bună¬ 
voinţa acestor zei închipuiţi şi întrebîndu-i ce sfîrşit va avea pentru el 
războiul care tocmai izbucnise. 3. Aceia i-au răspuns neîntîrziat şi într-un 
glas că îşi va birui vrăjmaşii şi că va cîştiga războiul, grăindu-i printr-o 
întreagă înşiruire de profeţii şi în stihurile plăcut-sunătoare a tot soiul de 
preziceri; în zborul păsărilor, ornitomanţii i-au citit şi ei că soarta era de 
partea lui; iar aducătorii de jertfe i-au tîlcuit în spasmele măruntaielor 
acelaşi răspuns. 

întărit de prevestirile lor înşelătoare, a pornit (şi Liciniu) la rîndul 
său cu îndrăzneală să înfrunte - pe cît îi sta lui în puteri - oastea (lui Con¬ 
stantin), care se apropia. 

5. 1. în pragul bătăliei 64 , Liciniu a adunat elita gărzilor sale precum 
şi pe cei mai preţuiţi dintre prieteni într-unul din locurile pe care le ţineau 
ei drept sfinte, unde se afla o dumbravă destul de întinsă şi străbătută de 
ape, înţesată de statui cioplite în piatră ale închipuiţilor săi zei. După ce a 
aprins în cinstea acestora luminări de ceară şi le-a adus obişnuitele jertfe, 
pare-se că le-ar fi vorbit acelora după cum urmează: 

5. 2. «Prieteni şi tovarăşi ai mei de luptă! 

Iată aici pe zeii noştri părinteşti, pe care am fost învăţaţi să-i cinstim 
din moşi-strămoşi. Bărbatul aflat în fruntea oştii vrăjmaşe s-a rupt mişe¬ 
leşte de tradiţiile strămoşeşti şi s-a luat după o învăţătură a necredinţei, 
sîrguind fără noimă unui zeu străin - găsit de el nici n-aş şti să vă spun 
unde - şi batjocorindu-şi ostaşii cu ruşinosul însemn al acestuia. încreză¬ 
tor în el, Constantin a pus mîna pe arme şi a pornit... - dar nu atît împo¬ 
triva noastră, ci mult mai degrabă împotriva zeilor înşişi, pe care i-a 
trădat. 

5. 3. A sosit, aşadar, clipa care va lămuri cine anume se înşală; clipa 
care va hotărî între zeii veneraţi de noi, şi aceia cărora li se închină împo- 
trivitorii noştri 65 . Căci ea sau ne face să izbîndim şi va aduce dovadă că 
zeu noştri sînt cei cu adevărat izbăvitori şi de nădejde, sau - în caz că zeul 
acela singuratic al lui Constantin, venit de cine ştie unde, va izbuti să 
biruie mulţimea întotdeauna prisositoare a zeilor noştri - nimeni nu va 
mai avea temei să ezite cărei divinităţi se cuvine să ne închinăm, fiind ori- 

64. Textual: «în pragul războiului» (n. tr.) 

65. Textual: «partida cealaltă» (n. tr.) 

cum nevoit să treacă de partea învingătorului şi să-i aducă plata 66 cuve¬ 
nită biruinţei. 

5. 4. Deci dacă va izbîndi zeul acela străin - şi, astăzi, batjocorit de 
noi - atunci să cadă toate piedicile care ne vor fi oprit mai înainte să-l 
recunoaştem şi să-l venerăm, iar celor cărora în van le-am aprins lumi¬ 
nări să le spunem pentru totdeauna «rămas bun!» Dar dacă vor izbîndi ai 
noştri - ceea ce nu poate fi pus la îndoială -, abia atunci după biruinţă 
vom porni noi (cu adevărat) la luptă împotriva necredincioşilor!» 

5. 5. Aşa le-a grăit Liciniu celor aflaţi acolo; iar noi, cei care însem¬ 
năm slovă în scrierea de faţă, i-am aflat spusa după puţină vreme, de la 
unii care o putuseră auzi chiar cu urechile lor. 

După rostirea acestor cuvinte, Liciniu a dat poruncă oştii să treacă 
la atac. 

6.1. între timp, zice-se că prin cetăţile aflate sub ascultarea tiranului 
s-ar fi arătat un semn anevoie 67 de lămurit prin cuvinte. Părutu-li-s-a, 
anume, oamenilor a vedea felurite unităţi de ale lui Constantin străbătînd 
oraşul cu înfăţişarea unor învingători - cu toate că, de fapt, nu se făcuse 
văzut nicăieri nici măcar un singur asemenea ostaş. Or, singură o putere 
neobişnuită, venită de sus, putea da chip viitorului prin mijlocirea unei 
asemenea arătări! 

2. în fine, în clipa încăierării, atacul l-a început acela care călcase 
învoiala de bună-înţelegere. Constantin L-a invocat pe Mîntuitorul şi 
Preaînaltul Dumnezeu 68 , le-a dat şi soldaţilor săi aceeaşi parolă şi a ieşit 
biruitor din încăierare. Nu mult după aceea l-a învins pe Liciniu şi într-o 
a doua bătălie, într-un chip şi mai strălucit, purtînd necurmat mîntuitorul 
însemn în fruntea oştilor sale. 

7. Unde se arăta semnul 69 acela, acolo o luau şi duşmanii la fugă, 
urmăriţi de învingători. Luînd împăratul aminte la aceasta, pe oriunde se 
întîmpla să-şi vadă oastea ajunsă la strîmtoare, a poruncit ca biruitorul şi 
mîntuitorul însemn să fie purtat într-acolo în chipul leacului aducător de 
izbîndă; iar biruinţa nu se lăsa aşteptată, căci voia lui Dumnezeu 70 îi oţe- 
lea şi-i învigora pe cei ce luptau (de partea lui), redîndu-le tăria. 

8. Acest fapt l-a hotărât pe Constantin să aleagă din rândurile gărzilor 
sale de corp nu mai puţin de cincizeci de bărbaţi puternici, viteji şi plini de 
frica lui Dumnezeu, cărora le-a dat poruncă să nu se îngrijească de nimic 
altceva decât de paza însemnului. Singura lor datorie consta, aşadar, din a 

66. Cu înţelesul de «răsplată» (n. tr.) 

67. Textual: «s-ar fi arătat ceva cu neputinţă de lămurit» (n. tr.) 

68. «Dumnezeu, Cel mai presus de toate» (n. tr.) 

69. Textul spune doar «acesta», pronumele putîndu-se referi la «semnul» menţio¬ 
nat mai sus, dar mai curînd la «labarum»-ul purtat de oastea lui Constantin, (n. tr.) 

70. Textual: «soarta (vrută) de Dumnezeu» (n. tr.) 

sta în preajma însemnului, din a-1 păzi şi din a-1 purta cu rîndul pe umeri 
- lucru povestit de împărat chiar nouă, scriitorului cărţii, mult după 
aceste întîmplări, într-o clipă de răgaz; căruia însă i-a mai adăugat încă o 
întîmplare minunată şi vrednică de amintit în scris. 

9. 1. Povestea, aşadar, Constantin că odată - în miezul unei încăie¬ 
rări în care oastea-i fusese cuprinsă de o mare zarvă şi intrase în deban¬ 
dadă - din laşitate, soldatul care purta însemnul pe umeri îşi pierduse 
cumpătul şi trecuse însemnul în grija altuia, ca să poată fugi de la locul 
bătăliei. Dar abia apucase acesta să primească însemnul, abia avusese 
celălalt timp să iasă de sub ocrotirea lui, că iată, o dardă 71 l-a izbit în pîn- 
tece, ucigîndu-1 pe loc. 2. Şi în vreme ce acesta plătea preţul laşităţii şi al 
lipsei sale de credinţă, zăcînd acolo răpus de năpraznă, l-a ocrotit izbăvi¬ 
torul însemn tocmai pe celălalt, care înălţase însemnul pe umerii săi, cru- 
ţîndu-i viaţa şi scăpîndu-1 de nenumăratele proiectile ţintite în el; căci 
toate se înfipseseră pînă la urmă în coada însemnului, lăsîndu-1 pe purtă¬ 
torul lui nevătămat. 

Fost-a întîmplarea aceasta minune cum nu este mai mare, ca dardele 
ţintite de vrăjmaş înspre un lucru atît de subţiatic cum era coada însem¬ 
nului, să se şi înfigă în el şi să rămînă înfipte, iar purtătorul să scape cu 
viaţă - VTÎnd prin asta să arate că bărbaţii învestiţi cu asemenea îndato¬ 
rire nu trebuiau să se teamă că ar putea fi vreodată loviţi. 

3. Istorisirea de mai sus nu-mi aparţine, ci - aşa cum s-a întîmplat 
şi în alte rînduri - a ajuns la urechile mele chiar din gura împăratului. 
Acesta, după primele biruinţe, purtate prin puterea lui Dumnezeu, a por¬ 
nit mai departe în fruntea unei oşti rînduite în formaţie de marş 72 . 

10. 1. Chiar la întîia încăierare, neputîndu-i sta înainte, comandanţii 
din prima linie ai părţii potrivnice au lepădat armele, zvîrlindu-le cu 
amîndouă braţele, şi s-au aruncat la picioarele împăratului. El i-a primit 
pe toţi în rîndurile sale fără să se atingă de ei, bucuros să le poată dărui 
viaţa. 2. Alţii însă au păstrat armele, înfruntînd riscurile ciocnirii cu duş¬ 
manul. Văzîndu-i împăratul neînduplecaţi de prietenosul său îndemn la 
înţelegere, a dat porunca de atac. Aceia n-au zăbovit să întoarcă spatele şi 
să-şi caute scăparea în fugă. După legile războiului, o parte din ei au fost 
prinşi şi ucişi; însă cei mai mulţi s-au învălmăşit unii cu alţii, căzînd răpuşi 
de propriile lor spade. 

11.1. Zguduit de o asemenea întorsătură şi văzîndu-se rămas desco¬ 
perit şi fără ajutor de la ai săi, Liciniu, singurul vinovat 73 (pe care aproape 

71. BeÂoţ, aici cu înţelesul generic de «proiectil», poate fi şi săgeată, şi suliţă (n. tr.) 

72. Sau: «de luptă» (n. tr.) 

73. Sau: «începătorul» (n. tr.) 

toată întreaga oaste strînsă - precum şi ajutoarele primite - îl părăsiseră, 
şi căruia faptele îi dovediseră nimicnicia nădejdii în cei pe care-i credea 
dumnezei), a rupt-o ruşinos la fugă. Şi gonind el însoţit doar de puţini, 
s-a întors în inima ţinuturilor sale, la adăpost, deoarece iubitorul de 
Dumnezeu Constantin poruncise alor săi să nu-1 urmărească prea îndea¬ 
proape, spre a-i da fugarului sorţi de scăpare: anume, trăgea nădejde 
Constantin că - luînd seama la dezastrul său - Liciniu va sfîrşi prin a se 
lepăda de cumplita-i sminteală, dînd ascultare gîndului celui bun. 2. Or, 
în vreme ce - urmare prisosului său de dragoste faţă de semeni - Con¬ 
stantin închipuia gînduri ca acestea, hotărît să nu-1 ţină pe celălalt de rău, 
ci chiar să-i dăruiască iertarea (deşi celălalt nu se dovedise vrednic de ea), 
Liciniu îşi vedea mai departe de răutăţile lui, înşirînd sminteală peste 
sminteală şi căpătînd îndrăzneală pe zi ce trecea mai mult. Şi cu rît se 
dăruia el mai mult urîtelor şi amăgitoarelor năravuri, cu aht prindea 
îndrăzneală mai mare; de unde şi pentru unul ca el s-ar fi putut spune - 
ca despre tiranul de altădată - că «Dumnezeu îi împietrise inima». 

12. 1. Şi în vreme ce, dedîndu-se la astfel de apucături, se prăvălea 
Liciniu pe povîrnişul pierzaniei, văzînd împăratul că avea nevoie de o a 
doua înfruntare cu arme, I-a închinat Mîntuitorului său întreg răgazul pe 
care-1 avea. Pusese să-i fie ridicat cortul undeva afară, dt mai departe 
de tabără; la adăpostul lui, Constantin ducea o viaţă curată, înălţînd în 
duh de sfinţenie rugădunile sale lui Dumnezeu - după pilda proorocului 
de altădată al lui Dumnezeu, despre care ne adeveresc Scripturile Sfinte 
că-şi ridicase cortul în afara vălmăşagului taberei. 

Puţini - dar a căror credinţă şi statornică dăruire faţă de Dumnezeu îi 
erau cunoscute - puteau zăbovi acolo. însă, de dte ori îşi începea pregăti¬ 
rile de luptă, era la el un fapt obişnuit (să se cufunde în rugăciune); simţul 
de prevedere îl făcea ogoit şi-l îndemna să purceadă în toate după voia lui 
Dumnezeu. 

2. Ei bine, în asemenea clipe de răgaz, în vreme ce-şi înălţa rugă¬ 
ciunile către Dumnezeu 74 , mai întotdeauna avea Constantin parte şi de o 
teofanie; după care - ca unul cu adevărat mînat de Duhul lui Dumnezeu 75 
- ieşea degrabă afară din cort şi le striga oamenilor să pornească neîntâr¬ 
ziat, să nu zăbovească nici o clipă şi să pună imediat mîna pe arme. Iar 
aceia se năpusteau ca un singur om şi loveau cu voinicie, pînă dnd - în 
puţina vreme a unui singur ceas - se făceau stăpîni pe victorie, înălţîn- 
du-şi biruitoarele însemne peste capetele vrăjmaşilor. 

13. 1. Aşa obişnuia împăratul să se poarte pe dmpul de luptă şi aşa 
făcuse el şi mai înainte; cu sufletul necontenit închinat Dumnezeului său, 


74. Textual: «Dumnezeului său» (n. tr.) 

75. Textual: «ca pus în mişcare sub o inspiraţie dumnezeiască». - Am preferat «teo¬ 
fanie», iar nu «vedenie» sau «apariţie», primul termen fiind de disociat, în vocabularul 
patristic, de practicele mantice. (n. tr.) 

gîndind ca în toate să nu plinească decît voia Acestuia, se ţinea dt mai 
departe de multa vărsare de sînge. 2. De unde se poate vedea că el se fră- 
mînta pentru soarta 76 vrăjmaşilor în aceeaşi măsură în care se îngrijea de 
viaţa alor săi. De aceea îşi şi îndemna el oamenii ca, după o biruinţă, să 
cruţe întotdeauna viaţa prinşilor, ca să nu sortească morţii nişte fiinţe 
omeneşti de aceeaşi alcătuire 77 ca a lor. Iar de dte ori băga de seamă că nu 
mai putea stăpîni furia soldaţilor, îi potolea prin mijlocirea banilor, 
poruncind ca fiecărui ins care avea să aducă cu el un duşman prins să-i fie 
plătită, pe drept, o anumită sumă de bani. 

Iată, aşadar, ce şiretlic fusese în stare să născocească împăratul, în 
isteţimea lui, ca să scape vieţile unor oameni: un şiretlic care nu însemna 
dedt că împăratul le răscumpăra acelora viaţa cu banii săi; un şiretlic 
căruia avea să-i datoreze supravieţuirea pînă şi un mare număr de 
barbari. 

14. 1. De asemenea vicleşuguri 78 - precum şi de nenumărate altele 
întru totul asemănătoare - îi plăcea deci împăratului să se folosească 
îndeobşte. Or, şi de data aceasta s-a închis el înaintea luptei - aşa cum îi 
şedea în obicei - în cort, petrecîndu-şi în rugăciune tot răgazul ce-i mai 
rămînea. Şi cum se ţinea departe de tot ce i-ar fi putut face viaţa uşoară şi 
plăcută, se călea în posturi, trupul strunindu-şi-1; iar acum se străduia 
să-L înduplece pe Dumnezeu prin rugăminţi stăruitoare să Se milosti- 
vească de el, să-i vină în ajutor - (dar) şi să împlinească ce-Şi va fi pus El 
în gînd să facă. 

2. Aşa se îngrijea Constantin de treburile statului fără a-şi îngădui 
nici o clipă de răgaz 79 şi rugîndu-se pentru salvarea duşmanilor nu mai 
puţin decît pentru a oamenilor săi. 

15. Şi iarăşi şi-a pus Liciniu, fugarul de mai adineauri, pe chip masca 
prefăcătoriei 80 , făţărindu-se şi cerşind înnoirea jurăminţilor de priete¬ 
nie. Pe care împăratul nu s-a dat în lături să i le ofere în termenii unei 
înţelegeri (precise) din care urmau să tragă foloase atît (el) dt şi întreaga 
împărăţie 81 . Celălalt a răspuns arătîndu-se voitor a se supune înţelegerii 
şi întărindu-şi spusa prin grele jurăminţi de credinţă; dar în taină s-a por¬ 
nit din nou să adune oaste şi să o instruiască, luînd-o de la capăt cu răz¬ 
boiul şi cu bătăliile, nepregetînd să se alieze cu barbarii şi cercetînd 82 

76. Textual: «de salvarea» (n. tr.) 

77. $0oig: fire, natură (n. tr.) 

78. Textual: «de astfel de lucruri... surori cu ele...» (n. tr.) 

79. Textual: «fără somn» (n. tr.) 

80. Textual: «Şi iar s-a prefăcut (Liciniu), de curînd-fugarul, cu înşelăciune» (n. tr.) 

81. Textual: «în termenii unor înţelegeri (precise) formulate aşa fel îndt să fie avan¬ 
tajoase pentru viaţă şi folositoare întregului (imperiu) (n. tr.) 

82. Textual: «bătînd drumurile şi cercetînd» (n. tr.) , 

necurmat, în căutarea unor dumnezei noi (de vreme ce întîii îl dezamă¬ 
giseră). Nu încape vorbă că Liciniu nu voia să-şi mai amintească nimic 
din dte doar cu puţin înainte rostise el cu privire Ia zei, nici să recunoască 
drept singur Dumnezeu pe Acela care se dovedise a fi ocrotitorul lui 
Constantin; şi - oricît de caraghios ar părea - tot alerga după alţi zei cît 
mai numeroşi şi dt mai necunoscuţi 83 mai înainte. 

16. 1. Dar învăţînd el din păţanie ce dumnezeiască şi negrăită putere 
se ascundea în mîntuitorul însemn care îndrumase oastea lui Constantin 
să iasă biruitoare, a început Liciniu să-şi îndemne soldaţii să nu se năpus¬ 
tească niciodată spre acesta şi să nu privească spre el ca la ceva neînsem¬ 
nat 84 , întrudt însemnul era însufleţit de o putere în stare de orice, străină 
şi potrivnică lui 85 - fapt care făcea ca înfruntarea lui să trebuiască neapă¬ 
rat ocolită. Apoi, dînd aceste ordine, s-a grăbit să se încleşteze în luptă cu 
Constantin, care, în omenia sa, zăbovise amînînd dt putuse clipa fatală 
vrăjmaşului său. 

2. încrezători în droaia lor de zeităţi, aceia s-au năpustit cu mulţime 
mare de oaste, purtînd necurmat înaintea lor cioplite, neînsufleţite şi ido- 
leşti chipuri de morţi; doar că, încins cu platoşa credinţei, Constantin 
punea pretutindeni stavilă puzderiei vrăjmaşilor mîntuitorul şi de-viaţă- 
făcătorul însemn, ca o înfricoşătoare strajă relelor. La început, împăratul 
a mai zăbovit o vreme, din pricina înţelegerii încheiate, ca nu cumva să 
ajungă el întîiul la înfruntarea armată; 

17. însă văzînd el îndărătnicia duşmanilor, care se grăbiseră să pună 
mîna pe arme 86 , s-a mîniat, şi, într-un singur iureş, a spulberat întreaga 
oaste a potrivnicilor, culegînd odată cu izbînda asupra vrăjmaşilor şi 
biruinţa, asupra demonilor. 

18. După săvîrşirea tuturor acestora, a dat Constantin judecăţii - 
după legea războiului - pe însuşi de-Dumnezeu-urîtul Liciniu şi pe tova¬ 
răşii lui cei mai apropiaţi, adudnd asupra lor pedeapsa ce o meritau. 
Odată cu tiranul au fost întemniţaţi şi au pierit primindu-şi cuvenita 
osîndă şi cei care-1 sfătuiseră pe acela să se măsoare în luptă cu Dumne¬ 
zeu, iar cei care doar cu puţin înainte îşi puseseră nădejdea în prezicători 
au putut cunoaşte din faptă ce fel de Dumnezeu era Acela al lui Constan¬ 
tin şi au mărturisit că Acesta era adevăratul şi singurul Dumnezeu. 

19.1. Iar'dacă au fost necredincioşii zvîrliţi în lături, astfel încît să nu 
mai fie pieâică bunului mers al împărăţiei , curăţatu-s-au şi razele soa¬ 
relui de prihana ţiranicei atingeri 87 . Toate provinciile 88 aflate sub stăpî- 

83. Textual: «cît mai mulţi şi dt mai noi» (n. tr.) 

84. Sau: «să nu privească la el cu dispreţ» (n. tr.) 

85. (Litiniu). 

86. Textual: «pe sabie» (n. tr.) 

87. Textual: «de (pecetea) domniei tiranice» (n. tr.) 

88. Sau: «popoarele» (n. tr.) 

i „ti 

nire romană s-au unit întreolaltă: cele de la răsărit au făcut cu celelalte 
împreună un singur tot, întregul trup al statului pâtrunzîndu-se de fru¬ 
museţea unei singure voinţe 89 , ca purcezînd de la un singur cap; fiindcă 
acum puterea monarhică era prezentă pretutindeni. Strălucitoarele răs- 
frîngeri de lumină ale evlaviei le îndulceau acum zilele celor mai înainte 
vreme cufundaţi în întuneric şi în umbra morţii. Amintirea urgiilor de 
altădată pierise; pretutindeni, tot omul îl proslăvea pe învingătorul din 
luptă, recunoscând că numai izbăvitorul acestuia putea fi mărturisit drept 
Dumnezeu. 2. Iar Constantin - cel întru totul neasemuit pentru credinţa 
lui în Dumnezeu - biruitorul împărat (care-şi adăugase acest stăpînesc 
epitet drept urmare biruinţei cu care-1 dăruise Dumnezeu peste toţi vrăj¬ 
maşii şi potrivnicii) a luat în stăpînire şi Răsăritul (împărăţiei), refăcând 
sub el vechea unitate a statului roman. 

Astfel a şi chivernisit el - ca singur stăpînitor peste toţi - propovă- 
duirea împărăţiei lui Dumnezeu, cârmaci făcîndu-se al întregii puteri şi al 
întregii rânduieli de viaţă romane 90 . 

3. Aşa a pierit în uitare groaza de urgia care mai înainte vreme îi 
chinuise pe toţi. Poporul de prin toate provinciile şi oraşele o ţinea într-o 
sărbătoare; tot omul care înainte vreme nu ştia decât să umble cu capul 
plecat, acum ţi se uita în ochi cu zîmbetul pe faţă şi cu un licăr în privire. 
Corurile şi imnurile cântate de ei îl proslăveau pe Dumnezeu, împăratul 
împăraţilor, ca fiind Cel mai presus decît toată făptura; apoi - cu urări ce 
păreau a nu mai lua sfîrşit - aduceau cinstire drept-biruitorului Constan¬ 
tin (precum şi atît de chipeşilor lui fii, de-Dumnezeu-iubitorii cezari) 91 . 
Nimeni nu-şi mai amintea de relele de altădată; toată urâciunea necredin¬ 
ţei căzuse pradă uitării; toţi se bucurau de fericirea acelor zile şi aşteptau 
cu nerăbdare să vadă ce le pregătea dimineaţa de mîine. 

20. 1. Aşa au fost promulgate şi la noi - în felul cum de pe acum şi 
avuseseră parte de ele locuitorii celeilalte jumătăţi a lumii - edicte însu¬ 
fleţite de dragostea de oameni a împăratului, legi pătrunse de 92 frica lui 
Dumnezeu, care ofereau oamenilor prilej nesfârşit de speranţă în bine 93 . 
Locuitorilor din provincii, ele le acordau tot ce le era de trebuinţă şi de 
folos, iar bisericilor lui Dumnezeu le recunoşteau cele cuvenite; 2. dar, 
înainte de orice, ele chemau înapoi din surghiun pe toţi aceia care, 
nevrind să se închine idolilor, fuseseră izgoniţi şi siliţi de guvernatorii 
provinciilor să ia calea pribegiei. Aceleaşi legiuiri îi absolveau de însărci- 

89. Sau: «a unei autorităţi unice» (n. tr.) 

90. Sau: «Astfel, cîrmaci făcîndu-se al întregii puteri şi rînduieli de viaţă romane, 
(Constantin) devenea începătorul acelei monarhii în care cuvîntul lui Dumnezeu avea să 
fie răspîndit pretutindeni» (sau «vestit tuturor»). - Text obscur, (n. tr.) 

91. Text corupt (n. tr.) 

92. Textual: «respirînd» (n. tr.) 

93. Textual: «ofereau tot felul de făgăduinţe de bunătăţi» (n. tr.) 

nări pe cei care, în temeiul aceleiaşi pricini, fuseseră înscrişi în sfaturile 
cetăţilor, şi rînduiau tuturor celor cărora le fuseseră confiscate averile 
să şi le capete înapoi. 3. Totodată, tot omul care, în timpul restriştei, se va 
fi distins printr-o neobişnuită şi lui-Dumnezeu-închinată putere de a 
îndura 94 şi care ajunsese prada grozăviilor vieţii din mine, sau cel care 
avusese de ispăşit în singurătatea unei insule, aidoma celui silit să tru¬ 
dească la munci publice de rînd, (sortite sclavilor) - toţi aceştia s-au 
văzut, în virtutea acestor legi, sloboziţi pe faţă 95 de toate necazurile de 
mai sus. La fel i-a despovărat de ruşine recunoştinţa împăratului şi pe 
bărbaţii pe care neclintirea lor în dumnezeiasca credinţă îi făcuse să-şi 
piardă rangul căpătat în armată, lăsîndu-le deplina alegere dacă să-şi 
recapete vechile funcţii şi dacă să se bucure iarăşi de onorurile cuvenite 
rangului lor de altădată, sau - în caz că ei ar fi prins drag între timp de o 
viaţă mai tihnită - dacă să rămînă slobozi de orice sarcină obştească. 

Cu acelaşi prilej au scăpat şi cei care în chip ruşinos şi spre necinsti¬ 
rea lor fuseseră osîndiţi să trudească la munci bune numai pentru 
femei. 

21. Aşa rînduia slova împăratului privind persoanele care avuseseră 
de îndurat asemenea nedreptăţi. Cît priveşte averile lor, legea cuprindea 
prevederi amănunţite: bunurile aparţinînd sfinţilor mucenici ai lui Dum¬ 
nezeu, care-şi dăduseră viaţa întru mărturisirea credinţei, urmau să 
revină rudelor lor de sînge; în lipsa acestora, urmau să moştenească 
Bisericile. Totodată, acest edict al dărniciei mai prevedea şi ca bunurile 
mai dinainte înstrăinate de fisc prin vînzare sau chiar în chip de dar - 
aidoma celor reţinute chiar de el 96 - să fie restituite vechilor lor stăpîni. 

Cît de admirabile rînduieli cuprindea pentru Biserica lui Dumnezeu 
amnistia aceasta publicată (în provincii)! 

22. Pînă şi păgînilor din afara Bisericii (precum întregii populaţii din 
provincii) le-a fost dărnicia împăratului prilej a se bucura din partea lui 
de atîtea alte daruri, cît să nici nu le poţi număra! Or, aşa stînd faptele - şi 
v&zînd acum toate acestea cu propriii ei ochi, putea şi lumea de prin 
părţile noastre (care altădată - în temeiul lucrurilor auzite de ea că s-ar 
petrece în cealaltă jumătate a statului roman - nu pregeta să-i fericească 
pe cei de dincolo pentru norocul lor, şi care se rugase să vină odată şi 
rîndul izbăvirii ei din necaz) să se socoată în sfîrşit vrednică de fericit, 
mărturisind că (apariţia) unui asemenea împărat trebuia înţeleasă ca un 

94. Textual: «care se distinseseră prin puternica lor - lui Dumnezeu închinată - 
vejţho asupra sufletului» (n. tr.) 

95. Sau: «în bloc» (n. tr.) 

96. Adică de fisc (n. tr.) 

Textual: «neamurilor străine de Biserică» (n. tr.) 








eveniment tulburător, cum de dnd lumea şi pămîntul nu se mai pome¬ 
nise sub soare! 97 


Iată ce gîndeau oamenii despre Constantin. 

23. 1. Aşadar, după ce, prin puterea mîntuitorului Dumnezeu, i-au 
fost supuse toate; după ce, înaintea întregii lumi, a recunoscut el cui 
anume îi datora asemenea împlinire 98 ; după ce L-a mărturisit pe Acela - 
iar nu pe sine - ca fiind adevăratul pricinuitor al izbînzilor sale, toate 
acestea le-a adeverit împăratul în nişte hotărîri alcătuite în slovă lati¬ 
nească şi grecească, trimise şi publicate de el în fiecare provincie. 2. 
Valoarea acestor texte nu poate fi înţeleasă decît numai luînd aminte la 
conţinutul 99 lor. Au fost două scrieri: una adresată Bisericilor lui Dumne¬ 
zeu; cealaltă era adresată lumii de la oraş 100 care nu făcea parte din Bise¬ 
rică. Pe aceasta din urmă îmi pare nimerit să o inserez istorisirii mele, ca, 


datorită ei, scrierea să se poată păstra şi să poată fi cunoscută şi de urma¬ 
şii noştri, ea mărturisind totodată şi despre adevărul spuselor mele. Tex¬ 
tul este copiat după originalul actului împărătesc aflat în păstrare la noi, a 
cărui autenticitate o întăreşte semnătura autografă a împăratului- 
însuşi 101 , cu greutatea unei adevărate peceţi. 

24. 1. «Constantin Biruitorul, Măritul şi Augustul, către locuitorii 
Palestinei. 

Tuturor cărora cu dreaptă aşezare şi cu chibzuinţă plăcutu-le-a a 
cugeta despre Cel-de-sus, le-a fost întotdeauna limpede şi neîndoielnic la 
ce depărtare de strînsa urmare a preaslăvitei învăţături creştineşti se 
aflau acei oameni, care au luptat împotriva ei şi care cu înverşunare au 
stăruit a-i arăta dispreţul lor. 2. Astăzi însă - şi îndeosebi drept urmare 
unor fapte învederate şi unor săvîrşiri încărcate de strălucire - s-a arătat 
cât de lipsită de rost era îndoiala de atunci şi câtă tărie se află în puterea 
Dumnezeului Celui mare, astfel că celor care cu credincioşie îi cinstesc 
minunata lege şi care nu se încumetă să-i calce acesteia nici o poruncă, ea 
să le poată răspunde cu prisosinţă de daruri, înzestrîndu-i cu tărie aleasă 
şi cu nădejde în tot ce săvîrşesc - în timp ce propăşirea celor nelegiuiţi 
rămîne şi ea pe potriva aşezării sufleteşti a acestora. 3. Cine, dar, se va 
putea împărtăşi din vreun bine, dacă nu va vrea sâ-L mărturisească pe 
Dumnezeu, Care este cauza a tot binele, şi dacă nu va vrea să-I aducă 
cuvenita cinstire? - Iar faptele întăresc spusa celui ce grăieşte aici. 



97. Textual: «recunoscând că un asemenea împărat era un lucru extraordinar şi 
cum din veac (sau: nicăieri în lume) nu se pomenise ca, sub (mîngîierea) razelor soarelui, 
să fi luminat vreodată neamul omenesc!»- (n. tr.) 

98. Textual: «asemenea bunătăţi» (n. tr.) 

99. Textual: «prevederile» (n. tr.) 

100. Sau: «paginilor de la oraş» (n. tr.) 

101. Textual: «a însăşi mîinii sale drepte» (n. tr.) 

25. ««Cine pofteşte sa depene-n minte vremile care s-au scurs pînă 
azi din timpurile cele mai vechi precum şi faptele petrecute-n răstimp, 
vedea-va cum toţi aceia care s-au îngrijit din timp să-şi aşeze faptele pe 
temelia dreptăţii şi a binelui, au şi propăşit întru bine 102 , roadă dulce adu- 
eînd ca din viţă 10 ' 1 de bun soi; pe cînd cei care au îndrăznit întru nedrep¬ 
tăţi, învîrtoşîndu-se în sminteala lor împotriva Celui-de-sus (sau, în 
petrecerea lor cu oamenii, nemaiştiind de nimic sfînt), încumetîndu-se a 
surghiuni, a batjocori, a ucide, şi cîte altele de acest soi, şi care nici nu s-au 
căit, nici cale n-au aflat să-şi îndrepte mintea spre vreunul din scopurile 
cele frumoase - toţi aceştia şi-au căpătat plata pe măsura faptelor săvîr- 
şite. Lucru care desigur că nu se va fi petrecut nici pe nedrept, nici fără 
temei. 



26. 1. <«Cîţi însă unei fapte îi pun început cu cuget drept, neabătut 
strunindu-şi mintea întru frica Celui-de-sus şi rămînînd neclintiţi în cre¬ 
dinţa lor întru Dînsul, sau cei în ochii cărora spaimele şi ameninţările vie¬ 
ţii nu capătă mai mare preţ decât speranţa lor în viitor, toţi aceştia - chiar 
dacă vremelnic le este dat să îndure cine ştie ce necazuri - nu anevoie le 
suferă amarul, încredinţaţi că aşa vor şi avea parte de o preţuire mai 
mare. Iar renumele lor cu atît străluceşte, cu cât mai greu sînt încercaţi în 
suferinţă. 2. în schimb, cîţi n-au vrut să ia seama la dreptate sau n-au luat 
aminte la Cel-de-sus, cîţi pe cei ce se nevoiau într-ale Sale nu s-au sfiit 
să-i supună batjocurii şi caznelor celor mai groaznice (şi care nu înţele¬ 
geau să se socoată singuri nefericiţi că ajunseră să împartă pedeapsa în 
virtutea unor asemenea temeiuri, astfel încât să-i pizmuiască şi să-i feri¬ 
cească tocmai pe aceia care, în ciuda unor asemenea încercări, izbuteau 
să-şi păstreze neştirbită credinţa în Cel-de-sus) - din soiul lor oaste după 
oaste a pierit, multe oşti au dat bir cu fugiţii şi toate bătăliile lor s-au pre¬ 
făcut în tot atîtea cumplite înfrângeri. 

27. 1. «Aşa arată inşii care zămislesc necruţătoarele războaie; aşa 
pustiitorii, care nimicesc fără milă; de aici lipsurile care se fac simţite în 
mijloacele trebuitoare traiului, cît şi mulţimea relelor ce se trag din ele; 
de asta şi pricinuitorii unor asemenea nemernicii s-au împărtăşit şi ei din 
chinurile unei morţi înfiorătoare, sau chiar dacă şi-au mai dus zilele, au 
avut parte de o viaţă atît de chinuitoare cît să o şi poată socoti mai rea 
decât moartea, răsplată căpătînd, pentru nedreptăţile lor, pedepse pe 
măsura acestora. Fiecare şi-a avut partea de ruină potrivit cu puterea 
îndemnului care-1 împinsese - în sminteala lui - 2. să creadă că ar putea 
înfrunta şi că ar putea răzbi' 104 legea lui Dumnezeu. Lucru care i-a făcut 



102. Textual: -au şi ajuns la un sfirşit bun» (n. tr.) 

103. Textual: ■•rădăcină» (n, tr.) 

104. Textul dă numai xatrexoArufloai, care însă are ambele sensuri (n. tr.) 

greu de îndurat nu numai viaţa ci şi spaima de pedepsele la care urma să 
se aştepte odată ajuns în ţărînă. 

28. 1. «Fiind aşadar atît de mare şi atît de becisnică nemernicia în ale 
cărei chingi se prinsese omenirea, iar treburile statului aflîndu-se - 
aidoma unei făpturi atinse de ciumă - în primejdie de moarte şi simţită 
făcînd nevoia de multă şi mîntuitoare grijă, ce cale de uşurare a gîndit 
Dumnezeu, ce prilej de ieşire din impas? (Iar calea trebuie înţeleasă ca 
fiind de-a dreptul dumnezeiască, fiindcă numai ce este dumnezeiesc fiin¬ 
ţează cu adevărat şi este înzestrat cu putere dăinuitoare peste timp. Pre¬ 
cum a mărturisi şi a preamări facerea-de-bine a Celui atotputernic nu 
trebuie înţeles drept laudă goală). 2. Pe mine m-a dorit 105 El spre înde¬ 
plinirea voii Sale; pe mine m-a cercetat şi m-a aflat potrivit ei, aşa fel încît 
începînd de la marea din dreptul britanilor şi de pe meleagurile unde, ca 
sub imperiul necesităţii, îi este soarelui dat să apună, să scot afară şi să 
spulber - cu sprijinul unei puteri mai mari decât mine - primejdia 106 care 
pe toate le ţinea în puterea ei; aşa fel ca, învăţătură luînd prin fapta mea 
mijlocitoare, neamul omenesc să se întoarcă la slujirea preasfintei Legi; 
şi iar, în aşa fel încât, din îndrumarea Celui atotputernic, preafericita cre¬ 
dinţă să se răspîndească în lume,. 

29.1. «N-aş vrea să par în nici o clipă nerecunoscător Lui . Cînd 
m-am încredinţat că în asta stă menirea mea cea nobilă şi că se cere să o 
iau drept un dar plin de har, am înaintat pînă-n ţinuturile de la răsărit, 
care, încă şi mai greu năpăstuite, cereau şi din partea noastră o sporită 
purtare de grijă (chiar dacă eram pe deplin încredinţat că datoram totul - 
sufletul meu întreg şi fiecare suflare a mea, ba pînă şi cel mai neînsemnat 
dintre gînduri - Dumnezeului Celui Prea înalt). 

2. «Ştiu cât se poate de bine că cine se ţine îndeaproape şi după drep¬ 
tate 107 de cereasca nădejde, cine şi-a pus-o cu precădere şi neabătut în 
dumnezeieştile locuri, cinstire agonisindu-şi cu atît mai mare cu cît se 
va fi depărtat de neajunsurile şi de frămîntările lucrurilor pămînteşti, 
aceluia nici bunăvoinţa oamenilor nu-i este de trebuinţă. 3. Socot totuşi 
că este bine ca încercările şi suferinţele nemeritate şi nesocotite, care 
vremelnic s-au abătut peste unii ca aceştia fără rost, noi să le izgonim cît 
mai departe, ca să nu se întîmple lucrul acela îngrozitor care ar însemna 
ca trezvia şi statornicia lor (cu prisosinţă dovedită din voia tiranilor bucu¬ 
roşi să asuprească oamenii pentru cinstirea adusă de ei lui Dumnezeu), 
acum, sub ocrotirea unui slujitor al lui Dumnezeu, să nu le poată aces¬ 
tora înălţa numele pe o treaptă de lumină şi de fericire mai înaltă». 


105. Textual: «căutat» (n. tr.) 

106. Textual: «spaimele» (n. tr.) 

107. Sau: «corect», «cum se cuvine» (n. tr.) 







106 


KUSKBIU DE CEZAKEEA 


30. «De aceea, toţi câţi - fiecare ia vremea sa - îşi vor fi lăsat patria 
luînd calea surghiunului ca să nu-şi calce credinţa în Dumnezeu (o cre¬ 
dinţă căreia ei i s-au dăruit din toată puterea sufletului), avînd de suferit 
de pe urma unei osînde crude, precum şi tot cel care a fost înscris în 
registrele curiale în pofida faptului că mai înainte vreme nu fusese trecut 
în ele 108 - toţi să se întoarcă pe meleagurile lor părinteşti şi la îndeletnici¬ 
rile lor obişnuite, mulţumire aducând lui Dumnezeu, salvatorul tuturor. 

31.1. «De asemenea, privitor la câţi sînt ţinuţi împotriva voii lor prin 
insule, poruncă dăm să se poată bucura de această purtare de grijă, 
înconjuraţi pînă astăzi din toate părţile de împotrivirea munţilor şi de 
apele mării, să fie eliberaţi de mohorâta şi neomenoasa apăsare a singu¬ 
rătăţii şi să fie redaţi celor dragi lor, spre împlinirea arzătoarei dorinţe a 
acestora. 2. Cei care, vreme îndelungată, au dus o viaţă înţesată de lipsuri 
şi de ponoasele murdăriei 109 , să se bucure de întoarcerea lor acasă ca de 
un dar sosit pe neaşteptate, luîndu-şi pe viitor orice grijă şi ducîndu-şi 
viaţa alături de noi fără teamă. Fiindcă chiar şi singur faptul de a ajunge 
cuiva la auz - necum de a socoti demnă de crezare - teama de viaţă (de 
viaţa petrecută alături de noi, care ne mîndrim şi sîntem încredinţaţi a fi 
slujitori ai lui Dumnezeu) trebuie socotit drept un lucru dintre cele mai 
îngrozitoare, de vreme ce sîntem născuţi spre a îndrepta chiar greşelile 
sâvîrşite de alţii. 

32. 1. «Cei osîndiţi să trudească la chinuitoarele munci din mine sau 
la îndeplinirea muncilor obşteşti, să schimbe îndelungata lor trudă cu 
dulceaţa odihnei, ducând de azi înainte o viaţă lipsită de griji şi liberări 
înecînd scârba cea peste măsură a suferinţelor lor în desfătarea tihnei. 

32. 2. «Cine va fi fost văduvit de obşteasca libertate a cuvîntului şi va 
fi fost urgisit în drepturile lui cetăţeneşti, cu cuvenita bucurie să-şi reca¬ 
pete starea de mai înainte şi să revină în patria lui ca întors dintr-o călă¬ 
torie - după o despărţire - vremelnică. 

33. «De asemenea, câţi se vor fi aflat mai înainte în oaste pe vreo 
treaptă din cele de sus (din care vor fi căzut în temeiul vreunui pretext 
nesuferit 110 şi nedrept, numai fiindcă înţeleseseră că a-L mărturisi pe 
Cel a-tot-putemic era de preferat onorurilor de care se bucurau), să 
hotărască dacă mai ţin la viaţa militară (în care caz să rămînă mai departe 
în rang) sau dacă aleg ca odată cu despărţirea [de oaste] să se bucure de 
cinste, cum şi de tihna unei vieţi libere. Căci potrivit şi cu cale este ca băr¬ 
batul care, faţă cu primejdia sosită de năpraznă, va fi dat dovadă de ase- 


108. Deci cu sila (n. tr.) 

109. Textual: «o viaţă prăpădită amestecată cu niscai murdărie scîrboasă» (n. tr.) 

110. Sau: «neprietenesc», «duşmănos» (n. tr.) 

menea calităţi sufleteşti şi de o asemenea tărie, să se poată bucura şi de 
tihnă (dacă pofteşte) sau de cinstire - după placul său. 

34. 1. «De asemenea, cei care - lipsiţi în chip silnic de cinstea cuve¬ 
nită obîrşiei lor alese - au fost osîndiţi prin judecată să fie trimişi în torcă¬ 
torii de lînă sau prin ţesătorii de in - unde vor fi supuşi unor munci 
necruţătoare şi nesuferite - ori să devină robi ai vistieriei statului 111 fără 
ca aleasa lor obîrşie să le mai fie de vreun folos, să se bucure iar de drep¬ 
turile potrivite rangului lor de odinioară ca şi de dulceaţa libertăţii, în 
temeiul obişnuitelor privilegii, ducîndu-şi viaţa mai departe întru bucurie 
deplină. 

2. «Iar cel ce va fi schimbat starea sa de libertate cu robia, drept 
urmare a unui abuz necugetat şi lipsit de omenie şi suferind prin aceasta 
rigorile unor îndeletniciri nepotrivite lui şi ajungînd aproape pe neaştep¬ 
tate, din liber, sclav, să-şi recapete - după porunca noastră - starea lui 
liberă de mai înainte şi să fie redat celor ce i-au dat viaţă, ca mai apoi să se 
reapuce de ostenelile potrivite oamenilor liberi, izgonind din minte înde¬ 
letnicirile nepotrivite lui, în care a fost nevoit să trudească. 

35. 1. «Ca atare se cade să nu uităm nici de bunurile 112 de care fie¬ 
care [din aceştia] a fost vitregit sub felurite pretexte. Deci: cine se va fi 
încleştat cu tărie în lupta cea aleasă şi dumnezeiască a muceniciei, păs- 
trîndu-şi cugetul neînfricat şi neclintit, şi de aceea a fost jefuit de averea 
sa; cine se. va fi hotărît să-şi mărturisească credinţa , temelie punînd 
prin fapta sa nădejdii în viaţa ' veşnică; cine va fi fost silit să pribe¬ 
gească fiindcă nu voise să se arate consimţitor cu prigonitorii săi, fiind la 
rîndu-i jefuit de avere; sau cine - chiar dintre cei neosîridiţi la moarte - va 
fi trecut prin urgia de a se fi văzut despuiat de lucrurile sale, moştenirea 
tuturor acestora poruncim să se treacă asupra celor de un neam cu el. 2. 
Legile înşirînd lămurit dreptul rubedeniilor celor mai apropiate, lesne 
este de hotărît cui anume i se cuvine să moştenească şi cine ar urma să-i 
succeadă pe drept, fiindu-i doară aceia rudele cele mai apropiate, cărora 
- chiar şi în cazul unui sfîrşit firesc - oricum, aveau să le revină acele 
bunuri. 

36. «Dacă însă nu se va afla în viaţă niciuna dintre rubedeniile lui 
apropiate, aşa fel încât să se poată hotărî, pe rînd, dreptul de moştenire al 
celor pomeniţi mai înainte (înţelegem că atît în cazul mucenicilor, dt şi 
acela al mărturisitorilor sau al fugarilor ce se vor fi strămutat pentru vreo 
asemenea pricină), rîndui-se-va atunci moştenitoare Biserica de prin 
meleagurile fiecăruia; lucru care cu siguranţă că n-ar avea cu ce să-i 
nemulţumească nici pe cei plecaţi (din această lume), de vreme ce ei ar 

111. Adică fiscului (n. tr.) 

112. Sau: «averile» (n. tr.) 

urma să aibă moştenitoare tocmai Biserica pentru care vor fi îndurat atî- 
ta suferinţă. 

«Adaoge-se şi aceasta, anume că dacă vreunul din cei mai înainte 
pomeniţi va fi apucat să dăruiască ceva din bunurile sale cuiva după pla¬ 
cul său, ele îi vor rămîne aceluia în bună şi deplină stăpînire. 

37. 1. «Totuşi, vrînd noi ca porunca noastră să nu zămislească vreo 
încurcătură, şi ca tuturor să le fie lesne de recunoscut ce anume este cu 
dreptate, să se ştie că tot cel ce a intrat în stăpînirea vreunei ţarine, vreu¬ 
nei case, vreunei grădini sau vreunui alt lucru de al celor pomeniţi mai 
sus, bine şi spre folosul său va fi de va mărturisi singur acest lucru, dînd 
bunul înapoi cît mai degrabă. 2. Pentru că dacă cineva se va dovedi că a 
tras foloase multe de pe urma unui bun intrat în stăpînirea lui pe nedrept, 
deşi socotim că cedarea lor 113 n-ar mai fi un lucru tocmai drept, cuvine-se 
totuşi ca ei să recunoască cel puţin ce anume şi de unde au agonisit, spre a 
merita iertarea noastră pentru păcat, aşa fel ca, printr-o asemenea recu¬ 
noaştere, ei să se vindece de lăcomia lor de mai înainte şi pentru ca Dum¬ 
nezeul Cel Prea înalt să o poată tălmăci drept un semn de remuşcare, 
arătîndu-Se iertător faţă de păcatul săvîrşit. 

38. «Spune-vor, poate, întru apărarea lor cei ce se vor fi făcut stăpîni 
pe astfel de bunuri (dacă cumva despre unii ca ei se cuvine - şi mai poate 
fi - folosită o asemenea vorbă 114 ) că pe atunci ar fi fost de-a dreptul cu 
neputinţă să nu primeşti ceva, dnd priveliştea întregului şir de primejdii 
ce te aşteptau putea fi întîlnită la tot pasul : izgonirea fără milă, moar¬ 
tea fără cruţare, neînduratul surghiun şi neîncetata jefuire [a celor] fără 
vină, prigoana cea fără saţiu, scoaterea la mezat a lucrurilor 115 . 

«Deci de va vrea cineva să invoce asemenea pretexte pentru a nu se 
lepăda de nesăţioasele sale pofte, prilej va avea a cunoaşte 116 că acest 
lucru nu va rămîne nepedepsit, îndeosebi avînd în vedere faptul că aşa 
înţelegem noi să ne facem datoria faţă de Prea-înaltul Dumnezeu. Încît a 
păstra mai departe tot ceea ce necruţătoarea silă îl va fi constrîns dndva 
să agonisească, devine astăzi prilej de primejdie, cum de altfel şi de tre¬ 
buinţă este a face cu osîrdie 117 să piară pofta 118 cea fără saţiu, atît cu cuge¬ 
tul dt şi pe calea pildelor. 

39. «Nici vistieriei 119 nu i se va îngădui să mai deţină ca fiind al său 
ceva dintr-ale celor pomeniţi, ci - după ce fără dreptate îl va fi avut în stă- 

113. «Cedarea» sau «restituirea» profiturilor (n. tr.) 

114. Referire la expresia «a se face stăpîni» (n. tr.) 

115. Ideea inclusă în paragraf pare a fi că iminenţa şi însuşi faptul prigoanei puteau 
oferi o justificare actelor de înstrăinare a averilor (n. tr.) 

116. Textual: «a simţi» (n. tr.) 

117. Textual: «pe orice cale» (n. tr.) 

118. Textual: «poftele» (n. tr.) 

119. Fiscului. «Ca fiind al său»: (Irfiau.x;, «definitiv» (n. t.r.) 

pînirea sa pentru o vreme - după dreptate îl va înapoia Sfintelor Biserici, 
aşa, ca şi cum nici prin gînd nu i-ar trece să le înfrunte 120 . în schimb, tot ce 
se va dovedi ca pe drept cuvenit Bisericilor - case ori ţarini ori grădini 
ori altele de acest fel - poruncă dăm să le fie restituite acestora în depli¬ 
nătatea lor şi fără nici o restrîngere legată de dreptul lor de proprietate. 

40. «De altminteri, pînă şi locurile acelea pe care trupurile mucenici¬ 
lor le-au făcut vrednice de cinstire, prefădndu-le în amintitoare 
sălaşuri 121 ale răposării lor celei pline de slavă, ne întrebăm cine oare ar 
fi în stare să .le tăgăduiască -sau chiar cine ar fi în stare să pregete a dis¬ 
pune privitor la ele - ca privitor la unele ce li se cuvin Bisericilor? Căci nu 
există dar mai mare, nici osteneală mai bineplăcută şi mai plină de 
foloase, decât (cu dumnezeiasca voie) zelul faţă de ele şi - iar - decât îna¬ 
poierea în bune şi depline drepturi Sfintelor Biserici a tuturor lucrurilor 
de care anumiţi inşi nedrepţi şi josnici le-au jefuit sub dezgustătoare pre¬ 
texte. 

41. «Cum însă deplina purtare de grijă ne cere să nu trecem cumva 
sub tăcere nici pe cei care vor fi cumpărat în bună regulă lucruri aparţi- 
nînd vistieriei, nici pe aceia ce vor fi avînd în stăpînirea lor vreun bun pri¬ 
mit tot dintr-acolo. ca dar (şi care în van şi-au îndreptat nesăţioasele 
pofte asupra unor asemenea lucruri), să se ştie că chiar dacă - prin mijlo¬ 
cirea bunurilor pe care îndrăzniseră să le cumpere - asemenea oameni se 
vor fi încumetat să abată înspre altă parte 122 purtarea noastră de grijă 
faţă de aceia, totuşi ei nu vor avea de suferit de pe urma lor decât doar atît 
cât se poate şi cât se cuvine. 

Destul, deocamdată, despre aceste lucruri. 

42. «Or, avînd în vedere că prin dovezi cît se poate de lucrătoare şi 
limpezi s-a putut vedea cum - întru puterea, întru îndemnurile 123 şi întru 
sprijinul pe care Dumnezeul Cel atotputernic a binevoit necontenit să mi 
le trimită - apăsarea 124 care strivea cîndva întreaga stare a omului a fost 
de acuma ridicată de pretutindeni sub soare, puteţi vedea - dacă fiecare 
în parte şi toţi întreolaltă vă veţi da silinţa spre aşa ceva - de cât prisos de 
putere şi har a fost nevoie pentru ca - dacă se poate spune - pînă şi 
sămînţa celor ticăloşi şi netrebnici să fie spulberată şi nimicită, bucuria să 
le fie redată celor buni şi răspîndită cu îmbelşugare peste toate meleagu¬ 
rile pămîntului. Tuturor li s-a dat putinţa să slujească dumnezeieştii legi 


120. Lacună, (n. tr.) 

121. Textual: «monumente» (n. tr.) 

122. Sau: «să pună la încercare» (n. tr.) 

123. Sau: «poveţele» (n. tr.) 

124. Cu înţelesul de «jug». - «Care strivea»: textual, «care ţinea în ghearele ei». - 
«întreaga stare» sau «condiţie» (năvxa t (t dvOpămcta) (n. tr.) 

după cuviinţă, cu toată cinstirea, îngăduindu-le celor care se vor fi dedi¬ 
cat ei să i se închine potrivit datinei. Ieşit-au aceştia la lumină ca din 
străfundurile beznelor; încît, ajungînd ei să capete limpedea cunoaştere a 
lucrurilor, vor avea a-i sluji în viitor în chip cuvenit şi a-i arăta unanima 
cinstire. 

Se va trimite 125 pe meleagurile răsăritene ale împărăţiei noastre». 

43. Iată dar ce ordona întâiul edict 126 trimis nouă de împărat. Cele 
prevăzute de lege au prins îndată viaţă în faptă: tot ce se făcea acum era 
la antipodul bătăii de joc şi a mîrşăviei de mai adineauri a tiranilor. Iar cei 
prevăzuţi în această lege s-au bucurat cu toţii de mărinimia împăratului. 

44. Şi a trecut împăratul de la lucrurile acestea la faptă. Dintîi a numit 
peste neamurile din provincii guvernatori, dintre care cei mai mulţi 
îmbrăţişaseră 127 credinţa mântuitoare; iar pe inşii rămaşi credincioşi 
păgînismului i-a oprit să mai aducă jertfe. Legea-i privea în aceeaşi 
măsură şi pe demnitarii aflaţi în funcţii mai înalte dedt cea de guvernator, 
după cum îi privea şi pe aceia care deţinuseră în trecut funcţia de prefect; 
în caz că erau creştini, li se dădea îngăduinţa să se mîndrească cu acest 
nume; dar dacă nu erau de această credinţă, nu le mai era îngăduit să 
jertfească idolilor. 

45.1. Curînd după aceea - şi cam în acelaşi timp - au fost promulgate 
două legi, dintre care una punea capăt scârboaselor practici idoleşti 
cândva răspîndite şi la oraş şi pe la ţară 128 ; nu-i mai era îngăduit nimănui 
să cuteze a înălţa (vreunui zeu) statuie, nici a se îndeletnici cu prezicerile 
şi cu celelalte fleacuri de acest soi, nici - şi înainte de toate - să jertfească; 
cealaltă lege ordona ca zidurile caselor de rugăciune să fie făcute mai 
înalte iar bisericile lui Dumnezeu mai încăpătoare, atît în lungime cît şi în 
lăţime, ca şi cum nebunia credinţei într-o droaie de zei ar fi şi pierit 
undeva, în depărtări, iar mai toţi oamenii s-ar fi arătat dornici să dobân¬ 
dească în curînd bunăvoinţa lui Dumnezeu. 2. Aşa l-a îndemnat pe împă¬ 
rat dăruirea lui faţă de Dumnezeu să cugete şi să scrie conducătorilor 
locali de pretutindeni. Legea mai adăuga şi că se cuvenea ca ei să nu fie cu 
mîna strînsă, ci să plătească lucrările din chiar vistieria împărătească. 

A mai scris Constantin şi următoarea scrisoare, trimisă persoanelor 
aflate în fruntea Bisericilor de pretutindeni - cu care prilej a bine¬ 
voit să-mi trimită una şi mie - care a fost şi cea dintîi scrisoare trimisă de 
el feţei noastre. 

125. Sau: «expune», «publica», «afişa» (n. tr.) 

126. Textul spune simplu: «scriere» (n. tr.) 

127. Textual: «se dedicaseră» (n. tr.) 

128. Precizare interesantă, din care se poate presupune că la data redactării textului 
lui Kuaebiu, publicul nu mai avea vie în minte prezenţa păgînismului în structura vechii 
societăţi (n. tr.) 

46. 1. «Constantin, Biruitorul, Măritul şi Augustul, către Eusebiu. 

Cunoscând faptul că pînă astăzi nelegiuitul bun plac al tiranilor n-a 
contenit a-i prigoni pe slujitorii mîntuitorului Dumnezeu, înţeles-am şi 
m-am încredinţat cu tărie, prea iubite frate, că toate lucrările de zidărie 
ale bisericilor s-au năruit, fie din cauză că nu au mai fost întreţinute, fie 
că, de frica silniciei, care plutea deasupra tuturor, ele au fost durate la 
proporţii mai modeste decît li s-ar fi cuvenit. 2. Astăzi, însă - odată cu 
reîntoarcerea libertăţii, odată cu izgonirea - prin pronia Dumnezeului 
Celui Prea înalt şi prin purtarea noastră de grijă - a acelui balaur de la 
cârma puterii - îmi pare mie că s-ar cuveni ca toată lumea să poată lim¬ 
pede cunoaşte puterea lui Dumnezeu, iar oamenii care - de frică sau din 
necredinţă vor fi alunecat cândva în păcat, să-L recunoască pe Cel ce cu 
adevărat este, şi să-şi întemeieze iarăşi viaţa pe adevăr şi pe dreptate 129 . 

3. «De aceea, bisericilor aflate sub îndrumarea ta (precum şi a celor¬ 
lalţi îndrumători ai Bisericii de pretutindeni: episcopi, prezbiteri şi dia¬ 
coni - cunoscuţi ţie), aminteşte-le să se silească la lucrările ce se cer 
făcute prin sanctuar^, şi anume: sau să refacă zidurile existente, sau să 
le înalţe, sau - acolo unde aşa s-ar cuveni - să purceadă la altele noi. Cele 
trebuitoare le vei căpăta 130 tu însuţi (iar ceilalţi, prin mijlocirea ta) de la 
guvernatori şi de la ceilalţi cârmuitori de provincie, care au şi primit 
poruncă să răspundă cu toată sîrguinţa la tot ce sfinţia ta le vei cere. 
Dumnezeu să te ocrotească, frate iubit». 

4. Asemenea scrisoare a fost trimisă de Constantin. înainte-stătăto- 
rilor Bisericilor din toate provinciile, iar guvernatorii de provincie au pri¬ 
mit poruncă să dea ascultare şi să treacă la faptă. Astfel că, foarte curînd, 
prevederile legii au şi fost înfăptuite. 

47.1. Dar împăratul avea să-şi dovedească cu încă şi mai multă tărie 
credincioşia faţă de Dumnezeu 131 , publicând în toate provinciile un cuvînt 
de învăţătură prin care se ridica împotriva idoleştii rătăciri a celor ce 
domniseră pînă atunci, şi îşi îndemna cu mult har supuşii să mărturi¬ 
sească pe Dumnezeul Cel Prea înalt 132 iar pe Hristos să-L numească făţiş 
Mântuitorul său. 2. Drept care potrivit îmi pare mie a cuprinde în cartea 
de faţă şi acest cuvînt (scris chiar de mîna lui, dar pe care eu îl voi reda 
tălmăcit din latineşte), ca să-l putem cu toţii asculta pe împărat grăind 
parcă cu glas şi tărie,spre luarea tuturor aminte: 

48. 1. «Constantin, Biruitorul, Măritul şi Augustul, către locuitorii 
provinciilor răsăritene. 

129. Sau: «este cu adevărat fiitor» (n. tr.) 

130. Textual: «cere» (n. tr.) 

131. Sau: «frica de Dumnezeu» (n. tr.) 

132. Sau: «mai presus de toate» (n. tr.) 

Tot ce se află în puterea atotstăpînitoarelor legi ale firii, ne oferă 
nouă tuturor destul prilej de intuire a purtării de grijă şi a înţelepciunii 
doveditoare de bună chivernisire a lui Dumnezeu. Cei ce se lasă mînaţi 
de puterea lor de judecată pe dreapta cale a cunoaşterii nu au nici un 
temei de îndoială în atingerea acestui ţel, fiindcă gîndul cel sănătos şi 
chiar singură privirea - aţintită cum trebuie - îi vor aduce la cunoaşterea 
lui Dumnezeu ca purtaţi de unul şi acelaşi îndemn al adevăratei virtuţi. 

Aşa că tot omul sănătos la minte să nu se tulbure văzînd frămînta- 
rea unei lumi mînate de principii contrarii. 2. Ascuns şi nefolosit tot s-ar 
dovedi darul virtuţii dacă duhul răutăţii nu i-ar opune (ispita unei) vieţi 
întortocheate şi pline de sminteală. De aceea îi şi este virtuţii pusă înainte 
o cunună, în timp ce Dumnezeul cel Prea înalt 133 hotărăşte întru jude¬ 
cată. Şi tot de aceea mă voi şi strădui să vă mărturisesc vouă, tuturor, 
nădejdile mele, dt mai lămurit cu putinţă. 

49. 1. «Luînd eu aminte la purtările lor sălbatice, pe împăraţii cei 
dinaintea mea i-am ţinut drept nişte oameni foarte aspri. Singurul care 
s-a priceput să lucreze în duh de blîndeţe a fost tatăl meu, care, cu o 
minunată evlavie, în toate lucrările sale îl chema în ajutor pe Mîntuitorul 
Dumnezeu. 2. Bolnavi (la suflet), ceilalţi preferau să dea frîu liber răută¬ 
ţii, iar nu blîndeţii din ei; pe aceea şi-o hrăneau cu îmbelşugare; şi în felul 
acesta fiecare la vremea sa a ajuns să întoarcă spatele învăţăturii adevă¬ 
rului. Iar grozăvia răutăţii lor a mers pînă într-acolo încît, într-o vreme 
dnd atît lucrarea lui Dumnezeu dt şi îndeletnicirile oamenilor se săvîr- 
şeau, toate, în plină pace, ei au izbutit să stîrnească din nou războiul 
dintre frate şi frate. 

50. «Se spune că Apoilo s-ar fi făcut cunoscut pe atunci în negurosul 
străfund al unei peşteri (iar nu pogorindu-se din cer), zicînd că drepţii 
pămîntului îl stînjeneau să grăiască adevărul şi că acest lucru făcea ca 
prevestirile date pe tripodiu să fie înşelătoare. Lucru arătat pînă şi de 
preoteasa zeului, atunci dnd, cu cosiţele despletite, pradă nebuniei, a 
prins să se tînguie asupra răutăţii ascunse în oameni. De altminteri, 
vedea-vom la ce rezultat aveau să ducă aceste lucruri. 

51. «Pe Tine, Dumnezeule Prea înalt, Te chem spre mărturie : eram 
încă doar un copil cînd am auzit cum - şi cu cîtă stăruinţă! - întîi-stătăto- 
rul dintre împăraţii de atunci ai romanilor, nefericitul (pe drept cuvînt 
nefericitul!) cu sufletul bîntuit de ceţurile nebuniei, îşi iscodea 
soldaţii puşi să-l păzească, doar o afla cine ar putea fi aceşti «drepţi ai 
pămîntului», şi cum unul dintre preoţii jertfitori din preajma lui i-a răs- 

133. Do regulă, pentru exprimarea transcendenţei divine, Eusebiu foloseşte sin- 
tagmu -Dumnezeu Cel deasupra tuturora». Aici însă apare pentru prima dată termenul 
fnjiiuTOi;, -prea-înall”, reluat în puţine rînduri (n. tr.) 

puns: «Fărâ îndoială, creştinii!» la care împăratul, sorbindu-i vorbele de 
parcă i-ar fi picurat miere, şi punînd mîna pe sabia ţinută pentru pedep¬ 
sirea ticăloşilor, a abătut-o asupra cuvioşilor celor neîntinaţi, pe dată 
dînd poruncile acelea aducătoare de moarte (parcă scrise cu vîrful spadei 
muiate în sînge), iar judecătorilor ordonîndu-le să se iscusească cît mai 
tare la minte spre a născoci pedepse noi. 

52. «Era de văzut, în acei ani, era cu adevărat de văzut de cîtă tărie au 
dat dovadă sfinţitele feţe întru credinţa lor în Dumnezeu, ţinînd piept în 
iureşul nestăvilit al fărădelegii unor umilinţe cu totul neobişnuite 134 ; era 
de văzut cum oameni cumpătaţi cărora nici măcar duşmanii nu fuseseră 
în stare să le facă vreun rău, au putut ajunge ţinta 135 pornirilor nestăpî- 
nite ale unor concetăţeni iuţi la mînie. Ce foc, ce torturi, cîte soiuri de 
unelte schingiuitoare nu l-au aşteptat atunci pe omul de orice vîrstă, fără 
nici o deosebire! Au fost vremuri cînd cu siguranţă că nici ţărîna nu-şi 
mai putea stăpîni plînsul; de jur-împrejur, mînjită de sînge, întreaga rin- 
duială a lumii gemea de durere; pînă şi lumina zilei ajunsese să se 
ascundă de multa mîhnire a unei asemenea privelişti! 

53. «Dar ce să mai spun... Fiindcă pînă şi barbarii care i-au adăpostit 
în acea vreme pe fugarii noştri, îngăduindu-i într-o atît de blîndă captivi¬ 
tate, se pot azi făli că le-au asigurat acestora nu numai scăparea din ghea¬ 
rele morţii, ci şi (libera slujire) a credinţei. Pentru romani, izgonirea creş¬ 
tinilor de atunci, de pe cuprinsul lumii romane, şi fuga lor la barbari 
rămîne şi astăzi o pată de neşters. 

54. «Şi totuşi de ce să mă mai tînguiesc eu amintindu-mi Ia nesfîrşit 
de suferinţele acelora şi de îndurerarea ce cuprinsese toată suflarea 
pămîntului 136 ? Dusu-s-au, pînă la urmă - după o moarte înfricoşătoare - 
şi începătorii ticăloşiei; prăvălitu-s-au în hăurile Acheronului, întru 
nesfîrşită osîndă; prinşi în încleştarea războaielor civile, ei n-au mai lăsat 
în urmă nici amintirea numelui lor, nici urmaşi - lucru pe care nu l-ar fi 
păţit, de n-ar fi fost la mijloc acea smintită profeţie a oracolului pithic, cu 
amăgitoarea ei putere (de încredinţare)! 

55. 1. «Ţie, Dumnezeule Prea înalt, mă rog eu astăzi: fii bun şi îngă¬ 
duitor cu făpturile Tale din ţinuturile Răsăritului; locuitorilor din provin¬ 
cii (care vreme atît de îndelungată au suferit de pe urma împilărilor) dă-le 
- prin mine, slujitorul Tău - tuturor tămăduire! Nu fără temei îţi cer eu 
aceasta - o, Stăpîne a toate, Dumnezeule sfînt; căci sub îndrumarea Ta 
am început eu şi am săvîrşit a lucra pentru izbăvirea oamenilor; însem¬ 
nul Tău l-am purtat eu pretutindeni în fruntea oştilor mele biruitoare; şi 

134. Textual: «unor umilinţe nu oarecari şi de fiecare zi» - (n. tr.) 

135. Textual: «bătaia-de-joc a» (n. tr.) 

136. Textual: «amintind la nesfîrşit bocetele acelora şi doliul (ce cuprinsese) pe toată 
lumea de pe pămînt» (n. tr.) 

de mi-or cere-o îndatoririle mele, sub aceleaşi însemne ale puterii Tale 
îmi voi înfrunta din nou duşmanii. 

2. «De aceea şi sufletul meu limpede împletit din dragoste şi din 
teamă, în seama Ta mi l-am lăsat. Numele Tău după cuviinţă îl iubesc, 
însă puterea Ta o cinstesc, cunoscută făcîndu-mi-o Tu prin dovezi fără de 
număr şi spre întărirea credinţei mele. De unde îndemnul meu de acum 
este să pun eu însumi umărul la înnoirea prea-sfîntului Tău locaş pe care 
netrebnicii şi nelegiuiţii aceia l-au pîngărit în pustiitoarea lor rătăcire a 
minţii. 

56. 1. «Spre binele întregii lumi şi în folosul întregii omeniri, aş vrea 
ca poporul Tău să aibă parte de linişte şi să rămînă la adăpostul dezbină¬ 
rilor. Fie pacea şi liniştea celor credincioşi şi cu cei aflaţi în rătăcire. 
Fiindcă numai întru dulceaţa acestei părtăşii vor putea şi aceştia să fie 
îndreptaţi şi aduşi pe calea dreaptă. Nimeni să nu se aşeze în calea al¬ 
tuia: aibă fiecare parte şi să se bucure de tot ce-i doreşte sufletul. 2. Cuvi- 
ne-se totuşi ca tot omul cu mintea limpede să ştie că nimeni nu va putea 
vieţui în sfinţenie şi în curăţie de nu-1 vei chema Tu întru odihna sfintelor 
Tale predanii 137 . Cei ce vor voi să i se sustragă, găsi-vor lăcaşele înşelă¬ 
ciunii, aşa cum le-a fost voia; nouă, pregătită' ne este casa cea prea-stră- 
lucitoare a adevărului Tău. Dar ce dai Tu pe cale firească le dorim şi noi 
lor, la rîndu-ne, aşa fel ca în obşteasca bună-înţelegere să le fie şi lor 
hărăzită aflarea bucuriei. 

57. «Nu este nimic nou, nimic neobişnuit în această credinţă a 
noastră, ci - după cum priceput-am 138 - de cînd ai pus temelia întregului 
cosmos, ai poruncit priceperea acestui lucru dimpreună cu cuvenita Ta 
proslăvire. Numai că oamenii au căzut, tîrîţi în rătăciri de tot soiul. Şi 
totuşi, prin Fiul Tău, Tu le-ai răsărit tuturor o lumină pură, tuturor amin- 
tindu-le de Tine, ca răul să nu mai aibă putere asupra lor . 

58. 1. «Lucrările Tale o adeveresc; puterea Ta ne spală de păcat 139 şi 
ne dă credinţă. Soarele şi luna îşi urmează fiecare calea rînduită după 
dreptar, şi nici stelele nu străbat bolta lumii haotic. Anotimpurile se 
înşiră, luîndu-şi unul altuia locul - precum se cuvine. Prin cuvântul Tău 
dobînditu-şi-a şi pămîntul starea tăriei şi se poartă vîntul după cum îi e 
legea. Clocotul apelor se adună în curgeri nestăpînite. Marea este şi ea 
prinsă împrejur între limite nestrămutate. Şi tot ce găsim noi pe pămînt 
sau în apa oceanului a fost iscusit cu o desăvîrşire în acelaşi timp minu¬ 
nată şi aducătoare de foloase. 2. Lucruri care de nu s-ar petrece după 
dreptarul 140 voii Tale. neîndoielnic că, prin felurimea lor (şi prin covîrşi- 



137. Textual: «legi» (n. tr.) 

138. Sau: «am fost învăţaţi să credem», - în continuare, text confuz (n. tr.) 

139. Sau: «greşeală» (n. tr.). 

140. Sau: «ne dezvinovăţeşte». - «Calea rînduită după dreptar» sau «calea lor 
legiuită». - La fel şi mai departe: «precum se cuvine» sau «în chip legiuit» (n. tr.) 

„i 





VIAŢA LUI CONSTANTIN CEL MARE 


115 


toarea lor putere de dezlănţuire), ar răvăşi rînduielile dintre oameni şi 
viaţa toată. Oricum, aceia care s-au luptat cîndva întreolaltă ar fi putut 
la vremea lor aduce o şi mai mare vătămare neamului omenesc - ceea 
ce, de altminteri, unii ca ei se şi străduiesc să mai facă, chiar dacă noi 
nu-i putem vedea 141 . 

59. «Dar mulţumescu-Ţi Ţie, Stăpîne al tuturor, Dumnezeule Prea 
înalt 142 : cu cît se face firea omenească cunoscută mai bine în temeiul felu¬ 
ritelor ei înclinări, cu atît mai mult temei capătă şi învăţăturile dumne¬ 
zeiescului Cuvînt în faţa celor ce cugetă drept şi păşesc pe nobila cale a 
virtuţii. Cine însă nu vrea să fie tămăduit, să nu povăţuiască pe altul la 
atare lucru: puterea vindecătoare a leacurilor e la vedere şi se află la 
mdemîna oricui. Aşadar, bine este ca nimeni să nu aducă stricăciunea 
acolo unde faptele învederează existenţa curăţiei, astfel încît noi toţi să 
ne putem folosi de pe urma împreună-părtăşiei noastre la binele ce ne-a 
fost dăruit - adică la dulceaţa păcii ferindu-ne conştiinţa de tot ce-i 
poate fi ei potrivnic! 

60. 1. «Nimeni să nu facă altuia rău întru ceva de care se va fi încre¬ 
dinţat el însuşi că nu este bine . Cu tot ce vedem noi cu ochii noştri, cu 
tot ce pricepem cu mintea noastră că este bun , cuvine-se - de se poate - 
să ne ajutăm aproapele; iar de nu se poate, atunci mai bine să lăsăm 
(lucrurile să se depene de la sine). Fiindcă una este să te prinzi de bună¬ 
voie în lupta pentru nemurire şi altceva este să fii silit la ea sub ameninţa¬ 
rea pedepsei. 2. Am spus toate aceste lucruri şi le-am cercetat chiar mai 
amănunţit decît o cerea ţelul însuşi al îngăduinţei 143 mele, fiindcă n-am 
vrut să-mi ascund credinţa în adevăr - mai ales că (după cîte aud) sînt 
unii care susţin că, laolaltă cu practicarea celor ce se făceau în temple, ar 
fi fost spulberată acum şi puterea întunericului. 

«Sfatul acesta aş fi vrut să-l dau tuturor, dacă năvalnicul clocot al 
viclenei rătăciri n-ar fi prins atît de adînc rădăcină în sufletele cîte unora, 
punînd în primejdie mîntuirea tuturor». 

61. 1. Iată, deci, cuvintele aşternute în scris de însuşi împăratul către 
toţi supuşii săi din provincii, cu tăria de glas a unui adevărat crainic al lui 
Dumnezeu, ca să-şi ferească supuşii de rătăcirea cea de la demoni şi ca 
să-i facă să deprindă adevărata credinţă 144 . 

2. Fiindcă tocmai cînd se bucura el de asemenea lucruri, a început să 
se întindă un zvon de nu mică tulburare care se înfiripa prin biserici. La 
auzul veştii, îndurerat, Constantin şi-a pus în minte să curme 145 răul. 

141. «După dreptarul» sau «După criteriul», «După judecată», (xotă xploiv rrjt; ofjg 
flovAfioewc) (n. tr.) 

142. Pasaj confuz (n. tr.) 

143. Textual: «foarte mare» (n. tr.) 

144. Cu un termen modern: «al competenţei» (n. tr.) 

145. Sau: «frica lui Dumnezeu» (n. tr.) 

3. Drept este că poporul lui Dumnezeu ajunsese să se cam îngîmfe, 
fălindu-se îndeosebi în temeiul bunei chivernisiri a împăratului. Din 
afară nu-1 mai ameninţa nici o primejdie; ca şi mai ieri, harul lui Dumne¬ 
zeu încinsese Biserica de jur-împrejur cu orbitoarea (platoşă) a deplinei 
păci. Totuşi, invidia şedea la pînda fericirii noastre. Iat-o furişîndu-se 
înăuntrul ei. Iat-o, în fine, chiar dînd tonul în mijlocul adunărilor sfinţilor. 
4. Drept care ea i-a făcut pe episcopi să se adune, dînd buzna într-înşii 
cu duhul vrajbei sub cuvînt că ar fi vorba de dumnezeieştile dogme. 
Curînd, din n('însemnata scînteie s-a încins o vîlvătaie de flăcări, 
care a izbucnit în Biserica Alexandriei, răspîndindu-se ca din înaltul unei 
guri (de vulcan) peste întregul Egipt, peste Libia şi, de cealaltă parte, pînă 
chiar dincolo de meleagurile Tebei. 5. Iar în curînd, flacăra avea să mis¬ 
tuie şi restul provinciilor şi al oraşelor, astfel încît puteau fi văzuţi cer- 
tîndu-se pe cuvinte nu numai întîi-stătătorii bisericilor, ci însăşi mulţi¬ 
mea de rînd a credincioşilor , care ajunsese să se împartă hotărît în 
două, fiecare trebuind să aleagă: sau aşa, sau altfel. Spectacolul acestor 
evenimente ajunsese să ia forme atît de neghioabe încît minunatele ade¬ 
văruri ale dumnezeieştii învăţături erau supuse unei cumplite batjocuri 
chiar în teatrele 146 necredincioşilor. 

62. Aşa se hârţuiau (creştinii) chiar în Alexandria, certîndu-se crunt 
privitor la învăţăturile cele mai înalte. în temeiul unor pricini mult mai 
vechi, alţii de pe întreaga întindere a Egiptului şi din Tebaida de sus erau 
şi ei divizaţi, astfel că bisericile ajunseseră să se învrăjbească 147 pretu¬ 
tindeni. Alături de ele, întreaga Libie era în suferinţă ca un trup ros de 
boală; apoi au început să cadă la boală şi celelalte provincii: alexandrinii 
trimiteau soli episcopilor fiecărei provincii, iar aceia erau traşi fie de par¬ 
tea unora, fie de partea celorlalţi, lăsîndu-se tîrîţi în viitoarea 148 care-i 
prinsese în sine pe toţi. 

63. Pe împărat, aflarea acestor lucruri - care căpătau la el înţelesul 
unei nenorociri abătute chiar asupra sa - l-a rănit în adîncul sufletului. 
Numaidecît a ales din numărul iubitorilor de Dumnezeu de care era 
înconjurat, un bărbat foarte bine ştiut de el şi încercat prin viaţa lui plină 
de cumpătare, precum şi pentru temeinicia credinţei lui; un om care, nu 
de mult, se distinsese prin felul cum îşi făcuse cunoscut crezul. Pe acesta 
l-a trimis în chip de judecător şi aducător de pace la răzvrătiţii din Ale¬ 
xandria, ca să înmîneze pricinuitorilor certei din partea sa o scrisoare de 
cea mai mare însemnătate. 


146. Textual: «să vindece» (n. ti .) 

147. Textual: -în reprezentaţiile scenice ale necredincioşilor» (n. Ir.) 
1411. Textual: «ajunseseră intr-o stare de sfîşiere • (n. Ir.) 

Cum şi scrisoarea aceasta aduce dovada purtării de grijă a împăratu¬ 
lui faţă de poporul lui Dumnezeu, cred că e bine să o cuprind şi pe ea în 
prezenta arătare a vieţii lui. 

Iată cuprinsul scrisorii: 

64. «Constantin, Biruitorul, Măritul, Augustul - către Alexandru şi 
Arie: 

Martor îl chem, de se poate, pe Dumnezeul întregii zidiri că am avut 
îndoit temei să purced la acele lucruri a căror răspundere am luat-o eu 
asupra mea. 

65. 1. în primul rînd cu osîrdie mi-a fost în minte să dau un singur 
chip aspiraţiei tuturor neamurilor către Dumnezeu. în al doilea rînd mi- 
am pus în gînd să înviorez şi să întăresc din nou 149 trupul atît de adînc 
rănit al întregii noastre lumi. 2. Cu aceste două ţeluri în faţă, priveam la 
întîiul cu ochiul cel nevăzut al gîndului; la cel de al doilea am încercat să 
ajung prin puterea armelor - încredinţat că dacă prin rugăciunile mele aş 
fi putut dobîndi buna-înţelegere a tuturor slujitorilor lui Dumnezeu, şi 
treburile statului ar fi putut da roade, schimbîndu-se la chip după dorinţa 
tuturor cuvioşilor. 

66. «Numai că o sminteală de nesuferit a pus stăpînire pe întreaga 
Africă prin anumiţi inşi care, cu o iresponsabilă uşurinţă, au îndrăznit să 
amăgească puterea de credinţă a poporului, risipind-o în felurite erezii. 
Hotărît să o vindec de această boală, n-am găsit alt leac mai potrivit cu ea 
decît, după nimicirea vrăjmaşului tuturor oamenilor, care în sfintele 
noastre adunări s-a ridicat să vă înfrunte cu nelegiuita-i voie 150 , să trimit 
pe unii dintre ai voştri să vă ajute la găsirea unităţii de vedere în acele 
lucruri care, astăzi, sînt înţelese de voi felurit. 

67. «Tăria luminii şi legea rînduitoare a sfintelor pravile s-au născut 
prin purtarea de grijă a Celui Atotputernic, ca să spunem aşa, în chiar 
sinul Orientului, revărsîndu-şi strălucirea peste întreaga lume ca 
dintr-un sanctuar scînteietor 151 . De aceea şi eu, socotindu-vă ca pe nişte 
călăuze ale mîntuirii popoarelor, am căutat - luînd aminte la îndemnul 
sufletului meu (dar şi pe cît mi-o îngăduia puterea de pătrundere a privi¬ 
rii) - să vă cercetez. Astfel că numai decît după marea noastră biruinţă şi 
după adevăratul triumf pe care l-am avut împotriva duşmanilor, mi-am 
ales drept scop să urmăresc înfăptuirea acelui ţel pe care-1 socoteam ca 
fiind şi cel mai grabnic şi cel mai nobil dintre toate. 

68. 1. «Dar o, minunată şi dumnezeiască pronie! Cît de adînc mi-a 
putut fi rănit auzul - şi nu atît auzul cît însăşi inima! - cînd am aflat că 


149. Textual: «răzmeriţa» (n. tr.) 

150. Textual: «şi să articulez la loc» (n. tr.) 

151. Sau: «putere a minţii» ( 7 voipir)) (n. tr.) 

dezbinarea ivită chiar în mijlocul vostru era cu mult mai cumplită dedt a 
celor rămaşi acolo, fapt ce făcea ca meleagurile voastre - pe care eu tră¬ 
geam nădejde să le văd aducîndu-le şi altora leac de viaţă 152 - să aibă, 
pînă la urmă, nevoie de încă şi mai multă purtare de grijă! 

2. «Am stat şi am chibzuit asupra începutului precum şi asupra tâlcu¬ 
lui 153 acestor lucruri: obiectul lor mi s-a părut foarte clar 134 dar cîtuşi de 
puţin potrivit unei asemenea înverşunări. Încît, constrâns să vă scriu rân¬ 
durile de faţă, chema-voi în ajutorul meu dumnezeiasca pronie şi mă voi 
adresa comunei voastre puteri de cuget 155 , venind pînă în mijlocul sfadei 
voastre - de bună seamă că în chip de sol al păcii. 3. Fiindcă cu sprijinul 
Celui Atotputernic - şi chiar de s-ar întîmpla să se ivească vreun prilej 
mai vârtos de discordie -, adresîndu-mi eu cuvîntul sfinţitelor cugete ale 
celor ce mă vor asculta, izbuti-voi fără mare greutate să-l fac pe fiecare să 
dobîndească ce-i este lui spre folos; iar atîta vreme cît va mai dăinui vreo 
pricină cît de mică şi cît de simplă care să se facă piedică obşteştei bune- 
întocmiri, cum să nu mi se recunoască mie putinţa îndreptării stării de 
lucruri, ca fiindu-mi mai la îndemînă şi cu mult mai lesnicioasă decît 
oricui ? 

69. 1. «Din cîte am aflat, punctul de plecare al neînţelegerii de astăzi a 
fost următorul: 

Cînd tu, Alexandre, ai vrut să afli părerea fiecărui prezbiter 156 al tău 
cu privire la un anumit text din Scriptură (ba chiar legat de un punct.cu 
totul lipsit de însemnătate al neînţelegerii voastre), tu - Arie - ai dat un 
răspuns pripit care, din capul locului, bine ar fi fost dacă nici măcar nu 
ţi-ar fi venit în minte; sau - de vreme ce tot îţi venise în minte - oricum, 
bine ar fi fost să nu vorbeşti despre el. Aşa a încolţit în voi doi discordia; 
adunarea s-a împrăştiat iar preasfîntul popor al credincioşilor , tras fie 
într-o parte, fie în cealaltă, s-a despreunat din armonioasa întocmire 
care-1 făcea (un singur trup). 

2. «De aceea fiecare dintre voi doi cuvine-se în egală măsură să-i 
dăruiască celuilalt iertarea sa şi să primească întru sine dreptul îndemn 
pe care i-1 voi da eu, ca un împreună-slujitor cu el. Mă gîndesc anume că 
ar fi fost bine dacă de la bun început n-ar fi pus nimeni întrebări legate de 
asemenea lucruri, sau dacă - întrebarea odată pusă - n-ar mai fi venit 
răspunsul. Pentru că acest soi de întrebări (care nu e cerut de apăsarea 
necesităţii 157 , ci la care eşti ademenit de către deşartul [duh ce se zămis¬ 
leşte] din trîndăvie, chiar dacă ar avea drept obîrşie vreun exerciţiu filo- 

152. Textual: «ca dintr-un luminător sfinţit» (n. tr.) 

153. Sau: «vindecarea» (n. tr.) 

154. Sau: «subiectului», «conţinutului» (imâtisau;) (n. tr.) 

155. Textual: «simplu» (n. tr.) 

156. Sau: «armonioasei voastre drepte-socoteli» (n. tr.) 

157. Sau: «preot». - «din Scriptură»: textual, «scris în Lege» (n. tr.) 

sofic 158 de judecată, datori sîntem să-l zăvorim în tainiţa cugetului, nici¬ 
decum să-l facem cu atîta lipsă de răspundere cunoscut publicului şi să-l 
încredinţăm într-un chip atît de necugetat urechilor mulţimii. 3. Ce pre¬ 
gătire are omul de rînd ca să poată desluşi limpede înrîurirea 159 unor 
întrebări atît de însemnate şi atît de grele, sau ca să răspundă la ele 160 
cum se cuvine? Sau chiar dacă am presupune că un oarecare ar putea-o 
face cu uşurinţă, vă întreb : cîtă lume va putea el convinge? Şi iarăşi: 
cine va putea face faţă cerinţelor unor asemenea subiecte fără a se 
expune primejdiei de a călca strîmb? 

4. «Iată de ce, bine este ca în astfel de pricini să ocolim vorba de 
prisos, ca nu cumva - în virtutea slăbiciunilor noastre fireşti - neputîn- 
du-le noi da de rost (sau iarăşi, ascultătorii noştri neputînd - datorită 
minţii lor mai încete - ajunge la desluşită pricepere a spuselor noastre), ei 
bine, din amîndouă aceste cauze, poporul să nu ajungă, vrînd-nevrînd, 
fie să hulească, fie să se dezbine. 

70. «Şi tot de aceea se cuvine ca între voi atît întrebarea cea nechib¬ 
zuită cît şi necugetatul răspuns să-şi acorde deopotrivă iertarea. Pricina 
certei dintre voi n-a pornit de la ce era mai însemnat între poruncile 
cuprinse în Scriptură şi nici nu vi s-a furişat [în suflet] vreo nouă erezie 
privind slujirea lui Dumnezeu; voi aveţi totuşi una şi aceeaşi putere de 
judecată, astfel încît să vă puteţi pune pînă la urmă de acord. 

71. 1. «Faptul că v-aţi putut învrăjbi pornind de la nişte pricini 
mărunte şi atît de neînsemnate, făcînd ca mulţimea poporului lui Dum¬ 
nezeu (pe care oblăduitoarele voastre cugete s-ar fi cuvenit să-l călău¬ 
zească pe calea dreaptă) să-şi piardă unitatea credinţei, mie îmi pare un 
lucru lipsit de răspundere, ba chiar de-a dreptul de rău augur. 2. încerc să 
vă trezesc conştiinţa punîndu-vă în faţă pilda dată de filosofi, cărora - 
chiar atunci cînd se pun în slujba aceluiaşi crez 161 - deseori li se întîmplă 
să aibă păreri deosebite în legătură cu cîte un aspect oarecare al teoriilor 
lor; şi totuşi, chiar atunci cînd calitatea cunoştinţelor lor îi face să se deo¬ 
sebească unii de alţii, unitatea de crez îi face în stare să găsească între ei 
unul şi acelaşi grai 162 . Or, dacă aşa stau lucrurile cu ei, nu se cuvine oare 
cu atît mai vîrtos ca, în temeiul unei atari învăţături de credinţă, şi noi cei 
puşi să fim slujitori ai Dumnezeului Celui mare, să ne înţelegem întreo- 
laltă în acelaşi duh? 3. Dar haideţi să zăbovim mai mult asupra celor 
spuse şi să le cercetăm cu luare-aminte sporită ca să vedem dacă are 

158. Textual: «nu e cerut de stringenţa vreunei legi» (n. tr.) 

159. «Filosofic» sau «intelectual» corespunde unei corecturi moderne; manuscri¬ 
sele dau «firesc» (n. tr.) 

160. Sau: «implicaţiile». Textual: «forţa» (n. tr.) 

161. Textual: «să le tîlcuiască» (n. tr.) 

162. Sau: «învăţături» (SoŢiiara) (n. tr.) 

vreun rost ca din deşarta şi mărunta voastră gîlceavă de cuvinte fraţii să 
se ridice unii împotriva altora, iar tot ce era mai important la acea adu¬ 
nare 163 să ajungă, din cauza ruşinoasei noastre dihonii - a noastră, care 
întreolaltă ne ifădim pentru nişte lucruri atît de mărunte şi cîtuşi de puţin 
apăsătoare 164 - prada dezbinării! Sînt porniri josnice şi de aşteptat mai 
curînd din partea unor tinerei necopţi la minte decît dintr-a unor preoţi, 
bărbaţi cu judecata întreagă! 

4. «Să ne ferim, deci, de bunăvoie din calea ispitelor diavoleşti! 
Dumnezeul nostru Cel mare, Mîntuitorul tuturor, Şi-a răsfrînt lumina 
deopotrivă peste toţi oamenii . îngăduiţi-mi de aceea mie, slujitorului 
Celui Atotputernic, ca sub oblăduirea proniei Sale să-mi dau toată oste¬ 
neala în a-mi atinge ţelul, lucru care ar însemna ca prin îndemnurile 
mele, prin purtarea mea de grijă şi prin stăruinţa dojenilor 165 mele să-I 
întorc mulţimile la armonioasa stare de împreună-înţelegere. 5. Dacă - 
aşa cum spuneam - avem aceeaşi credinţă şi o înţelegere unitară a învă¬ 
ţăturilor 166 noastre, şi dacă e adevărat că porunca cuprinsă în Scriptură 
ne conduce - prin toate ale sale - la o singură voinţă 167 , atunci lucrul acela 
care a avut darul de a isca între voi oarecare zavistie, de vreme ce nu 
poartă asupra întregului 168 Scripturii, să nu mai zămislească în voi nici 
osebiri de vedere, nici răzvrătire! 6. Eu nu vă vorbesc câtuşi de puţin spre 
a vă sili să ajungeţi la înţelegere, cînd e vorba de un lucru atît de simplu 169 
(sau cum o mai fi obiectul nedumeririi voastre). Păstrarea nevătămată a 
demnităţii sinodului şi unitatea comunităţii rămîn posibile. Ele însă ăr 
însemna ca duhul înţelegerii să dăinuiască mai departe în toţi chiar atunci 
când s-ar întîmpla ca între voi să se ivească vreo neînţelegere (în cel mai 
rău caz, legată de cine ştie ce mărunţiş): fiindcă (drept este că) noi nu 
dorim în toate unul şi acelaşi lucru şi că nu ne mişcăm 170 după aceleaşi 
porniri ale firii şi în virtutea aceluiaşi cuget. 

«Să aveţi, dar, acelaşi crez, aceeaşi înţelegere şi o aceeaşi tălmăcire a 
proniei Dumnezeului Celui Atotputernic; iar tot ce în măruntele voastre 
pricini de nedumerire veţi cerceta împreună, cuvine-se - în cazul când 
n-aţi ajunge la unitatea de vederi - ca ele să nu treacă dincolo de hotarele 
gîndului, ci să rămînă tăinuite în umbra cugetului. Darul cel de mare preţ 
al legăturii 171 dintre voi, adevărul credinţei - precum şi cinstirea lui Dum¬ 
nezeu şi a Legii - să rămînă mai departe pentru voi de neclintit! 

163. Textual: «să respire în acelaşi ritm» (n. tr.) 

164. Sau - cu termenii noştri de azi - «miza sinodului» (n. tr.) 

165. Textual: «necesare» (n. tr.) 

166. Sau: «sfaturilor». - «mulţimile»: textual, «popoarele» (n. tr.) 

167. Textual: «convingerilor». - «în Scriptură»: textual, «în Lege» (n. tr.) 

168. Propriu-zis: «intenţie» (n. tr.) 

169. Sau: «esenţialului». - «tosebiri de vedere» sau «definiţii» (n. tr.) 

170. Sau: «inutil» (n. tr.) 

171. Textual: «nu sîntem stăpîniţi de» (n. tr.) 

întoarceţi-vă, aşadar, unii către alţii în duh de dragoste şi bună¬ 
voinţă; redaţi întregului popor dreptul de a se cuprinde în braţe; iar voi, 
cu sufletele din nou curate, recunoaşteţi-vă iar unul pe altul, voi înşişi, 
ştiind că nu de puţine ori prietenia ce se înfiripă după încetarea unei duş¬ 
mănii se arată, odată cu împăcarea, mai frumoasă! 

72. 1. «Redaţi-mi tihnitele zile şi nopţile ocolite de griji, ca să-mi 
rămînă şi mie măcar cît de puţin din bucuria pe care o zămisleşte lumina 
cea neîntinată şi o viaţă de linişte; altminteri ar însemna să mă podi¬ 
dească lacrimile, să nu mă mai pot opri din plîns, iar viaţa să-mi ajungă 
nesuferită. Pentru că, dacă poporul lui Dumnezeu - prin el înţelegînd 
eu aici pe împreună-slujitorii mei - s-a putut dezbina drept urmare unei 
pricini atît de nepotrivite şi păgubitoare, cum oare voi mai putea eu să-mi 
păstrez cumpătul pe viitor? 2. Ca să vă puteţi da seama cât de mult mă dor 
toate acestea, să ştiţi că deunăzi, în cetatea Nicomidiei, am fost cuprins pe 
neaşteptate de nezăbavnica dorinţă să călătoresc spre meleagurile Răsă¬ 
ritului. Or, tocmai cînd mă gîndeam eu mai cu osebire la voi şi când 
aproape că mă şi hotărîsem să vin la voi 172 , a sosit ştirea aceasta care mi-a 
întors gîndurile, ca să nu fiu nevoit să văd cu înşişi ochii mei o stare de 
fapte la aflarea căreia nici măcar auzului meu nu-i venise a-i da crezare. 
3. Redeschideţi-mi, aşadar, prin împăcarea voastră, porţile Răsăritului, 
pe care mi le-aţi zăvorit odată cu zavistia ce a pus stăpînire pe voi! Reda- 
ţi-mi cît mai grabnic bucuria de a veni să vă văd - atît pe voi dt şi pe toate 
celelalte neamuri 173 - şi de a-I mulţumi Celui Atotputernic cu cuvinte plă¬ 
cute auzului pentru faptul de a vă fi dat tuturor putinţa de a vă înţelege 
întreolaltă şi de a rămîne fiinţe libere». 

73. Aşa s-a străduit iubitorul de Dumnezeu Constantin ca prin scri¬ 
soarea trimisă să facă pace în Biserica lui Dumnezeu. (Aducătorul ei) şi-a 
dat şi el silinţa în ducerea la bun sfîrşit a însărdnării primite, nu numai 
purtîndu-se în duhul ei, ci şi lucrînd după voia celui ce-1 trimisese. 

Numai că ruptura s-a dovedit a fi prea mare pentru o simplă scri¬ 
soare. Duşmănia celor ce se înfruntau creştea mereu, iar sămînţa răului 
ajunsese să prindă rădăcină în toate provinciile Răsăritului. 

Era - după dte se spune - un bărbat cu frica lui Dumnezeu. 

Iată ce a fost în stare să facă invidia ajutată de răutatea unui diavol 
pizmaş îft bunul mers al Bisericii! 

172. «Prieteniei» sau «dragostei» (n. tr.) 

173. Textual: «cînd ajunsesem ca şi cum aş fi fost în mijlocul vostru» (n. tr.) 

Cuprinsul cărţii a treia 


1. Comparaţie între credincioşia lui Con¬ 
stantin şi sminteala prigonitorilor. 

2. încă despre credincioşia lui Constan¬ 
tin, şi cum se mîndrea el cu semnul 
crucii. 

3. Despre imaginea care-1 înfăţişa pe 
împărat avînd deasupra (semnul) cru¬ 
cii, în timp ce dedesubt era încolăcit 
balaurul. 

4. Alte amănunte privitoare la certurile 
iscate de Arie în Egipt. 

5. Despre neînţelegerea privitoare la săr¬ 
bătoarea Paştelui. 

6 . Cum a poruncit Constantin să se ţină 
sinod în oraşul Niceea. 

7. Despre sinodul ecumenic: ce anume 
episcopi au luat parte la el. 

8 . Cum au sosit acolo bărbaţi din felurite 
provincii, la fel Ca în Faptele Apostoli¬ 
lor. 

9. Despre virtuţile şi despre vîrsta celor 
două sute cincizeci de episcopi. 

10. Adunarea de la palat, la care a luat 
parte şi Constantin. 

11. Tăcerea ce a urmat cuvîntării episco¬ 
pului Eusebiu. 

12. Cuvîntarea rostită de Constantin în 
faţa sinodului, despre pace. 

13. Cum a făcut Constantin să se poată 
înţelege episcopii care mai înainte nu 
se putuseră înţelege între ei. 

14. Cum a ajuns adunarea să se înţeleagă 
într-un singur glas atît întru cele ale 
credinţei dt şi privitor la ţinerea Paş¬ 
telui. 

15. Cum a şezut Constantin la ospăţ lao¬ 
laltă cu episcopii, dnd şi-a serbat 
douăzeci de ani de domnie. 

16. Darurile sale pentru episcopi şi scri¬ 
soarea adresată de el tuturor (provin¬ 
ciilor). 

17. (Scrisoarea trimisă de) Constantin 
bisericilor 174 , privitor la sinodul 
niceean. 

18. Spusa lui Constantin despre unificarea 
prăznuirii Paştelui şi împotriva iudei¬ 
lor. 


19. îndemn la urmarea (prăznuirii din) cea 
mai însemnată 175 parte a lumii. 

20 . îndemn la supunere faţă de hotărîrile 
luate în scris de sinod. 

21 . îndemn făcut episcopilor înainte de 
despărţire, cu privire la unitatea de 
cuget. 

22. Plecarea episcopilor şi scrisorile tri¬ 
mise de împărat. împărţire de bani 
către popor . 

23. Cum a scris Constantin egiptenilor 
îndemnîndu-i să se ţină în pace. 

24. Cît de des scria el episcopilor şi popo¬ 
rului însuşi scrisori pline de cucernide. 

25. Cum a poruncit el să se zidească la 
Ierusalim, pe sfîntul loc al învierii Mîn- 
tuitorului, un locaş de închinare. 

26. Cum făcuseră oamenii cei fără Dumne¬ 
zeu ca să acopere dumnezeiescul mor- 
mînt cu un morman de pămînt şi cu 
idoli. 

27. Cum a dat Constantin poruncă privi¬ 
toare la materialele din care fusese 
făcut templul acela idolesc, ca şi pentru 
săpătura scoasă , să fie aruncată dt 
mai departe. 

28. Ivirea preasfîntului mormînt. 

29. Cum a scris el şi guvernatorilor şi epis¬ 
copului Macarie privitor la zidirea 
(unei biserici). 

30. Scrisoarea lui Constantin către Maca¬ 
rie, despre zidirea sălaşului de la mor- 
mîntul Mîntuitorului. 

31. Cuvine-se ca el să fie - prin zidurile şi 
prin stâlpii şi prin marmurele sale - 
mai frumos dedt toate bisericile de pe 
pămînt. 

32. Şi încă: ce va trebui desluşit demnitari¬ 
lor privitor la frumuseţea acoperişului, 
la numărul calfelor precum şi la 
materiale. 

33. Cum a fost zidită biserica Mîntuitorului 
în chipul acelui nou Ierusalim vestit 
prin proorocii. 

34. Descrierea zidirii preasfîntului mor¬ 
mînt. 


174. Sau «provincii» (n. tr.) 

175. Sau: «mare» (n. tr.) 







35. Descrierea curţii şi a porticului. 

36. Descrierea zidurilor bisericii şi a fru¬ 
museţii - împlinite în aur - a lucrărilor 
dinăuntru. 

37. Descrierea celor două porticuri aflate 
de o parte şi de alta, precum şi a celor 
trei intrări de la răsărit. 

38. Descrierea bolţii şi a celor douăspre¬ 
zece coloane, precum şi a pocalelor 176 . 

39. Descrierea curţii interioare 177 , a exe- 
drelor şi a colonadelor. 

40. Despre mulţimea darurilor aduse. 

41. Despre zidirea unor biserici în Bet- 
leem şi pe muntele Măslinilor. 

42. Venind Elena - împărăteasa şi maica 
lui Constantin - să se roage, a zidit 
aceste lăcaşuri. 

43. Din nou despre biserica din Betleem. 

44. Despre mărinimia şi facerile de bine 
ale Elenei. 

45. Despre evlavia arătată de Elena în 
biserică. 

46. Testamentul Elenei şi sfîrşitul ei, la 
vîrsta de optzeci de ani. 

47. Cum şi-a îngropat Constantin maica, şi 
cum a acoperit-o el cu mărire mai 
înainte, în timpul vieţii. 

48. Cum a zidit împăratul în Constantino- 
pol biserici închinate mucenicilor, şi 
cum a desfiinţat el (acolo) închinarea la 
idoli. 

49. Semnul crucii [aşezat] în palat; iar la 
fintîni, Daniel. 

50. 1. Cum a zidiţi el biserici şi în Nicomi- 
dia precum şi în celelalte cetăţi. 

50. 2. Despre biserica zidită [de el] în 
Antiohia. 

51. Cum a hotărît el să se facă o biserică şi 
la Mamvri. 


52. Scrisoarea trimisă de Constantin lui 
Eusebiu, cu privire la Mamvri. 

53. Cum S-a aralat Aliniuilorul acolo lui 
Avraam. 

54. Distrugerea templelor şi statuilor ido- 
leşti de pretutindeni. 

55. Nimicirea templului idolesc din 
Aphaka Feniciei, precum şi a neruşi- 
nărilor petrecute acolo . 

56. Nimicirea (templului) lui Asclepios din 
Aigai. 

57. Cum şi-au părăsit elinii idolii şi au 
venit la cunoaşterea lui Dumnezeu. 

58. Cum a dărîmat el templul Afroditei din 
Heliopolis şi cum a zidit întîia biserică 
din acest oraş . 

59. 1. Despre tulburările izvorîte în Antio¬ 
hia din cauza lui Eustathios. 

59. 2. Scrisoarea de împăciuire a lui Con¬ 
stantin. 

60. Scrisoarea trimisă de Constantin 
locuitorilor Antiohiei, cerindu-le să 
nu-1 zmulgă pe Eusebiu din (biserica) 
Cesareii, ci să caute alt (episcop). 

61. Scrisoarea trimisă de Constantin lui 
Eusebiu spre a-1 lăuda pentru respin¬ 
gerea episcopatului Antiohiei. 

62. Scrisoarea trimisă de Constantin sino¬ 
dului pentru a nu-I zmulge pe Eusebiu 
din Biserica Cesareii. 

63. Cum s-a străduit el să zmulgă din rădă¬ 
cina lor ereziile. 

64. Hotărîrile luate de Constantin împo¬ 
triva ereticilor. 

65. Confiscarea locurilor de adunare ale 
ereticilor. 

66 . Cum - după ce au fost descoperite la ei 
cărţi din cele cuprinzînd învăţături 
nelegiuite - s-au întors mulţi dintre 
eretici în sînul Bisericii universale. 


176. Sau: «vaselor» (n. tr.) 

177. Sau: «mijlocii» (n. tr.) 

CARTEA A TREIA 


1.1. Aşa - pizmuindu-i Bisericii prisosinţa binelui - a stîrnit invidia, 
urîtoarea binelui, furtună şi tulburare în sînul acesteia tocmai la vreme 
de pace şi de bucurie. Ci nu s-a dat în lături împăratul cel bine-plăcut lui 
Dumnezeu de la nimic ce-i şedea lui în puteri; şi în toate purtîndu-se toc¬ 
mai pe dos decît cutezaseră a face numai cu puţină vreme înainte tiranii 
în cruzimea lor, izbutea să biruie orice vrăjmăşie şi împotrivire. 2. Astfel, 
ţinîndu-se departe de Dumnezeul Cel adevărat, ei siliseră lumea prin 
toate mijloacele să se închine zeilor celor fără de viaţă, în timp ce Con¬ 
stantin se mulţumea să o facă a înţelege, prin faptă şi prin cuvînt, că, de 
vreme ce erau fără viaţă, aceia nici nu existau, şi o îndemna să-L mărturi¬ 
sească pe Cel singur fiitor. Sau, iar, faţă de batjocoritoarele vorbe cu care 
ei îşi rîseseră de Hristosul lui Dumnezeu, el unul recunoştea în scris ca 
fiindu-i spre ocrotire şi biruinţă tocmai semnul, pe care aceia-1 luaseră 
mai vîrtos în derîdere; ba chiar se mîndrea cu acel biruitor simbol al sufe¬ 
rinţei 178 . Dacă aceia-i izgoniseră pe slujitorii lui Dumnezeu, lăsîndu-i fără 
casă şi fără cămin, Constantin îi chema pe toţi înapoi şi îi reda cămi¬ 
nelor lor. 3. Faţă de cei dinainte, care-i împroşcaseră cu necinste, împă¬ 
ratul îi înconjura cu cinste şi le atrăgea admiraţia tuturor. Şi dacă aceia 
dăduseră pe nedrept poruncă să se purceadă la confiscări, jefuindu-i pe 
credincioşii lui Dumnezeu de tot mijlocul de trai 179 , Constantin li-1 dăduse 
înapoi adăugind de la sine încă multe alte daruri. în edictele lor, cei 
dinainte răspîndiseră în popor împotriva cîrmuitorilor Bisericii toate 
calomniile; ei bine, Constantin a făcut ca prestigiul acestora să crească 
din nou, la loc, după care (datorită cinstirii ce le-o arăta) i-a înălţat şi 
mai mult, făcîndu-i - prin hotărîri şi prin legi - să sporească încă şi mai 
tare în autoritate. 4. Pe urmă, în timp ce aceia se străduiseră să stîrpească 
lăcaşurile de rugăciune, prăvălindu~le pînă în temelii, împăratul a stator¬ 
nicit prin lege ca, din banii vistieriei împărăteşti, bisericile încă existente 
să fie făcute mai înalte, iar lor să li se adaoge altele noi şi dt mai mîndre. 
Sau iar, faţă de cei dinaintea sa, care porunciseră ca dumnezeieştile 
lăcaşurile de rugădune, prăvălindu-le pînă în temelii, împăratul a stator- 
nidt prin lege ca, din banii vistieriei împărăteşti, bisericile încă existente 
să fie făcute mai înalte, iar lor să li se adaoge altele noi şi dt mai mîndre. 
Sau iar, faţă de cei dinaintea sa> care porunciseră ca Dumnezeieştile 

178. Sau: «al patimilor» (n. tr.) 

179. Sau: «avutul» (Pîoţ) (n. tr.) 

Scripturi să fie puse pe foc şi nimicite, el unul a poruncit ca acestea să fie 
copiate şi răspîndite tot pe cheltuiala împărăteştii vistierii, într-o formă 
de toată frumuseţea 180 . 5. Porunca acelora fusese ca episcopii să nu 
îndrăznească sub nici un cuvînt a se întîlni în adunări; or, Constantin a 
adunat în jurul său episcopi sosiţi de prin toate provinciile imperiului, 
îngăduindu-le accesul în chiar inima palatului împărătesc, ba chiar pînă 
în umbra 181 dormitorului, sau fădndu-şi-i meseni. Şi în vreme ce aceia îi 
vredniceau pe demoni cu daruri 182 , el le-a dat în vileag rătăcirea şi a 
împărţit materia ajunsă nefolositoare a acestor daruri, altora, care 
aveau ce face cu ea - şi încă pentru totdeauna. Cei dinainte porunciseră 
ca templele să fie împodobite cu multă sîrguinţă; or, Constantin a nimicit 
pînă-n temelii tocmai pe cele pe care închinătorii lor le preţuiau mai mult. 
6. Aceia îi supuseseră pe mărturisitorii de Dumnezeu celor mai îngrozi¬ 
toare pedepse; or, împăratul tocmai pe prigonitorii acestora i-a urmărit 
şi i-a cuminţit, abătînd asupra lor pedeapsa cuvenită lor de la Dumnezeu 
şi cinstindu-le sfinţilor de-Dumnezeu-mărturisitori necurmat amintirea. 
Faţă de aceia, care-i izgoniseră pe de-Dumnezeu-iubitorii bărbaţi de la 
palat, el unul tocmai în aceştia din urmă şi-a pus nădejdea, ţinîndu-le 
partea făţiş şi recunoscând că se încredea în ei mai mult decât în oricine 
altul. 7. Iar dacă aceia s-au arătat atît de setoşi de avere, că-şi robiseră 
sufletul supumndu-1 patimii lui Tantal, Constantin şi-a desferecat cu 
împărătească dărnicie toate cămările vistieriei, împărţind din ele îmbel¬ 
şugat, cu mîna largă. Faţă de nenumăratele crime săvîrşite de înaintaşii 
săi numai ca să le poată confisca şi răpi celor ucişi averile, cât a ţinut dom¬ 
nia lui Constantin sabia n-a contenit a atîma nefolosită de împărţitorii 
dreptăţii, fiindcă populaţia şi autorităţile din provincii se călăuzeau mai 
curînd după datinile locuitorilor 183 decât prin legi impuse lor. 

8. Luînd noi aminte la acestea, cu bună dreptate am putea spune că 
domnia lui Constantin a însemnat începutul unei vieţi noi şi a unui suflu 
nou, lumina zorilor mijind pe neaşteptate deasupra bieţilor pămînteni, în 
plină beznă - şi încă mai minunată ca oricând; încît nu ne rămîne decât să 
recunoaştem în totul numai lucrarea lui Dumnezeu, a Celui care a ştiut să 
răzbească numeroasa ceată a necredincioşilor prin tăria împăratului Său 
celui de-Dumnezeu-iubitor. 

2. 1. Or, dacă luăm aminte la faptul că aceia s-au purtat aşa cum 
nimeni nu se mai purtase pînă atunci, cutezînd să lovească în Biserică aşa 

180. iiEya/.onpETCEÎ xocTaaxEufj: «într-o ediţie admirabilă» sau «sub o formă minu¬ 
nată» (n. tr.) 

181. Textual: «pînâ-n centrul dormitorului» sau, mai exact, «pînă în dormitorul 
împărătesc, locul cel mai ferit (al palatului)» - (n. tr.) 

182. âvaOfipocTa putînd însemna şi statui sau monumente (n. tr.) 

183. Sau: «în virtutea unei autorităţi părinteşti» (n. tr.) 

cum din veac nu se pomenise, era firesc ca însuşi Dumnezeu să înfăţişeze 
lumii un bărbat cu totul neobişnuit, cu ajutorul căruia să poată înfăptui 
lucruri nemaiauzite şi nemaivăzute. 2. Dar ce putea fi mai ieşit din comun 
dedt miracolul revărsării - prin mijlocirea dumnezeieştii înţelepciuni - a 
însuşirilor acestui împărat asupra neamului omenesc? împăratul se făcea 
tuturor, cu toată îndrăzneala - şi stăruitor - vestitorul Hristosului lui 
Dumnezeu, fără a tăinui cuiva numele Mîntuitorului 184 - ba dimpotrivă, 
mîndrindu-se cu el şi dîndu-1 lesne în vileag, dnd însemnîndu-şi chipul 
cu semnul aducător al mîntuirii, dnd fălindu-se cu mărturia biruinţei 
sale. 

3. 1. Acest semn, Constantin a pus să fie înfăţişat într-o pictură de 
mari dimensiuni pe care a aşezat-o chiar la intrarea în curtea palatului ca 
să poată fi văzută de toată lumea. în imagine, izbăvitorul semn era înfăţi¬ 
şat deasupra capului său; iar fiara cea vrăjmaşă şi ucigaşă care prin tira¬ 
nia celor fără de Dumnezeu se năpustise asupra Bisericii lui Dumnezeu, 
era înfăţişată ca un balaur prăvălit în străfundurile adîncurilor. (Chiar 
sfintele cărţi ale proorocilor lui Dumnezeu ne-o înfăţişează în chip de 
balaur sau de şarpe încolăcit, 2. fapt care lămureşte de ce a pus împăratul 
ca ea să fie închipuită pe suprafaţa cerată a picturii ca un balaur stră¬ 
puns în plin de o săgeată şi căzut sub picioarele sale şi ale fiilor săi, pînă în 
adîncurile mării). Aşadar, prin el Constantin îl dădea în vileag pe însuşi 
vrăjmaşul cel nevăzut al neamului omenesc, pe care-1 arăta pus pe fugă 
pînă-n străfundul pierzării, datorită puterii mîntuitorului semn aflat dea¬ 
supra capului său. 

3. Cam aşa arăta pictura aceea atît de viu colorată. Pe mine, însă, 
m-a minunat îndeosebi înălţimea de cuget a împăratului, care, din 
îndemnul lui Dumnezeu, a înfăţişat tocmai ceea ce glasul proorocului 
grăise dndva despre fiara aceea: «în ziua aceea Domnul Se va năpusti cu 
sabia Sa cea grea, mare şi înfricoşătoare asupra balaurului, asupra înco- 
lăcitului şarpe, asupra şarpelui care fuge, şi va ucide balaurul în mare». 

Iată, dar, ce a pus împăratul să fie înfăţişat cu dt mai mare fidelitate, 
şi cu jocuri de lumini şi de umbre. 

4. Toate lucrurile acestea le-a dus împăratul la bun sfîrşit, aşa cum îi 
poftise inima. Era însă nu în mică măsură tulburat de zîzania ivită din 
pizmă şi care ajunsese să clatine îngrozitor viaţa bisericii lui Dumnezeu 
din Alexandria, precum şi de ponoasele schismei celor de la Thebaida şi 
din Egipt. Oraş după oraş, un episcop se ridica împotriva altuia; mulţi¬ 
mile ajunseseră să se învrăjbească şi ele unele cu altele; puţin a lipsit ca 
ele să nu se înfrunte în luptă deschisă; aduse pînă în pragul nebuniei, ele 


184. Sau, mai exact: «fără a tăinui cuiva calitatea Lui de mîntuitor» (n. tr.) 






nu se mai dădeau înapoi de la nici un fel de fărădelege, ajungînd chiar 
pînă la a îndrăzni să batjocorească imaginea împăratului. Numai că prin 
asemenea fapte ele nu izbuteau să-i trezească împăratului mînia, ci mai 
curînd să-i umple inima de compătimire, fiindcă nebunia acelor smintiţi îl 
durea pe Constantin peste fire. 

5. 1. Mai era însă şi altă boală - mai veche şi necruţătoare - care de 
multă vreme iscase neînţelegeri în Biserică , anume sfada privitoare la 
sărbătorirea Paştelui 185 . Unii susţineau că se cuveneau păstrate rînduie- 
lile iudeilor, în vreme ce alţii cereau să fie respectată data exactă, şi să nu 
ne luăm după rătăcirea unor oameni şi aşa aflaţi în afara 186 binecuvîntării 
evanghelice. 2. Or, de vreme ce şi în privinţa aceasta mulţimile de pretu¬ 
tindeni ajunseseră de multă vreme să nu se mai poată înţelege, încurcând 
Dumnezeieştile Scripturi în aşa fel încât nimeni nu le mai putea descurca 
(fiindcă la vremea unuia şi aceluiaşi praznic, datorită deosebirilor de 
dată, prăznuitorii îi aduceau cinstire în chipuri foarte deosebite: în timp 
ce unii se mai nevoiau în post şi asceză, ceilalţi îşi şi aflaseră limanul de 
linişte), nimeni nu se mai dovedea în stare să afle acestui rău leacul; păr¬ 
ţile învrăjbite păreau deopotrivă de puternice. 

Numai Dumnezeului Celui Atotputernic îi era lesne să le găsească 
leacul; or, spre revărsarea facerilor Sale de bine, iată că dintre toţi oame¬ 
nii de pe lume El l-a aflat doar pe Constantin. 

3. Auzind acesta ce se petrecea şi văzînd el că scrisoarea trimisă la 
Alexandria rămăsese fără ecou, s-a cufundat în meditaţie, zicând mai apoi 
că nevăzutul vrăjmaş care răscolise în asemenea măsură viaţa Bisericii se 
cerea războit în cu totul alt chip. 

6. 1. Şi atunci - ca pentru a-1 înfrunta într-o bătălie hotărâtoare - s-a 
hotărât împăratul să adune întreaga oaste a lui Dumnezeu într-un sinod 
ecumenic, poftind prin scrisori pline de curtenie pe episcopii de pretutin¬ 
deni să vină cît mai degrabă spre a lua parte la el. N-a fost o poruncă 
oarecare, fiindcă la îndeplinirea ei şi-a spus cuvântul străduinţa perso¬ 
nală a împăratului, fie în alegerea curierilor oficiali, fie spre înlesnirea 
procurării nenumăratelor animale de povară de care avea să fie nevoie. 
A fost desemnat şi oraşul potrivit sinodului, un oraş purtînd numele 
biruinţei: anume Niceea, din provincia Bitiniei. 

2. De cum s-a răspîndit porunca, cu bună inimă s-au grăbit toţi într- 
acolo - aidoma alergătorilor, cînd pornesc de la semn 187 mînaţi de nădej¬ 
dea că vor izbîndi întru bine şi că-şi vor afla pacea; la care se adăuga 
fascinaţia exercitată asupra lor de prilejul ce le era dat să poată da ochii 
cu un asemenea împărat. Cînd în cele din urmă s-au aflat toţi laolaltă, s-a 

185. Textual: «privitoare la sărbătoarea mîntuirii» (n. tr.) 

186. Sau: «vrăjmaşi» (n. tr.) 

187. Sau: «barieră» (n. tr.) 

putut într-adevăr vedea că la mijloc fusese mina lui Dumnezeu, Care 
izbutise să aşeze alături, unii cu alţii, oameni ce nu se osebeau între ei 
numai prin firea lor (şi cît de mult se osebeau!), ci şi ca înfăţişare, după 
ţara şi locul şi neamul lor de baştină! Pe toţi izbutise să-i găzduiască una 
şi aceeaşi cetate, dînd ochilor prilejul de a se desfăta de privirea 
celei mai bogate cunune de feţe bisericeşti, alcătuită numai din flori de 
foarte mare preţ. 

7. 1. S-au adunat acolo, trimişi de toate bisericile (care cuprindeau 
Europa întreagă, Libia şi Asia), cei mai de seamă slujitori ai lui Dumne¬ 
zeu. în una şi aceeaşi casă de rugăciune au putut încăpea şi sirieni şi cili- 
cieni şi fenicieni şi arabi şi palestinieni (de parcă însuşi Dumnezeu ar fi 
făcut-o deodată mai încăpătoare), iar odată cu aceştia: egipteni, tebani, 
libieni şi trimişi veniţi tocmai din Mesopotamia; era de faţă şi un episcop 
al Persiei; nu lipsea din ceată nici cel al sciţilor; Pontul, Galatia, Capado- 
cia şi Asia, Frigia şi Pamfilia îşi aveau şi ele trimişii lor; la fel cu tracii şi cu 
macedonenii, cu aheenii şi cu epiroţii, precum şi cu celelalte neamuri, 
aflate încă şi mai departe; pînă şi foarte-cunoscutul episcop de Spania 
făcea parte din mulţimea celor prezenţi. 2. Bătrîneţea îl făcuse însă pe cel 
al împărăteştii cetăţi să nu poată veni; erau totuşi de faţă prezbiteri, tri¬ 
mişi de el să-l reprezinte. 

Asemenea cunună - prinsă cu legătura păcii - din veac numai împă¬ 
ratul Constantin I-a putut-o închina lui Hristos, Mîntuitorului său, ca un 
dar cu adevărat vrednic să fie primit de Dumnezeu pentru biruinţa sa 
asupra vrăjmaşilor şi potrivnicilor săi: chiar în zilele noastre, imaginea 
unui sobor apostolic. 

8. Fiindcă şi odinioară - precum scris este - s-au adunat «din toate 
neamurile pe care le acoperă cerul, bărbaţi credincioşi», adică: «şi părţi şi 
mezi şi elamiţi, mesopotamieni şi iudei şi capadocieni, oameni veniţi din 
Pont şi din Asia, din Frigia şi din Pamfilia, egipteni, bărbaţi din părţile 
Libiei şi ale Cirenei, romani de pretutindeni 188 , iudei şi prozeliţi, cretani şi 
arabi»; singurul lucru osebitor faţă de soborul acelora stînd în faptul că, 
de astă dată, nu se numărau toţi în rîndurile slujitorilor lui Dumnezeu. 
Aşadar, din adunarea celor de acum făceau parte mai mult de douăsute- 
cincizeci de episcopi, înconjuraţi de o mulţime cu neputinţă de apreciat 
de prezbiteri şi de diaconi. 

9. Din rîndurile slujitorilor lui Dumnezeu, unii străluceau prin graiul 
lor plin de înţelepciune, alţii prin străşnicia vieţii pe care o duceau şi prin 
îndelungatele lor privegheri 189 , alţii prin modestie. Unora le stîrnea înjur 


188. Sau: «în treacăt» (n. tr.) 

189. Sau: «prin (viaţa lor de) îndelungate înfrînări» (n. tr.) 







admiraţia vîrsta lor înaintată; alţii, dimpotrivă, sclipeau de tinereţe şi de 
avînt, şi erau unii care abia de curînd păşiseră pe calea preoţiei. 

La porunca împăratului, întreţinerea lor, a tuturor acestora, le 
fusese asigurată zilnic şi prisositor. 

10. 1. La data rînduită sinodului spre lămurirea 190 subiectelor con¬ 
troversei, s-au adunat toţi cei ce urmau să hotărască într-o sală 191 aflată 
chiar în inima palatului. în sală - care părea că le depăşeşte pe toate cele¬ 
lalte ca mărime - fusese aşezat în ordine, de o parte şi de cealaltă, un 
mare număr de scaune. Pătrunzînd înăuntru, cei chemaţi s-au aşezat fie¬ 
care pe locul său 192 . 2. Şi după ce - cu fastul cuvenit - au şezut cu toţii în 
aşteptarea împăratului (care trebuia să apară dintr-o clipă în alta), s-a 
aşternut, stăpînă, tăcerea. în fine, a apărut din suita împăratului mai întîi 
unul, pe urmă încă unul, apoi şi un al treilea bărbat. Pe urmă au început 
să se înşire şi alţii, nu însă aparţinînd oastei sau obişnuiţilor soldaţi din 
gardă, ci numai dintre cei ce-i erau prieteni apropiaţi. 3. La un semn - 
vestind apropierea lui Constantin - s-a ridicat întreaga adunare. Atunci a 
intrat şi împăratul, pătrunzînd pînă chiar în mijlocul lor, aidoma unui 
înger trimis de Dumnezeu din cer. Constantin era îmbrăcat în veşminte 
atît de strălucitoare că aruncau înjur talazuri de fulgere înfocate, cărora li 
se adăuga orbitoarea sclipire a aurului şi a pietrelor nestemate. 

4. Or, (spre deosebire de impunătoarea) înfăţişare a lui Constantin, 
se vedea cît de colo că el se îngrijise să-şi înveşmînteze sufletul cu podoa¬ 
bele fricii lui Dumnezeu şi ale cucerniciei: dovadă privirile sale plecate, 
roşeaţa aşternută în obraji, felul cum păşea, şi - de altminteri - întreg 
felul său de a fi 193 (chiar dacă înălţimea lui îl făcea să-i depăşească pe toţi 
cei aflaţi în preajma sa); dovadă, frumuseţea lui, ţinuta lui atît de impună¬ 
toare, vigoarea de nebiruit a trupului; şi toate aceste calităţi, concurate de 
blîndeţea şi de marea sa bunătate, făceau ca extraordinara-i limpezime 
de cuget să nici nu poată fi redată în cuvinte. 

5. După ce, păşind mai departe, a ajuns în mijlocul rîndului din faţă, 
Constantin s-a oprit în dreptul unui scăunel 194 făcut din aur, care-1 
aştepta, dar pe care n-a primit să şadă, mai înainte ca episcopii să-l fi pof¬ 
tit să ia loc. La fel cu toţi cei din alai. 

11. Apoi s-a ridicat, din cinul episcopilor, cel ce şedea primul în par¬ 
tea din dreapta. Acesta a rostit un cuvînt destul de scurt, adresînd împă- 

190. Sau: «spre adoptarea unei hotărîri» (n. tr.) 

191. oîxck; ar mai putea însemna aici «corp de clădire»- (n. tr.) 

192. Sau: «pe locul cuvenit (rangului său)» (n. tr.) 

193. Sau: «de a se arăta». Textual: «aparenţă» (eidoţ). - în continuare, textual: «pre¬ 
cum şi înălţimea (trupului), prin care îi depăşea pe toţi cei din jurul său». Text nesigur 
(n. tr.) 

194. Sau: «mic jilţ» (n. tr.) 

râtului şi Atotstăpînitorului Dumnezeu un imn de bucurie şi mulţumire. 
După ce şi-a reluat locul, s-a făcut tăcere. Toate privirile erau îndreptate 
spre împărat. Atunci, cătînd spre ei cu ochii săi limpezi, cu privirea lui 
senină, adunîndu-şi gîndurile, cu glas liniştit, cu vorba dulce, acesta le-a 
vorbit în felul cum urmează: 

12.1. «Dorinţa mea cea mai arzătoare era să mă pot 1 cândva, bucura 
de prezenţa voastră aici, dragi prieteni. Acum că lucrul acesta s-a împli¬ 
nit, îmi voi mărturisi făţiş recunoştinţa înaintea împăratului întregii lumi 
pentru a-mi fi hărăzit, pe lîngă atîtea alte faceri de bine, să-mi pot bucura 
ochii şi de lucrul pentru mine mai presus decât oricare altul, acela de a 
vă putea găzdui pe toţi laolaltă; căruia-I voi adăuga mulţumirea de a vă 
vedea mînaţi de un singur cuget şi stăpîniţi de acelaşi duh. 

2. «Să nu îngăduim atunci pizmaşului nostru vrăjmaş să-şi bată joc 
de tot ce ne este mai scump; şi - după ce, priit puterea Mîntuitorului şi 
Dumnezeului nostru, a fost spulberat din calea noastră războiul ridicat 
de tirani împotriva lui Dumnezeu - să nu îngăduim diavolului, iubitorului 
de rele, să se năpustească cu noi ponoase 195 asupra dumnezeieştii legi. 
Fiindcă, după mine, vrajba ascunsă în sînul Bisericii lui Dumnezeu este 
mai înspăimîntătoare decît războiul sau decît o bătălie, oricât ar fi ea de 
grea; ea-mi pare mult mai de temut decât o primejdie ameninţînd de 
undeva din afară. 3. După ce - cu îngăduinţa şi cu împreună-lucrarea lui 
Dumnezeu - mi-am biruit unul după altul duşmanii, socoteam că nu-mi 
mai rămăsese decât să-mi mărturisesc recunoştinţa înaintea lui Dumne¬ 
zeu şi să mă bucur de bucuria celor izbăviţi de El cu mîna mea. Dar când 
am aflat de cearta iscată între voi (o ceartă la care nu m-aş fi aşteptat 
niciodată), n-am nesocotit câtuşi de puţin cele ce-mi ajunseseră la ureche, 
ci dimpotrivă, rugîndu-mă în sinea mea 196 să-mi fie îngăduit sâ iau asupra 
mea şi această purtare de grijă, v-am chemat grabnic la mine pe toţi. 4. 
Iată în ce sens pot eu spune astăzi că adunarea voastră mă bucură într- 
atîta. 

Totuşi, numai atunci am să pot eu socoti că mi s-a îndeplinit cu ade- 
• vărat dorinţa, cînd vă voi vedea mînaţi de aceeaşi bunăvoire unii faţă de 
ceilalţi, şi când, deasupra tuturor, va stăpîni - singură aducătoare de 
armonie - pacea; pacea aceea pe care voi, ca unii ce v-aţi afierosit lui 
Dumnezeu, s-ar fi cuvenit să o binevestiţi în jurul vostru. 

5. «Aşadar, nu mai zăboviţi, prietenii mei, cei ce sînteţi totodată 
vrednici slujitori ai lui Dumnezeu, stăpînul nostru, al tuturor, şi Mîntuito- 
rul nostru. începeţi prin a scoate pe loc la vedere pricinile neînţelegerii 

195. Cu înţelesul de «calomnii», «hule» (n. tr.) 

196. «în sinea mea» încearcă să redea nuanţa intensivă a grecescului 
(n. tr.) 

voastre, şi despovăraţi-le - sub semnul păcii - de cătuşele ambiguităţii. 
Aşa veţi putea săvîrşi şi ce îi este plăcut Atotstăpînitorului Dumnezeu; iar 
mie - celui ce deopotrivă cu voi mă străduiesc a-I sluji - îmi veţi putea 
face darul unei bucurii fără seamăn». 

13. 1. Şi încheindu-şi cuvîntarea - ţinută de el în limba latină, dar 
imediat tălmăcită de altcineva - le-a dat împăratul cuvîntul mai-marilor 
sinodului. Atunci au început aceştia să-i moralisească pe ceilalţi, care însă 
nu pregetau să se apere şi să răspundă la rîndu-le cu învinuiri. Fiecare 
grupare se sprijinea pe o mulţime de argumente, ceea ce a făcut ca la 
început să se işte sfadă mare. împăratul asculta pe toţi vorbitorii şi cântă¬ 
rea temeiurile 197 spuselor lor cu luare-aminte şi fără părtinire. Şi tot reţi- 
nînd cîte ceva din tezele fiecărei grupări, a făcut ca ireductibila lor înver¬ 
şunare să facă loc, treptat, apropierii. 2. Şi de vreme ce cu fiecare şedea 
de vorbă cu omenie, folosindu-se şi de limba elină (care nu-i era străină), 
impresia pe care o lăsa era aceea a unui om din cale afară de plăcut; lucru 
care i-a şi îngăduit ca pe unii să-i convingă, la alţii să mai poată stărui, să-i 
laude pe cei ce vorbiseră bine - pe toţi aducîndu-i pe calea împăcării. Şi 
aşa a fost pînă când, în cele din urmă, i-a făcut pe toţi să se poată înţe¬ 
lege deplin în legătură cu toate subiectele contestate. 

14. Aşa au ajuns toţi să mărturisească o singură credinţă şi să se înţe¬ 
leagă deplin în privinţa datei la care urma să se ţină Paştele 198 . Cele hotă¬ 
râte împreună au fost pe dată întărite 199 printr-un act semnat de fiecare 
(episcop). După încheierea lucrărilor, împăratul a descris sinodul drept 
cea de a doua izbîndă purtată de el asupra vrăjmaşului Bisericii, şi a hotă¬ 
rât sărbătorirea evenimentului spre slava lui Dumnezeu. 

15.1. La aceeaşi vreme, împăratul împlinea douăzeci de ani de dom¬ 
nie. Cu acest prilej, în toate provinciile s-a adunat lumea în sărbătoare; 
dar pentru slujitorii lui Dumnezeu, împăratul a rânduit el însuşi un ospăţ, 
la care - de vreme ce-şi aflaseră cu toţii pacea - a luat şi el parte, astfel 
încât - prin mijlocirea lor - să-l poată închina lui Dumnezeu, întrucâtva în 
chipul unei jertfe pe potriva Lui. De la această masă dată de împărat n-a 
lipsit nici unul dintre episcopi. 

2. Ce s-a petrecut acolo nu poate fi redat prin cuvinte. De jur-împre- 
jur, în curtea palatului, gărzile şi soldaţii şedeau de pază cu sabia scoasă 
din teacă; dar dincoace de ei 200 , oamenii lui Dumnezeu păşeau nestinghe¬ 
riţi, pătrunzînd pînă în adîncurile palatului. Ba unii din ei au şi şezut, pînă 


197. Textual: «primea premisele» (n. tr.) 

198. Textual, ca mai înainte: «sărbătoarea mîntuirii» (n. tr.) 

199. exupoCxo, cu înţelesul de «au căpătat putere de lege», «au devenit oficiale» 
(n. tr.) 

200. Textual: «în mijlocul lor» (n. tr.) 

la urmă, chiar alături de Constantin, în vreme ce ceilalţi şi-au avut locul 
pe sofale aşezate de o parte şi de cealaltă. Chipul acestei rînduiri 
îndemna la asemuirea cu împărăţia lui Hristos, fiindcă aducea mai mult 
cu o imagine de vis decît cu una aievea. 

16. Pe la mijlocul acestui minunat banchet, ca să-şi dovedească odată 
mai mult faţă de cei prezenţi atît de prietenoasa-i ospeţie, Constantin i-a 
acoperit - împărăteşte 201 - cu daruri, pe fiecare după însemnătatea ran¬ 
gului. Iar amintirea sinodului, Constantin a reţinut-o şi pentru cei ce nu 
luaseră parte la el într-o scrisoare pe care o voi adăuga istorisirii vieţii lui, 
spre luare la cunoştinţă 202 . 

Scrisoarea arăta în felul următor. 

17. 1. «Constantin Biruitorul, Măritul şi Augustul, către Biserici. 

Încredinţîndu-mă eu din fericita întorsătură pe care au luat-o lucru¬ 
rile la noi cît bine se poate ascunde în puterea lui Dumnezeu, socotit-am 
că cea mai frumoasă ţintă pe care mi-aş putea-o pune în viaţă ar fi să fac 
aşa îndt fericitele mulţimi intrate în Biserica universală să poarte în ele o 
singură credinţă, o dragoste neîntinată precum şi cuvioşia cea într-un 
singur gînd în faţa lui Dumnezeu, stăpînul nostru, al tuturor. 2. Dar întru- 
dt în această privinţă nu se putea ajunge la o rostuire nepărtinitoare şi 
nestrămutată altfel decît prin convocarea tuturor - sau măcar a majorită¬ 
ţii - episcopilor şi prin amănunţita cercetare 203 a fiecăruia în legătură cu 

articolele preasfintei noastre credinţe, voi n-aţi pregetat a vă aduna - 
ba încă a veni chiar în număr dt mai mare (voi adăuga aici că am fost eu 
însumi de faţă, ca şi cum aş fi făcut parte din cinul vostru; de ce să o tăgă¬ 
duiesc de vreme ce faptul de a mă fi pus, alături de voi, în slujba aceluiaşi 
scop, îmi face atîta bucurie?). Aşa, lucrurile au fost cercetate cu cea mai 
mare luare-âminte, toate, pînă ce - în duh de înţelegere şi unire 204 - a ieşit 
la lumină şi cugetul cel plăcut lui Dumnezeu, pretutindeni veghetorul, şi 
pînă nu le-au mai rămas, dihoniei şi îndoielii într-ale credinţei, nid cea 
mai mică urmă de loc. 

18. 1. «Cu acelaşi prilej făcutu-s-a sfat şi pentru prăznuirea preas¬ 
fintei sărbători a Paştelui; şi a părut tuturor că se cuvine ca tot omul să o 
serbeze pretutindeni la aceeaşi dată. Fiindcă ce poate fi pentru noi mai 
frumos, ce ar putea fi mai demn de noi dedt ca toţi să ţinem mai departe 
neştirbită, după o singură rînduială (şi după criteriul cel mai vădit), o săr¬ 
bătoare ca aceasta, datorită căreia ne este azi îngăduit să purtăm în noi 
speranţa nemuririi? 


201. Textual: «cu dărnicie» (n. tr.) 

202. Textual: «ca (o inscripţie pe) o stelă» (n. tr.) 

203. Cu înţelesul de «consultare» (n. tr.) 

204. Textual: «spre perfecta înţelegere, care ţine de unire», sau «care duce la unire» 
(n. tr.) 

2. «înainte de orice, ni s-a părut lipsit de cuviinţă ca noi să ţinem 
un praznic atît de sfinţit ca acesta după acelaşi tipic cu iudeii, care, prin 
josnica lor trădare 205 , şi-au întinat mîinile, şi care din aceasta au rămas ca 
nişte orbi la suflet. Dacă, deci, nu vom mai ţine seama de prescrierile 206 
lor, vom putea păstra veacurilor viitoare - după un tipic mai aproape de 
adevăr, transmis nouă pînă astăzi încă din cea dintîi zi a patimilor - tradi¬ 
ţia acestei rînduieli. Noi nu avem nimic de împărţit cu îndărătnicul popor 
al iudeilor. 3. Fiindcă nouă Mîntuitorul ne-a deschis alt drum; preasfintei 
noastre credinţe îi şade înainte o cale dăruită cu lege şi cu măreţie. De 
aceasta să ne ţinem, scumpii mei fraţi, într-un singur cuget, şi să lepădăm 
de la noi orice ne poate îngreuia conştiinţa! într-adevăr, ar fi cum nu se 
poate mai absurd ca aceia să se poată mîndri că, de nu ne vom ţine după 
învăţătura lor, noi nu sîntem în stare să păzim vie această tradiţie! 4. Or 
mă întreb eu. cum vor putea cugeta după dreptate unii care, după ce au 
ucis pe Domnul şi Părintele lor, ieşindu-şi din minţi, nu se mai poartă 
astăzi după canoanele chibzuinţei, ci numai potrivit cu pornirile lor dez¬ 
lănţuite, lăsîndu-se tîrîţi oriîncotro îi trage moştenită lor sminteală? - De 
aceea nici nu sînt ei în stare să recunoască adevărul acestor lucruri, pînă- 
ntr-atît încât - cel mai ades - în rătăcirea lor în loc să primească cu bine 
cuvenitul îndemn la îndreptare, ei ajung să prăznuiască Paştele de două 
ori în cursul aceluiaşi an! De ce, dar, să le urmăm noi pilda unora care în 
chip mărturisit se arată suferinzi de o boală 207 atît de grea? Fiindcă în nici 
un caz nu avem de ce să îngăduim o a doua prăznuire a Paştelui în 
cuprinsul unuia şi aceluiaşi an. 

în caz că atîta nu vă este de ajuns, atunci îngăduiţi, înţelepţiile 
voastre, ca fervoarea şi rugăciunea voastră să se facă simţită pretutin¬ 
deni, astfel încît curăţia sufletelor voastre să nu aibă în nici un caz de 
suferit asemuindu-se unor oameni cu obiceiuri atît de rele! 

5. «Faţă de cele arătate, cuvine-se să ne dăm seama că - dată fiind 
însemnătatea cauzei (şi fiind vorba de praznicul Cel mai de seamă al cre¬ 
dinţei noastre) - ar fi cu totul necuvios să îngăduim dezbinării să dom¬ 
nească peste noi ! O singură zi ne-a lăsat Mîntuitorul pentru prăznui- 
rea eliberării noastre: ziua preasfintelor Sale patimi; iar după voia Lui, 
şi Biserica Lui universală tot una cuvine-se să fie; fiindcă chiar dacă 
mădularele ei se află răspîndite pe tot soiul de meleaguri deosebite între 
ele, pe toate le încălzeşte acelaşi Duh - adică voia lui Dumnezeu. 6. Jude¬ 
caţi, dar, cu iscusinţa potrivită sfinţeniei voastre, cît de crunt şi cît de 
nepotrivit ar fi ca în cuprinsul aceloraşi zile unii să şadă şi să postească iar 

205. Sau: «crimă» (n. tr.) 

206. eftoui; pentru eftvoix;: «(acelui) popor». - «vom putea păstra»: textual, «vom 
transmite» (n. tr.) 

207. Textual: «rătăcire» (n. tr.) 

alţii să benchetuiască; iar după trecerea zilelor Paştelui, să se lase ceilalţi 
în voia petrecerilor şi a feluritelor îngăduinţe, în vreme ce întîii ar urma 
să se dedice din nou postirilor celor după canon! De aceea şi voieşte 
dumnezeiasca pronie ca noi să adoptăm în această privinţă cuvenita 
îndreptare şi să-i găsim o formulare unică. Lucru de care eu cred că voi 
toţi vă puteţi da şi singuri seama. 

19. 1. «Or, vădindu-se acum cerinţa dreptei rostuiri a praznicului, 
astfel încît să nu mai rămînem legaţi prin nimic de un popor ce a fost în 
stare să ucidă pe Părintele şi Domnul său, (cuvine-se să luăm aminte la) 
existenţa unei rînduieli ce se bucură de bun nume în toate Bisericile de la 
apus, de la miazăzi şi de la miazănoapte, precum şi în unele dintre cele de 
pe meleagurile de la soare-răsare. Ceea ce a şi făcut ca, deocamdată, 
tuturor să li se pară de aşteptat (eu însumi am recomandat această idee 
agerimii voastre) că o rînduială ce se ţine într-un singur fel şi întru bună 
înţelegere la Roma, în Italia şi în toată Africa, în Egipt, în Spania, în Gal- 
lia, în Britania, în Libia, în întreaga Eladă, în diocezele Asiei şi Pontului şi 
în Cilicia, va căpăta şi chibzuita voastră încuviinţare, luînd voi aminte - 
de bună seamă - nu numai Ia covârşitoarea mulţime a Bisericilor şi a 
meleagurilor abia pomenite, ci şi la faptul că pentru noi toţi, un lucru ca 
acesta (care pare să aibă de partea sa toată greutatea unei cumpăniri 
amănunţite, şi care ne îngăduie să nu mai fim legaţi cu nimic de sperjurul 
iudeilor) trebuie socotit ca vrednic de dorit întru toată cuvioşia. 2. Pe 
scurt: după ce au cercetat întreolaltă pricina, tuturor de acolo plăcu- 
tu-le-a ca preasfîntul praznic al Paştelui să fie ţinut pretutindeni în una 
şi aceeaşi zi. Fiindcă deosebirile de vederi nu-şi au locul în pricini atît de 
încărcate cu sfinţenie; şi e mai bine să urmăm unui astfel de gînd, străin 
rătăcirii celor de altă credinţă 208 şi oricărei putinţe de a păcătui 209 . 

20. 1. «Iar dacă lucrurile aşa stau, atunci se cade ca voi să primiţi 
harul lui Dumnezeu - adevărată poruncă dumnezeiască - cu inima des¬ 
chisă: pentru că toate cele hotărîte 210 în sfintele soboare ale episcopilor 
trebuie înţelese ca tot atîtea arătări ale voii dumnezeieşti. 2. Astfel că, de 
îndată ce veţi fi dat de ştire tuturor iubiţilor noştri fraţi despre cele scrise 
mai sus, voi înşivă veţi fi ţinuţi să nu vă abateţi de la hotărîrea 211 mai 
înainte luată (aidoma prăznuirii preasfintei zile a Paştelui), şi chiar să o 
transmiteţi mai departe sub poruncă, aşa încît, atunci dnd voi veni la voi 
spre a mă împărtăşi de îndelung-dorita voastră revedere şi împreună- 


208. Textual: «străin rătăcirii (spirituale) a străinilor (de noi)» (n. tr.) 

209. Textual: «străin oricărei imixtiuni a păcatului» sau «străin căderii în păcat» 

(n. tr.) 

210. Textual: «săvîrşite» (n. tr.) 

211. Textual: «să ţineţi hotărîrea» (n. tr.) 

„i 

şedere, să pot sărbători laolaltă cu voi Sfîntul Praznic în aceeaşi zi şi să 
mă pot veseli de toate alături de voi, văzînd cum puterea lui Dumnezeu a 
zdrobit ticăloşia diavolului prin mijlocirea faptei voastre, şi mai văzînd 
credinţa voastră, pacea şi buna voastră înţelegere înflorind pretutindeni. 
Dumnezeu să vă aibă în paza Sa, fraţi iubiţi!» 

3. împăratul a trimis dte un asemenea exemplar al scrisorii - care-i 
avea în vedere pe toţi - în toate provinciile imperiului. în ea, oricine 
putea să vadă oglindindu-i-se - întru deplina curăţie a gîndurilor - fer¬ 
voarea credinţei în Dumnezeu. 

21. 1. Iar la sfîrşitul lucrărilor sinodului, Constantin i-a îndemnat pe 
episcopi să se mai adune odată laolaltă într-o anumită zi, cînd, venind ei 
acolo, le-a dat a înţelege că se cădea 212 ca de atunci înainte ei să se poarte 
unii cu alţii în duh de pace, să se lepede de ambiţii, să ocolească pricinile 
de zîzanie şi să uite de zavistie atunci cînd se va întîmpla ca vreunul 
dintre episcopi - dînd glas din el duhului înţelepciunii - să strălucească, 
d să vadă în harul unuia un dar sortit tuturor oamenilor. Apoi pe cei mai 
înzestraţi i-a mai îndemnat să nu caute a se înălţa deasupra celor mai 
puţin înzestraţi (Dumnezeu fiind singur în măsură să judece cine este pe 
drept mai bun), de vreme ce înaintea celui mai slab decît tine cuvine-se 
mai curînd să te pleci şi să-ţi arăţi osîrdia, atund - mai ales - dnd lipsa de 
cusururi 213 este pretutindeni un dar întîlnit atît de rar. 2. Iată de ce - a mai 
spus împăratul - trebuie să ne trecem unul altuia cu vederea micile 
noastre scăderi, să ne arătăm înţelegători şi să iertăm omului ce este 
omenesc, fiindcă nu există lucru mai de preţ ca armonia şi buna-înţele- 
gere; aşa nici potrivnidi noştrii cei oridnd domid să batjocorească 
dumnezeiasca lege nu vor mai găsi în vrajbele dintre noi un subiect bun 
de luat în rîs; îndeosebi dacă ne gîndim că faţă de ei - care încă n-au 
cunoscut calea mîntuirii - noi trebuie să ne purtăm tot timpul şi în toate 
cu cea mai mare grijă; fiindcă numai cînd vor vedea că totul, la noi, merită 
preţuire, numai atunci (vor voi şi ei să se lase mîntuiţi). Or, bine este să 
nu uităm că vorba nu are asupra tuturor acelaşi efect, 3. de vreme ce unii 
sînt mulţumiţi să-şi poată asigura traiul, alţii îşi cheltuiesc energia pentru 
a se pune sub ocrotirea unui protector; unii ştiu să-i preţuiască pe cei ce li 
se adresează cu bunăvoinţă, în vreme ce dragostea altora nu poate fi tre¬ 
zită dedt prin daruri. Puţini sînt cei dornici de învăţătură curată, şi rar e 
un om îndrăgostit de adevăr! De aceea şi trebuie să ne arătăm deschişi 
tuturor, de fiecare îngrijindu-ne să-i dăm ce-i poate fi lui spre mîntuire, 
aidoma medidlor; iar astfel vor ajunge toţi să slăvească 214 în toate mîn- 
tuito&rea învăţătură. 


212. Textual: «trebuiau să-şi dea toată silinţa» (n. tr.) 

213. Textual: «desăvîrşirea» (n. tr.) 

214. Cu înţelesul de «să traducă în fapt», «să înalţe prin faptă» (n. tr.) 

4. Cam aşa le-a vorbit 215 el mai întîi; iar la urmă i-a îndemnat să 
înalţe lui Dumnezeu prisos de rugăciune pentru sine. în fine, luîndu-şi 
rămas bun, s-a despărţit de ei, lăsîndu-i să plece fiecare într-ale sale; iar 
aceia s-au dus plini de bucurie, călăuziţi de un singur gînd (la care ajunse¬ 
seră de faţă cu împăratul). Totodată, cei care de atîta vreme se rupseseră 
de trupul Bisericii erau acum din nou mădulare ale ei. 

22. Bucuros de fericitul deznodămînt al sinodului, împăratul le-a 
scris celor ce nu luaseră parte la el scrisori în care-1 descria în termenii cei 
mai entuziaşti 216 , în acelaşi timp dînd poruncă de însemnate gratificaţii 
către tot omul şi de la ţară şi de la oraş; gratificaţii prin care el înţelegea să 
onoreze cea de a douăzecea aniversare a venirii sale la domnie. 

23. Dar pe cînd toţi îşi aflaseră liniştea, singur Egiptul mai era răscolit 
de încleştările unei nestăvilite vrajbe; lucru care a început iarăşi să-i dea 
împăratului de gîndit (chiar dacă fără a-i trezi mînia). De aceea el i-a 
înconjurat pe cei de acolo cu toată cinstea, de parcă i-ar fi fost părinţi 
(ba nu, ci mai curînd ca şi cum ar fi fost nişte prooroci ai lui Dumnezeu!), 
chemîndu-i pentru a doua oară în faţa sa şi din nou mijlocind între unii şi 
alţii plin de răbdare; şi iar i-a învrednicit de daruri; după care şi-a făcut 
cunoscută hotărîrea printr-o scrisoare în care întărea şi pecetluia dog¬ 
mele stabilite de sinod şi îndemna stăruitor la armonie (astfel ca ei să nu 
mai dezbine Biserica şi să o ferească de sfîşiere, precum şi ca ei să păs¬ 
treze în gîndurile lor amintirea hotărîrii date de Dumnezeu). Şi lucru¬ 
rile acestea le-a consemnat împăratul într-o scrisoare. 

24. 1. A mai scris împăratul foarte adesea despre subiecte asemeni 
acestora, întocmind scrisori nenumărate: parte din ele, pentru a le 
împărtăşi episcopilor hotărîri luate de el spre binele Bisericilor lui 
Dumnezeu; iar altele, pentru a vorbi mulţimilor în care scop acest suflet 
ales 217 se adresa omenirii din biserici ca unor fraţi şi laolaltă-slujitori ai 
săi! . 2. Ar fi nevoie de timp mult spre a le putea aduna la un loc; însă a 
face lucrul acesta acum ; ar însemna ca noi să îmbucătăţim întregul 218 isto¬ 
risirii de faţă. 

25. Curînd după aceea 219 a mai înălţat iubitorul-de-Dumnezeu Con¬ 
stantin şi un magnific monument 220 pe pămîntul Palestinei. - Iată despre 
ce este vorba: împăratul socotea că era de datoria lui ca atît de binecuvân¬ 
tatul loc al mîntuitoarei învieri de la Ierusalim să arate frumos şi să fie 
venerat de lume. De aceea a dat poruncă nezăbavnic să se înalţe [acolo] 

215. Textual: -4-a îndemnat» (n. tr.) 

216. Textual: «ca un fruct bine copt» (n. tr.) 

217. Textual: «omul acesta de-trei-ori-fericit» (n. tr.) 

218. Textual: «trupul» (n. tr.) 

219. Textual: «Aşa stînd lucrurile» sau «între timp» (n. tr.) 

220. Textual: «mormînt» (n. tr.) 

un sălaş al rugăciunii; iar gîndul acesta nu i-a venit din uitarea de Dum¬ 
nezeu, ci dintr-o pornire a duhului stîrnită de Mîntuitorul însuşi. 

26. 1. Fiindcă într-un rînd, nişte hulitori - mai bine-zis prin mijloci¬ 
rea lor, întreg neamul demonilor - se siliseră să abată întunericul uitării 
asupra dumnezeiescului mormînt în care ne fusese dăruită nemurirea - 
adică acela unde, scăldat într-o lumină orbitoare, îngerul coborât din cer 
răstumase piatra celor cu mintea împietrită (care-şi închipuiau că Cel viu 
mai putea încă fi găsit printre morţi), şi le dăduse femeilor vestea cea 
bună, prăvălind piatra necredinţei care le înăbuşea înţelegerea şi încre- 
dinţîndu-le că Cel căutat de ele era viu. 2. Or, nişte inşi fără Dumnezeu şi 
haini îşi puseseră cîndva în gînd să piardă de pe faţa pământului 221 peş¬ 
tera aducătoare de mîntuire, închipuindu-şi în sminteala lor că odată cu 
ea vor putea fereca şi adevărul. Şi îşi dăduseră silinţă multă aducând 
acolo, de afară, o grămadă de pămînt cu care înfundaseră şi acoperiseră 
întregul loc; deasupra lui făcuseră o movilă pe care o presăraseră cu 
pietre, astfel ascunzînd undeva, dedesubtul ei, sub povara movilei, dum¬ 
nezeiasca peşteră. 3. Mai apoi - ca să nu rămînă nimic la vedere - pregă¬ 
tiseră acolo sus, deasupra, un îngrozitor şi adevărat mormînt al sufletelor 
închinat idolilor celor fără viaţă, în care au zidit neînfrînatului duh al 
Afroditei un locaş întunecos. Acolo, pe nişte altare blestemate şi spur¬ 
cate, îşi aduceau ei jertfele, încredinţaţi că numai acoperind aducătoarea- 
de-mîntuire peşteră cu spurcatele lor întinări vor putea face să li se 
împlinească dorinţele. 

4. Sărmanii de ei nu erau în stare să priceapă că Aceluia ce biruise 
moartea nu I se potrivea să-şi lase mărturia izbînzii să zacă undeva sub 
povara uitării - la fel cum nefiresc îi este şi soarelui ca, după ce a răsărit şi 
şi-a început cursa pe crugul ceresc, să nu-şi arate lumina nimănui aflat 
oriunde pe întinsul pămîntului! Fiindcă cu atât mai vîrtos lumina aducă- 
toarea de mîntuire putere a lui Dumnezeu (şi nu trupurile, ci chiar sufle¬ 
tele oamenilor), umplînd întreaga lume cu fulgerătoarele ei revărsări! 5. 
Şi totuşi, uneltirile făcute împotriva adevărului de către oamenii aceia 
fără Dumnezeu şi fără credinţă au dăinuit vreme îndelungată, pentru că 
nu se găsise nimeni - nici un demnitar, nid un general şi nici un singur împă¬ 
rat! - în stare să nimicească cele cutezate acolo, pînă la Constantin, cel iubit 
de împăratul Cel mai presus decât toţi împăraţii. 6. Mînat cum era de 
Duhul lui Dumnezeu, Constantin nu putea răbda să mai vadă pomenitul 
loc ajuns - datorită uneltirii vrăjmaşilor, sub maldărul aceia de necurăţii - 
prada uitării şi a ignoranţei; şi nesuferind el să se arate îngăduitor faţă de 

221. Textual: «să facă nevăzută dinaintea oamenilor» (n. tr.) 

reaua-credinţă a pricinuitorilor răutăţii, L-a chemat pe Dumnezeu într- 
ajutor 222 şi a dat poruncă să se cureţe locul, încredinţat că, prin purtarea 
sa de grijă, urma ca tocmai meleagurile acelea - care fuseseră atît de pîn- 
gărite de vrăjmaşi - să se bucure pe viitor de arătări cu atît mai mari ale 
ajutorului Celui Prea Bun. 

7. îndată după primirea poruncii, fost-a prăvălit eşafodajul acela al 
înşelăciunii din înaltul său şi pînă jos; şi s-a prăbuşit şi a pierit sălaşul 
rătăcirii dimpreună cu toate statuile lui şi cu toţi demonii (ce-şi făcuseră 
acolo sălaşul). 

27. Dar rîvna împăratului nu s-a mărginit la atît, ci a poruncit ca pră¬ 
buşirile acelea ajunse numai piatră şi lemn, anume să fie luate de acolo şi 
aruncate dt mai departe. Şi această poruncă a fost înfăptuită fără nici o 
întîrziere. Totuşi, Constantin nu s-a mulţumit numai cu atît, ci, din 
îndemnul Celui de Sus, a poruncit oamenilor să sape dt mai adînc şi să 
ducă şi săpătura aceea mînjită cu sîngele jertfit demonilor dt se putea 
mai departe. 

28. Pe dată s-au făcut şi acestea. Iar dnd, luîndu-se deoparte strat 
după strat 223 , a început să apară pămîntul aflat în fundul săpăturii, ivitu- 
s-a împotriva tuturor aşteptărilor şi însăşi minunata şi preasfînta dovadă 
a aducătoarei de mîntuire învieri, peştera cea între toate sfîntă, oferind 
privirilor icoana convingătoare 224 a întoarcerii la viaţă a Mîntuitorului 
(Care, după pogorîrea Sa în întuneric, a revenit la lumină) adudnd celor 
sosiţi acolo ca să vadă, temeinica dovadă a minunilor petrecute, şi a 
mărturisit învierea Mîntuitorului prin fapte mai întăritoare dedt toată 
spusa omului. 

29. 1. îndată după aceea, poruncit-a împăratul ca în temeiurile unor 
legiuiri pline de cucemide şi ale unor mari daruri băneşti să se zidească 
în (preajma) mîntuitoarei peşteri un sălaş de închinare vrednic de 
numele lui Dumnezeu, bogat şi de o strălucire împărătească. (Era ca şi 
cum el şi-ar fi pus aceste lucruri în gînd mai de mult şi - prin grija [Celui] - 
de-sus - le-ar fi putut vedea mai dinainte înfăptuindu-se). 

2. Guvernatorilor provindilor răsăritene le-a dat în grijă ca, prin 
daruri de bani dt mai bogate şi prisositoare, lucrarea aceasta să arate şi 
ea neobişnuit de frumoasă , mare şi împodobită bogat. Şi i-a mai scris şi 
episcopului de atunci al Bisericii Ierusalimului următoarea scrisoare, 
care-i arată în termeni foarte lămuriţi puterea de credinţă şi desăvârşita 
dăruire faţă de învăţătura Mîntuitorului. 

Iată cum glăsuia scrisoarea: 

30. 1. «Constantin Biruitorul, Măritul şi Augustul, către Macarie. 

Atît de mare este harul Mîntuitorului nostru, că nici o risipă de 

222. oTjvEpyog - aici, ca şi în alte locuri: «împreună-lucrător» (n. tr.) 

223. Textual: «un element după altul» (n. tr.) 

224. Textual: «asemănătoare» (n. tr.) 

cuvinte nu-mi pare pe măsura minunii petrecute acum; iar faptul că măr¬ 
turia preasfintelor Sale patimi a putut zace atît amar de ani acoperită de 
ţărînă (pînă dnd, prin nimicirea duşmanului nostru, al tuturor, ea le-a 
putut în sfîrşit lumina slujitorilor Săi eliberaţi, viaţa) adevărat că întrece 
toată puterea de mirare. 2. Dacă toţi oamenii ţinuţi drept înţelepţi pe 
acest pămînt s-ar aduna la un loc şi ar vrea să rostească nişte vorbe care 
să poată fi socotite pe potriva întâmplării, ei nu i-ar putea face faţă nici 
măcar într-o cît de mică măsură, fiindcă într-atîta întrece puterea de ade¬ 
verire a acestei minuni toată puterea de înţelegere a minţii omeneşti pe 
dt se arată cele cereşti mai puternice dedt cele pămînteşti 225 . 3. Iată de ce 
şi primul şi ultimul meu gînd e necurmat la faptul că, la fel cum se arată 
adevărul şi cum se întăreşte el zilnic prin minuni mereu noi, tot astfel s-ar 
cuveni ca şi sufletele noastre ale tuturor să sporească în zelul lor pentru 
sfînta lege întru prisos de cumpătare, de armonie şi de bună - înţelegere. 

4. «Voiesc cu tărie să te încredinţez de acest lucru care socot eu că 
nu mai înseamnă o pridnă de îndoială pentru nimeni, anume că dorinţa 
mea cea mai fierbinte este ca acea sfîntă aşezare salvată 226 de mine, după 
porunca lui Dumnezeu, de ruşinoasa ei adăugire idolească, ca de povara 
unei nesuferite greutăţi (locul acela care, din voia lui Dumnezeu, a fost 
sfînt încă de la început, iar care acum - de dnd a adus cu sine la lumină 
mărturia mântuitoarelor Lui patimi - a ajuns încă şi mai sfînt), să o înzes¬ 
trez cu o zidire dt mai frumoasă. 

31. 1. «Cuvine-se, ded, iscusinţei tale să chivernisească lucrurile 
astfel şi să prevadă toate cele trebuitoare aşa fel ca nu numai lăcaşul bise¬ 
ricii, ci şi tot restul să se arate în cele din urmă pe potrivă, îndt pînă şi cele 
mai mîndre zidiri din oraşele noastre să fie umbrite de frumuseţea ei. 2. 
Pentru înălţarea zidurilor ei - dt şi ca acestea să arate dt mai frumos - 
bine este să ştii că i-am dat-o în grijă bunului nostru prieten Dracilianus, 
locţiitorul prefectului eparhiei, precum şi guvernatorului provinciei. 
Acestora doi, credincioşia mea le-a trimis poruncă, pentru ca tot ce 
iscusinţa ta va socoti de trebuinţă spre înălţarea lăcaşului, şi meşteri şi 
calfe, de le vei face cunoscut, pe dată prin osteneala lor să-ţi trimită. 3. 
Privitor la coloane şi la celelalte lucruri din marmură, rogu-te ca singur să 
chibzuieşti ce anume material le-ar putea mai bine pune în valoare şi le- 
ar face mai potrivite cu scopul 227 , apoi neîntârziat scrie-mi, astfel îndt din 
scrisoarea ta să ne putem şi noi face o părere privitor la cantitatea şi la 
calitatea lor, şi să le putem trimite acolo de pe oriunde va fi nevoie. Căci 




225. Textual: «omeneşti» (n. tr.) 

226. «Salvată» sau «scăpată». Textual: «uşurată» (n. tr.) 

227. Textual: «le-ar face mai utile» (n. tr.) 

se cuvine ca locul cel mai vrednic de admirat din întreaga lume să strălu¬ 
cească potrivit cu însemnătatea lui! 

32. 1. «Cît despre tavanul acestei biserici, doresc să-ţi cunosc păre¬ 
rea: anume dacă să fie căptuşită cu lemn sau dacă te gîndeşti la vreun alt 
material. în cazul cînd ea ar urma să fie căptuşită cu lemn, socot că el ar 
putea fi şi poleit cu aur. 2. în rest, rog pe cuvioşia ta să încunoştiinţeze cât 
mai grabnic pe pomeniţii demnitari de cîte calfe, cîţi meşteri şi ce chel¬ 
tuieli va avea nevoie, şi să se ostenească a-mi face cunoscut şi mie, neîn- 
tîrziat, şi nu numai privitor la lucrările în marmură şi la coloane, ci şi cu 
privire la părţile căptuşite cu lemn - în caz că ele ţi s-ar părea mai fru¬ 
moase. 

Dumnezeu să te aibă în paza Sa, iubite frate!» 

33. 1. Iată, dar, ce a scris împăratul; iar porunca lui numaidecît s-a şi 
făcut faptă, înălţînd chiar pe locul aducătorului de mîntuire mormînt un 
Ierusalim nou în schimbul celui vechi, care, după uciderea Domnului său, 
se prăbuşise, căzînd pradă pustiirii şi plătind astfel miria cuvenită pentru 
necredincioşii săi locuitori. 2. Aşadar, în faţa oraşului a început împăratul 
să înalţe locaşul său închinat mîntuitoarei biruinţe a Domnului asupra 
morţii, înzestrîndu-1 cu prisos de bogăţie şi dărnicie. încât lesne ne vine 
nouă a spune că aceasta ar putea fi acea nouă şi înnoită cetate a Ierusali¬ 
mului dinainte vestită prin profeţii, pe care ne-o vestesc şi ne-o cîntă un 
noian de texte inspirate. 

3. Mai întîi - şi ca lucru de căpetenie al întregii lucrări - Constan¬ 
tin s-a îngrijit de înfrumuseţarea sfintei peşteri: mormîntul însuşi era 
purtătorul a nenumărate amintiri nemuritoare, fiind el dovada biruinţei 
avute de marele nostru Mîntuitor împotriva morţii; era chiar acel venerat 
mormînt în dreptul căruia îngerul, străfulgerând de lumină, a dat tuturor 
de ştire buna veste a învierii 228 adeverite de Mîntuitorul însuşi... 

34. Deci spre aceasta - ca spre tot ce putea fi mai de seamă - s-a 
îndreptat înainte de toate râvna împăratului, împodobind (locul) cu 
coloane lucrate ales şi cu alte lucrări de toată frumuseţea, şi făcând ca 
mărita peşteră să arate neasemuit de mîndră întru mulţimea podoa¬ 
belor ei. 

35. Apoi s-a mai îngrijit ca o mare întindere de pămînt aflată acolo 
sub cerul liber să fie acoperită cu piatră lustruită, şi, pe trei laturi, încon¬ 
jurată de un impunător peristil. 

36. 1. Biserica însăşi se afla în faţa peşterii, de cealaltă parte, adică 
spre răsărit: era o construcţie cu totul neobişnuită, nespus de înaltă, 229 
foarte lungă şi foarte lată, pe dinăuntru acoperită în întregime cu plăci de 
marmură felurit colorată; pe dinafară, zidurile - făcute din piatră lus- 


228. «A învierii»-: textual, «a naşterii din nou» - tf)v TtaÂiyYEveoîav - (n. tr.) 

229. Textual: «înaltă la nesfîrşit» (n. tr.) 

truită, pretutindeni desăvirşit îmbinată - sclipeau în neasemuita lor fru¬ 
museţe, întru nimic mai prejos dedt marmura. 2. Sus, acoperişul era pe 
dinafară acoperit cu plumb (ca un scut împotriva ploilor de iarnă), iar pe 
dinăuntru se înfăţişa ca o suprafaţă sculptată şi căptuşită cu lemn: un 
ocean de motive care se înlănţuiau dominînd întregul interior al lăcaşu¬ 
lui, pretutindeni poleit cu aur strălucitor şi răsfrîngînd din tot locul o 
revărsare de lumină. 

37. De o parte şi de cealaltă, zidul se prelungea în dte două porticuri 
cu coloane suprapuse, lungi dt ţinea biserica şi cu coamele aurite: cele 
aflate în imediata apropiere a faţadei se sprijineau pe stîlpi masivi, iar 
cele dinăuntrul lor se sprijineau pe nişte zidării de formă cubică, foarte 
bogat ornamentate pe dinafară. Trei porţi foarte îngrijit croite chiar în 
latura de răsărit a clădirii se deschideau mulţimilor ce şiroiau într-acolo. 

38. în faţa lor se afla partea de căpetenie a întregii lucrări: o absidă 
dominînd lăcaşul, încununată de un brîu alcătuit din douăsprezece 
coloane (după numărul Apostolilor Mîntuitorului), avînd capitelurile 
ornate cu vase mari de argint - un dar minunat adus de împăratul însuşi 
Dumnezeului său. 

39. De acolo, înaintînd spre intrările din faţa bisericii, se deschidea 
un al doilea atrium, care avea de amîndouă părţile exedre precedate de 
un spaţiu descoperit şi de dte o colonadă, cărora le urmau trecerile spre 
curte. Următoare acestora - şi în chiar mijlocul piaţetei - se afla intrarea 
principală, lucrată foarte frumos şi prilejuind lumii de afară o privelişte 
copleşitoare a celor aflate dincoace de ea. 

40. Această biserică a înălţat-o, dar, împăratul, ca o mărturie impu¬ 
nătoare a mîntuitoarei învieri, îngrijindu-se să fie nespus de frumoasă în 
toate părţile ei, cu cheltuială şi cu un fast de-a dreptul împărăteşti. Şi a 
mai înzestrat-o, ca podoabă, cu nenumărate şi minunate daruri făcute 
din aur, din argint şi din pietre nestemate - acestea prinse în materiale 
foarte osebite, prin lucrături care, la fiecare din ele, dovedeau (datorită 
mărimii, şi numărului şi felurimii lor) un meşteşug atît de măiestrit, dt nu 
ne putem noi îngădui acum a-1 arăta prin cuvinte. 

41. 1. Pe aceleaşi meleaguri a mai înfrumuseţat Constantin - bogat 
înzestrîndu-le - şi alte două locuri, foarte cinstite de lume datorită unor 
tainice peşteri aflate pe cuprinsul lor. Peşterii în care avusese loc cea din¬ 
ţii dumnezeiască arătare 230 a Mîntuitorului - adică acolo unde se născuse 
El în trup - i-a dat şi el cuvenita preţuire; în vreme ce, în cazul celei de a 
doua, el a consfinţit amintirea înălţării la ceruri, petrecute dndva pe înăl- 

ţimea din apropiere . 2. Şi în timp ce cu atîta dăruire săvîrşea aceste 
lucruri, s-a îngrijit împăratul şi de pururea-pomenirea maicii sale, cea 
care fusese lumii pricina unui atît de mare bine. 

42. 1. Aceasta, după hotărîrea luată de a răspunde lui Dumnezeu, 
împăratul împăraţilor, cu o viaţă de cucernicie, socotise ca fiind de dato¬ 
ria ei să înalţe rugăciuni de mulţumire pentru fiul său şi marele împărat, 
precum şi pentru fiii lui, prea-cucemicii cezari, nepoţii ei. în acest scop, 
bătrina s-a grăbit să vină, ca mînată de sprinteneala unei femei încă 
foarte tinere, dornică să vadă şi să afle dt mai multe de pe aceste binecu- 
vîntate meleaguri, precum şi să viziteze provinciile, aşezările şi popoa¬ 
rele de la răsăritul împărăţiei. 2. Şi închinare - după cuviinţă - adudnd 
ea (pămîntului pe care se purtaseră odinioară) paşii Mîntuitorului, după 
proorocescul cuvînt ce zice: «închina-ne-vom locului unde au şezut 
pidoarele Lui», pe dată a vădit rod de credinţă şi pentru viitor. 

43. 1. Drept aceea, ea i-a consacrat Dumnezeului căruia I se închi¬ 
nase, darul a două biseriti: una, cea de la peştera în care Se născuse 
(Mîntuitorul); cealaltă, cea de pe muntele înălţării Sale. («Dumnezeu 
împreună cu noi» a primit pentru noi pînă şi faptul de a Se naşte, locul 
naşterii Sale trupeşti purtînd la evrei numele de Betleem. 2. Iată de ce a şi 
înfrumuseţat prea-cuvioasa împărăteasă (locul) în care a adus Născătoa¬ 
rea de Dumnezeu Pruncul pe lume, cu construcţii vrednice de toată 
mirarea, îmbogăţind sfînta grotă în tot chipul. Puţin mai tîrziu i-a arătat şi 
împăratul cuvenita tinstire, înzestrînd-o împărăteşte cu darurile sale şi 
adăugind rîvnei maicii sale (o sumedenie de) vase de argint şi de aur, şi 
ţesături de toate culorile). 

3. Apoi a glorificat maica împăratului prin zidiri uimitoare şi locul 231 
aflat pe Muntele Măslinilor, de unde avusese loc înălţarea la ceruri a 
Mîntuitorului (nostru, al) tuturor: în vîrf, sus - deci în partea cea mai 
înaltă a muntelui - a pus să se înalţe un sfînt lăcaş de biserică, loc de 
închinare Mîntuitorului, Care sălăşluise acolo, (tradiţia, vrednică de cre¬ 
zare, spune că în aceeaşi peşteră îşi iniţiase Mîntuitorul lumii învăţăceii, 
făcîndu-le cunoscute învăţăturile Sale cele tainice şi negrăite). 4. Dar şi 
aici, împăratul a adus cinstire Marelui împărat ceresc prin felurite 
daruri şi podoabe. 

Aşadar, augusta Elena (cuvioasa maică a iubitorului de Dumnezeu 
împărat) a înălţat cele două sfinte, impunătoare, frumoase şi pururea 
vrednice de amintire lăcaşuri, în dreptul celor două tainice grote, închi- 
nîndu-le lui Dumnezeu, Mîntuitorul ei, ca tot atîtea mărturii ale evlaviei 
sale. în care lucrare trebuie spus că mult s-a ajutat ea, totuşi, şi de împă- 
rjite asca putere a fiului. 

281. Textual: «amintirea» (n. tr.) 

5. Rod, pe măsură, avea să-i vină bătrînei după nu multă trecere 
de vreme. Fiindcă (după o viaţă în care, pînă în pragul cărunţiei, avusese 
parte numai de bine, aducînd prin vorbă şi prin faptă bogăţia de roade a 
poruncilor Mîntuitorului, astfel şi mai apoi - şi cu mintea mereu tânără - 
depănînd zile ferite de necazuri trupeşti şi de griji sufleteşti), în cele din 
urmă, pentru toate, ea a avut parte de la Dumnezeu de un sfîrşit potrivit 
evlaviei sale, şi de o bună răsplătire încă din vremea vieţii de aici. 

44 . Străbătînd întregul Răsărit înconjurată de strălucirea ce i-o adu¬ 
cea autoritatea 232 împărătească, Elena împărţea în jur daruri din belşug, 
atât poporului de prin oraşe, dt şi oricărui ins care venea la ea să-i 
ceară ; şi tot din belşug împărţea ea cu damicu-i braţ şi unităţilor armate. 
Dar cel mai mult îşi arăta dămida înaintea săradlor celor goi şi neajuto¬ 
raţi: faţă de unii, cu daruri în bani; iar faţă de alţii, împărţindu-le cu priso¬ 
sinţă veşminte ca să-şi acopere trupul. Pe dte unii i-a scăpat din închi¬ 
soare sau de pătimirile lor din mine; a slobozit de prigoană pe mulţi 
asupriţi; în sfîrşit, dte unora le-a trimis vorbă să se întoarcă din sur¬ 
ghiun. 

45. Deşi strălucind de asemenea fapte de bine, Elena nu dădea uitării 
nid dovezile de credinţă în Dumnezeu: în biserica lui Dumnezeu putea fi 
văzută oridnd, casele de rugăciune le înzestra cu daruri minunate şi nu 
dădea uitării nici măcar lăcaşurile aflate în cele mai neînsemnate cetăţi. 
Merita cu adevărat să vezi cum umbla femeia aceasta extraordinară, 
înveşmîntată simplu şi modest, în mijlocul poporului înghesuit în jurul ei, 
vădindu-şi evlavia faţă de Dumnezeu prin tot soiul de fapte bine-plăcute 
Lui. 

46. 1. Şi stingîndu-se ea întru mulţime de zile, odată ajunsă la vîrsta 
de optzeci de ani şi simţindu-se chemată la o viaţă mai bună, ştiindu-şi 
sfîrşitul aproape, şi-a luat rămas bun de la cei apropiaţi ■, rînduindu-şi 
'toate cele ale sale şi exprimîndu-şi ultimele dorinţe în favoarea singur- 
stăpînitorului împărat al întregii lumi, singurul ei fiu, şi în favoarea copii¬ 
lor lui (nepoţii ei). Fiecăruia dintre aceştia i-a lăsat moştenire dte ceva 
din averea ei răspîndită pe toată faţa pămîntului. 2. Iar după ce a făcut 
acestea, şi-a dat duhul 233 de faţă cu minunatul ei fiu care o veghea şi-i 
purta de grijă şi-i ţinea mîinile între ale sale. Fapt care - dacă ne gîndim 
bine - ne-ar putea îndemna să spunem că această preaferitită femeie 
nid nu arăta aidoma uneia aflate în pragul morţii, ci mai degrabă ca una 
ce se pregătea să lase în urma ei viaţa pămîntească spre a o căpăta pe cea 
cerească. Fiindcă în timp ce se pregătea să fie primită de Mântuitorul ei, în 
sufletul său ea ajunsese de pe acum să se împărtăşească din nepieritoa¬ 
rea stare a îngerilor. 

232. Textual: «puterea» (n. tr.) 

233. Textual: «a încheiat şi cu sfîrşitul vieţii» (n. tr.) 

47. 1. Pînă şi trupul fericitei a avut parte de onoruri neobişnuite: 
însoţit de o foarte numeroasă escortă armată, a fost adus în cetatea împă¬ 
rătească, unde a fost aşezat între mormintele împăraţilor. 

Aşa s-a sfârşit maica împăratului, fiinţă vrednică de necurmata 
noastră aducere-aminte, atît pentru faptele ei plăcute lui Dumnezeu, cît 
şi datorită mlădiţei celei fără de pereche şi minunate căreia-i dădu-se ea 
viaţă; 2. mlădiţă care - pe lîngă toate celelalte - merită să fie binecuvân¬ 
tată 234 şi pentru pietatea sa faţă de aceea căreia-i datora viaţa. Constantin 
izbutise să facă din Elena - care mai înainte nu fusese credincioasă - o 
fiinţă atît de cuvioasă, de parcă însuşi Mîntuitorul tuturor ar fi povăţuit-o 
încă din frageda ei tinereţe. Şi atîta o acoperise cu împărăteştile onoruri, 
că pretutindeni, în toate provinciile (şi chiar prin garnizoane) era acla¬ 
mată ca împărăteasă augustă; iar pe unii bani de aur pusese să i se bată şi 
ei chipul. 3. Mai mult decît atît, Constantin îi dăduse drepturi depline 
pînă şi chiar asupra vistieriei împărăteşti, ca Elena să se poată folosi de 
ea după cum îi era vrerea şi să o administreze aşa cum avea ea să creadă 
că ar fi mai bine, pe toate chivemisindu-le după voie şi cum socotea ea să 
fie mai potrivit: or, şi prin acestea din urmă o făcuse împărătescul ei fiu 
să se distingă şi să poată fi invidiată. 

Astfel că printre faptele lui vrednice de pomenire noi şi pe acelea le 
vom trece, prin care - cu prisos de cuvioşie cinstindu-şi Constantin 
maica - a împlinit şi dumnezeieştile porunci ce rînduiesc cele privitoare 
la cinstirea părinţilor. 

4. Aşa a săvîrşit împăratul frumoasele lucrări mai sus arătate de pe 
meleagurile Palestinei, înălţînd prin toate provinciile biserici noi care le 
întreceau cu mult în strălucire pe cele vechi. 

48. 1. Pe de altă parte, oraşul ce-i purta numele el l-a arătat vrednic 
de o cinstire deosebită, făcîndu-1 să strălucească prin numeroase case de 
rugăciune, cu biserici mari închinate mucenicilor şi cu alte clădiri minu¬ 
nate, pe care le-a zidit atît în afara cetăţii, dt şi chiar în' inima ei, şi prin 
care Constantin înţelegea să aducă cuvenita cinstire amintirii acelora şi 
să-şi pună oraşul sub ocrotirea Dumnezeului lor. 2. Plin de dumnezeies¬ 
cul duh al înţelepciunii, împăratul a hotărît să cureţe cetatea ce-i purta 
numele de toate formele de idolatrie, astfel îndt prin templele ei să nu 
mai rămînă nici urmă de statui ale aşa-zişilor zei, care să poată fi vene¬ 
rate, nici altare mînjite de sîngele jertfelor, nici arderi-de-tot, nici sărbă¬ 
tori închinate demonilor, nid vreo altă formă de superstiţie. 

49. La fîntînile aflate în mijlocul pieţelor putea fi văzut chipul Păsto¬ 
rului celui bun, bine cunoscut nouă, celor ce ne călăuzim după Dumne- 

zeieştile Scripturi, precum şi acela al lui Daniel înconjurat de lei, totul 
lucrat în bronz şi prins în plăci de aur strălucitor. Atîta se încinsese 
sufletul împăratului de dumnezeiasca dragoste, încît pînă şi în domneş- 
tile încăperi ale palatului - şi anume în cea mai însemnată dintre ele -, pe 
un panou mare poleit cu aur aflat în plin centrul tavanului, pusese să fie 
prins simbolul mîntuitoarelor Patimi, alcătuit din felurite pietre preţioase 
de mai multe culori, fixate în prinderi din aur masiv - care dădea 
impresia unui scut acoperitor al însăşi domniei iubitorului de Dumne¬ 
zeu împărat. 

50. 1. Iată, dar, cu ce lucrări şi-a înfrumuseţat el oraşul. Apoi, în 
amintirea biruinţei asupra vrăjmaşilor săi şi ai lui Dumnezeu, a dăruit 
Constantin şi Capitalei bitinice - pe spezele propriei vistierii - o biserică 
foarte mare şi impunătoare închinată Mîntuitorului său. 2. Tot aşa a 
îmbogăţit el şi oraşele mai însemnate ale celorlalte provincii, cum a fost 
cazul metropolei orientului, purtînd numele lui Antioh, căreia - în calita¬ 
tea ei de întîi-stătătoare a tuturor acelor provincii - i-a închinat o biserică 
cu totul neobişnuită prin mărime şi prin frumuseţe, străjuită din toate 
părţile de ziduri puternice, în mijlocul cărora locaşul însuşi - de formă 
octogonală - se înălţa neînchipuit de semeţ, înconjurat de jur-împrejur cu 
(două caturi de) încăperi, unele la nivelul pămîntului, altele deasupra lor. 

Şi acest locaş l-a încununat Constantin cu mult aur, cu risipă de 
bronz şi cu tot soiul de alte materii preţioase. 

51. 1. Acestea au fost locaşurile cele mai însemnate afierosite de 
împărat lui Dumnezeu. Dar ailind el că acelaşi Mîntuior, Care nu de mult 
Se arătase lumii, Se mai descoperise în vremurile de demult unor 
oameni cu frica lui Dumnezeu la stejarul ce se cheamă Mamvri de pe 
meleagurile Palestinei, a dat poruncă să se înalţe şi acolo o casă de rugă¬ 
ciune Dumnezeului ce i se făcuse văzut atunci. 2. în acest scop a trimis el 
fiecărui guvernator de provincie cîte o scrisoare autografă prin care 
ordona să-i fie dusă porunca la bun sfîrşit. Iar nouă, celor ce scriem 
această istorisire, ne-a trimis o scrisoare de înştiinţare plină de tîlc, a 
cărei copie mă gîndesc să o inserez acestor rînduri, spre o mai exactă 
recunoaştere a rîvnei iubitorului de Dumnezeu bărbat. 

Certîndu-ne, dar, pentru cele aflate de el că s-ar petrece chiar în acel 
loc, împăratul scria - cuvînt cu cuvînt - următoarele: 

52. «Constantin Biruitorul, Măritul şi Augustul, lui Macarie şi celor¬ 
lalţi episcopi din Palestina. 

Fost-a un act de mare bunăvoinţă acela pe care prea-eucernica mea 
soacră şi l-a îngăduit faţă de noi atunci cînd, prin mijlocirea unei scrisori, 
ne-a făcut cunoscută sminteala pînă azi tăinuită vouă a unor nelegiuiţi, 
astfel ca greşeala pînă acum trecută cu vederea să-şi capete prin noi - 
chiar dacă cu oarecare întîrziere - cuvenita îndreptare şi vindecare. 

Fiindcă pîngărirea sfintelor noastre locuri cu întinăciunile răspîndite de 
nişte ticăloşi este, fără nici o îndoială, o nelegiuire foarte mare. Dar ce 
anume, prea-iubiţii mei fraţi, n-a putut fi trecut sub tăcere - în dăruirea 
ei către Dumnezeu - de amintita persoană, deşi scăpase agerimii 
voastre? 

53.1. «Ei bine, spune dînsa că locurile acelea - care-şi iau numele de 
la stejarul din Mamvri (unde ştim noi că sălăşluise Avraam) - au fost pîn- 
gărite în fel şi chip de nişte închinători ai demonilor; adăugind că tot 
acolo, în apropiere, au fost aşezaţi nişte idoli care ar trebui neapărat 
nimiciţi, şi un altar unde - cum spune dînsa - se aduc necurmat jertfe 
spurcate. 

2. «Lucrul acesta este şi împotriva mersului vremilor noastre şi îmi 
pare totodată şi nepotrivit cu sfinţenia acelor locuri. De aceea voiesc ca 
înălţimile voastre să ştie că noi i-am făcut cunoscut prea-strălucitului 
comite şi prieten al nostru Acachie, prin scrisoare, să arunce neîntîrziat 
în foc toţi idolii de care va da acolo şi să dărîme jertfelnicul din temelii; pe 
scurt, să cureţe bine întreg locul de orice asemenea lucruri, ostenindu-se 
pentru aceasta din răsputeri, urmînd ca mai apoi să aibă grijă să înalţe pe 
aceleaşi meleaguri, sub îndrumarea voastră, un locaş vrednic de univer¬ 
sala şi apostolica Biserică. 

Revine, deci, în seama chibzuinţei şi a cuvioşiei voastre ca, de îndată 
ce vi se va spune că toate spurcăciunile de acolo au fost nimicite, să vă 
adunaţi în acel loc împreună cu episcopii Feniciei (pe care-i veţi putea 
chema în temeiul scrisorii de faţă), şi să trasaţi planul unei biserici potri¬ 
vite năzuinţelor mele, astfel ca - prin purtarea de grijă a pomenitului 
nostru comite - lăcaşul să poată fi dus la bun sfîrşit dt mai grabnic şi - 
precum a primit el poruncă - dt mai frumos, după cum o cere şi vechi¬ 
mea şi însemnătatea locului. 

Mai mult ca orice vreau să vă îngrijiţi ca, pe viitor, nici unul din 
oamenii aceia blestemaţi şi îngrozitori să nu mai îndrăznească să se apro¬ 
pie de aceste meleaguri. Fiindcă - după porunca acum' de noi dată - 
dacă într-un loc de o asemenea însemnătate (privitor la care dat-am 
poruncă să fie împodobit cu lăcaşul fără pată al unei biserid care să 
merite a primi în ea adunarea unor oameni sfinţiţi) se va mai petrece un 
singur asemenea sacrilegiu, bine este să se ştie că noi nu-1 vom mai trece 
cu vederea, şi că pe toţi cei care vor fi îndrăznit la el, îi vom socoti buni de 
pedeapsă. Iar de va fi să se mai petreacă ceva potrivnic celor poruncite, 
cuvine-se ca nezăbavnic - şi uitînd de orice îngăduinţă - să-mi daţi voi 
înşişi de ştire prin scrisoare, ca să-l supunem pe cel găsit vinovat de ase¬ 
menea nelegiuire la cea mai grea ispăşire. 

3. «Ştiţi, doar, că acolo S-a arătat şi i-a vorbit întîia oară Dumne- 

zeu, stăpînul a toate, lui Avraam. Acolo şi-a aflat întîia ei înfăţişare 235 cin¬ 
stirea sfintei legi. Acolo l-a învrednicit întîia oară. pe Avraam, Mîntuito- 
rul însuşi, arătîndu-i-Se însoţit de cei doi îngeri. Acolo a pus Dumnezeu 
început a Se arăta oamenilor. Acolo i-a făgăduit El lui Avraam cele legate 
de seminţia lui viitoare, şi tot acolo Şi-a ţinut El, neîntîrziat, legămîntul. 
Acolo i-a prevestit El că va fi tatăl multor neamuri. 4. Iar dacă aşa stau 
lucrurile, atunci mie de cuviinţă îmi pare ca, prin purtarea voastră de 
grijă, un asemenea loc să se păstreze curat de toată întinăciunea şi să-şi 
primească din nou sfinţenia de odinioară prin aducerea cuvenitei 
închinări lui Dumnezeu, Atoatecîrmuitorului şi stăpînului tuturor - şi 
numai Lui 236 . 

Iată, deci, ce va trebui să urmăriţi voi, cu cuvenită grijă, în caz că 
sfinţiile voastre veţi voi să mă ajutaţi întru împlinirea unor dorinţi 
pătrunse de cucernicie şi de cele mai alese gînduri faţă de Dumnezeu. 

Că veţi voi, sînt încredinţat. 

Dumnezeu să vă aibă în pază, fraţi iubiţi». 

54. 1. Pe toate le-a înfăptuit împăratul ducîndu-le la bun sfârşit spre 
slava puterii Mîntuitorului. Şi în vreme ce aducea necurmată cinstire lui 
Dumnezeu, Mîntuitorul său, Constantin dădea în vileag prin toate mij¬ 
loacele idoleasca rătăcire de credinţă a neamurilor. 2. Atunci - din împă¬ 
răteasca poruncă - au fost zmulse prin toate oraşele porţile intrărilor în 
temple, care astfel au rămas cu vestibulurile lor goale. Alte temple s-au 
ales cu ţiglele zmulse, şi, ca atare, cu acoperişul distrus. în cazul altora, 
admirabilele bronzuri cu care înşelăciunea celor de odinioară s-a mîndrit 
atât de îndelung, au fost expuse în văzul tuturor prin toate pieţele Capita¬ 
lei. Privirea trecătorului se putea opri acum dispreţuitoare dnd asupra 
trepiedului pithic, dnd asupra celui smintian; în hipodrom fuseseră 
expuse cele de la Delfi, iar la palat - muzele Heliconului. 

3. întreg oraşul purtător al numelui împăratului a fost înţesat cu 
daruri votive din bronz foarte frumos lucrate şi adunate de prin toate 
provinciile, prin care - în numele zeilor, veac după veac - cei bolnavi de 
atare sminteală în van îşi aduseseră mulţimea de jertfe şi de arderi-de- 
tot, pînă într-un tîrziu, dnd, fădnd din asemenea jucării rîsul şi batjocura 
privitorilor, împăratul i-a învăţat să priceapă adevărul. 

4. însă cu statuile de aur a făcut altfel. Băgînd de seamă că sperie¬ 
torile acelea înfricoşătoare, din aur şi argint, ale smintitei închinări izbu¬ 
teau să înşele mulţimea celor fără de minte şi să-i înspăimânte ca pe niş¬ 
te bieţi copii, socotit-a Constantin de trebuinţă să le îndepărteze dinain¬ 
tea lor ca pe tot atîtea pietre de poticnire aşezate-n calea celor ce păşesc 

235. xf|v xctTapxf|v: «începutul», «intrarea în vigoare». - «Cinstirea» sau «tradiţia» 
(OpT]oxEia) (n. tr.) 

236. Textual: «şi nimic altceva să nu se săvîrşească (acolo)» (n. tr.) 

prin întuneric, şi să facă în aşa fel încît împărătescul drum al credinţei 
să li se arate tuturor neted şi ferit de primejdii 237 . 5. Totuşi, în pofida aces¬ 
tor intenţii, împăratul n-a găsit că ar avea nevoie nici de oaste, nici de 
puternicele sale garnizoane, ca să poată triumfa asupra acelor rătăcite 
credinţe ; ajunsu-i-au în acest scop cîte unul sau altul din prietenii săi, pe 
care-i trimitea cu aceeaşi poruncă prin toate provinciile imperiului. 6. 
Bizuindu-se pe puterea de credinţă a împăratului şi pe propria lor 
dăruire către Dumnezeu, aceştia n-au pregetat a coborî în mijlocul unor 
mulţimi nenumărate şi alcătuite din tot soiul de oameni de toate rasele, 
urmărind fără cruţare străvechea rătăcire prin toate cetăţile şi peste 
toate meleagurile, silind pe preoţii ei - în hohotele de rîs şi în batjocura 
gloatei - să-şi ducă zeităţile afară, în plină lumină, din întunecatele lor 
unghere, ca apoi să le despoaie de podoabe şi să descopere tuturor privi¬ 
rilor, sub stratul de culoare, urîţenia 238 materialului . După aceea ei des¬ 
făceau de pe material stratul ce li se părea că merita reţinut, topindu-1 şi 
trecîndu-1 prin foc, după care strîngeau tot ce socoteau că ar mai putea 
folosi la ceva, şi-l puneau de o parte; iar restul - care nu mai era bun de 
nimic - li-1 lăsau vanilor închinători, ca să nu uite cumva ruşinea păţită. 

7. Şi a mai săvîrşit acest minunat împărat următorul lucru: în timp ce 
idolii cei fără viaţă erau - aşa cum am arătat - spoliaţi de toată materia lor 
preţioasă, s-a înverşunat şi împotriva statuilor turnate din bronz; astfel 
că pînă şi aceşti zei de poveste, cu pletele albite de vreme, au fost în cele 
din urmă legaţi cu frînghii şi duşi ca să fie topiţi. 

55. 1. Ca o încununare a celor ce se petreceau 239 , împăratul - care 
părea să fi aprins o vîlvătaie de foc prealuminoasă - veghea el însuşi cu 
împărăteasca-i privire să nu mai rămînă pe undeva vreo rămăşiţă 
ascunsă a rătăcirii. Şi aidoma vulturului, care-şi poartă zborul în slăvile 
cerului, şi care de acolo, din înalt, e în stare să desluşească cu agerimea 
privirii sale cele aflate atît de departe sub el, pe pămînt, tot aşa - şezînd el 
de veghe în împărătescul sălaş al frumosului său oraş - a putut şi Con¬ 
stantin desluşi că undeva, departe, pe pămînt fenician, ameninţa într- 
ascuns ceva ce putea deveni o mare primejdie pentru suflet. 2. Acolo 
- undeva, departe de forfota oraşelor, a pieţelor şi a locurilor publice, cu 
care sînt ele de obicei onorate spre a putea fi mai atrăgătoare - se afla o 
dumbravă şi un templu înspre care nu te îndruma nici o răscruce şi nu 
ducea nici o cărare şi nici un drum. Locul fusese închinat îngrozitorului 
demon al Afroditei şi se afla la Aphaka, undeva în înaltul muntelui 
Liban. 3. Era pentru toţi desfrînaţii - care, ca urmare a vieţii lor uşura- 

237. Textual: -neted şi plan» (n. tr.) 

238. apopcpîa, literalmente «informitatea» (n. tr.) 

239. Sau: -Aşa stînd lucrurile» (n. tr.) 

tice, îşi distruseseră sănătatea - o adevărată şcoală a viciului. Bărbaţi cu 
înfăţişare de femeie (şi care nici nu mai erau tocmai bărbaţi), uitînd de 
demnitatea proprie însăşi firii lor, căutau să se pună - adoptînd stricate 
purtări femeieşti - sub ocrotirea acestei iazme. Raporturi cu femei, neîn¬ 
găduite de lege, desfrînări, adultere, apucături de nedescris şi de-a drep¬ 
tul scîrboase, se săvîrşeau la adăpostul templului ca într-o ţară fără legi şi 
fără cîrmuitor. Şi nimeni nu scotea nici o vorbă despre toate acestea 
fiindcă nici un bărbat mai cu vază nu cuteza să meargă într-un aseme¬ 
nea loc. 

4. Totuşi, faptele nu puteau râmîne tăinuite şi marelui nostru împă¬ 
rat, care - după ce, în împărăteasca-i purtare de grijă, şi-a dat seama 
de gravitatea lor - a hotărît că un astfel de sanctuar nu merita mîngîierea 
razelor soarelui şi a poruncit să fie dărâmat din temelii împreună cu toate 
darurile aduse şi închinate zeiţei. 

5. Aşa au fost destrămate pe dată - şi la un simplu semn al împă¬ 
ratului - urzelile neruşinatei rătăciri. De curăţirea locului s-a îngrijit o 
mînă de soldaţi; iar cei care pînă atunci trăiseră în desfrînări, de teama 
îmjpăratului au deprins învăţăturile cumpătării, la fel ca grecii filosofaştri 
şi închinători idoleşti, care din proprie experienţă au învăţat cât de vane 
le erau învăţăturile . 

j 

56. 1. Căci, pe de altă parte, rătăcirea filosofaştrilor, legată de de¬ 
monul din Cilicia, luase o mare amploare: mii şi mii de oameni erau 
impresionaţi la gîndul că, arătîndu-se când şi cînd (în somn) unor sufe¬ 
rinzi veniţi să doarmă (în sanctuarul său, intervenţia lui) salvatoare şi 
tămăduitoare îi putuse vindeca de boală. De fapt, el era o mare pierzanie 
pentru suflet, fiindcă izbutea să zmulgă sufletele mai lesne de amăgit din 
braţele adevăratului lor Mîntuitor şi să le îmbulzească pe rătăcitoarea 
cale a celor fără Dumnezeu. Statornic cu sine însuşi, împăratul - care ştia 
că Mîntuitorul adevărat nu era altul decît Dumnezeul cel zelos - a porun¬ 
cit ca şi acest templu să fie dărâmat din temelii. 2. La un singur semn, 
minunea aceea atît de cîntatâ de nepreţuiţii filosofi (o dată cu cel care, 
fără a fi nici demon, nici Dumnezeu, se ascunsese înăuntrul ei, ademe¬ 
nind bietele suflete de-a lungul a multe şi nesfîrşite veacuri), s-a prăbuşit 
pînă la pămînt sub loviturile unui pumn de soldaţi. Ei bine, duhul acela, 
care pe alţii se fălise că i-ar putea scăpa de necazuri, n-a mai găsit spre a 
se feri de năpastă decît leacul de care se zice că ar mai fi avut el parte 
atunci cînd a fost lovit de trăznet. 3. Or preţioasele înfăptuiri săvîrşite 
şi închinate lui Dumnezeu de împăratul nostru nu erau numai nişte 
vorbe, de vreme ce, cu puternicul ajutor al Mîntuitorului său, el a izbutit 
să facă una cu pămîntul şi templul de acolo (din Cilicia), aşa fel încât în 
urma lui să nu mai râmînă nici urmă din sminteala trecutului. 

57. 1. în ceea ce-i priveşte pe foştii închinători ai idolilor, văzînd ei 
toţi chiar cu ochii lor înfrîngerea rătăcitei lor credinţe (precum şi pretu¬ 
tindeni neîntrerupta 240 pustiire a templelor şi a idolilor), unii au alergat să 
se pună sub ocrotirea mîntuitoarei învăţături a lui Hristos , iar ceilalţi, 
chiar dacă n-au purces la aceasta, totuşi n-au mai pregetat să se lepede acum 
de deşarta lor învăţătură părintească, să rîdă şi să zeflemisească ceea ce mai 
înainte socotiseră că ar fi zeităţi. 2. Şi cum să nu gândească ei aşa văzînd dtă 
spurcăciune se putea ascunde sub înfăţişarea exterioară a acestor idoli? 
Fiindcă dedesubtul lor au fost găsite oseminte adunate de pe la morţi şi 
ţeste goale, cu care se făcuseră felurite vrăji, precum şi zdrenţe murdare 
şi pătrunse de cea mai cumplită îngălare, sau tot soiul de gunoaie şi 
pleavă. 3. Or, dînd ei cu ochii de lucrurile acestea adunate în interiorul 
(statuilor) lipsite de viaţă, sigur că n-au pregetat să se lepede de multa 
sminteală care le întunecase şi lor, şi înaintaşilor lor, minţile; după cum 
au mai priceput şi că nici în tainicele unghere ale templelor , nici măcar 
înlăuntrul statuilor, nu se ascundea nici un fel de duh, nici un prezicător, 
nici un zeu şi nici un prooroc (cum ştiau ei pînă atunci) - nici chiar cea mai 
palidă arătare. 

4. Faptul acesta a făcut ca, înaintea trimişilor împăratului, cea mai 
întunecată văgăună - ba pînă şi cele mai ascunse firide - să se deschidă 
fără nici o greutate. Cele mai tainice şi mai ferite locuri (sau spaţii din 
temple) au fost răscolite de paşii soldaţilor; aşa a fost descoperită acea 
orbire a neamurilor care din străvechi timpuri se făcuse stăpînă peste 
minţile oamenilor, şi a fost dată în vileag înaintea tuturor. 

58. 1. Or, şi aceste evenimente pot fi destul de bine trecute în rîndul 
înfăptuirilor împăratului, deopotrivă cu porunca dată de el fiecărei pro¬ 
vincii în parte (aşa cum a fost cazul la Heliopolis, în Fenicia, unde - în 
numele Afroditei - destulă lume nu făcea decît să, se dedea plăcerilor 
celor mai neînfrînate, privind cu îngăduinţă cum soţiile şi fiicele lor se 
destrăbălau în voie). 2. Atunci s-a răspîndit şi vestea despre noua şi înţe¬ 
leaptă lege dată de împărat, care punea oprelişte învăţăturilor înaintea 
cărora nu pregetaseră ei pînă atunci; lege căreia el îi adăugase şi anumite 
îndemnuri scrise, ca şi cum însuşi Dumnezeu l-ar fi mînat în aşa fel încît 
să-i poată forma pe toţi oamenii după dreptarele virtuţii. Ceea ce l-a 
făcut să nu şovăie a le trimite şi acestora o scrisoare în care-i îndemna să 
se grăbească la cunoaşterea Celui atotputernic. 3. însă şi de data aceasta 
şi-a însoţit el vorbele cu fapta, punînd şi în locul acela temeliile unei mari 
biserici, ca locaş de rugăciune. Şi aşa s-a înfăptuit pentru prima oară ce 
nu se făcuse 241 niciodată, din chiar pragul veacurilor: cetatea închinători¬ 
lor idoleşti a fost socotită vrednică a primi în dar o biserică a lui Dumne- 


240. Sau: «în curs» (n. tr.) 

241. Textual: «Ce nu s-a mai auzit» (n. tr.) 

zeu, cu preoţi şi cu diaconi, precum şi un episcop sfinţit Dumnezeului 
Celui Prea înalt, spre a-i călăuzi. 4. Doar că, în grija sa de a trage şi acolo 
pe cît mai mulţi spre dreapta învăţătură, a trimis împăratul din timp 
(bani) mulţi pentru ajutorarea sărmanilor - încă un îndemn pentru ei să 
meargă şi să primească dt mai degrabă învăţătura mîntuitoare. 

Era aproape ca şi cum ar fi rostit şi el vorbele acelea: «... pe ocolite 
sau făţiş, numai să-L propovăduim pe Hristos». 

59. 1. Dar pe dnd toţi îşi duceau zilele în bucurie - şi în vreme ce 
Biserica lui Dumnezeu se înălţa pretutindeni, sub toate formele şi în 
toate provinciile, din ce în ce mai mîndra - din nou s-a strecurat invi¬ 
dia, pizmuitoarea bunătăţilor, în buna aşezare a unor lucruri atît de fru¬ 
mos orînduite, trăgînd nădejde ca - plictisit de multele noastre gîlcevi şi 
îndemnuri la dezordine - să-l poată dt de curînd îndepărta de noi pe 
împărat. 2. Şi aprinzîndu-se o vîlvătaie de foc, a mistuit Biserica Antio- 
hiei, atrăgînd peste ea nenorodre peste nenorocire, îndt puţin a mai lip¬ 
sit ca cetatea ea însăşi să se surpe de-a binelea. 

Credincioşii acestei Biserid se împărţiseră în două. Dar Şi restul 
lumii din oraş - căreia i se adăugau autorităţile şi garnizoana - ajunsese 
să se duşmănească în asemenea grad îndt cu siguranţă că ar fi tras 
sabia, de n-ar fi fost purtarea de grijă a lui Dumnezeu, precum şi teama ce 
le-o inspira împăratul, care să domolească pornirile de mînie ale gloatei. 
3. Astfel, din nou a lucrat îndelunga-răbdare a împăratului în chipul unui 
salvator şi tămăduitor de suflete, adudnd acelor suferinzi, prin vorbele 
sale, vindecare. Şi răspunzînd stării de lucruri cu toată blîndeţea, a trimis 
Constantin în mijlocul poporului - din rîndurile celor apropiaţi lui şi ono¬ 
raţi cu titlul de comite - pe omul său de mare încredere, ca să stea de 
vorbă cu ei, şi, în temeiul unor scrisori, să-i îndemne din partea sa la 
împăcare. Acestui îndemn el îi adăuga un al doilea, anume ca ei să se 
închine lui Dumnezeu după cuviinţă. în rîndurile sale Constantin îşi 
dădea multă osteneală faţă de ei şi îşi mărturisea deplina înţelegere, după 
avusese prilejul să-l asculte pe însuşi pricinuitorul tulburării. 4. Or, eu 
aş fi transcris aici scrisorile acestea atît de pline de tîlc şi de neobişnuit 
folos, dacă prin asta nu i-aş fi pus în acelaşi timp pe cei certaţi de împărat 
într-o lumină neplăcută. 5. Pentru care pricină voi lăsa atari epistole de o 
parte (fiindcă-mi pare mai cuminte să nu împrospătez amintirea unor 
fapte urîte), nemaiadăugînd cărţii de faţă decît acele scrisori alcătuite de 
el sub semnul bucuriei, în clipa cînd mulţimea s-a văzut iarăşi unită şi 
împăcată; prin care rînduri el îi sfătuia pe cei din Antiohia, să nu ridice 
pretenţii asupra acelui rîrmuitor străin de ei care le mijlocise împăcarea, 
d, după rînduiala Bisericii, să-şi aleagă drept păstor un bărbat, pe care 
li-1 va face cunoscut Mîntuitorul însuşi, al tuturor. 

Constantin s-a adresat osebit, de o parte poporului, de cealaltă epis- 
copilor, scriindu-le, deci, următoarele: 

60.1. «Constantin Biruitorul, Măritul, Augustul - locuitorilor Antiohiei. 

Cită bucurie înseamnă pentru toată lumea înzestrată cu pricepere şi 
înţelepciune, înţelegerea dintre voi! Iar după îndemnul legii, după 
îndemnul vieţii şi al rîvnei voastre, hotărît sînt eu însumi, fraţii mei, să vă 
iubesc şi să vă port o prietenie fără moarte. Fiindcă a purta cu adevărat - 
şi în duh de adevăr - roade bune nu înseamnă altceva decît să te poţi 
ajuta de o judecată dreaptă şi sănătoasă. 2. însă mă întreb atunci ce 
anume vi s-ar potrivi vouă mai bine? Fapt este că ar trebui să şovăi a 
spune despre voi că adevărul vă este mai curînd o cale de scăpare decît o 
ţintă pentru discordie 242 . Or, pentru nişte fraţi minaţi cu toţii de acelaşi 
crez (anume că a urma neabătut drumul cel drept către Dumnezeu che- 
zăşuieşte faptul de a-ţi avea numele înscris în lăcaşul cel preacurat şi 
sfînt), ce anume ar putea fi mai minunat decît ca ei să se facă părtaşi - 
prin propăşirea lor - la binele obştesc? Iar dacă pilduitoarea învăţătură a 
Sfintei Scripturi vă mînă zelul pe calea unor împliniri încă şi mai bogate, 
atunci firesc este ca şi noi să dorim să ne întărim judecata în învăţăturile 
cele bune. 

3. S-ar putea întîmpla să vă întrebaţi cu mirare unde anume vreau eu 
să ajung printr-o asemenea introducere. Ei bine, nu voi pregeta (şi nici 
nu mă voi da în lături) de la a vă spune cum stau lucrurile. Trebuie să ştiţi 
că v-am citit mesajul, din care - în temeiul strălucitelor mărturii aduse 
acolo - am putut pricepe că voi aţi dori cu înfrigurare să-l aduceţi la voi 
pe Eusebiu, astăzi încă episcop al Cesareei - pe care-1 ştiu şi îl preţuiesc 
şi eu foarte mult, de multă vreme, pentru învăţătura şi pentru blîndeţea 
lui. 4. Or, ce vi se pare vouă că aş putea eu gîndi, în străduinţa mea de 
a-mi aduce partea la o cât mai bună aşezare a lucrurilor? Ce anume griji 
mi-a putut mie da rîvna voastră? 

O, credinţă sfîntă, care prin cuvîntul şi după voia 243 Mîntuitorului 
nostru ne pui în faţă ca o icoană de viaţă, cît de greu ţi-ar fi să te lupţi cu 
păcatele omeneşti, de n-ar fi să te lepezi de la bun început de gîndul folo¬ 
sului! De unde şi eu cred că biruinţa este de partea cui se străduieşte mai 
cu osîrdie la dobîndirea stării de pace; dar şi că acolo unde ceea ce îi este 
omului cuvenit îi este înfăţişat doar sub formă de posibilitate, nimeni nu 
va ajunge de bunăvoia sa. 

5. «De aceea vă întreb, fraţii mei: de ce să luăm o hotârîre care altora 
nu le-ar putea aduce decât amărăciune? De ce să stricăm ceva ce n-ar duce 
decât la prăbuşirea încrederii oamenilor în bunele noastre intenţii? 

242. Sau: «o cale de ieşire la larg (mai curînd) decît o pricină de ură... - Întregul text 
pare foarte corupt, (n. tr.) 

243. Yvwprţ: «hotărârea», «rînduiala» (n. tr.) 

Am şi eu o părere foarte bună despre bărbatul pe care l-aţi socotit că 
merită preţuirea şi preferinţa voastră; dar mie nu-mi pare bine venit să 
şubrezim chiar într-atîta temeiurile unei stări de fapte care fiecăruia ar tre¬ 
bui să i se înfăţişeze drept dt mai bine întemeiată şi dt mai statornică, astfel 
îndt nimeni să nu se mai poată încrede în propria sa putere de hotărire, iar la 
o confruntare a calităţilor dte unora cu cele ale acestui bărbat, să nu se 
poată ajunge ca nu rlumai unul dintre ei, ci chiar mai mulţi să strălucească 
înaintea semenilor lor ! 6. Aşa că să nu vi se pară niri surprinzător, nid greu 
de suferit, văzînd dt de egale - şi, mai ales, dt de egal preţuite - pot fi între ele 
demnităţile, în sînul Bisericii. Fiindcă nu are nici un rost ca cercetarea (pur¬ 
tată după felurite criterii) să pună-n valoare pe dte unii - fie ei mici, fie ei 
mari - dnd puterea de judecată a tuturor se împărtăşeşte deopotrivă din 
tăria dumnezeieştilor dogme şi le păzeşte pe acestea în aşa fel ca, în 
temeiul unei Legi sortite deopotrivă tuturor, nimeni să nu aibă de suferit 
din asemuirea lui cu altul. 

7. «Spunînd lucrurilor pe adevăratul lor nume, toate cele de mai 
sus 244 nu vă îndeamnă să căutaţi a aduce la voi pe bărbatul (despre care 
vorbim), ci vă îndeamnă mai curînd să vă luaţi gîndul de la el; iar tot ce a 
fost pînă acum arată mai mult ca o faptă de silnicie dedt ca una făcută 
după dreptate - orice ar gîndi, în această privinţă, mulţimea. Vă grăiesc 
făţiş şi cu toată tăria că îndrăzneala voastră se face adevărată pricină de 
osîndă, iar nu numai pricină de tulburare măruntă. Să nu uităm pilda ce 
ne-o dau mieii: anume, cum li se vădeşte lor şi lipsa de putere şi starea 
sănătăţii în starea dinţilor, sau atunci cînd - din nesîrguinţa păstorului - 
se întîmplă să li se înrăutăţească viaţa! 8. Or, dacă lucrurile stau într-ade- 
văr aşa - şi dacă nu ne înşelăm - atunci cuvine-se ca la asta să luaţi voi 
aminte mai întîi, fraţii mei (după care îndată vor urma destule altele, şi nu 
mărunte!), şi anume - înainte de orice - ca ceea ce este nobil, ca şi 
schimbul deschis al gîndurilor să nu aibă nimic de suferit între voi. Apoi 
cuvine-se să aveţi în vedere că bărbatul sosit în mijlocul vostru pentru a 
vă da sfatul potrivit şi-a luat între timp de la Dumnezeu dreapta plată, 
bucurîndu-se de daruri neobişnuite (aşa cum aţi fost chiar voi de părere, 
cu gîndul la multa lui blîndeţe). 

Şi aşa, potrivit îmi pare ca (întru deplina curăţie a cugetului - pre¬ 
cum vă şi stă în obicei) să vă siliţi la găsirea unui bărbat cu adevărat pe 
măsura cerinţelor voastre. Ferecaţi tot îndemnul la răzmeriţă şi la neo- 
rînduială, care niciodată nu aduce după sine dreptatea! Din ciocniri nu ies 
dedt scîntei şi flacără. 9. Or, eu aşa mă voi putea face bine-plâcut lui 
Dumnezeu, aşa voi putea simţi împlinindu-se urările voastre de viaţă 

lungă, anume pe măsura dragostei mele pentru voi şi pentru înclinarea 
voastră spre omenie; lucru ce s-a şi putut vedea de când aţi lepădat 'de 
la voi întinăciunea aceea şi aţi început să vă înţelegeţi împreună în bună 
pace, dîndu-mi în această privinţă un semn sigur, croindu-vă cale 
cerească în plină lumină şi ţinîndu-vă ca de o cîrmă de fier. 

Povara voastră este povara nestricăciunii; tot ce ar fi putut dăuna 
corăbiei voastre a fost lepădat din pîntecele ei. De asta şi trebuie să vă 
folosiţi de toate aşa fel încât să nu pară din nou că ni s-a împotmolit cora¬ 
bia de tot - ca urmare a unei pripeli nechibzuite şi fără rost - sau că tot ce 
am încercat noi era de la început sortit eşecului. 

Dumnezeu să vă aibă în paza Sa, fraţi iubiţi!» 

61. 1. «Constantin Biruitorul, Măritul şi Augustul - către Eusebiu. 

Citit-am cu plăcere multă scrisoarea întocmită de înţelepciunea ta şi 
mi-am dat seama că te ţii cu adevărat de canonul pravilei bisericeşti. 
Rămîi deci neclintit în el, de vreme ce aşa pare că-I vei putea face lui 
Dumnezeu pe plac şi că te vei potrivi şi tradiţiei apostolice. 

Te mai poţi socoti fericit şi pentru că ai fost găsit vrednic - ca să 
spunem aşa - de tot omul, 245 să fii episcop al oricărei Biserici; fiindcă de 
vreme ce toţi îşi doresc să vii la ei, bucuria ta fde a fi cu ei] va avea numai 
de sporit. 

2. «înţelepciunea ta (care s-a priceput să păzească atît poruncile lui 
Dumnezeu şi canonul apostolic cît şi rînduiala Bisericii) ai făcut foarte 
bine neprimind episcopatul Antiohiei, spre a rămîne mai departe în sînul 
acelei Biserici în care, de la început, din voia lui Dumnezeu, ai primit 
demnitatea episcopală. 3. Poporului scrisu-i-am privitor la aceasta o 
scrisoare. Şi celorlalţi liturghisitori din preajma ta (care-mi scriseseră şi 
ei unele lucruri pe care le poate şi sfinţia ta lesne citi şi cumpăni) le-am 
scris din îndemnul lui Dumnezeu să le spun că nu au dreptatea de par¬ 
tea lor. Va trebui însă ca pe viitor înţelepciunea ta să te alături sfatului 
lor, aşa ca tot ceea ce lui Dumnezeu şi Bisericii le va părea de cuviinţă, să 
poată prinde rădăcină şi în Biserica Antiohiei. 

Dumnezeu să te aibă în paza Sa, iubite frate!» 

62.1. «Constantin Biruitorul, Măritul şi Augustul, către Teodot, Teo¬ 
dor, Narcis, Aetius, Alfeu, şi către ceilalţi episcopi din Antiohia. 

Citit-am cele scrise de înţelepciunea voastră şi am încuviinţat chib¬ 
zuita hotărîre a lui Eusebiu, cel uns episcop, deopotrivă cu voi. Şi aflînd 
de toate cele petrecute (parte din scrisoarea voastră, parte dintr-ale iluş¬ 
trilor comiţi Akakios şi Strategius), le-am cumpănit după cuviinţă; apoi 
am scris poporului Antiohiei ce anume ar putea fi plăcut lui Dumnezeu şi 
potrivit intereselor Bisericii. Poruncit-am totodată să se adauge scrisorii 

de faţă o copie a aceleia, ca să vă fie şi vouă cunoscut ce anume am hotărît 
eu să spun poporului în clipa în care mi s-a cerut să judec după dreptate. 

în scrisoarea voastră se spune că, după o îndelungată chibzuinţă, 
alegerea şi voia - atît a poporului dt şi a voastră înşivă - îl cer pe Euse- 
biu, prea-sfinţitul episcop al Bisericii din Cesareea, să se aşeze pe scau¬ 
nul Bisericii din Antiohia şi să primească a lua grijile acesteia asupra sa. 2. 
Pe de altă parte, scrisoarea lui Eusebiu - care mie îmi pare că este în 
consensul rînduielilor Bisericii - susţine părerea contrarie, ,zirînd că, el 
nu va părăsi sub nici un cuvînt o Biserică ce i-a fost dndva dată in grijă de 
Dumnezeu. Drept urmare, am socotit că se cuvine mai curînd să se facă 
aşa cum o cere atît de dreapta lui hotărîre - el, adică, să nu fie zmuls din 
sînul Bisericii sale iar voi toţi să o încuviinţaţi. 

Se cere totuşi ca înţelepciunea voastră să aibă cunoştinţă şi mai 
departe de părerea mea. Or, din dte am aflat, prezbiterul Eufronios - 
cetăţean al Cesareii Capadociei - ca şi Georgios - şi el prezbiter în Aret- 
husa (care, amîndoi, au fost numiţi în acele locuri de Alexandru cel din 
Alexandria), sînt amîndoi foarte încercaţi într-ale credinţei. 3. Cuvine-se, 
deci, să fac cunoscute înţelepciunii voastre numele acestora, ca putînd fi 
alese - totuşi neuitînd şi de alţii pe care i-aţi putea socoti vrednid dem¬ 
nităţii episcopale fără să vă abateţi de la rînduielile apostolice. Or, numai 
aşa pregătindu-vă va putea înţelepciunea voastră să-şi potrivească ale¬ 
gerea cu canoanele Biseridi şi cu tradiţia apostolică, precum o cere bise¬ 
riceasca pravilă 246 . 

Dumnezeu să vă aibă în paza Sa, fraţi iubiţi!» 

63. 1. Scriind drmuitorilor Bisericilor în felul arătat, împăratul nu 
urmărea dedt ca toate să fie făcute spre lauda Cuvîntului lui Dumnezeu. 
Dar după ce a pus stavilă pornirilor la dezbinare, aşezînd Biserica lui 
Dumnezeu sub semnul bunei înţelegeri şi al armoniei, Constantin a mers 
mai departe, socotind de datoria sa să nimicească încă un soi de oameni 
fără Dumnezeu, ca pe un rău cumplit printre oameni. E vorba de nişte 
înşelători, care, sub o înfăţişare ce impunea, făcuseră un adevărat prăpăd 
prin oraşe; proorocescul glas (al Mîntuitorului) îi pomenise dndva, zidn- 
du-le «prooroci mincinoşi» şi «lupi răpitori»: «Păziţi-vă de proorocii 
mindnoşi, care vor veni la voi cu chip de miei, dar care pe dinăuntru sînt 
lupi răpitori; după faptele lor îi veţi putea recunoaşte». 3. O poruncă dată 
de Constantin şi trimisă guvernatorilor de provinde a spulberat întreaga 
- şi de tristă amintire - tagmă a acestora; iar legii, el i-a adăugat şi o 
învăţătură dătătoare de viaţă pentru persoana lor, în care-i îndemna să 
nu pregete a se căi, de vreme ce Biserica lui Dumnezeu li se făcea ca o 
poartă deschisă spre calea mîntuirii. 

Ascultă, cititorule , în ce fel le grăia el în scrisoarea aceea: 

64. 1. «Constantin Biruitorul, Măritul şi Augustul, către eretici. 

Cuvine-se să recunoaşteţi în temeiul acestei legiuiri (atît voi, nova- 

ţienilor, cit şi voi: valentinieni, marcioniţi, paulieni, sau voi care vă trageţi 
numele de la frigieni; pe scurt, voi toţi care, în adunările voastre, aţi dat 
glas 24, unor crezuri sectare) cu cit fir de minciună s-a împletit deşarta 
voastră credinţă şi în ce leacuri amestecate cu otravă s-a îmbibat învăţă¬ 
tura voastră - fapt care pe cei sănătoşi îi făcea să alunece în neputinţe, iar 
pe cei aflaţi pe calea vieţii, să ajungă - datorită vouă - pradă morţii celei 
de-a pururi! 

2. «O voi, ce sînteţi potrivnici adevărului, vrăjmaşi ai vieţii şi sfet¬ 
nici ai pierzării! Totul la voi este făcut să se împotrivească adevărului, dar 
şi să se potrivească celor mai cumplite vicii, să se mărginească la sminteli 
şi simulacre, prin care voi nu faceţi decît să daţi chip minciunii, pe cei 
nevinovaţi să-i asupriţi iar pe credincioşi să-i lipsiţi de lumină! Voi nu 
faceţi decit sa va pierdeţi vremea cu un chip părelnic ai dumnezeirii; voi 
pîngăriţi totul şi crestaţi în conştiinţele curate şi nevinovate ale oamenilor 
răni aducătoare de moarte; pot spune aproape că voi răpiţi oamenilor 
văzul şi lumina zilei! 3. E oare nevoie să vă înşir toate vinile? Nici lipsa 
noastră de timp, nici mulţimea grijilor, nu ne îngăduie să zăbovim cît de 
cît - aşa cum s-ar cere - asupra răutăţilor voastre. Iar nebunia voastră 
este nu numai mare, ci chiar atît de mare, atît de hîdă şi de degradantă, că 
o singură zi nu mi-ar ajunge spre a o descrie. Şi altminteri se cuvine mai 
curind să ne astupăm urechile şi să ne întoarcem privirea de la asemenea 
lucruri, astfel ca înşirarea lor amănunţită să nu întineze cumva spontana 
şi curata înflăcărare a credinţei noastre! 

4. «Este oare cazul să mai îngăduim dăinuirea unor atît de mari rele? 
Cînd depăşeşte o anumită măsură, îngăduinţa ajunge să li se facă şi 
oamenilor sănătoşi pricină de bube ciumate. De ce, atunci, să nu zmul- 
gem acest rău - ca să spunem aşa - din rădăcină, urmârindu-1 făţiş, înain¬ 
tea tuturor? 

65. 1. «De vreme ce grozăvia pierzaniei voastre a ajuns pînă într- 
acolo încît să nu mai poată fi îngăduită, legea de acum vă previne că nici 
unuia dintre voi nu i se va mai îngădui pe viitor să meargă la adunări. 
Drept urmare, am poruncit ca toate casele în care ţineţi voi adunare să fie 
sechestrate. îngrijorarea noastră este atît de mare, încît vrem să nu vă 
mai puteţi ţine nelegiuitele şi nebuneştile adunări nu numai în locurile 
cunoscute îndeobşte, dar nici prin casele oamenilor sau prin cine ştie ce 
alte locuri aparţinînd unor particulari. 

2 . «Lucrul cel mai bun ar fi ca voi toţi care vă sîrguiţi a-I sluji Domnu¬ 
lui în duh de adevăr şi cu bună credinţă să vă alăturaţi Bisericii universale 
pentru a vă împărtăşi din sfinţenia ei, prin care veţi putea ajunge şi la 
cunoaşterea adevărului. în tot cazul. înşelăciunea întortocheatelor 
voastre învăţături va fi cu desăvîrşire scoasă de pe răbojul luminoşilor 
ani ai domniei noastre; vreau anume să zic: blestemata şi pustiitoarea 
dihonie a ereticilor şi a schismaticilor. Fiindcă potrivit îmi pare, cu ferici¬ 
rea de care am avut eu parte întru Dumnezeu, să îndrumăm pe toţi cei 
ce-şi deapănă viaţa sub semnul nădejdii, pe drumul drept, ca să fie feriţi 
de rătăcirile de credinţă dezordonate, şi să-i aducem de la întuneric ia 
lumină, de pe calea deşertăciunii, pe aceea a adevărului, şi din moarte, la 
mîntuire. 

3. «Spre întărirea mijloacelor acestei tămăduiri, dat-am poruncă - 
cum am mai spus - ca toate (locurile de] adunare închinate înşelătoarei 
voastre credinţe (deci lăcaşurile de rugăciune - dacă aşa pot fi ele numite 
- ale ereticilor) să fie sechestrate şi negreşit predate Bisericii universale, 
celelalte locuri revenind fiscului. în felul acesta, pe viitor nu vă va mai 
rămîne nici o posibilitate de adunare; şi aşa, începînd cu ziua de astăzi, nu 
veţi mai putea cuteza să vă ţineţi nelegiuitele adunări nicăieri: nici în 
public, nici pe la oameni acasă. 

«Spre ştire». 

66. 1. Aşa a risipit împărăteasca poruncă ascunsele întruniri ale celor 
de altă credinţă; aşa au fost prinse-n capcană 248 jivinele, pricinuitoarele 
înrăitei lor necredinţe. O parte dintre cei înşelaţi de ele au luat calea Bise¬ 
ricii cu gînduri ascunse (cu toate că şi de teama împăratului), prefăcin- 
du-se pentru o vreme, cu atît mai mult cu cît legea cerea ca şi cărţile lor să 
fie puse sub urmărire, iar tot cel ce se mai deda la relele şi neîngăduitele 
lor năravuri era înhăţat. De aceea se şi prefăceau aceia în tot chipul, 
anume ca să se poată salva. Alţii insă au păşit cu adevărat - şi cu cele mai 
bune gînduri - pe calea nădejdii în Atotputernicul Dumnezeu. 2. Or, cîr- 
muitorii Bisericilor au avut mult a veghea atunci pentru amănunţita ose¬ 
bire a unora ca aceştia de ceilalţi: cind încercau ei să se apropie, pe prefă¬ 
cuţi îi izgoneau cît mai departe de turma lui Dumnezeu, ca pe nişte lupi 
ascunşi sub blană de oaie, în schimb, pe cei ce o făceau de bună-credinţă, 
după ce mai întîi - şi pentru o vreme - îi cercetau cum se cuvine, în cele 
din urmă îi numărau în rîndurile celor primiţi (de Biserică|. 

3. Aşa a făcut Constantin cu nemernicii cei de altă credinţă. în 
schimb Biserica a primit fără mei o zăbavă pe unii care, în învăţăturile 
lor de credinţă, nu strecuraseră nimic netrebnic, dar care fuseseră ţinuţi 
de schismatici departe de obştea credincioşilor prin alte mijloace. Oame- 

nii aceştia arătau aidoma celor întorşi în pîlcuri din surghiun înapoi în 
patria lor; fiindcă şi ei’ îşi revedeau maica - Biserica - de care fuseseră 
atîta vreme despărţiţi, şi la care acum reveneau cu atîta bucurie! 

Aşa s-au unit la loc, în deplină armonie, mădularele unicului trup (al 
Bisericii). Singură continua să-şi răspîndească lumina - revenită la ea 
însăşi - Biserica universală (cea iubită) de Dumnezeu; în afara ei nu mai 
rămăsese nici urmă de erezie sau de schismă. Iar cauza acestei mari şi 
unice izbutiri nu are cum reveni altcuiva decît numai împăratului celui 
atît de iubit de 249 Dumnezeu. 


Cuprinsul cărţii a patra 


1. Cum răsplătea Constantin pe cît mai 
mulţi, împărţindu-le daruri şi felurite 
demnităţi. 

2. Ştergerea cîte unui sfert din dările 
anuale. 

3. Micşorarea 250 dărilor împovărătoare. 

4. Cum le dăruia Constantin bani celor 
învinşi în procesele pentru pricini 
băneşti. 

5. Supunerea sciţilor. Cum au fost ei 
înfrînţi prin semnul Mîntuitorului 
nostru. 

6. Supunerea sarmaţilor cu prilejul unei 
răscoale a sclavilor. 

7. Soliile aducătoare de daruri ale barba¬ 
rilor. 

8. Cum i-a scris Constantin regelui Per- 
siei - care-i trimisese o solie de pace - 
privitor la creştinii de pe meleagurile 
aceluia. 

9. Prea-cucemicele rînduri trimise de 
augustul împărat Constantin lui Sapor, 
regele Persiei, spre a-i mărturisi cre¬ 
dinţa sa în Dumnezeu şi Hristos. 

10. în continuare: împotriva idolilor, pre¬ 
cum şi despre slavoslovia lui Dumne¬ 
zeu. 

11. Mai departe: despre tirani şi prigoni¬ 
tori, şi despre robitul Valerian. 

12. Cum a prevăzut Constantin căderea 
prigonitorilor, şi cum se bucura el 
acum de pacea neamului creştin. 


13. îndemnuri la iubirea creştinilor de pe 
meleagurile Persiei. 

14. Pacea de care se bucurau creştinii în 
temeiul fierbinţilor rugi ale lui Con¬ 
stantin. 

15. Cum a fost el înfăţişat rugîndu-se, şi pe 
monede şi în picturi. 

16. Cum a oprit el prin lege reprezentarea 
imaginii sale în templele idoleşti. 

17. La palat, rugăciuni şi citiri din Dumne- 
zeieştile Scripturi. 

18. O lege hotărăşte cinstirea zilelor de 
Duminică şi de vineri. 

19. Cum a poruncit Constantin ca şi ostaşii 
săi necreştini să se roage Duminica. 

20. Cuvintele rugăciunii cu care şi-a învă¬ 
ţat 251 Constantin ostaşii. 

21. Semnul crucii Mîntuitorului pus pe 
armele ostaşilor săi. 

22. Rîvna lui la rugăciune şi cinstirea ară¬ 
tată praznicului Paştelui. 

23. Cum a pus el capăt idololatriei şi cum a 
cinstit el pe mucenici şi sărbătorirea 
lor. 

24. Cum s-a definit Constantin ca un fel de 
episcop al lucrărilor din afara (Biseri¬ 
cii). 

25. Mai departe: despre interzicerea adu¬ 
cerii de jertfe, a ceremoniilor secrete, a 
luptelor de gladiatori şi a nesăbuitelor 
obiceiuri de mai înainte, de pe melea¬ 
gurile Nilului. 


249. Textual: «atît de intrat în grija lui Dumnezeu» (n. tr.) 

26. însemnata îmbunătăţire adusă legii 
îndreptate împotriva oamenilor fără 
copii. De asemenea. îmbunătăţirea 
adusă legii testamentare. 

27. Cum a hotărît el prin lege ca creştinii 
să nu mai poată fi robi iudeilor; cum a 
dat el hotărîrilor sinodale putere de 
lege - precum şi altele. 

28. Daruri către biserici, către fecioare şi 
către cei lipsiţi. 

29. Cuvântările lui Constantin; subiectele 
lor. 

30. Cum a însemnat el unuia dintre hrăpă¬ 
reţi, spre ruşinarea lui, măsurile unui 
mormînt. 

31. Cum a fost criticat Constantin pentru 
prea marea lui iubire de oameni. 

32. Despre cuvântarea alcătuită de Con¬ 
stantin cu prilejul adunării sfinţilor. 

33. Cum a ascultat Constantin stînd în 
picioare cuvântarea lui Eusebiu despre 
mormîntul Mîntuitorului. 

34. Cum a scris el lui Eusebiu despre Paşte 
şi despre Dumnezeieştile Scripturi. 

35. Scrisoarea lui Constantin, în care-1 
laudă pe Eusebiu pentru cuvîntul lui 
despre Paşti. 

36. Scrisoarea trimisă de Constantin lui 
Eusebiu, privind editarea cărţilor Sfin¬ 
telor Scripturi. 

37. Cum s-au editat cărţile. 

38. Cum - după primirea creştinismului - 
portul Gaza a fost făcut oraş, şi cum a 
primit el numele lui Constantin. 

39. Cum a fost făcută oraş şi o localitate de 
pe meleagurile Feniciei, şi cum erau 
nimicite idoleştile locaşuri din celelalte 
cetăţi, pentru a face loc bisericilor. 

40. Cum a chemat Constantin, în răstim¬ 
pul celor treizeci de ani, trei fii ai săi la 
împărăţie, şi cum a hotărît el sfinţirea 
locaşului din Ierusalim. 

41. Cum a poruncit el ca între timp să se 
ţină la Tir un sinod pentru lămurirea 
neînţelegerilor ivite în Egipt. 

42. Scrisoarea trimisă de Constantin sino¬ 
dului din Tir. 

43. La praznicul sfinţirii de la Ierusalim au 
fost de faţă episcopi sosiţi din toate 
eparhiile. 


44. Despre prietenoasa primire făcută lor 
de notarul Marianus. Despre darurile 
împărţite săracilor, precum şi despre 
cele aduse bisericii. 

45. Feluritele cuvântări ţinute în adunări 
de episcopi precum şi de Eusebiu, 
autorul scrierii de faţă. 

46. Acesta a făcut mai apoi chiar înaintea 
lui Constantin o descriere a bisericii 
mormântului Mîntuitorului, ţinînd şi o 
cuvântare cu prilejul împlinirii a trei¬ 
zeci de ani de domnie. 

47. Cum a avut loc sinodul din Niceea în al 
douăzecilea an de domnie al lui Con¬ 
stantin, iar sfinţirea bisericii din Ieru¬ 
salim, în al treizecilea. 

48. Cum nu suferea Constantin prea 
marea laudă a cuiva. 

49. Nunta cezarului Constanţiu, fiul împă¬ 
ratului. 

50. Solie şi daruri de la indieni. 

51. Cum a împărţit Constantin împărăţia 
între cei trei fii ai săi, învăţîndu-i să 
domnească în frica lui Dumnezeu. 

52. Cum i-a călăuzit el întru credinţă chiar 
şi la vîrsta bărbăţiei. 

53. Cît de sănătos la trup era Constantin la 
vârsta de peste şaizeci de ani şi după 
treizeci şi doi de ani de domnie. 

54. Despre excesele şi făţărniciile rîte 
unora, înlesnite de prea marea lui 
îngăduinţă. 

55. Cum nu a încetat Constantin a scrie 
cuvântări pînă în pragul morţii. 

56. Cum a pornit el cu război împotriva 
perşilor, însoţit de episcopi şi [urmat] 
de un cort în chip de biserică. 

57. Cum a primit el pe solii perşi, şi cum a 
privegheat el împreună cu toţi ceilalţi 
la praznicul Paştelui. 

58. Despre zidirea la Constantinopol a 
bisericii Apostolilor. 

59. Continuarea descrierii bisericii. 

60. Cum a pus el să se facă acolo şi un sar¬ 
cofag pentru sine. 

61. Slăbiciunea care a pus stăpînire pe el la 
Helenopolis şi stăruinţele 252 lui spre a 
fi botezat. 


252. Sau: «rugile» (n. tr.) 

62. Ruga lui Constantin către episcopi. ca 
să aibă parte de Taina spălării de 
păcat . 

63. Cum a înălţat Constantin cuvinte de 
laudă către Dumnezeu, după spălarea 
sa de păcat . 

64. Moartea lui Constantin la amiaza săr¬ 
bătorii Rusaliilor. 

65. Jalea soldaţilor şi a comandanţilor. 

66. Aducerea trupului de la Nicomidia în 
palatul din Constantinopol. 

67. Cum a fost Constantin cinstit de comiţi 
şi de toţi ceilalţi, după moarte, ca şi 
cum ar fi fost în viaţă. 

68. Cum a hotârît armata ca fiii lui să 
poarte de atunci înainte titlul de 
auguşti. 


69. Jalea locuitorilor Romei. Cum l-au cin¬ 
stit ei pe Constantin in imagini chiar şi 
după moarte. 

70. Constanţiu - fiul lui Constantin - ii 
înhumează acestuia trupul la Constan¬ 
tinopol. 

71. Slujba ţinuta in biserica aşa-numitâ a 
Apostolilor, la moartea lui Constantin. 

72. Despre pasărea phoenix. 

73. Cum s-au bătut monede infăţişîndu-1 
pe Constantin înâlţindu-se la cer. 

74. Cum i-a răspuns Dumnezeu lui Con¬ 
stantin. cela ce-L cinstise pe El, cu 
dreaptă cinstire. 

75. Constantin a fost cel mai credincios 
dintre toţi împăraţii romani de pînâ la 

el. 

CARTEA A PATRA 


1.1. Dar săvîrşind el asemenea fapte spre buna rostuire şi spre proslăvi¬ 
rea Bisericii lui Dumnezeu - silinţa dîndu-şi-o întreagă ca să înalţe în 
cugetele oamenilor învăţătura Mântuitorului la loc de preţ Constantin 
nu nesocotea nici celelalte osteneli, străine ei. Peste întreaga omenire ce- 
şi ducea viaţa pe meleagurile provinciilor el n-a încetat nici o clipă să-şi 
reverse belşugul feluritelor binefaceri, punînd în valoare cînd părinteas- 
ca-i grijă (cu care-i înconjura pe toţi, fără osebire), cînd priceperea de a- 
i răsplăti pe fiecare dintre prietenii săi de nădejde, cu demnităţi felurite. 
Faţă de toţi îşi răspîndea filotimia cu inima cea mai largă, aşa că oricine-i 
cerea o oarecare favoare putea fi încredinţat că n-avea să dea greş: 
nimeni, nici unul dintre suplicanţi nu fusese vreodată înşelat în aşteptări. 

2. Tuturor, el le răspundea dăruinde-le fie belşug de bani, fie posesiuni; 
pe cîte unii îi învrednicea cu demnitatea de guvernator, pe alţii, cu cea 
senatorială; mulţi căpătau titluri înalte; unii erau ridicaţi la treapta de 
comiţi de rangul întîi, alţii de rangul doi sau trei, iar alţii, nenumăraţi se 
vedeau de asemenea înzestraţi cu apelativul «înalt», precum şi cu nu¬ 
meroase alte onoruri: fiindcă prin mijlocirea feluritelor onoruri împăra¬ 
tul se sîrguia să mulţumească pe cît mai mulţi. 

2. Cît de mult se silea el să facă oamenilor viaţa plăcută ne putem da 
seama dintr-o pildă de mare folos, ştiută pînă-n zilele noastre de toată 
lumea. Din dările pentru pămînt, lui Constantin îi revenea în fiecare an o 
pătrime; această pătrime el totuşi a împărţit-o la loc proprietarilor de 
pămînt, lucru care - dacă punem la socoteală darea din fiecare an - a 
făcut ca o dată la patru ani aceştia să nu mai plătească nici un fel de dare. 
Faptul a fost de el întărit prin lege, rămînînd aşa şi pentru viitor şi făcînd 
ca ocîrmuirea împăratului să dăinuiască pentru totdeauna de neşters în 
amintirea contemporanilor săi şi a urmaşilor lor. 

3. Totuşi, unii au contestat măsurătorile de pămînt făcute sub cîr- 
muitorii de mai înainte, plîngîndu-se că ţarinile lor fuseseră încărcate cu 
dări împovărătoare. Aşa cum o cerea dreptatea, împăratul a trimis la faţa 
locului bărbaţi împuterniciţi să îndrepte 253 aceste dări şi să nu le 
socoată acelora plîngerea ca o vină. 

4. La alte procese, pentru ca pierzătorii să nu rămînă mai întristaţi 
decît cei cărora li se făcuse dreptate, împăratul le dăruia acelora - din 

propria-i avere - fie pămînt, fie bani. Astfel, învinsul la judecată se putea 
bucura în aceeaşi măsură cu învingătorul şi îşi putea ridica privirea ca să- 
şi bucure ochii de vederea lui Constantin. Era cu neputinţă ca, odată 
ajuns (întru adîncul umilinţei şi al necazului tău) înaintea acestui atît de 
mare împărat, să pleci altminteri (decît cu bucuria în suflet). Aşa, şi unii 
şi ceilalţi se întorceau de la judecată senini şi veseli, făcînd ca toată lumea 
să se minuneze de multa mărinimie a împăratului. 

5. 1. Mai este oare nevoie să amintesc aici că împăratul avea să-i 
supună pe barbari, silindu-i să asculte de puterea romană? Că el a izbutit 
pentru prima oară să subjuge popoarele sciţilor şi ale sarmaţilor (care 
mai înainte nu ştiau ce înseamnă să slujeşti altuia), făcîndu-i - chiar 
împotriva voii lor - să-i recunoască pe romani drept stăpîni? Fiindcă 
ocîrmuitorii mai vechi (ai Romei) ajunseseră chiar să le plătească sciţilor 
un tribut, făcînd astfel - în virtutea acestei mirii anuale - din romani un 
popor aflat la cheremul 204 barbarilor! 

2. împăratul nu se putea socoti împăcat cu un asemenea gînd. Unui 
biruitor ca el nu i se părea potrivit ca - după pilda celor care-1 preceda¬ 
seră - să plătească mai departe birul. De aceea, punîndu-şi el nădejdea în 
Mîntuitorul său şi înfruntîndu-i şi pe aceştia cu biruitorul semn (al crucii), 
pe toţi i-a supus într-un timp foarte scurt: pe cei mai nărăvaşi i-a cuminţit 
pe calea armelor, iar pe ceilalţi i-a atras de partea sa pe calea unor solii 

foarte bine gîndite, făcîndu-i şi pe ei să se lepede de viaţa animalică şi fără 
ştiinţă de lege pe care o duceau, în schimbul unei vieţi chibzuite şi puse 
sub semnul legii. 

Aşa au învăţat sciţii, pînă la urmă, să le slujească romanilor. 

6. 1. Dar şi pe sarmaţi i-a prăvălit Dumnezeu însuşi sub călcâiul 
lui Constantin, care i-a zdrobit în pofida multei lor semeţii de barbari - şi 
iată cum: 

Cînd s-au ridicat sciţii împotriva lor, ca să se poată apăra, stăpînii au 
fost nevoiţi să împartă sclavilor lor arme. Aceştia au ieşit biruitori, dar 
mai apoi au întors armele împotriva stăpînilor, pe care i-au izgonit din 
casele lor, pînă la ultimul om. 

2. Constantin ajunsese acum singura lor salvare. Şi întrucît ştia să 
vină în ajutorul oamenilor, pe toţi izgoniţii i-a găzduit pe meleagurile 
romane: pe cei mai buni de luptă 250 i-a înrolat în propriile sale unităţi; 
celorlalţi, ca să poată trăi, le-a împărţit pămînt ca să-l lucreze. Ceea ce i-a 
şi făcut pe aceia să mărturisească cum că nenorocirea ce se abătuse 
asupra lor se sfîrşise în cele din urmă cu bine, de vreme ce le îngăduise , 

254. Textual: «robit» (n. tr.) 

ca, în schimbul neomeneştii lor vieţi de barbari, să se poată şi ei bucura 
de viaţa liberă a romanilor. 

Aşa i-a dăruit Dumnezeu lui Constantin biruinţa împotriva tuturor 
neamurilor vrăjmaşe. Incit, pînă la urmă, nu puţine au fost seminţiile 
de barbari care au venit să se supună lui chiar şi de bună voia lor. 

7.1. Soli sosiţi de pretutindeni îi aduceau necontenit daruri de mare 
preţ de prin părţile lor. într-un rînd, dueîndu-ne acolo, am putut vedea şi 
noi pe aceşti barbari aşteptînd cuminţi şi înşiruiţi în dreptul porţilor pala¬ 
tului, în ciuda înfăţişării lor ciudate şi impunătoare. Purtau veşminte cu 
totul neobişnuite, aveau trăsături foarte deosebite de ale noastre şi tot 
atît de deosebite le erau pieptănătura şi forma bărbii. Barbarul era 
încruntat, cu totul altfel la înfăţişare (decît noi), cu trupul neobişnuit de 
înalt. Unii erau roşcovani, alţii mai albi ca zăpada; unii erau mai negri la 
chip decît abanosul sau pucioasa, iar alţii mijlociu de negri: luînd bine 
aminte la cei chemaţi înăuntru, puteai vedea acolo pînă şi blemizi şi inzi şi 
etiopi sosiţi «de la capătul pămîntului, oameni nespus de osebiţi». 2. Fie¬ 
care dintre aceştia aducea împăratului, la rândul său, daruri de preţ de pe 
meleagurile sale - aşa cum şi sînt ei înfăţişaţi: unii, cununi de aur; alţii, 
diademe bătute în pietre scumpe; alţii, feciori cu părul bălai; unii, veş¬ 
minte de ale barbarilor cu motive 1 florale, ţesute cu fir de aur; alţii, cai 
sau scuturi sau lănci lungi sau săgeţi şi arcuri - care, toate, nu erau alt¬ 
ceva decît simbolul dorinţei lor de a sluji cauzei împăratului şi de a lupta 
alături de el, în caz că i-ar fi dobîndit bunăvoinţa. 3. împăratul le lua din 
mîinile aducătorilor şi le dădea să fie puse la locul cuvenit; apoi le întor¬ 
cea darul cu atîta mărinimie, că, de la o clipă la alta, făcea din aceşti tri¬ 
mişi nişte oameni bogaţi. Pe cei mai aleşi dintre ei îi învrednicea şi de 
felurite demnităţi romane - lucru care a făcut ca multora să le şi placă 
atare îndeletnicire pînă la a da uitării drumul de întoarcere în patrie. 

8. Iar cînd a socotit regele Persiei să-i dea lui Constantin de ştire, 
prin solii, despre gîndul său de pace, a trimis şi el daruri doveditoare ale 
intenţiilor aflate la temelia prieteneştii învoieli (pe care şi-o dorea), 
împăratul a încheiat cu el înţelegerea dorită, dar pînă la urmă l-a întrecut 
în mărinimie şi în aşteptări pe acela, care-1 onorase mai întîi, cu bunul său 
gînd . Aflînd că Bisericile lui Dumnezeu se înmulţiseră pe pămîntul Per¬ 
siei şi că o mare mulţime de popor îşi căuta adăpost în stînele păstoriei lui 
Hristos, s-a bucurat, de parcă lui i-ar fi stat în grijă menirea oamenilor de 
pretutindeni, şi din acea clipă a şi început să ia aminte la soarta tuturor. 
Lucru pe care ni-1 înfăţişează cu propriile sale cuvinte în stăruitoarea şi 
meşteşugită scrisoare trimisă regelui Persiei în intenţia de a-i aşeza pe 
aceia sub ocrotirea sa. 

Şi scrisoarea aceasta - scrisă în latineşte de împăratul însuşi - se află 
la îndemîna noastră. Tălmăcită în limba elineascâ, ea îi va fi desigur mai 
lesne de priceput cititorului. Iat-o, deci: 

9. «Dumnezeiasca credinţă păzind-o, părtaş mă fac al luminii celei 
adevărate. Lumina adevărului avînd-o drept călăuză, iată mărturisesc 
dumnezeiasca credinţă; faptele mele o întăresc. Şi zicînd aşa, eu nu fac 
decît să-mi recunosc făţiş închinarea în faţa preasfintei predanii, văzînd 
în ea adevăratul meu dascăl pe calea cunoaşterii lui Dumnezeu celui 
preasfînt. 

întărit de puterea Acestuia 256 , am trezit pe rînd întreaga lume - de la 
îndepărtatele meleaguri din apropierea oceanului începînd - la speranţa 
de neclintit într-o mîntuire. Tot cel ce sub înfricoşătorii tirani de mai 
înainte purta asupră-şi jugul unei robii care - lovind în toţi, zi după zi - 
pe toate le ducea de rîpă, văzîndu-se acum părtaş al răsplatei 257 , ca însă¬ 
nătoşit (după o lungă suferinţă) a prins puteri de viaţă nouă. 

Pe Acest Dumnezeu - al cărui semn este purtat pe umeri de o 
întreagă oaste închinată Lui - îl mărturisesc eu. Şi oriîncotro o cheamă 
glasul dreptăţii, într-acolo o şi trage semnul negreşit. Asemenea pricini 
mi-au adus şi mie mulţumirea unor izbînzi strălucite şi năpraznice. Deci 
acestui Dumnezeu mărturisesc eu a-I sluji spre nemuritoare aducere- 
aminte; cu mintea mea ageră şi curată, pe El îl desluşesc eu aievea, acolo, 
întru cele de sus. 

10.1. Cînd îngenunchez, pe El îl chem. Mă ţin departe de toată spur¬ 
căciunea aducerii de jertfe 258 , de neplăcuta şi respingătoarea ei miasmă, 
şi fug de toată lumina lumească, de care - toate - nelegiuita şi îngrozi¬ 
toarea rătăcire (a închinării la idoli )întinîndu-se, a prăbuşit foarte multe 
popoare - ba neamuri întregi -, prăvălindu-le pînă în adîncuri. 

2. «Dumnezeul a toate nu îngăduie ca acelea aduse de El la fiinţă în 
pronia Sa asupra oamenilor (şi datorită iubirii Sale de oameni) spre a le fî 
acestora de folos la nevoie, să ajungă bătaia-de-joc a oricui. Oamenilor, 
El nu le cere nimic altceva decît curăţia gîndului şi un suflet fără pri¬ 
hană, prin care singure cumpăneşte El faptele noastre de bine şi cre¬ 
dinţa noastră. 3. Plăcute îi sînt lucrările smereniei şi ale blîndeţei: pe cei 
umili îi iubeşte tot atît precît îi urăşte pe gîlcevitori. Iubeşte credincioşia 
iar necredincioşia o osîndeşte, împilarea celor ce nu se pricep decît la 
vorbe goale negreşit surpînd-o. El osîndeşte îngîmfarea celor trufaşi şi îl 
prăvăleşte pe tot cel tras în sus de fumurile semeţiei - răspunzînd, în 
schimb, după cuviinţă celor smeriţi la cuget şi neţinători-de-rău. 

4. «De aceea şi are El foarte la inimă orice domnie ce se deapănă 
în duh de dreptate, întărind-o cu purtările Sale de grijă şi ocrotind reges¬ 
cul nostru cuget cu harul păcii aducător de adîncă linişte. 

256. Textual: «Sprijinindu-mă pe alianţa eu puterea Acestui Dumnezeu» (n. tr.) 

257. Textual: «profitînd de răzbunarea generală». - în realitate, textul grecesc are 
aici nuanţe mai puţin violente decît ar lăsa să se creadă redarea lui literală, accentul părînd 
să cadă pe o stare de fapte în care rolurile s-au inversat, (n. tr.) 

258. Textual: «fug de toată spurcăciunea sîngelui» (n. tr.) 

11 . 1. «Or, frate, mie nu-mi vine a crede că greşesc atunci cînd pe 
Acest Dumnezeu unic - pe Care mulţi dintre împăraţii noştri, aflîndu-se 
sub înrîurirea unor credinţe rătăcite şi nebuneşti, L-au tăgăduit - îl măr¬ 
turisesc a fi Cîrmuitorul şi Părintele a toate. De altminteri toţi aceia au 
avut parte de un sfârşit atît de înfiorător, îndt, mai tîrziu, de cîte ori şi-a 
pus El în minte să le aducă cîte unora ce se sîrguiau pe aceeaşi cale (cu 
tiranii) o povaţă menită să-i întoarcă din drum, nimănui nu i-a stat la 
îndemînă o pildă mai bună decît prăbuşirea acelora înşişi. 2. Unul dintre 
ei cred că a fost şi omul asupra căruia abâtîndu-se mînia lui Dumnezeu ca 
o furtună, l-a spulberat de pe pămîntul nostru, abătîndu-1 pe meleagurile 
voastre ca să predea acolo însemnul cel atît de mult discutat al biruinţei, 
spre ruşinea lui. 

12. «Sincer vorbind, mie-mi pare că darea pe faţă, astăzi, a tristei lor 
sorţi este, pînă la urmă, un lucru bun, mai ales că eu putusem să o prevăd 
din clipa în care ei se porniseră să tulbure poporul lui Dumnezeu cu nele¬ 
giuitele lor rînduieli. De aceea şi trebuie să-I fim noi recunoscători lui 
Dumnezeu pentru faptul că-n desăvîrşita-I pronie asupra tuturor robilor 
dumnezeieştii legi, dăruindu-le acestora din nou pacea, El le îngăduie să 
se şi bucure şi să se mîndrească de ea. Ceea ce mă şi face să fiu încredin¬ 
ţat că la noi toate lucrurile vor sta bine şi statornic atîta vreme cît va vrea 
şi El să ne ţină pe toţi strînşi în juru-I prin mijlocirea curatei şi încercatei 
credinţe a acelora şi a unităţii crezului nostru în Dumnezeu. 

13. «Or, nici nu-ţi închipui cît de mult m-a bucurat să aud că creş¬ 
tinii - fiindcă la ei îmi este gîndul în tot ce-ţi scriu - au început (aşa cum 
mi-aş fi dorit şi eu) să se răspândească 259 pe cea mai mare parte a melea¬ 
gurilor Persiei. Precum îţi doresc eu ţie tot binele, tot astfel li-1 doresc eu 
şi lor, ca supuşi ai tăi - prin care fapt îl vei şi putea avea de partea ta pe 
însuşi Stăpînul a toate, miluitor şi blînd. 

Pe ei, deci - gîndindu-mă eu la puterea ta - ţi-i aşez eu sub a ta 
ocrotire; pe ei, chiar pe ei ţi-i încredinţez eu cu totul, cunosdndu-ţi multa 
credincioşie: iubeşte-i cu toată tăria iubirii tale de oameni, şi-ţi vei 
dobîndi prin credincioşie o mulţumire fără margini, de care să ne putem 
bucura şi noi». 

14. 1. îndrumate, parcă, de o singură călăuză, bucuroase să-şi ducă 
viaţa sub (privegherea) slugii lui Dumnezeu, popoarele de pe întreg 
pămîntul îşi vedeau toate de ale lor, propăşind 200 în netulburată pace. 
Nimic nu mai putea şedea în calea Romei. 2. Totuşi, încredinţat că nimic 
nu-i putea fi mai de ajutor spre paza acestei stări decît rugăciunile iubito- 

259. Textual: «să împodobească», «să pună în valoare (cu prezenţa lor)» (n. tr.) 

260. Textual: «statornice» (n. tr.) 

rilor de Dumnezeu, împăratul se străduia să şi le dobîndească, se ruga 
osîrdnic lui Dumnezeu şi poruncea capetelor Bisericilor să înalţe rugă¬ 
ciune pentru el. 

15. 1. Cît de puternic i se înrădăcinase lui Constantin credinţa în 
Dumnezeu se mai poate vedea şi dacă luăm aminte că el s-a gîndit singur 
să bată o monedă de aur înfăţişîndu-1 cu privirea parcă ridicată, aşa cum 
fac cei ce se roagă fierbinte lui Dumnezeu. 2. Acest tip de monedă a avut 
curs pe întreaga arie a lumii romane. Iar în palatele imperiale din unele 
cetăţi, Constantin a fost înfăţişat - stînd în picioare - deasupra imaginilor 
aflate pe la porţi, cu privirea ridicată spre înaltul cerului şi cu braţele de 
asemeni întinse - ca unul aflat în rugăciune. 

16. Aşa a cerut el să fie înfăţişat în imagini - adică rugîndu-se. Iar una 
din legile date de el nu mai îngăduia reprezentarea persoanei sale în tem¬ 
plele idoleşti, pentru ca nici măcar imaginea pictată să nu poată fi atinsă 
de necurăţia smintitei şi neîngăduitei credinţe. 

17. Am putea însă pune la socoteală un lucru mult mai însemnat, 
dacă luăm seama că el înjghebase un fel de biserică a lui Dumnezeu în 
chiar lăuntrul palatului său, precum şi faptul că-i întrecea cu mult în fer¬ 
voare pe toţi cei ce se adunau acolo. Cu Sfintele, Scripturi în mînă, Con¬ 
stantin urmărea cu luare-aminte tîlcul inspiratelor ei cuvinte; apoi, 
împreună cu lumea de la palat, înălţa rugăciunile ce se cereau spuse. 

18. 1. împăratul s-a mai gîndit să facă, din ziua închinată rugăciunii, 
cea mai însemnată - şi cea dintîi - zi (a săptămînii), ca una ce şi era, de 
fapt, o zi închinată Domnului şi aducătoare de mîntuire. Diaconi şi alţi 
slujitori ai lui Dumnezeu - oameni cu o viaţă fără cusur şi înzestraţi cu 
toate virtuţile - au fost puşi de el să vegheze asupra întregii sale case. 
Străjile, credincioase lui, şi soldaţii < corpului de gardă, parcă încinşi cu 
platoşa dăruirii de sine, vedeau în el pe învăţătorul lor întru cele ale 
cuvioşiei şi nu cinsteau mai puţin mîntuitoarea şi sărbătoreasca zi a 
Duminicii, ci înălţau şi ei rugăciunile cele atît de dragi împăratului. 2. De 
altfel, fericitul Constantin s-a îngrijit ca toată lumea să (poată) face ca ei, 
fiindcă-şi pusese în gînd să facă treptat din tot omul un închinător la 
Dumnezeu. Aşa a hotărît el prin lege ca ziua închinată Mîntuitorului să le 
fie zi de odihnă tuturor cetăţenilor imperiului, iar cea din ajunul sîmbetei 
să fie şi ea o zi aleasă - cred eu că spre aducere-aminte a celor săvîrşite, 
după tradiţie, de Mîntuitorul în asemenea zile. 3. în tot cazul, întreaga sa 
oaste a fost învăţată de el să cinstească osîrdnic această zi a Mîntuitorului 
- chemată şi «zi a luminii» sau «a soarelui»; soldaţilor care împărtăşeau şi 
ei dumnezeiasca credinţă le era acum îngăduit să zăbovească în voie în 
biserica lui Dumnezeu, ca să se poată ruga nestingheriţi. 

19. Dar şi celor ce nu îmbrăţişaseră încă dumnezeiasca învăţătură 

le-a dat - prin altă lege - poruncă să meargă Duminica pe un cîmp 
deschis din imediata apropiere a cetăţii, unde, la un semn, ei urmau să 
înalţe cu toţii laolaltă lui Dumnezeu o rugăciune învăţată anume. Fiindcă 
(nici lor) nu li se cădea să-şi pună nădejdea în lănci şi în platoşe sau în 
vigoarea lor trupească, ci se cuvenea ca şi ei să recunoască în Dumnezeu, 
Cel aflat mai presus de toate, pe Dăruitorul a tot binele şi chiar al biruin¬ 
ţei, şi, ca atare, li se cuvenea şi lor să-I înalţe unele rugăciuni de mulţu¬ 
mire, cu braţele întins ridicate spre cer, cu ochii gîndului de asemenea 
aţintiţi asupra împăratului ceresc, şi să-L pomenească în ruga lor drept 
dătător de biruinţă, izbăvitor, străjuitor şi sprijin 261 . 

însuşi împăratul i-a învăţat pe toţi ostaşii săi această rugăciune, 
zicîndu-le să grăiască pe latineşte următoarele: 

20. 1. «Pe Tine singur Te ştim Dumnezeu, pe Tine drept împărat Te 
cunoaştem, pe Tine într-ajutor Te chemăm; de la Tine ne-am dobîndit 
biruinţele, prin Tine mai presus de vrăjmaşi arătatu-ne-am, Ţie recunoş¬ 
tinţă îţi datorăm pentru bunurile dobîndite; în Tine am nădăjduit că şi pe 
cele viitoare ni le vei dărui: cu toţii Ţie ne rugăm; iar pentru împăratul 
nostru Constantin dimpreună cu evlavioşii săi fii, fierbinte ne rugăm: 
viaţă dă-le dt mai lungă şi de biruinţă plină!» 

2. Aşa a hotărît el să facă unităţile oştii sale în fiecare zi de Dumi¬ 
nică 262 , şi aşa le-a învăţat el să zică, de se rugau lui Dumnezeu. 

21. Aşijderi a pus el să fie trecut şi pe arme mîntuitorul semn al cru¬ 
cii , după cum oastea însăşi, odată echipată şi gata de luptă, n-avea să mai 
înalţe înaintea ei nici unul din auritele chipuri de altădată 263 , ci numai 
mîntuitorul însemn de biruinţă. 

22. 1. Or, la anumite ceasuri ale zilei, Constantin se zăvora în ascun¬ 
zişul celor mai ferite cămări ale palatului, singur cu Dumnezeul său Cel 
Unul, Căruia, îngenunchind, fierbinte-I cerea în rugăciune ceea ce avea el 
mai multă nevoie, ca un adevărat părtaş al lucrărilor de taină 264 . Pentru 
zilele mîntuitoarei sărbători (a Paştelui) îşi prelungea mult reculegerea, 
prăznuind-o 265 în sfintele-i slujbe cu toate puterile sufleteşti şi trupeşti 
adunate, cu totul dăruit unei vieţi pline de har, şi, prin asta, pe toţi părta¬ 
şii la praznic întrecîndu-i. 2. Sfînta veghe de noapte o prelungea pînă-n 
zi: anumiţi oameni trimişi de el aprindeau pe întreg cuprinsul oraşului 
luminări lungi de ceară, cărora li se adăugau făcliile aprinse la tot pasul - 
ceea ce făcea ca tainica noapte a veghii să ajungă în cele din urmă mai 


~1 



261. Textual: «săritor în ajutor» (n. tr.) 

262. Textual: «de ziua luminii» (n. tr.) 

263. Textual: «obişnuită (pînă atunci)» (n. tr.) 

264. oiâ xu; pixoxoc iepwv opyîuv - «ca un participant la sfinţitele mistere», expresie 
cu referire la cultul Demetrei. 

265. Verbul exeA,eTxo, prezent în text, sugerează o participare directă, activă, pro- 
priu-zis exercitarea unei funcţii sacerdotale, (n. tr.) 

dăruită cu lumină decît miezul zilei. Iar în zori - după pilda mîntuitoare- 
lor revărsări de dar (ale învierii) - îşi întindea şi împăratul generosul său 
braţ peste toate provinciile şi neamurile şi popoarele împărăţiei', tutu¬ 
ror făcîndu-le daruri bogate. 

23. în felul acesta preoţea Constantin Dumnezeului său. Tuturor 
popoarelor aflate sub administraţie romană, precum şi militarilor, por¬ 
ţile tuturor templelor idoleşti le-au fost cu desăvîrşire închise; aducerea 
de jertfe a fost şi ea oprită cu totul. O lege dată pentru guvernatorii pro¬ 
vinciilor hotăra de asemenea cinstirea zilei Domnului; ba, la îndemnul 
împăratului, aceştia au început să cinstească şi zilele amintirii mucenici¬ 
lor, acordîndu-le în biserici cuvenita sărbătorire şi făcînd împăratului pe 
plac în toate. 

24. Fapt care i-a şi îngăduit să spună odată, la primirea unor gpis- 
copi, că şi el ar fi un fel de episcop, sau - cum l-am putut eu însumi auzi 
zicînd - «Voi sînteţi episcopi întru cele dinăuntru ale Bisericii; pe mine, 
însă, m-a aşezat Dumnezeu episcop al celor aflate în afara ei». în duhul 
acestor vorbe, Constantin şi-a păstorit toţi supuşii cu multă chibzuinţă; şi 
îi îndemna din răsputeri să meargă pe calea unei vieţi cuvioase. 

25. 1. Şi a ajuns el ca printr-o strînsă înşiruire de legi şi rînduieli să 
dea în cele din urmă poruncă aşa: nimeni să nu mai jertfească idolilor, să 
nu se mai îndeletnicească cu prezicerile, să nu mai înalţe chipuri cioplite, 
să nu oficieze cine ştie ce culte secrete şi să nu întineze arenele, oraşelor 
cu sîngeroasele lupte dintre gladiatori. 2. Dar pentru Egipt - şi mai ales 
pentru Alexandria - unde lumea obişnuia să-şi venereze fluviul sub înfă¬ 
ţişarea unor fameni, a dat Constantin o lege deosebită în care cerea ca tot 
acel neam de oameni nici-bărbaţi-nici-femei să dispară negreşit din viaţa 
(publică), astfel ca lumea să nu mai poată da ochi cu nişte inşi supuşi unor 
asemenea dezmăţuri. 

3. Idololatrii aceia îşi închipuiau acum că fluviul nu va mai curge ca 
întotdeauna. Fapt este că Dumnezeu - prezent în lucrările lui Constantin 
- i-a inspirat acestuia o lege în care totul era împotriva aşteptărilor lor, 
fiindcă după dispariţia acestei tagme, care cu spurcatele ei obiceiuri, 
întina oraşele, fluviul a curs mai abitir ca odinioară, ca peste nişte melea¬ 
guri într-adevăr gătite să-l primească, şi n-a contenit să le ude egipteni¬ 
lor ţarinele cu ape încă şi mai bogate, silindu-i să ia aminte din faptă să 
nu mai aibă de-a face cu inşi spurcaţi şi smintiţi ca aceia, ci să caute cauza 
a tot binele numai la Cel care este în măsură să dăruiască tot binele. 

26. 1. Dar nenumărate au fost cele săvîrşite de împărat în fiecare 
provincie, înlesnind mult sarcina celor ce şi-ar pune rîvna să scrie despre 
ele. între aceste lucrări s-au numărat şi nişte legi cărora Constantin le-a 
dat o formă nouă, insuflînd duh de sfinţenie unei idei străvechi. 

Să spunem, deci, cîteva vorbe şi despre ele. 






2. Vechile legi îi pedepseau pe oamenii lipsiţi de copii, neîngăduindu- 
le să lase moştenire persoanelor apropiate lor. Legea era foarte crudă, 
întrudt pedepsea pe inşii rămaşi fără copii ca pe nişte tîlhari. De aceea 
s-a şi gîndit împăratul să facă aici unele osebiri, îngăduind în anumite 
cazuri moştenirea, şi a insuflat legii un duh de sfinţenie, zidnd că printr-o 
asemenea măsură nu trebuiau pedepsite decît persoanele dovedite a fi 
de rea intenţie. 3. Fiindcă există mulţi oameni rămaşi fără copii şi care o! 
dţi copii n-ar fi vrut ei să aibă, de nu le-ar fi fost lor piedică la aceasta nu 
ştiu ce slăbiciune fizică; după cum mai există persoane rămase fără copii 
nu pentru că n-ar fi vrut sâ-i aibe, ci numai fiindcă se feresc să aibă a face 
cu vreo femeie, preferind să se dăruiască alesei căi a înţelepciunii 266 . Tot 
aşa cum sînt şi femei care, dăruindu-se pe de-a-ntregul lui Dumnezeu, au 
ales calea neîntinării şi a deplinei feciorii, dedidndu-se, trup şi suflet, 
unei vieţi fără pată şi pătrunsă de sfinţenie. 4. Şi întreb, atunti: asemenea 
fiinţe meritau ele să fie pedepsite? Nu meritau ele mai curînd admiraţia şi 
încuviinţarea noastră? Fiindcă dacă voia cea bună este prin ea însăşi 
vrednică de mare preţ, hotărîrea de a o trece în faptă este mai presus 
dedt ce ne propune nouă firea. 

Dar dacă aşa stau lucrurile, atunci cuvine-se mai curînd ca noi să le 
plîngem de milă oamenilor lipsiţi de bucuria de a avea copii - datorită 
cine ştie căror neputinţe fizice - iar nu să-i pedepsim; iar de tot cel ce-şi 
dăruieşte puterea de dragoste Celui Atotputernic, mai potrivit îmi pare 
mie să ne minunăm din cale afară, decît să ne înverşunăm împotriva lui. 
Or, în acest sens a schimbat şi împăratul - şi cu dreaptă socoteală - pre¬ 
vederile legii. 

5. în continuare, vechile legi stabileau şi îndatoririle şi termenii pre- 
cişi de care cei ce-şi făceau testamentul erau obligaţi să se ţină, chiar 
de-ar fi fost ei pe patul lor de moarte. Era o stare de lucruri care - la for¬ 
mularea ultimelor dorinţă ale celor ce se stingeau din viaţă - ducea la 
multe necazuri. 6. Lucru pe care înţelegîndu-1 împăratul, a schimbat şi 
aceste prevederi, zicînd ca acela ce se săvîrşea să-şi arate voia în cuvin¬ 
tele simple ale vorbirii obişnuite şi să-şi exprime hotărîrea fie în scris, aşa 
cum i se părea lui mai potrivit, fie (de-i va fi lui voia altfel) fără să o mai 
treacă în scris, dar în prezenţa unor martori de crezare şi cu adevărat în 
măsură să nu-i schimbe înţelesul cuvintelor. 

27. 1. Şi a mai legiuit Constantin ca nici un creştin să nu mai poată fi 
rob iudeilor; fiindcă nu era admisibil celor eliberaţi de Mîntuitorul să 
robească sub jugul ucigaşilor proorocilor şi ai Domnului. Iar de ar mai fi 
fost găsit vreunul robind, trebuia numaidecît lăsat liber, în vreme ce 
iudeul avea să fie pedepsit cu plata unei anumite sume de bani. 


266. Textual: «a filosofiei» (n. tr.) 

2. în privinţa hotărîrilor luate de episcopi la sinoade, Constantin le-a 
întărit cu (propriul său) sigiliu, astfel ca guvernatorii provinciilor să nu 
poată împiedica aducerea lor în faptă, fiind preoţii lui Dumnezeu mai 
presus decît orice fel de judecător. 

3. Şi a mai închipuit Constantin pentru supuşi nenumărate alte hotă- 
rîri asemănătoare acestora; dar pentru cuprinderea lor într-o carte 287 şi 
pentru amănunţita urmărire a chibzuinţei împăratului ar fi nevoie de 
mult mai mult răgaz. 

Şi se cade, oare, să mai arăt în tot amănuntul cum se dăruia el Dum¬ 
nezeului său Celui mai presus de toate? Cum din zori şi pînă seara nu-i 
era gîndul la altceva decît cui i-ar putea el face bine, şi cum se arăta el 
dornic să facă tuturor binele, fără nici o osebire? 

28. 1. Cu toate acestea, faţă de Bisericile lui Dumnezeu s-a întrecut 
Constantin pe sine însuşi în dărnicie, fiindcă le-a înzestrat cu pămînturi 
sau le-a împărţit grîu pentru întreţinerea săracilor, a orfanilor şi a femei¬ 
lor năpăstuite de soartă. De altminteri el se îngrijea 'şi singur îndea¬ 
proape de cei goi, cărora le dăruia veşminte cu nemiluita; 2. dar pe toţi cei 
ce-şi închinau viaţa dumnezeieştii înţelepciuni 268 îi socotea vrednici de o 
atenţie cu totul deosebită, în timp ce cinul preasfintelor pururea-fecioare 
se bucura din partea sa aproape de aceiaşi veneraţie ca Dumnezeu însuşi, 
fiind el încredinţat că Acesta - Căruia ele îşi dăruiau întreaga lor viaţă - 
îşi şi făcuse sălaş în sufletele lor. 

29. 1. El însuşi îşi îmbogăţea mintea în cuvintele dumnezeieştii 
Scripturi, petrecîndu-şi nopţile în priveghere iar în clipele de răgaz 
scriind cuvîntări, căci îi plăcea să se înfăţişeze necontenit (înaintea oame¬ 
nilor), încredinţat că e bine să domnească peste supuşi prin puterea con¬ 
vingerii, făcînd din drmuirea sa o domnie a chibzuinţei. 2. Astfel că nu 
pregeta să cheme lumea la sine; iar oamenii nu pregetau nici ei să se 
adune puhoi ca să asculte înţeleptele vorbe ale împăratului. 

Cînd i se oferea prilejul să glăsuiască despre un subiect cu caracter 
teologic, Constantin îşi îndrepta ţinuta, lua o înfăţişare severă şi cobora 
glasul, pătrunzîndu-te în gîndul că - prin marea lui putere de credinţă - 
va izbuti să-şi iniţieze ascultătorii în taina dumnezeieştii învăţături. 
Publicul îi răspundea cu strigăte de încuviinţare. Atunci împăratul îi făcea 
un semn prin care-1 îndemna să privească spre înaltul cerului şi să-şi 
îndrepte minunarea şi slavosloviile numai asupra împăratului Celui a 
toate, 3. după care, venind mai la obiect, începea prin a critica smintelile 
credinţei în zei sub cuvînt că demonicele culte ale neamurilor nu erau 
decît înşelăciune şi paravan pentru necredinţă, ca apoi să-şi înveţe ascul- 


267. Textual: «în cadrul subiectului (acestei cârti)» (n. tr.) 

268. Textual: «filosofii» (n. tr.) 

tătorii să recunoască în Dumnezeu pe împăratul suprem, şi, în fine, să le 
vorbească atît despre pronia Lui cea îndeobşte, dt şi despre cea legată de 
fiecare dintre ei în parte. în cele din urmă ajungea şi la iconomia lucrării 
mîntuirii, unde arăta că şi aceasta se făcuse, în chip necesar, aşa cum tre¬ 
buia ea să se petreacă. Pe urmă schimba subiectul, trednd la învăţătura 
despre judecata lui Dumnezeu, 4. şi, adresîndu-se ascultătorilor săi cu 
putere de pătrundere sporită, se pornea să mustre pe furi, pe siluitori şi 
pe cei lacomi şi nesătui de avere. Iar de se întîmpla să lovească cu şfichiul 
vorbelor sale pe dte unii dintre cei apropiaţi lui şi aflaţi de faţă, îi făcea să 
le simtă puterea pînă-n adîncul conştiinţei, şi-i silea pînă la urmă să-şi 
plece capetele, prevenindu-i făţiş şi cu glas răspicat că aveau să dea soco¬ 
teală lui Dumnezeu pentru faptele lor, adăugind că aşa cum Dumnezeu 
Cel Prea înalt îi dăruise lui împărăţia celor pămînteşti, tot astfel, după 
pilda Atotputernicului, le încredinţase şi el lor dte ceva din împărăţia sa, 
spre bună gospodărire, şi că toţi aveau să dea seama - fiecare la vremea 
sa - de faptele lor înaintea împăratului tuturor. 

5. Aşa nu pregeta el niciodată să mărturisească şi să le amintească 
acestora, dăscălindu-i. Dar, în pofida nobilelor sale convingeri - care-i 
determinau întreaga ţinută - în ciuda ideilor lui şi a hotărîrilor pe care le 
lua, întotdeauna se mai iveau niscai îndărătnid şi surzi la chemarea bine¬ 
lui, pricepuţi în a-1 încuviinţa pe Constantin cu vorba şi chiar cu strigăte 
de consimţire, dar care, de atîta cupiditate, în faptă nu ţineau de loc 
seama de vorbele lui. 

30.1. De aceea, odată a şi prins el pe unul din însoţitorii săi (de mină) 
şi i-a zis: 

«Pînă dnd vom tot zăbovi noi în lăcomie, prietene?» 

După care, schiţînd pe jos cu o lance pe care întîmplător o ţinea în 
mînă, conturul unui om, a adăugat: 

«Dacă ai dobîndi toate bogăţiile lumii şi întreg pămîntul, pînă la urmă 
tot n-ai avea parte de nimic mai mult dedt de atîta petic - şi încă nici asta 
nu e sigur». 

2. Dar, în ciuda unor asemenea vorbe şi iniţiative, fericitul împă¬ 
rat nu izbutea să le stăvilească pornirile, chiar dacă faptele şedeau măr¬ 
turie că de Dumnezeu inspiratele sale graiuri nu erau dtuşi de puţin lip¬ 
site de tîlc. 

31. Or, de vreme ce teama de moarte nu izbutea să-i tragă pe cei răi 
înapoi de la facerea răutăţii (şi asta din pridna desăvârşitei iubiri de 
oameni a împăratului, care făcea ca nici unul dintre guvernatorii provin¬ 
ciilor să nu primească niciodată şi sub nici un cuvînt să ia măsuri împo¬ 
triva celor ce călcau legea), faptul se prefăcea în oprobriu deloc lipsit de 
însemnătate, aruncat asupra întregii sale administraţii: dacă pe bună- 

dreptate sau dacă nu, judeca-va fiecare aşa cum i se va părea lui mai bine; 
grija mea se opreşte numai la arătarea stării reale a lucrurilor . 

32. împăratul îşi alcătuia cuvântările în latină; existau însă anumiţi 
oameni cărora le revenea sarcina de a le tălmăci în greceşte. Am de gînd 
ca în continuarea acestei scrieri să adaug, în chip de exemplu, o anumită 
cuvîntare a lui pe care el însuşi a intitulat-o Către adunarea sfinţilor şi pe 
care a închinat-o Bisericii lui Dumnezeu, astfel ca mărturia ce o aduc eu 
întru acestea să nu poată părea o simplă înşirare de vorbe goale. 

33.1. Şi mai este ceva ce cred eu că merită să nu fie dat uitării - ceva 
săvârşit de omul acesta minunat, chiar în legătură cu noi. îmboldit de 
marea lui evlavie, l-am rugat într-o vreme să ne îngăduie să rostim de 
faţă cu el un cuvânt privitor la sfîntul mormînt al Mîntuitorului 269 . Con¬ 
stantin s-a arătat foarte bucuros să-l asculte şi s-a amestecat în mulţimea 
publicului, rămînînd în picioare chiar acolo, în mijlocul palatului, (unde 
se petreceau lucrurile). Noi am început prin a-1 pofti să şadă pe unul 
dintre jilţurile împărăteşti, care-1 aştepta; dar Constantin nu s-a lăsat 
înduplecat, ci a urmărit cu cea mai mare încordare cele ce se rosteau, 
cumpănind şi aducând în spusele cu caracter dogmatic mărturia sa spre 
recunoaşterea adevărului. 2. Dar timpul trecea şi cuvântarea se lungea. 
Ne-am gîndit, aşadar, să-i punem capăt; el însă s-a împotrivit, îndemnîn- 
du-ne să o continuăm pînă la sfîrşit. L-am rugat, atunci, din nou să şadă; 
dar el s-a întunecat la chip şi ne-a răspuns că nu e bine să asculţi cu delă¬ 
sare o dezbatere legată de dumnezeieştile dogme, şi că de altminteri, 
acestea îi sînţ de mare folos şi ajutor sufletesc - adăugînd că se cuvine să 
asculţi stînd_, în picioare atunci dnd se vorbeşte despre cele ale lui Dum¬ 
nezeu. 

Cînd totul a luat sfîrşit, am plecat fiecare acasă, la ale sale. 

34. Dar împăratul, în marea lui purtare de grijă pentru bisericile lui 
Dumnezeu, ne-a trimis o scrisoare avînd ca subiect copierea de Dum¬ 
nezeu inspiratelor Scripturi, şi încă una despre prea-sfîntul praznic al 
Paştelui. (Noi îi lămurisem atunci unele înţelesuri tainice ale acestei săr¬ 
bători; or, din răspunsul său poate oricine vedea dt de mult preţuise el 
spusele noastre). 

35. 1. « Constantin Biruitorul, Măritul, Augustul, către Eusebiu. 

Mare reuşită - şi mai presus de toată puterea cuvintelor - îmi 

pare mie să cuvântezi după cuviinţă despre tainele lui Hristos; ase¬ 
menea faptului de a fi lămurit într-un fel potrivit sfada privind şi 
ţinerea şi originea praznicului Paştelui, precum şi atît de folositoa- 
rea - dar şi chinuita - lui încropire. Fiindcă pînă şi celor ce izbutesc 


269. Textual: «privitor la mîntuitorul mormînt» (n. tr.) > 

să pătrundă, cu înţelegerea lor, cele ale lui Dumnezeu 270 nu le este 
la îndemînâ să grăiască despre ele aşa cum s-ar cuveni. 

Ei bine, învăţătura şi rîvna ta pe mine m-au umplut de admira¬ 
ţie: de aceea am şi citit cu multă plăcere cartea [trimisă], şi, aşa cum ţi-a 
fost dorinţa, am poruncit ca ea să le fie dată cît mai multora dintre cei 
dornici să-i slujească lui Dumnezeu cu vrednicie. 

2. «Văzînd deci, tu, cu cît prisos de mulţumire primim noi daruri ca 
acesta trimis de luminăţia ta, sileşte-te să ne bucuri cât mai des cu astfel 
de lucruri (în care, precum spui, ai fost format). Fiindcă, chiar dacă - pre¬ 
cum vine vorba - e multă vreme de când alergi, noi tot te îmboldim să dai 
mai mult zor la subiectele ce-ţi sînt la îndemînă. 

Marea ta încredere o dovedeşte şi faptul că pe insul care-ţi tălmă¬ 
ceşte strădaniile în limba latinească, tu nu l-ai socotit nevrednic de scrie¬ 
rile tale, chiar dacă tălmăcirea lui nu este, cel mai ades, în măsură să 
redea pe potrivă frumuseţea cuvintelor tale . 

Dumnezeu să te aibă în paza Sa, iubite frate». 

Aşa arăta, deci, scrisoarea lui privitoare la acest subiect. Cea privi¬ 
toare la copierea Sfintelor Scripturi grăia în felul următor: 

36. 1. «Constantin Biruitorul, Măritul, Augustul, către Eusebiu. 

Cu ajutorul proniei lui Dumnezeu, Mântuitorul nostru, în oraşul ce 
ne poartă numele o mare mulţime a oamenilor s-a dăruit pe sine prea¬ 
sfântei Biserici. Acest avânt - care acolo se face simţit pretutindeni - face 
totodată să ni se pară foarte potrivită înjghebarea în acele locuri a mai 
multor Biserici. 2. Primeşte, dară, cu voie bună hotărârea asupra căreia 
ne-am oprit, ştiind că ni s-a părut potrivit să o împărtăşim mai întîi 
înţelepciunii luminăţiei tale: urmează, anume, ca tu să porunceşti scrie¬ 
rea - de mîna unor meşteri caligrafi care-şi cunosc bine meseria - a cinci¬ 
zeci de tomuri din Sfintele Scripturi (pe care, anume, le vei socoti a fi mai 
preţioase, atunci când le ai, şi mai de folos unei Biserici), pe foaie de 
pergament de cea mai bună calitate, cu caractere uşor de citit şi într-o 
formă uşor de mînuit. 3. Trimis-am pentru asta procuratorului diocezei o 
scrisoare arătătoare a bunăvoinţei noastre, ca să se îngrijească de tot ce 
vă fx nevoie pentru întocmirea acestei ediţii; încât, vrînd să grăbim scrie¬ 
rea, tomurilor, nu mai lipseşte dedt purtarea ta de grijă. 

4. «în temeiul scrisorii de faţă vei avea de azi înainte dreptul la două 
care oficiale pentru transport; fiindcă numai aşa vor putea ajunge cât mai 
repede frumos-aştemutele scrieri sub ochii noştri. în care scop desigur 
că va fi nevoie şi de ajutorul unuia dintre diaconii bisericii tale: să ştie 
acesta că atunci când va ajunge la noi va avea a se bucura de mărini¬ 
mia noastră. 

270. Tradus larg. Textual: «celor capabili să priceapă», determinativul fiind expri¬ 
mat independent, în continuare. - «La îndemînă»: textual, «posibil» (n. tr.) 

Dumnezeu să te aibă în pază, frate iubit». 

37. Aşa a poruncit împăratul. 

Cuvîntul lui a fost trecut numaidecât în faptă. în tomuri minunat 
lucrate, noi am trimis cîte trei sau cîte patru 271 . 

încă un fapt din care se poate vedea răspunsul împăratului: aflînd el 
că cetatea Constantiei de pe meleagurile noastre (cetate care mai înainte 
vreme fusese în mod covîrşitor populată de închinători ai idolilor) se 
lepădase - ca urmare a unei răbufniri de credinţă - de idoleasca-i rătă¬ 
cire, ne-a mărturisit bucuria sa, adăugind că era favorabil faptului 272 . 

38. îndată după îmbrăţişarea mîntuitoarei credinţe în Dumnezeu, 
palestiniana cetate a Constantiei a crescut mult, atît înaintea lui Dumne¬ 
zeu însuşi dt şi în ochii împăratului: a fost - ce nu fusese ea niciodată - 
declarată oraş şi şi-a schimbat numele spre a-1 putea adopta pe cel (cu 
mult mai potrivit) al iubitoarei de Dumnezeu surori a împăratului. 

39. 1. La fel s-a petrecut şi în multe alte locuri, precum în cetatea 
fenidană purtînd numele împăratului, cetate ai cărei locuitori dăduseră 
flăcărilor un număr neînchipuit de mare de sculpturi idoleşti, spre a se 
putea pune sub legea mîntuirii. 2. Deci şi prin alte ţinuturi venea lumea 
către mîntuitoarea cale a cunoaşterii, distrugînd pe dată, prin oraşe şi pe 
la sate, tot ce ţinuse ea pînă atunci drept sfînt, ca nişte lucruri goale de 
orice înţeles. Templele zeităţilor şi celelalte locaşuri închinate lor, 
semeţe foarte, le dărîmau oamenii fără nici un îndemn dinafară şi înălţau 
pe temeliile lor, în schimbul amăgitorului loc de închinădune, dte o biserică. 

3. Dar scrierea amănunţită a faptelor iubitorului de Dumnezeu Con¬ 
stantin nu cred să mi se potrivească mie dt li se potriveşte celor ce au 
fost socotiţi vrednici a-1 însoţi pretutindeni. Pricină pentru care am şi 
dorit ca, după ce vom fi dat scrisului, pe scurt, lucrurile cunoscute nouă, 
să ajungem şi la zilele sale cele mai de pe urmă. 

40. 1. După patruzeci de ani de drmuire, trei fii ai săi şi prea-mîndri 
cezari se văzuseră chemaţi în vremi diferite să împartă cu el povara 
împărăţiei: Constantin, care purta numele tatălui său, se împărtăşise pri¬ 
mul din această cinste cam după primii zece ani de domnie părintească; al 
doilea, Constanţiu, care purta 273 numele bunicului său, se împărtăşise din 
ea în preajma celei de a douăzecea aniversări, în vreme ce Constans, cel 
de al treilea, (al cărui nume îi oglindeşte statornicia de caracter şi autori¬ 
tatea), ajunsese la ea cam după trecerea celei de a treia decade. 2. împă¬ 
ratul, care se vedea moştenit - după chipul treimic - de trei fii plăcuţi 
lui Dumnezeu, şi care, din decadă în decadă, îi ridicase la marea cinste a 


271. Text lacunar (n. tr.) 

272. Text lacunar (n. tr.) 

273. Textual: «care fusese împodobit cu» (n. tr.) 

împărtăşirii domniei, a socotit această a treizecea aniversare a sa drept 
foarte potrivită spre a-şi arăta recunoştinţa înaintea împăratului tuturor. 

în acest scop a hotărît el tot pentru atunci şi data sfinţirii locaşului 
înălţat de el cu atîta rîvnă şi dragoste de frumos la sfîntul mormînt din 
Ierusalim. 

41. 1. Dar şi întru acestea s-a ridicat iubitoarea de rău invidie, ame- 
ninţînd să tulbure fastul sărbătoririi aşa cum ameninţă norul întunecat, 
aducător de furtună, să acopere strălucitoarea lumină a razelor soare¬ 
lui: anume, semănînd din nou neastîmpărul şi duhul zîzaniei în rîndurile 
Bisericii din Egipt. 2. Numai că, spre a putea lupta cu zavistia diavolului, 
de Dumnezeu iubitul împărat n-a pregetat să adune 274 dt mai grabnic, ca 
o adevărată oaste a lui Dumnezeu, un sinod la care a chemat nenumăraţi 
episcopi din întregul Egipt, din Libia, din Asia şi din Europa, trimi- 
ţîndu-le cuvînt să vină dt mai repede, atît pentru lămurirea sfadei dt şi - 
după aceea - în vederea sfinţirii bisericii despre care a fost vorba. 

3. Ded cu prilejul acestei călătorii le-a poruncit Constantin episcopi- 
lor să 1 poposească în capitala Feniciei spre a lămuri acolo searbedele 
certuri ivite, sub cuvînt că nu se cuvenea ca ei să se adune spre sluji¬ 
rea lui Dumnezeu dezbinaţi în cuget, de vreme ce însuşi dumnezeiasca 
poruncă îndemna pe cei învrăjbiţi să nu-şi aducă darurile mai înainte de a 
se fi împăcat cu lumea, mai înainte de a fi făcut pace cu toţi cei din jur. 

4. Scrisoarea ce urmează stă mărturie rîvnei cu care împăra¬ 
tul s-a străduit să traducă el însuşi în faptă porunca Mintuitorului, în duh 
de înţelegere pentru toţi şi întru deplină armonie: 

42. 1. «Constantin Biruitorul, Măritul, Augustul, către sfîntul sinod 
din Tir. 

Ar fi fost probabil nimerit, şi întru totul pe potriva vremurilor 
noastre priitoare, ca Biserica universală să se dovedească invulnerabilă, 
ca toţi slujitorii lui Hristos să fi putut rămîne în afara atingerii oricărei 
certări. Dar de vreme ce dte unii s-au aşternut la drum îmboldiţi de 
duhul neliniştitor al rivalităţii (şi drept urmare unei vieţi nu tocmai vred¬ 
nice de ei), ajungînd să încurce toate lucrurile (o nenorocire mai mare, 
după a mea părere, decît oricare altă nenorocire), vă îndemn (pe voi care, 
cum vine vorba, aţi ajuns să alergaţi) să vă adunaţi neîntîrziat în sinod 
pentru a sări în ajutorul celor ce au nevoie de îngrijire şi pentru a-i lecui 
pe fraţii aflaţi în primejdie de moarte, reunind între ele întru bună înţele¬ 
gere mădularele astăzi dezbinate şi îndreptîndu-i (dt îngăduie timpul) pe 
cei greşiţi, ca să aduceţi din nou pe cuprinsul unor asemenea eparhii 
cuvenita bună înţelegere, (pe care - vai, ce cumplit lucru! - fost-au de 
ajuns atît de puţini ca să o tulbure!) 


274. Textual: «să înarmeze» (n. tr.) 

2. «Toţi oamenii socot eu că-mi dau dreptate să spun despre această 
bună-înţelegere că dacă lui Dumnezeu, Stăpînului a toate, ea îi este bine- 
plăcută (iar nouă înşine nepreţuită 275 ), pentru unii ca voi - în caz că le veţi 
reda pacea - ea se va preface într-un motiv de nu tocmai măruntă mîn- 
drie. Aşadar: nu zăboviţi, ci pe loc puneţi-vă la încercare rîvna, şi puneţi- 
le celor mai înainte arătate capăt - aşa cum se cuvine -, înţelegîndu-vă 
întreolaltă întru deplina voastră curăţie şi putere de credinţă. Fiindcă 
atîta ne cere nouă întru deplină tăcere (dar mai ales vouă vă cere să o 
faceţi în tot locul) Mîntuitorul, Căruia îi slujim. 

3. «Nu vă va lipsi nimic din cele în care credincioşiei mele îi revine 
cuvîntul hotărîtor. Am făcut tot ce mi-aţi cerut în scrisorile voastre. Tri- 
mis-am vorbă episcopilor despre care mi-aţi vorbit - aşa cum doreaţi -, 
ca să vină şi ei să ia parte acolo, alături de voi, la dezbateri. L-am trimis şi 
pe consularul Dionisie să le amintească aceasta celor ce vor lua parte la 
sinod alături de voi, şi să vegheze el însuşi necurmat şi în mod suve¬ 
ran la buna desfăşurare a lucrurilor. 

4. «Dacă însă cineva încerca-va şi de data aceasta să-şi astupe ure¬ 
chile ca să nu-mi audă porunca de a merge acolo (ceea ce însă nu-mi prea 
vine a crede), eu voi trimite numaidecît pe altcineva care, în temeiul unui 
ordin împărătesc, îl va expulza, făcîndu-1 să priceapă că nu era cazul să se 
împotrivească unor porunci venite din partea împăratului, şi în folosul 
adevărului. 

5. «Altminteri, sfinţiilor voastre vă revine sarcina ca - întru depli¬ 
nul consens al hotărârilor voastre şi neluînd aminte nici la antipatii şi nici 
la simpatii - potrivit canoanelor bisericeşti şi apostolice, să închipuiţi un 
leac pe potriva greşelilor descoperite - sau, mai bine spus, spre lecui¬ 
rea celor ce vor fi căzut în greşeală - ca să scăpaţi Biserica de orice ocară, 
ca să-mi uşuraţi grijile şi ca - redîndu-le învrăjbiţilor de astăzi pacea - să 
vă dobîndiţi un nume cum nu se poate mai bun. 

Dumnezeu să vă aibă în paza Sa, fraţi iubiţi!» 

43. 1. Dar pe dnd se treceau aceste porunci în faptă, un alt purtător 
de cuvînt al împăratului s-a înfăţişat chemaţilor la sinod cu o scrisoare 
de la împărat, prin care scrisoare ei erau îndemnaţi să se zorească şi să-şi 
continue cât mai neîntîrziat călătoria spre Ierusalim. 2. Ca urmare s-au şi 
aşternut cu toţii la drum, şi au călătorit cu poştalioanele oficiale din Feni- 
cia pînă acolo unde erau ei aşteptaţi, înţesînd meleagurile toate. Aşa s-au 
adunat la Ierusalim, laolaltă, minunaţii episcopi ai fiecărei eparhii. 3. 
Macedonenii îşi trimiseseră şi ei mitropolitul; popoarele Pannoniei şi ale 
Mysiei, frumoasele şi tinerele lor mlădiţe ale lui Dumnezeu; apoi era 


275. Textual: «covîrşind toată rugăciunea» (n. tr.) 

acolo şi o sfîntă faţă trimisă de episcopii din Persia (un foarte subtil 
cunoscător al Sfintelor Scripturi). Bitinienii şi tracii împodobeau cu pre¬ 
zenţa lor întreaga adunare. 4. Nu lipseau nici episcopii cei mai de frunte 
ai Ciliciei. Pentru puterea lor de convingere, fruntaşii episcopilor Capa- 
dociei străluceau, înconjuraţi de toţi ceilalţi. Toată Siria şi Mesopotamia, 
Fenicia, Arabia, Palestina ea însăşi, Egiptul şi Libia, ţinutul Tebei, toate 
laolaltă [erau prezente acolo], înţesînd prin trimişii lor bogata ceată a slu¬ 
jitorilor lui Dumnezeu. Lor le urma, venită din toate eparhiile, mulţime 
nenumărată de norod. Iar pentru trebuinţele tuturor acestora, împăratul 
se îngrijise anume, trimiţîndu-şi cei mai încercaţi slujbaşi de la palat spre 
a înfrumuseţa sărbătoarea, dîndu-i un fast de-a dreptul împărătesc. 

44. 1. Deosebit de ei toţi se numără o bună cunoştinţă de-a împăra¬ 
tului, un bărbat din cale afară de credincios şi de evlavios şi de încercat în 
cunoaşterea Sfintelor Scripturi. Acesta se făcuse remarcat, strălucind 
încă de pe vremea tiranilor pentru statornicia lui în credinţă: de aceea pe 
bună dreptate i se şi încredinţase sarcina de a-i îndruma pe cei sosiţi 
acolo. Traducînd cît mai neocolit în faptă voia împăratului, acesta a salu¬ 
tat adunarea cu un foarte prietenos cuvînt de bun sosit, cu ospeţe bogate 
şi festinuri. Sărăcimii cerşetoare (precum şi mulţimii celei fără număr 
a mişelimii - bărbaţi şi femei - care nu avea ce pune în gură şi ducea lipsă 
de toate), el le-a împărţit cu multă mărinimie bani şi îmbrăcăminte, iar 
pe deasupra a mai înzestrat şi însăşi biserica toată, înfrumuseţînd-o cu o 
sumedenie de daruri trimise de împărat. 

45. 1. Aşa îşi împlinea acela însărcinarea. La rîndul lor, slujitorii lui 
Dumnezeu făceau să sporească frumosul praznicului prin rugăciunile şi - 
totodată - prin convorbirile lor, în care dacă unii preamăreau devota¬ 
mentul iubitorului de Dumnezeu împărat faţă de Mîntuitorul a toate, 
înşirînd amănunţit marile lui merite legate de înălţarea locaşului, alţii le 
bucurau tuturor auzul dîndu-le prilejul să ia parte (odată cu slavosloviile 
ce-şi aveau rădăcina înfiptă în dumnezeieştile dogme) la celălalt ospăţ, 
cel gîndit. 2. Unii aduceau tîlcuiri la citirile din dumnezeiasca Scriptură, 
scoţînd la lumină învăţăturile ei ascunse. Iar cei care nu se încumetau în 
nici una din aceste direcţii, se străduiau să-L înduplece pe Dumnezeu 
săvîrşind jertfele cele fără sînge şi felurite tainice ierurgii şi înâlţînd lui Dum¬ 
nezeu fierbinţi rugăciuni pentru pacea tuturor, pentru Biserica lui Dumne¬ 
zeu, şi chiar pentru împărat, ca pricină a tuturor acestora - precum şi pentru 
de Dumnezeu iubitorii lui copii. 

3. Aşa am cinstit şi noi praznicul - noi care am fost socotiţi vred¬ 
nici de un bine aflat deasupra meritelor noastre - prin felurite cuvîntări 
ţinute în public, cuvîntări în care am pus în lumină tîlcul înţeleptelor 

cugetări cuprinse în scrisoarea împăratului, sau am tălmăcit simbolurile 
aflate în discuţie, legîndu-le de viziunile profetice 276 . 

Aşa s-a săvîrşit cu bucurie mare praznicul acestei sfinţiri în cel de al 
treizecilea an de domnie al împăratului. 

46. Dar înfăţişarea acestei biserici închinate Mîntuitorului, a mîn- 
tuitoarei peşteri, precum şi arătarea podoabelor trimise de împărat şi a 
mulţimii de daruri meşteşugite din aur, din argint şi din pietre nestemate, 
noi am făcut-o - după puterile noastre - într-o scriere osebită închinată 
de noi împăratului însuşi, pe care cîndva o vom publica, după încheierea 
lucrării de faţă, adăugîndu-i şi cuvîntarea ţinută la împlinirea celor trei¬ 
zeci de ani (de domnie), adică numai puţin mai tîrziu, după sosirea 
noastră în cetatea ce poartă numele împăratului, şi pe care am putut-o 
rosti chiar în auzul împăratului; şi era atunci pentru a doua oară cînd 
înălţăm laudă lui Dumnezeu, împăratului tuturor, chiar înăuntrul palatu¬ 
lui împărătesc. Ascultînd-o de Dumnezeu iubitul Constantin, părut-a să-i 
facă plăcere multă, aşa cum ne-a şi dat el a înţelege îndată după aceea, la 
ospăţul dat de el episcopilor prezenţi; iar aceştia s-au bucurat la rîndul 
lor de multele şi de feluritele lui dovezi de preţuire. 

47. întrunirea - atît de mare, făcută de împărat la Ierusalim - este 
după ştirea noastră imediat următoare, ca însemnătate, celei - renumite 
- izbutite de el mai înainte în oraşul din Bitinia. Dar în vreme ce aceea 
avea înfăţişarea sărbătoririi unei izbînzi - la care atunci, în al douăzecilea 
an de domnie, erău înălţate rugăciuni (de mulţumire pentru biruinţa 
avută) chiar acolo, în Niceea, asupra potrivnicilor şi vrăjmaşilor săi -, 
aceasta de acum sporea strălucirea celei de a treia decade sub chi¬ 
pul bisericii (înălţate şi) închinate de împărat, ca un dar de pace lui Dum¬ 
nezeu, dătătorului a tot binele, chiar în preajma mormîntului aducător de 
mîntuire 

48. Toate aceste înfăptuiri ale împăratului îl făceau preţuit de toţi 
pentru virtuţile sale plăcute lui Dumnezeu. Lucru care a şi făcut pe unul 
dintre slujitorii lui Dumnezeu să cuteze a-1 ferici - de faţă cu el - pentru a 
se fi învrednicit el încă din viaţa de acum să ia singur în mină frîiele împă¬ 
răţiei peste atîta mulţime de oameni, urmînd ca în cea de apoi să împără- 
ţească împreună cu Fiul lui Dumnezeu. Constantin i-a ascultat vorbele cu 
enervare, îndemnîndu-1 apoi să nu se mai încumete a rosti asemenea 
lucruri, ci mai curînd să se roage pentru împărat, astfel ca acesta din 
urmă să poată fi găsit vrednic a-i sluji lui Dumnezeu atît în timpul vieţii 
de aici cît şi în cea de pe urmă. 

49. După scurgerea celui de al treizecilea an de domnie a făcut Con¬ 
stantin nuntă celui de al doilea fiu al său (după ce mai demult şi-l căsăto- 

rise şi pe cel mai vîrstnic). Şi s-au ţinut (cu acest prilej) banchete şi 
ospeţe, împăratul aducîndu-şi el însuşi fiul la altar, (iar mai apoi) sporind 
strălucirea petrecerii, arătîndu-se cînd printre grupurile bărbaţilor, cînd 
printre cele de femei, acestea aflate deosebit, de o parte. 

Mulţimii de rînd - precum şi feluritor oraşe - le-au fost făcute 
daruri bogate. 

50. Cam tot atunci au venit la el soli trimişi de inzii cei de la soare- 
răsare, cu daruri: pietre de mare preţ şi de tot soiul, străfulgerînde, şi ani¬ 
male foarte diferite de cele cunoscute pe la noi. Ei îi aduceau aceste 
daruri în semn de recunoaştere că stăpînirea lui se întindea pînă la ocean, 
adăugind că la dînşii căpeteniile ajunseseră să-l cinstească în asemenea 
măsură îndt îl înfăţişau în picturi şi în sculpturi, recunoscîndu-1 drept 
(singurul) împărat şi stăpîn pe destinele tuturor. 

La începutul domniei lui Constantin, britanii cei dinspre ocean, de la 
soare-apune, i se supuseseră primii; or iată-i acum alăturîndu-li-se şi 
pe inzii cei de la soare-răsare! 

51. 1. Dar, odată ajuns stăpîn de la un capăt la celălat al pămuuului, 
Constantin a împărţit conducerea întregii împărăţii între cei trei fii ai săi, 
cum şi-ar fi lăsat el părinteasca avere moştenitorilor săi celor mai iubiţi. 
Partea ce fusese rîndva a bunicului său i-a lăsat-o fiului său mai mare; 
răsăritul, celui de al doilea; iar întinderile cuprinse între acestea două, 
celui de al treilea. 2. însă adevărata moştenire bună şi mîntuitoare de 
suflet pe care le-a lăsat-o el a fost sămînţa fricii de Dumnezeu: el însuşi îi 
adusese pe calea cunoaşterii dumnezeieştilor învăţături, dîndu-i apoi în 
seama unor dascăli încercaţi în credinţă. Şi pentru disciplinele de rînd 
le-a tocmit în chip de dascăli oameni ajunşi la măsura deplină a învăţă¬ 
turii. Unii le făceau cunoscută arta războiului; alţii îi familiarizau cu 
ştiinţa conducerii unui stat; alţii, în fine, îi învăţau aplicarea legilor. 3. Fie¬ 
care fiu avea în jurul său o curte a sa cu pedestrime, cu lăncieri, cu gardă 
personală şi cu tot soiul de unităţi, cărora li se adăugau ofiţeri, centurioni, 
generali şi comandanţi de unităţi, cărora părintele lor le cunoştea atît pri¬ 
ceperea la război dt şi devotamentul. 

52. 1. Pe timpul rînd cezarii nu ajunseseră încă la vîrsta coaptă, ei 
avuseseră, fireşte, trebuinţă de ajutor din partea altora care duceau, de 
fapt, greul treburilor statului; dar odată intraţi în vîrsta bărbăţiei, povaţa 
părintelui lor le-a fost singură de ajuns. Cînd se strîngeau toţi laolaltă, 
Constantin îi îndemna stăruitor - dînd cale convingerilor sale - ca ei să-şi 
dea silinţa a-1 urma în pilda lui de cucernicie; iar rînd erau plecaţi 
departe, ţinea legătura cu ei prin scrisori în care se făcea auzit glasul 
autorităţii sale împărăteşti, a cărei preocupare de căpetenie era mărturi¬ 
sirea credinţei în Dumnezeu, împăratul a toate, şi care se cerea ţinută la 

loc mai de cinste decît chiar demnitatea împărătească. 2. Mai tîrziu el le-a 
dat în sfîrşit putere să se ostenească şi singuri spre binele statului, 
îndemnîndu-i totuşi să aibă grijă mare de Biserica lui Dumnezeu şi cerîn- 
du-le să se poarte înainte de toate ca nişte creştini. 

Aşa şi-a povăţuit împăratul fiii, care însă nu s-au mulţumit cu 
îndemnul venit de la părintele lor, ci, ca de la ei pornind, au mers mai 
departe, pătrunzîndu-şi gîndurile de sfinţenia închinării lui Dumnezeu şi 
împlinind bisericeştile pravile în chiar inima palatului, dimpreună cu toţi 
ai lor, 3. (Deşi pînă şi într-acestea - adică în faptul de a-i fi înconjurat cu 
prieteni unul şi unul, pătrunşi de frica lui Dumnezeu - se făcea simţită 
grija veghetoare a tatălui. După cum aceleiaşi categorii de oameni îi apar¬ 
ţineau şi persoanelor cele mai de vază, pe umerii cărora apăsau cu precă¬ 
dere grijile ţării. Ceea ce-1 şi făcuse pe împărat să-şi lase fiii în grija aces¬ 
tor oameni pătrunşi de credinţa în Dumnezeu aşa cum i-ar fi aşezat la 
adăpostul unor puternice metereze). 

4. Iar după buna săvîrşire a tututor lucrurilor, socotit-a Dumnezeu, 
chivernisitorul a tot binele, că de trei ori fericitul Constantin îşi dusese la 
sfîrşit bun tot ce avusese de făcut în viaţă şi că-i sosise ceasul mutării la o 
viaţă mai bună; aşa că a îngăduit şi asupra lui ce ţine de firea tuturor făp¬ 
turilor. 

53. Domnia lui Constantin a ţinut treizeci şi doi de ani fără numai 
cîteva luni şi cîteva zile; iar viaţa, cam de două ori pe atîta. Pînă Ia acea 
vîrstă, trupul său n-a cunoscut nici boală, nici slăbiciune, rămînînd întreg, 
nevătămat, parcă mai tînăr decît oricare tînâr. Era o adevărată plăcere 
să-l priveşti şi să-i vezi vigoarea de dte ori avea de dus ceva la capăt 
prin propriile sale puteri, ca atunci cînd făcea exerciţii fizice sau cînd 
umbla călare, ori cînd se aşternea la drum, cînd se încleşta în luptă cu 
duşmanul, cînd triumfa asupra vrăjmaşilor sau cînd - aşa cum se 
întîmpla de cele mai multe ori - şi-i supunea în lupte lipsite de vărsare de 
sînge. 

54. 1. La fel şi cu virtuţile lui sufleteşti, care atinseseră culmile desă- 
vîrşirii aflate la îndemîna omului, fădndu-1 să se distingă în toate pri¬ 
vinţele, dar cu precădere în facerea de bine unde, de altminteri, lumea 
era înclinată mai curînd să-l critice, şi acest lucru din cauza răutăţii celor 
răi, care-şi găseau în îngăduinţa împăratului un paravan pentru ticăloşia 
lor. 2. Fapt este că noi înşine am fost martori în anii aceia următoarelor 
două necazuri: o năvală de oameni dezlănţuiţi în facerea de rele, gata să 
distrugă întreaga viaţă (socială), şi ipocrizia de nedescris a dte unora 
care, furişaţi în Biserică, nu erau creştini dedt cu numele. 3. Ei 
bine, bunătatea şi omenia lui Constantin, fervoarea şi înnăscutul său simţ 
al adevărului îl îndemnau să se încreadă în prefăcătoria acestor aşa-zişi 

creştini, care, ascunzîndu-şi adevăratele lor simţăminte, simulau faţă de 
el buna-credinţă. Or, încrezîndu-se în asemenea oameni, i s-a întîmplat 
cînd şi cînd şi lui să alunece pe cărări îndoielnice. O pată pe care invidia - 
stîmită de meritele sale - (era de aşteptat să) le aştearnă asupra lor. 

55. 1. Dar dreptatea dumnezeiască avea să se întoarcă împotriva 
acelora, şi încă nu după mult timp. 

în schimb, împăratul se deprinsese atît de mult să trudească întru cele 
ale duhului încît pînă în ceasul său din urmă nu înceta să scrie cuvîntări, pe 
care le ţinea ca de obicei, şi îşi îndestula ascultătorii cu învăţături de credinţă. 
La fel de vie păstra el legătura cu viaţa publică şi cu armata, avînd întot¬ 
deauna în vedere, înainte de orice, ce le putea fi oamenilor mai de folos. 

2. Fapt vrednic de luat în seamă: cu puţin înainte de a-şi da sufle¬ 
tul, a ţinut obişnuitului său auditoriu un fel de cuvîntare funebră, zăbo¬ 
vind ca niciodată asupra nemuririi sufletului, asupra celor ce-şi săvîrşi- 
seră viaţa în cucernicie precum şi asupra răsplăţilor pregătite de însuşi 
Dumnezeu iubiţilor Săi. Nu mai puţin şi-a dat Constantin osteneala 
atunci să-i facă a pricepe şi ce sfîrşit îi aşteaptă pe cei din ceata potrivnică 
Lui, zălogind pieirea hulitorilor de Dumnezeu. 

Cuvintele sale, rostite cu mare gravitate, au părut a face asupra 
celorlalţi o impresie puternică, încît l-a şi determinat să-l întrebe pe un 
închipuit filozof ce anume avea de spus despre toate acestea. Filozoful i-a 
răspuns dînd grai adevărului şi lăudînd cu tărie - deşi cam împotriva con¬ 
vingerilor sale - învăţătura potrivnică credinţei în mai mulţi zei. 

3. Vorbindu-le prietenilor săi despre aceste lucruri chiar în pragul 
morţii, împăratul dădea impresia că-şi uşura şi-şi netezea singur calea 
spre o viaţă mai bună. 

56. 1. Vrednic de amintit ar mai fi şi faptul că în aceeaşi vreme - 
auzind el de nişte mişcări ale barbarilor de la Răsărit - a pornit cu război 
împotriva perşilor, zicînd că aceea era singura biruinţă căreia îi simţea 
lipsa. 2. După luarea acestei hotărîri s-a aşternut la drum cu oastea, 
împărtăşindu-le ştirea şi episcopilor din preajma lui şi socotind ca unii 
dintre ei să rămînă alături de el pentru îndeplinirea celor legate de cult. 3. 
Aceia însă i-au răspuns că, dacă aşa îi era lui voia, ei aveau să-l urmeze 
din toată inima, şi chiar - departe gîndul de a-1 lăsa singur - că erau dor¬ 
nici să-l însoţească în război şi să lupte alături de el cu rugăciunile pe care 
aveau să le înalţe către Dumnezeu. Bucurîndu-se foarte de vorbele 
lor, împăratul le-a arătat cam cum avea să fie drumul. Totodată, mînat 
de mult-ai credinţă, în pregătirile pentru acel război Constantin a pus să i 
se facă cortul după chipul bisericii, astfel încît să-şi poată înălţa înăuntru, 
împreună cu episcopii, rugăciunile către Dumnezeu, (singurul) dătător 
de biruinţă. 

57. între timp, aflînd perşii despre pregătirile lui de război şi temîn- 
du-se rău să se încumete la luptă cu el, au trimis o solie ca să-l înduplece 
la pace. Şi primind acest prea făcător de pace împărat pe solii perşilor, 
s-a învoit cu bucurie la împăcare. 

în sfîrşit, apropiindu-se marele praznic al Paştelui, a privegheat 
împăratul dimpreună cu toţi ceilalţi, ca să-şi poată înălţa rugăciunile către 
Dumnezeu, apoi a luat toate măsurile pentru înălţarea, în oraşul ce-i 
purta numele, a bisericii închinate apostolilor 277 . 

58. Această biserică, după ce a făcut-o să se înalţe cît să nu găseşti 
cuvinte a spune, a acoperit-o de jos pînă sus cu pietre de toate culorile, 
care-ţi furau privirile; partea ei de deasupra a împărţit-o în fîşii înguste şi 
a poleit-o în întregime cu aur. Deasupra acesteia el i-a pus ca pază sigură 
împotriva ploilor un acoperiş de aramă - nu de ţiglă; dar şi el strălucea de 
atîta mulţime de aur îndt îi puteai vedea chiar din depărtare străfulgeră¬ 
rile revărsîndu-se în lumina soarelui. 

De jur-împrejur, acoperişul era mărginit de un soi de rebord reticu- 
lar, lucrat numai din aramă şi aur. 

59. Aşa a fost înfrumuseţată biserica prin marea rîvnă a împăratului, 
în jurul ei se deschidea sub cerul liber o curte descoperită şi foarte 
mare, mărginită pe cele patru laturi ale ei de patru porticuri care închi¬ 
deau între ele şi curtea şi biserica. Porticurile erau înconjurate de clădiri 
aparţinînd palatului, de terme şi de locuri de agrement, ca şi de multe alte 
construcţii legate îndeosebi de necesităţile de cazare ale personalului 
de pază. 

60. 1. Toate le-a consacrat împăratul spre dăinuirea pomenirii Apos¬ 
tolilor Mîntuitorului nostru. Totuşi, prin această construcţie Constantin 
urmărise şi o a doua ţintă, pe care la început o ţinuse ascunsă, dar de care 
pînă la urmă avea să-şi dea seama toată lumea: 2. (anume că-şi) alesese 
singur din timp acest loc pentru clipa de neocolit cînd avea să se săvâr¬ 
şească din viaţă, prevăzînd în nemăsurata lui credinţă că după moarte 
trupul lui, ajuns vrednic de împreună şederea cu Apostolii, va avea parte 
şi dincolo de moarte de rugăciunile ce aveau să se aducă acolo spre cinsti¬ 
rea acelora. Motiv pentru care şi poruncise el să se slujească acolo, ridi- 
cînd la mijloc un altar înconjurat de douăsprezece sarcofage şi de coloane 
sfinţite, spre cinstirea şi pomenirea cetei Apostolilor. în centrul lor 
pusese să-i fie aşezat propriul sarcofag, străjuit de o parte şi de cealaltă 
de cîte şase Apostoli; pentru care lucru spunea el că iarăşi dăduse ascul¬ 
tare unui gînd înţelept, scopul său fiind ca, după moarte, trupul rămas 
fără viaţă să i se poată odihni după merit. 

277. Tot textul cuprins între « » lipseşte din manuscrise, el apărînd abia în aşa- 
numite «Editio Genevensis» din anul 1612 (n. tr.) 

3. De mult, deci, frămîntase el asemenea gînduri. 

Constantin - care aşteptase această clipă atît de îndelungat, închi- 
puindu-şi-o mereu - a închinat Apostolilor biserica, încredinţat că 
printr-un asemenea act avea să-şi atragă din partea lor un foarte temei¬ 
nic ajutor pentru suflet; şi Dumnezeu nu l-a amăgit şi nu l-a arătat 
nevrednic de cele cerute în rugăciuni. 

4. După săvîrşirea primelor îndatoriri 278 ale praznicului Paştelui, 
Constantin a petrecut mîntuitoarea sărbătoare cu fast şi cu bucurie 
multă, fădnd din ea şi pentru sine şi pentru ceilalţi un prilej de voioşie, în 
care a zăbovit pînă în ultimele-i clipe de viaţă, cînd Dumnezeu - Care-1 
ajutase la săvîrşirea tuturor acestora - l-a găsit vrednic, la sorocul potri¬ 
vit, să fie mutat la o viaţă mai bună. 

61.1. Totul a început cu o stare de slăbiciune care mai apoi s-a înrău¬ 
tăţit şi l-a făcut pe Constantin să-şi părăsească oraşul şi să se ducă 
într-o localitate cu băi calde - de unde, în fine, a ajuns în oraşul purtînd 
numele mamei sale. Şi zăbovind el acolo în casa de rugăciune închinată 
mucenicilor, a înălţat lui Dumnezeu rugăciuni şi litanii. 2. Dar încredin- 
ţîndu-se, pe clipă ce trecea, de apropierea sfîrşitului, Constantin s-a 
pătruns de gîndul că venise vremea să se cureţe de toată greşala săvîrşită 
de el de-a lungul întregii vieţi, încredinţat fiind că tot păcatul ce-1 va fi 
putut el face ca un simplu om ce era îi putea fi curăţat de pe suflet prin 
puterea de care erau pătrunse cuvintele sacramentale şi prin mîntuitoa¬ 
rea baie (a botezului). 3. Convins, deci, de acest lucru, a îngenuncheat şi a 
început a se ruga fierbinte lui Dumnezeu, spovedindu-se pe loc în bise¬ 
rica aceea închinată mucenicilor şi învrednicindu-se pentru întîia oară de 
rugăciunile însoţitoare punerii mîinilor. 

Pe urmă a părăsit cetatea şi a ajuns într-una dintre localităţile aflate 
în imediata apropiere a Nicomidiei, unde, chemînd la sine pe episcopi, 
le-a vorbit în felul cum urmează: 

62. 1. «A sosit în cele din urmă şi clipa în care am nădăjduit atîta 
vreme şi la care tînjind, atîta vreme m-am rugat, ca să dobîndesc mîntui- 
rea cea întru Dumnezeu. A venit vremea ca şi noi să merităm a fi însem¬ 
naţi cu pecetea nemuririi; vremea mîntuitoarei pecetluiri 2. pe care, 
cîndva, îmi doream să o agonisesc în apele Iordanului, acolo unde spune 
tradiţia că şi Mîntuitorul S-a făcut părtaş ei spre a ne da astfel pilda spă¬ 
lării (de păcat). Dar Dumnezeu, Care ştie ce anume ne este spre folos, 
vrea să ne împărtăşim de ea chiar aici şi încă de pe acum. 3. Încît nu mai 
şovăiţi, fiindcă chiar dacă Dumnezeul vieţii şi al morţii va vrea ca noi să râmî- 
nem încă în viaţă, oricum, eu mă voi alătura poporului lui Dumnezeu aid, şi, 
bucurîndu-mă de părtăşia Biseritii, voi putea astfel lua parte dimpreună 
cu ceilalţi (creştini) la rugăciunile de obşte. 


278. aaxT\oei<;, acte de devoţiune (n. tr.) 

Lucrul acesta e un bun dobîndit, iar de acum mă voi supune învăţă¬ 
turilor vrednice de viaţa întru Dumnezeu». 

4. Auzindu-i vorbele, (episcopii) au purces la cele cuvenite 279 , săvîr- 
şind şi împărtăşindu-1 cu dumnezeieştile Taine, nu însă înainte de a-i fi 
cercetat credinţa cu multă grijă 280 . Aşa a ajuns Constantin să fie, din veac, 
cel dintîi 281 împărat care s-a învrednicit de desăvîrşirea celei de a doua 
naşteri întru Tainele lui Hristos. Şi învrednicindu-se a fi însemnat cu 
dumnezeiasca pecete, duhul său s-a bucurat, s-a primenit şi s-a umplut 
de lumină dumnezeiască. Nemăsurata-i credinţă îi covîrşea sufletul cu 
fericire, uimindu-1 la arătarea lucrătoarelor (dovezi ale) puterii lui Dum¬ 
nezeu. 

5. După îndeplinirea celor cuvenite, Constantin s-a îmbrăcat în 
straie împărăteşti, majestuoase şi strălucitoare ca lumina, şi s-a întins pe 
un pat alb ca neaua, nemaiprimind pe el purpura. 

63. 1. Iar în urmă, rididnd glasul, a înălţat lui Dumnezeu o rugăciune 
de mulţumire, adăugind următoarele: «în clipa asta pot cu adevărat 
spune că sînt fericit; acum ştiu că m-am învrednicit de viaţa cea fără 
moarte şi că m-am împărtăşit din dumnezeiasca lumină...». După care 
şi-a amintit şi de cei nefericiţi, căinîndu-i pe toţi cei lipsiţi de o asemenea 
bucurie 282 . 

2. Apoi au început să se perinde pe dinaintea lui comandanţii de 
armată şi cei de mari unităţi, cărora le dădeau lacrimile şi care se văitau 
între ei că sînt pe cale să rămînă singuri - urîndu-i, de aceea, viaţă cît 
mai lungă; dar împăratul le-a răspuns că abia acum fusese el găsit vred¬ 
nic de adevărata viaţă şi că numai el avea cum să ştie din ce fel de răsplată 
începuse să se împărtăşească; fapt care-1 îndemna mai curînd să-şi gră¬ 
bească - şi în nici un caz să-şi mai amîne - călătoria spre Dumnezeul său. 
3. Şi zicînd aceste vorbe, a mai dat unele porunci, făcîndu-le romanilor - 
adică locuitorilor Capitalei - privilegiul unor daruri anuale în bani, lăsînd 
împărăţia moştenire fiilor săi ca un bun strămoşesc şi dînd glas tuturor 
gîndurilor sale celor mai scumpe. 

64. 1. Toate acestea s-au petrecut în marele, prea-cinstitul şi prea- 
sfinţitul praznic al Rusaliilor, care se ţine la şapte săptămîni şi care poartă 
pecetea acelei zile unice cînd spun Dumnezeieştile Scripturi că a avut loc 
şi înălţarea la ceruri a Mîntuitorului nostru şi coborîrea printre oameni a 
Sfîntului Duh. 2. Aşadar, într-o asemenea sărbătoare a fost învrednicit 
Constantin de cele arătate mai sus; iar în cea din urmă zi (pe care am 
putea să o numim sărbătoarea sărbătorilor, fără teamă de greşeală), pe la 

279. Proscrise de cult (textual: «de lege», «legiuite») (n. tr.) 

280. Sau: «însă nu mai înainte de a-i fi spus ce urma el să mai facă» (n. tr.) 

281. Textual: «singurul» (n. tr.) 

282. Textual: «bunătăţi- (n. tr.) 

amiază a fost şi el înălţat, la Dumnezeul său, lăsîndu-ne nouă, muritori¬ 
lor, ceea ce avea el înrudit cu firea noastră, ca să se unească Dumnezeu¬ 
lui său cu tot ce era în sufletul său mai duhovnicesc şi mai încins de dra¬ 
gostea de Dumnezeu. 

Aşa s-a sfîrşit Constantin. 

Noi însă vom urmări lucrurile mai departe. 

65. 1. îndată (după aflarea veştii), soldaţii gărzilor precum şi cei din 
garda de corp au început toţi să-şi sfîşie straiele, şi, căzînd la pămînt, să se 
bată cu pumnii în cap, jeluindu-se, tînguindu-se şi gemînd de mult amar, 
chemîndu-şi stăpînul şi domnul şi împăratul nu ca pe un stăpîn ce le 
fusese , ci aşa cum îşi cheamă fiii pe nume un venerabil părinte. 2. De 
altfel atît generalii comandanţi 283 cît şi centurionii nu-1 pomeneau pe 
Constantin decît (zicîndu-i) «salvator», «strajă» şi «binefăcător». Restul 
oastei, dîndu-i onorurile cuvenite, îi simţea lipsa aşa cum simt turmele 
lipsa unui bun păstor. 3. Şi tot aşa a început şi lumea să alerge prin întreg 
oraşul, revărsîndu-şi adînca durere din suflet prin ţipete şi prin strigăte; 
unii păreau pradă unei adevărate prăbuşiri lăuntrice; fiecare resimţea 
jalea ca ceva de la sine, ca la o lovitură primită de el însuşi, ca şi cum 
nimănui nu i-ar fi mai rămas acum nimic care să-i facă viaţa vrednică să 
fie trăită. 

66. 1. Apoi, rididndu-i soldaţii trupul, i l-au aşezat într-un sicriu de 
aur pe care, acoperindu-1 cu purpura imperială, l-au dus pînă-n oraşul 
ce-i poartă numele, unde l-au aşezat în principala încăpere a palatului, 
în înaltul unei platforme. Acolo, în jurul ei, pe sfeşnice de aur, au aprins 
lumini, oferind privirilor o privelişte extraordinară, cum nu mai văzuse 
nimeni şi cu nici un prilej, din negura vremilor începînd, sub soare: 2. şi 
anume, trupul (neînsufleţit al) împăratului aşezat chiar în inima palatului, 
sus, în sicriul lui de aur, împodobit cu însemnele imperiale, cu purpura şi 
cu diadema, păzit zi şi noapte, de jur-împrejur, de străji fără număr. 

67. 1. Comandanţii întregii armate, comiţii şi întregul cin al dregăto¬ 
rilor, cărora datina le ceruse pînă atunci să îngenuncheze înaintea împă¬ 
ratului, nu şi-au schimbat cu nimic atitudinea, ci - fiecare dintre ei la 
momentul potrivit - pătrundeau înăuntru şi, îngenunchind, îi aduceau 
omagiul lor ca şi cum el ar mai fi fost încă în viaţă. 

Aceştia, deci, au fost cei dintîi. Lor le-au urmat membrii senatului şi 
toţi înalţii funcţionari ai statului, iar mai pe urmă poporul de rînd, puhoi, 
venit cu femei şi cu copii - ca să nu scape asemenea privelişte. 

2. Scena s-a prelungit vreme foarte îndelungată (în care răstimp sol¬ 
daţii luaseră hotărîrea să lase trupul lui Constantin în acelaşi loc şi să-l 

283. Sau: «taxiarhii», comandanţi de detaşament (n. tr.) 

păzească mai departe), pînă ce au sosit şi fiii lui ca să aducă părintelui lor 
ultimul lor salut. 3. Aşa a continuat fericitul Constantin să împărăţească 
pînă şi după moarte - şi a fost singurul om (învrednicit cu asemenea 
soartă). Totul se petrecea ca şi cum el ar mai fi fost în viaţă; şi a fost o 
dovadă de preţuire de care, de cînd cerul şi pămîntul, Dumnezeu l-a găsit 
vrednic numai şi numai pe el. De altfel, Constantin a şi fost singurul 
împărat care a cinstit pe Dumnezeu, împăratul a toate, precum şi pe 
Hristosul Lui, cu fapte atît de mari; încît nu-mi pare de mirare ca tot el 
singur să fi fost găsit vrednic de o asemenea soartă, şi ca Dumnezeul cel 
Prea înalt să-i hărăzească lui ca şi după moarte să mai împărăţească 
peste cei vii, astfel ca tot omul cu inima 284 neîmpietrită să poată pricepe 
ce este aceea împărăţia cea fără vîrstă şi fără sfîrşit pregătită sufletului 
nostru. 

Deci aşa s-au petrecut lucrurile. 

68. 1. Iar generalii comandanţi de mare unitate 285 au ales din toate 
unităţile bărbaţi bine cunoscuţi pentru credinţa şi devotamentul lor faţă 
de împărat, pe care i-au trimis să le dea limpede de ştire cezarilor cele 
întîmplate. în răstimp, 2. peste garnizoanele militare răspîndite pe toată 
faţa imperiului, s-a abătut ca un fel de suflare trimisă de Cel Atotputer¬ 
nic, aducătoare a veştii despre moartea împăratului şi făcîndu-le parcă să 
hotărască într-un singur gînd - ca şi cum marele lor împărat ar mai fi fost 
încă în viaţă - să nu recunoască pe scaunul împărăţiei romanilor pe 
nimeni altul decît numai pe fiii lui. Drept care, nu după multă vreme ei au 
cerut ca toţi aceştia să nu mai fie salutaţi ca nişte cezari ci să poarte titlul 
de auguşti - primul şi cel mai însemnat simbol al investiturii imperiale. 

Cum zic, aşa s-au petrecut lucrurile prin garnizoane, ale căror unităţi 
îşi trimiteau unele altora, în scris, rezultatele voturilor şi aclamaţiilor lor, 
făcînd ca într-o singură clipită lumea de pretutindeni să afle unitatea de 
cuget din sînul armatei. 

69 . 1. îndată după aflarea veştii despre moartea împăratului, în rîn- 
durile locuitorilor Capitalei, ale senatului precum şi ale poporului de 
rînd, s-a cuibărit - de nestăvilit - jalea; pentru ei toţi nu putea fi o neno¬ 
rocire mai mare şi mai cumplită. Termele şi pieţele au fost închise; 
aceeaşi soartă au avut-o şi spectacolele şi toate cele ce aveau loc de obicei 
pentru desfătarea iubitorilor de distracţii. Recunoscuţi pînă atunci 
pentru senzualitatea lor, aceştia arborau acum expresia unor fiinţe zdro¬ 
bite, ridicîndu-1 cu un singur glas în slăvi pe Constantin - «fericitul, de 
Dumnezeu iubitul Constantin , care a dat dovadă că merita cu adevărat 
să fie împărat». 


284. Textual: -cu mintea» (n. tr.) 

285. <-Taxiarhii- (n. tr.) 

2. Dar, nemaiputîndu-se mulţumi doar să strige, au început să treacă 
la fapte, înălţîndu-i imagini ca unuia aflat încă în viaţă - cu toate că-1 ştiau 
dus din lumea celor vii; în ele era înfăţişat cerul (cu culoare) şi Constantin 
odihnindu-se în eterica înălţime a bolţilor cereşti. Pe de altă parte, şi ei 
tot doar fiilor lui le recunoşteau titlurile de auguşti şi de cezari; cărora 
însă cu sfîşietoare strigăte le cereau ca trupul împăratului lor să fie adus 
şi înhumat acolo, în împărăteasca cetate şi în mijlocul lor. 

70. 1. Iată deci onorurile de care i-au făcut ei parte aici celui aflat de 
Dumnezeu la atît de mare preţ. 

Ajuns în oraş, fiul cel mijlociu a trimis să fie adus trupul părintelui 
său, apoi s-a aşezat singur în fruntea cortegiului funebru, urmîndu-i 
oştimea grupată pe unităţi, iar acesteia o mulţime fără număr de oameni 
de rînd . 

Trupul împăratului era străjuit din toate părţile de lăncieri şi de 
ostaşi ai infanteriei grele. 

2. Ajungînd la Biserica Apostolilor Mîntuitorului, aceştia au depus 
sarcofagul, îngăduind noului lor împărat, Constanţiu, să-şi cinstească 
părintele atît prin prezenţa sa dt şi printr-a tuturor celor de faţă, şi să pli¬ 
nească tot ce-i cerea lui solemnitatea clipei. 

71. 1. Mai apoi el s-a retras (de o parte), şi unităţile de soldaţi i-au 
urmat exemplul. în mijloc au păşit slujitorii lui Dumnezeu, puhoiul 

curioşilor şi mulţimea credincioşilor, toată; iar aceia au săvîrşit dumne¬ 
zeiasca slujbă a înmormîntării, înălţînd cuvenitele rugăciuni. Culcat în 
înaltul acelei platforme, fericitul Constantin primea dovada măreţiei 
sale: nemaistăpînindu-şi lacrimile, mulţimea nenumărată a poporului îşi 
unea glasul cu preoţii lui Dumnezeu, strigîndu-I Acestuia cu glas de jale 
rugile lor spre (mîntuirea) sufletului împăratului, şi astfel îndeplinind 
fierbintea dorinţă a acelui om atît de plăcut lui Dumnezeu, 2. Cel Care-Şi 
vădea acum bunăvoinţa faţă de el şi prin aceea că, în clipa sfîrşitului, le 
dăruia iubiţilor şi vrednicilor lui fii, drept moştenire, scaunul împărăţiei, 
iar lui însuşi privilegiul de a putea fi pomenit împreună cu Apostolii în 
locul acela atît de mult rîvnit de el; lucru care poate fi văzut şi astăzi, 
fiindcă pînă şi astăzi rămăşiţele acelui prea-fericit suflet continuă a fi slă¬ 
vite odată cu numele Apostolilor, iar mulţimea credincioşilor întru 
Dumnezeu se adună acolo după dumnezeieştile rînduieli spre a-1 vred¬ 
nici în slujbele-i pline de taină şi spre a-1 face să se împărtăşească din 
puterea sfintelor rugăciuni. 

Aşa continua Constantin să împărăţească pînă şi după moarte - ca 
un întors la viaţă - peste întreaga împărăţie romană, ca un adevărat 
«Biruitor», ca un adevărat «Mărit» şi «August» - cum fusese el numit. 

72. Şi nu atît după pilda acelei păsări din Egipt, căreia-i merge vestea 
că ar fi singura în start' să-şi prezint moartea (raspînditnare de bune 

miresme), ca apoi să revină la viaţă din propria ei cenuşă şi să-şi ia zborul 
întocmai ca mai înainte; ci după aceea a Mîntuitorului său, Care, aidoma 
bobului de grîu, Se înmulţeşte sub binecuvîntarea lui Dumnezeu, dă în 
spic şi acoperă toată faţa pămîntului cu roadele Sale. Lui I s-a asemuit 
prea-fericitul, fiindcă prin succesiunea fiilor (numele lui) nu a mai rămas 
singur; ceea ce a făcut ca prin toate provinciile el să fie înfăţişat în imagini 
împreună cu ei şi ca numele să-i dăinuiască şi după moarte. 

73. Chipul i-a fost înfăţişat şi pe monede; pe una din feţe, fericitul era 
înfăţişat cu capul acoperit, iar pe cealaltă faţă mînînd un car tras de patru 
cai şi înălţat de o mînă întinsă lui de sus. 

74. Dumnezeul Cel mai presus de toate, Care în persoana lui Con¬ 
stantin- singurul împărat de pînă atunci ce se arătase făţiş creştin - ne- 
a pus sub priviri o pildă atît de frumoasă, ne-a înlesnit totodată să ne dăm 
seama cîtă deosebire stă între închinătorii Săi şi ai Hristosului Său, de o 
parte, şi, de cealaltă parte, potrivnicii acestei credinţe, care s-au consti¬ 
tuit prigonitori ai Bisericii Sale, şi, prin aceasta, şi L-au înstrăinat şi L-au 
făcut lor vrăjmaş: înfiorătorul sfîrşit al fiecăruia dintre ei nu era altceva 
decît pedeapsa care-i aştepta în chip hotărît pentru potrivnicia lor faţă de 
Dumnezeu, la fel cum sfîrşitul lui Constantin le făcea tuturor tot atît de 
vădită chezăşia dragostei Aceluiaşi Dumnezeu. 

75. Dintre toţi împăraţii Romei, Constantin a fost singurul care L-a 
proslăvit pe Dumnezeu, împăratul a toate, cu o atît de mare dăruire; el 
singur a mărturisit şi a răspîndit făţiş, tuturor, învăţătura lui Hristos; el 
singur a proslăvit Biserica Lui, aşa cum nimeni nu mai făcuse vreodată; 
el şi numai el a spulberat rătăcita credinţă cea în mulţi zei, (stîrpind-o) cu 
totul. El a desfiinţat toate formele de idololatrie, şi a fost singurul învred¬ 
nicit atît în timpul vieţii cît şi după moarte cu asemenea dovezi de pre¬ 
ţuire cum nu i-au fost date niciodată nici unui elin, nici unui barbar, ba 
chiar nici măcar vreunuia dintre romanii cei mai de seamă; asemenea om 
nu s-a mai pomenit din adîncurile vremilor. 

CUVÎNTARE 

ŢINUTĂ CU PRILEJUL SĂRBĂTORIRII 
A TREIZECI DE ANI DE DOMNIE 
AI ÎMPĂRATULUI CONSTANTIN 


PROLOG 

1. M-am înfăţişat aici nu spre a depăna poveşti sau spre a istorisi cu 
vorbe meşteşugite şi cu glas ca de sirenă cine ştie ce lucruri plăcute auzu¬ 
lui; şi nici nu voi oferi iubitorilor de desfătare, în potire de aur ornate cu 
frumuseţea de ornamente a întorsăturilor de cuvinte, cine ştie ce licoare 
menită să le facă lor plăcere. Nu; ci - după îndemnul înţelepţilor - propun 
să ne depărtăm cu toţii de căile bătute şi chiar să ne abatem de la ele; ba 
chiar vă previn să nu vă înghesuiţi la acel soi de lucruri spre care lumea 
se adună puhoi. 2. Eu în tot cazul am venit cu gîndul de a slăvi înaintea 
voastră faptele împăratului nostru, într-o formă nouă. Fiindcă, cu toată 
mulţimea fără număr a celor ce se sîrguiesc azi în acelaşi scop, îmi pro¬ 
pun să pornesc pe o cale nu tocmai umblată de lume, pe care, de altfel, 
nici nu se cuvine să păşim cu (aşa-zidnd) picioarele neîmbăiate. 

Admiratorii stilului comun brăzdat de întorsături de cuvînt puerile 
se bucură în faţa dovezilor de inspiraţie ieftină şi la îndemîna tuturor; 
să-i lăsăm atunci pe ei să le farmece oamenilor de rînd auzul cu istorisiri 
tot de rînd 286 , cu care să-i poată bucura. Fiindcă iniţiaţii înţelepciunii 
supreme, cunoscătorii ştiinţei atît a celor dumnezeieşti cît şi a celor legate 
de om, care identifică voia 287 Celui Atotputernic cu binele, s-au fixat din 
vreme asupra meritelor plăcute lui Dumnezeu şi asupra faptelor de 
Dumnezeu inspirate ale împăratului nostru, pe care ei le socot mai de 
preţ decît cele numai omeneşti; ei vor îngădui, desigur, celor mai puţin 
dăruiţi să-i laude împăratului calităţile lui mai mărunte. 3. Or, fiind împă¬ 
ratul înzestrat atît cu ştiinţa celor dumnezeieşti cît şi cu a celor privitoare 
la om (cea dintîi ţintind către Dumnezeu; cea de a doua avîndu-1 drept 


286. Textual: «să farmece auzul muritor cu istorisiri muritoare^ 

287. «voia»: .textual, «alegerea», (n. tr.) 

ţintă pe om), să-i lăsăm, atunci, pe cei cu adevărat apţi pentru astfel de 
lucruri să pună în valoare, spre priceperea celor aflaţi în afara incintelor 
sacre, trăsăturile lui omeneşti - care, de altminteri, au însemnătatea lor şi 
care au adus foarte mult bine în viaţa noastră (fiindcă întreaga înzestrare 
a împăratului este frumoasă; doar că ele nu pot fi puse chiar alături de 
trăsăturile lui de-a dreptul divine), 4. iar noi, în schimb, care ne aflăm 
înăuntrul unei asemenea sfinte incinte şi care am pătruns pînă-n adîncu- 
rile ei tainice şi neumblate, să zăvorim auzurilor nesfinţite porţile şi să 
amintim tainicele mistere ale vieţii împăratului înaintea acelor per¬ 
soane care singure au cunoştinţă de ele, care şi-au cufundat urechile în 
apele purificatoare ale credinţei şi care şi-au concentrat toată atenţia 
asupra celor mai înaripate facultăţi ale sufletului omenesc; cu ei, cei care 
umblă înaintea împăratului a toate, săvîrşi-vom noi acest dumnezeiesc 
rit în tăcere, 5. făcînd din inspiratele cuvinte ale înţelepţilor (noştri) - 
pătrunse nu de spiritul propriu divinaţiei (mai bine spus: al freneziei şi al 
pierderii stăpînirii de sine), ci străbătute de lumina dumnezeieştii inspi¬ 
raţii - călăuza noastră întru asemenea tainică lucrare, spre a ne învăţa ce 
trebuie să înţelegem prin a domni; spre a ne vorbi despre împăratul 
suprem, despre dumnezeieştile oşti care-L înconjoară pe împăratul tutu¬ 
ror, despre acea pildă de domnie pe care o avem în faţa ochilor, precum 
şi despre opusul ei, şi despre urmările amîndurora. Călăuzindu-ne după 
inspiratele lor luminări, să începem, deci, acest dumnezeiesc ritual. 

1. 1. Iată-ne, aşadar, în toiul sărbătoririi unui împărat mare. Noi, 
vlăstarele acestei domnii, ne veselim inspirîndu-ne din preceptele acelor 
învăţături înaripate, mai cu seamă că bucuria noastră îl are în frunte şi de 
faţă chiar pe împăratul suprem - prin care cuvinte eu îl am în vedere 
pe Cel cu adevărat mare, adică pe Acela aflat dincolo de toate (şi trag 
nădejde că, împăratul nostru, care stă de faţă cu noi, nu ne va ţine de rău 
pentru aceste vorbe, ci că dimpotrivă se va alătura sfintei noastre cuge¬ 
tări); mă gîndesc, deci, la Cel aflat mai presus de toate, la împăratul 
suprem, la Cel nemăsurat, şezînd pe scaunul de domnie al bolţilor 
cereşti, Care a făcut pămîntul scăunel la picioarele Sale. Nimeni nu-L 
poate închipui într-un fel vrednic de El. De jur-împrejurul Său lumina 
străluceşte ca fulgerul, făcîndu-L - prin puterea 288 străluminărilor ei - de 
nevăzut privirilor noastre, ale tuturor. 

2. în jurul Său dau roată oştile cereşti şi-I stau de strajă Puterile cele 
de sus, mărturisindu-L ca fiind Stăpînul şi Domnul şi împăratul lor. Mul¬ 
ţimile fără sfîrşit ale îngerilor, cetele arhanghelilor şi corurile de sfinte 

288. Textual: «prin ascuţimea» (n. tr.) 

duhuri răsfrîng la rîndul lor lumina ce se revarsă din jurul Său, adăpîn- 
du-se din ea ca dintr-un izvor nesecat. Toate aceste lumini, divinele şi 
duhovniceştile feluri de lumină netrupească ce sălăşluiesc dincolo de 
bolta cerească, înalţă Marelui împărat cele mai sublime şi mai inspirate 
cîntări de slavă. La mijloc a fost întins marele şi albastrul acoperiş al 
cerului, pentru osebirea celor aflaţi în afara sălaşurilor împărăteşti de cei 
aflaţi înăuntrul lor; în jurul său, soarele şi luna şi luminătorii cereşti îşi 
poartă faclele parcă în curtea unui palat, dînd slavă împăratului Celui de 
dincolo de toate, iar la semnul şi la cuvîntul Lui agăţîndu-şi pururea- 
arzîndele torţe în ajutorul celor ce sălăşluiesc în zonele mai umbroase din 
afara cereştii bolţi. 

3. Pe Acest Mare împărat pînă şi mult biruitorul nostru împărat îl 
slăveşte, dîndu-şi seama că Lui îi datorează el de fapt domnia; tot despre 
El mărturisesc şi de Dumnezeu iubitorii noştri cezari - învăţătura de la 
părintele lor luînd-o, că este izvorul a tot binele; iar grosul armatei, ome¬ 
nirea de la ţară şi de prin oraşe, precum şi înalţii demnitari din provincii, 
în adunările lor Lui I se închină, luînd în aceasta învăţătură de la Mântui¬ 
torul, Cel mai mare dintre dascăli. 

De fapt, toată suflarea omenească (feluritele popoare şi neamuri şi 
limbi, care altminteri sînt însufleţite de mentalităţi atît de deosebite), 
toate - şi oficial şi în particular - nu izbutesc să se potrivească unele cu 
altele dedt în această singură situaţie, anume atunci cînd în gîndurile lor 
de la sine - izvorîtoare şi spontane şi în liberele lor deducţii, îl invocă pe 
Unul şi Singurul Dumnezeu. 

4. Fiindcă, oare, nu este adevărat că întreaga stihie a pămîntului pe 
El îl recunoaşte drept stăpîn atunci cînd, prin roadele şi prin vieţuitoarele 
pe care le poartă şi le aduce la lumină, îşi mărturiseşte ascultarea în faţa 
voii Celui Atotputernic? Şi bogat curgătoarele ape ale rîurilor, ca şi susu¬ 
rul nesfîrşit, venit din adîncuri, al izvoarelor, îl vădesc pe Cel ce este 
cauza unei asemenea minunăţii. Tot pe El îl arată şi adîncul ţinut în chin¬ 
gile din străfunduri ale mării, ca şi zbuciumul valurilor, atunci cînd se 
înalţă spre cer, umplînd pămîntul de groază, ca apoi - apropiindu-se de 
ţărm - potolite de ordinea dumnezeieştii legi, să se chincească! Tot pe El 
şi stăpînita şiroire a ploii de iarnă, bubuitul tunetului şi scînteierile fulge¬ 
relor, joaca mereu înnoită a vîntului, goana norilor în înaltul văzduhului; 
tot pe El îl mărturisesc, pentru toţi cei ce nu sînt în stare să-L vadă cu 
înşişi ochii lor. 

5. Soarele, atotstrălucitorul, care străbate prin vremi, numai pe El îl 
ştie de stăpîn, şi, plecat în faţa voii Lui, nu se încumetă să se abată din 
cale. Luna - cu lumina ei mai palidă dedt a soarelui - supusă rinduielilor 
lui Dumnezeu, în unele răspasuri se împuţinează, eu upoi să crească iar lu 

loc. Cerul în frumuseţea sa, scînteind din noianul său de stele (care-1 stră¬ 
bat în pilcuri 289 şi în bună rînduială, pe acelaşi neabătut drum), dă şi el de 
ştire despre dăruitorul a toată lumina. Aşadar, toţi luminătorii cereşti, la 
semnul şi la cuvîntul Lui se supun împreună aceleiaşi armonii, gonind 
de-a lungul imenselor lor cruguri pe pista din înaltul văzduhului. Alter¬ 
nanţa zilei cu noaptea, scurgerea timpului şi schimbările anotimpurilor, 
ritmurile şi rinduiala întregului univers aduc laudă nemărginit-feluritei 
înţelepciuni a nemăsuratei Lui puteri. 

Tot Lui îi răspund cu necesara şi cuvenita dumnezeiască cunoaştere 
nevăzutele Puteri care îşi deapănă zborul prin cuprinsul văzduhului, 
întregul univers şi în asamblu, tot Lui - acestui Mare împărat - îi înalţă 
laudă; tot Lui şi cerurile cerurilor şi crugurile bolţilor celor de sus; oştirile 
îngerilor laudă îi înalţă dntîndu-i cântări de netălmăcit; duhurile zămis¬ 
lite de duhovniceasca-I lumină îşi binecuvintează şi ele, întru dumne¬ 
zeiască cunoaştere, Zămislitorul; pe El îl arată singur mare domn şi stă- 
pîn pînă-n vecii cei fără de timp, anteriori cerului pe care-1 vedem cu 
ochii, anteriori zidirii lumii, şi infinitele vecii anterioare apariţiei întregii 
lumi văzute. 

6. Cel care El însuşi este mai presus de toate, anterior şi ulterior 
tuturora, aşadar Cuvîntul Său preexistînd ca Unul Născut, suprem arhie¬ 
reu al lui Dumnezeu Celui însuşi suprem, Cel mai vîrstnic decît timpul şi 
decât toţi vecii - întîiul şi singurul închinat măririi Tatălui, întru mila Sa 
mijloceşte spre mîntuirea tuturor, slăvindu-Se în fruntea stăpînirii a 
toate şi încununîndu-Se ca un al doilea întru (lăuntrica) împărăţie a Tată¬ 
lui; findcă El este tocmai lumina cea mai presus de toate, cea care se 
mişcă în jurul Tatălui, făcând în acelaşi timp şi legătura şi hotarul între 
substanţa fiinţelor create şi esenţa 290 cea fără început şi necreată. Fiindcă 
El este chiar lumina care se revarsă de sus, din dumnezeirea cea veşnică 
şi fără început, îmbăind în înţelepţească (şi mai strălucitoare decât soa¬ 
rele) străluminare tărâmul cel mai presus de cer, precum şi toate cele 
cereşti. Putem spune despre El că este cârmuitorul acestei lumi întregi - 
El, Cuvîntul lui Dumnezeu, Cel care dăinuieşte totodată şi mai presus de 
toate şi întru toate şi în toate cele văzute şi nevăzute; El, Cel de la Care (şi 
prin Care) icoana împărăţiei celei de sus avînd-o, de Dumnezeu iubitul 
nostru împărat îşi dă silinţa să ţină bine cârma întregii noastre vieţi 
pâmînteşti, după pilda Atotputernicului. 

2. 1. Cuvîntul cel Unul-Născut al lui Dumnezeu împărăţeşte din vecii 
cei fără început şi pînă-n vecii fără de sfîrşit împreună cu Tatăl Său. Tot 
aşa, iubitul Său (împărat al nostru), călăuzit de împărăteasca binecuvîn- 

tare 291 pe care o primeşte de sus, şi întărit de divina sa învestitură, dom¬ 
neşte şi el aici pe pămînt de foarte îndelungată vreme. 2. Mântuitorul a 
toate face ca toate - cerul întreg şi lumea, precum şi împărăţia de sus - să 
ajungă vrednice de Tatăl Său; la fel şi iubitul Său, adunîndu-şi supuşii de 
aid, de pe pămînt, în jurul Cuvîntului Celui Unul-Născut şi aducător de 
mîntuire, îi pregăteşte împărăţiei Aceluia. 3. Pe de altă parte, Mîntuitorul 
nostru, al tuturor, ca un păstor bun ce este, ţine prin nevăzuta şi dumne- 
zeiasca-I putere duhurile ce s-au lepădat de El (şi care au obiceiul să se 
poarte prin aer şi să se năpustească în sufletele oamenilor) ca pe nişte 
sălbăticiuni, dt mai departe de turma Sa. Dar tot aşa şi iubitul Său, dăruit 
de El, de sus, cu atîtea triumfuri asupra vrăjmaşilor, îi cuminţeşte pe duş¬ 
manii declaraţi ai adevărului, pe calea războiului! 4. Sau iar - aşa după 
cum Cuvîntul (deşi anterior universului şi în acelaşi timp mîntuitor a 
toate) împărtăşeşte cetaşilor Săi seminţele cunoaşterii şi ale mîntuirii, 
luminîndu-i şi fădndu-i vrednici a afla împărăţia Tatălui - ei, bine, tot aşa 
şi iubitul Său, ca un adevărat tălmaci al Cuvîntului lui Dumnezeu, 
cheamă după sine întreg neamul omenesc la cunoaşterea Atotputernicu¬ 
lui, strigînd cu glas tare ca să fie auzit de întreg pămîntul şi dînd de veste 
normele noii credinţe! 5. Şi, după cum deschide Mîntuitorul a toate 
cereştile porţi ale împărăţiei Tatălui înaintea călătorilor plecaţi din lumea 
noastră într-acolo, la fel şi cu acesta, după ce (din zelul său faţă de Cel 
Atotputernic) a curăţat pămînteasca lui împărăţie de toată murdăria 
smintelilor necredincioşilor (în nemijlocita-i purtare de grijă faţă de 
întreaga turmă a supuşilor), a chemat cetele sfinţilor şi curioşilor în 
palatul său! 

Dintre toţi împăraţii Romei, el singur a fost învrednicit de Dumne¬ 
zeu, împăratul a toate, cu o domnie care să fi ţinut treizeci de ani. Dar nu 
face aidoma înaintaşilor săi, adică să închine (această sărbătoare) duhuri¬ 
lor htonice sau cine ştie căror demoni chemaţi să se arate sub chipuri care 
să smintească lumea - unor amăgiri, deci, unor prostii puse la cale de 
nişte oameni fără Dumnezeu; ci o închină Celui Care l-a înconjurat de 
glorie, ca o recunoaştere a facerilor de bine cărora el le-a fost ţinta, totuşi 
fără a spurca palatul cu sîngele prelins (al jertfelor) - aşa cum se făcea 
odinioară - şi fără a-şi mai face grijă să înduplece puterile htonice prin 
fum, prin foc şi prin arderi de tot, ci aducîndu-I însuşi împăratului a 
toate, în chip de jertfă bineplăcută şi bineprimită, chiar împărăteasca sa 
fiinţă, precum şi cugetul său atît de înalt ţintind către Dumnezeu! Fiindcă 
Acesta nu-şi află placul decît în felul de jertfă pe care împăratul nostru s-a 
deprins să o aducă în gîndurile şi în mintea lui ajunsă fără pată, departe 
de ruguri şi de vărsările de sînge, Stăpîn pe credinţa Sa în ascunsul miş- 

cârilor neînşelătoare ale sufletului, el a adus prin puterea gîndirii sale o 
contribuţie însemnată în teologie, sîrguindu-se ca în calitatea sa de împă¬ 
rat să oglindească dt mai mult iubirea de oameni a lui Dumnezeu, 
dăruindu-se Lui pe de-a-ntregul şi adudndu-I-se în chip de pîrgă a lumii 
ce i-a fost încredinţată, chiar pe sine. 

Dar această supremă jertfă împăratul o aduce în folosul nostru al 
tuturor; şi, ca un bun păstor ce este, aşa aduce el ...«minunate hecatombe 
de mieluşei întîi-născuţi...» adică purtînd după sine spre cunoaşterea şi 
cinstirea Lui, sufletele duhovniceştii sale turme. 

3. 1. De o astfel de jertfă Se bucură Dumnezeu şi-i bineprimeşte cu 
drag darul, sporindu-i (la vederea unei atît de însemnate şi minunate 
jertfiri) sporindu-i spun, hierofantului nostru - cu mirare - domnia cu 
încă foarte mulţi ani. în chip de răspuns la un asemenea sacrificiu, El îşi 
înteţeşte facerile de bine, îngăduindu-i acestuia să-şi sărbătorească dom¬ 
nia prin fel de fel de serbări plăcute, şi, la fiecare zece ani, să împărtă¬ 
şească unuia din fiii lui cele ale domniei, ca pentru a prelungi dt mai mult 
înflorirea plantei ajunse la ceasul împlinirii. 

2. Dintre fii, cel care poartă acelaşi nume cu părintele său a fost pri¬ 
mit de el să-i împărtăşească domnia la capătul celor dintîi zece ani; urmă¬ 
torul în vîrstă, după încă zece ani; iar cel de al treilea tot aşa, adică după 
alţi zece ani şi cu prilejul sărbătorii de acum. Cum cea de a patra decadă a 
şi început - iar timpul nu încetează să se depene - suindu-şi neamul la 
domnie, împăratul se arată pregătit să înmulţească strălucirea acestui 
tron, numind dte un nou cezar; în felul acesta ajunge el să-şi împlinească 
proorocia rostită dndva, de mult, de dumnezeieştii prooroci, atund dnd 
strigau: «Primi-vor sfinţii Celui Prea înalt împărăţia» 

3. De unde se vede că însuşi Dumnezeu, împăratul a toate, îl 
dăruieşte pe preacucemicul împărat, înmulţindu-i atît anii dt şi copiii, şi 
fădnd stâpînirea lui peste popoarele pămîntului înfloritoare şi tînără, ca 
şi cum abia de curînd ar fi prins rădădnă. Tot Dumnezeu i-a înlesnit şi 
această sărbătorire, dîndu-i biruinţa peste toţi vrăjmaşii şi potrivnicii şi 
fădnd din el o pildă de cucernicie adevărată pentru omenirea întreagă. 4. 

Iar el - împăratul - străluceşte ca soarele, răspîndindu-şi razele de 
lumină prin lumina cezarilor pînă-n cele mai depărtate locuri cunoscute 
lumii. Nouă, celor de la răsărit, ne-a desemnat o odraslă demnă de un 
asemenea părinte; altora, pe al doilea fiu; iar pe celălalt l-a sortit altora - 
ca pe nişte luminători, ori ca nişte facle răspîndind propria lui lumină. 
Constantin a înhămat cu mîna lui - prinzîndu-i cu aceleaşi hăţuri şi dîn- 
du-le să tragă telega împărăţiei - pe cei patru şi atît de avîntaţi cezari ca 
lot atîţia mînji, strunindu-i prin aceste divine hăţuri ale bunei înţelegeri şi 
armoniei; aşa, din înaltul său, străbate el toată faţa lumii, fiind prezent 
pretutindeni şi nelăsînd să-i scape nimic. 

5. Dar încă ceva! Binecuvîntat cum este el a reflecta imaginea împă¬ 
răţiei cereşti, împăratul, cu privirile aţintite sus spre această imagine 
arhetipală, îi călăuzeşte pe cei de aici, jos, prinzînd tot mai puternică 
rădăcină în exercitarea învestiturii sale monarhice (cu care împăratul 
suprem a dăruit aici, pe pămînt, numai neamul omenesc), a cărei lege 
hotărăşte stăpînirea unuia singur asupra tuturor. 6. Or, forma monarhică 
întrece toate celelalte constituţii şi moduri de guvernare: bunăoară 
poliarhia, rezultînd din egalitatea în drepturi, capătă pînă la urmă chipul 
anarhiei şi al răsturnării de valori 292 . Iată de ce avem şi un singur Dumne¬ 
zeu, iar nu doi, nici trei şi nici mai mulţi, mai ales că (mărturisirea) mai 
multor divinităţi echivalează în mod cert cu a nu recunoaşte pe niciuna. 
Nu este dedt un singur împărat, iar Cuvîntul şi împărăteasca-I Lege, 
tot Unul sînt - Lege nerostită în cuvinte articulate sau supusă stricăciuni¬ 
lor timpului în cărţi sau pe table, ci Cuvîntul cel viu şi însuşi Dumnezeu, 
Cela ce le pregăteşte tuturor supuşilor Săi, care I-au urmat în timp, 
împărăţia Tatălui. 7. Pe El îl înconjoară oştile cereşti: miliardele de îngeri 
împlinitori ai voii lui Dumnezeu, puzderia cetelor mai presus de lume, 
apoi duhurile nevăzute din cer care asigură buna rînduială a universului; 
pe ele, pe toate, Cuvîntul-împărat le diriguieşte ca un fel de guvernator al 
împăratului suprem. Pe El L-au denumit cu toată hotărîrea cuvîntătorii 
de Dumnezeu în revelaţiile lor: şi Căpetenie a căpeteniilor, şi Mare 
Arhiereu, şi Prooroc al Tatălui, şi înger al sfatului celui mare, şi Lumină a 
strălucirii Tatălui, şi Fiu Unul-Născut, şi cu nenumărate alte nume; dar 
Părintele Lui L-a făcut să fie cuvînt viu şi lege şi înţelepciune şi plinătate 
a tot binele, şi aşa L-a dăruit tuturor supuşilor împărăţiei Sale în chipul 
unui dar purtător al celor mai înalte binecuvîntări. Iar El, Care în toate 
răzbate şi Se poartă pretutindeni, El Care tuturor îmbelşugat le împarte 
darurile Tatălui, le-a oferit şi creaturilor Sale cuvîntătoare de pe Pămînt 
un chip al învestiturii Sale împărăteşti atunci dnd a înzestrat sufletul 
omului - suflet făcut după imaginea Sa - cu nişte îngăduinţe de-a dreptul 
dumnezeieşti, 293 care fac ca omul să se poată bucura şi de celelalte virtuţi 
ce şiroiesc din acelaşi dumnezeiesc izvor. Iar înţelept nu este decît numai 
Acela Care singur este şi Dumnezeu. El singur este bun prin însăşi esenţa 
Sa, numai El e adevărata putere şi izvorul adevăratei dreptăţi; El, Tatăl 
Cuvîntului şi al înţelepciunii, izvorul luminii şi al vieţii, iconomul adevă¬ 
rului şi al virtuţii, diriguitorul însuşi al împărăţiei Sale şi a toată cîrmui- 
rea şi învestitura 294 . 

292. Sau «al războiului civil", cum a mai fost tradus az&oiţ: traducere mai aproape de 
literă, dar mai departe de trama ideilor textului: război civil a fost la Roma şi în timpul 
republicii, şi după întronarea conducerii monarhice (n. tr.) 

293. OrixaTţ ftvjv&pr.m rî|v |...| dvOpdmou 4iuxh v xataxo<ipf|<ia<; •în/.estiind sufletul (...) 
omului eu puteri dumnezeieşti (n. tr.) 

2114, Cu înţelesul de •■le^ilimn exrrrilnre u puterii , i'I.huipIii (ii Ii ) 

4. 1. Ne putem însă întreba: de unde ştim noi oamenii asemenea 
lucruri? De unde îndrăzneala asta a limbii mele - care nu e decît carne - 
de a da glas unor idei atît de străine acestei cămi şi trupului? Cine L-a 
putut zări pe împăratul cel nevăzut, ca să poată vedea la El astfel de 
puteri? - Prin simţuri noi luăm contact cu realităţile din aceeaşi familie cu 
trupul şi percepem relaţiile dintre ele; în schimb nimeni nu a cutezat 
vreodată să se laude că ar fi văzut cu ochii săi această împărăţie nevăzută 
şi atît de deosebită de tot (ce ştim)! Nici un muritor n-a cuprins vreodată 
frumuseţea adevăratei înţelepciuni! Cine - ajutîndu-se de puterea sim¬ 
ţurilor - a contemplat chipul dreptăţii? De unde s-au cuibărit în mintea 
omului conceptele de «autoritate legitimă» şi de «învestitură împără¬ 
tească»? De unde i-a putut veni unei fiinţe lucrate din carne şi din sînge 
ideea puterii monarhice? Cine a răspîndit pe pămînt asemenea idei (care 
nu au în ele ceva vizibil şi formal) - sau şi (conceptul unei) fiinţe netru¬ 
peşti, nedefinite prin formă? 2. Ei bine, pentru asemenea lucruri nu era 
posibil decît un singur mijlocitor: Cuvîntul lui Dumnezeu, Cel prezent 
în toate 288 , principiul facultăţii cuvîntătoare şi înţelegătoare a omului, 
Care, singur nedespărţit fiind de dumnezeirea Tatălui, împrăştie peste 
odraslele Sale revărsările de daruri ale Tatălui. De aici, această facultate 
firească de a gîndi, care este aceeaşi şi la gred şi la barbari; de aid, conceptele 
de raţiune şi de înţelepdune, seminţele cumpătării şi ale dreptăţii; de aid, 
înjghebarea meşteşugurilor; de aid şi ştiinţa deprinderii virtuţii, dulcele 
nume al înţelepdunii şi nobila pasiune pentru filosofie; de aid, putinţa de a 
cunoaşte tot ce e bine şi tot ce e frumos; de aid chiar şi (lăuntrica) reprezen¬ 
tare a lui Dumnezeu şi posibilitatea unei vieţi vrednice slujirii Lui cu cre¬ 
dinţă; de aid şi împărăteasca învestitură 296 a omului şi neduşmănoasa Lui 
stăpînire a tot ce este pe pămînt. Fiindcă atund dnd Cuvîntul - Părintele 
fiinţelor cuvîntătoare - a aşezat în sufletul omului amprenta (alcătuirii lui) 
după chipul şi după asemănarea lui Dumnezeu, prin asta el a şi făcut ca 
fiinţa aceasta să capete stare împărătească; iar dnd, de pe întreg pămîn- 
tul, numai pe el l-a ales ca să-l înveţe a împărăţi şi a se supune (precum şi 
pentru a intui sau chiar a căpăta învăţătura a ceea poate însemna făgă¬ 
duita nădejde a împărăţiei cereşti), ei bine, atunci înseamnă că Părintele 
nu va şovăi să Se şi facă El însuşi cunoscut fiilor săi muritori, ci că va 
culege roadele semănăturii Sale şi că, odată cu înnoirea binecuvîntării 
pogorîte de sus peste ei, El le-a adus tuturor buna veste a împărtăşirii 
împărăţiei cereşti. Că-i cheamă şi că-i îndeamnă să se arate pregătiţi 
pentru urcuş, îmbrădnd veşmîntul potrivit acestei chemări. Cu o putere 
cu neputinţă de arătat prin vorbe, El a umplut de această chemare tot 


295. r> Aiâ rt&vruv f)x<ov - «Principiul»: textual, «părintele» (n. tr.) 
29(1. Aici ioxik «capacitate» (n. tr.) 

(pămîntul nostru) scăldat de lumina soarelui şi a dat pămînteştii împărăţii 
drept model pe cea cerească, îndemnînd neamul omenesc întreg să rîv- 
nească la ea ca spre cea mai sublimă dintre nădejdi 297 . 

5. 1. Or, se poate spune că de Dumnezeu iubitul împărat s-a şi 
împărtăşit din acestea, fiind el înzestrat de Dumnezeu cu asemenea 
fireşti calităţi şi, pe deasupra, lăsîndu-şi sufletul pătruns de revărsarea 
darurilor pogorîte asupra lui de acolo, de sus! Ajuns fiinţă desăvîrşit 
raţională prin lucrarea Cuvîntului, Care este raţiunea însăşi; ajuns înţe¬ 
lept prin împărtăşirea din izvorul înţelepciunii; ajuns bun şi drept prin 
împărtăşirea binelui şi a dreptăţii; ajuns şi cumpătat aşa cum numai cum¬ 
pătarea poate fi, el îşi adună vitejia din puterea (trimisă lui )de sus. 2. 
Adevărul este că împăratul nostru şi-a potrivit sufletul acestor virtuţi 
suverane luîndu-se după modelul acelei împărăţii din altă lume. Or, cine 
nu s-a împărtăşit din ele şi se leapădă de împăratul a toate; cine nu-L 
cunoaşte pe Tatăl cel mai presus de ceruri al sufletelor noastre şi nici nu 
şi-a pus podoabele potrivite [înfăţişării înaintea] unui împărat; cine se 
lasă stăpînit de urît 298 şi de josnicie; cine se leapădă de regescul har al 
blîndeţii, luînd chipul mîniei şi parcă prefăcîndu-se într-o fiară; cine în 
locul unei purtări îngăduitoare se lasă pătruns de otrava greu-ameninţă- 
toare a răutăţii; cine în loc să-şi ascută chibzuinţă, se sminteşte; cine se 
leapădă şi de raţiune şi de înţelepciune, lăsîndu-se în voia nesocotinţei 
(cea mai cumplită pornire a sufletului, care, în străpezeala ei, scaldă cele 
mai îngrozitoare vlăstare: desfrîul, rapacitatea, crima, sacrilegiul, nereli- 
giozitatea); aşadar, cine ajunge sub stăpînirea lor, chiar dacă puterea 
uzurpată de el îl va face pentru o vreme să pară că domneşte, în realitate 
nu poartă cu adevărat titlul de împărat. 3. Am să şi întreb: cum ar putea el 
să se arate vrednic a prelua aparenţa autorităţii monarhice, el - adică 
omul - al cărui suflet a ajuns să găzduiască chipurile amăgitoare ale unei 
liote de diavoli? Cum îşi va exercita puterea în chip de stăpîn absolut unul 
care şi-a agonisit un roi de stăpîni plini de cruzime şi care a ajuns robul 
plăcerilor rele, un afemeiat împătimit, rob al câştigului pe căi de necinste, 
irascibil şi rob al izbucnirilor de mînie, robul fricii şi al spaimelor, rob al 
diavolilor setoşi de sînge şi al duhurilor ucigătoare de suflet? 

4. De aceea spun eu că , în temeiul adevărului însuşi, numai împă¬ 
ratul acesta iubit de Dumnezeu, de împăratul suprem, poate fi declarat 
împărat al nostru; el singur a ajuns cu adevărat liber (şi nu spun bine, ci 
mai curînd stăpîn peste sine), mai presus de dorinţa de îmbogăţire şi de 
pofta de femei, biruitor peste plăceri - chiar şi peste cele fireşti. A ajuns 
să poată stăpîni peste izbucnirile de mînie şi peste furie, să le stăpînească, 


297. Textual: «-propunînd acest lucru în chip de vesto-bunfi» (n. tr.) 

298. Cu înţelesul de -dezordine», "haos- (n. tr.) 

iar nu să fie stăpînit de ele! Ei da, unul ca el este un adevărat împărat, şi 
merită titlul de «biruitor» pe care-1 poartă, fiindcă el s-a arătat biruitor 
peste patimile de care sînt stăpîniţi oamenii; fiindcă el s-a străduit să 
întruchipeze aici forma aceea arhetipală a împăratului suprem, şi fiindcă 
(prin reflectarea în oglinda minţii sale a luminii virtuţilor decurgînd din 
această arhetipală formă) el s-a transfigurat, atingînd astfel măsura înţe¬ 
lepciunii 2 " 0 , a bunătăţii, a dreptăţii, a vitejiei, a cucerniciei şi a iubirii de 
Dumnezeu. Ajuns la cunoaşterea de sine însuşi, se poate cu adevărat 
spune că numai el, împăratul acesta al nostru, a ajuns să fie şi un filosof, 
căruia, în plus, i s-a dat şi înţelegerea tuturor binecuvîntărilor pe care 
avea să le primească el din afara fiinţei sale - mai bine spus: din cer. El 
s-u priceput să pună în valoare venerabilul titlu decurgînd din monarhica 
su învestitură, prin admirabila robă pe care o poartă, fiind de alt¬ 
fel, şi singura persoană ce r şi îngăduie să îmbrace pe drept împără¬ 
teasca mantie. 

5. împăratul acesta invocă, noapte după noapte şi zi după zi, pe Tatăl 
Cel mai presus de ceruri; îl cheamă în rugăciunile sale; el nu tînjeşte după 
altceva decât după împărăţia cea de sus. Fiindcă el ştie prea bine că pre¬ 
zentul (fiinţele dimpreună cu toate cele trecătoare ale vieţii, care parcă 
ar curge, aidoma unui fluviu, ca pînă la urmă să piară) nu se poate 
măsura în vreun fel cu Dumnezeu, împăratul suprem; de aceea şi înse¬ 
tează el după împărăţia aceea nepieritoare şi netrupească a lui Dumne¬ 
zeu, rugîndu-se să poată avea parte de ea, înălţîndu-şi mintea - prin 
măreţia cugetării - pînă dincolo de bolta cerului şi lăsîndu-se pătruns 
pînâ-n adîncul inimii de negrăita sete după luminile întrezărite acolo, 
prin comparaţie cu care măririle acestei lumi nu par a fi dedt întuneric. în 
faptul de a domni peste oameni el vede doar un fel de autoritate măruntă 
şi foarte trecătoare, exercitîndu-se într-o viaţă şi ea supusă morţii, efe¬ 
meră; o autoritate nu foarte substanţial diferită de cea a păcurarilor, a 
miorarilor sau a ciurdarilor, dar pe care în schimb el o socoate mult mai 
anevoie de adus la faptă decît a acelora - şi încă peste nişte fiinţe cu mult 
mai îndărătnice. Lui - în temeiul caracterului său greu de clintit precum şi 
a educaţiei sale alese - uralele mulţimii şi vorbele măgulitoare mai 
degrabă îi sînt povară, decît plăcere. 

6. Să nu se creadă totuşi că privirea proteguitorului său anturaj, a 
oştilor sale fără număr, a puzderiei de infanterişti şi de pedestraşi şi de 
călări dăruiţi lui cu trup şi suflet, produce asupra lui o impresie mai mare. 
Nu! nici măcar faptul de a le putea porunci acestora nu-1 ameţeşte, căci 
Constantin nu uită în nici o clipă să-şi adune gîndurile în sine însuşi şi, 
astfel, să descopere neîncetat în el aceeaşi natură comună nouă, tuturor 


29i). Referite la înţelepciunea practică, la cumpătare sau chibzuinţă (n. tr.) 

oamenilor. Un zîmbet se abate peste buzele lui atunci dnd constată 
impresia produsă asupra mulţimii (impresie de copii la vederea cine ştie 
cărei ciudăţenii) de mantia lui înflorată, ţesută cu fir de aur, de purpura 
imperială, de însăşi cununa ce o poartă. Cu desăvîrşire străin de aseme¬ 
nea simţăminte, de vreme ce a gustat din dumnezeiasca cunoaştere, 
el şi-a îmbrăcat sufletul cu podoabele cumpătării şi dreptăţii şi cucerniciei 
şi ale celorlalte virtuţi; podoabe într-adevăr împărăteşti de astă-dată . 

7. Mai mult dedt atît. Lucrurile acelea atât de rîvnite de lume - vreau 
să spun: aurul şi argintul şi pietrele (preţioase), a căror frumuseţe pe noi 
ne uimeşte - el nu le ţine drept mai mult dedt nişte pietre de rînd, sau 
dedt o materie oarecare, fără valoare (adică tocmai ce şi sînt ele, în reali¬ 
tate), de nid un ajutor în lupta noastră cu năvala răului. într-adevăr, ne 
pot ele vindeca de boală? Ne pot ele ajuta în vreun fel să scăpăm de 
moarte? Or, conştient de toate acestea, Constantin nu şovăie să se folo¬ 
sească de ele (dar cu bună ştiinţă! - şi numai atît dt să le facă supuşi¬ 
lor săi plăcere prin demnitatea întruchipată), fără însă a se lăsa amăgit; 
ba, dimpotrivă, îngăduindu-şi să zîmbească la priveliştea celor care, în 
imaturitatea lor lăuntrică, se lasă impresionaţi de ele! Şi tot aşa se mai 
reţine el şi de la zaiafet şi beţie, precum şi de la excesivul rafinament al 
mîncărurilor făcute pe gustul mîncăilor (care mîncăruri - îşi dă el seama - 
fie ele potrivite cine ştie cui, în tot cazul lui nu-i sînt potrivite, mai ales că 
ele fac omului mult rău, înceţoşîndu-i facultatea contemplativă a sufletu¬ 
lui). 8. Pentru toate aceste motive, împăratul - îndrumat dumnezeieşte şi 
învăţat cum este cu înălţimile cugetului - nu conteneşte a urmări realită¬ 
ţile care transced cele ale vieţii, pe cerescul Tată invodndu-L şi de împă¬ 
răţia Lui însetîndu-se, pe toate întru credinţă săvîrşindu-le, iar supuşilor 
săi - luînd chip de bun dascăl - împărtăşindu-le dumnezeiasca ştiinţă a 
cunoaşterii împăratului suprem. 

6. 1. Or, Dumnezeu - Care cere de la noi zălogul reciprocităţii - iată 
că-1 dăruieşte acum cu cununile sărbătoririi de treized de ani, alcătuite 
din perioade pline de propăşire; iar nouă, tuturor, ne dă îngăduinţa de a-1 
prăznui pretutindeni cu serbări - dar ce spun eu «pretutindeni»? Fiindcă 
întreg universul ia parte la ele. 2. Şi în timp ce noi, aici, pe pămînt, ne 
veselim de o asemenea înflorire a cunoaşterii lui Dumnezeu, eu nu cred 
că vom greşi închipuindu-ne cum crugurile făpturilor celor din cer, sub 
imboldul propriei lor naturi, se alătură bucuriei noastre, a celor de pe 
pămînt; mai mult chiar, că însuşi împăratul Cela ce peste toate împără¬ 
teşte Se bucură, ca un părinte bun ce este, de sfînta putere de cinstire a 
bunilor Săi fii, precum şi că mai cu osebire pentru asta l-a învrednicit El 
pe călăuzitorul nostru, pe acela căruia-i datorăm noi propăşirea noastră, 
de onorurile sărbătorii de astăzi, încărcate de ani! Căreia trei decade' de 

domnie neajungîndu-i, a hotărît El să o viitorească pînă dt mai departe, 
întru vede. 

3. Or, veda este pe deplin imuabilă, lipsită de sfîrşit; nid originea 
ei, nici circumscrierea, nu sînt accesibile minţii omeneşti, cel puţin pe cale 
firească. Ea nu e înzestrată, să zicem, cu un centru de la care pornim să o 
putem cuprinde, şi nu îngăduie nici măcar sesizarea a ceea ce numim noi 
«prezentul^ - cu atît mai puţin viitorul sau trecutul concepte 
temporale 300 , fiindcă ce a fost nu mai are, propriu-zis, existenţă; viitorul, 
pe de altă parte, nu o are încă, iar prezentul s-a şi dus pe aripile gîndului, 
odată cu vorba, mai iute chiar decît îi rostim noi numele. El nu are o anu¬ 
mită stare, ca noi să-l putem cuprinde în vreun fel; sîntem nevoiţi fie să 
privim înainte, în viitor, fie să-l vedem în trecut; fiindcă, repet, prezen¬ 
tul alunecă pe lîngă noi, cu neputinţă de prins, odată cu însuşi gîndul. Or, 
vecia (înţeleasă în maxima ei extindere), nu se lasă cu nici un chip 
cuprinsă de gîndul omului, ci dimpotrivă se sustrage oricărei încercări a 
lui de a o stăpîni. 4. în schimb, ea nu se dă în lături să se mărturisească 
împăratului său, pe Care-L poartă pe umeri, mîndrindu-se cu zestrea 
primită de la El. Iar El, Cel de deasupra ei, condudndu-i carul, nu o ţine - 
după cuvîntul poetului - prinsă cu împletitura unor hăţuri de aur, ci o stă- 
pîneşte - precum prin nişte hăţuri - cu legăturile nepătrunsei sale înţe¬ 
lepciuni, hotărîndu-i minunata întocmire a lunilor şi a anotimpurilor, a 
epocilor,a anilor, precum şi alternanţa zilei cu noaptea, şi ţinînd-o în 
legăturile unor determinări şi unor măsuri foarte felurite. Fiindcă vecia 
este în ea însăşi în continuă extindere spre infinit, acceptîndu-şi numele 
cu înţelesul unui prezent perpetuu 301 şi identic cu sine (chiar dacă o consi¬ 
derăm în componentele ei; dar ea, de fapt, nu are nici un fel de compo¬ 
nente, nimic care să o facă în vreun fel divizibilă); un prezent depănîn- 
du-se continuu şi la nesfîrşit. Şi iată-L, totuşi, pe Dumnezeu stabilind pe 
parcursul lui anumite intervale; iată-L parcă însemnînd din loc în loc 
mereu dte un punct pe linia aceasta dreaptă ce parcă fuge ca să se piardă 
în infinit! 30115 Ea rămîne unitară, asimilabilă însăşi ideii de unitate; şi iat-o 
totuşi prinsă-n chingile a tot soiul de cifre şi prefăcută de El, din ceva lip¬ 
sit de chip 302 (şi din diversitatea inclusă în ea), într-o realitate cu multe 
chipuri. 

5. Mai întîi şi înainte de orice El a strecurat în ea o materie fără 
formă, un fel de substanţă a-toate-cuprinzătoare. în al doilea rînd a 

300. aluv - «vecia», fiind un concept supratemporal. în textul prezent, el pare să 
implice în mod expres durata, ceea ce nu contravine ideii de bază a termenului grecesc, ci 
doar îl particularizează (n. tr.) 

301. Eusebiu propune aici etimologia afcbv din aeî â>v, «perpetuu-fiitor». De notat 
absenţu din discuţie a termenului xpăvoţ, specializat pentru noţiunea de timp (n. tr.) 

301 b. Imagine remarcabilă a conceptului de durată devenit timp. 

302. Sau «informai» (n. tr.) 

înzestrat această materie cu o anume calitate, actualizînd în ea, prin 
puterea însăşi a doimii, forma - din informai prin puterea triadei, El 
i-a dat cele trei dimensiuni - lăţimea, lungimea şi înălţimea - şi, din îmbi¬ 
narea materiei cu forma, a întocmit un soi de trup. Mai apoi, prin dedu¬ 
blarea doimii, a conceput tetrada stihiilor (pămîntul, apa, aerul, focul), 
hotărînd astfel în temeiul stării lor pururea izvorîtoare rînduiala univer¬ 
sului întreg. Or, noi ştim că decada îşi are rădăcina în tetradă: unul, doi, 
trei, patru, dau naştere numărului zece. Zecele înmulţit cu trei determină 
componenţa unei luni; iar douăsprezece repetări ale lunii alcătuiesc un 
ciclu solar. Aşa, deci, iau naştere anii şi anotimpurile, făcînd ca vecia cea 
fără chip şi înfăţişare să capete totuşi o anumită formă, ca toate lucrurile 
care gonesc prin ea, croindu-şi un drum în viaţă, să-şi afle locul şi să se 
poată desfăta ca la privirea unei picturi pline de culoare şi prospeţime. 6. 
La fel cum - pentru cei care vor să-şi dispute premiile la alergare - se 
înseamnă pe stadioane anumite distanţe, şi tot după cum parcursul aler¬ 
gătorilor care au de străbătut distanţe mari este însemnat cu unele 
puncte de odihnă şi cu felurite marcaje - ca nimeni să nu deznădăjduiască 
şi să nu slăbească ritmul - tot aşa îmboldeşte şi urneşte împăratul a toate 
şi vecia în întregul ei, prin legile 303 înţelepciunii, cuprinzînd-o şi mînînd-o 
în chipurile cele mai neaşteptate, aşa cum socoate El că este bine. 

Dar atunci înseamnă că tot El (care a ştiut să aşeze peste vecia iniţial 
nedeterminată veşmîntul acesta plin de culoare şi mereu înfloritor) este 
şi Acela care a făcut ca soarele să-şi reverse strălucirea în zi şi ca noaptea 
să se mohorască la culoare, prinzînd în ţesătura ei scînteierile aurii, ca de 
lampion, ale stelelor, aprinzînd lumina vie a Luceafărului, atît de diferi¬ 
tele faze ale lunii şi sclipitoarele oşti ale aştrilor, şi aşezînd pe creştetul 
cerului întreg, ca un val imens, cununa inepuizabilei frumuseţi. După ce a 
extins aerul, de sus, din înalt, pînă-n hăuri, după ce a însufleţit întregul 
univers, în lung şi în lat, cu putere, El a îngăduit şi neamului păsăresc să 
se adauge chipului lumii, depănînd pentru toate fiinţele din aer - atît 
pentru cele nevăzute cît şi pentru cele văzute - ca un fel de imensă mare. 
Pămîntului i-a păstrat locul de la mijloc, dîndu-i rostul unui centru şi 
înconjurîndu-1 cu apele oceanului, ca spre a-i spori frumuseţea prin 
albastrul straielor, 7. iar mai apoi, făcîndu-1 să fie vatra, maica şi manca 
tuturor vieţuitoarelor de pe cuprinsul lui, udîndu-1 cu roura ploilor şi a 
susurelor de apă şi rost dîndu-i să rodească prin pădurile lui şi prin 
minunatele lui flori, întru sporirea bucuriei vieţii. 

Vieţuitoarelor pămîntului le-a sortit una - preţuită şi iubită de El mai 
mult decît oricare alta - pe care a plăsmuit-o după chipul Său, 
înzestrînd-o cu intelect şi cu putere de cunoaştere - odraslă a puterii 


303. Brtitiol, aici cu nuanţa de «Icfţi constitutive- (n. Ir.) 

cuvîntătoare 304 şi a înţelepciunii: fiinţa chibzuitoare a omului, căreia i-a 
dat autoritatea 308 să stăpînească peste toate cîte mişună şi îşi duc zilele 
acolo. Spun deci că, dintre toate fiinţele de pe pămînt, omul îi era lui 
Dumnezeu cel mai drag. Lui i-a îngăduit El, ca un adevărat părinte, să fie 
slujit de animalele necuvîntătoare. Lui, adică omului - în scopul căruia a 
îngăduit El şi mării să se lase străbătută (de corăbii), împodobind toto¬ 
dată pămîntul cu nesfîrşita felurime a plantelor. Lui i-a dat putere şi 
peste jivinele care mişună în adîncuri, şi peste zburătoare. Pe el l-a înzes¬ 
trat cu puterea cunoaşterii, ca să poată îmbrăţişa toate ştiinţele, dîndu-i 
spre contemplare pînă şi alcătuirea cerurilor, învăţîndu-1 ciclurile soare¬ 
lui, fazele lunii, orbitele planetelor şi 'poziţiile stelelor fixe. El, omul, 
este singura fiinţă de pe pămînt căreia El i-a poruncit să ajungă la cunoaş¬ 
terea Tatălui Celui mai presus de ceruri şi să proslăvească în cîntări pe 
împăratul suprem al întregii vecii. 

8. Dar la toate acestea a mai încins Creatorul vecia cea identică cu 
ea însăşi şi cu legăturile celor patru anotimpuri, punînd iernii hotar pri¬ 
măvara, iar mai apoi nelăsînd nici acest prim anotimp să tragă mai mult 
la dntar, ci, odată cu cununa belşugului, fădnd ca întreaga desfăşurare a 
timpului să se reverse în toiul verii. Ca pentru a-i cruţa timpului o parte 
de trudă, i-a mai adăugat şi intervalul toamnei; după care - adică: după 
ce l-a scăldat, ca pe un nobil telegar, cu cernerea răcoritoare a ploilor ier¬ 
nii, şi după ce, astfel scăldîndu-I, i-a reîmprospătat vigoarea 306 , iată că-1 
aduce din nou - curat şi îndestulat de căderea ploilor - la potoul primăve¬ 
rii. 9. Or, din clipa în care a prins împăratul suprem veacul în hamaşa- 
mentul ciclului anual, El l-a şi pus sub ascultarea unui mînaş de seamă, 
adică sub ascultarea Cuvîntului Său Celui Unul-Născut, Mîntuitorul 
întregii creaţiuni, Căruia I-a încredinţat hăţurile acestui întreg. Iar 
Acesta, primind darul din mîinile bunului Său părinte şi - ca să spunem 
aşa - prinzînd întreg cuprinsul cerului cu tot ce se află în el înăuntru, ca şi 
pe din afară, în chingile uneia şi aceleiaşi armonii, îi dă aşezarea potrivită, 
urmărind în duh de dreptate cerinţele odraslelor Lui cuvîntătoare de pe 
pămînt. Fiinţelor cărora le-a dat a străbate viaţa aceasta pusă sub semnul 
morţii le-a hotărît şi nişte praguri de viaţă, dînd astfel tuturor oamenilor 
putinţa de a se pregăti din timp să păşească în viaţa ce li se deschide din¬ 
colo de veacul de acum. Fiindcă există - ei da, există! - dincolo de veacul 
de acum şi o astfel de viaţă dumnezeiască şi fericită, despre care El ne-a 
încredinţat că ea le-a fost pregătită celor ce se luptă cu pricepere şi cu nădej¬ 
dea răsplăţilor făgăduite. Căci El ne-a învăţat următorul lucru: anume că toţi 

304. Sau -facultăţii înţelegătoare» - \6yoţ, care este mai mult decît «raţiunea» pro- 
priu-zisă, fliăvoia, putînd implica şi modalităţile de cunoaştere supraraţională (n. tr.) 

305. df>xixfi fiiivapu; - sintagmă remarcabilă (n. tr.) 

300. Textual: „l-a făcui să strălucească de curăţenie «sau: de frumuseţe» 11 (n. tr.) 

cei care vom fi dus o existenţă cumpătată şi pătrunsă de cucernicie vom ple¬ 
ca de aici spre a ne lua locul în sălaşurile unei vieţi mai bune, în vreme ce 
aceia ce se vor fi făcut vinovaţi aid vor avea parte de cuvenita Sa (mînie). 

10. Lucrurile se petrec deci întrudtva ca la întrecerile noastre, unde 
învingătorilor le sînt făgăduite de mai înainte diverse cununi 307 . Dar dacă 
pe alţii îi dăruieşte pentru virtuţile lor cu cununa anumitor daruri, pentru 
bunul nostru împărat, care s-a înconjurat cu podoaba credinţei în Dum¬ 
nezeu, îl aud dînd de ştire că a pregătit încă de pe acum o răsplată mai 
bogată dedt cea a obişnuitei întreceri; o răsplată de a cărei arvună ne-a 
dat El îngăduinţa să ne minunăm şi să o lăudăm încă de pe acum, odată cu 
această aniversare alcătuită din numere perfecte - adică din întreirea atît 
a decadei dt şi a unităţii. 

11. Întîia triadă poate fi socotită odrasla unităţii, care este maica 
însăşi a numerelor, diriguind lunile toate, anotimpurile şi anii şi orice 
altă desfăşurare în timp. Ea ar putea fi considerată principiul însuşi, 
temeiul şi elementul de bază al oricărei mulţimi. Unitatea îşi trage 
numele de la «a rămîne»; intr-adevăr, în timp ce orice mulţime poate 
descreşte (sau - dimpotrivă - poate creşte) după regulile descreşterii sau 
creşterii numerice, numai unitatea are permanenţă şi rămîne stabilă dnd 
o despovărezi de mulţime (de orice soi de mulţime) şi de (relaţia ei cu) 
numerele care decurg din ea. Ea poartă în sine asemănarea cu esenţa cea 
neîmpărtăşită şi atît de deosebită de toate realităţile celelalte, din a cărei 
putere şi participare îşi trag fiinţa toate creaturile. 12. Unitatea este 
zămislitoarea oricărui număr am vrea noi, întregul şi nesfîrşitul şir al 
numerelor fiind supus legii combinării şi adaosului unităţilor. în afara 
unităţii, esenţa numerelor este de neconceput; însă tocmai de aceea 
şi trebuie ea socotită în afara mulţimii, mai osebită şi mai preţioasă decît 
oricare alt număr, pe toate producîndu-le, tuturor stîndu-le temei, dar 
rămînînd totuşi cu neputinţă de modificat prin vreo intervenţie din afara 
naturii sale 308 

13. Situaţia lui trei este înrudită. Este şi el indivizibil şi inseparabil, 
fiind cel dinţii întocmit dintr-un număr cu soţ şi unul fără soţ. Unu adău¬ 
gat lui doi - număr cu soţ - generează cel dinţii număr compus propriu- 
zis, adică trei. Or, triada - alcătuită cum este ea din : început, din mijloc şi 
din sfîrşit, iar acestea egale între ele (purtînd deci pecetea echilibrului) - 
este o întruchipare a dreptăţii. Sigur că prin aceasta ea devine un 
simbol 309 al Treimii celei tainice, celei preasfinte şi împărăteşti, a Cărei 


307. Lacună (n. tr.) 

308. Textual: «cu neputinţă de extins de către /alt/cineva» (n. tr.) 

309. Sau «chip», «imagine» - dxwv (n. tr.) 

fiinţă fără început şi nesupusă devenirii tăinuieşte 310 germenii fiinţării 
tuturor creaturilor, principiile şi rosturile 311 lor. 

14. De aceea se şi cade să vedem în puterea 312 triadei începutul a 
toate. Pe de altă parte, decada (care încheie şirul numeric, pe toate conţi- 
nîndu-le în sine însăşi) poate să fie socotită un număr complet şi perfect. 
Fiindcă în ea sînt cuprinse şi tiparele şi ideile ce stau la baza raţiunii, 
raporturilor şi proporţiilor dintre toate. Bunăoară unităţile, adăugîn- 
du-se una alteia, duc pînă la urmă la zece şi se opresc la el ca la părintele 
lor şi ca într-un fel de limită sau de împrejmuire în jurul căreia sînt 
nevoite să tot gonească la nesfîrşit, 15. dîndu-i un al doilea ocol, pe urmă 
un al treilea, apoi un al patrulea, şi aşa mai departe pînă la zece, alcătuind 
din zece decade, suta. De acolo se întorc din nou la punctul lor de plecare 
şi o iau din nou de la început, ajung iarăşi la zece şi din zece în zece la o 
sută, invariabil trimise înapoi la întîlnirea aceleaşi limite. Aşa întocmesc 
ele mai departe pînă şi cele mai mari mulţimi - adică întotdeauna prin 
revenirea la ele însele. 16. Aşa devine zecele unitatea decadelor - adică 
tot aşa cum în întocmirea decadei intră zece unităţi (pentru care decada 
se preface într-un fel de limită, un reper final, care însă e în acelaşi timp şi 
un punct de întoarcere, o împrejmuire arătînd - în calitatea ei de ultim 
termen, de limită a unităţilor - spre infinitul numeric). 

Combinînd acum triada cu decada (prin întreita cuprindere a crugu¬ 
lui zecilor), ia naştere numărul treizeci - cel mai natural dintre toate 
numerele, de vreme ce el este faţă de decadă în acelaşi raport în care este 
triada faţă de unitate. 17. Numărul treizeci, pentru cel de al doilea lumi¬ 
nător care urmează soarelui este un soi de limită fermă, de vreme ce de la 
o conjuncţie la alta el determină ciclul unei luni, după care, luînd-o de la 
început 313 , dă la iveală o lumină nouă şi un nou şir de zile, împodobit cu 
frumuseţea altor treizeci de unităţi, înzestrat cu nobleţea altor trei 
decade şi cu strălucirea altor zece triade. 

18. Ei bine, după acelaşi tipic, binecuvîntările 314 pogorîte din partea 
(lui Dumnezeu), Dăruitorul a tot binele, asupra suveranei domnii a birui¬ 
torului nostru împărat, se prefac acum într-un nou început de binecu- 
vîntată domnie. Căci, să nu uităm tocmai de această sărbătorire de trei- 


310. Textual: «conţine» - dmeUr|(pe. Germenii creaţiunii nefiind implicaţi în iconomia 
lăuntrică a Sfintei Treimi, am preferat «tăinuieşte», deşi ceva mai depărtat de sensul pro¬ 
priu termenului grecesc; dar şi aşa trebuie procedat cu discriminare, raportul propriu 
referit de Eusebiu fiind mai curînd unul cauzal (n. Ir.) 

311. A6yoi xai airtai - («raţiunile şi cauzele-. în terminologie modernă) par să expli- 
eiteze sensul celor discutate anterior (n. tr.) 

312. «Puterea» sau «încărcătura», «întocmirea». - «începutul»: 6pxf|, însemnînd 
concomitent şi «principiu» şi «început» (n. tr.) 

313. Textual: «zămislindu-se din nou» (n. tr.) 

314. Textual: «dovezile» sau «prilejurile de cinstire» (n. tr.) 

zeci de ani! Or, ea se deapănă mai departe, urmărind umplerea unor 
intervale încă şi mai mari şi împrospătîndu-ne nădejdea în dobîndirea 
viitoarelor bunătăţi ale împărăţiei cereşti, în care nesfîrşitele şi luminoa¬ 
sele oşti se rotesc în jurul împăratului a toate. (Nu este lumina izvorîtă 
din acest soare singuratic al nostru , fiindcă ele toate râspîndesc acolo o 
lumină mai puternică dedt cea a soarelui, licărind şi sdnteind de strălu- 
minarea revărsată în ele de veşnicul lor izvor). 19. Acolo sufletul fiinţează 
îmbăiat în neîntinata frumuseţe a bunătăţilor; acolo viaţa nu ştie ce este 
necazul; acolo ne vom putea împărtăşi din bucuria cea cuminte şi preas- 
fîntă; timpul devine durată fără sfîrşit şi încetează de a mai fi timp, fiindcă 
ajunge să capete altă dimensiune, nemaifiind supus unei limite, nemai- 
putîndu-se măsura nici în zile, nici în luni, nici în ani, nici în anotimpuri 
sau în perioade. Nu va mai fi dedt un singur fel de viaţă, întinzîndu-se la 
nesfîrşit; o viaţă luminată nu de soare, nici de puzderia stelelor sau de 
razele lunii, nu, ci o viaţă al cărei soare va fi însuşi Dumnezeu-Cuvîntul, 
Fiul cel Unul-Născut al împăratului suprem. 20. De altminteri, sfintele 
noastre învăţături îl şi numesc tainic: Soare al dreptăţii şi Lumină mai 
presus de toată lumina, El fiind Cel ce luminează preafericitele oştiri cu 
razele dreptăţii şi cu sdnteierile înţelepciunii; El fiind Cel care, primind 
sufletele ce s-au rostuit întru credinţă (primindu-le, adică, nu undeva în 
cuprinsul cerului, ci în chiar sînul Său), le aduce prin faptă dovada făgă¬ 
duinţelor Sale. 21. Privirea nici unui muritor n-a văzut, auzul nimănui nu 
a desluşit, şi nici măcar mintea - dt timp e în trup - n-a fost vreodată în 
stare să desluşească bine (răsplăţile) dinainte pregătite celor ce s-au gătit 
cu podoabele cuvioşiei, aşa cum eşti tu însuţi - o, Preacucemice împărat! 
- căruia - singurul dintre toţi oamenii care au existat vreodată! - însuşi 
Dumnezeu, Suveranul împărat a toate, i-a îngăduit să se purifice încă din 
timpul vieţii sale pămînteşti! Tu, căruia El Ţi-a descoperit mîntuitorul 
semn prin care El a biruit moartea şi a triumfat asupra vrăjmaşilor (sim¬ 
bol al biruinţei şi scut temut de demoni!). Tu, care ai pornit lupta împo¬ 
triva înşelătoarelor năluciri, ieşind biruitor din înfruntarea tuturor celor 
fără Dumnezeu, a tuturor duşmanilor şi barbarilor şi chiar a diavolilor! 

7. 1. în noi stau împletite două naturi, cea spirituală şi cea trupească. 
Ultima se răsfrînge în trăsăturile noastre aflate la îndemîna oricui; cea¬ 
laltă este alcătuită din ceea ce nu poate fi văzut. Fiecare dintre ele are de 
înfruntat dte o liotă vrăjmaşă şi de neam străin, dintre care una îşi duce 
războiul în chip nevăzut, în vreme ce a doua se năpusteşte asupra 
noastră pe faţă. Adică în vreme ce aceasta din urmă loveşte în trupurile 
noastre trupeşte, cealaltă izbeşte din plin cu netrupeştile ei arme, în 
sufletul golaş al omului. 2. Dar dacă adevăraţii barbari - bunăoară noma¬ 
zii sălbatici, pe care nici nu-i poţi osebi de fiure - dau tîreoale furnicarelor 
civilizate alt* (celorlalţi) oameni, le pustiesc ţinui urile, le subjuga cetăţile, 

atacînd lumea din oraşe cu nemila unor lupi apăruţi din pustiu şi fădnd 
cît mai multe victime, ceilalţi duşmani, cei nevăzuţi, diavolii pierzători de 
suflete (cei mai cruzi decît toţi barbarii, şi care străbat prin aer), pun stă- 
pînire pe om înrobindu-1 prin nefericita urzeală a credinţei în zei şi făcîn- 
du-1 pînă la urmă să nu mai recunoască pe adevăratul Dumnezeu, pe 
care-L înlocuiesc cu imensa eroare a necredinţei, furişînd de nu ştiu unde 
(în temple) pe unii care nu au nici un fel de existenţă; în schimb pe Cela 
ce este - pe Cel care cu adevărat şi singur este - făcîndu-L cu totul uitat, 
ca şi cum nici n-ar fi. 

3. Aşa au ajuns ei să zeifice naşterea - zămislirea trupească - la fel 
cum au făcut un zeu şi din opusul ei, adică din dezagregarea trupului, din 
moarte. Celei dintîi - văzută în principiul ei germinativ - i-a fost închinat 
cultul orgiastic al Afroditei; cealaltă a luat numele de Pluto (sau de Tha— 
natos) din cauza nemăsuratei sale puteri asupra neamului omenesc. Necu- 
noscnnd alt soi de viaţă în afara celei care începe dnd te naşti, ei - oamenii 
de altădată - au făcut din cauza ei, un zeu; şi cum, de asemenea, ei nu-şi 
închipuiau că după moarte ai mai putea fiinţa, iată-i proclamîndu-1 pe 
Thanatos zeu suprem şi a-toate-biruitor. Or, pornind de aici - şi neputîn- 
du-se supune nici unui fel de dreptare (moartea punînd totul sub semnul 
pieirii) - ei au ajuns să ducă o viaţă nevrednică de acest nume şi să facă 
nişte lucruri pentru care ar fi meritat de mii de ori moartea: nemailuînd 
aminte la Dumnezeu, nevrînd să mai ţină seama de hotărîrile judecăţii 
dumnezeieşti, refuzînd să-şi împrospăteze amintirea naturii lor spiri¬ 
tuale şi nemaisupunîndu-se dedt unui singur şi cumplit stăpîn, anume 
Moartea. Şi închipuindu-şi ei cu tărie că destrămarea trupului, care 
urmează morţii, ar putea însemna sfîrşitul a toate, iată-i făcînd din 
moarte un zeu mare şi avut - de unde şi numele de Pluto. De fapt, Moar¬ 
tea nu era singura lor zeitate; ei i-au fost asociate toate cele ce căpătau 
preţ în ochii lor în raport cu ea, adică lucrurile care contribuiau să le 
îndulcească viaţa. 4. Astfel au ajuns ei să zeifice plăcerea trupească; mîn- 
carea era şi ea o zeitate; tot zeitate era şi producerea ei; rodul copacilor, 
un zeu; plăcerea beţiei, încă un zeu; pofta trupească, iar un zeu; iar plăce¬ 
rea rezultînd de aici, alt zeu. Aşa au luat naştere misteriile Demetrei şi 
Proserpinei; aşa, răpirea de către Hades a Corei, iar mai apoi întoarcerea 
ei. De aici, misteriile lui Dionysos şi înfrîngerea lui Heracle de către mai 
puternicul zeu al beţiei; de aici, orgiile pline de destrăbălări închinate lui 
Eros şi Afroditei. De aici desfrînările care nu l-au cruţat nici pe Zeus, 
făcînd din el iubitul lui Ganimede, şi tot de aici şi licenţioasele istorioare 
despre nişte divinităţi iubitoare de plăceri şi de desfrîu. 

5. Ei bine, da, acestea toate nu erau decît tot atîtea săgeţi trase de 
temuţii vrăjmaşi, duşmanii împăratului suprem, împotriva noastră, a 

locuitorilor pămîntului, ca să ne facă râu cît mai mult, cu sminteala înver¬ 
şunării lor contra lui Dumnezeu. Prin ele, ei chiar ajunseseră să se facă 
stăpîni peste tot neamul oamenilor: mărturii 315 ale impietăţii erau înăl¬ 
ţate pretutindeni; prin toate colţurile răsăreau temple şi sanctuare închi¬ 
nate unor culte amăgitoare. 6. Pînă şi conducătorii de popoare de atunci 
erau şi ei atît de împătimiţi acestei sminteli îndt au fost în stare să sacri¬ 
fice zeilor lor - deci să ucidă pentru ei! - fiinţe omeneşti de acelaşi sînge - 
ba chiar rude cu ei - şi să ridice sabia împotriva mărturisitorilor adevăru¬ 
lui! Aşa s-au prins ei într-o încleştare pe viaţă şi pe moarte şi fără Dum¬ 
nezeu, şi nu împotriva unor străini de neam, ci împotriva celor mai apro¬ 
piate fiinţe şi chiar a prietenilor lor: fraţi sau rubedenii sau tovarăşi cre¬ 
dincioşi, care în răstimp se hotărîseră să cinstească şi să slăvească pe 
Dumnezeu dudnd o viaţă cît mai demnă, pusă sub semnul cumpătării 
şi ţinîndu-se de pravilele adevăratei credinţe! 7. Ca nişte adevăraţi scoşi 
din minţi, ei au prins să ucidă în neştire pentru demonii lor pe cei ce-şi 
închinaseră fiinţa lor împăratului a toate. Şi totuşi, pentru vitejii mărtu¬ 
risitori ai adevăratei credinţe (cărora o moarte izbînditoare şi în duh de 
adevăr le era mai dragă dedt însăşi viaţa), asemenea cumplite silnicii 
n-au însemnat nimic. Ca nişte adevăraţi ostaşi ai lui Dumnezeu, ei se 
pătrundeau de puterea veghei, sfidînd toate chipurile morţii: şi focul, şi 
sabia, şi răstignirea, şi fiarele sălbatice, şi adîncurile mării, ciopîrţirea 
mădularelor ori arderea cu fierul roşu, scoaterea ochilor sau mutilarea 
întregului trup. în temeiul dragostei lor fără margini pentru împăratul 
lor, ei preferau - în schimbul a tot ce poate fi bun sau plăcut în viaţă - 
înfometarea sau lucrul în mine sau lanţurile. Iar prin curajul lor plin de 
înflăcărare, femeile nu se dovedeau mai prejos dedt bărbaţii. Unele 
dintre ele au şi fost supuse aceluiaşi fel de încercări ca şi bărbaţii; pe care 
biruindu-le, au avut parte şi de o aceeaşi răsplată. Altele, luate cu sila 
spre a fi pîngărite, au ales moartea, numai să nu-şi vadă trupul terfelit, şi 
multe mii dintre acestea n-au suferit nid măcar cea dintîi şoaptă, nici cel 
dintîi îndemn la destrăbălare, venit din partea dne ştie cărui înalt demni¬ 
tar al meleagurilor, lăsîndu-se schingiuite şi înfruntînd cu tărie sentinţa 
de moarte, oricum ar fi sunat ea. 

8. Aşa - adică rămînînd de neclintit - au biruit ostaşii împăratului 
suprem, în luptă, oastea celor cu mulţime de zei, fădndu-i pe vrăjmaşii 
lui Dumnezeu şi ai mîntuirii oamenilor - care-s mai de temut pînă şi dedt 
cei mai cruzi dintre barbari - să se bucure de atîta prisos de jertfe, în timp 
ce slujitorii acelor zei sorbeau cu nesaţ din sîngele vărsat de ei pc 
nedrept, chefuind la banchetul lor tragic şi blestemat care putea însemna 

pieirea întregului neam omenesc. 

— 

9. Aşa stînd lucrurile, ce-i rămînea de făcut împăratului căzuţilor sub 
obidă? S-ar fi cuvenit oare să nu-I pese de mîntuirea credincioşilor săi 
prieteni, să se prefacă a nu băga de seamă ce năvală înfruntau ei din 
toate părţile? Despre nici un cîrmaci n-am putea spune că dă dovadă de 
pricepere dacă l-am vedea lăsîndu-şi corabia cu întreg echipajul pradă 
valurilor, fără a schiţa vreun gest în încercarea de a-şi salva oamenii de 
naufragiu. Nici un general n-ar fi în stare de atîta cruzime încît să-şi dea 
oamenii în mîinile duşmanilor, fără a urmări un plan anume 316 . Şi nici un 
păstor cu adevărat bun nu va rămîne nesimţitor la gemetele mielului 
rătăcit de turmă, ci va lăsa oile sale neprimejduite la adăpost, ca să poată 
veni în ajutorul celui rătăcit, cu orice risc, adică chiar de ar fi să înfrunte 
niscai fiare sălbatice. 10. Or, în cazul nostru, îngrijorarea 317 împăratului 
suprem nu avea drept obiect una din făpturile Sale necuvîntătoare, ci 
chiar întregul oştii celor ce se războiau de partea Sa. De aceea a şi bine- 
primit El încleştările şi luptele date de ei pentru credinţă, cinstindu-i pe 
cei porniţi în căutarea Sa cu răsplăţi cum numai El poate împărţi, şi tre- 
cîndu-i în rîndurile îngereştilor Sale cruguri din cer; celor de pe pămînt 
le-a stat de strajă ca să poată ajunge ca nişte germeni vii ai credinţei 
urmaşilor lor, dîndu-le să vadă singuri soarta necredincioşilor, să-i afle 
tîlcul şi să povestească lucrurile mai departe. 11. Mai apoi, întinzîndu-şi 
dreapta împotriva vrăjmaşilor, pe dată, cu un singur semn i-a făcut să 
dispară, lovind în ei prin mijlocirea pedepsei venite lor de sus şi silindu-i 
să rostească cu propriile lor buze, şi împotriva voii lor, lunga mărturisire 
a nelegiuirilor săvîrşite de ei. Astfel a ridicat El pe cei prăbuşiţi în ţărînă, 
pe cei umiliţi şi pe toţi obidiţii înălţîndu-i. 

12. Şi au devenit faptă lucrurile acestea vrute de împăratul suprem, 
din cer, Care Şi-a încins starostele, făcând din el un ostaş de nebiruit (eu 
ştiu că multa lui cuvioşie îl face pe împăratul nostru să se bucure auzindu- 
se numit astfel) şi i-a dat pe mînă întregul neam al duşmanilor săi, mulţu- 
mindu-Se să lupte împotriva unei asemenea puzderii cu ajutorul unuia 
singur. Ceilalţi erau mii şi zeci de mii (erau atît de mulţi fiindcă aveau de 
partea lor şi mulţimea demonilor; deşi tot aşa se poate spune şi că nu 
aveau pe nimeni, de vreme ce aceştia nu au nici o realitate, pe când împă¬ 
ratul nostru este un împărat legitim, icoană a împăratului Celui unic şi 
suprem). Contrar acelora - al căror cuget fără Dumnezeu îi îndemna să 
ucidă cu cruzime şi să se mînjească cu sîngele cucerniciei -, Constantin, 
luînd pildă de la Mîntuitorul şi neavînd nimic altceva în minte decît numai 
şi numai salvarea, a ajuns să-i mîntuiască pînă şi pe cei fără Dumnezeu, 
învăţîndu-i tocmai cucernicia! 13. Astfel, ca un adevărat biruitor ce este, 
Constantin a învins neamul acela de două ori barbar, îmblînzind neîndu- 

818. Textual: ••fâra vreo compensaţii'» (n. tr.) 

plecatele sale populaţii prin solii pline de pricepere, şi, silindu-i să recu¬ 
noască şi să nu mai poată ignora de partea cui este puterea, le-a schimbat 
viaţa, dintr-un trai nelegiuit şi animalic fâcîndu-i să ia calea cumpănirilor 
şi a legii şi aducînd (spre ruşinarea lor) prin fapte dovada că cumplita, săl¬ 
batica şi nevăzuta natură a demonilor fusese de mult învinsă de Cel Atot¬ 
puternic. Fiindcă Mîntuitorul a toate îi biruise pe cei nevăzuţi tot prin 
nevăzute mijloace; dar, în calitatea lui de staroste aşezat de împăratul 
suprem, (Constantin) i-a urmărit mai departe pe învinşi, spoliindu-i pe 
aceia care, de fapt, îşi dăduseră duhul şi muriseră demult, şi împărţind 
îmbelşugata pradă între ostaşii unui biruitor ca el. 

8. 1. Fiindcă de îndată ce a înţeles că în van (şi aidoma unor copii) se 
temea duiumul gloatei fără minte de gogoriţele plăsmuite din aur şi 
argint, de care era plină smintita lor credinţă; şi, iar, de cum şi-a dat Con¬ 
stantin seama că aceste gogoriţe trebuiau neapărat scoase şi aruncate din 
calea lor (ca tot atîţia bolovani de care se pot poticni paşii cui orbecăie 
prin beznă), el a netezit împărătescul drum (al credinţei), făcîndu-1 tutu¬ 
ror de nepoticnit. 2. Hotărîrea odată luată, s-a mai gîndit el că pentru a 
duce la bun sfîrşit lupta cu ele nu avea nevoie de soldaţi şi de mai ştiu eu 
cîtă oaste: unul singur - sau cel mult doi - dintre înalţii demnitari din 
preajma sa, trimişi la un singur semn al său în fiecare provincie, erau de 
ajuns. 3. Iar aceia, încrezători în puterea credinţei lor, n-au şovăit să se 
arunce în vălmăşagul atîtor popoare şi seminţii, stîrpind pretutindeni - 
prin toate cetăţile şi peste toate meleagurile - amăgirea înveterată acolo, 
şi, în rîsetele mulţimii, silind însăşi preoţimea (acelor credinţe) să-şi 
scoată plină de ruşine la lumină, din cele mai întunecate cotloane, zeii; pe 
care i-au despuiat de podoabe, ca să poată arăta tuturor materia informă 
rămasă la vedere sub culoare. Mai apoi le-au jupuit de ceea ce ar fi putut 
eventual să fie vreun material preţios - pe care l-au şi topit în foc, şi, din 
ce se arăta să fie bun la ceva, luau pentru ei şi puneau la loc sigur atîta cît 
socoteau ei că le-ar fi de trebuinţă; restul - împreună cu ce nu avea 
valoare - îl lăsau mai departe acolo, în seama amăgiţilor închinători, spre 
aducere aminte a ruşinii păţite. 4. Dar iată ce a mai făcut minunatul 
nostru împărat: chiar atunci - adică pe cînd idolii fără viaţă erau des¬ 
puiaţi de materia lor preţioasă în felul arătat - s-a hotărît să lovească şi în 
statuile făcute din bronz. Şi aşa au fost tîrîte de la locurile lor, legate cu 
frînghii, reprezentările acelora care în mitologie erau veneraţi drept zei. 
Marele nostru împărat a aprins un imens rug şi a vegheat cu împărăteas- 
ca-i privire să nu scape nici cea mai măruntă rămăşiţă a acelei sminteli. 

5. Dar aşa cum vede vulturul din înaltul cerului pînu tocmai jos, pe 
pămînt, nelăsînd privirii să-i scapi' nimic, tot aşa şi el deşi era prins în 
multele îndatoriri ale palatului şi ale frumosului său oraş iuta, şi-a putut 

da seama din înaltul depărtărilor că în ţara Feniciei se ivise o îngrozitoare 
primejdie de suflet! 

Anume, se aflau acolo o dumbravă şi un templu, situate în mijlocul 
oraşului, iar nu în vreo piaţă sau la vreo întîlnire de drumuri - aşa cum se 
străduiesc de obicei să le aibă orăşenii, datorită frumuseţii lor - nu; 6. ci 
locul - închinat nemernicului demon (ce se ascunde sub numele) Afrodi- 
tei - se afla tocmai în înaltul Libanului, departe de încrucişările şi de tra¬ 
seele şoselelor. Era pentru toţi neînfrînaţii care-şi măcinau puterile tru¬ 
peşti în dulceaţa depravării ca o adevărată şcoală a relelor: bărbaţi cu 
înfăţişare de femeie (un fel de ne-bărbaţi care-şi necinsteau sexul) îşi 
omagiau demonul-zeiţă cu purtări pătimaşe, de femeie; femeile se pur¬ 
tau şi ele tot nelegiuit; acolo, în acel templu, îşi avea începutul alunecarea 
în adulter şi se săvîrşeau lucruri îngrozitoare - pentru care nu găsesc 
cuvinte! - ca într-un loc nelegiuit şi cu totul neprivegheat! 

Or, nimeni nu avea cum da de ştire ce se petrecea acolo, fiindcă nici o 
persoană cu demnitate nu îndrăznea să se apropie de un asemenea loc. 7. 
Cu toate acestea, asemenea fapte nu puteau în nici un chip rămîne 
ascunse unui împărat mare ca al nostru. Martor el însuşi, datorită împă¬ 
răteştii sale puteri de veghe, al stării de lucruri, Constantin s-a încredin¬ 
ţat că un asemenea templu nu merita să mai fie mîngîiat de lumina zilei, şi 
a poruncit ca el să fie dărîmat din temelii, cu ofrandele aflate înăuntru, cu 
tot. Aşa a pierit dintr-o dată, la un singur semn dat de împărat, urzeala 
acelei sminteli neînfrînate. O mînă de ostaşi s-a îngrijit de curăţirea locu¬ 
lui. Iar de teama împăratului, desfrînaţii de pînă atunci au trebuit să 
înveţe ce este simţul măsurii, 8. fiindcă el, împăratul, le dădea tuturor 
necontenit în vileag lucrarea născocirilor făcute să amăgească pe cei 
mulţi, şi îşi binecuvînta Mîntuitorul înaintea tuturor. Fapt este că în aju¬ 
torul vinovaţilor nu s-a înfăţişat nici un apărător, fie el demon sau zeu, şi 
nu s-a produs nici un oracol, nici o profeţie. Adevărul este că mintea 318 
omului încetase de a mai fi cufundată în beznă: luminată de neamăgitoa¬ 
rele raze ale cuvioşiei, ea ajunsese să critice singură ignoranţa strămoşi¬ 
lor şi să le compătimească miopia, socotindu-se fericită că a scăpat de o 
atît de mare amăgire. 9. Or, în timpul cel mai scurt, din voia Dumne¬ 
zeului Celui Mare şi cu ajutorul împăratului, întreg neamul vrăjmaşilor 
şi potrivnicilor noştri, atît văzuţi dt şi nevăzuţi, a fost spulberat; 
pacea - dulcea şi buna noastră mamă - s-a lăsat peste noi toţi; războaiele 
au luat sfîrşit (de vreme ce se sfîrşise şi cu zeii); sfîrşit au luat şi încleştă¬ 
rile de la ţară sau de la oraş (încleştări care, mai înainte, pe vremea închi¬ 
nării la demoni, se înteţiseră); sfîrşitu-s-au vărsările de sînge din anii de 
glorie ai nălucitei credinţe în mulţi zei! 

9.1. Deci, aşa stînd lucrurile, înseamnă că a sosit ceasul să comparăm 
starea de lucruri de acum cu cea de altădată şi să urmărim cum, din 
decăderea iniţială, s-a ajuns la înfloritoarea situaţie de azi >; să revedem 
în minte şi să ne dăm seama ce înseamnă faptul că, pe atunci, prin toate 
cetăţile, zeilor le erau dedicate cu multă grijă porticuri, sanctuare, par¬ 
curi şi temple, sau că altarele lor erau încărcate de podoaba mulţimii de 
daruri votive. 

2. Tiranii din acele vremuri făceau mare caz de zeităţile lor. Feluri¬ 
tele seminţii şi popoare îşi cinsteau credinţa strămoşească fie la cîmp, fie 
în oricare alt loc, chiar şi în casa fiecărui om, prin altare şi prin chipuri 
cioplite prezente pretutindeni, în căminele şi chiar în încăperile lor de 
dormit. Totuşi, rodul acestei cucernicii nu se poate asemui cu duhul de 
pace care domneşte azi pretutindeni şi care ne sare în priviri; ba chiar 
dimpotrivă, el se făcea simţit doar prin războaie, prin încleştări şi prin 
răzmeriţe: măcinaţi tot timpul vieţii de asemenea porniri, oamenii îşi îne¬ 
cau meleagurile în sîngele frăţesc vărsat de ei în războaie purtate de unii 
împotriva altora. 3. Pe de altă parte, inşi ţinuţi de ei la mare cinste adu¬ 
ceau la cunoştinţa puternicilor zilei proorociri şi oracole şi felurite pre¬ 
vestiri, însoţite - de bună seamă - de multă linguşire. Oricum, propria lor 
pieire nu se pricepeau ei să o prevestească, aşa cum nu se pricepeau ei să 
prevadă propriul lor viitor, în general - lucru ce poate fi socotit drept 
cea mai bună dovadă a înşelătoriei lor. 

4. Nici măcar unul singur dintre cei de a căror profetică putere se 
minuna lumea odinioară n-a fost în stare să vestească luminoasa apariţie 
printre oameni a Mîntuitorului şi nici măcar noua cale de cunoaştere a lui 
Dumnezeu, vestită şi deschisă de El. Nici Apollo şi nici altul din acei mari 
demoni nu s-a priceput să prevadă şi să prevestească propria lor pără¬ 
sire, numele Celui ce avea să Se războiască cu ei şi să-i biruie! 5. Existat-a 
printre ei vreun prezicător sau vreun vizionar care să fi prevestit că avea 
să apară printre oameni ceva cu totul nou care urma să le acopere de 
uitare tot ce aveau ei mai scump pe lume? Care avea să deschidă tuturor 
oamenilor calea cunoaşterii şi a proslăvirii împăratului tuturor? Cine a 
cunoscut de mai înainte domnia glorioasă şi cucernică, de azi, sau cine a 
ştiut de victoriosul nostru împărat, care peste tot pămîntul n-a făcut decît 
să zdrobească lucrarea demonilor? Cine a ştiut că cei mari (dinaintea 
lui) vor pieri? 6. Şi care dintre eroi a arătat semnul topirii în foc şi al pre¬ 
facerii unor lucruri fără viaţă şi de nici un folos în ceva care să poată fi 
de folos? Care dintre zei au dat de ştire că propriile lor statui vor fi îmbu- 
cătăţite în rîsetele mulţimii, şi puse pe foc? 7. Unde au fost atunci partiza¬ 
nii lor ca să împiedice atingerea de mînă omenească a acelor scumpe 
daruri votive? Unde erau toţi cei care mai înainte vreme nu şovăiau în 
faţa luptei - tocmai acum cînd îşi puteau vedea asediatorii adînciţi în uita- 

rea păcii? Unde mai sînt aceia care-şi puneau nădejdea în nişte simple 
lucruri ca în nişte zeităţi, şi care, în searbedele lor convingeri începînd să 
bată cîmpii, înălţaseră rătăcita lor credinţă în slăvi şi iscusiseră împotriva 
părtaşilor adevărului un război atît de viclean? 319 8. Unde mai este astăzi 
oastea aceea de uriaşi încinşi în luptă cu Dumnezeu? Unde şuieratul 
balaurilor care cu limbile lor ascuţite dădeau glas unor graiuri atît de 
nelegiuite împotriva împăratului a toate? încrezători în mulţimea fără 
număr a zeilor lor, duşmanii împăratului a toate s-au năpustit asupra 
noastră cu oaste şi oştime multă, purtînd înaintea lor chipurile lipsite de 
viaţă ale fantomaticilor lor idoli. Dar încingîndu-şi pieptarul credinţei, 
Constantin a chemat în luptă 320 mîntuitorul şi de viaţă făcătorul semn, 
întîmpinînd cu el puhoiul vrăjmaşilor precum cu o sperietoare sau piază- 
bună şi învingînd simultan şi pe vrăjmaşii lui, şi pe demoni; ca mai apoi, 
din recunoştinţă, să nu uite a înălţa cu glas tare rugăciune de mulţumire 
Celui ce-i înlesnise biruinţa, şi să dea lumii spre cunoştinţă - prin inscrip¬ 
ţii - aducătorul de biruinţă însemn. (Să nu uităm că) aici, în chiar centrul 
Capitalei, a înălţat Constantin un monument măreţ în amintirea biruinţe¬ 
lor avute împotriva tuturor duşmanilor săi - o mărturie de neşters a sal¬ 
vării statului roman şi un simbol al trăiniciei stăpînirii lui asupra lumii! 

9. Or, cele spuse de mine mai înainte sînt lucruri pe care el a ţinut 
să le facă tuturor cunoscute, dar mai cu osebire ostaşilor lui, (pe care nu 
ostenea să-i dăscălească) să nu-şi pună mari speranţe în armele, în armu¬ 
rile sau în deprinderea lor , cu scopul de a-şi apăra trupul, ci să ia aminte 
la Dumnezeul Cel Prea înalt, adevăratul dătător a tot binele şi chiar al 
biruinţei! 

10. Oricît de necrezut ar părea, iată, aşa a ajuns împăratul învăţăto¬ 
rul de viaţă religioasă al oştii sale, înălţînd cu ea rugăciuni pline de fer¬ 
voare şi inspirate, potrivite dumnezeieştilor predanii, adică înălţîndu-şi 
braţele spre cer, iar privirile cugetului şi mai sus, spre împăratul cel mai 
presus de ceruri, chemîndu-L în rugăciunile sale drept dătătorul său de 
biruinţă, Mîntuitorul, Straja şi ajutorul Său. Tot el a mai socotit că se 
cuvine ca o anumită zi să fie închinată rugăciunii - ziua cea pe drept 
cuvînt de căpetenie în săptămînă , ca fiind cea dintîi, domnească şi mîn- 
tuitoare, ziua luminii şi a vieţii, a nemuririi şi a tot binele. 11. Făcîndu-se 
şi ajungînd singur propriul său dascăl într-ale binelui, el nu s-a dat în lă¬ 
turi să se închine Mîntuitorului său în chiar lăuntrul palatului, săvîrşind 
prin rugăciune dumnezeieştile pravile. Dar el îşi strunea şi cugetul, şi lua 
aminte la învăţăturile sfinte. Slujitorii şi oamenii lui de încredere sînt cu 
toţii din rîndurile celor făgăduiţi lui Dumnezeu, oameni care s-au distins 

prin deosebita lor demnitate şi prin virtuţile de care au ştiut să dea 
dovadă. Lor le-a încredinţat el veghea peste întreaga lui stare. Ei au 
devenit paznicii lui devotaţi, străji încinse cu toate armele omeniei, care 
pe împăratul lor şi l-au făcut la rîndul lor dascăl de viaţă cu frica lui Dum¬ 
nezeu. 

12. Şi a preţuit împăratul mult aducătorul de biruinţă semn, după 
ce din experienţă şi-a putut da seama ce dumnezeiască binecuvîntare se 
ascunde în el. In faţa semnului acestuia a dat înapoi mulţimea oştilor 
vrăjmaşe; de el s-a sfărîmat trufia duşmanilor lui Dumnezeu; datorită lui 
au tăcut glasurile defăimătorilor şi ale necredincioşilor; prin el au fost 
supuse seminţiile barbare şi au fost puse pe fugă oştile nevăzuţilor 
demoni; prin el au fost date în vileag balivernele din care se hrănea smin¬ 
tita credinţă în zei. Datorită lui a împînzit împăratul tot locul cu monu¬ 
mente triumfale, ca ţelul final şi suprem al unei datorii pe care o avea de 
plătit, recomandînd tuturor, pretutindeni (cu adaosul împărăteştii sale 
dărnicii) să înalţe biserici şi lăcaşuri şi sfinte case de rugăciune. 13. Neîn¬ 
târziat, în chiar inima provinciilor şi a oraşelor, au prins a se înălţa mari 
lucrări doveditoare ale geniului împărătesc, lucrări cărora nu le-a trebuit 
vreme multă ca să lumineze peste toate popoarele, şi care aduceau cu 
ele mărturia biruinţei asupra tiraniei celor fără Dumnezeu: fiindcă toţi cei 
care fuseseră hotărîţi pînă cu puţin înainte, în rătăcirea minţii lor, să se 
încingă în luptă cu Dumnezeu, se năpustiseră ca turbaţi, ca nişte dini 
asupra zidurilor dte unor biete şi neînsufleţite lăcaşuri (cu însuşi Dum¬ 
nezeu sigur că le-ar fi fost cu neputinţă să se lupte!), pe care le dărâma¬ 
seră pînă la pămînt - ba chiar distruseseră din temelii asemenea (nevino¬ 
vate) lăcaşuri de închinare, fădndu-le să arate aidoma unei cetăţi căzute 
sub duşmani! 

Aşa-şi făcuseră ei cunoscută multa lor răutate (prin care parcă ar fi 
vrut să se răzbune asupra lui Dumnezeu!). Dar n-a trecut vreme multă şi 
iată-i simţind pe propria lor piele riscul unei atare încumetări: dintr-o 
singură suflare ca de vîntoasă, furtuna stârnită asupră-le de Cel de sus i-a 
spulberat, oamenilor nemailăsîndu-le în urma lor nici urmă de familie 
sau de urmaşi, nimic care să le aducă aminte cine au fost ei; şi pe dată - 
oridt de mulţi s-ar fi numărat ei - toţi s-au stins în şuierul biciuştii abă¬ 
tute peste ei de sus! . 

14. Aşa, deci, şi-au aflat sfîrşitul cei ce se încleştaseră în luptă împo¬ 
triva lui Dumnezeu, lăsîndu-1 pe Constantin (care se pusese de unul sin¬ 
gur sub oblăduirea mîntuitorului însemn - dar de ce zic eu «de unul sin¬ 
gur», de vreme ce alături şi împreună-lucrînd cu el, Constantin îl avea 
pe (însuşi Dumnezeu Cel) Unul? - să refacă lăcaşurile mai adineauri dis¬ 
truse şi să le facă să arate cu mult mai minunate decît fuseseră ele, sa 

înfrumuseţeze cu tot felul de biserici ale lui Dumnezeu oraşul care-i 
poartă numele, dar să şi onoreze capitala Bitiniei cu una mai mare şi mai 
frumoasă dcît toate, şi să împodobească celelalte oraşe de frunte din pro¬ 
vincii în acelaşi chip. 15. Cu toate că, dintre toate provinciile imperiului, 
Constantin s-a oprit cu precădere asupra a două, amîndouă din răsărit: 
una, cea a Palestinei, ca fiind cea de unde putem spune că a izvorît - iar 
apoi s-a revărsat pretutindeni - apa vie (a adevărului); cealaltă fiind 
metropola răsăriteană purtînd numele lui Antioh. în aceasta din urmă - 
fiind ea principalul oraş al tuturor provinciilor răsăritene 321 - a inaugurat 
el o lucrare extraordinară 322 , unică prin amploarea şi prin frumuseţea ei. 
Pe dinafară a încercuit întreaga biserică cu un şir lung de ziduri, în lăun- 
trul cărora a înălţat locaşul neînchipuit de mult, înscriindu-1 - pentru 
sporită diversitate - într-un plan octogonal, străjuindu-1 de jur împrejur 
cu tot soiul de construcţii şi de curţi şi ornîndu-1 cu tot ce putea fi 
mai frumos! 

16. Cam aşa a făcut el acolo. 

Dincoace, în provincia Palestinei, chiar în inima regatului evreiesc, 
chiar pe locul aducătorului de mîntuire mormînt 323 , a înălţat o imensă 
casă de rugăciune, o sfîntă biserică închinată mîntuitorului nostru 
însemn, pe care a înzestrat-o cu daruri nespus de bogate, cinstind cu 
odoare de o negrăită frumuseţe acest sălaş de veşnică aducere aminte a 
biruinţei marelui nostru Mîntuitor asupra morţii. 17. Tot acolo 324 a mai 
luat el seama la trei locuri unde se aflau tot atîtea tainice peşteri ţinute de 
lume la mare preţ, pe care de asemenea le-a dăruit cu construcţii costisi¬ 
toare. în peştera primei teofanii a adus împăratul cuvenitele dovezi de 
preţuire; dincolo - adică acolo unde, în final, s-a petrecut înălţarea la cer 
- o zidire chiar pe înălţime, spre aducere aminte; iar în centrul întregii 
scene pe care s-a dat bătălia mîntuirii noastre 325 , a glorificat mîntuitoa- 
rea biruinţă (asupra morţii). 

Toate aceste locuri le-a înfrumuseţat împăratul din dorinţa lui de a 
face cunoscut tuturor mîntuitorul semn, 18. adică acela care l-a şi răsplă¬ 
tit pentru puterea lui de credinţă, înmulţindu-i casa şi neamul, întărin- 
du-i scaunul împărăţiei peste mulţime de ani şi agonisind bunilor săi fii, 
neamului său şi urmaşilor acestuia, roadele virtuţii. 19. Eu cred că 
această nepărtinitoare lucrare a dreptăţii, în temeiul căreia fiecare a pri¬ 
mit pînă la urmă ce i se cuvenea, poate fi socotită cea mai convingătoare 
dovadă a puterii Celui proslăvit de Constantin, mai cu seamă dacă ne gîn- 

321. Textual: «de pe acolo» (n. tr.) 

322. Textual: «divină» (n. tr.) 

323. Gr. papinipiov, ca în multe alte locuri (n. tr.) 

324. Adică în ţinuturile Palestinei (n. tr.) 

325. tip 6e peaw toO Ttavxoţ aywvoţ, membru de frază cu înţeles incert, sensul de bază 
al termenului ctywv fiind acela de confruntare (n. tr.) 

dim la ceilalţi, la cei care odinioară se înverşunaseră împotriva lăcaşuri¬ 
lor noastre de închinare, şi pe care plata nemerniciei i-a ajuns atît de 
curînd, spulberîndu-i, lăsîndu-i deodată fără casă, fără cămin şi chiar fără 
fiinţă! Or, iată, priviţi în schimb la Constantin, cel care-şi cinsteşte Stă- 
pînul slujindu-I cu neţărmurită evlavie şi înălţîndu-I cîte un palat, iar 
alteori revelîndu-L Supuşilor săi de pretutindeni prin înzestrarea (cîte 
unor biserici); iată-1 - spun - cum îşi află în El salvatorul şi slujitorul şi 
străjuitorul casei, al domniei şi al neamului! 

Aşa a vădit mîntuitorul semn (al crucii), prin dumnezeiasca-i virtute, 
lucrările lui Dumnezeu. 

10. 1. încredinţată iniţiaţilor într-ale teologiei, tălmăcirea acestui 
însemn se poate întinde mult. Minunat lucru e să-l poţi cuprinde în 
cuvinte! Dar încă şi mai minunat, să cugeti la acest cu adevărat mîntuitor 
semn, care, neajutat, a fost în stare să arunce în negura uitării noianul de 
minciuni şi celelalte sminteli care din străvechi timpuri s-au tot pus în 
seama zeilor - aprinzînd în sufletele tuturor oamenilor duhovniceasca 
lumină a descoperirii unicului adevărat Dumnezeu! 2. Ceea ce face ca 
astăzi toţi cei care doresc să-şi desăvîrşească viaţa pot să-şi bată joc de 
asemenea idoli neînsufleţiţi, să calce în picioare nelegiuitele pravile ale 
demonilor şi să ia în rîs înşelătoarele rituri ale strămoşeştii lor predanii. 
Oamenii s-au rostuit pretutindeni sub semnul învăţăturilor sfinte şi 
cugetă cu luare aminte la mîntuitoarea noastră predanie; iar acest lucru 
îi face acum să nu se mai teamă de nici o făptură care le-ar încăpea în 
priviri şi nici să mai privească cu minunare în înalt, la soare, la lună, la 
stele; ci, dimpotrivă, îi îndeamnă să-L mărturisească pe Cel aflat mai 
presus de ele, pe Creatorul lor nearătat şi nevăzut (pe care - şi numai pe 
El! - sînt ei acum deprinşi să-L proslăvească!). 3. Iată, dar, cît de mari 
daruri le-a adus oamenilor semnul acesta mare şi de neînţeles, care a 
scos la vedere înşelăciunea celor lipsite de realitate şi a pus tuturor în 
lumină cele ce mai înainte nu le erau cunoscute., scăldîndu-le în razele 
credinţei! 4. Cuvintele, învăţăturile şi îndemnurile la o viaţă chibzuită şi 
închinată lui Dumnezeu răsună astăzi în auzul tuturor neamurilor - mai 
ales că însuşi împăratul se îngrijeşte să le dea de ştire. Or faptul ca un atît 
de mare împărat să nu pregete a striga cu toată tăria glasului său (în chi¬ 
pul unui tălmaci al lui .Dumnezeu, împăratul suprem), să strige, spun, 
întregii zidiri, să-şi păstorească şi să-şi îndrume întreaga turmă spre 
cunoaşterea adevăratului Dumnezeu, mie îmi pare a fi o minune dintre 
cele mai mari! 5. Aşa încît astăzi în inima palatului n-ai să mai auzi înăl- 
ţîndu-se, ca altădată, uguitul gîngav al celor fără Dumnezeu, ci, dimpo¬ 
trivă, preoţi şi alte sfinţite feţe binecuvîntînd prin cîntări cucernicia 
împăratului. Unul Dumnezeu El însuşi, împăratul tuturor, este vestit 

întregii lumi, iar binevestitorul cuvînt al îndurărilor Sale adună astăzi pe 
toţi oamenii sub acoperămîntul Aceluiaşi suprem împărat, încredinţînd 
pe pămînteştii Săi fii de milostivirea şi de dragostea Părintelui lor celui 
mai presus ele ceruri. Coruri peste coruri îi dedică Acestuia cîntări de 
biruinţă, făcînd întreg neamul omenesc să se armonizeze cereştilor cete 
alo îngerilor. Folosindu-se de trupurile lor 326 ca de nişte instrumente 
muzicale, sufletele cugetătoare îi înalţă cuvenitele imnuri şi cîntări de 
taină. Popoarele de la apus îi deprind învăţăturile într-un acelaşi timp cu 
cele ale răsăritului, pe cînd cele de la miazăzi (la unison cu cele de la mia¬ 
zănoapte) dau glas unor cîntări pline de armonie, strunindu-şi viaţa înc¬ 
hina! ă lui Dumnezeu în temeiul aceloraşi pravile şi învăţături, mărturi¬ 
sind cu tărie un singur Dumnezeu - Cel aflat mai presus de toate -, recu- 
noseîndu-L pe Mîntuitorul Cel Unul-Născut ca fiind cauza a tot binele şi 
adeverind aici, pe pămînt, pe singurul lor împărat, laloaltă cu de Dumne¬ 
zeu iubiţii fii ai acestuia. 7. Asemene? unei călăuze pricepute, împăratul 
veghează sus, la cârmă, îngrijindu-se ca vasul să nu se abată din cale şi 
purtîndu-şi întreaga ceată a corăbierilor, cu vînt prielnic, pînă la ocrotito¬ 
rul şi dătătorul lor de linişte liman. De sus, însuşi Dumnezeu, împăratul 
suprem, Şi-a întins spre el dreapta pînă ce l-a făcut să biruie peste toţi 
vrăjmaşii şi potrivnicii, sporindu-i domnia întru mulţime de ani. Şi sigur 
că de acum înainte El îl va învrednici de daruri încă şi mai mari, spre a-şi 
întări prin fapte asemenea făgade cum nu ni se cade nouă acum a grăi. 

(Ar trebui, pentru asta, să ne aşteptăm ultimul drum; fiindcă 
nici ochilor acestora ai noştri, supuşi morţii, nici urechilor acestora 
de carne ale noastre , nu le este în fire să poată cuprinde tainele lui 
Dumnezeu). 


326. Textual: «de trupurile în care-s învelite» sau «înfăşurate» (n. tr.) 

11.1. îngăduie-mi acum - o, biruitorule şi mare între cei mari, Con¬ 
stantin! - să strecor în această împărătească cuvîntare despre supremul 
împărat a toate anumite învăţături de taină: nu spre a ţi le descoperi ţie, 
celui înţelepţit de Dumnezeu, şi nici cu gîndul de a da pentru tine în vileag 
anumite arcane, pe care de fapt însuşi Dumnezeu ţi le-a descoperit 
înainte de a rosti eu aceste vorbe (astfel încît să nu le afli de la oameni, şi 
nici prin mijlocirea omului, ci chiar de la Mîntuitorul nostru, al tuturor, şi, 
totodată, prin repetatele viziuni acoperite de dumnezeiască slavă, prin 
care El te-a făcut să vezi şi să descoperi tainele ascunse în sfintele pra¬ 
vile); ci doar ca pe cei lipsiţi de învăţătură să-i putem trage spre lumină şi 
să facem cunoscute, celor ce nu au cunoştinţă de ele, temeiurile şi cauzele 
sfinţitelor acte izvodite de puterea ta de credinţă. 

2. Buzele oamenilor de pretutindeni te laudă pentru osîrdia cu care 
te-ai îngrijit ca oriunde pe lume, zilnic, să I se închine slujbe şi să-I fie 
adusă cinstire lui Dumnezeu, împăratului a toate. Dar privitor la darurile 
închinate de tine Străjuitorului şi Mîntuitorului tău în chiar vatra aceea a 
noastră care este Palestina şi în oraşul acela din care cuvîntul aducător de 
mîntuire s-a răspîndit şiroind ca dintr-un izvor spre toţi oamenii, precum 
şi la trofeele doveditoare ale izbînzii asupra morţii, înălţate drept case 
de rugăciune şi sfinţite biserici (sau la semeţele, preafrumoasele, măre¬ 
ţele, împărăteştile lucrări monumentale, roade ale unui cuget de împărat, 
construite 327 deasupra mîntuitorului mormînt de nemuritoare aducere- 
aminte) 3. - ei bine, motivele (injghebării acestor lucrări) nu le pot fi tutu¬ 
rora limpezi. Cine s-a luminat în dumnezeieştile învăţături prin puterea 
Duhului lui Dumnezeu, ştie şi, desigur, îşi poate da seama (iar de tine pe 
drept se minunează - şi totodată te fericeşte - că ai putut ajunge la ase¬ 
menea hotărîri şi fapte - de altminteri nu fără chemare de sus); dar cine-i 
lipsit de priceperea lor nu vede în ele - în lăuntrica-i orbire - decât un 
motiv de ridicol şi de făţişă luare în rîs, fiindcă el socoate nedemn şi cu 
totul nepotrivit ţinutei unui împărat cu adevărat mare să-şi dea atîta 
osteneală pentru nişte monumente şi pentru mormintele unor trupuri 
lipsite de viaţă. 4. «N-ar fi totuşi mai normal» - ar putea spune oricare 

dintre aceştia - «să rămînem cu datinile noastre strămoşeşti, să cinstim 
mai departe pe eroii şi pe zeii meleagurilor noastre, iar nu să ne lepădăm 
de ei şi să-i părăsim ca urmare a unei asemenea restrişti? Sau de ce nu 
i-am diviniza şi pe ei, asemenea Aceluia, de vreme ce şi ei au pătimit, 
aidoma Lui? Sau invers: dacă aceia nu pot fi acceptaţi din cauza 
omeneştilor lor slăbiciuni, atunci se cere ca şi Aceluia să i se aplice acelaşi 
criteriu!» 

Iată este, aşadar, cam ce ar putea grăi vreunul dintre ei, cli¬ 
pind şiret şi îmbrăcîndu-şi aroganţa în arătoasele straie ale falsei 
înţelepciuni. 

5. Or, iată, totuşi, că iubitorul de oameni Cuvînt al Preabunului Tată 
nu Se mulţumeşte să-l socoată pe unul ca acesta vrednic de compătimit 
pentru ignoranţa lui, aşa cum îl socoate pe tot omul umblînd pe căi rătă¬ 
cite; ba iată-L chiar înjghebînd sălaşuri şi rînduind învăţătură pretutin¬ 
deni, pe toate meleagurile; chemînd cu insistenţă de pe cîmp, din cătune, 
de pe ţarini, din pustie sau din toate oraşele, la deprinderea dumnezeieş¬ 
tilor Sale învăţături, şi pe elini şi pe barbari, pe învăţaţi laolată cu lumea 
de rînd, pe săraci laolaltă cu bogaţii, pe slugi laolată cu stăpînii, pe cîrmui- 
tori şi pe supuşii lor, pe netrebnici, pe cei nedrepţi, pe neştiuitorii de 
carte, pe făcătorii de rele, pe hulitori; îndemnîndu-i - ca un iubitor de 
oameni Mîntuitor şi doctor al sufletelor, cum şi este - să se grăbească a se 
lăsa în seama dumnezeieştilor Sale îngrijiri! Aducând tuturor vestea şter¬ 
gerii vechilor ticăloşii, auziţi-L strigînd cît se poate de desluşit: «Veniţi la 
mine voi toţi cei trudnici şi: împovăraţi, şi Eu vă voi odihni»; şi «Nu pe 
drepţi am venit Eu să-i chem la pocăinţă, ci pe păcătoşi», ca mai apoi să şi 
motiveze de ce: «Fiindcă nu sănătoşii, ci bolnavii au nevoie de docto- 
rească îngrijire», şi «Eu nu voiesc moartea păcătosului, ci pocăinţa lui». 6. 
Toate acestea fac ca numai cunoscătorii dumnezeieştilor taine (care vor 
fi pătruns rostul rîvnei cerute la asemenea înfăptuiri) să poată recu¬ 
noaşte că împăratul nostru a avut parte de o inspiraţie mai bogată decât 
au de obicei oamenii, să se minuneze de cucernicia lui şi să-şi dea seama 
că zelul arătat de el faţă de mormîntul aducător de mîntuire şi de nemu¬ 
rire n-a luat fiinţă fără voia lui Dumnezeu, ci dimpotrivă, numai sub insu- 
flarea Celui Atotputernic, al Cărui slujitor credincios şi mijlocitor 328 se şi 
mîndreşte el că este. 

7. Or - mărite împărate - fiind eu pe deplin încredinţat de bucuria 
şi de plăcerea ce ţi le dau asemenea lucruri, hotărîtu-m-am să aduc tutu¬ 
ror spre ştire în cuvîntul meu de astăzi temeiurile şi cauzele actelor tale 
de devoţiune. îmi doresc cu tărie să mă pot preface acum într-un bun tîl- 
cuitor al cugetului tău şi al sufletului tău închinat lui Dumnezeu, pentru 


328. Propriu-zis «argat mijlocitor de lucruri bune» (n. tr.) 

ca astfel să poată fi struniţi întru deplină învăţătură toţi cei însetaţi să afle 
temeiurile puterii lui Dumnezeu, Mîntuitorul nostru, datorită cărora El, 
Care a fost dintotdeauna şi înaintea tuturor, El, Care are totul în grijă, a 
coborît pînă la urmă din cer, venind în mijlocul nostru; temeiurile - spun 
- în virtutea cărora a luat El asupra-Şi natura omenească şi S-a supus 
pînă şi morţii. Totodată, voi putea astfel prilejui, celor la care se mai face 
simţită lipsa lor, nu numai cunoaşterea cauzelor, ci şi demonstraţia pe 
cale logică precum şi puternica ţesătură de învăţături legate de viaţa fără 
de moarte de mai apoi şi de învierea din morţi. 

8. Sosit-a, deci, vremea să luăm în discuţie şi asemenea lucruri... 

Ei bine, trebuie să spun că, în ochii mei, cine şi-a întors puterea de 
credinţă de la Dumnezeu, Făcătorul întregii lumi şi Supremul călăuzitor 
a toate, spre unele din creaţiunile Sale - cum ar fi soarele, luna sau alte 
componente ale universului, sau cum ar fi elementele primare (pămîntul, 
apa, focul, aerul); cine le venerează pe ele cu acelaşi titlu ca pe Făcăto¬ 
rul şi Creatorul lor; cine cinsteşte cu numele de zei nişte lucruri cu desă¬ 
vârşire lipsite de existenţă, care n-ar fi fost niciodată şi nici n-ar fi putut fi 
numite în vreun fel, de n-ar fi fost în voia 329 Cuvîntului lui Dumnezeu, 
Ziditorul lumii - ei bine, un asemenea om mie nu-mi pare a fi diferit de 
cei care, pătrunzînd în interiorul unui palat, în loc să se gîndeaseă la 
arhitectul care a fost în stare să ducă la bun sfîrşit o lucrare de asemenea 
proporţii, cad într-o admiraţie fără margini la vederea acoperişurilor şi a 
zidurilor ei, a mulţimii motivelor ornamentale pictate şi policrome sau 
dăltuite şi poleite cu aur, a sculpturilor în piatră, şi le atribuie lor o calitate 
pe care de fapt n-o poate avea decît artistul, în marea lui experienţă; 
cînd, în realitate, numai arhitectul care le-a iscusit merită admiraţie, iar 
nu ele, care ne cad sub privire; îneît, dacă putem spune despre ele toate 
că sînt nişte reuşite ale unei anumite iscusinţe, nu-1 putem recunoaşte 
drept iscusit decît pe acela care le-a făcut să fie aşa cum sînt! 9. Pot chiar 
să spun că ei nu se deosebesc cu nimic de acei copii nu tocmai copţi la 
minte pe care-i uluieşte - să zicem - lira cu şapte corzi, adică instrumen¬ 
tul în sine, fără să cugete la omul care a izvodit primul această iscusinţă şi 
care s-a priceput să lucreze cu ea; sau care, nesocotind un viteaz, se 
apucă să-i celebreze - să zicem - lancea, sau scutul, şi să le decoreze pe 
ele cu laurii victoriei. Sau iar: care admiră în egală măsură pieţele şi 
întretăierile de străzi, monumentele şi incintele sacre (deşi pustii de 
viaţă), sau gimnaziile unei metropole imperiale, cînd de fapt ei n-ar tre¬ 
bui să admire coloanele şi pietrele, ci pe înţeleptul întemeietor şi dătător 
de lege! 10 Ei bine, tot aşa şi cu cei ce privesc la cele din jur cu ochii 
trupului: nu soarelui, nu lunii, nici altui corp ceresc cuvine-se să-i atri- 


329. Textual: «de n-ar fi fost prezent (în ele)» (n. tr.) 

buie ei o funcţie cauzală; mult mai potrivit îmi pare ca aceştia să recu¬ 
noască în toate lucrarea înţelepciunii, şi ca ele să nu se poată bucura de 
acelaşi preţ şi de aceeaşi cinstire ca şi Făcătorul şi Creatorul lor. După 
cum la vederea lor - chiar a lor! - se cuvine ca noi să ajungem la dumne¬ 
zeiasca cunoaştere şi la închinarea Cuvîntului lui Dumnezeu, împăratul 
împăraţilor, Cel ce nu poate fi văzut cu ochii trupului, ci doar 330 cu o 
minte luminată şi curată şi întru deplina năzuinţă a sufletului. Să ne gân¬ 
dim cum stau lucrurile cu noi, oamenii, şi vom vedea că înţelepciunea 
şi puterea noastră de cunoaştere n-au fost niciodată atribuite nici ochilor, 
nici capului, nici mîinilor, nici picioarelor sau celorlalte mădulare, şi cu 
atît mai puţin straielor unui filosof sau mobilelor sau celorlalte lucruri ale 
lui de acasă; nevăzută şi insesizabilă, aşa cum este ea, numai mintea 
omului poate stîrni admiraţia oricărui ins cu putere de judecată. 

11. Or, tot astfel - şi cu atît mai mult - cuvine-se să ne cutremurăm, dar 
nu privind la măiestrita lucrare a întregului univers (a cărui alcătuire are 
în ea ceva trupesc şi e făcută din una şi din aceeaşi materie), ci 

numai cu gîndul la nearătatul şi nevăzutul Cuvînt; pentru toţi, dătăto¬ 
rul de chip şi frumuseţe, Unul-Născut Fiu al lui Dumnezeu, pe Care 
Ziditorul a toate (Cel a Cărui fire este mai presus pînă şi decât cel mai înalt 
fel de a fi) L-a născut El însuşi din Sine însuşi şi l-a dat stăpînirea şi câr¬ 
muirea a toate. 

12. Şubreda trăinicie a trupului şi natura făpturilor noastre cugetă¬ 
toare abia de curînd 331 create neputînd suferi apropierea de Atoatestăpî- 
nitorul Dumnezeu, din cauza nemărginitei lor imperfecţiuni şi depărtări 
de Cel Atotputernic (Care este nenăscut, mai presus şi dincolo de toate, 
negrăit, insesizabil, neajuns, sălăşluind în inima neapropiatei lumini - 
cum grăiesc dumnezeieştile Scripturi - în timp ce cealaltă, adusă la fiinţă 
din nefiinţă, se află undeva, la o foarte mare depărtare de starea Lui cea 
nenâscută), simţitu-s-a nevoia ca Preabunul Dumnezeu a toate să iscu¬ 
sească puterea mijlocitoare (şi ea dumnezeiască şi atotputernică) a 
Cuvîntului Său Celui Unul-Născut, cum nu se poate mai potrivită - de 
vreme ce se află într-o atît de strînsă legătură cu Tatăl, împărtăşindu-Se 
pînă şi de cele mai intime şi mai negrăite atribute ale Acestuia, dar împle- 
tindu-se într-o nemăsurată smerire (şi, ca să spunem aşa, conformîndu- 
se condiţiei) celor aflaţi atît de departe de ţel 332 . Fiindcă, altminteri, cum 

330. Textul adaugă aici voovpcvoc, «înţeles», «intuit», «conceput», cu referire la 
modalităţile de cunoaştere supraraţională. - Mai departe, pentru minte: vouţ. (n. tr.) 

331. t&v &pu Yevop.ăvwv «mai-adineauri ivite», subliniază efemeritatea creaturii, 
inconsistenţa ei în relaţia cu divinul (n. tr.) 

' 332. Sau de piscul cunoaşterii, al rostului fiinţei - tou; rfjţ ocxpac, a7toA,ip,riTiavopevoiţ 

(n. tr.) 







ar putea suferi Cel aflat dincolo şi mai presus de toate - fără încălcarea 
sfinţeniei Sale - părtăşia materiei pieritoare şi a trupului? 

Iată, deci, cum se explică strînsa legătură 333 ce uneşte Cuvîntul dum¬ 
nezeiesc de întreaga zidire şi-L face să ţină hăţurile universului, pe care-1 
pune şi îl menţine în mişcare prin netrupeasca şi dumnezeiasca-I putere, 
ghidîndu-1 întru deplina-I înţelepciune aşa cum socoate El că-i este aces¬ 
tuia spre bine. 13. Demonstraţia acestui lucru îmi pare acuma evidentă. 
Fiindcă dacă acele componente ale universului pe care de obicei le 
numim «elemente primare 334 » (aşadar: pămîntul, apa, aerul, focul), a 
căror natură nu are în ea nimic raţional - după cum singuri ne dăm seama 
- ar putea fiinţa prin ele însele, sau dacă ar fi adevărat că în adîncul tutu¬ 
ror lucrurilor zace una şi aceeaşi esenţă (şi pe care învăţaţilor în ale aces¬ 
tei ştiinţe le place să o numească fie a-toate-primitoare, fie maică, fie 
mancă, dar despre care toţi ne spun că este lipsită de orice fel de înfăţi¬ 
şare sau chip, că este neînsufleţită şi lipsită de raţiune), atunci întreb: de 
unde şi-ar fi putut ea dobîndi rostuirea? Ce ar fi putut determina deose¬ 
birea dintre elemente, sau, dimpotrivă, atracţia şi unirea contrariilor? 
Cine a dat poruncă mai grelei stihii a pămîntului să se lase purtată de 
apă? Cine a inversat însuşirile apei (care ştim că nu curge decît în jos) şi a 
purtat-o pînă sus, în nori? Cine a silit vlaga focului să se furişeze în 
ascunzişurile lemnului şi să se amestece cu elementele atît de contrarii 
naturii lui? Cine a inclus în răcoarea aerului o anume virtute termică, 
punînd astfel capăt războiului dintre ele, sub forma îngăduinţei? Cine a 
înzestrat muritoarea spiţă a oamenilor cu posibilitatea perpetuării, pre- 
lungindu-i existenţa pînă-n vecia vieţii celei fără de moarte? 335 Cine a dat 
aici chip bărbatului şi a închipuit femeia, făcîndu-i să-şi corespundă unul 
altuia, într-o deplină armonie, şi a iscusit pentru toate fiinţele principiul 
generării? Cine preface fluiditatea seminţei bărbatului, - care nu e mai 
mult decît o biată scursură pieritoare şi insensibilă - în ceva care să poată 
da viaţă unei fiinţe? Cine lucrează chiar şi astăzi toate acestea şi nenumă¬ 
rate alte minunăţii ale minunăţiilor, mai presus de puterea noastră de 
minunare? Cine duce la capăt, zi cu zi şi ceas cu ceas, prin nevăzuta şi 
insensibila Lui putere, toate aceste treziri la viaţă şi pieriri? 

14. Ei bine, cauza tuturor acestor lucruri poate fi pe bună dreptate 
aflată în Cuvîntul lui Dumnezeu, Care lucrează în chip atît de neînţe¬ 
les. în calitatea Sa de Cuvînt cu adevărat atotputernic al lui Dumnezeu, 
El S-a răspîndit în toate în chip netrupesc: şi sus, spre înalt, şi jos, spre 

333. Textual: «întrepătrundere» (n. tr.) 

334. Sau «stihii» - itpCha otoixrîa (n. Ir.) 

335. Textul, nu foarte precis aici, ar putea implica întrepătrunderea a două planuri: 
cel al perpetuării spe(.ei ţi acela al nemuririi atinse prin har. (». tr.) 

adînc - cuprinzînd (ca să spunem aşa) în braţele Sale desfăşurarea 336 
întregului univers, adunîndu-1 într-un tot şi legîndu-1 întreolaltă. Prin 
preaînţeleapta şi raţionala Lui putere, El Şi-a întocmit, din iraţionala, din 
amorfa şi insesizabila natură a corpurilor, un instrument de o desăvîr- 
şită armonie, fădnd să-i sune (corzile) în chipul cel mai plăeutjfmînînd 
însuşi soarele, luna şi stelele cerului, prin cuvinte neştiute, pe o cale care 
să fie tuturor spre folos. 

15. Acelaşi Cuvînt al lui Dumnezeu S-a plecat, pogorîndu-Se sin¬ 
gur pe pămînt, unde a pus temeiul tuturor soiurilor de fiinţe şi al atît de 
frumoaselor plante, în toată felurimea lor. Şi tot acest Cuvînt al lui Dum¬ 
nezeu S-a scufundat pînă-n adîncurile mării, dînd la iveală spiţa peştilor 
şi iscusind şi acolo fiinţe cu adevărat nenumărate, în nesfîrşita lor varie¬ 
tate. Şi tot El desăvîrşeşte (fătul) înăuntrul pîntecelui matern, plăsmuin- 
du-1 şi dîndu-i viaţă în făurăria naturii. El este Cel Care, schimbînd 
natura însăşi a apei, o sloboade de greutatea ce o face să curgă, după care, 
odată ajunsă uşoară, o înalţă pînă foarte sus (în care timp o şi îndulceşte); 
iar mai apoi o aduce din nou (şi cu măsură) pe pămînt - în anumite ano¬ 
timpuri, totuşi, cu mai mare abundenţă. 16. Şi îndată, aidoma unui foarte 
bun gospodar care s-a îngrijit să-şi irige moşia şi să pătrundă de ume¬ 
zeală uscăciunea (pămîntului), El îi dă un chip pe de-a-ntregul nou, 
ajutîndu-Se pentru aceasta fie de farmecul florilor, fie de felurite alte 
efecte, de dulceaţa miresmelor, de succesiunea înnoitoare a fructelor, sau 
oferind gustului prilejuri de bucurii nenumărate. 17. Dar, oare, de ce ar 
trebui să mă încumet să înşir acum (toate) putinţele dumnezeiescului 
Cuvînt şi să încerc ceea ce, de fapt, nu poate fi făcut de nimeni, de vreme 
ce puterea (Lui) reduce puterea noastră de judecată la aproape nimic? 
Au fost unii care I-au dat numele de «Natură universală»; alţii, de «Suflet 
al universului»; iar alţii, acela de «Destin». Alţii însă au identificat în El pe 
Dumnezeu Cel mai presus de toate, confundînd în urma nu ştiu cărui fapt 
nişte lucruri care în realitate sînt foarte puţin compatibile între ele şi 
îmbrîncind pe însuşi Stăpînul a toate, Puterea cea nenăscută şi neajunsă, 
de sus pînă aici, jos, pe pămînt; şi au şi înzestrat-o cu un trup material şi 
pieritor, despre Care mai apoi au zis că ar fi o fiinţă aflată undeva la mij¬ 
loc, între făpturile necuvântătoare şi cele cuvîntătoare, precum şi între 
cele muritoare şi cele nemuritoare. 

Ei, aşa zic cîte unii. 

12. 1. Dar dumnezeiasca Tradiţie ne învaţă că (Binele) Cel mai pre¬ 
sus de tot binele şi Cauza tuturor este totodată şi mai presus de toată 
puterea de înţelegere, ceea ce-L face să fie de negrăit, de nedescris şi cu 


336. Sau «direcţiile», «cardinile». - Textual: «întinderile şi măsurile», nAccrn xe xcri 
) [iexr\ (n. tr.) 

neputinţă de numit, mai presus de concepte şi de puterea noastră de 
judecată, cu neputinţă de categorisit, neexistînd nici în trup, nici în cer, 
nici în văzduh, sau în vreo altă parte a universului, ci ascunzîndu-Se 
desăvîrşit în afara tuturor în negrăitul adînc al cunoaşterii. Da, numai pe 
Acesta ne învaţă Dumnezeieştile Scripturi să-L mărturisim a fi pe drept 
cuvînt Dumnezeu: (o fiinţă) deosebită de orice mod de existenţă tru¬ 
pească şi opusă oricărui raport de dependenţă. Asta şi face ca toate să se 
poată trage din El, iar nu numai să capete existenţă prin El - ni se spune. 
2. Iar El, sălăşluind ca un împărat undeva înăuntru, în ascunsul, în taina 
nepătrunsei lumini, pune lege şi ordonează totul numai prin puterea 
voii Sale. Fiindcă numai datorită voii Sale există toate cele ce sînt; ce nu 
voieşte El, nici nu poate fi. Toate cele vrute de El sînt bune, fiind El însuşi 
bun prin însăşi fiinţa Sa. Fiindcă Cuvîntul lui Dumnezeu, prin Care îşi 
capătă fiinţă toate, izvorăşte în chip negrăit, revărsîndu-se de sus, din 
Bunul Tată, ca apa rîului dintr-un nesecat şi veşnic izvor, adudnd 
tuturor prisos de mîntuire. 

3. Un soi de pildă poate fi aflată chiar din alcătuirea noastră. Inte¬ 
lectul 337 este o facultate cu desăvîrşire nevăzută. Nici un om nu s-a pri¬ 
ceput vreodată să arate ce şi cum este el, de fapt. Aidoma unui împărat, el 
sălăşluieşte undeva înăuntru, în cele mai nepătrunse locuri ale alcătuirii 
noastre , de unde însă singur porunceşte ce anume trebuie făcut. Astfel 
purcede din el singură-născuta sa facultate a graiului, izvodită în chip tai¬ 
nic (şi în virtutea unei puteri cu neputinţă de numit) parcă în adîncurile 
cele mai secrete ale fiinţei, părinteşti. Şi tot astfel ajunge aceasta să fie 
pentru toată lumea cel dintîi vestitor al cugetului părintesc, dînd făţiş de 
ştire cele vrute de părintele ei în acele ascunse locuri. 4. Şi iar aşa ajunge 
şi lumea să se împărtăşească din foloasele graiului, chiar dacă nimeni nu 
i-a putut vreodată vedea părintele cu ochii. Or, cam în acelaşi chip (deşi, 
mai curînd, mai presus de orice chip şi asemuire), Cuvîntul cel desăvîrşit 
al lui Dumnezeu, împăratul a toate (Cuvîntul, spun, Care fiind Fiul Unul- 
Născut al Tatălui, nu-şi are temeiul numai în posibilitatea rostirii şi a 
Cărui natură nu e determinată nici de alcătuirea silabică, nici de substan¬ 
tive sau verbe, şi nu se face cunoscut sub chipul unui glas purtîndu-se 
spre noi prin aer, ci este Cuvîntul cel viu şi activ tocmai al lui Dumnezeu, 
Cel aflat mai presus de toate), fiind El esenţialmente - dacă se poate 
spune astfel - puterea şi înţelepciunea lui Dumnezeu, se naşte din împă¬ 
răteasca Dumnezeire a Tatălui ca o odraslă bună a unui părinte şi el bun, 
rourînd - spre mîntuirea tuturor lucrurilor - întreaga zidire, şi scăldînd 
cu propria-I desăvîrşire totul în săvîrşirea vieţii şi a raţiunii, a înţelep¬ 
ciunii şi a luminii şi a tot binelui, cernind nu numai peste creaturile Sale, 


337. Sau mintea, vouţ (n. tr.) 

aflate cel mai aproape şi la îndemîna Sa, ci chiar şi peste cele de departe, 
de pe pămînt, din mări şi din oricare altă modalitate de existenţă. 5. Aces¬ 
tora, tuturor, El le rînduieşte cu cea mai mare dreptate limitele, dome¬ 
niile, legea 338 şi ordinul de dependenţă, legiuind şi hotărînd fiecăruia, cu 
împărătească autoritate, ce i se cuvine: astfel, pe unele le sălăşluieşte în 
bolţile cele mai presus de lumea (văzută), pe altele chiar în cer, altora le 
rînduieşte sălaşurile din înaltul eterat, altora aerul sau pămîntul; iar mai 
tîrziu, cînd vine vremea ca ele să se mute din nou în altă parte, El le 
judecă viaţa cu luare aminte, cerîndu-le socoteală pentru starea lor sufle¬ 
tească şi pentru apucăturile deprinse. Şi se îngrijeşte de viaţa şi de hrana 
nu numai a făpturilor cuvîntătoare, ci şi de a celor necuvîntătoare - spre 
folosul celor cuvîntătoare. 6. Acelora, El le îngăduie bucuriile vieţii aces¬ 
teia vremelnice şi supuse morţii; pe cînd acestora din urmă le oferă posi¬ 
bilitatea împărtăşirii din viaţa cea fără de moarte. Ca Fiu al lui Dumnezeu 
ce este, El pe toate le înzestrează cu putere, făcîndu-Se prezent în toate şi 
aşezînd peste toate pecetea chemării Sale 339 . Şi privind în sus la Părintele 
Său, ca fiind Mîntuitor comun tuturor, cu încuviinţarea Aceluia El le chi¬ 
verniseşte după cuviinţă pe cele aflate jos, după Sine, rămînînd întrucîtva 
undeva, între Unul şi celelalte, ca să poată trage fiinţa creată spre (Dum¬ 
nezeul) necreat. 

7. Aşadar, ca mijlocitor, Cuvîntul lui Dumnezeu ajunge să fie ca un 
nod de nedesfăcut, legînd între ele două realităţi distincte şi neîngă- 
duindu-le să se depărteze prea mult una de alta. El este pronia univer¬ 
sală, straja şi cîrmuitorul tuturor lucrurilor. El este puterea lui Dumnezeu 
şi înţelepciunea Lui. El: Dumnezeu Cel Unul-Născut, Cuvîntul născut din 
Dumnezeu. «întru început era Cuvîntul, şi Cuvîntul era la Dumnezeu, şi 
Dumnezeu era Cuvîntul. Toate prin El s-au făcut, iar fără El n-a fost 
nimic din cîte s-au făcut». Aşa ne învaţă sfinţita doctrină a euvîntătorilor 
de Dumnezeu. El este deci şi grădinarul a toate, prin Care încolţeşte şi 
înfloreşte starea de fiinţă a tuturor. Pătrunzînd necontenit totul cu roura- 
rea Sa, El îi primeşte pururi şi prospeţimea şi farmecul. 8. Astfel trăgînd 
din hăţuri, El străbate de-a dreptul prin toate, ţinînd sub semnul dirigui¬ 
tor al Tatălui Său cîrma imensei corăbii a universului. 

Iată, dar, cât de iscusit este Fiul Acesta Unul-Născut pe Care Dumne¬ 
zeu cel aflat dincolo de toate L-a născut - rob bun al unui Tată bun - 
dăruindu-L acestei lumi ca pe cel mai de preţ bun al ei, ca sufletul unui 
trup altminteri neînsufleţit, şi slobozindu-Şi Cuvîntul în necuvîntătoarea 
întocmire trupească, luminînd şi înviorând cu dumnezeieasca putere a 
Acestuia, informa, nevăzuta, neînsufleţita şi neîntocmita noastră condiţie 

338. Textual: «legile şi moştenirea» (n. tr.) 

339. Textual: «şi îndestulînd toate lucrurile cu putere cuvîntătoare» sau «gîndită», 
«spirituală» - Xoyixâţ pentru voepog (n. tr.) 

de făptură. De aceea şi trebuie să-L mărturisim şi să-L proslăvim: fiindcă 
El este Cela Ce sălăşluieşte pretutindeni, înăuntrul materiei şi în stihii; 
El este Acela Care pe toate le generează; El însuşi este lumina - dar în 
acelaşi timp şi vlăstarul gîndit 340 - al negrăitei Lumini, unul în esenţa Sa 
(întrucît purcede din Tatăl cel Unul), dar înzestrat cu puteri fără număr. 

9. Să nu ne închipuim cumva că de vreme ce universul este ceva 
atît de complicat, se cere să presupunem şi existenţa unei mulţimi de 
puteri care să-l diriguiască ; după cum mulţimea creaturilor nu presu¬ 
pune fiinţarea mai multor zeităţi. Ce cumplită copilărie au săvîrşit, în 
rătăcirea lor, adepţii politeismului cînd au zeificat anumite componente 
ale marelui tot şi cînd au mărunţit universul cel unul! 10. Este ca şi cum 
am osebi ochiiide acel întreg care este omul şi am spune că ei sînt omul; 
sau, iar, ca şi cum am spune despre urechi că ele sînt alt om; despre cap, 
la fel; şi totîmbucătăţind noi cînd gîtul, cînd pieptul sau umerii sau picioa¬ 
rele sau mîinile sau celelalte mădulare (şi dacă am purcede tot astfel şi cu 
facultăţile sale perceptive), am ajunge să facem din acel unic om o sume¬ 
denie de oameni şi sigur că ne-am face de rîsul oricărui ins de bun simţ. 
Ei bine, tot aşa stau lucrurile şi cu cine, din părţile universului celui unul, 
ajunge să facă o grămadă de zei, sau cu cine zeifică însuşi acest univers 
creat, alcătuit din atîtea componente - neţinînd seama de faptul că firea 
dumnezeirii nu este nicidecum divizibilă în părţi componente: fiindcă în 
cazul cînd ar fi compusă, ea ar presupune existenţa unei realităţi supe¬ 
rioare , în stare să o alcătuiască. Şi încă ceva: alcătuită din mai multe 
părţi, ea n-ar putea în nici un caz fi ceva dumnezeiesc. Mă întreb, de alt¬ 
minteri: cum ar putea fi altfel, de vreme ce în alcătuirea ei ar însemna să 
fie cuprinse realităţi şi inegale şi deosebite - unele dintre ele mai rele, iar 
altele mai bune? Or, fiind ea şi simplă şi neîmpărţită şi fără alcă¬ 
tuire, iat-o dintr-odată lăsînd în urma ei întreaga rostuire a lumii văzute! 
11. Asta şi voia să zică vestitorul adevărului atunci cînd spunea cu glas 
răspicat că numai Cuvîntul lui Dumnezeu, Care singur este anterior tutu¬ 
ror lucrurilor, poate fi numit mîntuitorul tuturor fiinţelor cuvîntătoare, 
în vreme ce Dumnezeul Cel transcendent, Cela ce-L naşte pe Cuvîntul, 
în calitatea Sa de cauză unică a toate, poate fi pe drept cuvînt numit Tatăl 
Cuvîntului Celui Unul-Născut, şi nu îngăduie intuirea nici unei cauze 
superioare Sie-şi. De aceea şi este El unul. De aceea şi Se naşte Mîntuito¬ 
rul a toate din El ca Unul-Născut: El,, Cuvîntul lui Dumnezeu, Cela Ce 
este în toate. Iar universul acesta văzut poate fi asemuit unei harpe alcă¬ 
tuite dintr-o mulţime de corzi, unele pentru sunete înalte, altele pentru 
sunete joase, unele mai încordate, altele mai slabe, iar altele potrivit de 
întinse - dar toate cît se poate de bine acordate ca să se poată cînta din ele 


340. Sau «duhovnicesc», vospov (n. tr.) 

aşa cum trebuie: fiindcă şi el, deşi alcătuit dintr-o mulţime de părţi şi de 
alcătuiri, din rece şi din opusul acestuia, adică din cald, din umed şi, iar, 
din opusul acestuia, adică din starea uscată - din clipa în care le-a văzut 
punîndu-se de acord între ele în temeiul uneia şi aceleiaşi armonii, sigur 
că ne apare ca un măreţ instrument muzical, creaţie a Dumnezeului Celui 
mare; din care instrument dumnezeiescul Cuvînt (Care nu e alcătuit din 
părţi sau din îmbinarea unor elemente contrarii, ci este unitar şi simplu), 
cîntă pretutindeni cu pricepere şi cu tîlc, înălţînd 341 Părintelui Său, împă¬ 
ratului a toate, cântarea cuvenită şi făcută pe potriva Lui. Fiindcă aşa cum 
trupul - un singur şi acelaşi trup - este alcătuit din alăturarea unei mul¬ 
ţimi nenumărate de mădulare şi de părţi, de organe şi de măruntaie, 
coordonate de indivizibila dar unitara prezenţă a sufletului şi de intelect 
(care şi el este nedivizat, netrupesc şi unic), la fel şi în cazul universului, 
care - deşi alcătuit din multe părţi - rămîne unitar; ceea ce face ca şi 
Cuvântul lui Dumnezeu, Cel Preaputernic şi Atotputernic, purtîndu-Se 
singur prin toate şi pe toate coordonîndu-le în chip nevăzut, să poată fi 
socotit cauza tuturor celor din cuprinsul Lui. 

12. Nu vedeţi oare cu ochii voştri cum arată universul? Cum unul 
şi acelaşi cer prinde într-o aceeaşi îmbrăţişare puzderia necuprinsă şi 
dănţuitoare a stelelor? Sori nu-s mai mulţi, ci unul singur; dar nu 
umbreşte el, prin prisosul său de lumină, scânteierile tuturor celorlalte 
stele? La fel şi cu Tatăl (deşi este unul singur); şi tot aşa I se cuvine şi 
Cuvîntului Său să fie, ca Fiu bun al unui Părinte bun. Dacă cineva va găsi 
de obiectat cum de nu-s ei mai mulţi, ei bine, îl aştept să se plîngă mai 
departe de faptul că nici sori şi nici luni nu-s mai mulţi şi mai multe, nici 
mai multe lumi, şi-l aştept cu încă zece mii de pricini de nemulţumire, în 
încercarea lui nebunească de a întortochea fără rost tocmai buna aşe¬ 
zare şi întocmire a lucrurilor. Fiindcă aşa cum în lumea noastră văzută un 
singur soare umple de lumină întregul spaţiu 342 , tot aşa în ordinea gîndită 
Cuvîntul lui Dumnezeu cel Unul şi Atotputernic le luminează pe 
toate într-un fel care nouă ne rămîne nearătat şi nevăzut. 

13. Şi la om, unul şi acelaşi suflet, una şi aceeaşi facultate raţională, 
poate fi temeiul unui mare număr de tendinţe . Munca câmpului sau con¬ 
strucţia corăbiilor, navigaţia sau zidirea caselor - pe toate deprinzîn- 
du-le, le poate face. Una şi aceeaşi facultate raţională a omului poate 
cuprinde nesfârşitul şir al ştiinţelor: geometrie, astronomie, gramatică, 
retorică, medicină - excelînd nu numai în disciplinele teoretice, ci tot pe 
atît şi în cele practice. Şi uite că totuşi nimeni n-a presupus vreodată că în 
acelaşi trup ar putea exista mai multe suflete, şi nici nu s-a minunat de 
coexistenţa mai multor moduri [simultane] de a fi, pe care să le fi dedus 

• 341. Sau «răspunzînd», «replicîncU (n. tr.) 

342. Textual: «întreaga lume sensibilă» (n. tr.) 

din varietatea înclinaţiei noastre spre cunoaştere! 14. Sau să admitem că 
am lua de jos un boţ inform de noroi şi că am începe să-l frămîntăm între 
degete, făcîndu-1 să capete înfăţişarea unui animal avînd capul într-un 
fel, labele din faţă şi din spate în alt fel, ochii şi ei altfel, şi tot aşa mai 
departe, cu fălcile, cu urechile, cu botul, cu nările, cu coşul pieptului şi cu 
umerii - dar respectînd regulile artei; ei bine, alăturarea mai multor 
tipuri, părţi şi mădulare, în ansamblul unuia şi aceluiaşi trup, nu demon¬ 
strează nimic privitor la o presupusă multitudine de artişti [care să-i fi 
dat naştere]; lauda îi revine doar aceluia singur dintre noi, care va fi pus 
la cale totul în virtutea unei anumite intenţii şi a unui anumit impuls 
creator. 

Or, tot aşa se petrece şi în cazul universului acestuia al nostru: unul 
fiind (deşi alcătuit dintr-o mulţime de părţi), nu are de ce încuraja presu¬ 
punerea unei mulţimi de forţe creatoare (şi, ca atare, nu are cum să ne 
îndemne la identificarea unei pluralităţi de zei), ci ne obligă la teologhisi- 
rea dumnezeirii unice, prea-iscusite şi prea-armonioase, a puterii şi a 
înţelepciunii lui Dumnezeu, care pe toate le străbate cu forţa Sa unică şi 
cu unica Sa putere creatoare, umplînd totul cu prezenţa lor şi nelăsîn- 
du-le să le scape nimic în lume, întocmind şi însufleţind totul; pe scurt, 
veghind asupra tuturor în ansamblu şi asupra fiecăruia în parte - fiinţe 
sau lucruri - în chipul cel mai felurit cu putinţă. 

15. După acelaşi tipic străbate văzduhul, într-un iureş, una şi aceeaşi 
lumină a soarelui, luminîndu-ne ochii şi încălzindu-ne, îngrăşînd 343 
pămîntul, făcînd plantele să crească, fâcîndu-se măsura timpului, călăuză 
stelelor, străbătînd cerul, revărsîndu-se peste lume şi făcînd tuturor sim¬ 
ţită puterea lui Dumnezeu. Ei bine, pe toate acestea ea le face în virtutea 
uneia şi aceleiaşi înzestrări fireşti a sa. Sau iar: puterea focului purifică 
aurul, dar topeşte plumbul; înmoaie ceara, întăreşte noroiul şi carboni¬ 
zează lemnul - totul în virtutea unicei sale puteri de ardere. 16. Or, tot 
aşa şi Cuvîntul lui Dumnezeu, împăratul suprem, Care pe toate le stră¬ 
bate, în toate sălăşluieşte şi este prezent pretutindeni, atît în cer cît şi pe 
pămînt, Se face călăuza tuturor celor nevăzute precum şi a celor văzute, 
mînînd cu negrăitele-I puteri soarele, cerul şi întregul univers. Cu pute¬ 
rea Sa dătătoare de putere, El Se face prezent în toate, pretutindeni pur- 
tîndu-Se, rourînd pînă şi peste soare, peste lună şi stele, lumină izvorâtă 
din veşnicu-I izvor de lumină . Cerul - pe care l-a făcut să fie cea mai 
adecvată replică a propriei Sale măreţii - este în veci stăpînirea Lui, Care 
puterile cele mai presus de cer şi de lumea [văzută] - a îngerilor, a duhu¬ 
rilor şi a (celorlalte) fiinţe spirituale - le umple de viaţă, de lumină, de 
înţelepciune, precum şi de toate virtuţile şi de tot binele potrivit lor, din 

propria-i vistierie. Potrivit aceleiaşi arte a creaţiei, El nu încetează a 
dărui stihiilor fiinţă, iar corpurilor posibilitatea combinării şi a amestecu¬ 
lui, a formei, a chipului şi [a înscrierii într-un anumit] tip, activînd în vir¬ 
tutea aceleiaşi puteri feluri de existenţă nenumărate şi osebite între ele la 
nesfîrşit, pentru toate fiinţele şi plantele, pentru vietăţile cuvîntătoare şi 
pentru cele necuvîntătoare; astfel dovedindu-Se stăpîn nu peste lira cu 
şapte sau cu mai multe corzi, ci peste întregul univers răsunînd (ca 
lucrare a Cuvîntului creator al întregului) cu o inepuizabilă armonie. 

13. 1. Aş vrea acum să stăm de vorbă şi să desluşim de ce anume 
(fiind El o realitate atît de mare) a trebuit să coboare Cuvîntul lui Dumne¬ 
zeu spre oameni. Fiindcă El este cîrmuitorul cerului şi al pămîntului, 
Cuvîntul lui Dumnezeu cel născut ca din supremul izvor al dumnezeirii 
Tatălui; Cel pururi prezent în lume şi peste lume, Care cu tărie îşi face 
cunoscută lucrarea pronietoare şi purtarea de grijă faţă de oameni. 

Vezi însă că spiţa aceasta nesocotită a noastră, a oamenilor, n-a fost 
în stare să priceapă adevărul; din care pricină oamenii au început să pri¬ 
vească la soare, la lună, la cer şi la stele ca la nişte dumnezei. Şi nu s-au 
mulţumit cu atît, ci s-au apucat să zeifice însăşi natura aceasta pămîn- 
tească a lucrurilor, roadele pămîntului şi diferitele feluri de hrană, înăl- 
ţînd idoleşti chipuri Demetrei şi Korei, lui Dionysos şi altora asemenea. 
2. Şi nu numai atît, de vreme ce n-au şovăit să zeifice cugetele propriei 
lor minţi - ba pînă şi graiul, care le face cunoscute. Mintea a luat numele 
Atenei iar graiului i-au dat numele de Hermes; facultăţile proprii ştiinţe¬ 
lor au fost denumite de ei Mnemosyne şi Muze. Dar nici atît n-a fost 
de-ajuns; în duhul unei sminteli sporite, şi ca o culme a fărădelegii, ei 
şi-au îndumnezeit pînă şi propriile porniri pătimaşe de care, dimpotrivă, 
s-ar fi cuvenit să se ferească şi să le poarte de grijă cu cugetul înfrînat! 
Aşa au căpătat înfăţişare nouă pofta trupească , pătimaşă, şi neînfrînata 
tînjeală a sufletului, părţile trupului şi mădularele care îndeamnă la faptă 
rea, precum şi neînfrînarea de la plăcerile rele, luînd numele lui Eros, al 
lui Priap, al Afroditei, sau altele asemenea lor. 3. Şi nici atîta n-a fost de 
ajuns; fiindcă oamenii au decăzut pînă la [a se mărgini la] viaţa aceasta 
trupească şi vremelnică şi au ajuns să zeifice pe nişte bieţi muritori, pe 
care, după moarte (care pe toţi ne aşteaptă), i-au făcut să fie eroi şi zei, că 
şi cum monumentele funerare şi mormintele ar putea izvorî starea de 
nemurire şi dumnezeirea! Dar încă odată nu numai atît - dacă ne gîndim 
că au ajuns să adore tot soiul de jivine necuvîntătoare, ba pînă şi cele mai 
primejdioase reptile! Şi tot nu ajunge: fiindcă iată-i tăind copacii, cioplind 
piatra, scormonind pămîntul în căutarea aramei, a fierului şi a celorlalte 
zăcăminte, iscodind ici şi colo pentru a putea plăsmui tot soiul de înfăţi¬ 
şări de femei şi de bărbaţi, sau chipuri de fiare şi de reptile, pe care mai 
apoi să le înconjoare cu toată cinstea! 

4. Şi tot nu ajunge, de vreme ce ei au fost în stare să vadă zeităţi 
pînă chiar şi în relele duhuri furişate în interiorul statuilor, ascunse în 
umbra firidelor, bune doar să lingă libaţiile şi să adulmece fumul jertfe¬ 
lor aduse! Şi uite că tot nu ajunge: fiindcă folosindu-se de descântecele ce 
intră în neîngăduita îndeletnicire a magiei, de asemenea cîntece şi far¬ 
mece, ei au ajuns chiar să atragă duhurile nevăzute ce se poartă prin aer, 
şi să se folosească de ele! 

De la un neam la altul, au ajuns astfel să fie socotiţi zei feluriţi 
oameni; la elini se numără în rândurile celor învredniciţi cu titlul de eroi 
sau de zei - printre alţii - Dionysos, Heracle, Asclepios şi Apollo; la egip¬ 
teni, tot aşa, printre mulţi alţii fuseseră socotiţi zei Horus, Isis şi Osiris; şi 
este de luat aminte cum nişte oameni, a căror multă ştiinţă îi făcea să se 
mîndrească cu înjghebarea geometriei, a astronomiei şi a matematicii, nu 
ştiau să vadă şi nu s-au priceput să descopere, să precizeze şi să defi¬ 
nească singuri măsurile proprii puterii divine şi covârşitoarea ei osebire 
de starea fiinţelor muritoare şi necuvîntătoare! 5. Lucru care i-a făcut 
pînă la urmă pe oameni să accepte tot soiul de jivine îngrozitoare, şerpi 
veninoşi şi fiare sălbatice, cărora n-au mai şovăit să li se adreseze ca unor 
zei. Aşa au făcut fenicienii cu Melkathar şi cu Uşor, precum şi cu alţi 
oameni de o cu mult mai joasă spiţă, pe care, pe toţi, şi i-au numit zei. Aşa 
şi arabii, cu Dusaris şi cu Obodos, geţii cu Zamohris sau cilicienii cu Mop- 
sos, tebanii cu Amfiaraus, alţii cu alţii, care toţi n-au depăşit cu nimic con¬ 
diţia omenească şi nu erau nimic altceva decît nişte oameni. 

Precum se vede, şi egiptenii, şi fenicienii, şi elinii - pe scurt: întreg 
neamul omenesc scăldat de lumina soarelui - fie că din nebăgare de 
seamă, fie că din întîmplare (sau) amăgit de cine ştie ce lucrare diavo¬ 
lească - a ajuns să cinstească în chip de zei şi eroi, să aducă jertfe şi să 
instituie culte împănate cu tot soiul de înşelăciuni vrăjitoreşti, să zidească 
temple şi să înalţe sanctuare atît în cetăţi cît şi prin cătune: fie unor părţi 
alcătuitoare ale universului, fie stihiilor, fie roadelor pămîntului, sau pro¬ 
priilor lor porniri pătimaşe, smintelilor şi închipuirilor de inspiraţie 
demonică; înaintea cărora făcuseră la fel cu nişte bieţi oameni supuşi 
celor mai omeneşti încercări ale vieţii, care nici măcar nu înjghebaseră - 
cât le fusese lor dat să trăiască - vreun dreptar de virtute, nici nu puseseră 
temeiurile vreunei filosofii, nu făcuseră nimic profitabil în viaţă şi nici nu 
lăsaseră în urma lor învăţăcei porniţi pe calea virtuţii; cu nişte oameni de 
la care nu se păstra nici o învăţătură, nimic scris în folosul nevoitorilor 
spre o viaţă închinată binelui, şi cărora nu le fusese mintea decât la muieri 
şi la plăceri urîte. în schimb, singur-adevăratul şi transcendentul Cuvînt 
al lui Dumnezeu, împăratul şi Creatorul tuturor, ajunsese să nu mai 
însemne pentru ei nimic. Şi ajunseseră ei la o asemenea nebunie, la o ase- 

menea rătăcire a minţii, incit dacă pe de o parte nu se dădeau în lături de 
la a se închina unor muritori oarecari ca unor zei, totuşi se mulţumeau să 
regăsească la aceştia obişnuitele porniri ale oamenilor, aceleaşi iubiri 
nelegiuite, aceleaşi fapte rele, aceleaşi nenorociri mergînd pînă la 
moarte! 

Toate acestea ei nu le înfăţişau ca pe nişte lucruri spuse de alţii dar 
totuşi îndoielnice 344 , ci drept tot atîtea fapte cărora le stăteau ei înşişi 
mărturie; şi cu toate că recunoşteau şi greşelile, şi mizeriile, şi moartea 
eroilor lor (iar mai înainte desfrînările lor, legăturile lor perverse cu alţi 
bărbaţi sau răpirea unor femei), lucrul acesta nu-i împiedica să împîn- 
zească toate cetăţile şi cătunele şi tot locul cu temple, cu statui şi cu sanc¬ 
tuare, dînd pierzaniei propriile lor suflete prin imitarea unor asemenea 
zeităţi. 

6. Fiindcă dacă este adevărat că se întîmpla să-i mai auzi vorbind 
şi despre nişte zei, despre fiii unor zei, despre nişte eroi sau despre anu¬ 
miţi demoni buni, în realitate se petrecea exact contrariul, în sensul că ei 
puneau în valoare exact contrariul celor ce s-ar fi cuvenit revelate. Era 
întocmai ca şi cum cineva, vrînd să arate altuia soarele sau ceilalţi lumi¬ 
nători ai cerului, în loc să-şi ridice privirea spre înalt, ar începe să scor¬ 
monească cu mîna pe jos prin ţărînă, căutînd să dea de urma forţelor 
cereşti în noroi şi în glod. Ei bine, aşa ceva au făcut oamenii cînd au înce¬ 
put să se amăgească singuri sau din înşelătorul îndemn al răilor demoni, 
ajungînd să caute fiinţa cea gîndită - cea mai presus de cer şi de univers - 
a dumnezeirii, undeva jos, în lumea trupurilor şi a devenirii, în pătimirile 
celor sortiţi morţii, sau pînă chiar şi în moartea lor. S-a ajuns astfel la 
asemenea nebunie, încît lumea n-a mai şovăit să le aducă jertfă tot ce 
avea ea mai de preţ pe lume, fără să mai ia în seamă legăturile care-i 
uneau 345 (cu cei aduşi jertfă) şi mergînd pînă la a înjunghia - în nebunia şi 
în rătăcirea minţii lor - pe singurul şi mult-iubitul lor copil! 

7. Or - mă întreb - există oare nebunie mai mare decît să ucizi nişte 
fiinţe omeneşti şi să mînjeşti toate oraşele şi fiecare casă din cuprinsul lor 
cu sîngele celor din spiţa ta? Şi totuşi ce altceva spun elinii? Nu-i plină 
istoria lor de amintirea unor asemenea grozăvii? Nu jertfeau oare feni¬ 
cienii lui Kronos, în fiecare an, pe singurii şi mult iubiţii lor copii? Sau 
la Rodos nu-i erau oare jertfiţi oameni aceluiaşi zeu în a şasea zi a lunii 
metageitnion? La Salamina, un anumit ins - după ce fusese purtat în 
jurul sanctuarului Atenei Agraulis şi al lui Diomede - înconjura de trei 
ori în goană altarul, după care preotul îl străpungea cu o lance în dreptul 
stomacului şi îl ardea de tot pe rug. Dar poate că cele mai numeroase 
jertfe omeneşti au fost aduse în Egipt; la Heliopolis îi erau aduse Herei 

----- - - l 

trei asemenea jertfe zilnic, pînă cînd - dîndu-şi seama de grozăvie - 
regele Amosis a dat porunca înlocuirii lor cu jertfa a tot atîtea figurine 
de ceară. La Chios era obiceiul să-i fie sacrificat lui Dionysos Omadios un 
om care era făcut bucăţele. La Tenedos, la fel. Şi la Sparta se aduceau 
jertfe omeneşti - lui Ares. La fel se petrecea şi în Creta, unde jertfele 
omeneşti îi erau aduse lui Kronos. în Laodiceea Siriei, îi era jertfită Ate¬ 
nei dte o fecioară (în ultima vreme însă, o ciută). 

Atît libienii cît şi cartaginezii obişnuiau să-şi îmbuneze zeităţile cu 
sacrificii omeneşti. Dumatenii din Arabia jertfeau în fiecare an cîte un 
tînăr, pe care-1 îngropau sub altar; iar din istorie ştim că toţi elinii, înainte 
de a porni la război, purcedeau în comun la sacrificii omeneşti. Tot aşa cu 
tracii şi cu sciţii. Atenienii comemorează şi astăzi pe tinerele fete ale lui 
Leos, precum şi uciderea fiicei lui Erehteus. Dar cine nu ştie că şi acum, în 
capitală, la sărbătoarea lui Iupiter Latiaris, încă se rnai înjunghie dte un 
om? 8. Mărturie că stau lucrurile aşa sînt cei mai venerabili filosofi. Dio- 
dor, care a adunat laolaltă ce a găsit prin biblioteci, spune că libienii jert¬ 
feau două sute dintre cei mai de seamă tineri ai lor în public şi că acestora 
li se adăugau încă nu mai puţin decît alţi trei sute. Dionisie, istoricul 
romanilor, scrie lămurit că Zeus şi Apollo le-au cerut aşa-numiţilor abo¬ 
rigeni din Italia sacrificii omeneşti, adăugind că aceştia din urmă se grăbi¬ 
seră să jertfească zeităţilor cîte o parte din tot ce aveau ei; dar că, de 
vreme ce nu jertfiseră fiinţă omenească, avuseseră de pătimit tot soiul de 
năpaste, de care nu putuseră scăpa decît prin pieirea celei de a zecea 
părţi dintre ei - un sacrificiu decimant care pînă la urmă le pustiise 
meleagurile. 

Vedeţi dar ce fel de năpaste urmăreau întreaga spiţă a oamenilor 
încă din cele mai vechi timpuri. 

9. Or, asemenea nenorociri încă tot nu erau de ajuns; fiindcă lumea 
cădea pradă şi altor mii de calamităţi de nestăvilit. Toate popoarele 
pămîntului, elini sau barbari, se împotriveau unul altuia, ca sub imperiul 
unei boli de nevindecat, ca mînaţi în neştire de o putere demonică, nepu- 
tîndu-se înţelege şi neputînd profita în nici un fel unele de la altele, îmbu- 
cătăţind sau ştirbind id şi colo dte ceva din marele tot al naturii lor 
comune. în toate colţurile pămîntului oamenii se învrăjbeau în temeiul 
unor legi şi constituţii care-i împingeau la luptă. 10. Faptul luase o ase¬ 
menea amploare îndt, înrăiţi în vrăjmăşii, oamenii îşi depănau toată 
viaţa în lupte şi în războaie; ajunsese cu neputinţă să umbli altfel dedt 
înarmat pînă-n dinţi, gata de luptă; la ţară, ţăranii umblau şi ei înarmaţi, 
şi de vreme ce le era gîndul mai mult să cumpere arme dedt unelte, se 
mîndreau să poată pune stăpînire pe bunurile şi pe fiinţele vecinilor lor. 
11. Mai mult dedt atît: pînă şi în istorisirile lor despre zeii lor găseau ei 

temeiuri de viaţă rea şi nelegiuită; aşa incit, dedîndu-se tuturor formelor 
viciului, ajungeau să-şi surpe nu numai sănătatea ci şi sufletele! Şi nu 
numai atît, de vreme ce - călcînd în picioare fireştile noastre limite - au 
ajuns oamenii la săvîrşirea celor mai neînchipuite fărădelegi, făcînd unii 
cu alţii nişte fapte de necrezut: «bărbaţii au purces cu bărbaţii la tot ce 
putea fi mai de ruşine, primind apoi chiar în ei plata firească a rătăcirii 
lor» - cum spun Sfintele Scripturi. 12. Şi nici atît n-a fost de ajuns; 
fiindcă, dînd meditaţiei lor fireşti privitoare la divinitate o formă alterată, 
oamenii au ajuns pînă la urmă să-şi închipuie că pe lume nimic n-a fost 
prevăzut (de Dumnezeu), că nimic nu este cîrmuit de El , şi, ca atare, 
s-au văzut siliţi să atribuie fiinţarea şi subzistenţa a toate iraţionalei şi 
spontanei naturi a destinului şi necesităţii! 13. Dar nu numai atît; fiindcă 
de vreme ce-n închipuirea lor sufletul pierea odată cu trupul, ei ajunseră 
să se mulţumească cu o viaţă animalică, cu o viaţă ce nu merita să fie 
trăită, în care gîndul nu le era la natura sufletului; o viaţă în care ei nu 
aveau a se aştepta la o hotărîre a dumnezeieştii judecăţi, nici Ia răsplăti¬ 
rea virtuţii, şi în care nici nu se gîndeau că trăind altfel decît sub semnul 
dreptăţii, fiinţa lor s-ar putea în cele din urmă alege cu pedeapsă! 

14. Aşa se face că, pînă la urmă, datorită tuturor acestor forme ale 
răului, popoare întregi ajunseseră să ducă o viaţă animalică, în care - 
lăsîndu-se-n voia celei mai profanatoare şi mai nelegiuite dintre legături 

- au fost unii care s-au încurcat cu propria lor mamă; alţii s-au căsătorit 
cu surorile lor; alţii şi-au siluit fetele sau şi-au ucis oaspeţii cărora le ofe¬ 
riseră adăpost. Au fost unii care au şi simţit gustul cărnii de om; câte unii 
care, după ce şi-au sugrumat bătrînii, au şi ospătat din ei - sau care i-au 
aruncat de vii să fie sfîşiaţi de câini. 

Timpul nu-mi îngăduie să arăt toate ponoasele străvechii boli care 
ajunsese să fie stăpînă peste întreaga omenire. 15. Dar asemenea fapte 

- şi nenumărate altele ca ele - au făcut, desigur, ca iubitorul de 
oameni Cuvînt al lui Dumnezeu, milostivindu-Se de cuvîntătoarea gloată 
a oamenilor, să-i certe spre binele lor pe cei ce se lepădaseră de El: odi¬ 
nioară prin proorocii Săi, cu mult înaintea acestora prin alţi bărbaţi iubi¬ 
tori de Dumnezeu, iar după ei prin prietenii Săi; după care, prin legi, prin 
îndemnuri şi prin fel de fel de învăţături, a înjghebat pentru oameni un fel 
de preambul şi temei 346 pentru slăvirea lui Dumnezeu. Or, în clipa când - 
sătui să tot fie purtaţi încolo şi încoace şi să se lase sfîşiaţi fără milă (dar 
nu de lupi sau de cine ştie ce sălbăticiuni, ci de demonii cei răi şi cruzi şi de 
duhurile cele silnice şi pierzătoare de suflete) - au început oamenii să 
simtă lipsa unui ajutor mai puternic decît tot ajutorul ce le putea veni de 

346. «Preambul» sau «premisă» - xpooîpiov. «Temei», textual: «elemente» - oroixeîcc 
(n. tr.) 

la oameni, a sosit printre noi de bunăvoie însuşi Cuvîntul lui Dumnezeu, 
dînd ascultare îndemnului primit de la preabunul Său Tată. 16. Pricina 
arătării Sale aici în mijlocul nostru a stat în cele învederate: ele toate 
L-au făcut să vrea unirea cu toţi oamenii; dar lucrul acesta El l-a săvârşit 
într-un chip neobişnuit Sieşi (Care, nefiind fiinţă trupească, şi obişnuit 
fiind să străbată nevăzut întregul univers, îşi vădeşte minunata forţă 
creatoare chiar prin lucrările Sale din ceruri şi de pe pămînt) - adică sub 
o formă nouă, foarte deosebită de condiţia Sa obişnuită. Prin mijlocirea 
unei fiinţe 347 supuse morţii, a consimţit să stea El însuşi de vorbă cu 
muritoarele noastre fiinţe şi să sălăşluiască printre noi, punînd astfel la 
cale mîntuirea firii noastre muritoare prin (ceea ce conţinea El însuşi) 
asemenea (ei în această nouă persoană a Sa). 

14.1. Dar să arătăm acum de ce - vrînd El să ia legătura cu oamenii - 
a ajuns Cuvîntul cel netrupesc al lui Dumnezeu să se folosească de trup 
ca de o unealtă. 

De fapt, cum altfel ar fi putut esenţa cea dumnezeiască, cea insesiza¬ 
bilă, cea nematerială şi nevăzută, să se manifeste unor fiinţe învăţate să 
caute pe Dumnezeu într-o lume a devenirii (ba chiar aici, jos, pe pămînt) 
- aşadar unor fiinţe care nu mai erau în stare (sau cărora le lipsea voinţa) 
să contemple pe izvoditorul şi creatorul tuturor lucrurilor - altfel decît 
sub chipul şi sub înfăţişare omenească? 2. De asta S-a plecat El pînă la a 
intra în legătură cu oamenii prin mijlocirea unui instrument supus morţii: 
adică în temeiul unui soi de analogii - şi numai fiindcă le era lor dragă 
calea asta; fiindcă (după cum se zice) cele asemenea se atrag. De asta S-a 
arătat Cuvîntul lui Dumnezeu pe această cale: adică avîndu-i în vedere 
pe toţi cei pe care nu-i mulţumeşte decît lucrul văzut cu ochii lor, care-şi 
caută dumnezeii în statui şi în tot soiul de imagini sculptate dar neînsufle¬ 
ţite,- care-şi imaginează că natura dumnezeiască ar putea sălăşlui 
undeva în materie sau în trup, şi care aclamă pe alţii (tot oameni şi, prin 
însăşi condiţia lor, tot muritori) ca zei. 3. De asta Şi-a pregătit El - cu ros¬ 
tul unui instrument - un trup, un adevărat templu preasfînt care să fie 
sălaşul vizibil al puterii celei spirituale, imagine minunată şi preasfîntă, 
mai de preţ decît toate neînsufleţitele sculpturi. Orice imagine făcută din 
materie neînsufleţită şi lucrată'de mîinile unor meşteri ca să închipuie 
ceva - fie din bronz, fie din fier, din aur, din fildeş, din piatră sau lemn - 
poate prea bine să se transforme într-un sălaş al demonilor; dar chipul 348 
acela dumnezeiesc, croit în virtutea dumnezeieştii înţelepciuni, participa 

---—- t 

347. Textual: «unei unelte», «unui instrument» - 6i opydvou yâp toi &vt]toC (n. tr.) 

348. Textual: «imaginea», «statuia» - âyaXpa (n. tr.) 

în acelaşi timp şi la viaţă şi la stările cele gîndite 349 . Era un chip 350 încăr¬ 
cat cu toate virtuţile, sălaş al Cuvîntului lui Dumnezeu şi templu sfînt 
dumnezeieştii sfinţenii. 4. Odată sălăşluit în el, Cuvîntul începea şi El să 
ia parte la condiţia noastră de oameni - în temeiul naturii noastre 
comune - şi totodată să Se facă cunoscut. Doar că El n-avea să cadă sub 
stăpânirea aceloraşi împătimiri (precum ceilalţi oameni), după cum nu 
avea să Se lege nici de trup în felul în care este legat sufletul omenesc; 
după cum n-avea nici să decadă din ce fusese El mai înainte şi să se 
lepede de dumnezeirea Sa. Fiindcă dacă nici măcar razelor soarelui nu li 
se întâmplă nimic - deşi ele răzbat pînă-n tot locul şi se aştern în drumul lor, 
printre altele, şi peste necurăţia mortăciunilor - ei bine cu atât mai puţin ar 
putea pătimi netrupeasca putere a Cuvîntului lui Dumnezeu, în sinea ei; 
şi cu atît mai puţin va fi fost ea afectată sau degradată din starea ei ante¬ 
rioară, de vreme ce legătura ei cu trupul va fi fost făcută în afara legi¬ 
lor trupului. 

Aceasta este lucrarea pe care a făcut-o Mântuitorul tuturor, ca să ne 
poată veni tuturor în ajutor şi să ne mântuiască: anume datorită acestui 
instrument (al firii) omeneşti, pus la cale de El, de care El s-a folosit exact 
aşa cum face un cîntăreţ din liră atunci cînd vrea să-şi dovedească price¬ 
perea. 5. Un mit de al elinilor spune despre Orfeu că el izbutea să îmblân¬ 
zească tot felul de fiare, potolindu-le instinctele prin darul său de a cînta 
şi lovind cu plectrul în corzile instrumentului. Poveste redată şi 
printr-un dans; fiindcă, iată, ajung oamenii să creadă că lira asta neînsu¬ 
fleţită ar putea domestici nişte jivine, ba chiar că ar putea clinti stejarii 
sub chemarea muzicii! Or, Preaînţeleptul şi întru-totul-priceputul Cuvînt 
al lui Dumnezeu, punînd la cale tot soiul de leacuri sortite sufletelor ome¬ 
neşti celor robite puzderiei de rele, a luat de astă dată în mînă un 
instrument muzical care era chiar opera înţelepciunii Sale: anume omul, 
pe care l-a făcut să înalţe în auzul fiinţelor cuvântătoare (iar nu într-al 
unor jivine necuvântătoare) cîntări peste cîntări, pentru a lecui prin 
remediile dumnezeieştii învăţături toată stricăciunea elinilor şi barbari¬ 
lor, precum şi iraţionalele, animalicele patimi ce pun stăpînire pe suflet; 
iar sufletelor bolnave care-1 caută pe Dumnezeu în lumea aceasta a deve¬ 
nirii şi în ce e trupesc oferindu-le - ca un adevărat şi suveran doctor - 
tocmai leacul căutat de ei şi potrivit lor: un Dumnezeu în trup omenesc. 
6. După care, de vreme ce la cerinţele noastre trupeşti îi era gîndul nu în 
mai mică măsură decât la cele ale sufletului, (a îngăduit) ochilor noştri tru- 

• 349. «Gîndite» (cu valoarea acordată acestui determinativ în vechea terminologie 
bisericească) sau «spirituale» (termen modern, mai ambiguu), pentru voepâ ou aia, cu refe¬ 
rire la stările «înalte», spiritualizate sau înduhovnicite (n. tr.) 

350. Din nou ăyaApa, ca mai sus - termen la care Eusebiu revine cu tîlc, în virtutea 
paralelismului cu imaginile lucrate de mîini omeneşti, de care fusese vorba mai înainte. 

peşti să vadă nişte minuni nemaipomenite - miracole şi făptuiri ale pute¬ 
rii dumnezeieşti. Urechilor noastre trupeşti le-a dat învăţătură cu o limbă 
de asemeni trupească, ducând la bun sfîrşit prin mijlocirea acestei înfăţi¬ 
şări de om luate de El toate cele privitoare la adevărata dumnezeire, şi 
pe care oamenii numai aşa mai erau în stare să le priceapă. 

14. 7. Sigur că pe toate astea El le-a îndeplinit dînd ascultare voii 301 
Tatălui, rămînînd El însuşi mai departe imaterial - adică întocmai aşa 
cum era El şi mai înainte alături de Tatăl - deci, fără să Se altereze în pro¬ 
pria Lui esenţă şi fără să-Şi piardă natura, rămînînd mai departe neatins 
de încătuşarea trupului. Fiindcă activitatea Lui nu se mărginea numai la 
locul unde se afla vasul acela al Său trupesc, şi nu întîmpina nici o piedică 
în a fi totodată altundeva în univers. 8. Rezultă că atîta vreme dt avea să 
petreacă în mijlocul oamenilor, El n-a încetat să umple întreaga lume şi 
să sălăşluiască alături de Tatăl - de fapt să rămînă în El - continuînd să 
poarte de grijă la tot ce-i în cer şi pe pămînt şi rămînînd (contrar nouă) cu 
totul liber să fie în acelaşi timp pretutindeni şi să-Şi ducă mai departe 
obişnuita şi dumnezeieasca-I lucrare. Omului i-a dat să se împărtăşească 
din ce este al Său fără însă a primi de la el, în schimb, nimic din cele ce ţin 
de natura lui muritoare. Fiinţa acestuia supusă pieirii El a făcut-o părtaşă 
dumnezeieştii puteri fără totuşi a Se împărtăşi, la rîndul Său, din muri- 
toarea ei natură. 9. Trupeasca-I naştere nu I-a adus nici o pîngărire; iar 
mai tîrziu, dnd a fost să se despartă de ce era acum muritor, El n-a avut 
de pătimit nimic în propria-I nepătimire - aşa cum şi cîntăreţul din liră nu 
are nimic de pătimit din spargerea instrumentului său (sau din zmulgerea 
corzilor), sau tot după cum, aplicînd unui om luminat la minte o pedeapsă 
corporală, este lipsit de sens să spunem că înţelepciunea luminatei Sale 
minţi (sau sufletul pe care-i poartă în trup) au fost distruse sau pîrjolite. 
10. De aceea e mult mai bine să spunem că puterea Cuvîntului n-a avut 
nimic de pătimit de pe urma trupeştilor patimi, la fel cum, în pilda luată 
de noi, razele de lumină ajunse din cer pe pămînt nu suferă nimic la atin¬ 
gerea tinei, a mocirlelor sau a cine ştie căror necurăţii. Oricine e în drept 
să spună că şi ele-s luminate de razele soarelui; numai că lumina nu 
suferă nici o întinare - şi nici soarele - din întrepătrunderea lor cu ele¬ 
mentele corporale, 11. fără ca lucrul acesta să contravină legilor naturii. 

Or, mîntuitorul şi netrupescul Cuvînt al lui Dumnezeu (Care este El 
însuşi şi viaţă şi lumină gîndită), de cum se atinge de ceva cu dumne¬ 
zeiasca şi netrupeasca Sa putere, în chip necesar îi dă viaţă şi-l împăr¬ 
tăşeşte din lumina Lui spirituală. Trupul de care se atinge se sfinţeşte şi 
pe dată se luminează; orice boală, orice beteşug şi toată suferinţa pier, 
făcând ca acelea ce sînt lipsite să primească în schimb câte ceva din plină- 

351. Textul foloseşte aici pluralul: TictTpixaîi; povAmg (n. tr.) 

tatea Lui. 12. De asta Şi-a petrecut El întreaga viaţă cam în felul arătat, 
făcînd dovada cînd a identităţii de natură cu noi a trupului luat de El să-I 
slujească, cînd a .însuşi Cuvîntului-Dumnezeu, ca un Dumnezeu ce este 
lucrînd minuni şi săvîrşind fapte de neînţeles, dînd mai dinainte glas 
lucrurilor ce aveau a se petrece abia mai tîrziu şi descoperind prin anu¬ 
mite fapte de temut - dar mai cu seamă prin dumnezeieştile Sale învăţă¬ 
turi menite să îmboldească sufletele noastre să se înfăţişeze sus, în locul 
acela mai presus de ceruri - pe Cuvîntul lui Dumnezeu (Cel Care nu mul¬ 
tora le este dat să-L vadă) în chiar arătarea Sa lucrătoare. 

15. 1. Faţă de toate acestea, ce ne mai rămîne nouă decît să lămurim 
în rostul său faptul acela fundamental şi atît de controversat al sfîrşitului 
vieţii Sale, al felului cum a putut El pătimi, precum şi marea minune a 
învierii Sale celei următoare morţii. 

O vom face prin mijlocirea unor dovezi convingătoare - nu însă 
înainte de a ne fi reamintit toate elementele. 

15.2. Pentru motivele arătate, (Cuvîntul) S-a folosit de unealta aceea 
muritoare întrucâtva ca de o imagine adusă să-I străvadă dumnezeiasca 
măreţie, ducînd o viaţă în care s-a purtat faţă de trup aşa cum se poartă 
orice împărat mare cu crainicul său, şi săvîrşind totul pe potriva dumne¬ 
zeieştilor sale posibilităţi. Dar dacă după viaţa dusă de El în mijlocul 
oamenilor El ar fi devenit deodată invizibil şi ar fi dispărut (luîndu-şi pe 
furiş şi crainicul - adică propria-I înfăţişare -, zorind să păcălească moar¬ 
tea prin fugă), distrugînd şi dîndu-Şi pieirii abia mai apoi ceea ce era 
muritor, ca efect al propriei Sale voinţe, oricine L-ar fi putut lua drept o 
simplă nălucire iar El n-ar fi lucrat în concordanţă cu Sine-însuşi, ca 
Viată şi Cuvînt al lui Dumnezeu şi ca dumnezeiască Putere. Lăsîndu-şi 
El-Insuşi crainicul pradă nimicitoarei distrugeri, 3. sigur că nici lupta 
pornită de El împotriva demonilor n-ar fi dus - prin neimplicarea morţii 
- la nimic, şi nici nu s-ar mai fi ştiut unde anume dăinuieşte El după a- 
ceastă plecare. Nimeni din cei ce nu-L vor fi primit nu I-ar fi dat crezare, 
iar El nu s-ar fi dovedit mai puternic, în Sine-însuşi, decât moartea, n-ar 
fi putut elibera omeneasca seminţie supusă morţii de cătuşele propriei 
ei naturi, n-ar fi fost urmat de oameni pe toată faţa pămîntului, nu Şi-ar fi 
putut convinge ucenicii să nu se teamă de moarte şi n-ar fi putut pune în 
faţa viitorilor Săi învăţăcei nădejdea de viaţă carp, după moarte, îi 
aşteaptă la Dumnezeu. Nu Şi-ar fi putut ţine făgăduinţele, n-ar fi putut 
împlini cele vestite despre El prin proorociri, şi n-ar fi putut răzbate toc¬ 
mai prin ultima dintre toate încercările - cea împotriva morţii. 

15. 4. Aşadar, pentru toate aceste motive, cuvenindu-i-se acelei pie- 
ritoare unelte, cu tot dinadinsul, ca după credincioasa slujire adusă de ea 
dumnezeiescului Cuvînt să se poată bucura de un sfîrşit pe măsura dum- 
nezeirii Lui , i-a fost rînduită o moarte pe potrivă. Exista o singură alter¬ 
at- _ 

nativă: sau să o lase cu totul pradă distrugerii şi pieirii - ceea ce ar fi 
însemnat sfîrşitul întregii drame prin cea mai îngrozitoare încheiere 
posibilă sau să Se dovedească El însuşi mai puternic decît moartea, 
făcând din ceea ce fusese supus morţii, cu dumnezeiasca-I putere, o păr- 
tăşie la nemurire. 

Prima variantă ar fi presupus trădarea propriei Sale făgăduinţe. Aşa 
cum nu-i este propriu focului să răcorească şi nici luminii să umbrească, 
tot astfel nu-i este nici vieţii să ucidă, sau Cuvântului dumnezeiesc să 
lucreze nebuneşte. Cît de consecvent ar fi fost El dacă după ce altora 
le-ar fi făgăduit viaţa, ar fi îngăduit nimicirea acestei unelte ale Sale şi ar 
fi asistat la distrugerea propriului Său chip? Şi cum s-ar mai fi potrivit 
actul Său mijlocitor (al cărui rost este dobândirea nemuririi pentru toţi cei 
care-şi caută scăparea la El) cu faptul de a fi lăsat pe solul 352 dumnezeirii 
Sale să piară, pradă stricăciunii? 5. Astfel, sigur că cel de al doilea termen 
al alternativei devenea necesar; adică devenise necesar ca El să Se 
dovedească mai puternic decît moartea. 

Dar cum să atingă El un asemenea scop? Pe furiş? Aşa, hoţeşte? Sau 
dimpotrivă: în chip minunat şi în văzul tuturor? 

Or, săvârşită în secret şi pe ascuns, rămasă tuturor tăinuită, izbânda 
Lui n-ar fi adus nimănui nici cel mai mic folos. Şi invers: vestită tuturor şi 
aflată de toţi, ea tuturor le putea mijloci folosul încuibat într-o asemenea 
minune. Devenind necesar ca unealta aceea a Sa să se dovedească mai 
puternică decît moartea, precum şi ca acest lucru să nu se petreacă într- 
ascuns, ci în văzul lumii, se explică acum de ce n-a ales El ocolirea mor¬ 
ţii: fiindcă altminteri El n-ar fi făcut decît dovada fricii şi a micimii Sale în 
faţa ei. Numai prin implicarea morţii şi a luptei cu ea a putut El dărui celor 
supuşi morţii nemurirea, fiindcă scopul luptei era mîntuirea şi viaţa şi 
nemurirea noastră, a tuturor. 6. Cînd cineva vrea să arate faptul că o oală 
e rezistentă la foc (deci mai presus de tăria acestuia), nu are cum altfel să 
dovedească asemenea minunăţie decît punînd-o el însuşi cu mîinile lui pe 
foc, ca apoi să o poată scoate de acolo nevătămată şi întreagă. Tot aşa a 
făcut şi Cuvîntul lui Dumnezeu, tuturor dătătorul de viaţă, cînd a vrut să 
arate că acea pieritoare unealtă de care se slujise spre mîntuirea oameni¬ 
lor era de fapt mai puternică decît moartea, şi părtaşă la propria Sa viaţă 
şi nemurire: anume lucrarea aceasta singură potrivită scopului, care 
consta în a o părăsi pentru o clipă, dînd morţii ceea ce era al ei (pentru 

dovedirea afinităţii de natură cu ea), ca numai puţin după aceea să o 
— - 

352. Nuanţa termenului grecesc eppevefiţ folosit de Eusebiu în text se referă nu 
numai la capacitatea de transmitere a mesajului primit, ci şi la tălmăcirea lui. Cu alte 
cuvinte, trupul luat de Cuvîntul Iui Dumnezeu nu este numai solul Acestuia, ci în acelaşi 
timp - şi mai ales - un mijlocitor pentru cunoaşterea Lui (n. tr.) 

înalţe din nou din moarte, drept dovadă a puterii Sale dumnezeieşti pre¬ 
cum şi a faptului că, datorită ei, viaţa făgăduită de El avea să fie pururi- 
dăinuitoare şi mai presus dedt tot ce însemna moartea. 

15.7. Cazul este, deci, limpede şi clar. Şi trebuia neapărat ca ucenicii 
Lui să vadă cu propriii lor ochi ce înseamnă întoarcerea la viaţă cea de 
după moarte, regenerarea cea întru putere, la care-i învăţa El să nădăj- 
duiască şi pentru care-i pregătea, îmboldindu-i să ajungă mai tari dedt 
moartea. De asta le-a şi îngăduit El să vadă acest lucru cu ochii lor. 
Fiindcă era necesar pentru ei, care aveau să-şi închine viaţa credinţei, să 
se convingă cu propriii lor ochi 353 de adevărul celei dintîi şi mai însem¬ 
nate dintre învăţăturile Lui; dar cu cît mai necesar era acest lucru pentru 
unii care, aidoma lor, urmau să-L vestească întregii lumi. urmau să facă 
tuturor cunoscută calea cunoaşterii lui Dumnezeu, deschisă de El tutu¬ 
ror oamenilor! 8. Ca să poată ei rămîne neînfricaţi şi de neclintit la gîndul 
morţii ce-i aştepta în confruntarea lor cu rătăcita credinţă în zei a neamu¬ 
rilor (şi ca să-l poată primi cu atîta seninătatel), viaţa de după moarte tre¬ 
buia să ajungă pentru ei o convingere absolută. Fiindcă de n-ar fi ştiut ei 
de ce nu le pasă de moarte, nici nu s-ar fi putut înfăţişa pregătiţi să 
înfrunte soarta potrivnică. Iată deci pentru ce - vrînd- El să-i înarmeze 
împotriva cumplitei puteri a morţii - nu s-a mulţumit Cuvîntul să-i stru¬ 
nească numai pe calea vorbelor şi a îndemnurilor, nici nu s-a mărginit să 
ticluiască cele legate de nemurirea sufletului cu simplă putere de con¬ 
vingere şi recurgînd numai la presupuneri - aşadar în temeiul unor 
cuvinte de felul celor pe care le rostim noi, oamenii - ci dimpotrivă, le-a 
pus în faţă laurii unei biruinţe culese de El împotriva morţii chiar prin 
faptă! 

15. 9. Acesta este cel dintîi (şi mare) motiv al luptei date de Mîntuito- 
rul nostru împotriva morţii. Aşa a putut El dovedi ucenicilor Săi că moar¬ 
tea - care pentru toţi oamenii este ceva atît de cumplit - nu înseamnă de 
fapt nimic, şi i-a putut El face să vadă cu propriii lor ochi (dîndu-le prile¬ 
jul să se încredinţeze ei înşişi prin văz) 354 adevărul făgăduitei vieţi (de 
dincolo). Aşa a putut El face (din actul învierii) pîrga nădejdii noastre, a 
tuturor, într-o viaţă în Dumnezeu şi în nemurire. 

15. 10. A mai existat însă şi un al doilea motiv pentru înviere, şi 
anume, dovedirea naturii dumnezeieşti a puterii ce sălăşluia în trupul 
Lui. Fiindcă dacă mai înainte vreme oamenii fuseseră în stare să divini¬ 
zeze anumite făpturi omeneşti supuse morţii şi căzute sub biruinţa mor¬ 
ţii, făcîndu-şi din ei eroi şi zeităţi, sigur că de-oameni-iubitorul Cuvînt al lui 

353. Textual: «prin intermediul unei scene întru totul convingătoare» (n. tr.) 

354. Ca mai sus, «prin mijlocirea unui spectacol convingător» (n. tr.) 

Dumnezeu S-a manifestat şi în această direcţie. înfăţişînd oamenilor o 
natură mai puternică decît moartea. Făcînd ca, după curmarea vieţii, tru- 
peasca-i mortalitate să se împărtăşească din cea de a doua viaţă, El le-a 
îngăduit tuturor să vadă cam în ce fel arată triumful asupra morţii şi i-a 
făcut să înţeleagă că, în moarte, se cuvine să nu mărturisim decît un sin¬ 
gur Dumnezeu, anume pe Cel încununat cu laurii biruinţei. 

Arăta-voi acum şi un al treilea motiv al mîntuitoarei Sale morţi. 

15. 11. A fost, anume, un sacrificiu, o jertfă adusă lui Dumnezeu, 
supremul împărat al tuturor, pentru întreaga noastră spiţă; o jertfă adusă 
şi consacrată întregii noastre turme a oamenilor; o jertfă adusă spre înlă¬ 
turarea rătăcitei credinţe insuflate de demoni. Fiindcă această unică şi 
mare jertfă a preasfîntului trup al Cuvîntului nostru, odată adusă spre 
folosul întregului neam al oamenilor, odată oferit ca o jertfă de ispăşire a 
tuturor neamurilor căzute în starea de necredinţă la care-i adusese rătă¬ 
cirea insuflată lor de demoni, toată puterea blestemaţilor şi spurcaţilor 
demoni avea să piară; toată sminteala pămîntească şi amăgitoare avea să 
se destrame, lăsînd fără întîrziere locul liber unei prezenţe mai puternice 
decît ea. 

12. Aşa, deci, s-a înfăţişat mîntuitoarea jertfă (înălţată aici, în lumea) 
oamenilor: a fost sacrificiul acestui trupesc instrument al Cuvîntului, El- 
însuşi; şi a fost adus în folosul întregii 355 noastre turme a oamenilor. 
Despre el e vorba şi în actul jertfei aduse morţii, despre care vorbesc 
Sfintele Scripturi atunci cînd exclamă: «Iată pe mielul lui Dumnezeu, Cel 
ce ridică păcatul lumii!», după ce (mai înainte) prevestiseră: «Adusu-s-a 
ca o oaie la tăiere, şi ca un miel necîrtind celui ce-1 tunde». Tot ele ne 
arată şi rostul acestui act, atunci cînd adaugă: «El ne poartă păcatele şi 
pentru noi suferă; şi iată că noi L-am crezut doar un biet. suferind, un 
amărît lovit de soartă! Dar El era străpuns pentru păcatele noastre, se 
sfîrşea din pricina fărădelegilor noastre: peste El se abătuse pedeapsa 
care nouă avea să ne aducă pacea! Prin rana 356 Lui am fost vindecaţi. Cu 
toţii aidoma oilor rătăciserăm: fiecare dintre noi umbla pe drumul său 
într-aiurea. Dar Domnul îl dăduse în schimbul păcatelor noastre». 13. 
Acestea sînt cauzele pentru care a fost jertfită omenitatea 357 Cuvîntului 
lui Dumnezeu. Numai că Supremul Arhiereu consacrat lui Dumnezeu, 
Stăpînului şi împăratului-a-toate (prin care Suprem Arhiereu înţelegem 
Cuvîntul lui Dumnezeu, Puterea şi înţelepciunea lui Dumnezeu - Care se 
cere osebit de jertfa adusă), după nu multă trecere de vreme şi-a zmuls 
trupul 358 din moarte, aducîndu-I-1 Tatălui în chip de pîrgă a mîntuirii 

355. Textual: «comunei» (n. tr.) 

356. Textual: «lovitura (primită)», «vînătaia» (n. tr.) 

357. Textual: «omenescul instrument» (n. tr.) 

358. Textual: «a rechemat (ceea ce avusese El) muritor» (n. tr.) 

noastre, a tuturor, şi înălţîndu-L spre bunul folos al oamenilor ca un ade¬ 
vărat trofeu al biruinţei asupra oştirii demonilor, precum şi ca o pavăză 
împotriva sacrificiilor omeneşti (care - cum ştim - se aduceau). 

16. 1. Aşa stând lucrurile, a sosit vremea să recurgem şi la dovezi - 
dacă adevărul acestor lucruri mai are nevoie de vreo dovadă şi dacă evi¬ 
denţa unor asemenea fapte mai are nevoie de întărire. Primeşte-le 
totuşi, pregătit să le asculţi cu luare-aminte. 

16. 2. Odinioară, toate popoarele de pe pămînt trăiau dezbinate, 
întreaga spiţă a oamenilor era împărţită fie în ţinuturi, fie în etnii, ori în 
naţiuni, în stăpîniri autarhice ori în poliarhii. O asemenea stare de lucruri 
făcea ca şirul luptelor frăţeşti, al războaielor, al devastărilor şi al înrobirilor 
ce se abăteau peste ogoarele şi peste aşezările oamenilor să nu-şi afle nicio¬ 
dată sfîrşitul. Pretexte se găseau cu duiumul: ba dte un fapt de dezmăţ, ba 
răpirea unor femei; şi uite aşa s-a ajuns la dezastrul Ilionului şi la (subiectele) 
tragediilor din vechime, atît de bine cunoscute de toată lumea. 3. Sigur că nu 
vei greşi văzînd în credinţa rătăcită cea în mulţi zei pricina tuturor acestor 
nenorociri. Fiindcă din clipa în care acel mîntuitor instrument care a fost 
preasfîntul trup al lui Hristos s-a arătat mai presus decît toată amăgirea şi 
lucrarea demonilor şi străin de toată răutatea ce răzbate prin fapte şi prin 
vorbe, el a şi fost înălţat ca un trofeu doveditor al biruinţei şi ca o pavăză 
împotriva bătrânilor şi înrăiţilor demoni, iar toate lucrările acelora au fost 
spulberate. Cîrmuirea după dreptare regionale, pluralitatea conducerii, 
dictaturile singulare ca şi democraţiile (iar odată cu ele pustiirile şi ase- 
diile care, din cauza lor, se abăteau peste cetăţi şi meleaguri) au încetat. 
Tuturor le era acum vestit un acelaşi Dumnezeu; 4. pretutindeni înflorea 
o singură împărăţie: cea a romanilor. Străvechea, nestinsa şi nepotolita 
vrajbă dintre popoare, brusc, pierea. Şi chiar din clipa cînd cunoaşterea 
Dumnezeului Celui unic şi învăţătura lui Hristos - ca singură mîntuitoare 
credinţă - le erau împărtăşite tuturor, ei bine: chiar din acea clipă 
întreaga împărăţie a Romei se supunea unui singur împărat, făcînd pre¬ 
tutindeni simţită o adîncă pace. Deci simultan - şi în aceeaşi perioadă 
dată - ca la un singur semn al lui Dumnezeu, au mijit în lumea noastră, a 
oamenilor, două mlădiţe ale binelui: statul roman şi învăţătura dreptei- 
credinţe. 5. înainte vreme, Siria fusese cîrmuită osebit (şi de către unii); 
Asia cunoscuse altă viţă regească; Macedonia alta; altă dinastie îşi ose- 
bise Egiptul şi pusese stăpînire peste el; alţii făcuseră tot aşa cu ţinutul 
Arabiei - ba pînă şi iudeii se făcuseră stăpîni peste Palestina; prin cătune, 
prin oraşe şi peste tot locul oamenii îşi ucideau semenii (cuprinşi parcă de 
nebunie) şi, făcînd jocul demonilor, se poate spune fără greş că n-aveau 
în minte decît războiul şi lupta. 

Şi iată că, deodată - şi parcă din acelaşi punct - au început să iasă la 
iveală două mari forţe: statul Roman (de atunci devenit monarhie) şi 
învăţătura lui Hristos - care au prins a înflori împreună şi au izbutit să le 
astîmpere şi să le împace pe toate. 6. în vreme ce puterea Mîntuitorului 
nostru nimicea înclinaţia spre diversitatea de principii şi spre pluralita¬ 
tea zeilor (inspirată de demoni), vestind tuturor - deci şi elinilor şi bar¬ 
barilor, pînă-n cele mai depărtate colţuri ale lumii - împărăţia unică a lui 
Dumnezeu, puterea Romei supunea statele existente 359 (de vreme ce 
, cauzele ele - însele care duceau la pluralismul statal fuseseră spulberate), 
sîrguindu-se să cuprindă pe tot omul într-un întreg unitar şi armonios, şi 

- dintre atîtea felurite popoare - pe cele mai multe să le adune laolaltă (ba 

- fapt nemaiîntîlnit pînă astazi - să-şi întindă stăpînirea pînă chiar la 
marginile pămîntului). în care scop, mîntuitoarea noastră învăţătură îi şi 
înlesneşte şi-i netezeşte calea. 

16.7. Mare minune, în ochii cui îşi aţinteşte privirea la adevărul fap¬ 
telor şi cui nu se lasă cuprins de îndemnul să ia în uşor măreţia (unui ase¬ 
menea destin), dacă ne gîndim că nimicirea rătăcitei credinţe inspirate de 
demoni ne apare ca un fapt care are loc concomitent cu dispariţia vraj¬ 
bei şi a înverşunărilor dintre popoare! Dacă ne gîndim că în timp ce tutu¬ 
ror le era vestit Dumnezeul Cel unul şi Calea cea una prin care poate El 
să fie cunoscut, între oameni prindea rădăcină o unică împărăţie făcînd ca 
întreaga lor spiţă să ajungă a vieţui în pace şi în bună înţelegere, ca toată 
lumea să se socoată fraţi şi să ajungă la recunoaşterea adevăratei sale 
naturi! Pe dată - aidoma unor fii trăgîndu-se din acelaşi tată (sau, iată, în 
chipul unor copii avînd cu toţii în unul Dumnezeu un singur tată, precum 
şi o singură maică în dreapta lor credinţă) - oamenii au început să-şi vor¬ 
bească şi să se poarte între ei cu pace, făcînd ca din acea clipă întreg 
pămîntul să arate întru totul aidoma unei gospodării şi unei familii unice 
şi bine chivernisite. Şi tot de atunci a ajuns un lucru cît se poate de simplu 
să călătoreşti şi să zăboveşti oriunde-ţi pofteşte inima. Plecat din apusul 
împărăţiei , poţi astăzi ajunge în răsăritul ei fără nici o teamă, la fel cum e 
şi cu cei din părţile de acolo (atunci cînd îi poartă drumul încoace) - aşa 
cum e şi firesc între hotarele aceleiaşi ţări. Aşa s-au împlinit şi prezicerile 
conţinute în proorociile din vechime, precum şi exclamaţiile profeţilor 
(atît de numeroase, cîte timpul nu ne-ar îngădui a înşira!); între care, 
însă, unele iată ce ne strigă în faţă despre mîntuitorul Cuvînt: «Stâpîni-va 
de la mare pînă la mare, şi dinspre rîuri pînă la marginile lumii», sau: 
«Răsări-va în zilele lui dreptatea şi prisosinţă de pace», «Bate-vor săbiile 
lor şi vor face din ele fiare de plug, iar din suliţe vor face coase. Nici un 
neam nu va mai pune mîna pe sabie împotriva altui neam, deprinderea 
războiului lipsindu-le». 

359. Textual: «care puteau fi văzute» (n. tr.) 

16. 8. Iată, aşadar, ce profeţii s-au putut auzi din străvechi timpuri în 
limba evreilor. Asemenea lucruri - pe care noi le putem vedea împlinite - 
nu fac decît să întărească mărturiile ce au răzbit pînă la noi din veac. Iar 
dacă eşti dornic să afli mulţimea (prisosul!) acestor înştiinţări, atunci, 
împărate, te-aş îndemna să nu le cauţi în grai, ci în faptă! Şi desfă mari 
ochii minţii, deschide-ţi larg porţile priceperii, stai pentru o vreme şi 
cumpăneşte şi întreabă-te singur făcînd aşa ca şi cum ai vrea să afli de la 
altul, ca să poţi mai bine pătrunde în miezul lucrurilor: fost-a vreodată, 
din negura timpului, vreun împărat, vreun cîrmuitor, vreun filosof sau 
vreun legiuitor, ori vreun prooroc (fie el elin sau barbar) care să fi atins 
un asemenea grad de virtute (şi nu atît după moarte, ci încă în viaţă fiind 
ca fiinţă care răsuflă şi-i încă plină de vlagă!), încît numele lui să fi ajuns 
pretutindeni în lume în auzul şi pe buzele tuturor? Or, faptul acesta n-a 
fost lucrarea nimănui altul decît numai şi numai a Mîntuitorului nostru, şi 
a fost săvîrşit de El după biruinţa Lui asupra morţii (vestită de El ucenici¬ 
lor Săi şi de El dusă la bun sfîrşit). Drept care le şi spusese El: «Mergeţi 
acum şi învăţaţi toate neamurile în numele Meu», prin care cuvinte El le 
dăduse din timp de veste şi le descoperise că Evanghelia 360 Lui urma să 
fie cunoscută în toată lumea şi tuturor neamurilor, în chipul unei mărtu¬ 
rii. Iar graiului Său, fapta-i urmase pe dată: fiindcă pe dată - şi nu zăbav- 
nic - de cuvintele Sale s-a umplut lumea toată. 

16. 9. Ce vor mai avea acum de spus cei care, la începutul cuvîntării 
mele, mă sfidau 361 , cînd mărturia lucrului văzut cu ochii covîrşeşte în 
putere de convigere orice argumentare? Dar mergi acum mai departe şi 
mai gîndeşte-te şi la lucrul următor: fost-a vreodată, din veac, vreun om 
care să fi întocmit - prin singură puterea cuvintelor sale, deci fără să 
scrie nimic - nişte dreptare de viaţă pline de cucernicie şi de înţelep¬ 
ciune? Şi care să fi fost în stare a semăna din lucrarea învăţăceilor săi cu 
atîta uşurinţă peste tot omul, pretutindeni deschizînd vetre de învăţătură 
şi făcînd ca tot omul, fie el elin sau barbar, să se recunoască în semenul 
său de la un cap şi pînă-n celălalt depărtat cap al lumii? Să-ţi răspund eu: 
n-a fost nici unul. înseamnă, deci, că şi privită aşa, aceasta a fost numai 
lucrarea Mîntuitorului nostru, care, săvîrşită după moartea Lui, se face 
mărturie a dumnezeieştii Sale vieţi şi puteri. Dar dacă nici asta nu-1 poate 
încredinţa pe necredincios, să ne spună el nouă celor dornici de lămurire, 
care alt vestit înţelept izbutit-a să pună capăt sălbaticelor şi crudelor 
moravuri ale barbarilor doar în virtutea unor legi pline de omenie, făcîn- 
du-i, bunăoară, pe sciţii ascultători ai învăţăturii lui să nu se mai mănînce 

360. Cu înţelesul originar şi etimologic de «veste bună» (n. tr.) 

361. Text ambiguu, putîndu-_se interpreta ca o referire la dificultăţile ridicate de fap¬ 
tul istoric al morţii Mîntuitorului. în care sens el mai poate fi citit şi „cei care, iniţial «sau: 
în principiu» îmi criticau acest lucru“ (n. tr.) 

între ei, pe perşi să nu mai nuntească cu mamele lor, pe alţii să nu-şi mai 
dea câinilor morţii sau să nu-şi mai spînzure bătrînii, şi pe alţii să nu mai 
săvârşească alte soiuri de fapte asemănătoare acestora, îngrozitoare şi 
bestiale. Totuşi, cele pomenite nu-s decît nişte dovezi mărunte ale dum¬ 
nezeieştii vieţi de după moarte a Mîntuitorului nostru. Am să-ţi înfăţişez 
şi alte dovezi - mai mari decît ele - şi am să te îndemn să cugeţi dacă a 
existat vreodată vreo fiinţă omenească care să fi stîrnit atîta împotrivire - 
fie între înalţii demnitari şi între regi, fie între civili, fie între militari, între 
lumea de la oraş şi între cea de la ţară, deci în rîndurile tuturor, şi atît de 
îndelungă vreme - cineva care, nevoit fiind să se războiască fără întreru¬ 
pere, a putut totuşi da dovada unei tării mai mult decât omeneşti, înflo¬ 
rind în cele din urmă zi după zi, şi, oricât ar fi înaintat în vîrstă, rămînînd 
mereu tînăr! Cărui alt om (din cîţi vor fi văzut din veac lumina soarelui) 
i-a fost dat - aidoma Mîntuitorului nostru - să voiască a-şi plini în numele 
său un popor cum n-a mai fost altul pe lume, şi să-l şi plinească (dar nu 
într-ascuns, în cine ştie ce ungher uitat al pămîntului, ci pretutindeni sub 
soare, prefăcându-şi voia în faptă doar în virtutea dumnezeieştii puteri cu 
care va fi fost înzestrat)? Cine altul a cugetat să înveţe toate popoarele 
cunoaşterea şi închinarea unui singur Dumnezeu aflat mai presus de cer 
şi de tot universul? Şi nu numai că S-a gîndit la aşa ceva, ci a şi purces la 
faptă, dovedind - dacă mai era nevoie - prin chiar tăria acestei lucrări că 
ea fusese voită de Dumnezeu! - Dar lucrul care a zăvorit în cele din urmă 
pînă şi cele mai slobode guri a fost faptul că din clipa cînd El a început să 
propovăduiască pe Dumnezeul Cel Prea înalt, chemînd toate noroadele 
ca numai pe Acesta să-L mărturisească drept adevărat Dumnezeu , El a 
şi fost învrednicit de împreună-lucrarea şi ajutorul Celui Ce-L trimisese! 

Priveşte acum şi ia aminte din ce anume constau învăţăturile ce 
decurg din această vestire (şi care - date tuturor de ştire - au şi fost întă¬ 
rite de fapte). Te voi întreba: fost-a vreodată om care, luminînd - aidoma 
Lui - sufletul omului cu negrăita lumină, l-a făcut să fie în stare a lua în 
derâdere mincinoasele sale credinţe strămoşeşti, aşa fel încît să nu mai 
cinstească nici piatra, nici lemnul şi ce-i fără viaţă, ca pe un dumnezeu? 
Dar cine altul dacă nu Mîntuitorul nostru a făcut ca cei mai mari închină¬ 
tori la idoli (grăiesc aici despre egipteni, de la care le-a venit şi elinilor 
încurcata lor credinţă în zei), să nu se mai lase înşelaţi şi să nu mai încon¬ 
joare cu suprema cinstire tot soiul de jivine, de şerpi, pînă şi vieţuitoarele 
cele mai neghioabe şi mai biete, să nu mărturisească alt Dumnezeu decît 
pe Cel aflat mai presus de toate şi să se lupte pentru credinţă pînă la răz- 
birea prin moarte 362 ? Cine - din adîncurile vremilor - izbutit-a să pună 

362. Textual: «pînă dincolo de feluritele morţi (care-i aşteptau)» - cu referire la cazul 
mucenicilor (n. tr.) 






244 


EUSEBIU DE CEZAREEA 


pe fugă din (marea) noastră turmă, a oamenilor, cu braţul Său nevăzut şi 
puternic, primejdioasa, cumplita spiţă a demonilor (care cîndva, răvăşise 
întreaga noastră natură omenească, iar prin lucrarea idolilor vîrîse multă 
sminteală în credinţa oamenilor), ca pe nişte fiare neîndurate? Cine altul 
a îngăduit vreodată cu tărie celor ce-şi rînduiesc viaţa în chip cinstit şi 
neprefăcut după filosofia dată de El, ca - în temeiul invocării Lui în stările 
cele mai curate ale rugăciunii purtate de El mai departe pînă la Dumne¬ 
zeul tuturor - să pună pe goană ultimele rămăşiţe ale duhurilor rele; cine 
altul, dacă nu tocmai Mîntuitorul nostru? Cine altul de nu singur Mîntui- 
torul nostru învăţatu-Şi-a participanţii la Taine să săvîrşească jertfele 
cele fără sînge, duhovniceasca jertfă ce se aduce în rugăciune şi în taini¬ 
ţele cuvîntării-de-Dumnezeu? 10. Iată deci cum de au luat fiinţă, pe toată 
faţa pămîntului, altarele şi sanctuarele bisericilor noastre - rostul lor 
fiind să înalţe Dumnezeului şi împăratului nostru Celui unic şi suprem (şi 
numai Lui!), din mijlocul neamurilor, sfinţitele liturghii ale cugetatelor şi 
duhovniceştilor noastre' jertfe. 

Cine - prin insesizabila şi nevăzuta-I putere - făcut-a să se stingă 
jertfa adusă prin rană şi sînge, prin fum şi prin foc; cine a aruncat în 
uitare crudele şi nebuneştile ucideri şi jertfe de fiinţe omeneşti cărora 
istoria elinilor le aduce ea însăşi mărturie? Fiindcă nu trebuie să uităm că 
jertfele omeneşti au pierit de pe faţa pămîntului abia după dumnezeiasca 
propovăduire a Mîntuitorului nostru, în anii domniei lui Hadrian. 

16. 11. Iar dacă mesajul 363 şi puterea izvorîtoare din moartea Mîn¬ 
tuitorului nostru au putut primi întărirea unor atare dovezi, cine se va 
mai învîrtoşa să nu recunoască adevărul dumnezeieştii Lui vieţi? Fiindcă 
asemenea fapte sînt fapte de vii iar nu fapte de morţi; şi - după cîte ni se 
spune - tot ce vedem noi sînt arătări ale celor nevăzute. Nu mai departe 
decît ieri. spiţa vrăjmaşilor lui Dumnezeu se străduia să vîre groaza în 
viaţa oamenilor, prădînd şi luînd cu japca şi făcîndu-şi de cap. Dar odată 
plecaţi dintre cei vii, iată-i zăcînd la pămînt aidoma celui din urmă gunoi: 
fără suflare, fără viaţă şi fără grai, de nu-i mai pomeneşte nimeni, cum şi 
nimeni nu şi-ar mai aminti de ei. Fiindcă asta e starea celui mort: cine nu 
mai are parte de viaţă nu mai înseamnă el însuşi nimic. Iar cine nu mai 
este nimic nici n-ar putea săvîrşi ceva. Atunci noi, despre Cel Care dă 
dovada deplinei Sale puteri, Care ne arată că lucrează, ba chiar că poate 
lucra mai vîrtos decît cei vii, cum să ne închipuim că nu trăieşte? Faptul 
că nu-L putem vedea cu ochii trupului nu are nici o importanţă: criteriul 
cumpănirii noastre nu trebuie să depindă de argumente ce ţin de trup, 
aşa cum nici arta nici feluritele teorii ale ştiinţei nu ne luminează în 
temeiul unor criterii corporale. Cine a văzut vreodată cu ochii lui mintea 


363. aperf|, «virtutea» cu înţelesul de «rostul» (n. tr.) 

omului sau puterea lui Dumnezeu? Sînt realităţi ce nu pot fi cunoscute 
decît prin efectele lor. 12. Iată dar de ce ne este potrivit ca şi nevăzuta 
putere a Mântuitorului nostru să o scrutăm şi să o desluşim din lucrările 
ei, - fie că ar urma să deducem că cele săvîrşite de El aparţin unei fiinţe 
vii, fie că (ele ar ţine de puterea) uneia care nu este (vie), oricît de necuge¬ 
tată ni s-ar părea o asemenea alternativă. (Fiindcă cu ce temei am putea 
noi ca, despre ceva care nu este, să spunem că este? Non-existenţa este 
categoric definită de noi toţi drept nefiinţă şi ca atare ea nu are nici cum 
lucra, nici cum înfăptui; de ea ţine starea morţii, în vreme ce viaţa presu¬ 
pune contrariul). 

17. 1. Venit-a clipa, atunci, să luăm aminte la lucrările 364 chiar din 
zilele noastre ale Mîntuitorului nostru şi să cuprindem cu privirea izvodi¬ 
rile vii ale unui Dumnezeu viu. (E oare cazul să ne întrebăm dacă aseme¬ 
nea fapte ne pot duce cu gîndul la o lucrare vie săvîrşită de o fiinţă tot vie 
şi fiinţînd ca adevărat Dumnezeu? - Sau care-s aceste fapte? - întreba- 
mă-vei, poate. - Le vei afla îndată). 

17. 2. Mai ieri-alaltăieri, o mînă de vrăjmaşi ai lui Dumnezeu, mus¬ 
tind de înfumurare, se stîrniseră cu puterea de partea lor şi cu oaste de 
oameni multă, hotărîţi să radă de pe faţa pămîntului locaşurile Lui de în¬ 
chinare şi să-I nimicească bisericile. Neputîndu-L vedea cu ochii, ei îl 
războiau folosind toate vicleşugurile, împroşcîndu-L şi ţintind în El cu 
toate vorbele ce le veneau la gură. 

Numai că El avea să Se apere tot aşa cum şi este El: în chip nevăzut. 

3. Şi uite aşa, au ajuns nişte oameni care mai adineaori se desfătau de 
toate cele, care erau fericiţi de toată lumea şi ridicaţi în slăvi ca nişte zei, şi 
care vreme îndelungată - cît timp stătuseră ei locului şi păstraseră pacea 
cu Cel pe Care mai apoi aveau să-L războiască - ţinuseră cu pricepere 
frîiele împărăţiei, ca - la un singur semn de sus - să nu li se mai ştie de 
nume 365 . Fiindcă de îndată ce şi-au schimbat purtarea şi s-au încumetat 
să poarte război cu Dumnezeu, de îndată ce s-au hotărît să se pună împo¬ 
triva Dumnezeului nostru - sub ajutorul şi ocrotirea zeităţilor lor, pe dată 
- zic - şi la un singur puternic semn tocmai al Dumnezeului cu Care ei se 
războiau, şi-au primit toţi pedeapsa pentru cutezanţa lor, abandonînd 
totul şi luînd-o la goană dinaintea Lui, recunoscîndu-I dumnezeirea şi 
adoptînd pînâ la urmă o purtare cu totul potrivnică neruşinării lor dintîi. 

4. Drept care şi El n-a pregetat a-Şi înălţa însemnele biruinţei peste tot 
pămîntul, împodobindu-1 iar cu frumuseţea sfintelor Sale locaşuri de 
închinare şi cu semeţia sălaşurilor afierosite Lui. în oraşe şi-n sate, pre- 

364 ctitorei ea para - termen împrumutat probabil din astrologie (şi care mai apare 
atît în textul lui Eusebiu cît şi la Constantin) are înţelesul specializat de «lucrări (sau 
efecte) ale unei cauze» (n. tr.) 

365. Textual: «să nu mai existe», cu nuanţă intensivă (n. tr.) 





246 


EUSEBIU DE CEZAREEA 


tutindeni, la ţară sau în pustia barbarilor, iată-L închinînd biserici şi 
sanctuare Dumnezeului Celui Unul, împăratului a toate, Stăpînului 
întregii lumi (fapt datorită căruia au fost şi locaşurile acestea învrednicite 
a purta numele Domnului - nu ca din partea oamenilor, ci chiar din par¬ 
tea Domnului a toate - de vreme ce le-a fost lor îngăduită denumirea de 
Casă a Domnului). 

17. 5. Să poftească atunci cine va vrea, şi să ne facă şi pe noi a pricepe 
cine - după atare prăpăd şi pustiire - fost-a în stare să reclădească săla- 
şurile de jos şi pînă sus? Cine a hotărît refacerea lor, învrednicindu-le să 
arate ca abia durate (şi mult mai semeţe decît înainte) tocmai cînd soarta 
lor păruse pecetluită? Cine a izbutit acest lucru nu după săvîrşirea din 
viaţă a acelor vrăjmaşi ai lui Dumnezeu, ci - fapt minunat între toate - de 
pe cînd prigonitorii mai erau încă vii, ca dezicerea lor de tot ce cutezaseră 
ei cîndva să se facă prin însăşi gura şi scrisul lor, şi nu într-o vreme când le 
era lor mai bine (ca să nu se poată spune că au făcut-o din simplă îngă¬ 
duinţă 366 ), ci tocmai şi anume cînd i-au ajuns pe ei şfichiurile biciului lui 
Dumnezeu? 6. Cine - după liniştirea furtunii prigoanelor (ba chiar în 
toiul prăpădului) - a izbutit - prin îndemnurile dumnezeieştilor Sale 
învăţături - să susţină peste tot pămîntul, de-a lungul întregii lor vieţi şi 
întru deplina sfinţenie a cugetului, pe sîrguitorii înţelepciunii 367 şi pe slu¬ 
jitorii lui Dumnezeu, zeci şi zeci de mii de bărbaţi sau de slujitoare ale 
altarului (precum şi cinurile pururea-fecioarelor), aşa fel încît toţi aceştia 
să vegheze de bună voia lor multe zile în şir, postind de bucate, de apă şi 
vin, izbutind să deprindă cu dreaptă-socoteală stăpînirea de sine precum 
şi tăria ce ţi-o dăruieşte o viaţă de lipsuri? Cine a fost în stare să 
convingă pletore de femei şi bărbaţi ca - în temeiul citirii dumnezeieştilor 
Lui poveţe - să renunţe la hrana trupească în favoarea unei hrane 
duhovniceşti mai potrivite unor fiinţe înzestrate cu duh supraraţional? 
Sau cine a putut convinge atîţia bărbaţi şi femei şi copii barbari şi neşco- 
liţi, ori mulţimea argaţilor, sau puhoaiele fără număr ale neamurilor, să 
nu le pese de moarte şi să creadă cu tărie în nemurirea sufletului lor? Că 
ochii dreptăţii scrutează toate faptele oamenilor - atît pe cele de omenie 
cît şi pe cele neomenoase - şi, ca atare, că se cere să aşteptăm judecata lui 
Dumnezeu; precum şi că tocmai de asta ni se cuvine nouă să ne purtăm şi 
drept şi cu măsură, în viaţă? Fiindcă un lucru este sigur: anume că de nu 
s-ar fi ţinut ei de astfel de învăţături, nici n-ar fi putut trudi la jugul cre¬ 
dinţei în Dumnezeu. 

j 

366. 4>iAavflpwjrîcc - aici cu nuanţa de înţelegere faţă de cineva aflat pe o poziţie mai 
slabă (n. tr.) 

367. Textual: «pe cei atât de dornici să-şi închine viaţa filosofiei» - Aici ca în multe 
alte locuri, termenul de filosofie se specializează, preluînd sfera conceptului de înţelep¬ 
ciune sau chiar de contemplaţie (viaţă contemplativă), în virtutea unei evoluţii semantice 
pilduitoare (n. tr.) 

Este un fapt pe care - astăzi încă - numai Mîntuitorul nostru S-a 
dovedit în stare să-l săvîrşească. 

Dar să lăsăm această discuţie şi 7. hai să-l ascultăm pe omul nostru 
cel încremenit la minte cam ce ar avea el de răspuns la unele ca acelea de 
mai sus. - Ci spune-ne, deci, într-un fel care să se susţină (aşadar nu 
dintr-o pornire necugetată, ci punîndu-ne înainte roadele meditaţiei tale 
adînci 368 ), şi după o ades-repetată iscodire în sine-ţi, zi-ne deci: care alt 
înţelept, dintre atîţia câţi se vor fi vestit din negura vremilor, au fost 
cunoscuţi şi ştiriciţi cu glas proorocesc, din cele mai vechi timpuri, în rân¬ 
durile iudeilor celor de odinioară şi bine-plăcuţi lui Dumnezeu, aidoma 
Mîntuitorului nostru, în aşa fel încît, aflînd ei încă de atunci atît locul de 
baştină cît şi vremea arătării Lui, viaţa pe care avea să o ducă, puterile, 
cuvintele şi isprăvile Lui, să le strecoare între foile Sfintei Scripturi? 8. 
Sau arătatu-s-a oare vreodată vreun răzbunător atît de năpraznic al 
celor încumetate împotrivă-i încît să fi fost în stare (aidoma Mîntuitorului 
nostru) să-şi abată nevăzuta putere simultan cu săvârşirea nelegiuirii lor, 
peste întregul popor al iudeilor, cărora avea să le năruie din temelii 
regescul palat 369 , ba dărîmîndu-le deplin şi templul cu toate minunăţiile 
sale dinăuntru? Care altul - de nu Mîntuitorul nostru - S-a priceput să 
arate din timp prin cuvînt şi lucrare ce vor făptui aceşti necredincioşi şi ce 
se va petrece cu Biserica întemeiată de El pretutindeni în lume, adeverin- 
du-şi spusa în faptă? Căci iată ce zice El despre templul necredincioşilor: 
«Rămas-a casa voastră pustie», şi «Piatră peste piatră nu va rămîne în 
locul acesta pînă ce nu va fi nimicit»; iar despre Biserica Sa: «Bise¬ 
rica Mea voi zidi-o pe piatră, încît porţile iadului nu vor avea putere 
asupra-i». 

17. 9. Sau cum vi se pare faptul că, la început, El s-a gîndit să cheme 
la Sine nişte oameni simpli, din popor, pe care i-a făcut să-şi lase năvoa¬ 
dele şi să ajungă dătători de lege şi învăţători ai întregii lumi? Sau faptul 
de a le fi vestit (şi ce le spusese El prin grai avea să şi treacă în faptă!) că 
va face din ei pescari de oameni; după care i-a şi înzestrat cu asemenea 
iscusinţă şi putere, încît au fost ei în stare să scrie şi să lase în urma lor 
cărţi care s-au dovedit atît de convingătoare, că, tălmăcite pretutindeni 
pe pămînt şi-n tot graiul - barbar ori grecesc - au ajuns la toate popoarele 
un temei de cumpănire, tuturor adeverindu-le dumnezeiescul izvor al 
învăţăturilor cuprinse într-însele? 10. Sau iar, ce aveţi a-mi zice cînd a 
profeţit El ce avea să se întîmple mai tîrziu şi cînd S-a pus chezaş ucenici¬ 
lor că vor fi duşi înaintea regilor şi a dregătorilor, că vor avea de suferit şi 

368. Textual: «propunîndu-ne rodul unui suflet cuvîntător» (sau raţional - iţ'JX'H 
Ao-yucn), «înzestrat cu o înţelegere superioară» (n. tr.) 

369. Sau «regescul loc» - cum spune textul, putînd fi raportat şi la capitală, adică la 
Ierusalim (n. tr.) 

că vor fi schingiuiţi peste poate, şi asta nu spre a ispăşi cine ştie ce faptă 
necugetată, ci numai şi numai pentru a-L fi mărturisit pe El? Sau felul 
cum i-a pregătit El să îndure totul de bună voie, încingîndu-i cu armele 
credinţei şi făcînd ca în încleştarea lor cu potrivnicii lor să le scînteieze 
sufletele cu mult mai vîrtos decît piatra de diamant, nu depăşeşte el pute¬ 
rea cuvîntului? 11. Şi cum să nu ne minunăm peste poate văzînd cum nu 
numai cei care-L urmaseră, dar şi cei ce aveau să le urmeze acelora - iar 
mai apoi urmaşii acestora, şi cei de mai apoi, şi tqt aşa pînă chiar în zilele 
noastre - tuturor, deci, într-atît li s-au înteţit puterile sufleteşti, încît, deşi 
nu se făcuseră prin nimic vinovaţi de moarte, au suferit cu bucurie 
pedepse peste pedepse lăsîndu-se schingiuiţi în fel şi chip, mînaţi de cre¬ 
dinţa lor în Dumnezeul a toate? 

Dar fost-a vreodată vreun împărat a cărui domnie să fi ţinut cît vea¬ 
cul? 370 Care altul s-a arătat în stare să poarte asemenea lupte după 
moarte şi să-şi biruie duşmanii, supunînd tărîm după tărîm, ţinut după 
ţinut şi cetate după cetate, pînă ce va fi ajuns stăpîn şi peste Elada şi peste 
lumea barbară, zdrobindu-şi potrivnicii prin nearătata putere a nevă¬ 
zutului Său braţ? 12. Iată însă şi lucrul cel mai de căpetenie din tot ce am 
vorbit noi pînă acum: pacea adusă peste toată faţa pămîntului prin pute¬ 
rea Lui (despre care am mai avut noi prilejul să stăm de vorbă), această 
pace oare nu va închide nici ea clevetitoarele guri, de ne vom gîndi că 
buna înţelegere dintre popoare şi consensul lor au coincis cu lucrarea 
învăţăturii Mîntuitorului şi poruncii date de El întregului univers, pre¬ 
cum şi de ne vom gîndi că pacea aceasta a întregului univers - aidoma 
rînduielii de El gătită neamurilor - fusese vestită din vremi de prooro¬ 
cii lui Dumnezeu? 

întregul crug al acestei zile nu mi-ar ajunge - o, împăratul meu - de 
aş vrea să adun laolaltă şi să înşir învederatele dovezi ale dumnezeieştii 
tării a Mîntuitorului nostru, care pot fi văzute şi astăzi în lucrările Sale. 
Sigur este că din negura veacurilor, nici printre elini, nici printre barbari, 
n-a fost nici un om care să fi dat dovada forţei unor asemenea dumne¬ 
zeieşti atribute, aşa cum a fost Mîntuitorul. 13. Căci ce să mai vorbim 
despre oameni, cînd pînă şi acele personaje în care toate neamurile 
vedeau nişte zeităţi n-au fost în stare să dea aici, pe pămînt, dovada unei 
asemenea virtuţi 371 ? Şi să ne spună cine va pofti, să vină oricare filosof 
încoace şi să arate despre care zeu sau despre care erou din cîţi pururi 
fost-au ştiuţi a auzit el că va fi dăruit oamenilor nişte învăţături în măsură 
să le chezăşuiască viaţa veşnică şi împărăţia cerească, asemenea Mîntui- 

370. Textual, «să se fi lungit pînă-n veac», veacul având aici înţelesul vechi românesc 
de «ev», durată nedeterminată, eventual neîngrădită temporal (n. tr.) 

371. Oâoiq, luat cu înţelesul de «potenţial» (n. tr.) 

torului nostru, făcînd puhoaiele de lume de pretutindeni să se ajute între 
ele în practicarea înţeleptelor Sale învăţături, hotărîndu-le să nu se mai 
gîndească decît la cer şi să nădăjduiască în petrecerea cerească gătită 
sufletelor iubitoare de Dumnezeu? Fost-a vreodată vreun zeu - sau fiinţă 

t 

de om ajunsă erou - care să fi revărsat - asemenea soarelui - de la răsărit 
şi pînă la apus, belşugul de lumină al învăţăturii sale, făcînd ca peste tot 
pămîntul un popor după altul să slujească în acelaşi chip aceluiaş unic 
Dumnezeu? Care zeu sau care erou - din cîţi vor fi fost ei - izbutit-a să 
înlăture pe toţi zeii şi eroii elinilor şi barbarilor, hotărînd (şi dînd de înţe¬ 
les) că nici unul dintre ei nu era, de fapt, un adevărat dumnezeu; ca mai 
apoi, război suferind din partea tuturor, să nimicească - deşi singur - 
întreagă oastea duşmanilor săi, ajungînd să stăpînească peste toţi zeii şi 
eroii cunoscuţi şi singur să fie aclamat de toate neamurile ca Fiu al lui 
Dumnezeu? 14. Cine altul a lăsat cuvînt locuitorilor nesfîrşitelor întinderi 
ale pămîntului, fie ei pe pămînt sau pe mare, să se adune în fiecare săptă¬ 
mână într-un loc spre a ţine praznicul zilei Domnului? Şi cine i-a învăţat 
să nu-şi îmbuibe trupul, ci să-şi învigoreze sufletele prin dumnezeieştile 
Sale învăţături? Fost-a vreun zeu sau vreun erou, care, războit aseme¬ 
nea Mântuitorului nostru, să-şi fi biruit vrăjmaşii aşa cum i-a biruit El? Şi 
nu trebuie trecut cu vederea că, de la începutul începuturilor şi pînă 
acum, ei nu şi-au contenit atacurile îndreptate împotriva învăţăturilor şi 
poporului Său! Numai că El, ca un nevăzut, în chip nevăzut Şi-a mînat 
credincioşii - odată cu sfintele Sale locaşuri - pe culmile slavei! 

17. 15. E oare nevoie să ne străduim să înşirăm în vorbă dumne¬ 
zeieştile lucrări cele mai presus de cuvînt ale Mîntuitorului nostru? Cînd 
chiar de ne-am ţine noi gura, aceste fapte tot vor ţipa auzului nostru 
sufletesc (numai să-l avem!), că lumea asta a noastră, a oamenilor, n-a 
cunoscut din veac decît un singur eveniment cu adevărat ieşit din comun, 
uimitor şi neasemuit: atunci, anume, cînd Fiul lui Dumnezeu S-a arătat 
cu adevărat pe pămînt. 

18. 1. Prisositoare ţi se vor fi părut cuvintele rostite azi de mine, 
de vreme ce în atîtea rînduri evidenţa dumnezeirii Mîntuitorului 
impunîndu-ţi-se pe calea propriei tale experienţe, te-ai prefăcut tu 
însuţi pentru toţi (şi nu numai cu buzele, ci chiar cu fapta) într-un vestitor 
al adevărului. Numai răgaz să ai - o, împăratul meu! - şi negreşit că, de 
vei vrea, istorisi-ne-vei nenumăratele arătări-de-Sine ale Mîntuitorului 
tău, nenumăratele Sale descoperiri la vremea somnului. 21 . Şi nu am 
acum în gînd sfaturile Sale (pentru noi tainice), ci numai ce a pus El în 
chiar puterea ta de judecată pentru bunul mers al treburilor şi în folosul 
tuturor. 3. Pe drept ne-ai putea înşira atunci puternicele veniri într-aju- 
tor la vremuri de război ale lui Dumnezeu - pavăza şi paza ta -, felul cum 







250 


EUSEBIU DE CEZAREEA 


au pierit vrăjmaşii şi uneltitorii potrivnici ţie, sprijinul Lui la timp de pri¬ 
mejdie, scăparea din clipele de descumpănire, sprijinul din clipele de 
pustiire, căile deschise în momentele ce păreau fără ieşire, prevestirile de 
viitor, sau, iar, grija ta pentru propăşirea generală, puterea ta de 
pătrundere în sînul situaţiilor tulburi, marile tale înfăptuiri şi acte de rîn- 
duială în stat, felul cum te-ai priceput să-ţi orînduieşti armata, justeţea 
fiecărui act (de domnie) considerat în sine, hotărîrile de interes general şi 
actele legiuitoare care ne-au înviorat viaţa. Şi ai fi în drept atunci să înşiri 
tot ce noi n-am avut de unde afla, tot ce vei fi ştiind tu singur, tot ce vei fi 
tăinuind tu în augusta-ţi memorie, ca în adîncurile unei vistierii. 

Ei bine, pentru toate aceste pricini, şi în virtutea unor atît de impre¬ 
sionante mărturii ale acelei puteri ce ne-a mîntuit, ai hotărît tu să dai 
oamenilor (necredincioşilor şi deopotrivă credincioşilor) un locaş de 
rugăciune închinat biruinţei asupra morţii, care să fie şi un templu sfînt al 
Dumnezeului celui sfînt; apoi daruri minunate şi mari închinate vieţii 
veşnice şi împărăţiei lui Dumnezeu - aduceri-înainte pentru Mîntuitorul 
nostru, supremul nostru împărat, aşa cum se potrivesc ele şi-mi par 
fireşti ca din partea unui împărat purtător de biruinţă. Pe care aşezîn- 
du-le tu în jurul (mormîntului) aducător de mărturie al vieţii veşnice, ai 
pecetluit cu împărătească slovă şi desăvîrşita izbîndă a cerescului şi dum¬ 
nezeiescului Cuvînt 372 , mărturisind înaintea tuturor neamurilor, limpede 
şi fără echivoc, prin faptă şi prin spusă, închinarea ta plină de cucernicie 
şi de dragoste pentru Dumnezeu. 


372. Textual „ai înscris împărăteasca titulatură «biruitor şi triumfător» pe emblema 
cerescului Cuvînt al lui Dumnezeu” (n. tr.) 









CUVÎNTUL ADRESAT DE CONSTANTIN 
ADUNĂRII SFINŢILOR 


Cuprinsul cuvîntării a cincea 


1. La început se aminteşte de praznicul 
Paştelui. Apoi: dt bine a adus Cuvîntul 
lui Dumnezeu tuturor oamenilor şi 
cum a fost El duşmănit tocmai de cei 
cărora le făcuse El bine. 

2. îndemn către Biserică şi către ascultă¬ 
tori să-i urmărească şi să-i îndrepte 
greşelile cuvîntării . 

3. Dumnezeu este şi Tatăl Cuvîntului şi 
Creatorul întregii zidiri; iar cele exis¬ 
tente nu şi-ar putea păstra fiinţa, dacă 
ar trebui să asculte de mai multe cauze. 

4. Despre rătăcita credinţă în idoli. 

5. Cum a creat Hristos, Fiul lui Dumne¬ 
zeu, toate cele ce sînt, şi cum a deter¬ 
minat El limitele fiecăreia dintre ele. 

6. Cu privire la destin: dt de falsă se 
dovedeşte a fi credinţa în el, atît în 
temeiul legilor după care se călăuzesc 
oamenii, dt şi în temeiul legilor zidirii, 
care, depănîndu-se nevălmăşit şi după 
o bună rînduială, dovedesc prin însăşi 
rînduiala lor intenţia Creatorului. 

7. Privitor la lucrurile de neînţeles, se 
cere să binecuvîntăm înţelepciunea 
Creatorului, şi nu altceva, şi să nu cău¬ 
tăm cauza lor în vreo pornire întîmplă- 
toare. 

8. Dumnezeu împarte oamenilor din bel¬ 
şug lucrurile trebuitoare, în schimb pe 
cele spre desfătare le împarte cu 
măsură, iar pe amîndouă, atît cît au 
oamenii nevoie. 


9. Cum au greşit filosofii în părerile lor, 
vrînd ei să le ştie pe toate, şi cum s-au 
primejduit dte unii. Totodată, despre 
învăţăturile lui Platon. 

10. Despre cei ce nu vor să ştie nici de 
învăţăturile Scripturii, nici de cele ale 
filosofilor; şi cum că se cade fie să crezi 
toate spusele poeţilor, fie să nu crezi 
nimic din ele. 

11. Despre arătarea în timp a Domnului: 
cum s-a petrecut ea, şi cu ce scop. 

12. Despre cei care n-au cunoscut această 
taină, anume că din vina lor n-au 
cunoscut-o, şi dt de mari răsplăţi îi 
aşteaptă pe cei ce au cunscut-o; dar 
mai ales, despre cei ce şi-au dat viaţa 
mărturisind. 

13. Deosebirea dintre feluritele părţi ale 
zidirii este un lucru necesar. înclinarea 
oamenilor spre bine sau spre rău se 
află la alegerea lor, făcînd ca şi judecata 

faptelor lor să fie atît necesară dt şi 
dreaptă. 

14. Deosebirea dintre natura zidită şi fiinţa 
nezidită este infinită. Dar omul se 
poate apropia de ea dudnd o viaţă vir¬ 
tuoasă. 

15. Cîte învăţături a dat Mîntuitorul, dte 
minuni a săvîrşit, şi dt ajutor a dat El 
celor răbdători. 

16. Cum a fost întruparea lui Hristos ves¬ 
tită de prooroci, rostul ei fiind prăbuşi¬ 
rea idolilor şi a cetăţilor idoleşti. 

17. Cum au ucenicit înţelepţii cei de alt 
neam la înţelepciunea lui Moise. 
Despre Daniel şi despre cei trei tineri. 

18. Despre versurile cu acrostih ale Sibilei 
din Eritreea, mărturie aducând Mântui¬ 
torului şi Patimilor Sale. Iar acrostihul 
zice: Iisus Hristos, Fiul lui Dumnezeu, 
Mîntuitor, Cruce. 

19. Proorocia despre Mîntuitorul n-a fost 
plăsmuită de vreun creştin, ci este 
chiar a Sibilei din Eritreea. Cicero 
însuşi a tălmăcit în latineşte cărţile ei 
mai înaintea arătării printre oameni a 
Mîntuitorului. Şi Vergilius aminteşte 
de ea şi de naşterea cea din fecioară, 
slăvind această taină prin vorbe cu tîlc 
ascuns, de teama stăpînitorilor. 

20 . Alte versuri ale lui Vergilius Maro pri¬ 
vitoare la Hristos; tîlcuirea lor, în care 
se vede că poetul s-a mulţumit să vor¬ 
bească numai pe ocolite despre taină. 

21. în cuvintele folosite de el nu poate fi 
vorba despre un om oarecare. De ase¬ 
menea, cum că - din necunoaşterea 
închinării faţă de Dumnezeu - necre¬ 


dincioşii nu-s în stare să priceapă nici 
măcar de ce sînt ei pe lume . 

22. împăratul închină, mulţumind, biruin¬ 
ţele sale - precum şi celelalte arătări de 
bine - lui Hristos şi îl învinuieşte pe 
tiranul Maximin, vrăjmaşul, a cărui 
cumplită prigoană n-a avut alt rezultat 
decît sporirea şi întărirea credinţei. 

23. Despre felul de viaţă al creştinilor, şi 
cum se bucură Dumnezeu de cei ce-şi 
duc viaţa în chip virtuos. Trebuie să ne 
aşteptăm la o judecată şi la plata (fap¬ 
telor noastre). 

24. Cît de rău şi-au sfîrşit viaţa Decius, 
Valerian şi Aurelian, din cauza prigoa¬ 
nei stîrnite de ei împotriva Bisericii. 

25. Cît de ruşinos a renunţat Diocleţian la 
domnie, şi cum a fost el lovit de trăs¬ 
net, din cauza prigoanei lui împotriva 
Bisericii. 

26. Dumnezeu este cauza credinţei împă¬ 
ratului. De la Dumnezeu trebuie să 
cerem noi reuşita noastră şi tot Lui să o 
referim; pe cînd căderile noastre cuvi- 
ne-se să le atribuim uşurinţei noastre. 





CUVÎNTAREA LUI CONSTANTIN 
CĂTRE ADUNAREA SFINŢILOR 



c 


1.1. Constantin, Augustul, către adunarea sfinţilor. 

Lumina care covîrşeşte lumina - şi pe a zilei şi pe a soarelui -, prelu¬ 
diul învierii şi dătătoarea de armonie nouă trupurilor trecute prin atît de 
mari încercări, chezăşia făgăduinţei, calea ce duce la viaţa veşnică - vreau 
să spun: praznicul Patimilor - iată, ne-a ajuns - prea iubiţii mei învăţă¬ 
tori, precum şi voi, toţi ceilalţi prieteni ai mei! Este un praznic ce se face 
încă şi mai aducător de binecuvîntare mulţimii închinătorilor Acelui 
Dumnezeu Care e ţelul de pe urmă a toată închinarea, prin simţul 
nostru lăuntric, al fiecăruia, izvorînd spre El neîntreruptă cuvîntare şi 
înălţîndu-I neîncetat cîntare de laudă... 

1. 2. O, tu, natură, maică a toate, ce ai dat tu mai de seamă lumii? în 
ce stă oare lucrarea ta, de vreme ce Creatorul 373 a toate este Cel ce ţi-a 
dat ţie fiinţă? El este Cel ce ţi-a dat podoabă, dacă socotim că podoaba 
firii nu-i altceva decât viaţa cea după fire. Dar, iată, totuşi, că pornirile 
potrivnice firii au ajuns, în cele din urmă, de nestăvilit, făcând ca oamenii 
să nu mai ştie sluji Dumnezeului tuturor după cuviinţă, făcîndu-i să-şi 
închipuie că totul în jur s-ar petrece nu după rînduiala proniei, ci doar 
aşa, la întîmplare, haotic şi criticabil; 

1.3. Aceasta , cu toate că (adevărul) le era neîncetat şi cu tărie amin¬ 
tit prin gura proorocilor de Dumnezeu inspiraţi, de care s-ar fi cuvenit ca 
ei să asculte! Dar vezi că fărădelegea, netrebnica fărădelege, care li se 
împotrivea acestora , înverşunîndu-se în tot chipul să acopere lumina 
adevărului, se simţea la largul ei tocmai în starea de confuzie zămislită de 
întuneric. Or, lucrul acesta s-a petrecut nu tocmai la adăpost de silnicii şi 
de fapte de cruzime, mai ales când interesele cârmuitorilor s-au priceput 
să mînuiască oarbele şi măruntele pasiuni ale mulţimilor - sau, mai bine 
zis, când ele luau pe neaşteptate calea nebuniei. 





373. Textual: «cauza» (n. tr.) 

Ei bine, acest fel de a înţelege viaţa - sub semnul căruia s-au perindat 
generaţii peste generaţii - a fost pricina de căpetenie a nenorocirilor ce 
nu încetau a da peste ei. 

1.4. însă de îndată ce a prins a străluci printre oameni lumina (pre¬ 
zenţei) Mîntuitorului, dreptatea a luat locul faptelor de nedreptate, iar 
frămîntarea cea cu multe chipuri a lăsat loc liniştii: tot ce fusese mai 
înainte vreme vestit prin gura proorocilor îşi găsea împlinirea. Hristos 
pătrundea mîndru în casa Părintelui Său, răspîndind peste întreaga lume 
lumina cucerniciei şi a cumpătării şi punînd pe pămînt temeiul unui 
templu nou, fără sfîrşit, nestricăcios, al virtuţii - vreau să spun: Biserica, 
în care să poată fi săvârşite în duh de cucernicie toate cele cuvenite atît 
Tatălui celui mai presus de toate dt şi Sie-însuşi. 

1. 5. Ce a pus atunci la cale nebuneasca nelegiuire a neamurilor? Ei 
bine, ea s-a străduit să zădărnicească darurile lui Hristos, şi, silindu-se să 
nimicească Biserica (al cărui rost este să aducă tuturor mîntuirea), a dat 
vanei credinţe în idoli un impuls nou. Aşa s-a ajuns din nou la răzmeriţă, 
la război, la înfruntare în luptă, la înteţirea greutăţilor vieţii, la pofta de 
dştig (care nu ţine neapărat de firea răului) - iar toate acestea, dnd stîr- 
nite de amăgitoarele sdnteieri ale speranţei, dnd dictate de frică. 

Dar să o lăsăm să zacă mai departe în ţărînă, învinsă de puterea vir¬ 
tuţii (aşa cum o şi cere dreptatea), pierind sfîşiată sub povara părerii de 
rău, şi să vedem ce am mai putea să spunem potrivit cuvântului lui 
Dumnezeu. 

2.1. Ascultă, dar, o tu, Biserică; o tu, drmadule 374 (al sufletelor), care 
ţi-ai dobîndit sfinţenia fecioriei; o, tu, doică a copilăriei şi a sfielii, care te 
frămînţi pentru adevăr, căreia iubirea de oameni nu-i lasă clipă de pace şi 
din al cărei veşnic izvor gîlgîie nectarul aducător de mîntuire! Ci luaţi 
aminte şi voi, toţi cei ce-I slujiţi mărturisit lui Dumnezeu (Care tocmai de 
aceea S-a şi îngrijit de voi); dar să nu vă pese într-atît de felul meu de a 
vorbi, dt mai cu seamă de adevărul celor ce voi avea a vă spune; şi nici de 
mine, care vă grăiesc acum, dt de temeiurile învestiturii mele. 

2. Fiindcă puterea cuvintelor se subţie atunci dnd intenţia vorbitoru¬ 
lui rămîne undeva uitată 375 . 

(Drept este că-mi fac ©înduri mari; dar sînt încredinţat că la rădăcina 
îndrăznelilor mele se află sădită dragostea fierbinte de Dumnezeu. Ea 
singură-mi poate învinge sfielile. Pentru care pricină cu atît mai vârtos 
voi şi cere sprijinul vostru, al celor pricepuţi într-ale dumnezeieştilor 
lucrări de taină, ca - urmărindu-mi spusa - de se va întîmpla să greşesc 
prin cuvânt, să mă îndreptaţi, cunosdnd că nu trebuie să vă aşteptaţi (din 


374. vauxA-ripoc;, propriu-zis «armator» (n. tr.) 

375. Text obscur (n. tr.) 

partea mea) la cine ştie ce înaltă ştiinţă şi că nu vă cer altceva decât să 
luaţi aminte la sinceritatea de care sînt mînat). 

2. 3. Pogoare-se asupra noastră, prin vorbele mele, Suflarea cea 
minunată a Tatălui şi fericita lucrare a Fiului 376 , spre a face să fie rostit de 
mine şi înţeles de voi ce va socoti El însuşi cu cale! Fiindcă oricine se 
îndeletniceşte cu retorica sau cu oricare altă ştiinţă şi îşi închipuie că-şi 
poate duce menirea la bun sfîrşit fără ajutorul lui Dumnezeu, să ştie că 
trudeşte zadarnic: iar cei cărora Dumnezeu le-a dăruit Suflarea Sa să nu 
şovăie şi să nu zăbovească! 

Ne cerem şi noi, acum, iertare pentru lungimea acestei introduceri, 
ca să putem pătrunde din plin în subiect. 

3.1. Binele spre care tinde totul - adică Dumnezeu, Cel de-a pururi 
mai presus de fiinţă - Cel fără obîrşie şi fără început, este singurul izvor 
al tuturor celor supuse devenirii. Iar ceea ce din El izvorăşte, tot la El se şi 
întoarce 377 , cu precizarea că atît desprinderea cât şi reunirea aceasta, nu 
trebuie înţelese ca petrecîndu-se undeva în spaţiu, ci în duh; ivirea în 
lume nu se petrece ca o deşertare a unor măruntaie ce dau fiinţă - aşa 
cum se întîmplă de regulă cu ce ia naştere din sămînţă - ci prin rânduirea 
proniei, care a iscusit (în acest scop) universului celui văzut - precum şi 
celor din cuprinsul lui - un Stăpînitor care să le aducă la mîntuire. Aşadar 
tot ce se cuprinde în lume, de acolo - din El - îşi trage şi rostul existenţei. 
De la El avem noi şi sufletul şi simţurile şi toate organele datorită cărora 
cele semnalate de simţuri îşi află în noi expresia lor finală. 

3. 2. Or, ce ne arată nouă raţiunea? Ea ne arată că toate lucrurile au 
un singur stăpînitor, precum şi că numai stăpînirii Sale i se pot ele 
supune, 378 toate: atît cele cereşti cât şi cele pămînteşti, atît corpurile 
simple cât şi cele însufleţite 379 . Fiindcă dacă stăpînirea peste toate aceste 
realităţi fără număr n-ar aparţine unuia singur ci mai multora, atunci ar 

însemna ca totul să se datoreze, în final, întîmplării 380 , feluritelor potriviri 
dintre stihii, (sau altor pricini, istorisite în) vechile mituri: bunăoară, invi¬ 
diei şi lăcomiei, care le-ar domina pe toate reciproc şi atît cât i-ar sta fie¬ 
căreia în putere, zăpăcind armonioasa potrivire a întregului. Fiecare 
dintre aceşti mulţi şi-ar gospodări în felul său partea ce i-ar reveni, 3. 
fără să se sinchisească de faptul că întregul univers trebuie să-şi păstreze 
pentru totdeauna inalterate identitatea şi stabilitatea. - Ar mai fi putut 
careva ajunge la cunoaşterea creatorului acestei necuprinse lumi a 

376. Textual: «şi al copilului celui cu lucrări bune» (n. tr.) 

377. Textual: «uneşte» (n. tr.) 

378. în sensul că îi pot fi raportate, referite (n. tr.) 

379. Sau corpurile inerte, în opoziţie cu cele organizate, compuse, mişcătoare 
(<puoixd 6pY<mxd) (n. tr.) 

380. Sau destinului (n. tr.) 

devenirii? Cui mai întîi şi cui mai pe urmă i-am fi înălţat noi rugăciu¬ 
nile şi litaniile noastre? Sau cui anume să-i pot eu sluji cu precădere, 
fără să săvîrşesc un act de impietate faţă de ceilalţi? Sau, iarăşi, pre- 
supunînd că aş fi dus lipsă de ceva din ale vieţii, că aş fi înălţat rugă 
pentru dobîndirea acestui ceva, şi că mai apoi, mi-aş fi arătat - faţă de 
această putere , care mi-a împlinit ruga - recunoştinţa, oare n-aş fi adus 
prin aceasta jignire alteia, care mi se împotrivise? Cui, dar, m-aş mai fi 
putut eu ruga să ia aminte la pricina încercărilor mele, şi de la cine aş mai 
fi putut eu trage nădejde să obţin o schimbare? 

3.4. Admiţînd că mi s-ar răspunde - bunăoară prin preziceri sau pe 
calea oracolelor - că cele cerute de mine nu stau în puterea celui rugat , 
şi că ar trebui să mă adresez altei zeităţi, întreb: unde, dar, mai este mila 
şi unde, dumnezeiasca pronie cea faţă de oameni? Iar ca să capăt acest 
ajutor, nu mi-ar mai fi rămas decît şansa ca vreo zeitate mai omenoasă 
să se impună, pînă la urmă, cu sila asupra celei complet lipsite (de un 
atare sentiment). De unde, iar supărare, discordie şi gîlceavă, şi asta 
pentru a nu se fi ţinut fiecare din ele - şi drept urmare poftei de mai mult 
- de ceea ce îi revenea anume; iar sfîrşitul ar fi fost, neîndoielnic, confuzia 
generală. 

3. 5. Şi ce ar mai fi urmat după asta? Potrivnicia iscată între puterile 
cereşti cu siguranţă că ar fi distrus totul sub ele şi pe pămînt, spulberînd 
rosturile timpului şi rînduiala anotimpurilor, precum şi folosul dat de 
roadele fiecărui anotimp în parte; dusă ar fi fost şi lumina zilei, ea însăşi, 
la fel cum s-ar fi dus şi mîngîietoarea odihnă a nopţii ce-i urmează. 

Destul însă cu toate acestea. Şi să ne întoarcem mai bine la subiectul 
nostru, căruia nu-i poate fi găsit cusur. 

4. 1. Tot ce are început are şi sfîrşit. începutul în timp îl numim naş¬ 
tere, şi tot ce se naşte e pieritor, timpul măcinîndu-i fiinţa 381 . întreb 
atunci: cum ar putea fi nemuritoare (nişte zeităţi) izvodite sub semnul 
stricăciunii? - Cu toate acestea, printre popoarele cele mai lipsite de 
judecata minţii, credinţa aceasta s-a înrădăcinat atît de puternic încît ele 
au ajuns pînă chiar la a-şi închipui zeităţile nuntind şi fădnd copii! Or, 
dacă cei născuţi astfel sînt la rindul lor nemuritori, înseamnă că ei nu 
contenesc niciodată să tot zămislească, şi că se înmulţesc peste măsură! 
Iar dacă numărul lor n-a încetat să tot crească, mă întreb: oare cerul 
întreg şi întreg pămîntul ar mai fi putut ele cuprinde atîta mulţime de zei? 
Şi ce să spunem despre inşii care-şi închipuie aceşti fraţi cereşti nuntind 
între ei, şi care, astfel, se fac de-a dreptul vinovaţi de destrăbălare şi desfrîu? 

S-o spunem pe faţă: chiar numai cultul lor şi darurile ce li se aduc au 
în ele ceva ruşinos şi provocator, încă din clipa cînd cineva iscusit în 


381. Textual: «înfăţişarea» (n. tr.) 

potrivirea cuvintelor se aşază să ticluiască imnuri (ritmate sau nu), şi de 
cînd sculptorul, închipuindu-şi o anumită scenă, dă forma unui fel de 
jucării (pe care însă o execută măiestrit), ca apoi - parcă uitînd cele abia 
petrecute - să înceapă să dea importanţă lucrului aceluia pe care doar el 
însuşi îl făurise, şi să-l venereze ca pe o zeitate nemuritoare (cu toate că 
despre sine însuşi, părintele şi creatorul statuii, el recunoaşte că este 
muritor!). 

4. 3. Ca să nu mai vorbim că aceiaşi inşi îţi vor arăta mormintele şi 
monumentele anumitor fiinţe «nemuritoare», atribuind pînă la urmă un 
cult nepieritor unor morţi şi nedîndu-şi seama că ceea ce este într-adevăr 
fericit şi nepieritor nu duce lipsa cinstirii ce-i poate veni din partea unor 
fiinţe pieritoare. Fiindcă acel Ceva care nu poate fi văzut dedt cu mintea 
şi care nu poate fi sesizat dedt cu raţiunea nu are nevoie să îmbrace o 
anumită înfăţişare ca să poată fi cunoscut; şi tot de aceea El nici nu poate 
fi conturat prin nici un fel de reprezentare - imagine pictată sau relief. 

Toate lucrurile pomenite se fac în cinstea unora care au murit: iar 
aceştia au fost nişte oameni care au trăit şi ei doar atît dt le-a fost lor dat 
să trăiască în trup! 

5. 1. Dar de ce să-mi întinez eu gura tot grăind despre asemenea 
spurcate lucruri, dnd intenţia mea este să înalţ laudă adevăratului Dum¬ 
nezeu? De aceea, hai să-mi clătesc cerul gurii de amarul lor cu o sorbitură 
din apa sfinţeniei, care rîurează din nesecatul izvor al dovezilor de 
putere 382 date de Dumnezeul căruia ne închinăm noi, mai ales că socot de 
datoria mea să-L binecuvîntez pe Hristos prin pilda vieţii mele şi prin 
recunoştinţa ce I-o datorăm în schimbul nenumăratelor şi marilor Sale 
faceri de bine. 

5.2. Şi spun atunci că El a pus temeiurile întregii lumi şi că şi oameni¬ 
lor le-a hotărît un rost prin Cuvîntul Său dătător de lege. Apoi, îndată 
le-a dat acestor abia-aduşi-la-viaţă drept sălaş un loc minunat, încărcat 
cu flori şi cu tot soiul de roade. Voia Lui era - atunci, la început - ca ei să 
nu aibă prilejul de a cunoaşte nici bunătăţile nici relele vieţii ; dar în 
cele din urmă El Le-a rînduit pe pămînt o reşedinţă cum numai unei fiinţe 
cuvîntătoare i se cădea să aibă; şi atunci, îndată - ca unor fiinţe cuvîntă- 
toare ce erau - le-a dezvăluit El şi cunoştinţa bunătăţilor şi relelor vieţii . 

Tot atunci le-a şi poruncit El să se înmulţească. 

Aşa au ajuns să fie locuite de oameni toate meleagurile pămîntului 
cele scăldate de jur-împrejur de frămîntatele ape ale Oceanului. 

5. 3. Pe urmă neamul omenesc s-a înmulţit din ce în ce mai tare şi a 
ajuns să inventeze feluritele meşteşuguri cerute de viaţă. între timp desi- 


382. Sau: «de perfecţiune» - ăpiŢcca (n. tr.) 

gur că s-au înmulţit - în egală măsură - şi feluritele soiuri de animale 
necuvântătoare, fiecare din ele făcînd cunoscută cîte o anumită şi foarte 
aleasă înzestrare firească: animalele domestice, blîndeţea şi supunerea 
în faţa omului; cele sălbatice, forţa, iuţeala şi un anumit instinct 383 care le 
face să poată scăpa de ameninţarea primejdiei. 

5. 4. Pe urmă a rînduit El ca grija tuturor celor domestice să cadă 
întrucâtva în seama oamenilor, lăsînd ca asupra celor sălbatice să-şi 
spună cuvîntul confruntarea. 

Mai apoi a întocmit neamul zburătoarelor, foarte numeros şi foarte 
deosebit ca înfăţişare şi comportament: făpturi extraordinar de bogat 
colorate şi înzestrate cu un minunat dar al cîntului. Iar după ce a mai rîn¬ 
duit şi toate celelalte lucruri din cuprinsul zidirii, stabilind fiecărei catego¬ 
rii un anumit rost al vieţii, bine determinat, a desăvârşit Dumnezeu întru 
frumuseţe plinătatea a toate. 

6. 1. Numai că, în nechibzuinţa lor, majoritatea oamenilor atribuie 
naturii minunata rînduire a tuturor lucrurilor; iar unii dintre ei, fie desti¬ 
nului, fie întîmplârii. Or, cei care atribuie un asemenea imperiu destinu¬ 
lui nu-şi dau seama că, rostindu-i numele, ei nu au în vedere (o forţă) 
activă, şi nici măcar o oarecare subzistenţă. Fiindcă, la urma urmei, în ce 
să mai conste destinul de vreme ce pe toate le-a zămislit natura? Sau 
invers: cum să ne închipuim noi natura, atîta vreme cit legea destinului îşi 
spune în toate cuvîntul hotărâtor? De altfel chiar numai faptul de a spune 
că legea naturii stă în destin dă de înţeles că legea este în întregul ei 
lucrarea unui legiuitor. De unde rezultă că şi destinul, fie el şi lege, este 
tot o creaţie 384 a lui Dumnezeu. Prin urmare, pînă la urmă toate de Dum¬ 
nezeu ascultă şi nimic nu scapă puterii Sale. 

6.2. Dar să admitem că destinul ar fi ceva făcut de Dumnezeu, şi să 
zicem că el ar fi un fel de predestinare. întreb: cum s-ar mai putea atunci 
trage dreptatea sau cumpătarea sau şi celelalte virtuţi, din destin? Sau de 
unde ar mai proveni contrariile lor: bunăoară nedreptatea sau neînfrîna- 
rea? Or, răutatea ţine de fire, iar nu de destin, după cum şi virtutea 
constă în şlefuirea caracterului şi a năravurilor noastre. Şi mai întreb 
atunci: cum ar putea oare căderile - sau chiar meritele unei purtări fru¬ 
moase şi demne (care se datorează, desigur, oricăror alte cauze decît 
întîmplării sau destinului!), sau toate actele de dreptate (precum şi noţiu¬ 
nea de merit) cu care i se răspunde fiecăruia în viaţă - cum se pot ele 
susţine, întreb, în temeiul destinului? 

6.3. Legile şi îndemnurile la virtute, precum şi îndemnurile de înfrî- 
nare de la ce nu se cuvine, laudele şi mustrarea, pedepsele şi tot ce ne 


383. upovoia, aici capacitate de intuire, instinct (n. tr.) 

384, Sau: «invenţie» - aici eu pripa (n. tr.) 

îndeamnă la virtute sau ne reţine de la rău, cum ar putea ele să nu-şi aibă 
rostul în dreptate - care este o formă a purtării de grijă a lui Dumnezeu - 
cd 385 în întîmplare, sau chiar în mersul vieţii? Or, dimpotrivă: aşa cum ne 
ducem noi viaţa, aşa sînt şi roadele pe care le culegem: ciuma şi zavera, 
sau seceta, sau rodnicia, se succed făţiş, arătînd tuturor - doar că fără 
glas - cît de mult depind ele toate de felul cum ne înţelegem viaţa. 

6. 4. Fiindcă fiinţa lui Dumnezeu se bucură de dreptate şi nu pri¬ 
meşte nici un fel de întinare; se deschide cugetului smerit, în schimb 
urăşte necuviinţa şi fala care face creatura (să vrea) să se înalţe pînă din¬ 
colo de limitele ei. 

Or, deşi dovezile acestei stări de lucruri ne stau aproape întotdeauna 
dt se poate de limpede sub priviri, ele ne apar încă şi mai puternic în 
lumină ori de cîte ori, adunîndu-ne în noi înşine (şi, ca să spun aşa, încor- 
dîndu-ne puterile minţii), stăruim în meditaţie asupra cauzei lor. De 
aceea şi spun eu că se cuvine să ducem o viaţă cumpătată şi liniştită, să nu 
ne înălţăm în cuget mai presus decît îi este dat firii noastre şi să fim încre¬ 
dinţaţi că Dumnezeu, Căruia nu-I scapă nimic din tot ce se întîmplă, Se 
află întotdeauna alături de noi. 

6. 5. Ne mai rămîne însă să cercetăm dacă nu cumva este totuşi ade¬ 
vărat ce ziceam mai înainte, anume că rînduiala tuturor lucrurilor s-ar 
putea datora fie destinului, fie întîmplării. Ne întrebăm: oare cele cereşti, 
stelele, pămîntul şi marea, focul, vîntul, apa şi aerul, succesiunea anotim¬ 
purilor, vara şi iarna, toate acestea putem noi să credem că se petrec fără 
nici un rost, aşa, la întîmplare? Nu se cere oare mai curînd să credem că 
au fost create? 

6. 6. Unii inşi cam lipsiţi de minte pretind că majoritatea acestor 
lucruri au fost concepute de oameni spre satisfacerea unei trebuinţe a 
lor, natura oferindu-le în acest sens cu prisosinţă tot ce aveau ei nevoie. 
Or, admiţînd că părerea aceasta ar merita oarecare atenţie atunci cînd 
vorbim despre cele pămînteşti şi supuse pieirii, întreb totuşi: dar cele 
nemuritoare, realităţile nesupuse schimbărilor, sînt oare şi ele tot nişte 
invenţii ale oamenilor? Ei bine, o fiinţă care să cadă sub simţurile 
noastre, cum este omul, nu are cum să fie zămislitoarea acestor lucruri şi 
a tuturor celor asemenea, supuse conştiinţei noastre dar pe care numai 
mintea le poate pricepe; ci numai fiinţa cea spirituală şi veşnică a lui 
Dumnezeu. 

6. 7. De altminteni chiar numai principiul bunei-rînduieli este o 
lucrare a proniei: dovadă , faptul că ziua este scăldată de lumina soare¬ 
lui, faptul că noaptea urmează apusului aceluiaşi soare, sau că, ajungînd 


385. fj «ex» toO auTouccTou - textual: «de la sine», «accidental» (n. tr.) 









260 


EUSEBIU DE CEZAREEA 


stăpînă, ea - noaptea - nu rămîne scăldată în întuneric, şi asta ca urmare 
a hoinărelii stelelor. Or, ce să mai spunem noi atunci despre lună, care, cu 
cît se depărtează mai mult de soare, se şi rotunjeşte mai tare, şi care, pe 
cît se apropie de el, se îngustează? Nu ne vorbesc ele oare despre Cuvîn- 
tul ordonator şi despre înţelepciunea lui Dumnezeu? 

6. 8. Dar atît de binevenitele văpăi ale soarelui, care fac ca roadele să 
se coacă; sau umbletul vîntului, care pregăteşte belşugul recoltelor; sau 
răcoarea zilelor de ploaie - precum şi potrivirea întreolaltă a tuturor 
acestora, datorită căreia totul se desfăşoară cu rost şi în bună rînduială; 
sau, iar, rigoarea cu care revin planetele la timpul cuvenit exact în acelaşi 
loc - nu arată ele desluşit (lucrarea) poruncii dumnezeieşti? Desăvîrşita 
diaconie a astrelor, nu-şi spune oare ea singură supunerea în faţa legii lui 
Dumnezeu? 

6. 9. Semeţia munţilor, adîncul hăurilor, netezimea fără sfîrşit a dm- 
piilor - care nu ne fac plăcere numai pentru frumuseţea lor, ci şi pentru 
foloasele ce le aduc - se pot ele oare explica altfel decît în temeiul pro¬ 
niei dumnezeieşti? Dar dimensiunile şi delimitarea uscatului faţă de apă, 
necesare atît agriculturii dt şi aducerii de mărfuri trebuitoare din ţări 
străine, cum ar putea cineva să spună că nu dovedesc limpede exacta şi 
judidoasa purtare de grijă a lui Dumnezeu? Apa din munţi ajunge la loc 
de şes, pe care-1 scaldă dt îi trebuie pămîntului ca să prindă viaţă; după 
aceea ea se năpusteşte în mare, iar marea o varsă în ocean; 

6. 10. Şi mai îndrăznim noi să spunem că toate lucrurile astea se 
petrec de la sine sau ca efect al întîmplării? (Desigur că fără să arătăm 
după ce tipic şi sub ce formă se prezintă aid acest «de la sine», care de 
fapt nu are nici o realitate: nici spirituală, nici sensibilă, şi care nu face 
decît să ne bîzîie în urechi sunetele unei vorbe goale!) 

7. 1. Pînă la urmă, cuvântul «întîmplare» vedem că nu convine dedt 
acelei categorii de oameni care se complac în a depăna idei la nimereală, 
fără să se sinchisească de temeiul lor; oameni care nu-s în stare să cugete 
ca lumea la obiectul real al acestor idei, Şi care, din cauza acestei nepu¬ 
tinţe, ajung să-şi închipuie că tot ce nu pot ei explica, sigur că se dato¬ 
rează întîmplării 386 . Fiindcă există unele realităţi înzestrate cu proprietăţi 
ieşite din comun, a căror corectă înţelegere cere meditaţie adîncă - aşa 
cum este cazul originei izvoarelor termale. Nimeni nu poate da lesne 
explicaţia unui foc cu o putere atît de uriaşă; iar fenomenul este cu atît 
mai de neînţeles cu cît, deşi sînt înconjurate de ape reci, aceste izvoare 
nu-şi pierd niciodată fierbinţeala. 


386. Textual: «a fost rînduit fără sens» - simţit de autorul acestor rînduri ca un non¬ 
sens (n. tr.) 

7. 2. Ele par, ce-i drept, să constituie un fenomen destul de rar întîlnit 
pe faţa pămîntului; după părerea mea, rostul său este să facă oamenilor 
mai lesne de recunoscut puterea proniei, care-şi îngăduie să rînduiască 
aşa ca două proprietăţi opuse (cum sînt stările de cald şi de rece) să poată 
avea aceeaşi obîrşie. 

7.3. Multe, nenumărate lucruri a dăruit Cel Atotputernic oamenilor 
spre îndulcirea vieţii lor şi ca să le fie spre folos; dar cu deosebire le-a 
dăruit El rodul măslinului şi cel al viţei: unul înlesneşte refacerea puteri¬ 
lor sufleteşti şi ne redă seninătatea, celălalt ne face plăcere şi ne este şi de 
ajutor ca leac tămăduitor al puterilor trupului. 

(Alt fenomen cu totul extraordinar şade în neostoita şi necontenita 
curgere a rîurilor la ceasurile nopţii la fel ca la ceasurile zilei - simbol al 
neîncetatei şi neîntreruptei curgeri a vieţii. Acelaşi rost îl are, de altmin¬ 
teri, şi alternanţa zilei cu noaptea). 

8. 1. Aş vrea ca tot ce rostesc eu să poată convinge că nimic nu se 
petrece fără rost şi nechibzuit; precum şi că rostul şi pronia sînt (la) Dum¬ 
nezeu - Cel care, între altele, a rînduit ca pentru anumite trebuinţe să ne 
folosim de calităţile metalelor, şi Care, în acest sens, a rînduit aurul, 
arama şi pe celelalte, în proporţiile cuvenite: adică despre acelea cu folos 
mare şi felurit, a poruncit să fie distribuite cît mai din belşug; pe cînd 
celelalte, al căror rost stă în plăcerea dată de podoabe şi în bogăţie, le-a 
împărţit în acelaşi timp cu mărinimie dar şi cu luare-aminte, şi cu un 
gînd aflat între zgîrcenie şi generozitate. 

8. 2. Să presupunem că metalele destinate podoabelor s-ar fi găsit tot 
atît de îmbelşugat ca şi celelalte: ei bine, mînaţi de ispita cîştigului, căută¬ 
torii de metale nu şi-ar mai fi dat osteneala să dea de urma celor atît de 
trebuitoare la munca cîmpului, la zidirea unei case sau la construcţia unei 
corăbii (cazul fierului şi al aramei); nu s-ar mai fi sinchisit să le extragă, şi 
nu le-ar mai fi mers gîndul decît la cele sortite desfătării şi înavuţirii care 
nu prinde bine nimănui. Or, tocmai asta face ca - după cît se zice - extra¬ 
gerea aurului şi a argintului să fie mai anevoie şi cu mai multă trudă decît 
a tuturor celorlalte metale, aşa fel ca adaosul de trudă să contrabalanseze 
adaosul de interes. 

8. 3. Dar cîte alte lucrări ale dumnezeieştii pronii n-am putea noi să 
înşirăm, din toate cîte ne-a făcut ea parte cu atîta îmbelşugare numai 
şi numai ca să ne cuminţească viaţa şi să ne pună în faţă îndemnul către 
celelalte virtuţi, dar şi ca să ne abată paşii de la nefolositoarele chemări 
ale bogăţiei! A da de urma şi de rostul lor, al tuturor, este cu mult peste 
puterile omului; într-adevăr, cum ar putea cugetul unei fiinţe supuse 
legilor devenirii şi atît de neajutorate să dea singură de urma adevărului 

ultim? 387 Cum oare să recunoască ea voia lui Dumnezeu, care de la înce¬ 
putul începutului a fost eît se poate de limpede? 

9.1. De asta e bine să ne mulţumim cu ce este la îndemîna noastră şi 
a naturii noastre. Fiindcă, de pildă, amăgitoarele iscodiri conţinute în 
«dialoguri» ne pot abate cu uşurinţă de la adevăratul rost al lucrurilor - 
aşa cum s-a şi petrecut cu destui filosofi care s-au dedicat aflării raţiuni¬ 
lor şi naturii intime a acestora. Şi fiindcă ori de cîte ori se întîmplă ca 
însemnătatea subiectului să depăşească posibilităţile lor de iscodire, ei 
ajung pînă la urmă, pe căi ocolite, să disimuleze adevărul, să susţină 
păreri contrarii şi să se critice unii pe alţii pentru învăţăturile lor, totul 
sub masca înţelepciunii. De unde s-au iscat şi unele răzmeriţe în rîndurile 
mulţimii, precum şi grelele osînde date de unii conducători de popoare, 
cărora la un moment dat li se păruse că fusese încălcată cine ştie ce 
datină strămoşească - din care nu de puţine ori li s-a tras chiar lor 
moartea. 

9. 2. Pînă şi Socrate, pe care priceperea într-ale dialecticii îl făcuse 
vanitos, şi care avea darul să poată răsturna o situaţie 388 ; Socrate, cel 
care se juca tot timpul cu afirmaţiile cele mai contradictorii, a căzut vic¬ 
timă invidiei celor de acelaşi sînge şi concetăţenilor lui. însuşi Pitagora 
(care lăsa să se creadă că se străduieşte din răsputeri să dobîndească stă- 
pînirea-de-sine şi deprinderea tăcerii) a fost prins cu minciuna, de vreme 
ce - după o oarecare şedere în Egipt - le-a dat italioţilor de ştire anumite 
lucruri de mult vestite de prooroci, ca şi cum ar fi fost de la el. 

9. 3. Dar pînă şi Platon, de departe cel mai moderat dintre ei; Platon, 
primul care şi-a deprins semenii să-şi desprindă cugetul de la lucrurile 
sensibile, să şi-l înalţe spre cele inteligibile şi nesupuse devenirii şi să pri¬ 
vească numai spre înălţimi, a vorbit (pe bună dreptate) despre o primă 
divinitate mai-presus de fiinţă, căreia i-a subordonat o a doua, şi a definit 
aceste două fiinţe doar prin număr, adăugînd că amîndouă participă deo¬ 
potrivă la desăvîrşire, numai că fiinţa celei de a doua divinităţi se trage 
din cea dintîi, care ar fi prin excelenţă creatoarea şi ordonatoarea tuturor 
lucrărilor, pe cînd cea de a doua ar lucra după poruncile celei dintîi, 
legînd existenţa 389 tuturor de aceea (dintîi) ca de însăşi cauza lor. 

9. 4. Spunînd lucrurilor pe nume, unul ar fi Dumnezeu cel care de 
toate Se îngrijeşte şi Care, în pronia Sa. le-a rînduit pe toate prin Cuvîn- 
tul (Său); iar Cuvîntul, fiind şi El Dumnezeu, este Fiu al lui Dumnezeu (ce 
alt nume I S-ar fi putut da Lui fără riscul de a săvîrşi o cumplită eroare, 

387. Textual: «cum ar putea cugetul unei fiinţe supuse pieirii, şi (atît de) lipsite de 
puteri, să ajungă la (înţelegerea) adevărului total? (n. tr.) 

388. Textual: «care făcea cauzele rele să ajungă pînă la urmă favorabile» (n. tr.) 

389 ouuTauu; - «con-sistenţa», «rostul» (n. tr.) 

dacă nu tocmai cel de Fiu?). Iar Tatăl a toate îşi merită pe drept numele 
de Tată şi al Cuvîntului Său. 

9. 5. Ei bine, dacă pînă aici Platon se dovedeşte a fi judicios, în conti¬ 
nuare el se depărtează de la adevăr, fiindcă ajunge să aducă în scenă o 
pletoră de zeităţi, fiecare dintre ele înzestrată cu o anumită înfăţişare - 
adică tocmai lucrul care a provocat printre oamenii mai puţin înzestraţi 
cu judecată o atît de mare sminteală, mai ales dacă ne gîndim că aceştia 
nu obişnuiau să ia aminte la pronia Dumnezeului celui Prea înalt, pentru 
ca, în schimb, să se închine unor reprezentări ale lor cu chip de om sau cu 
înfăţişarea altor vieţuitoare. Şi aşa s-a făcut că un om cu o fire atît de 
aleasă, vrednică de toată admiraţia, odată căzut pradă unor asemenea 
confuzii, să se contamineze în final, (făcînd la rîndul său aceeaşi greşeală) 
şi să nu mai scape criticii noastre,. 

9. 6. Cu toate că, la un moment dat, mie îmi lasă impresia că pe Pla¬ 
ton l-au încercat şi unele remuşcări şi că a căutat să-şi îndrepte eroarea - 
acolo, anume, unde el adeverează (şi cu ce tărie!) că Dumnezeu a insuflat 
în noi Logosul Său; după cum tot atît de limpede mai spune că suflarea lui 
Dumnezeu este tocmai partea aceea raţională a sufletului după care 
împarte el toate lucrurile în două categorii: spirituale şi sensibile, pe 
unele 390 ..., în vreme ce despre celelalte spune că sînt (un întreg făcut) din 
întreţeserea elementelor corporale; cele dintîi, supuse puterii de înţele¬ 
gere a minţii; pe cînd despre celelalte ne putem face o părere prin mijloci¬ 
rea raţiunii noastre ajutate de simţuri. Iată de ce şi cele dintîi, strîns legate 
fiind de Duhul Sfînt (care şi El este necompus şi, ca atare, de nedestră¬ 
mat), sînt veşnice şi sortite unei vieţi fără sfîrşit, în vreme ce realităţile 
supuse simţurilor, care se destramă în virtutea aceleiaşi raţiuni ce le-a 
făcut să se alcătuiască, nu au cum să se împărtăşească dintr-o viaţă fără 
moarte. 

9. 7. Lucruri extraordinare spune pînă la urmă Platon şi în conti¬ 
nuare, cînd scrie că fiinţele care au dus o viaţă bună - aşadar sufletele 
celor ce au petrecut în sfinţenie şi au făcut fapte de bine - urmează ca, 
după despărţirea lor de trup, să sălăşluiască întru sfinţenie în cele mai 
minunate locuri din cer. (Este, de altminteri, o învăţătură profitabilă: 
fiindcă cum să-i dai crezare şi să tragi nădejde la o fericire ca asta fără să 
te străduieşti din răsputeri să-ţi petreci viaţa cît se poate de bine, întru 
dreptate şi bună-chibzuinţă, şi ferindu-te de rău?) - După cum drept 
consecinţă adaugă el că sufletele celor răi vor fi purtate încolo şi încoace 
de apele Acheronului şi ale Pyriflegetonului, aidoma leşurilor unor 
naufragiaţi. 


390. I.iicunii (n. Ir.) 






a 

I 264 


EUSEBIU DE CEZAREEA 


10. 1. Cu toate acestea există şi oameni atît de orbi incit, chiar dacă se 
întîlnesc la un moment dat cu asemenea învăţături, nu se sinchisesc de 
ele şi, în loc să fie cuprinşi de frică, nu au pentru ele decît cuvinte de dis¬ 
preţ şi îşi bat joc de ele ca de cine ştie ce născociri. Inşi ca ei, dacă sînt buni 
să preţuiască nişte calităţi de stil, în schimb nu sînt în stare să ia aminte la 
temeiurile unei învăţături. Nu-s buni decât să dea crezare balivernelor 
unor poeţi şi să împrăştie de-a lungul Eladei şi a ţinuturilor barbare idei 
răsuflate. 

10. 2. O, ce spun poeţii este că după moarte sufletele sînt judecate de 
fiii lui Dumnezeu - adică de nişte oameni; tot ei Ie mai cîntă acestora şi 
judecăţile făcute, sau chemările la judecată, adăugind că aceiaşi stau de 
pază tuturor răposaţilor. Şi tot poeţii mai povestesc şi despre nişte lupte 
purtate între puterile de sus 391 , şi fac caz de nu ştiu ce legi ale războiului, 
zicând despre aceste puteri că sînt mînate de destin. Sau, tot după ei, 
unele dintre ele sînt din fire arţăgoase; altele, absolut indiferente faţă de 
necazurile oamenilor; iar altele, în fine, morocănoase. Pe urmă ei ni le 
mai arată jelind uciderea copiilor lor, nestîndu-le în putere să vină într- 
ajutorul nu numai al unor străini, dar nici măcar în al câte unora la care ele 
ţineau nespus de mult; şi uite, aşa ajung zeii să fie înzestraţi cu toate 
neputinţele oamenilor, cărora poeţii nu pregetă să le cînte odată vrajbele, 
alteori rănile, alteori bucuria sau durerea. 

10. 3. Or, adevărul este că noi ar trebui, totuşi, să le dăm crezare. 
Fiindcă dacă este adevărat că ei au auzit chemarea poeziei atinşi fiind de 
suflul inspirator al divinităţii, nu avem nimic altceva de făcut decît să 
le dăm crezare şi să ne pătrundem noi înşine de graiul lor inspirat. Dar, 
ce povestesc ei? Povestesc pătimirile zeilor şi demonilor lor. De unde 
rezultă că patimile acestora se cer crezute fără rezerve. 

Totuşi, cineva ar putea obiecta cum că este cu neputinţă ca poeţii să fi 
minţit, adăugind că dacă poezia are darul de a încânta pe ascultător, în 
schimb adevărul celor povestite depinde strîns de faptul că lucrurile s-au 
petrecut într-adevăr aşa şi nu altfel. 

10. 4. Eu unul aş spune aici că este în natura poeziei să mai şi ştir¬ 
bească din adevăr; numai că atunci cînd mint, poeţii nu mint fără rost: 
fiindcă sau o fac din interes bănesc, sau o fac ca să obţină cine ştie ce 
favoruri , sau, în fine, o mai fac ca să mascheze cine ştie ce faptă mîrşavă 
de care au ei ştire - şi asta, de frica ameninţării legilor. (Deşi într-un ase¬ 
menea caz mie mi se pare că ar fi fost totuşi cu putinţă ca ei să nu născo¬ 
cească tot soiul de baliverne despre natura Celui Atotputernic, şi, ca 
atare, să nu se facă vinovaţi de impietate). 

11.1. Dar cel ce se ştie vinovat de a fi dus o viaţă netrebnică, critica¬ 
bilă, dezordonată, dacă se căieşte - dacă-şi va înălţa gîndul la Dumnezeu, 


391. Sau: «demoni» (n. tr.) 

deschizîndu-şi larg ochii inimii dacă se va rupe de viaţa dusă de el mai 
înainte, va avea parte de oblăduirea lui Dumnezeu şi va trăi în veac. Ori¬ 
cum, se cade să înălţăm mulţumirea noastră lui Dumnezeu, Care, aşa 
cum l-ar mîntui pe acela, ne poate mîntui pe noi toţi. însă ne va mîntui cu 
atît mai lesne cu cît ne vom încrede noi mai deplin în puterea Lui de vin¬ 
decare a sufletelor noastre, cu dt vom fi mai puţin şovăielnici, cu dt ne 
vom feri să facem aidoma celor care, (bolnavi fiind), acum se încred 
într-o anumită medicaţie şi acum fug de ea. Nu; leacul acesta care se 
cheamă dreptate şi cumpătare - ca şi toate celelate - se cere luat cu conş¬ 
tiinţa trează şi cu curaj! 

Pe dt cu putinţă, noi ceilalţi ne străduim din răsputeri să sădim spe¬ 
ranţa în sufletele celor care n-au avut cunoştinţă de o asemenea învăţă¬ 
tură, rugîndu-L pe Dumnezeu să ne vină într-ajutor: fiindcă mie nu-mi 
pare un lucru tocmai oarecare să tragi cugetul supuşilor tăi pînă la evla¬ 
vie - chiar dnd el, cugetul, este încă nepervertit - sau - atunci cînd el se 
arată rău şi îndărătnic - să-l faci să admită tocmai contrariul convingeri¬ 
lor sale,, şi să faci din nişte oameni de nimic nişte oameni de Valoare. Iar 
dacă este adevărat că nu am nici un motiv să nu mă bucur de răspunde¬ 
rea unei asemenea sarcini şi că e bine să mă pătrund de gîndul că a-I 
înălţa Mîntuitorului laudă nu e un lucru potrivit oricui, ci numai unui om 
de bine, atunci înseamnă că se cuvine să-mi iau rămas bun de la toate 
relele rînduieli ticluite de soartă, în neînţeleapta şi oarba ei dibuire şi să 
văd în convertirea mea principala condiţie a mîntuirii mele. 

Aş fi dorit eu de mult să-mi fie descoperit lucrul acesta, fiindcă ade¬ 
vărat e că fericit este cel ce a ajuns să cunoască încă din tinereţea sa şi 
care şi-a aflat bucuria în aflarea dumnezeieştii învăţături şi în frumuseţea 
unei vieţi puse sub semnul virtuţii. Dar s-o spunem fără vanitate: cînd 
cei înzestraţi nu ajung înţelepţi de mici copii (din leagăn - cum vine 
vorba), atunci faptul de a se fi «înţelepţii în pîrga vieţii rămîne totuşi un 
lucru îmbucurător. 

11. 2. în ceea ce ne priveşte, tăria noastră nu stă în nici un fel de învă¬ 
ţătură omenească; toate darurile, toate trăsăturile noastre de caracter 
care plac oamenilor cu-scaun-la-cap, de la Dumnezeu sînt. Şi am un scut 
nu tocmai neînsemnat, de care mă folosesc ca de o pavăză împotriva a tot 
veninul trimis 392 împotriva mea de cel viclean: anume, cunoaşterea 
lucrurilor plăcute lui Dumnezeu; din ea îmi voi alege eu cele potrivite 
cuvîntării de faţă, în aşa fel îndt să pot înălţa laudă Părintelui a toate. 

11. 3. Iar Tu, Hristoase, Mîntuitorul nostru , al tuturor, fii şi Tu aici, 
de faţă, şi mă susţine în zelul sfinţitei lucrări (căreia mă închin acum); îna- 


392. Textual: «urzit», «fabricat» (n. tr.) 







266 


EUSEBIU DE CEZAREEA 


ripează-mi spusa, cînd voi grăi despre 'tăria 393 Ta, şi arată-mi cum să 
găsesc, despre Tine, cuvintele cele mai alese! 

(Totuşi, să nu creadă nimeni că va auzi din gura mea cine ştie ce ter¬ 
meni sau cine ştie ce idei şlefuite pînă la subţirimea (obişnuită retoricii), 
fiindcă eu sînt pe deplin conştient de faptul că bărbaţilor ageri la minte nu 
le place vorbăria deslînată şi bună numai să ne gîdile la ureche; pentru că 
într-un asemenea caz, vorbitorii se gîndesc întotdeauna numai la aplauze 
şi de aceea nu se sinchisesc dacă ce spun ei are sau nu are vreun rost). 

11. 4. Ei bine, există oameni (oameni fără minte şi fără credinţă) care 
fac caz de faptul că Hristos, (Mîntuitorul) nostru, a fost osîndit; şi că Lui, 
Care pentru toate vieţuitoarele este izvorul vieţii, I-a fost luată şi 
viaţa 394 ... Dar dacă asemenea idei nu au de ce să ne mire, de vreme ce ele 
ne vin din partea unor inşi porniţi pe calea necredinţei, care nu se mai 
tem să o recunoască şi care nu-şi mai tăinuiesc răutatea, în schimb 
atunci cînd ar vrea să lase să se creadă că sînt încredinţaţi de faptul că 
Dumnezeu, Care este nesupus stricăciunii, ar fi putut (El-însuşi) pătimi 
ceva din partea oamenilor, ei pretind un lucru care întrece toate limitele 
bunului-simţ. La fel şi (cu cei care-şi închipuie că) cruzimea a putut ieşi 
biruitoare asupra iubirii de oameni, sau care nu-şi dau seama că mărini¬ 
mia şi îndelunga-răbdare a lui Dumnezeu nu poate fi răvăşită de seme- 
ţia omului ; că derîderea nu le poate face să-şi schimbe natura, ci că 
întotdeauna 395 ... ajunge să anihileze înverşunarea siluitorilor prin forţa 
raţiunii şi a generozităţii. 

11. 5. în marea Sa iubire de oameni, Dumnezeu a plănuit încă de la 
început să stîrpească nedreptatea şi să înalţe bunăcuviinţa şi dreptatea, 
în care scop a şi adunat în jurul Său pe cei mai înţelepţi oameni şi a pus la 
punct cea mai frumoasă şi mai profitabilă învăţătură, pentru ca tot omul 
de bine şi ajutat de soartă să se poată sîrgui şi să dea de urma lucrării Sale 
proniatoare în lume. De altfel mă întreb: cine ar putea să ne amintească o 
fericire mai mare decît dobîndirea dreptăţii lui Dumnezeu, Cel care pe cei 
ce s-au arătat vrednici de învăţătura Sa i-a făcut asemenea Lui? Şi Care, 
împărţind tuturor binele, le-a dat odată pentru totdeauna posibilitatea de 
a-şi împlini menirea? 

11. 6. în asta şade marea noastră biruinţă; în asta stă adevărata 
putere, marea Lui lucrare, povaţa de înţelepciune gîndită de El pentru 
binele tuturor popoarelor. Iar daca aşa este, atunci şi noi - o, Mîntuito- 

393. dpr|Tf| (n. tr.) 

394. Sensul textului pare să fie: există oameni care ne obiectează faptul că acest 
Hristos despre care spunem noi că este izvorul^ vieţii n-a fost decât un osîndit oarecare, 
care pînă la urmă a plătit cu propria lui viaţă. - în continuare, textul pare a fi lacunar (n. 
tr.) 


395. Lacună (n. tr.) 

rule al tuturor! - Ţie întru laudă îţi vom înălţa trofeele noastre dobîndite 
prin luptă. Tu însă, o urîcioasă şi neruşinată calomnie!, care te mîndreşti 
cu spusele şi cu ţipetele tale mincinoase; tu amăgeşti numai copiii, tu cîş- 
tigi încrederea doar a. adolescenţilor sau a bărbaţilor încă necopţi la 
minte, ademenindu-i să se lepede de credinţa adevăratului Dumnezeu! 
Tu pui la cale plăsmuirea de statui, făcîndu-i pe aceia să le înalţe lor rugă¬ 
ciune şi să li se închine, astfel ca singura răsplată de care vor avea ei parte 
pentru nesimţirea lor să şadă doar în amăgirea lor! 

11. 7. Ei bine, tocmai,, unii ca ei se pomenesc pînă la urmă a cîrti 
împotriva lui Hristos, Dumnezeul şi Fiul lui Dumnezeu şi Pricinuitorul a 
tot binele! Dar - întreb eu - oare nu tot Lui I se închină (şi pe drept 
cuvînt!) popoarele şi neamurile cele mai înţelepte şi mai luminate ale 
pămîntului? Oare nu Lui, Celui investit cu toată puterea şi Care este mai 
presus de tot binele? 396 Iar dacă aşa este, atunci şi lauda noastră cuvine- 
se să sporească, şi uimirea noastră să crească nemăsurat la gîndul că, în 
loc să se folosească de multa Lui putere, ca să Se răzbune pentru nedrep¬ 
tatea ce I se făcea, Hristos, Care ştia cît de mici pot fi oamenii, i-a iertat 
totuşi, gîndind El că atît prostia cît şi înclinarea spre păcat sînt totuşi nişte 
trăsături omeneşti; după care, rămînînd de neclintit în hotărîrea luată, nu 
S-a lepădat nici cît de puţin de fireasca Sa iubire de oameni! 

Duceţi-vă, aşadar, de la mine, necredincioşilor! (Fiindcă cele întîm- 
plate au fost posibile numai datorită păcatului aceluia rămas nepedepsit). 
Duceţi-vă la jertfele voastre de sînge, la benchetuiri, duceţi-vă la prazni¬ 
cele şi la beţiile voastre! Puneţi-vă pe faţă masca devoţiunii, ca să vă 
dăruiţi mai din plin plăcerilor şi destrăbălării; lăsaţi să se creadă (că nu vă 
e gîndul decît la) jertfa pe care o a.duceţi, ca să vă puteţi mai lesne robi 
plăcerilor! Voi nu aveţi nici cea mai mică idee ce anume este binele; nu 
cunoaşteţi nici măcar cea dintîi dintre poruncile pe care Dumnezeul Cel 
mare le-a dat oamenilor dnd a rînduit Fiului Său să le călăuzească viaţa 
pentru ca aceia ce şi-o vor petrece într-un chip demn, înţelepţeşte, la 
judecata ce le-o va face Fiul Său să moştenească o viaţă nouă, de fericire 
şi împlinire. 

11.8. (Or, eu tîlcuiesc hotărîrea lui Dumnezeu privind felul cum tre¬ 
buie să-şi ducă oamenii viaţa nu - aidoma celor mai mulţi dintre ei - în 
necunoştinţă de cauză, nici în temeiurile unor presupuneri, sau numai 
aşa, pe dibuite!) 

Cineva ar putea să întrebe: de unde denumirea aceasta de «fiu»? Şi 
despre ce fel de «naştere» poate fi vorba, de vreme ce - cum se vede - nu 
avem a face decît cu un singur Dumnezeu, şi încă cu unul străin oricărui 
soi de amestec? 


396. iutepxujiTov, «priveşte de deasupra» sau «este», «priveşte» dincolo de» (n. tr.) 

Or, se cere aici să admitem posibilitatea a două feluri de naştere. Una 
este cea pe care o ştim cu toţii, şi care are loc pe cale firească 397 ; cealaltă 
se petrece în virtutea unei cauze veşnic-izvorîtoare 398 al cărei temei nu 
poate fi contemplat decît de dumnezeiasca pronie sau, dintre oameni, 
de cei care au izbutit să-I merite dragostea. Fapt este că un înţelept va şti 
întotdeauna să recunoască pe Autorul bunei-rînduieli a universului. Iar 
de vreme ce nimic nu există fără intervenţia unei cauze, înseamnă că tre¬ 
buie neapărat ca şi cauza (ultimă) să fie anterioară creaţiunii. Dar şi exis¬ 
tenţa universului şi faptul dăinuirii lucrurilor din cuprinsul lui presupun 
neapărat anterioritatea cuiva care să le facă a dăinui. De unde vom zice că 
Hristos este cauza acestei dăinuiri, la fel cum zicem că dăinuirea fiinţelor 
este efectul unei cauze; şi tot aşa este şi Tatăl cauza Fiului, iar Fiul, efectul 
acestei cauze. 

11. 9. în fine, anterioritatea Lui cred că devine astfel de ajuns de 
clară. Să vedem însă cum a putut El coborî pe pămînt, în lumea noastră, a 
oamenilor. 

Pricina hotărîrii de a coborî stă - aşa cum cu mult înainte o şi spuse¬ 
seră proorocii - în purtarea de grijă faţă de toate; la urma urmei este 
firesc ca un creator să se îngrijească de creaţia lui. Dar, de vreme ce urma 
ca El să ia înfăţişarea trupească şi creată şi să zăbovească un timp pe 
pămînt (aşa cum o cereau lucrurile), şi-a rînduit o naştere zămislită fără căs¬ 
nicie, adică în afara împreunării nupţiale: o naştere dintr-o fecioară sfîntă 
(fiind Maica Domnului fecioară). Aşa şi-a făcut fiinţa aceasta dumne¬ 
zeiască intrarea în timp; aşa a devenit vizibilă esenţa cea spirituală; aşa a 
putut lumina cea netrupească să devină trup. 399 

11. 10. Totul a fost concordant atunci: un porumbel luminos, care-şi 
luase cîndva zborul de pe arca lui Noe, s-a pogorît deasupra pîntecelui 
Fecioarei. Concordant a fost însă şi ce s-a petrecut după această unire 
mai presus de simţuri, de o puritate ce depăşeşte sfinţenia însăşi şi supe¬ 
rioară însăşi castităţii: o înţelepciune dumnezeiască vădită încă din 
fragedă pruncie, apoi înfricoşarea cu care L-a primit, la Botez, apa Ior¬ 
danului. 

11. 11. Şi, odată cu asta, împărăteasca ungere (care rimează cu price¬ 
perea rostului tuturor lucrurilor); pe urmă o învăţătură şi stăpînirea 
unei puteri uimitoare, în stare să vindece pînă şi ce era de nevindecat; 
grabnica şi nestăvilita împlinire a rugăminţilor (şi, în general, viaţa Lui cu 
desăvîrşire pusă în slujba oamenilor); o doctrină care nu urmărea pune¬ 
rea în valoare a isteţimii, ci înţelepciunea (fiindcă învăţăceii nu aveau a 
se strădui spre deprinderea virtuţilor denumite «civice», ci spre cele care 

397. Textual: «prin lehuzie» (n. tr.) 

398. Textual: «veşnice» - &î8io<; ama (n. tr.) 

399. Textual: «să ajungă materie» (n. tr.) 

aveau să le deschidă drumurile lumii spirituale; aveau a se sili să dis- 
cearnă realitatea aceea care rămîne perpetuu inalterată, şi să se exerseze 
spre cunoaşterea prea-marelui Tată). 

11. 12. Şi de asta nici facerile Lui de bine nu au fost unele obişnuite: 
orbilor, El le-a dăruit vederea; slăbănogilor, vigoarea; iar morţii, El i-a 
răspuns cu aducerea înapoi la viaţă. (Şi n-am să zăbovesc acum în a 
aminti îndestularea din pustie, care a putut sătura - după atîta trecere de 
timp - o mare mulţime de oameni cu atît de puţine bucate!) 

11. 13. Pentru asta, după putere îţi mulţumim, Hristoase, Dumne¬ 
zeule şi Mîntuitorule, pronia supremă a marelui Tată; Tu, Care ne mîn- 
tuieşti din necazuri şi ne-ai propovăduit cea mai minunată învăţătură! Şi 
o spun acum nu ca să-Ţi înalţ laudă, ci doar ca să-mi mărturisesc recu¬ 
noştinţa. 

11. 14. Fiindcă ce om Ţi-ar putea înălţa laudă după cuviinţă, cînd ni 
se spune că Tu ai făcut cele ce sînt în lume , din nimic; 400 că Tu ai aprins 
pentru ele lumina şi ai adus în dezordonatul vălmăşag al stihiilor frumu¬ 
seţe, ordine şi măsură? Cu toate că dovada cea mai nepreţuită a iubirii 
Tale de oameni stă mai curînd în faptul de a fi făcut din nişte suflete 
nobile nişte rîvnitori ai vieţii dumnezeieşti şi fericite, după care Te-ai 
îngrijit ca aceştia să dobîndească bunurile cele cu adevărat bune, să 
împartă cît mai multora din înţelepciunea şi din împlinirea lor lăuntrică şi 
să poarte roadele nepieritoare ale virtuţii, stînd deoparte din calea neîn- 
frînării, plini de dragoste faţă de oameni, privind înjur cu ochii îndurării 
şi încingîndu-se cu platoşa credinţei, gata să întîmpine viaţa cu bună- 
cuviinţă şi cu toate chipurile virtuţii (care mai înainte vreme fusese izgo¬ 
nită din viaţa oamenilor); fiindcă aceasta a devenit adevărata cauză a 
coborîrii - mai bine spus: ea a făcut necesară coborârea - pe pămînt a 
Mântuitorului, Care veghează în pronia Sa asupra tuturor: căci nu putea 
fi găsit nimeni, nici un tămăduitor în stare să scoată cu adevărat lumea de 
sub puterea unor rele atît de mari şi a unei asemenea grozăvii! 

11. 15. Or, pronia a rînduit iarăşi - şi pe dată - tot ce mai înainte 
fusese răvăşit sub imperiul dezordinii şi al neînfrînării. Şi n-a făcut-o pe 
ascuns, fiindcă era conştientă de faptul că, dacă unii oameni au, prin mij¬ 
locirea chibzuinţei lor şi a minţii, privirea aţintită asupra ei, alţii, în 
schimb, ajunşi asemenea vieţuitoarelor necuvîntătoare, îşi concentrează 
atenţia asupra acestei lumi supuse simţurilor. Aşadar, de asta a lucrat ea 
această binecuvântata şi miraculoasă tămăduire în văzul tuturor: anume 
ca nimeni - fie el mînat de rîvnă sau delăsător - să nu poată avea vreo 
îndoială; de asta le-a dat ea răposaţilor să revină la viaţă; de asta le-a 
poruncit ea celor cu sănătatea şubrezită să-şi revină în puteri. Liniştirea 

400, Ca şi altădată, oi x ovxdv - textual: «din ce nu erau ele», cu referire la II Maca- 
bei 7,28 (n. tr.) 

apelor mării şi porunca ascultată.' de domolire a vîntoasei (sau, pînă la 
urmă, înălţarea la cer) - după înfăptuirea atîtor lucrări minunate şi după 
chemarea oamenilor din starea de necredinţă în aceea de putere şi de 
credinţă - a cui lucrare ar putea ele să fie dacă nu a lui Dumnezeu şi a 
puterii Sale supreme? 

11. 16. Să nu uităm că pînă şi clipele imediat următoare Patimilor 
n-au fost lipsite de manifestări extraordinare: bezna a pătruns peste 
lumina zilei şi a făcut soarele de nevăzut! Pretutindeni, lumea a fost 
cuprinsă de înfricoşare la gîndul că va fi sosit sfîrşitul lumii şi că va domni 
din nou haosul - aşa, ca înaintea întocmirii universului! 

(S-a căutat şi cauza acestui mare necaz, în ideea că n-ar fi fost de 
mirare ca oamenii să fi săvîrşit vreo nelegiuire în faţa divinităţii, pînă 
cînd, în nemăsurata-I mărinimie, nemaiţinînd seama de nesocotinţa 
oamenilor, pronia a redat cerului întreg înfăţişarea Iui obişnuită, împo- 
dobindu-1 la loc cu dansul stelelor). 

Se poate deci spune că pînă şi chipului lumii - care ajunsese atît de 
posomorit - i-a dat ea atunci din nou seninătatea! 

12.1. Cineva căruia i-ar face plăcere să hulească ar putea susţine aici 
că, în calitatea Sa de Dumnezeu, (Cuvîntul) ar fi putut determina la 
oameni o alegere mai bună şi mai favorabilă lor. întreb totuşi: dar ce cale 
ar fi putut fi mai bună, ce metodă mai eficace pentru înţelepţirea nărăviţi¬ 
lor, decît însuşi graiul Său? Nu i-a învăţat oare chiar El sub privirile lor şi 
stînd în mijlocul lor ce înseamnă o viaţă aşezată? Or, dacă învăţătura lui 
Dumnezeu nu s-a dovedit lucrătoare în ei în ciuda prezenţei Sale, 
înseamnă că în lipsa Sa - şi neputîndu-I ei asculta spusa - ar fi fost mult 
mai rău. 

12. 2. Dar ce a stat în calea acelei preafericite învăţături? Numai jos¬ 
nicia omenească; fiindcă de cîte ori ne învîrtoşăm împotriva unor idei 
rostite cu har şi cu temei, un nor vine şi se lasă asupra minţii noastre, 
adumbrind-o. Iar aceia nu făceau decît să-şi afle cea mai mare plăcere în 
a nu se sinchisi de poruncile Lui şi în a nu ciuli urechile la legea ce le 
fusese dată. Fiindcă de nu le-ar fi sfidat, ei ar fi dobîndit, ascultîndu-le, o 
ştiinţă foarte folositoare nu numai pentru viaţa de acum, ci şi pentru cea 
de apoi: adevărata noastră viaţă, în care plata faptului de a fi dat ascul¬ 
tare lui Dumnezeu va fi existenţa cea nesupusă stricăciunii şi veşnică, la 
care vor avea dreptul toţi cei ce vor fi ajuns la cunoaşterea lui Dumnezeu, 
toţi cei a căror vieţuire de invidiat va fi devenit o pildă veşnică pentru cei 
hotărîţi să-şi închine fiinţa marii confruntări (a muceniciei). 

12. 3. Iată de ce a fost încredinţată această învăţătură unor oameni 
înţelepţi: anume pentru ca tot ce vor avea aceia să dea de ştire să fie păş¬ 
ii trat de învăţăceii lor cu toată grija, iar porunca lui Dumnezeu să rămînă 

pătrunsă de adevăr şi păzită fără ştirbire. Pentru că ea este cea care 
zămisleşte întru curăţia credinţei şi în desăvîrşita noastră dăruire lui 
Dumnezeu, îndrăzneala în faţa morţii: numai ea poate înfrunta furtu¬ 
nile vieţii, şi, mînată de neînvinsa putere a lui Dumnezeu, încercarea 
muceniciei; 401 iar cînd, în marea sa dăruire, (sufletul nostru) va fi învins 
pînă şi cele mai cumplite pricini de teamă, atunci Acela pe Care cu atîta 
vitejie L-a mărturisit el, îl va socoti, la rîndul Său, vrednic să poarte 
cununa. 

12. 4. Şi totuşi nu se semeţeşte; fiindcă el ştie - cred eu - că şi acest 
dar tot de la Dumnezeu venit e ca să poată el îndura şi împlini cu bucurie 
dumnezeieştile porunci. Şi e firesc atunci ca o asemenea viaţă să lase în 
urma ei o amintire de neuitat şi o glorie veşnică: fiindcă, pe de o parte, 
viaţa mucenicului este o viaţă de chibzuinţă şi de continuă amintire a 
poruncilor, iar pe de altă parte sfîrşitul său se preface într-o revărsare a 
dăruirii de sine şi a tot ce poate fi mai nobil în om. De unde şi cîntările şi 
psalmii şi fericirile ce urmează, precum şi lauda înălţată lui Dumnezeu, 
Celui ce veghează asupra tuturor. 

12. 5. Aşa arată jertfa de mulţumită ce se aduce în amintirea acestor 
viteji: o jertfă curată, fără urmă de sînge sau de siluire, care n-are nevoie 
de miresmele tămîierilor sau de ruguri, ci doar de o lumină curată, şi 
atîta cît e nevoie de ea pentru luminarea celor ce se roagă. 

(Acelaşi puternic simţ al măsurii domneşte şi în ospeţele pe care nu 
puţini le fac spre a veni în ajutorul nevoiaşilor şi pentru a-i susţine, sau 
pentru ajutorarea celor căzuţi. Ei bine, cine vede în toate acestea ceva 
demn de dispreţ înseamnă că nu e în stare să judece lucrurile în duhul 
acestei învăţături dumnezeieşti şi fericite!) 

13. Sînt unii care nu pregetă să se obrăznicească pînă la a-I cere lui 
Dumnezeu socoteală, zicînd, bunăoară: «La urma urmei, ce a urmărit El 
atunci cînd nu Şi-a înzestrat creaturile cu o natură identică, ci dimpotrivă 
cu una osebitoare şi cel mai adeseori opusă una alteia ? Fiindcă din asta 
se trag şi deosebirile care ne definesc trăsăturile de caracter sau înclină¬ 
rile. Pentru deplina ascultare de poruncile lui Dumnezeu, pentru buna 
Lui cunoaştere precum şi în scopul întăririi credinţei fiecăruia dintre noi, 
n-ar fi fost oare preferabil ca oamenii să fie toţi înzestraţi cu aceleaşi tră¬ 
sături de caracter? Lucru care lui Dumnezeu I-ar fi fost foarte cu 
putinţă!» 

Cel ce spune asemenea vorbe pare că ar vrea să conteste buna rîn- 
duială a universului, ca şi cum nici n-ar mai admite alternanţa zilei cu 
noaptea, ci ar dori să fie de-a pururi ziuă (deşi e nevoie şi de odihnă); ca şi 

cum linia de despărţire a uscatului de apele oceanului nu l-ar mai mul¬ 
ţumi; ca şi cum l-ar supăra prisosul darurilor pe care pămîntul le poartă 
spre folosul fiinţelor de pe pămînt, sau mulţimea căilor pe care marea le 
deschide înaintea corăbierilor; pe scurt, el pare a cere ca totul să fie uni¬ 
form, sau chiar, pînă la urmă, să nici nu mai existe bunăoară păduri şi 
munţi, urmînd ca toate diversele lucrări ale naturii să dispară împreună 
cu numele pe care le poartă! 

Sigur că toate acestea nu-s decît nişte vorbe-n vînt; dar a cere ca toţi 
oamenii să fie înzestraţi cu acelaşi temperament e o idee de-a dreptul 
caraghioasă, cum este şi faptul de a nu pricepe că în acest caz rînduiala 
fiinţelor din univers nu s-ar mai înscrie în rînduiala universului, sau că 
temperamentele au altă natură decît fenomenele fizice, sau că există o 
mare deosebire între suferinţele trupului şi chinurile sufleteşti! 

Dumnezeu a întocmit întregul univers din elemente diferite. Or, faţă 
de felurimea posibilităţilor corporale, sigur că pentru punerea în valoare 
a universului a fost nevoie de diversitate şi de varietate; şi aşa cum prin 
natură multe şi nenumărate (...), 402 multe se datorează mării sau aerului. 
Pe om l-a făcut fiinţă cugetătoare şi l-a dăruit cu darul cunoaşterii a ce e 
rău şi ce e bine, pentru ca de cele dintîi să se ţină de o parte şi să le 
dorească numai pe acestea din urmă. Iar după ce i-a dat atîta dreaptă 
socoteală dtă avea el trebuinţă, l-a lăsat liber să vrea şi i-a îngăduit să 
hotărască singur în ce fel îşi va duce viaţa; şi a făcut aşa, deopotrivă cu 
toţi oamenii. Veţi întreba: dar de unde diversitatea caracterelor? Eu cred 
că din puţinătatea interesului nostru faţă de binele dăruit nouă de pronie; 
ceea ce ne şi face să ne lăsăm în voia pornirilor oarbe sau a poftelor, şi, 
uitînd de bine, să tragem spre tot ce e rău. Adevărul este că mînia cloco¬ 
teşte în noi - şi nu puţin -; poftele dau şi ele năvală, şi, împreună, din 
clipa când ajung să domine cugetul celor fără minte, îi duc la prăbuşire. Şi 
invers: dnd cugetul rămîne stăpîn în om, întreaga lui viaţă se deapănă cu 
măsură şi merită laudă. Lucrurile se petrec ca în cazul unui vizitiu cu 
experienţă, trăgînd de hăţurile unui atelaj dublu, neascultător şi muşcat 
de streche: fiindcă numai aşa putem noi ajunge să ne controlăm credinţa, 
cucernicia, dreptatea, cumpătarea şi fericirea rezultînd din practicarea 
tuturor virtuţilor. Iar acestea din urmă - şi cele asemenea lor - izbutesc în 
cele din urmă să scoată sufletele la liman sub privirea judecătorului celui 
sfînt: şi nu spre a fi judecate sau spre a purta povara osîndei păcatelor 
lor, ci spre a-şi căpăta râsplăţile făgăduite de El sufletelor ce vor fi dus o 
viaţă cu adevărat nobilă. După cum pe cele prihănite, care se vor fi dedat 
plăcerilor trupeşti, le va ajunge 403 pînă la urmă pedeapsa venită să răz- 

bune dreptele spuse ale lui Dumnezeu, făcîndu-le să se jelească (pentru 
judecata la care se supuseră; pe acestea le aşteaptă focul cel nestins şi 
veşnic, prăpastia cea povîrnită şi fără ieşire. 

Dar jignitoare este şi ideea celor pe care-i nemulţumesc deosebirile 
dintre fiinţe şi care ar vrea ca toate lucrurile să se afle, valoric, pe aceeaşi 
treaptă. Fapt este că oamenilor fără Dumnezeu li se pare că a prefera 
un lucru nobil altora inferioare lui (sau ideea că o fiinţă nemuritoare s-ar 
putea bucura de covîrşitor mai multă fericire decît fiinţele noastre 
pămînteşti şi pieritoare - şi asta direct proporţional cu nobleţea şi cu 
dumnezeirea ei) ar fi un lucru cu totul nedrept; după cum tot nedreaptă 
s-ar putea să li se pară ideea că neamul omenesc nu rămîne nici el străin 
de bunătatea lui Dumnezeu (deşi trebuie spus că acest lucru nu are în 
vedere pe toţi oamenii şi că el nu se petrece necondinţionat, ci că de el se 
vor bucura numai cei ce-şi vor fi îndreptat paşii pe drumul deschis de 
Dumnezeu-însuşi, deci alegînd cel mai nobil fel de a-şi petrece viaţa, care 
este cunoaşterea adevărurilor lui Dumnezeu)! 

14. 1. Sigur că este nebunie curată să compari un lucru creat cu reali¬ 
tăţile necreate. Fiindcă acestea n-au nici început, nici sfîrşit, pe cînd cel 
dintîi, creat cum este şi supus devenirii (şi care-şi are şi începutul şi exis¬ 
tenţa în timp), bineînţeles că are şi un sfîrşit. Or - întreb eu - aceste reali¬ 
tăţi făcute să fiinţeze, cum ar putea ele să ajungă egale cu Cel ce a porun¬ 
cit aducerea lor la existenţă? Fiindcă dacă ele I-ar fi Lui pe potrivă, atunci 
n-ar putea fi vorba - la propriu vorbind - nici despre o poruncă dată de 
El spre aducerea lor la fiinţă! Or, tocmai că nici măcar cele cereşti nu-I 
pot fi Lui puse alături, aşa cum nu poate fi pusă lumea supusă simţurilor, 
alături de lumea inteligibilă: sau, iar, modelele, pe aceeaşi treaptă cu ima¬ 
ginile lor. 

14. 2. Şi atunci cum să nu-ţi vină a rîde la gîndul vălmăşagului tuturor 
acestor elemente, în care nobleţea dumnezeirii ar urma să fie diluată prin 
reducerea ei la măsura oamenilor sau a animalelor? Sau cum să nu socoţi 
năzuinţa către dobîndirea unei puteri comparabile cu puterea lui Dum¬ 
nezeu, drept ceva nebunesc şi ieşit din făgaşul unei vieţi înţelepte şi vir¬ 
tuoase? Dacă este adevărat că aspirăm la fericirea dumnezeirii, trebuie 
să ne călăuzim existenţa după porunca lui Dumnezeu; fiindcă numai aşa 
vom putea duce o viaţă mai presus de puterea destinului în sălaşurile 
(Sale) nemuritoare şi nesupuse pieirii; vreau să spun: supunîndu-ne noi 
viaţa legii puse nouă de Dumnezeu. 

14. 3. Oricum, singurul lucru aflat in puterea omului şi care se poate 
ridica pînă la (asemuirea cu) puterea lui Dumnezeu stă în slujirea curată 
şi fără ascunzişuri a lui Dumnezeu, în întoarcerea noastră către El, în 
contemplarea lucrurilor plăcute Lui şi în deprinderea lor, precum şi în 
faptul de a nu ne lăsa înconvoiaţi spre pămînt, ci (atît dt ne stă în puteri) 

în a ne înălţa cugetul spre cele de sus, de pe culmi: aceasta este îndeletni¬ 
cirea care - cum vine vorba - ne poate duce la biruinţă şi la dobîndirea 
nenumăratelor bunătăţi. 

Aceasta este, de fapt, raţiunea şi cauza deosebirilor legate de noble¬ 
ţea şi de puterea făpturilor. Cine va vrea să ia aminte cum trebuie, găsi- 
va în ele prilej de întărire şi de binecuvîntare mare; dar proştii, nemulţu¬ 
mitorii, pentru semeţia lor îşi vor atrage cuvenita pedeapsă. 

15. 1. Aşadar, Fiul 404 lui Dumnezeu îi cheamă pe toţi la virtute, con- 
stituindu-se singur dascăl al poruncilor Tatălui pentru cei drept cugetă¬ 
tori. Să nu ne amăgim singuri, făcînd greşeala de a nu-I lua chemarea în 
seamă, şi să recunoaştem că de grija soartei noastre - adică pentru ferici¬ 
rea oamenilor - a bătut El atîtea drumuri şi a chemat la Sine pe cei mai 
vrednici inşi ai vremii, învăţîndu-i şi strunindu-i cum să-şi ducă viaţa şi 
cum să răspundă invidiei venite din partea celui potrivnic (căruia tare îi 
mai place să amăgească şi să înşele pe cei lipsiţi de experienţă) cu acel 
leac de viaţă aşezată, care stă în credinţă şi în dreptate. 

15.2. De asta a luat El în seamă pe bolnavi, a eliberat pe slăbănogi de 
necazurile care-i năpădiseră, a mîngîiat pe cei ajunşi în cea mai neagră 
sărăcie şi mizerie, sau a îndemnat pe oameni şi le-a poruncit să cumpă¬ 
nească cu măsură, să ia aminte şi să sufere bărbăteşte, fără ţinere-de- 
minte a răului, toate umilinţele şi tot dispreţul lumii - adăugind că cele 
pomenite se fac întrucâtva din cercetarea Tatălui şi că aceia care vor şti să 
primească necazul cu dăruire-de-sine, întotdeauna vor învinge. Şi a mai 
mărturisit El cu tărie că există ceva în care, în chip miraculos, se află 
inclusă o putere neîntrecută: statornicia cugetului întru aflarea înţelep¬ 
ciunii - adică în aflarea adevărului şi a binelui - care-i face pînă şi pe 
bogaţii ce nu se abat de la dreptate să-şi împartă cu dragoste lucrurile 
nevoiaşilor. După cum ne-a mai oprit - şi încă cu tărie - de la urmărirea 
puterii, 405 zicînd că dacă El a venit spre noi ca la nişte fiinţe mărunte, tot 
aşa li se cuvine şi acestora să facă acte de milostenie, 406 mai ales că este în 
natura oamenilor să-şi înceapă viaţa în lipsă şi în goliciune, după cum şi 
sfîrşitul lor tot în lipsă şi în goliciune se petrece: ceea ce - adăuga El - face 
ca singurul lucru pentru care merită să te osteneşti, să rămînă virtutea. 
Drept care pe ea ne-a vestit El că se cuvine să o ţinem la loc de cinste, 
fiindcă mîntuirea sufletului depinde strîns de felul cum se ţine el de drma 
celei mai nobile dintre virtuţi: exerciţiul predilect al cucerniciei, al dreptei 

404. Aici, ca şi în alte locuri la Constantin, «copilul» sau «odorul lui Dumnezeu» (n. 
tr.) 

405. Termenul Suvaorsîa pare a se referi aici la exercitarea dominatoare, represivă, 
a puterii (n. tr.) 

socoteli şi al blândeţii, ca singura cale pe care putem noi înfrunta furtu¬ 
nile vieţii. 

Deci, după ce a povăţuit sufletele ucenicilor Săi prin astfel de îndem¬ 
nuri (precum şi prin multe altele asemenea lor), pentru ca ei să se silească 
la acest atît de folositor mod de a înţelege viaţa nu numai sub ascultarea 
poruncilor Sale, ci şi prin (pilda vie a) faptei, i-a călăuzit Hristos pe calea 
lungă şi pustie a încinselor nisipuri, aşa cum le-a mai croit drum şi prin 
valurile unei mări răscolite de vînturi, potolind talazurile şi fădndu-le să 
îngăduie deasupra, în pofida legilor firii, paşii lui Dumnezeu şi ai acelor 
drepţi. 

15. 3. Or, după ce a întărit credinţa mulţimilor care-i dăduseră ascul¬ 
tare printr-o încercare atît de mare şi atît de neobişnuită, S-a îngrijit 
Hristos să-i facă şi neînfricaţi în faţa primejdiilor şi grozăviilor vieţii şi să 
facă din ei nişte osîrdnici învăţăcei ai nădejdii în (menirea) Sa. Odată s-a 
întîmplat chiar ca El să astîmpere cu vorba mînia unuia dintre prietenii 
Săi care îşi cam pierduse cumpătul; bărbatul încercase să se apere cu 
sabia împotriva altui ins, care scosese sabia, ca şi cum El, Mântuitorul, 
n-ar fi fost de faţă şi gata să-i vină în ajutor; acestuia, deci, El i-a poruncit 
să se liniştească şi să-şi vîre sabia înapoi în teacă, dojenindu-1 pentru fap¬ 
tul că nu-şi încercase scăparea la Dînsul; şi cu asemenea prilej a rostit El 
cu glas de legiuitor că tot cel ce pune început nelegiuirii, precum şi tot cel 
ce va cuteza să apuce sabia spre a se apăra de prigonitor, va muri de 
moarte rea. 

15. 4. Fiindcă adevărata, cereasca înţelepciune, ne cere mult mai 
degrabă să ne lăsăm nedreptăţiţi decît să nedreptăţim noi pe alţii, iar la 
vreme de restrişte să fim gata de suferinţă; în nici un caz să răspîndim 
suferinţa; fiindcă dacă ţinem seama cît de rău este să faci nedreptate, 
bine este să ne pătrundem de gîndul că nu cel nedreptăţit, ci, dimpotrivă, 
cel ce nedreptăţeşte va avea parte de pedeapsa cea mai cruntă. 

Or, unuia care face voia lui Dumnezeu nu-i este greu nici să nu facă 
nedreptatea, nici să nu pătimească de pe urma ei. Fiindcă unul ca el se 
lasă în seama lui Dumnezeu, Care Se află pururi alături de noi şi Se îngri¬ 
jeşte ca niciunul dintre ai Săi să nu sufere vătămare. Altminteri, cum ar 
putea cineva să-şi dea singur cea mai bună povaţă, sau cum şi-ar putea 
închipui cineva că ar putea cere ajutor de la Dumnezeu, dar că ar putea, 
totodată, să se ajute şi singur? (Întîmplarea de mai sus) ducea la confrun¬ 
tarea dintre două posibilităţi, dintre care era greu să ştii care va învinge; 
dar nici un om cu mintea la cap n-ar alege un lucru nesigur în dauna 
altora avînd temeiul certitudinii. 

Atunci, cum să te îndoieşti de prezenţa şi de ajutorul lui Dumnezeu 
dnd ai trecut tu-însuţi prin încercări atît de mari şi cînd te-ai văzut elibe¬ 
rat din ele la un singur semn al Său? Cînd la îndemnul Mântuitorului ţi—ai 







KUSKBIU DE CEZAREEA 


croit cale prin apele aceleiaşi mări care (cîndva) se mai trăsese deoparte 
şi lăsase poporului chemat să o străbată drumul liber? Pentru mine, fap¬ 
tul de a putea lua aminte la porunca Celui Ce ne poartă de grijă, la întîm- 
plări ca acestea: minunate, de necrezut - ajunge să devină un prilej 
puternic de întărire a credinţei noastre şi o adevărată temelie pentru 
convingerile noastre. Dar tot de aici se cere să luăm aminte ca la vremea 
marilor încercări să nu cădem din credinţă, ci să o păstrăm nestrămutată 
în Dumnezeu, fiindcă cu asemenea simţăminte în suflet, Dumnezeu va 
zăbovi (şi El pururi) în cugetul nostru, neînvins; iar sufletul, păstrînd în 
cuget pe Cel neînvins, nu va ajunge nici el în voia năpastelor ce dau 
năvală. 

Noi am priceput toate cele de mai sus din însăşi biruinţa lui Dumne¬ 
zeu, Care, deşi batjocorit în pronia Sa asupra tuturor prin nedreptatea 
săvîrşită de nişte nelegiuiţi, n-a lăsat să mijească în Sine nici cel mai mic 
rod al stricăciunii, 407 ci, dimpotrivă, a cules rodul biruinţei supreme şi - ca 
să spunem aşa - Şi-a încins fruntea cu cununa izbînzii definitive asupra 
răului, dudnd pînă la capăt pronietoarea Lui hotărîre şi dragostea faţă de 
cei drepţi, şi nimicind cîinoşia nedrepţilor şi nelegiuiţilor. 

16. 1. Şi iată-I, totuşi, Patimile prevestite de prooroci aşa cum îi 
fusese proorocită şi naşterea cea după trup şi cum fusese profeţită şi clipa 
întrupării. De altminteri, rostul luării-asupră a trupului era limpede: 
fiindcă prin ea, El avea să nimicească vlăstarele nedreptăţii şi desfidului, 
care aduceau stricăciunea în dreptele lucrări şi năravuri omeneşti, şi 
pentru ca întreg pămîntul să încapă sub stăpînirea raţiunii şi a cumpătă¬ 
rii. în acest scop era nevoie ca în mai toate sufletele să domnească legea 
dată lumii de Mîntuitorul şi să se întărească credinţa în Dumnezeu, să 
piară credinţa în idoli, care a dus nu numai la adevărate măceluri în rîn- 
durile vieţuitoarelor necuvîntătoare, ci chiar la jertfe omeneşti rituale şi 
la înfiorătoarea pîngărire a altarelor: în Egipt, bunăoară, sau în Asiria, 
ale căror legi îngăduiau jertfirea sufletelor unor drepţi înaintea unor ima¬ 
gini vane, plăsmuite .din bronz sau din lut. 

16. 2. Ale căror roade le-au şi cules şi Memfisul şi Babilonul atunci 
cînd s-au văzut pustiite şi părăsite, cu zeii lor părinteşti, cu tot. Şi nu vor¬ 
besc numai din auzite; ci spun aşa fiindcă am fost eu-însumi pe acele 
meleaguri, le-am cercetat şi am putut vedea cumplita soartă a acestor 
oraşe. Pustiul Memfis unde dndva, dînd ascultare dumnezeieştii 
porunci, Moise a năruit îngâmfarea atît de puternicului - pe atunci - 
faraon, a cărui oaste biruitoare peste atîtea popoare de frunte, încinsă de 

407. Textual: «al vătămării» (n. tr.) 

luptă, el a nimicit-o nu cu o ploaie de săgeţi, nu în năprazna aruncăturilor 
de suliţă, ci numai şi numai cu (puterea) sfintei, paşnicei şi stăruitoarei 
sale rugăciuni! 

17. 1. Or, nici un popor n-ar fi avut parte vreodată - nici în trecut, 
nici în viitor - de mai multă fericire decît cel (al iudeilor), dacă aceşti 
oameni nu s-ar fi lepădat singuri, cu bună-ştire, de (lucrarea) Duhului 
Sfînt. Fiindcă ce cuvinte de laudă am putea noi găsi potrivite unuia ca 
Moise, care a adus la bună rînduială un neam de oameni (rămas) fără rîn- 
duială, care le-a agonisit acestora în suflet podoabele ascultării şi cinstirii, 
care a schimbat robia lor în libertate, care a făcut din nişte inşi posomoriţi 
o omenire cu chipul senin şi care i-a adus la o asemenea conştiinţă de sine 
încît, urmare unor atît de mari izbînzi (şi ca o consecinţă a reuşitei lor în 
tot ce făceau), aceia au ajuns pînă la urmă să cadă pradă îngîmfării? 

Atît de mult i-a întrecut Moise în înţelepciune pe înaintaşii săi, încât 
pînă şi înţelepţii şi filosofii atît de la preţ printre popoarele de alt neam au 
ajuns, cu timpul, adepţi ai învăţăturii lui. 

17. 2. Aşa a fost cazul cu Pitagora, care, adoptîndu-i 408 gîndirea, a 
ajuns să se bucure de o atît de mare faimă încât a devenit o pildă de chib¬ 
zuinţă pînă şi pentru Platon, înţeleptul între înţelepţi! Pe de altă parte, 
Daniel, cel care putuse să prevestească viitorul, Daniel cel mare la suflet 
ca nimeni altul, a cărui viaţă a fost o încununare a frumuseţii, câte n-a fost 
nevoie să facă pentru a birui veninul crudului stăpîn de pe atunci al Asi- 
riei - 3. adică al lui Nabucodonosor - a cărui impresionantă (şi în tot cazul 
imensă) forţă s-a revărsat pînă şi asupra perşilor - şi asta, pînă şi după ce 
din întreg neamul lui ajunsese să nu se mai aleagă nimic? Fiindcă şi astăzi 
se mai face caz de bogăţia tiranului şi de neinspirata lui ocrotire a unei 
credinţe care mai bine ar fi fost să nu fie; de risipa metalelor de toţ soiul 
făcută de el pentru (a da un chip acelor) zei, sau de templele lor pînă la cer 
de înalte, ori de neomenoasele lui legi, făcute anume de (preoţii) acelei 
credinţe pentru a încuraja cruzimea? Şi iată-1, totuşi, pe Daniel înfruntân- 
du-le pe toate cu neştirbita lui credinţă în adevăratul Dumnezeu şi ves- 
tindu-i tiranului că nefericita lui asuprire 409 avea să devină cauza unei 
nenorociri mari. - Tiranul nu i-a dat ascultare, fiindcă o prea mare bogă¬ 
ţie se preface întotdeauna într-o frînă a gîndului bun; şi pînă la urmă şi-a 
dat în vileag sălbăticia cugetului, poruncind ca bărbatul acela drept să fie 
sfîşiat de fiarele sălbatice. 

17.4. (Admirabilă a fost şi purtarea neabătută a celor trei fraţi la cea¬ 
sul mărturisirii! Cu gîndul la ei, urmaşii lor au slăvit din răsputeri cre¬ 
dinţa lor în Mîntuitorul. de vreme ce aceia rămăseseră nevătămaţi din 


408. iii|iriCTCtnevoi; - textual, «imitindu-i» (n. tr.) 

409. Textual: «rîvnă» (n. tr.) 

focul, din cuptorul şi din caznele pregătite lor ca să-i mistuie, şi de vreme 
ce, cu nevinovata apropiere a trupurilor lor, ei izbutiseră să ţină departe 
dogoarea de care fuseseră învăluiţi acolo, în cuptor!) 

După căderea regatului Asiriei (şi în urma unor mari frămîntări), din 
pronia lui Dumnezeu, Daniel a ajuns în Persia, la curtea lui Cambise. Dar 
şi acolo a fost privit cu ochi răi, la care s-au adăugat tot soiul de intrigi 
funeste ţesute de magi, şi un întreg şi lung şir de primejdii; din care însă el 
s-a izbăvit prin împreună-lucrarea proniei lui Hristos, ajungînd să strălu¬ 
cească deplin întru dovada tuturor virtuţilor. 

17.5. Bărbatul acesta obişnuia să se roage de trei ori pe zi; afară de 
asta, purtarea lui sta mărturie unor virtuţi mari şi neobişnuite, tradudn- 
du-se prin fapte ce nu puteau fi trecute sub tăcere. împlinirea rugăciuni¬ 
lor lui i-a supărat pe magi, care, mînaţi de invidie, l-au pîrît stăpînitorului 
(şi l-au convins pe acesta) că, mînuită de Daniel, o asemenea putere 
devenea foarte primejdioasă pentru domn. Aşa a ajuns Daniel - care, mai 
înainte vreme, fusese fără îndoială cauza unor foarte mari binefaceri 
pentru perşi - osîndit să fie dat hrană leilor, înfricoşătorilor; numai că atît 
osînda dt şi zăvorîrea lui Daniel acolo nu s-au făcut, pînă la urmă, spre 
pieirea lui, d dimpotrivă, spre veşnica lui slavoslovie: fiindcă, într-un 
sfîrşit, Daniel a fost găsit (teafăr), înconjurat de leii îmbunaţi şi îmblînziţi 
(aşa cum nu se dovediseră cei ce-1 închiseseră acolo): pe toate fiarele ace¬ 
lea (care, prin natura lor, sînt atît de fioroase), el izbutise să le îmblîn- 
zească cu rugăciunea lui, cu buna lui aşezare lăuntrică ajutată de acea vir¬ 
tute care este echilibrul sufletesc! 

17.7. Pînă la urmă a aflat şi Cambise (era oare cu putinţă să mai ţii în 
umbră nişte dovezi atît de puternice ale puterii lui Dumnezeu?), care a 
rămaş uimit la auzul întîmplării şi căruia îndată i-a părut rău că dăduse 
atît de lesne ascultare clevetirilor acelor magi; dar înainte de toate a cerut 
să vadă cu ochii lui o asemenea scenă. Şi aşa a dat el cu ochii de omul 
nostru lăudînd pe Hristos cu amîndouă mîinile ridicate: iar leii şedeau 
culcaţi la picioarele lui, ca într-o adîncă plecăciune! 

Şi îndată a osîndit Cambise aceleiaşi pedepse pe magii eare-1 înşela¬ 
seră, şi i-a închis în curtea cu lei; unde însă jivinele - care, mai adineauri, 
se purtaseră ca nişte fiinţe căzute în adoraţie 410 - s-au năpustit asupra lor 
şi s-au purtat cu ei aşa cum le era lor firea, nemailăsînd viu pe niciunul. 

18. 1. Aş vrea acum să aduc mărturia unor izvoare străine adeveri- 
toare ale dumnezeirii lui Hristos, fiindcă din ele cu siguranţă că nici huli¬ 
torii (Lui) nu vor mai putea tăgădui, în ascunzişurile cugetului lor - dacă 
mai sînt ei în stare să dea ascultare unor asemenea cuvinte - că Hristos 
este Dumnezeu şi Fiu al lui Dumnezeu. 


410. Textual: «ca nişte linguşitori» (n. tr.) 

18. 2. Şi mă gîndesc acum la Sibila din Eritreea, cea care spunea 
despre sine că ar aparţine celei de a şasea generaţii de după potop. Or, în 
calitatea ei de preoteasă a lui Apolo, purtînd aceeaşi cunună ca şi zeul 
adorat de ea şi veghind asupra tripodului în jurul căruia sta (întotdeauna) 
înfăşurat un şarpe, ea le grăia, scrutînd viitorul, tuturor celor ce se oste¬ 
neau să ajungă pînă acolo. Adevărul este că, în simplitatea lor, părinţii ei 
o hărăziseră unei meserii în care, de fapt, se petreceau tot soiul de lucruri 
tulburi şi ruşinoase, sau, în tot cazul, nimic vrednic de preţuire - aşa cum 
se întîmplă dacă stai şi iei aminte fie chiar la Dafne. Dar, pătrunzînd ea 
odată în adîncurile neajunse ale cultului aceluia nefericit şi idolesc, şi 
ajungînd la un moment dat să aibă cu adevărat parte de o inspiraţie 
divină, iat-o totuşi prevestind în versuri viitorul legat de acest Dumnezeu 
(al nostru) şi făcînd limpede cunoscută, prin iniţiale de acrostih, povestea 
coborîrii (printre oameni a) lui Iisus: 

I Iată, musti-va pămîntul sudoare, semn aducînd de judecată: 

I Iată-L coborînd din cer pe împăratul tuturor veacurilor, 

S Singur-judecătorul a tot trupul şi al universului întreg! 

O O, vedea-vor pe Dumnezeu, muritorii - fie ei cucernici sau păgîni - 

U Unde sfinţii îl înconjoară şi unde timpul ia sfîrşit, 

S Sufletele (din nou) întrupate ale oamenilor judecîndu-le! 

C Cînd lumea toată nu va fi decât pustiu şi bălărie, 

R Rupe-se-vor muritorii de idoli şi de întreaga lor bogăţie; 

E El - focul - mistui-va pămîntul, cerul, pînă şi talazul mării!... 

I Iadul, de năvala lor, îşi va vedea porţile sparte! 

S Şi tot trupul - al celor morţi - ieşi-va la slobozitoare lumină: 

T Tîlhari şi sfinţi fi-vor deopotrivă iscodiţi de foc, pentru vecie! 

O Oricîte fapte ascunse, pe toate atunci înfăţişa-le-vom; 

S Şti-va dumnezeiasca lumină să rupă peceţile înneguratelor inimi. 

Th Tînguire - iată ce se va auzi pretutindeni - şi scrîşnet de dinţi. 

E Ei da: păli-va strălucirea - a soarelui şi a horelor stelare. 

O Oare ce zvîrcolire e-n cer, de face să pălească luna? 

U Umple-va hăuri; nimici-va ’nălţarea colinelor. 

U Unde-a pierit semeţia de tristă amintire, a lumii? 

I Iată: şi munte şi şes vor fi una; iar marea 

O O, de s-ar mai deschide luntraşilor! Ţărîna e pîrjolită de trăsnet: 

S Sfîrîind, au pierit şi izvoare, a pierit şi susur de apă. 

S Suna-va din cer glasul trîmbiţei, cumplit răsunînd a jale, 

O Oglindă aducînd nelegiuirii, nefericirii şi suferinţelor întreg universului. 

T Tulburea adîncime tartară, descleştîndu-şi fălcile, arăta-va privirii pămîntul; 

I Ieşi-vor la scaunul dumnezeiescului judeţ împăraţii, pînă la unul, 

R Rostogol se va abate din cer puhoiul de foc şi pucioasă! 

S Semn vor primi atunci oamenii toţi (cumplit semn primi-vor) - 

T Trunchiul de lemn: credincioşilor, lor, un rîvnit pocal 

A Aduc£ndu-le viaţă doar lor. ca un zăplaz al Zidirii, 

V Val de lumină abătînd peste cei aleşi, din izvorîtoarea duzină. 

R Retevei ciobănesc - doar că din fier - stăpîni-va atunci în toate. 

O O. Doamne al nostru. Tu. Cel azi înscris la capăt de stih. 

S Suferinţă primind pentru noi - Tu eşti veşnicul mîntuitor împărat! 411 

18. 5. Ei bine. singur Dumnezeu îi putea inspira acelei fecioare ase¬ 
menea cuvinte! Iar în ceea ce mă priveşte pe mine, eu am să o fericesc 
pentru faptul de a fi fost aleasă de Mîntuitorul spre a profeţi purtarea Lui 
de grijă faţă de noi! 

19. 1. Dar iată, totuşi, atîta mulţime de oameni nedîndu-i crezare! 
Deşi recunosc existenţa unei sibile proorociţe în Eritreea, părerea lor 
este că versurile au fost scrise de un închinător aparţinînd credinţei 
noastre, înzestrat cu oarecare dar poetic, şi că, de aceea, ele trebuiesc 
socotite apocrife; că ele sînt atribuite Sibilei doar în virtutea conţinutului 
lor moral, gîndit să frîneze proliferarea plăcerilor şi să întoarcă sufletele 
spre o viaţă chibzuită şi frumoasă. 

19. 2. Dar adevărul iese singur la lumină. Şi adevărul acesta arată că 
oamenii noştri au stabilit cu mare sîrguinţă exactitatea cronologică; 
astăzi, nimeni nu se mai poate întreba dacă versurile n-au fost cumva 
alcătuite după coborirea lui Hristos printre noi şi după judecata lui, şi 
dacă atribuirea lor Sibilei de odinioară n-a făcut cumva decît să aducă în 
circulaţie un fals. 

19.3. Fiindcă pînă şi Cicero mărturiseşte că ar fi dat de aceste stihuri, 
că le-a tradus în latineşte şi că le-a inserat în scrierile sale. Or, Cicero a 
fost ucis cînd Antonio tocmai venise la putere; Antoniu a fost la rîndul lui 
înlăturat de August, care a domnit timp de cincizeci şi şase de ani. Lui i-a 
urmat Tiberiu; şi în anii acestuia Şi-a făcut Mîntuitorul luminoasa arătare 
în lume. s-a zămislit taina preasfîntei noastre credinţe şi a prins (în sfîrşit) 
chiag o omenire nouă - aceea la care cred eu că se gîndea 4. cel mai de 
seamă poet al Italiei, cînd scria: 

«Atunci , iată, ivitu-s-a o omenire nouă», sau cum mai scrie el în alt loc din Bucolice: 

« îngăduiţi-mi, o muze sicile, istorisire aleasă!» 

Ce putea fi mai limpede, nu? Şi iată-1, totuşi, adăugind: 

■«Iată, s-a împlinit prevestirea femeii din Cumae!» 

Prin «femeia din Cumae», nu încape îndoială că el are în vedere tocmai Sibila. 

19. 5. Dar neputîndu-se mulţumi cu atîta, ascultaţi-! adăugind acum - 
ca şi cum i s-ar fi cerut să depună mărturie: 


411. în original, acrostihul arată: JHSOY2 XPEI2T02 ©EOY YI02 2QTHP 
2TAYPOE şi se traduce «Iisus Hristos, Fiul lui Dumnezeu, Mîntuitor; cruce», (n. tr.) 

«Iată-1 mijindu-ne iară sfînt şiragul de veacuri; 

Fecioara veni-va din nou aducîndu-ne, drag, împăratul». 

19.6. Or, cine poate să fie această fecioară revenită printre noi? Cine 
alta decît aceea împlinită 412 şi rămasă grea de la Duhul Sfînt? Şi ce s-ar fi 
putut împotrivi ca fiinţa aceasta, rămasă grea de la Duhul Sfînt, să fie şi să 
rămînă de-a pururi fecioară? Iar întoarcerea ei aici se va petrece atunci 
dnd se va arăta şi Dumnezeu pentru a doua oară, spre izbăvirea 413 lumii. 

19. 7. Dar iată ce mai adaugă poetul: 

«O tu, lună plină, închină-te pruncului abia născut 

Ce va preface o lume de fier într-o lume de aur! 

Domnia lui vindeca-va muritorilor rănile toate; 

Suspinele împovărate cu vină afla-vor atunci alinare». 

19.8. Noi ne putem da seama că aici se rostesc nişte lucruri în acelaşi 
timp făţiş şi totodată pe ascuns, pe calea alegoriei, astfel ca oricine stă să 
scormonească mai în adînc înţelesul versurilor să poată avea revelaţia 
dumnezeirii lui Hristos, 9. poetul îngrijindu-se totuşi să adumbrească 
adevărul în aşa fel ca niciunul din personajele influente în Capitală să 
nu-1 poată învinui că ar scrie lucruri potrivnice tradiţiei neamului său şi 
că s-ar lepăda de strămoşeasca lui crecţinţă în zei. După convingerea 
mea, poetul a avut ştire de fericita taină purtătoare a numelui Mîntuito- 
rului; dar ca să evite riscurile unei reacţii (ce s-ar fi putut dovedi) neiertă¬ 
toare, el s-a menţinut între limitele cerute de mentalitatea comună, adău¬ 
gind de aceea că acestui prunc vor trebui să-i fie înălţate altare, zidite 
temple şi închinate jertfe. 

La fel a făcut el şi mai departe, cu gîndul tot la oamenii înzestraţi cu 
înţelegere. Căci iată ce spune: 

20. 1. «Viaţă luînd ca de zeu fără moarte, vedea-va în jur 

- Adunaţi - pe eroi;» 

(adică pe drepţi) 

...«pe urmă el - însuşi 

Patriei şi fericiţilor ce-1 aşteptau arăta-se-va 

Prin moştenite virtuţi ţinînd strînse frîiele lumii. 

Ţie, copile, îţi închină întîiele-i roade ţărîna: 

Orzul şi trestia; nufărul, şi cu el împreună, acantul». 

20. 2. Cît de extraordinar a putut să fie omul acela (şi cîtă învăţătură a 
putut el să adune) încît, deşi cunoştea neiertătoarea cruzime a acelor vre¬ 
muri, a putut scrie: 

«Din ugerul plin, căpriţe junici nesilite-ţi vor da dulce lapte, 

iar turma nu va mai şti cum e frica de leii cei groaznici». 


412. Textual: «plină» „Citatele vergiliene aparţin eglogei IV”. 

413. Textual: «uşurarea» (n. tr.) 










282 ___ eusebiu.de cezareea 

- zicând bine, de vreme ce credinţa (în Hristos) ajunge să nu se mai 
teamă de puterea demnitarilor de la curte! 

«...Aşa izvodi-vor scutecele, ca de la sine iarba de bună-mireasmă. 

Pieri-va soiul cumplit al aspidei, pieri-va... 

Iar în bogate ponoare asire-nflori-va amomul». 

20. 3. Nimeni n-ar putea înşira adevăruri mai mari şi mai potrivite 
puterii Mîntuitorului! Fiindcă iată, pînă şi scutecele (în care a fost înfăşat) 
Dumnezeu - puterea Duhului Sfînt - au izvodit aici omenirii celei noi 
floare de bună-mireasmă! Şarpele e ucis, şi o dată cu el piere şi otrava lui, 
care, la începutul timpurilor, i-a înşelat pe întîii oameni, făcându-i să le 
alunece gîndurile, de la cumpătarea cea înnăscută, la gustarea plăcerilor, 
ca să-i prindă-n puterea cumplitei primejdii pe care le-o pregătise. 

20. 4. Or, datorită faptului că înainte de pogorârea printre noi a Mîn¬ 
tuitorului nu ştia nimeni că drepţii vor avea parte de nemurire, acela 
făcea mult prăpăd în sufletele oamenilor, lipsite de sprijinul speranţei; 
dar după Patimile Lui, şi după ce - din împreună-lucrarea Duhului Sfînt 
- El S-a despărţit pentru scurtă vreme de trupul în care Se înveşmântase, 
li S-a descoperit oamenilor şi posibilitatea învierii; căreia i se adaugă fap¬ 
tul că orice urmă de fărădelege săvîrşită de om avea să fie ştearsă prin 
puterea sfintei curăţiri. Atunci i-a îndemnat El pe învăţăcei să îndrăz¬ 
nească, şi le-a poruncit să spere cele asemenea din minunata şi înălţătoa- 
rea Sa înviere. 

20. 5. Pe drept cuvînt s-a curmat atunci puterea 414 toată a (duhurilor) 
care împrăştiau otrava; sfârşit a cunoscut şi moartea, şi totul a intrat sub 
semnul învierii. 415 (Tot aşa a- luat sfîrşit şi neamul asirienilor, care s-a 
transformat pînă la urmă într-o pricină de credinţă în Dumnezeu). 

Iar atunci cînd poetul spune că amomul va creşte îmbelşugat şi pre¬ 
tutindeni, el are în vedere mulţimea închinătorilor (lui Hristos), care s-a 
ivit îmbelşugată dintr-o rădăcină unică şi a făcut floare bogată întru 
bună-mireasmă, scăldată de rouă. 

20. 6. Dar iată ce mai spui tu cu atîta tîlc, în continuare - o prea înţe¬ 
lepte poet Maro: 

«Pe dată afla-vei isprăvi de eroi şi faptele marelui tată, 

Toate mustind de putere...» 

Or, prin lauda înălţată eroilor, tu ai în vedere lucrările drepţilor; iar 
vorbind despre faptele tatălui, tu ne vorbeşti de fapt despre zidirea lumii 
şi despre lucrarea pururei sale dăinuiri - poate că pînă şi despre legile 

414. Textual: «firea» (n. tr.) 

415. Textual: «şi s-a pecetluit învierea» (n. tr.) 

prin care Biserica cea de Dumnezeu iubită înjghebează o viaţă dreaptă şi 
cumpătată! 

20. 7. Remarcabil îmi pare mie şi felul cum descrii tu propăşirea unei 
vieţi mai înainte împărţită între bine şi rău, şi schimbarea neaşteptată, 
fără veste, care intervine în asemenea cazuri: 

«Grabnic s-au bucurat, aurii, bogatele holde » (ceea ce vrea să 
însemne că roadele dumnezeieştii legi au şi început să se cunoască) 

«Ciorchini atîma-vor de spinii roşiatici » (lucru cu neputinţă într-o 
viaţă lipsită de lege!) 

«Din inimă seacă de pin revărsa-se-va, darnică, mierea », 

20. 8. prin care cuvinte poetul subînţelege prostia şi învîrtoşarea de 
cuget a oamenilor de atunci. S-ar putea, însă, ca el să ne mai fi vorbit şi 
despre dulcele rod al veghii, din care gusta-vor cei ce se dăruiesc răz¬ 
boiului (celui sfînt, spre dobîndirea) lui Dumnezeu: 

•«Urmă rămîne-va totuşi a celei străbune metehne; 

Marea din nou spintecînd, vor încinge cetăţile-n ziduri: 

Brazde de plug mărgini-vor de-o parte şi alta, ogoare. 

Fi-va, apoi, alt Tiphys; tot astfel, tessalica Argo 
Fi-va eroilor ei să se bucure; şi-un nou Achile 
în încleştări de danai şi troieni iar de faţă...» 

O, prea-înţelepte poet, cît de bine grăit-ai! Te-ai folosit cum nu se 
poate mai bine de puterile poeziei. Nefiind profet, nu avea nici un rost să 
începi a prooroci; mai mult, eu cred că te-a mai reţinut şi teama de pri¬ 
mejdia care-i ameninţa pe toţi cei ce riscau să dea în vileag nesăbuinţa 
credinţei lor strămoşeşti! 

20. 9. Or, Vergiliu spune pe nume adevărului într-un fel acoperit, 
care să nu-1 primejduiască, dar care - pe dt cu putinţă - să rămînă totuşi 
la îndemîna înţelegerii celor în măsură să înţeleagă; acest lucru îl face să 
aducă în discuţie meterezele sau războiul (care, de altminteri, fac parte şi 
astăzi din viaţa oamenilor); însă prin Achile pornind să ia parte la răz¬ 
boiul Troiei, el îl are în vedere pe Mîntuitorul, Troia simbolizînd aici 
întreaga lume. Războiul Său este lupta împotriva relei puteri ce-I stă 
împotrivă, în care El se înfăţişează în virtutea propriei Sale pronii şi din 
porunca prea-marelui său Tată. 

10. Dar ce ne mai spune poetul? 

«Şi-apoi, cînd sosi-va la timp bărbăţiei şi ceasul şi rodul» 

(cu alte cuvinte: dnd, ajuns la vîrsta bărbăţiei, vei fi zmuls din rădăcină 
relele care se năpustesc din toate părţile în viaţa oamenilor şi vei fi înfru¬ 
museţat întreg pămîntul cu harul păcii), 

«Nu va mai fi cuvenit luntraşilor mări să înfrunte. 

Gaia rodi-va din ea din belşug - şi bogată - măsură, 

Singură, ne-nsămînţată, sălbatică; poate nici viţa 
Nu se va mai mistui de dorul cuţitului harnic. 

Omul nu va mai avea trebuinţă de lina cea toarsă: 

Străluci-va berbecul precum cufundat în văpsele tiriene 
Luîndu-şi pe blana-ntinată roşcata culoare-a porfirei. 

Dar hai, pune mina şi ia sceptrul tare-al regescului nume 
Din încordatul - cumplit încordatul! - tatălui braţ, şi-l înşfacă! 

Vezi Cît de ţepene ţin mînezi temeliile lumii! 

Vezi bucuria-ncâlzind şi pămîntul şi cerul şi marea; 

Tare, inima veacului ţinător, dar şi veselă foarte! 

O, anii de mi-ar ajunge, şi - dulce - nu sece puterea-mi, 

Cînt să-ţi înalţ cuvenit cîtă vreme-ncuiba-mă-va vlaga! 

Nu m-ar învinge-n cântări nici Orfeu, inspiratul şi tracul, 

Nici Linos, nici măcar Pan - zămislitul din ţămă arcadă - 
Da, nici unul ca Pan încumeta-s-ar, cred eu, să mă-nfrunte!» 

Priveşte - zice el aşadar - priveşte şi vezi bucuria universului celui în 
continuă creştere, precum şi a tuturor elementelor! 

21. 1. Totuşi, cineva din rîndurile rău-chibzuitorilor şi-ar putea 
exprima părerea că aici n-ar fi vorba de altceva dedt de naşterea unui 
om. Dar ce rost ar avea ca la naşterea unui copil oarecare pămîntul să dea 
rod de la sine, neînsămînţat, sau ca viţa să nu se mai mistuie aşteptînd 
tăişul cosorului (sau vreo altă intervenţie)? Cum ar putea cineva să-şi 
închipuie că n-ar fi vorba dedt de naşterea unui simplu om? Natura este 
aducătoare la împlinire a rînduielii dumnezeieşti, iar nu executoarea 
poruncii unui om, oricine ar fi el. Bucuria stihiilor se leagă şi ea de coborî- 
rea lui Dumnezeu printre noi, iar nu de naşterea unui om oarecare; în 
fine, dorinţa poetului de întîrziere a sfîrşitului vieţii este dovada 416 invo¬ 
cării lui Dumnezeu, fiindcă lui Dumnezeu - iar nu vreunui om - obişnuim 
noi să-I cerem (să ne cruţe) viaţa sau să ne scape (din încercări). 

21.2. (Aşa I s-a adresat şi Sibila din Eritreea lui Dumnezeu, zidndu- 
I: «De ce, o Doamne, mi-ai pus povara aceasta a proorociei? De ce nu mă 
iei mai bine de pe faţa pămînului şi nu mă ţii de o parte (pentru Tine) pînă 
în prea fericita zi a venirii Tale?») 

Celor deja rostite, Maro le mai adaugă şi următoarele: 

«Prinde, copile, a cunoaşte văzând-o, minunata ta maică - 
După surîs: suferitu-te-a ea vreme lungă! 

Ţie părinţi nu-ţi zîmbiră deplin, nici tocmai pe dată, 

Tu nu în pat te-ai jucat, nici de hrană bogată ştiut-ai...» 

21. 3. Or, cum I-ar fi zîmbit tocmai Lui părinţii, dnd unul din ei era 
chiar Dumnezeu, puterea de negrăit, cea cu neputinţă de înfăţişat şi fără 


416. Textual: «simbolul» (n. tr.) 

trup omenesc, care pe toate le cuprinde? Şi cine nu ştie că Sfîntul Duh nu 
are de ce lua parte la unirea nupţială? Ce fel de poftă, ce soi de dorinţă ar 
putea intra în alcătuirea binelui către care tind toate? Ce pot avea în 
comun înţelepciunea şi plăcerea? - (Dar să-i lăsăm să ne răspundă la ase¬ 
menea întrebări pe cei ce aleargă după învăţătura omenească cea la înde- 
mîna mulţimii, dar care nu se pricep la învăţătura lui Dumnezeu; vreau 
să spun că, în timp ce aceştia se fudulesc ca să facă impresie şi să pară cât 
mai grozavi, ceilalţi îşi dau silinţa să-şi cureţe sufletul de toată lucrarea - 
şi vorba cea rea!) 

21. 4. O, tu, credinţă în Dumnezeu, pe tine te invoc să vii în ajutorul 
cuvintelor mele: tu însăţi eşti ca o lege sfîntă şi o nădejde puternică în tot 
ce e bun, şi dascăl al sfinţeniei şi neînşelătoare făgăduinţă a nemuririi! 
înaintea ta mă închin eu, o, cuvioşie şi dragoste de oameni, fiindcă din 
grija ta am avut de dştigat noi, cei vindecaţi! Mulţimea celor ce n-au 
cunoscut purtarea ta de grijă (din cauza vrăjmăşiei sădite în ei împotriva 
ta), şi care, de aceea, nu vrea să ştie de Dumnezeu, nu ştie nici măcar în ce 
stă rostul vieţii şi al faptului de a fi, aşa cum nu ştie ea nici că ea-însăşi, 
dimpreună cu toţi nelegiuiţii, depind totuşi de cinstirea cuvenită Celui 
Atotputernic! Fiindcă întregul univers - dimpreună cu tot ce se află în El 
- al Său este! 

22. 1. în ce mă priveşte, eu unul socot că norocul meu şi al tuturor 
alor mei nu stă în altceva dedt în bunăvoinţa Ta. Mărturie aduc la aceasta 
împlinirea tuturor rugăciunilor mele, actele de curaj, biruinţele, triumfu¬ 
rile asupra vrăjmaşilor - cunoscute şi împărtăşite în strigări şi de măreaţa 
cetate (a Romei), vrute şi de poporul mult iubitei cetăţi (de la răsărit) - 
chiar dacă acesta din urmă, înşelat în greşita lui aşteptare, a ajuns la un 
moment dat să-şi aleagă un conducător nevrednic; dar acesta n-a întîr- 
ziat a fi prins şi a-şi avea soarta pe măsura nemerniciilor lui de care nu-i 
bine să ne mai aducem aminte - mai ales pentru mine, cel ce-ţi vorbesc şi 
care, vorbindu-ţi, mi-am dat toată silinţa să mă exprim cuviincios şi să-ţi 
bucur auzul. 

Totuşi, voi adăuga un lucru care cred eu că poate fi spus fără a 
supăra pe cineva. împotriva ta, o! credinţă în Dumnezeu, şi împotriva 
tuturor preasfmtelor tale biserici, au pornit tiranii cîndva un război 
necruţător izvodit de nemăsurata lor nebunie şi mişelie. Nici chiar la 
Roma nu era lipsă de oameni pe care o nenorocire de asemenea 
amploare să nu-i bucure! Şi se ajunge la hotărârea câmpului unde avea să 
se dea bătălia. Atunci ai apărut tu în cale, şi te-ai dăruit (acelora în care 
era) credinţa 417 în Dumnezeu. Cruzimea acelor nemernici le-a pecetluit 
destinul, sortindu-i pentru totdeauna focului; pe tine, în schimb, ea te-a 


417. Text obscur, aici şi în continuare (n. tr.) 

acoperit pînă la urmă cu prisos de glorie, vrednică a fi cîntată de-a pururi! 
Cine a privit atunci, a fost cuprins de o sfîntă uimire: 3. fiindcă deşi călăii 
schingiuiau trupurile sfinţilor, ostenindu-se în fel şi chip cum să-i chi¬ 
nuiască mai rău, legăturile acestora slăbeau, chinurile se îndulceau, fia¬ 
rele înroşite în foc se sleiau; în schimb, mărturisitorii lui Dumnezeu au 
rămas neclintiţi - cu toată grozăvia încercărilor la care erau supuşi - şi nu 
s-au lepădat nici o clipă de mărturisirea lor! 

22. 4. Ei bine, nemernicule, la ce ţi-au folosit pînă la urmă asemenea 
grozăvii? Şi ce te-a putut îndemna la o asemenea dezlănţuire? Fiindcă 
de-mi vei spune că ai făcut-o în apărarea credinţei în zei, eu te voi 
întreba: care zei? Şi apoi ce fel de credinţă aveai tu (în zei), care să se fi 
potrivit în vreun fel naturii divine? Crezi tu cumva că zeii ar fi putut fi 
nestăpîniţi la mînie, ca tine? Fiindcă dacă ar fi fost aşa, atunci ne-am fi 
putut îngădui să ne mirăm de preferinţele lor, iar nu să dăm ascultare 
poruncilor lor neruşinate a căror nedreaptă urmare era scăldarea în 
sînge a unor oameni fără vină! 

22. 5. Dar tu vei spune, poate, că ai făcut-o în virtutea credinţei tale 
strămoşeşti, şi, totodată, cu gîndul la ce va crede lumea. Aici te înţeleg. 
Fiindcă o credinţă ca aceea se aseamănă mult cu ce ai făcut tu şi ţine de 
unul şi acelaşi fel de nebunie. Cine ştie; poate că ţi-ai închipuit că sub chi¬ 
purile acelea omeneşti plăsmuite de diverşi meşteri şi artişti se va fi 
ascunzînd vreo forţă aleasă...! De asta-ţi vei fi dat tu atîta silinţă în legă¬ 
tură cu ele? Ca nu cumva să se murdărească? (Fiindcă, precum se vede, 
zeii tăi cei atît de mari aveau nevoie de grija omului...) 

23.1. Or, compară acum religia voastră cu a noastră. Aici, în ea, oare 
nu e de găsit nobleţea unităţii de cuget şi neîncetata iubire de om? Un fel 
de a-ţi ispăşi păcatul care să nu ducă la prăbuşirea fiinţei, ci care să-ţi 
sporească luarea-aminte? Un fel de a sluji pornit din ideea de a izbăvi, iar 
nu din cruzime? O credinţă fără cusur: mai întîi, privindu-L pe Dumne¬ 
zeu; iar mai apoi cerută de între-legătura firească dintre oameni? Mila 
faţă de năpăstuiţii soartei? O viaţă simplă, deloc nevoită să-şi mascheze 
eşecul pe după tot soiul de subterfugii? Cunoaşterea, adevăratului Dum¬ 
nezeu şi a stăpînirii Sale unice? 

23. 2. Ei bine, aceasta este adevărata credinţă în Dumnezeu, religia 
cea curată şi cu desăvîrşire fără pată; în ea noi avem parte de un trai pus 
sub semnul chibzuinţei; iar cei ce se închină ei ajung să păşească spre 
viaţa cea de-a pururea parcă mergînd pe o şosea minunată! Fiindcă 
nimeni, odată cufundat într-un asemenea fel de viaţă, cu sufletul eliberat 
de cele trupeşti, nu va muri pe de-a-ntregul; s-ar putea spune mai curînd 
că el şi-a dus la bun sfîrşit rolul ce-i fusese încredinţat de Dumnezeu; 

\ fiindcă tot cel ce-L mărturiseşte pe Dumnezeu nu rămîne pradă nici 

neruşinării, nici mîniei, ci, înfruntînd cu curaj loviturile vieţii, îşi face din 
învăţul privegherii un mijloc de dobîndire a milei lui Dumnezeu. 

23. 3. Un lucru e sigur: anume că Dumnezeu primeşte bunele străda¬ 
nii ale oamenilor cu bucurie; şi ar fi un lucru dintre cele mai de neînţeles 
ca, atunci cînd nişte simpli oameni cărora alţii (egali - sau chiar mai mici - 
în rang faţă de ei) le-au făcut un bine, se pricep să le fie acelora recunos¬ 
cători şi gata să le răspundă tot cu binele, Stăpînul a toate să uite a răs¬ 
punde cu binele (deşi El ne urmăreşte tot timpul, totuşi nu se apropie de 
noi decît atunci cînd facem binele); El, Care priveşte curajul şi dreptatea 
cu bunăvoinţă şi răspunde la ele cu binele (chiar dacă definitiva răsplată 
El o amînă pînă la sfîrşitul anilor noştri, cînd trupul va fi părăsit de suflet, 
cînd sufletul nostru se va putea apropia, curat şi neîntinat, de Dumnezeu 
cel curat şi neîntinat, şi cînd va fi cercetată întreaga noastră vieţuire)! 

Dreptatea lui Dumnezeu şi cercetarea drepţilor va consta în aceea 
că, după ce li s-a pus la încercare, în viaţă, credinţa şi fermitatea, de vor fi 
găsiţi cum e bine, îşi vor lua îndată plata - viaţa veşnică - în timp ce răii 
vor avea parte de cuvenita pedeapsă. 

24. 1. Dar tu, Dedus - pe tine te întreb acum -, tu, care altădată ţi-ai 
bătut joc de nişte oameni drepţi; tu care urai Biserica şi care pedepseai pe 
tot cel ce-şi ducea viaţa în sfinţenie: cum o duci tu acum, după ce ţi-ai sfîr- 
şit viaţa? Din ce amar (din cît de cumplit amar) îţi este ţesută soarta? 
(Soartă care s-a şi văzut în clipele premergătoare morţii tale, cînd ai căzut 
dimpreună cu întreaga-ţi oaste pe dmpul de luptă din Sciţia, fădnd de 
rîsul geţilor mult-trîmbiţata forţă a Romei!). 

24. 2. Dar tu, Valeriane, care faţă de slujitorii lui Dumnezeu ţi-ai dat 
în vileag aceeaşi sete de sînge: şi la tine s-a văzut pînă la urmă aceeaşi 
necruţătoare judecată cînd, prins în luptă şi dus legat (cu toată mantia ta 
de purpură şi celelalte însemne ale demnităţii împărăteşti), Sapor - 
regele perşilor - a poruncit să fii jupuit (de viu) şi îmbălsămat, spre a le fi 
(altora) de-a pururi pildă! 

24. 3. Pînă la urmă tu însuţi, Aureliane (tu, para-de-foc a tuturor 
fărădelegilor!), n-ai făcut tu nebunia de a te năpusti de-a curmezişul Tra- 
tiei? Şi n-ai fost tu spintecat acolo, sub privirile tuturor, chiar în mijlocul 
drumului, căruia i-ai umplut şanţul cu sîngele tău blestemat? 

25. 1. După sîngeroasa lui prigoană, Diocleţian şi-a pecetluit singur 
soarta dnd s-a socotit nevrednic de domnie şi dnd şi-a dat în vileag relele 
urmări ale nebuniei, închizîndu-se între pereţii unei case de rînd. 

25. 2. Or - întreb eu atunri - la ce i-a folosit lui faptul de a fi pornit la 
luptă împotriva Dumnezeului nostru? Fiindcă - dacă nu mă înşel - tot 
restul vieţii Diodeţian a tremurat de frică să nu moară cumva lovit de 
trâznet! Poate s-o spună Nicomidia; istorisesc şi cei ce au fost de faţă 
atunci, printre care mă număr însumi eu! Fiindcă într-adevăr am putut 

vedea cum, cu duhul slăbit şi temîndu-se de cea mai neînsemnată privire, 
de cel mai mărunt zgomot, se văicărea Diocleţian recunoscînd că smin¬ 
teala lui ajunsese să fie cauza tuturor năpastelor ce-1 asaltau, de cînd stîr- 
nise la luptă împotriva lui - şi de partea drepţilor - purtarea de grijă a lui 
Dumnezeu! 

Adevărul este că, de cîte ori se pornea furtuna şi trăznea, palatul şi 
casa lui ajungeau de-a dreptul pustii! 

Soarta asta îi fusese prezisă de persoanele mai chibzuite (din jur), 
care nu se mai puteau hotărî să tacă şi să ascundă jalea acelor cumplite 
stări de lucruri, ci ajunseseră să exclame deschis, cu glas tare: 

25. 3. «Ce nebunie! Şi la ce sminteală te poate duce pînă la urmă 
puterea, îndt, deşi om fiind, să te încingi la luptă cu (însuşi) Dumnezeu! 
Să-ţi pui în gînd batjocorirea tocmai a celei mai sfinte şi mai drepte cre¬ 
dinţe! Să pui la cale nimicirea unei atare mulţimi şi a atîtor oameni drepţi, 
fără nici cea mai mică pricină! Şi cînd asta? Tocmai într-o clipă de propă¬ 
şire atît a (vieţii) individuale cît şi a celei publice, cînd pretutindeni totul 
merge cum trebuie şi cînd buna înţelegere dintre fruntaşii statului e mai 
stabilă ca oricînd! Dar toate acestea îşi vor afla plata; arăta-se-va răsplata 
pentru sîngele vărsat pe nedrept; şi cine ştie dacă una şi aceeaşi nenoro¬ 
cire nu se va abate atunci şi peste vinovaţi şi peste nevinovaţi; oricum, 
divinitatea are toate motivele să se aprindă împotriva unor asemenea 
nelegiuiţi». 

Zicînd aşa, lumea făcea o judecată destul de nimerită, fiindcă ea avea 
sub priviri mari, neînchipuite fapte de cruzime. Dar iată totuşi că după 
epuizarea tuturor mijloacelor de făptuire aflate la îndemîna celor cruzi, 
nemernicia oamenilor i-a împins pe aceştia să recurgă la nişte pedepse 
de-a dreptul îngrozitoare. Fiindcă pomenitul împărat a mers pînă la a 
osîndi pe unele fecioare sfinte (şi pe nişte femei care duceau o viaţă cum¬ 
pătată) să fie batjocorite în destrăbălări, îndemnînd prin ordonanţe neru¬ 
şinate tineretul să se dăruiască plăcerilor. Aici, însă, cumpătarea omului 
de rînd s-a dovedit pînă la urmă mai puternică decît neruşinarea tiranu¬ 
lui. Fapt este că nimeni n-a vrut să ajungă prada unor plăceri nelegiuite, 
iar ordonanţa împăratului n-a izbutit să clatine cumpătarea poporului. O, 
ce minunată cumpănire în aplicarea legilor! O, ce lecţie i-a fost dată de 
obştescul bun-simţ al supuşilor! O, cît de frumoasă înţelegerea dovedită 
de oaste faţă de cetăţeanul de rînd! 

Pînă la urmă, unii care - în luptă - nu întorseseră niciodată spatele în 
faţa duşmanului, au ajuns să străpungă piepturile celor de acelaşi sînge 
cu ei... 

25. 4. în final, a hotărît dumnezeiasca pronie şi plata pentru aseme¬ 
nea nemernicii - o plată totuşi nu lipsită de necazuri pentru toată lumea. 

Adică: a urmat o baie de sînge care, dacă ar fi avut drept ţintă pe barbari, 
ar fi fost în măsură să ne asigure pacea pentru totdeauna. însă cînd dum¬ 
nezeiasca pronie a hotărît dezrobirea Capitalei, întreaga oaste a pomeni¬ 
tului împărat (oaste care ajunsese să asculte de un om de nimic, de un 
uzurpator al puterii) a început să se subţie şi să se fărâmiţeze într-o 
sumedenie de lupte. 

25. 5. Or, cine ar putea face caz de o dovadă mai limpede şi mai con¬ 
vingătoare a judecăţii lui Dumnezeu? Universul însuşi o dă de ştire! Pînă 
şi puzderia stelelor luminează azi mai limpede şi cu mai multă forţă, 
bucurîndu-se (cred eu) de cuvenita pedeapsă abătută asupra unor ase¬ 
menea nelegiuiri; pînă şi anii care au urmat timpurilor acelora cumplite şi 
neomenoase par să se bucure de norocul lor şi dau de ştire împăcarea lui 
Dumnezeu cu oamenii. De altminteri şi strigătele înălţate lui Dumnezeu 
de cei asupriţi şi însetaţi de o libertate care face parte din fiinţa lor - deo¬ 
potrivă cu binecuvântările înălţate lui Dumnezeu după înlăturarea acelor 
rele (deci după recăpătarea libertăţii şi după restabilirea unor raporturi 
întemeiate pe ideea de dreptate) - cum să nu glăsuiască ele în fel şi chip 
despre pronia lui Dumnezeu şi despre dragostea Lui de oameni? 

26.1. Cînd însă se aduce laudă purtării mele de grijă (care, de altmin¬ 
teri, îşi are rădăcina în chemarea de la Dumnezeu), oare nu învederează 
lumea că însuşi Dumnezeu este temeiul isprăvilor mele? Sigur că da, de 
vreme ce Dumnezeu este Cel Care vrea binele, în timp ce oamenii n-au 
nimic alta de făcut decît să-I dea ascultare. După mine, este un fel minu¬ 
nat şi cum nu se poate mai fericit de a-ţi înţelege viaţa: anume ca înaintea 
oricărei acţiuni să te asiguri de reuşita celor ce te pregăteşti să faci. 

2. Toată lumea ştie că noi I-am închinat lui Dumnezeu toată sfînta 
trudă a braţelor noastre, întru credinţă curată şi încercată, precum şi că 
tot ce am izbutit să facem mai bine se datorează nu numai acestor braţe, 
ci şi rugilor şi stăruinţelor noastre în rugăciune. Din ele au rezultat şi 
pentru stat şi pentru fiecare ins în parte asemenea foloase, cum nimeni 
nu şi-ar fi dorit mai mari: nici pentru sine, nici pentru fiinţele ce-i erau lui 
mai dragi. 

Luptele şi războaiele purtate au fost comentate şi au avut martorii 
lor care au putut vedea cum a pregătit Dumnezeu, în purtarea Sa de grijă, 
biruinţa poporului (Său), şi cum S-a alăturat El rugăciunilor noastre. 
Rugăciunea dreaptă este cu neputinţă de biruit, şi tot cel ce va stărui în 
rugăciune curată nu va fi dezamăgit, fiindcă, de nu vei şovăi în credinţa 
ta, nu e cu putinţă să nu capeţi cele dorite. Dumnezeu se află mereu ală¬ 
turi de noi, plin de bunăvoinţă în faţa dovezilor noastre de nobleţe sufle¬ 
tească. E omeneşte să te mai şi împleticeşti cîteodată; doar că Dumnezeu < 
nu are nici o vină în omeneştile noastre împiedicări. De aceea îmi şi pare , 

nimerit ca toţi cei ce vor să se ţină de cele ale credinţei să înalţe mulţămită 
Mîntuitorului pentru tot ce a făcut El spre mîntuirea noastră, a tuturor, şi 
pentru buna chivemisire a statului; prin rugăciunile lor sfinte şi stărui¬ 
toare să abată, împreună, milostivireaiui Hristos asupra noastră, ca El să 
nu pună capăt facerilor Sale de bine. 

Fiindcă El este un aliat de neînvins şi un adevărat proteguitor al 
drepţilor, în aceeaşi măsură în care mai este şi cel mai bun dintre judecă¬ 
tori, călăuza (noastră pe calea) nemuririi şi întîi-stătătorul 418 vieţii veş¬ 
nice. 


INDICE SCRIPTURISTIC 


Exodul, 2 şi urm.: 69 
Exodul, 14.28: 80 
Exodul, 15.1, 2, 5, 11: 81 
Psalmi, 72.8: 241 
Isaia, 2.4: 241 
Isaia, 27.1: 126 
Isaia, 32.17: 241 
Isaia, 53.4-7: 239 


Daniil, cap. 6: 278 
Daniil, 7.18: 194 
2 Macabei 7.28: 269 
Matei 7.15: 155 
Matei 9.12, 13: 218 
Matei 16.18: 247 
Matei 23.38: 247 
Matei 24.2: 247 


Matei 28.19: 242 
Luca 5.32: 218 
Ioan 1.1, 2: 224 
Ioan 1.29: 239 
Ioan 18.10: 275 
Fapte 7.49: 190 
Romani 1.27: 232 
Filipeni 1.18: 151 







INDICE REAL ŞI ONOMASTIC 


A 

aborigeni: 231 
Acachios: 146, 154 
Acheron: 113, 263 
Aetius, episcop: 154 
Africa: 92, 134 
Afrodita: 123, 137, 148, 150, 

206, 210, 228 
Abile: 283 
Ahaia, aheeni: 128 
Aigai: 123 

Alexandria: 116; 126 şi urm., 168 
Alexandru, episcop: 92, 117 
şi urm., 155 
Alexandru Macedon: 66 
Alfeu, episcop: 154 
Amasia: 91, 93 
Amfiraus: 229 
Amosis: 231 

Antiohia: 123, 145, 151 şi urm., 214 

Antoniu: 280 

Aphaka: 123; 148 

Apollo: 92, 112, 211; 229, 231, 279 

Arabia, arabi: 128, 177; 229, 231, 240 

Ares: 231 

Arethusa: 155 

Arie: 92, 117 şi urm. 


Asclepios: 123, 229 
Asia: 128, 134, 175, 240 
Asiria, asirieni: 276, 282 
Atena, atenieni: 231 
Atena (zeiţa): 228, 230, 231 
Aurelian, împărat roman: 252, 287 
Avraam: 123, 146, 147 

B 

Babilon: 276 

barbari: 92, 113, 158, 162, 163, 181, 248 
Betleem: 123 

Biblia: vezi SGnta Scriptură 
Biserica creştină: 69, 82, 83, 85 şi urm., 91, 
102, 107, 116 şi urm., 123, 130, 132, 157, 
158, 163, 180, 252 şi urm. 
biserica Sf. Mormînt: 122, .136 şi urm., 159, 
214 

Bitimia: 127, 145, 177, 178, 214 
blemizi: 66, 163 

Britania, britani: 66, 105, 134, 179 
C 

Cambise, regele perşilor: 278 
Capadocia: 128, 177 
cartaginezi: 231 


k) 







( 292 


Cesareea: 155 
Chios: 231 
Cicero: 252, 280 

Cilicia, cilicieni: 128, 134, 149, 177, 229 
Cirene: 128 

Cirus, regele perşilor: 66 
Constans (sau Constant), împărat 
roman: 174, 194 
Constantia: 174 


EUSEBIU DE CEZAREEA 


dumateni: 231 

Dumnezeu: (vezi Cuvîntul, Duhul Sfînt, lu¬ 
mina dumnezeiască): vezi 190 şi urm., 
220 şi urm., 251, etc. 

Dusaris: 229 

E 

edicte: vezi legi 

Egipt, egipteni: 116, 126 şi urm., 134, 136, 


Constantin I, cel Mare: vezi mai ales 61, 62, 
73, 74 şi urm., 81, 91 şi urm., 98 şi urm., 
101, 112 şi urm., 122 şi urm., 129 şi urm., 
141 şi urm., 158 şi urm., 168 şi urm., 179 
şi urm., 183 şi urm., 197 şi urm. 
Constantin II, împărat roman: 174, 194 
Constantinopol: 144, 147, 160, 173, 178 
Constantin I, împărat roman: 61, 69 
şi urm., 72, 112 

Constantin n, împărat roman: 159, 160, 

174, 187, 194 
Core: 206, 228 

creştini (vezi şi biserica creştină): 62, 87, 

158, 159, 165, 169, 252 
creştinism: 91, 165, 240 şi urm. 

Creta, cretani: 128, 231 
Cronos: 230, 231 

cruce: 62, 76, 78, 91, 95, 123, 126, 145, 

167, 213 

Cuvîntul (persoană treimică): vezi 192 şi 
urm., 202, 220 şi urm., 233 şi urm. 

D 

Dafne: 279 

Daniil: 123, 145, 252, 277, 278 
dări: 158, 161 

Decius, împărat roman: 89, 252, 287 
Delfi: 147 
Demeter: 206, 228 
destinul: 251, 258 

Diocleţian, împărat roman: 61, 89, 92, 252, 
287, 288 

Diodor din Sicilia: 231 
Diomede: 230 
Dionisie: 176 

Dionisie din Halicarnas: 231 
Dionysios; 206, 228, 231 
, Dracilianus: 139 
, Duhul Sfînt: vezi 263 


159, 168, 175, 229, 240, 243, 262, 276 
Elada: vezi Grecia 

Elena, împărăteasă: 123, 142 şi urm. 

Epir, epiroţi: 128 

episcopi: (vezi şi sinoade): 62, 86, 87, 88, 91 
şi urm., 111,122 şi urm., 171 şi urm., 168, 
178, 181 
Erehteus: 231 

erezii, eretici: vezi 115 şi urm., 123, 156 

Eros: 206, 228 

etiopi: 66, 163 

Eufronios: 155 

Europa: 175 

Eusebiu de Cesareea: 77, 97, 111, 122, 123, 
145, 152 şi urm., 159, 168, 172 şi urm., 
177, 178 
Eustathios: 123 
evrei: vezi iudei 

F 

fameni: 168 

Fenicia, fenicieni: 123, 128, 146, 148, 150, 
159, 175 şi urm., 210, 229, 230 
filosofi, filosofie: 251, 262 
Frigia, frigieni: 128, 156 
Galatia: 128 
Gallia: 134 
Ganimede: 206 
Gaza: 159 
Georgios: 155 
geţi: 229, 287 
gladiatori: 158, 168 

Grecia, greci: 134, 230, 231, 241, 243, 248 

H 

Hades: 206 

Hadrian, împărat roman: 244 
Helenopolis: 159 
Heliopolis: 123, 150, 230 







INDICE REAL ŞI ONOMASTIC 


293 


Hera: 230 
Heracle: 206 
Hermes: 228 
Horus: 229 

Hristos: (vezi şi Cuvântul, Sinoade): 
vezi 77, 114, 123, 138, 147, 251, 
252 şi urm., 278 şi urm. 

I 

idolatrie: (vezi şi zei): 158, 168 
idoli: vezi zei 

Ierusalim: 122, 136, 138, 159, 176, 178 

Ilion: 240, 283 

impozite: vezi dări 

indieni, inzi: 66, 159, 163, 179 

Iordan: 183, 268 

Isis: 229 

Italia: 134, 231 

iudei: 69, 122, 128, 133, 159, 169, 

240, 247, 277 
Iupiter: 231 

î 

îngeri: vezi 195 

J 

jertfe: vezi sacrificii 

L 

labarum: 62, 77 
Laodiceea: 231 

legi: 101 şi urm., 110 şi urm., 124, 

150, 159, 168 şi urm. 

Leos: 231 

Liban, munte: 148, 210 
Libia, libieni: 116, 128, 134, 175, 177, 
231 

Licinius, împărat roman: 62, 85 şi 
urm., 91 şi urm. 
lumea: vezi universul 
lumina dumnezeiască: 191, 192, 205, 
222, 225 

M 

Maearie, episcop: 122, 138, 145 
Macedonia, macedoneni: 128, 176, 240 
magie: 79, 229 
Mamvri: 123, 145, 146 


marcioniţi: 156 

Marianus: 159 

martiri: vezi mucenici 

Maxenţiu, împărat roman: 61, 62, 80, 81 

Maximian, împărat roman: 61, 62, 89 

Maximin, împărat roman: 62, 89, 252 

meliţiani: 92 

Melcathar: 229 

Memfis: 276 

Mesopotamia: 128, 177 

Mnemosyne: 228 

Moise: 69, 80, 252, 276, 277 

Mopsos: 229 

mormîntul lui Hristos: vezi biserica Sf. Mor- 
mînt 

mucenici: 91, 102, 107, 123, 168, 271 
Muntele Măslinilor: 123 
muze: 228 
Mysia: 176 

N 

Nabucodonosor, rege babilonian: 277 
Narcis, episcop: 154 
Nero, împărat roman: 67 
Niceea: 122, 127, 159, 178 
Nicomidia: 121, 123, 160, 287 
Nilul: 159 
Noe: 268 
novaţieni: 156 

O 

Obados: 229 

Octavian August, împărat roman: 280 
omul: vezi 201, 202, 223 
oracole: 92, 112, 113, 279 şi urm. 

Orfeu: 234 
Osiris: 229 

P 

Palestina, palestinieni: 128, 136, 144, 177, 
214, 217, 240 
Pamfilia: 128 
Pannonia: 176 

paştele: 122, 127, 131 şi urm., 159, 172 şi 
urm., 251 
paulieni: 156 

persecuţii ale creştinilor: vezi 71, 74, 87 şi 
urm., 91 şi urm., 112, 185 şi urm. 








CUPRINSUL 



Studiu introductiv 



Eusebiu şi Constantin . 

Opera . 

Scrieri biblice şi exegetice. 

Scrieri apologetice . 

Scrieri dogmatice . 

Discursuri şi predici . 

Scrisori. 

Scrierile istorice . 

Viaţa lui Constantin . 

Autorul şi autenticitatea lucrării . 

Probleme dintre cele mai controversate . 

Relatarea despre viziunea şi convertirea lui Constantin 

Sfîrşitul lui Maximian Hercule. 

Maxenţiu . 

Măsurile lui Constantin împotriva păgînismului . 

Războaiele lui Constantin împotriva lui Liciniu . 

Constanţiu Chior . 

Tratatul de pace cu perşii. 

Constantin ca „episcop al celor din afară” . 

Relatarea despre înmormîntarea lui Constantin . 

Principalele ediţii şi traduceri . 

Abrevieri . 

Bibliografie selectivă . 

Cuvîntarea lui Constantin la adunarea sfinţilor . 

Ediţii . 

Traduceri. 

Bibliografie . 

Discursul festiv la aniversarea a 30 de ani de domnie a împăratului 

Constantin (Tricennalia) . 

De sepulchro Christi . 

Viaţa fericitului împărat Constantin . 

Cuprinsul istorisirii vieţii celei după voia lui Dumnezeu 

a fericitului împărat Constantin. 

Despre viaţa fericitului împărat Constantin întocmită de Eusebiu 

al lui Pamfil . 

Cartea întîi .>. 

Cuprinsul cărţii a doua . 

Cartea a doua . 

Cuprinsul cărţii a treia. 











































CUPRINSUL 


I 

Cartea a treia . 

Cuprinsul cărţii a patra . 

Cartea a patra . 

Cuvîntarea ţinută cu prilejul sărbătoririi a treizeci de ani de domnie 

a împăratului Constantin . 

Despre Sfîntul Mormînt . 

Cuprinsul cărţii a cincea. 

Cuvîntul adresat de Constantin adunării sfinţilor . 

Indice scripturistic . 

Indice real şi onomastic . 

Cuprinsul . 


Redactor: Pr. CORNELIU ZÂVOIANU 
Tehnoredactor: Pr. V. BOGDAN 


Dat la cules: 20 mai 1990 , Bun de tipar: 25 iunie 1991. For¬ 
mat 16/70x100, legat 1/1. Coli de tipar 19. Comanda 56 


TIPOGRAFIA INSTITUTULUI BIBLIC SI DE MISIUNE 
AL BISERICII ORTODOXE ROMÂNE 
















